
Argument 


Celebrului aforism „a cunoaşte înseamnă a putea”, ce vine din zorii epocii moderne, civilizația 
ştiințifico-tehnologică a lumii de astăzi îi răspunde cu aspiraţia spre tehnici şi tehnologii integrate 
personalității armonios dezvoltate. 

Cu alte determinațţii cantitative şi calitative, elevii, tinerii şi adulții moderni adaugă formulării de 
mai sus, nu fără temei, note și atribute valoric adăugate: acțiune eficace şi participare cu decizie 
raționale, valori şi opțiuni responsabile, anticipare şi implicare motivate pe termen lung. 

Codurile umanist-active şi creative ale lumii noi cunosc un proces rapid de convertire lucidă şi 
eficientă, reflectat în conținuturile culturale, științifice, morale şi tehnologice adresate cel mai adesea 
şcolii, adică învățământului şi educaţiei, pentru a fi practicate printr-un etos social care încorporează 
un concept fundamental şi integrativ: învățarea. 

În toate timpurile, dar mai ales în cele moderne, învăţarea a constituit și constituie o temă de 
reflecţie şi interes major pentru elevi, educatori, părinţi, pentru oameni din toate sferele socialului, 
pentru întreaga societate. Am putea spune totuși, fără să exagerăm, că ea a fost și rămâne încă un 
univers insuficient explorat. Un univers pe care să-l descoperim greu. Şi aceasta abia pe măsură ce am 
depăşit multe bariere, după ce am parcurs experienţe pozitive, dar şi negative, după ce am trăit ani și 
ani confruntarea cu avatarurile ei, după ce ne-am apropiat mai cu bucurie, mai cu încrâncenare de 
mecanismele şi necunoscutele-i pete albe. 

Învăţarea înseamnă timp şi efort, iar apropierea de înstăpânirea ei se realizează târziu, poate 
niciodată, astfel încât nu putem să spunem că nu mai avem nimic de învăţat în legătură cu ceea ce 
înseamnă în mod real a ști cum să înveţi eficient. 

Universul învățării umane are atașat atributul superiorității. Superioritatea omului însuşi pare să 
fi fost şi rezultatul acţiunii conjugate a mai multor legități, între care cea conținută în esența învățării 
a intrat adânc şi semnificativ în psiho- şi sociogeneza lui. Pe bună dreptate se aprecia că „singurul 
lucru cu totul caracteristic care se poate spune despre ființele omenești este că ele învaţă. Învăţatul este 
atât de profund înrădăcinat în om, încât a devenit aproape involuntar... Specializarea noastră ca specie 
este specializarea în învățare” (Bruner, 1967). 

Frontierele învăţării se extind. Impactul revoluţiei tehnico-ştiințifice asupra comportamentului de 
învăţare este o realitate pe care nu o mai putem neglija, suprafeţele de contact depăşind aşteptările sau 
anticipările specialiştilor. Putem oare ignora în vreun fel mesajul sau ecourile pe care revoluția 
tehnologicului le-a impus sistemelor de comunicare educațională, conţinuturilor, metodologiilor şi 
finalităților învățământului, într-o manieră fără egal până acum? Dar opţiunile făcute în sistematica 
obiectivelor și strategiilor modelării personalității umane, axate prea mult pe cunoaștere şi mai puţin 
pe sensibil, pe estetic, pe implicarea prin cooperare? 

Experienţe şi inovări, potenţialități şi cristalizări de conduite deschise unor realități profund 
revoluţionare se circumscriu astăzi acestei strategii globale, adaptative şi anticipative, interdependente 
şi integratoare la nivel individual și social: învățarea continuă. 

Curbele exponenţiale înregistrate de domeniul informaţiilor transformă uneori substanțial şi modul 
nostru de a gândi unitatea şi dinamica proceselor de proiectare, implementare şi evaluare a cunoașterii 
ştiinţifice şi didactice. 

Apar astfel legitime şi necesare prioritățile din sfera competenţelor profesionale, direct sau indirect 
legate de ştiinţa învățării. Explicit, avem în vedere logica şi ritmul cercetării, practicării şi inovării în 
acest domeniu, producerea și reproducerea competenţelor în tehnica și arta de a studia eficient. Şi 

aceasta cu cât mai mult cu cât graficele exploziei informaţionale demonstrează o mărire a distanțelor 
dintre rata descoperirilor şi a producţiei de informaţii și rata de răspuns comportamental adecvat şi 
competent la aceste producţii. Omul mediu informat astăzi trebuie să-şi consacre cca 20% din timpul 
său de muncă pentru documentare şi informare curentă! De aici, consecinţele pe care le putem anticipa. 
Important este să înțelegem că există o logică a dezvoltării căreia îi vom face față numai depășind 
aspectul de atenţionare şi semnalare a problemelor. 

Învăţarea, studiul, informarea, comunicarea, persuasiunea, iată numai câteva „dosare-problemă” 
pe care lucrarea de faţă le redeschide. Abordările nu sunt, principial vorbind, doar provocări şi juxtapuneri 
de probleme, ci, cel mai ades, tentative de ordin explicativ, construcții şi reconstrucții de strategii 
practice, destinate antrenării sau lărgirii competenţelor în orizonturile învățării. 

Perspectiva interdisciplinarităţii este promovată aici explicit, pentru că înseşi granițele universului 
învăţării eficiente, ale studiului integrator, ale muncii intelectuale flexibile sunt înscrise metaforic sub 
titlul ars studiorum. 

Corespunzător educate, adică formate şi practicate, arta şi tehnica de a studia incită la noi confruntări, 
cele mai multe benefice pentru orice om, indiferent de vârstă, profesie, experienţă sau situație de viaţă. 
Numitorul comun, cauză şi scop al acestui complex și deschis proces individual şi social, este personalitatea 
umană, cu tot ce înseamnă ea: inteligență, creativitate, acțiune, sensibilitate, tonus vital etc. Înnobilată 
şi formată de timpuriu, personalitatea autentică devine capabilă de mari fapte tocmai prin valorificarea 
imensului ei potenţial. Nu exagerăm deloc spunând că, şi acum, la începutul secolului XXI, societatea 
şi oamenii investesc și cheltuiesc prea mult timp, resurse materiale şi umane pentru atingerea competenţelor 
de natură informativă şi mult prea puţin pentru asimilarea unor metodologii şi tehnologii de ajungere 
la aceste competenţe, la perfecționarea lor progresivă. Aici vom situa axul problemelor pe care le 
dezvoltăm în logica internă a artei de a şti să învăţăm eficient. 

Inventarele prezentului şi ale viitorului înregistrează la regimul priorităților explozia informaţională 
şi competiţiile ce rezultă de aici pentru şcoală, pentru educaţie, pentru om. 

Caracterizat prin a nu fi în toate cazurile selectiv, asociativ, esenţializat şi opțional, modelul informaţional 
didactic pare mai degrabă scientist, decât formativ. Același lucru se poate spune și despre modelul 
metodologic. 

Consecventă perspectivei calitative de analiză, lucrarea are la bază o logică nuanțată a unității 
dintre „a şti de ce să înveți” şi „a şti cum să înveţi”. Primul termen al relaţiei vizează orientarea 
obiectivelor învăţării spre îmbunătăţirea activității agentului/subiectului care învaţă (elev, student, 
instructor, profesor), din perspectiva unui comportament valoric dominat de ideea dezvoltării şi 
autoactualizării eficiente. Cel de-al doilea solicită o orientare a educaţiei cât mai devreme posibil în 
ontogeneză, spre metodologii active ale muncii intelectuale și sociale de autodezvoltare, prin autoinstruire, 
autoeducaţie. 

Aceste două concepte-cheie repun în discuţie rolul şi statutul cunoașterii în strategia pregătirii și 
perfecționării factorului uman, ca factor decisiv în construcția noii noastre societăți, moderne și 
democratice. 

O asemenea perspectivă este în consens și include, de fapt, răspunsul la problemele economice, 
politice, sociale şi culturale, care impun educaţiei moderne şi omului de astăzi, tot mai mult, formarea 
unor capacităţi noi de gândire şi comportament. Între acestea se detașează prin importanță cele 
referitoare la capacitatea de a învăța permanent, de a gestiona eficient resursele naturale, convenţionale 
şi neconvenţionale, de a discerne lumea valorilor în ascensiune, de a pătrunde în necunoscutele 
microuniversului uman şi interuman, dintr-o perspectivă umanistică, de a optimiza programele sociale, 
prin participare, prin realizarea obiectivelor la care subiectul însuși a aderat, de a aplica prin transfer 
câmpuri cât mai active de cunoștințe, abilităţi, priceperi și atitudini. 

Educaţia pentru viitor implică stăpânirea fundamentelor învăţării eficiente, optime, ca o problemă 
a practicii sociale. Prin învățarea continuă, prezentul dobândeşte semnificaţii de prezent al viitorului, 
iar anticiparea viitorului capătă valenţe de viitor al prezentului. 

De pe o asemenea poziţie, considerăm că decalajele şi conflictele dintre cunoştinţe şi înțelepciune, 
dintre puterea sacrificiului şi dragostea de viaţă, dintre succes şi insucces, dintre necesitate și libertate 
responsabilă, dintre obligaţie și drepturi, dintre tehnologicul alertat şi umanismul tonic se deschid 
experienţelor, se metamorfozează continuu, tocmai prin forța învățării de a crea şi a ne re-crea fără 

încetare, de a asimila şi armoniza valorile ştiinţei şi politicului, esteticului şi moralei, de a proba 
optimism și încredere în perfecționabilitatea conduitei umane. 

Pornind de la aceste fundamente, lucrarea examinează câteva mari nuclee epistemologice şi pragmatice, 
admițând nu o singură perspectivă metodologică explicativă şi optimizatoare, ci alternative de convertire 
a valorilor ştiinţifice în experienţa şi voinţa de personalizare, în angajament valorizator, care mobilizează 
energii şi opțiuni cu ecouri în construcția oricărei personalități. 

După cum ştim, există o mare varietate de teorii ale învățării, pe care toți cei care instruiesc sau 
care învaţă își întemeiază, mai mult sau mai puţin conştient, actele de predare şi/sau învățare. În foarte 
puţine cazuri însă, aceştia identifică şi aplică eficient o anume teorie. „Rareori, afirma cu temei 
profesorul M. Malița, în studiul său intitulat «Predarea şi însuşirea ştiinţelor» (1987), un profesor va 
putea explica teoria învățării pe care îşi bazează predarea. De cele mai multe ori, convingerile sale asupra 
mecanismelor de învăţare sunt de natură pragmatică, bazate pe experiența proprie de învăţare, pe 
invocarea unui model acceptat pe experiența de predare şi pe confruntarea acestor experienţe cu ale 
altora. De aceea vorbim mai frecvent despre stilul predării unui profesor decât despre doctrina învăţării 
la care aderă, mai des despre talentul său decât despre metoda sa. Orice stil sau metodă aspiră la 
eficiență. Criteriile diferă de la un caz la altul. Sunt criterii de bună memorare, de înțelegere, de aplicare. 
Ipoteza asupra procesului de învățare colorează atât stilul predării, cât şi verificarea însuşirii cunoștințelor 
în cursul acestui proces. Dar dacă ipoteza asupra funcționării acestor mecanisme se îndepărtează de 
la desfăşurarea lor reală și naturală, învățarea devine greoaie şi eficiența se micşorează”. 

În spaţiul eforturilor de a optimiza, diferenția și coordona perspectivele şi programele de reconstrucție 
mentală sau practic-acțională ale conduitei celor care învaţă întâlnim abordări teoretice, scheme explicative, 
moduri de examinare, dialoguri și reflecţii, precum şi proiecte de sugestii ameliorative. Îşi găseşte întemeiere 
aici optimul implicării, motivării şi automotivării. Tema gândirii este privită ca loc geometric al 
metamorfozelor învățării, ca şcoală a strategiilor raționale de examinare operaţională a conţinuturilor, ca 
punct arhimedic în reușita acțiunilor de control critic-evaluativ şi creativ, în același timp. Este angajat statutul 
memoriei, văzută ca model arhitectonic cu rosturi de neînlocuit, dar şi cu valenţe nebănuite, dacă stăpânim 
operatorii mnemotehnici, aplicabili unor largi categorii de situaţii şi contexte. 

Sunt prezentate rezultatele muncii științifice, experienţele asupra temei obiectivizării şi obiectivității 
muncii intelectuale, exprimate într-o lucrare de sine stătătoare, unitate de sensuri semnificative și care 
are ca efect crearea unei anumite stări a receptorilor. 

Eşafodajul şi modernitatea valorică a fenomenalității lecturii în sistematica largă a culturii științifice 
moderne sunt supuse probelor cunoașterii ştiinţifico-didactice, căpătând o dinamică aparte, prin 
provocarea unor experienţe critice. Recurența problematicii lecturii, a bibliografiei are o dialectică 
proprie, generând reflecţii incitante, pe care le-am putea pune sub semnul a ceea ce Umberto Eco 
numea, în cartea sa Numele trandafirului, „labirintul mare, semn al labirintului lumii, labirint al minţii 
şi un labirint pământesc în care maestrul își călăuzeşte discipolul pe cărările întortocheate ale universului 
cunoașterii şi existenței spunându-i tot timpul drumului te învăţ cum să recunoști urmele cu care 
lumea ne vorbeşte ca o mare carte, și unde, ca în toate labirinturile, ai nevoie de un fir al Ariadnei ca 
să nu te pierzi” 

Cine şi ce poate fi mai adecvat unui asemenea rol decât un educator sau instructor competent, care 
să permită fiecărei individualități să-şi definească un posibil „stil” al lecturii eficiente. O lectură și un 
studiu eficiente, care presupun emergenţă de opţiuni, interese şi timp bine planificat, metode şi mijloace 
economice, interiorizare și exteriorizare prin reconstrucție, căutare şi participare, identificare şi distanțare 
critică, dialog constructiv, valorizare şi perfecționare continuă, până la creaţie personală. 

Cum în ştiinţa despre educaţia activă noţiunile vor cunoaște şi aplicări puţin diferite de cele 
anterioare, gândurile autorului, unele cu funcționalitate didactică, altele mai puțin strict determinate, 
se ataşează unei teme de largă audienţă, dar insuficient explorată în școală: comunicarea orală şi scrisă 
eficientă, în dialog, în public, depășindu-se „bunul simț, empiria, şi aspirând la a determina subiectul 
care comunică să controleze discontinuităţile, să transforme și să pună în lumină progresele ce plutesc 
„în aer”, ca recurs la o retorică de mult uitată. 

De îndată ce abordăm problemele comunicării, câmpul noțiunilor de influenţă, convingere, persuasiune, 
argumentare sau contraargumentare, constatăm imperfecțiunea şi dezacordul metodelor restrictive şi 
apariţia ţesăturii temporale a argumentelor ce se încrucişează în tot atâtea prilejuri de discontinuitate, 

dar care dezvăluie un fel aparte de apetit pentru problemele dificile. Cu alte cuvinte, se instituie un 
logos în acţiune, care înseamnă şi trebuie să însemne, deopotrivă, şi cuvânt, şi raport, şi definiție, şi 
rost, cum ar spune filosoful C. Noica. 

Este vorba de chibzuința relaţiilor cu alţii, de efortul omului de a-şi organiza propriile gânduri, 
destinate exprimării la întâlniri, provocate spontan sau anticipate, cu un altul sau cu alții. Am riscat 
astfel ipoteza că utilitatea cunoștințelor de logica nuanţelor valorificate în strategiile de persuasiune 
reprezintă o necesitate. Învăţate şi practicate în mod simplu, dar sistematic, acestea conduc la o mai 
bună înţelegere şi la o eficienţă crescută a ideii de lucru bine făcut în praxiologia muncii intelectuale, 
aplicată studiului (învățării) de orice fel, pe orice treaptă şi la orice vârstă s-ar produce. 

Autorul acestei lucrări își exprimă speranţa că voinţa şi curiozitatea de a şti ale oricărui cititor 
reclamă şi meritul de a învinge dificultatea de a şti. Ştiinţa învăţării eficiente ne va ajuta să depăşim 
multe dintre dificultățile ştiinţei contemporane. 

Ştiinţa învățării eficiente presupune şi înseamnă atât determinaţii cantitative, cât mai ales calitative. 
Înseamnă rigoare şi respectul autorității educatorului, dar şi receptare sensibilă, într-o atmosferă 
stimulatoare, coparticipativă. Înseamnă trecere progresivă de la educaţia prin şi pentru învăţare dirijată 
la cea bazată pe autodirijare, pe autoformare. Înseamnă unitatea de sens şi semnificaţii a competiției 
cu noi înşine şi cu alții, dar şi jocul cooperării conștiinţelor în acţiuni colective, creative, pozitive. Toate 
la un loc vor genera o cunoaştere ce va da naștere chiar obiectului ei: învățarea. Aceasta poate să 
însemne ceea ce G. Bachelard numea „o co-naissance şi care semnifică o participare prin cunoaștere 
la naşterea a ceea ce se cunoaşte, o participare prin care subiectul însuși renaşte necontenit”. 

Aşadar, o cunoaştere la care aspirăm să-l solidarizăm pe cititorul potenţial al acestei lucrări, la ale 
cărei rosturi împlinite sau de împlinire m-au îndemnat colegi, profesori, studenți, părinţi, editori, dar 
în special doctorandele mele în Ştiinţe ale Educaţiei, Loredana Manasia și Florentina Hăhăianu, cărora 
le mulțumesc încă o dată și le adresez gânduri de recunoştinţă. Am reuşit astfel să reconstruiesc mai 
vechiul meu curs universitar Metode și tehnici de învăţare eficientă, pe care l-au studiat şi l-au apreciat 
multe generaţii de studenți. 


Autorul 


Capitolul | 


Învăţarea umană 


|.1. Concept și semnificații 


Problemele învățării umane au depăşit de mult cadrul unor discipline particulare, cum sunt 
fiziologia, antropologia, genetica, psihologia şi pedagogia, devenind centre de mare interes pentru 
cercetări din alte domenii, cum ar fi neuroştiinţele, epistemologia și managementul cunoașterii 
aplicate, dar şi matematica, teoria modelării și a sistemelor fuzzy, genomica, bioingineria ş.a. 

Considerată o categorie fundamentală în unele discipline socioumane, învățarea se corelează 
structural şi funcțional cu câteva concepte mai importante: dezvoltarea, creșterea, adaptarea şi 
maturizarea. 

Dezvoltarea este o lege universal valabilă și aplicabilă atât sistemului psihic-individual, 
cât şi celui social. Întregul proces de adaptare a sistemului psihic individual la cel social nu 
se poate realiza fără învăţare. Avem în vedere acea învăţare prin care subiectul asimilează, 
selectează, prelucrează și elaborează un minimum necesar de informaţie, în baza căreia îşi 
structurează sau restructurează modalitățile funcţionale şi comportamentale. 

Dezvoltarea psihică reprezintă procesul de formare la subiectul uman a noi seturi de 
procese, însușiri şi dimensiuni psihice - şi de renivelare a lor continuă -, proces care se 
sprijină pe terenul eredității, îşi extrage conținuturile din mediul sociocultural, este ghidat 
de educaţie, se desfăşoară în contextul propriei activități (de învăţare) a subiectului, fiind 
impulsionat de motivaţie şi având drept mecanism trecerea de la exterior la interior (interio- 
rizarea achiziţiilor), formarea acelor suporturi „pe care se sprijină actul de valorificare în 
plan intern a informaţiilor şi influențelor externe” (Golu, 1985). 

Dialectica relaţiilor dintre formele dezvoltării şi tipurile fundamentale de învăţare este 
exprimată sintetic sub forma următoarei scheme conceptuale: 


Tabelul 1.1. Corelaţia dintre formele dezvoltării şi tipurile principale de învățare 




















Dezvoltare Subtipuri de dezvoltare Rezultat al procesului de: 
1. Biologică a) biogenetică *  emergenţă genetică şi maturizare 
biologică 

b) biopsihică + învăţare biopsihică la nivel de specie 

2.  Psihică a) psihomotorie « învăţare senzorio-motorie 
b)_intelectuală învăţare cognitivă 
c) afectivă învățare afectivă 

3. Socială a) sociomorală + învăţare socială 

Învăţarea poate fi înțeleasă drept „sursă şi mecanism de formare şi dezvoltare a trăsăturilor, 
competenţelor, capacităţilor şi caracteristicilor umane, a conduitei şi comportamentului 
uman în genere” (Mureşan, 1980, p. 15). Între condiţiile cerute pentru ca învăţarea să fie 
procesual eficace, cele referitoare la normalitatea, nivelul, ritmul și calitatea dezvoltării fiinţei 
umane devin prioritare. 

În literatura de specialitate, învăţarea a fost şi este încă abordată din diferite perspective, 
îndeosebi prin raportarea la diferite comportamente individuale. Ca urmare, datorită reducțio- 
nismului antropologic şi biologic, unele categorii de comportamente sunt folosite drept 
definiții incomplete ale învăţării, fără ca prin aceasta esența fenomenului să fie dezvăluită. 
De exemplu, prin raportare la conceptul biologic de maturizare, învăţarea este privită ca un 
joc continuu al maturizării naturale şi al acţiunii forțelor legate de aceasta, şi astfel orice 
învăţare şi-ar avea premisele specifice în maturizare. Relaţiile dintre maturizare şi învăţare, 
dintre dezvoltare şi cultură, dintre educaţie şi învăţare sunt exprimate de S.L. Rubinstein 
(1958) astfel: „Copilul nu se maturizează mai întâi şi după aceea este educat și instruit. El se 
maturizează în timp ce este educat şi instruit” (vezi Lowe, 1978, p. 23). 

Maturizarea constituie, neîndoielnic, o condiţie necesară a progresului învățării. Între 
cele două procese există o intercondiţionare, deşi nu dispunem încă de suficiente probe şi 
instrumente pentru a măsura influența învăţării asupra maturizării. 

Dintr-o perspectivă antropologică, Hillebrand (1962) consideră învăţarea umană, în 
esența ei, ca o învățare formativă, aşa cum este în mod existenţial necesară omului din punct 
de vedere antropologic. Această definiție relevă semnificativ opoziţia față de orientările 
neobehavioriste şi funcționaliste (învățarea = experiență = acomodare prin activitate). Dar 
definiția de mai sus este şi ea criticabilă. Astfel, psihopedagogul german ]. Lompscher (1971) 
o apreciază ca fiind restrictivă şi dirijată, deoarece explică numai o caracteristică a personalității 
umane. Ca urmare, el defineşte învățarea drept „acumulare de experienţă în procesul relaţiei 
reciproce dintre individ şi mediu, care duce la anumite schimbări în comportamentul 
personalităţii” (Lompscher, 1971, p. 24). 

Distincția esenţială dintre învăţare şi alte fenomene, procese şi stări cărora le sunt asociate 
unele modificări ale comportamentului (maturizare, adaptare ș.a.) poate fi pusă în evidență 
de câteva aspecte semnificative. În planul rezultatelor învățării există unele modificări relativ 
permanente şi trainice. Transformările în învăţare apar ca rezultat al unei acţiuni sau activități 
de selecţie şi organizare, al practicii şi experienţei individuale. Neurofuncţional, învățarea 
presupune elaborarea de noi legături temporare în scoarța cerebrală și consolidarea legăturilor 
formate. Învăţarea apare în condiţiile existenţei unui cadru situațional-problematic, fie indus 
din exterior, fie consecinţa unei iniţiative a subiectului. Ea are ca efect creşterea capacităţii 
de a controla şi opera simultan cu mai multe alternative, de a urmări mai multe succesiuni 
de fapte în aceeaşi unitate de timp, precum şi posibilitatea dozării şi repartizării mecanismelor 
psihofizice corespunzătoare solicitării. Învăţarea are la bază principiul conexiunii, manifestat 
în asocierea subiectului cu obiectul cunoașterii, a semnificației cu sensul în planul conduitei 
intenţionale. Numai la nivelul învăţării conștiente putem vorbi de acomodare finalizată, de 
economie, de eficiență, de randament, de progres în planificarea şi valorificarea timpului, 
în orientarea şi căutarea soluţiilor adecvate prin folosirea strategiilor, schemelor, algoritmilor, 
transferului, normelor şi regulilor optimizatoare. 

În sensul cel mai larg, învăţarea este un proces al cărui rezultat constă într-o „schimbare 
comportamentală produsă pe calea uneia din formele de obţinere a experienţei noi — exersare, 
observare etc., în schimbări durabile de toate tipurile care au avut loc în comportamentul 
vizibil său invizibil” (Klausmeier şi Ripple, 1971, pp. 10-11). 

Marx Melvin defineşte învăţarea drept, o „achiziție de cunoștințe şi deprinderi (...), 
achiziții de comportament sau schimbări de comportament ce prezintă o relativă rezistență 
la o funcţie anterioară a comportamentului” (Melvin, 1971, pp. 4-5), în timp ce A. Clausse 
(1969) o defineşte ca fiind un „efort constant al oricărui subiect de a rezolva problemele prin 
elaborarea de noi soluţii”. 

Din aceeași perspectivă a modificării comportamentale este definită învățarea de către 
AL. Roșca (1971, p. 188): „o modificare sistematică, relativ permanentă, în conduită, în modul 
de a răspunde la o situaţie, ca rezultat al practicii, al îndeplinirii aceloraşi sarcini, o achiziție 
nouă a organismului care are drept efect o schimbare în comportamentul acțional sau verbal”, 
iar ]. Wlodarski (1980, p. 14) o considera „o schimbare de comportament relativ trainică, 
consecinţă a schimbărilor centrale şi a experienței individuale”. 

Introducând semnificaţia relațională şi adaptivă a proceselor implicate, A. Tucicov-Bogdan 
(1973, p. 75) definește învățarea ca „o achiziție nouă de comportament (...), rezultat al exersării 
individului, menită să satisfacă adaptarea la mediu (...); însuşirea de către organism a unor 
răspunsuri la situaţii pentru care acesta nu deține posibilități filogenetice”. 

Perspectiva psihosocială asupra învăţării lărgeşte semnificaţia conceptului, oferind o 
imagine mai clară asupra rolului jucat de fenomenele şi stările de interacțiune psihosocială, de 
relaţiile interpersonale normale de grup, de forța aprecierilor colective în controlul însușirii 
comportamentelor verbale, acționale şi afective şi al altor limbaje de comunicare, precum şi 
asupra rolului comportamentelor mediate şi întărite prin atitudinea altor individualități. 

Abordarea pedagogică ocupă un loc important în studiile pe tema învățării umane şi, în 
special, a celei şcolare. Din acest punct de vedere, ea poate fi înțeleasă, pe de o parte, ca 
însușire de cunoştinţe și, pe de altă parte, ca însușire/formare de priceperi, deprinderi şi 
atitudini. Învăţarea, afirmă H. Lowe (1978, p. 25), prezintă „o latură cognitivă (de cunoaştere) 
şi una practică (de acțiune). Ea duce pe de o parte, la cunoștințe, iar pe de altă parte, la 
activitate”. 

Plasând învăţarea în contextul procesului de instruire, G. Rosenfeld (1965) consideră că 
aceasta semnifică „însuşirea şi generalizarea modelelor de comportament socia!”. Fireşte, nu 
este vorba de orice fel de structuri şi comportamente care se învaţă, ci de acelea care pot 
contura un concept al învățării legat de sensul valorilor. 

Subliniind complexitatea procesului de învăţare, H. Lowe (1978, p. 33) lărgeşte semnificaţia 
conceptului, afirmând că el „vizează, ameliorarea sau o nouă însușire a comportamentelor 
şi performanţelor sub aspectul lor formal şi de conţinut (...) şi este rezultatul confruntării 
active a individului cu mediul său în procesul de interiorizare”. 

Într-o definiţie de lucru, prin termenul învățare vom desemna o activitate cu valoare 
psihologică şi pedagogică, condusă şi evaluată în mod direct sau indirect de educator, care 
constă în însuşirea, transformarea, acomodarea, ameliorarea, reconstrucţia, fixarea şi 
reproducerea conştientă, progresivă, voluntară şi relativ interdependentă a cunoştinţelor, 
priceperilor, deprinderilor şi atitudinilor, sintetică a competenţelor. 

Accentuăm astfel mai mult ideea că învăţarea, în condiţiile activităţii şcolare, presupune 
existenţa unor circuite educative de stimulare şi perfecționare permanentă a comportamentelor 
educatorului și educaților, de schimbare pozitivă în probabilitatea unei conduite eficiente, 
optime. 

Pentru ca teoria procesului de învățământ să sprijine efectiv practica educaţională este 
necesar ca educatorii, indiferent de specialitate şi de nivelul elevilor cu care lucrează, să-şi 
propună: să surprindă esenţa și să explice ştiinţific evenimentele ce au avut loc în procesul 
învățării normale, dar specifice pentru un domeniu al cunoaşterii; să înțeleagă şi să soluţioneze 

adecvat şi la timp barierele ce modifică sau blochează evoluţia normală a personalităţii 
elevilor; să studieze situaţiile complexe - factori, agenţi, experienţe, evenimente etc. — care 
generează modificări lente sau spontane în comportamentele de învăţare; să reconstruiască 
permanent strategiile şi tacticile prin care elevii sunt dirijaţi spre atingerea unor performanţe 
aşteptate (capacităţi, competenţe etc.); să-şi evalueze continuu strategiile de acțiune prin 
realizarea controlului şi aprecierea corectă a progreselor în învățare, a comportamentului 
productiv şi creativ al elevilor, a activităţii proprii, a experienţei lor directe, nemijlocite. 
În sinteză, acceptăm că învăţarea umană este: 


+ un proces esențialmente formativ; 

+ acumulare de experienţă şi schimbare în comportamentul uman, ca urmare a interacțiunii 
subiect-situație-mediu (Lompscher, 1971); 

+ proces al cărui rezultat constă într-o schimbare comportamentală durabilă produsă pe 
calea uneia dintre formele de obţinere a experienţei, exersării, observării (E. Stone); 

e activitate intenţional-procesuală prin care un anumit conținut relativ nou ia naștere ori 
se transformă valoric, subiectul reacționând la o situaţie sau sarcină, cu condiția ca esența 
schimbării să nu poată fi explicată pe baza maturizării organismului, a tendinţelor înnăscute 
de a răspunde sau a altor stări temporare ale organismului - oboseală, droguri (Hilgard 
şi Bower, 1974); 

e achiziție nouă, formare de cunoştinţe, deprinderi, abilități, schimbare de comportamente 
ce prezintă o relativă rezistenţă la o funcţie anterioară a comportamentului (Melvin, 1971); 

e schimbare de comportament verbal, acțional sau atitudinal, realizată şi prin/pentru soluţio- 
narea unei probleme cu care se confruntă un subiect în relațiile sale cu mediul (Clausse, 
1969), pentru a răspunde la o situaţie sau sarcină; 

+ rezultatul vizibil al unui proces relativ sistematic de tratare a informaţiilor (G. Seron) ş.a. 


Corelativ, în psihologia educaţiei aplicată învățământului superior, se acceptă ideea conform 
căreia sintagma învăţare academică, denumită şi învățare prin studiu universitar, are statutul 
de: 


e concept integrator, reflectând activitatea de „organizare şi autoorganizare a experienţei, 
de construcţie şi reconstrucţie dirijată şi progresiv autodirijată a personalității studentului” 
(Mânzat, 1990), de formare şi autoformare a propriei individualităţi biopsihosocioculturale; 

+ un set de acțiuni cu valoare informativ-formativă proiectat, organizat, condus şi evaluat 
în mod direct sau indirect de profesor, cu evoluţii progresive în planul eficienţei schimbărilor 
semnificative şi relativ observabile la nivelul conduitei profesional-cognitive, acţionale, 
sociorelaționale, spirituale, motrice şi emoţional-afective. 


Într-un plan mai larg şi mai ales instituțional, învăţarea academică reprezintă: 


e un proiect sociocultural şi psihopedagogic de durată, dirijat şi autodirijat de asimilare 
intensivă a ceea ce este fundamentat, proiectat, planificat şi materializat în anumite 
documente curriculare - planuri de formare şi de studii, programe, manuale, alte suporturi 
recomandate ș.a.; 

+ o activitate sistematică de asimilare a valorilor curriculare - competenţe (cunoștințe, 
abilităţi, valori, experienţe, atitudini) — în contexte/medii proiectate şi construite pe bază 
de principii de calitate, de relevanţă, de eficacitate ştiinţifică şi didactică, în coordonarea 
şi/sau sub asistenţa unui consilier competent al învăţării (Siebert, 2001). 

Semnalăm aici prezența dominantă a reuşitei, a progresului semnificativ, a performanţei, 
a organizării produse şi ca efect al instituţiei, numită, în exprimarea lui P. Senge, organizational 
learning (2012), potrivit unor criterii moderne, eficace şi sistematice, fără să excludem la 
anumiţi subiecţi şi în anumite perioade ale dezvoltării elemente de tatonare, unele elemente 
entropice, slab manageriate, chiar nereuşite, eşecuri. Sensul acceptat ar putea fi aici cel de 
efect sau de fenomen justificat al structurilor de cunoaştere numite „inerţiale” (Bereiter, 
1984; Bransford, 1989), al incapacității celui ce învaţă de a aplica sau transfera cele învăţate, 
al lipsei de conceptualizare datorate neînţelegerii sau inconsistenţei informaţionale, al transferului 
negativ/interferenţei, materializate în concepte empirice ş.a. 

Importantă pentru înțelegerea complexului proces de învățare şcolară sau academică este 
luarea în considerare a dublei sale determinări și structuri: individuale şi sociale, elaborate 
şi înnăscute, calitative şi cantitative, intenționale, raţionale şi neintenţionate, infraraționale, 
organizate şi difuze, latente, reproductive şi inovative, controlate şi slab controlate/monitorizate, 
teoretice şi practice, motivate epistemologic extrinsec şi intrinsec, pozitive, eficace, adaptative 
şi negative, evitante, blocante, irelevante pentru subiectul care învaţă, în funcţie și de contextele 
în care au loc aceste evenimente etc. 

În consecință, definim învăţarea specifică mediului educaţional formal sau nonformal, 
şcolar şi/sau universitar, ca fiind: 


- o activitate, un proces desfăşurat(ă) de agenţi umani; 

- în condiţii concrete de spațio-temporalitate, culturalitate contextuală (valori), cu o ritmică 
individuală pe fond social definit; 

- prin medierea şi cu filtrajul conştient al unor eforturi educaționale, cu dominante 
cognitiv-operaționale, socioemoționale, vocaţional-acţionale şi atitudinal-recurente; 

- asupra unor conţinuturi, experienţe, valori sau situații încorporate de şi în obiectul 
învăţării; 

- pentru atingerea unor rezultate cognitive (concepte, semnificaţii, principii, strategii, 
rezolvare de probleme), psihomotorii (obişnuinţe, deprinderi şi abilități manuale, operatori 
necesari vieții, expresii faciale şi corporale, elemente de grafism), afectiv-educaţionale 
(gusturi, preferinţe, orientări, interese ş.a.), exprimate și integrate în competenţe, trăsături 
de personalitate, proiecte şi idealuri; 

- având caracteristici de reversibilitate, (re)construcţie, ameliorare, optimizare sau mentenanţă 
bazate pe conexiuni inverse (feedback), pe anticipare (feed before), pe valori/trăsături de 
personalitate şi/sau comune, pe conexiuni cu efecte de urmă (backwash) sau de siaj, 
prezente în unele modele de evaluare. 


1.1.1. Structuri de conţinut ale învăţării 


Conținuturile învățării sunt foarte diverse, principala componentă fiind reprezentată de 
cunoştinţe, elemente centrale, componente sociocognitive ale competenţei, respectiv ale 
cunoaşterii. 

Conținuturile învăţării sunt foarte diverse, principala componentă fiind reprezentată de 
cunoștințe. De aici, nevoia unei examinări mai atente a acestui concept central şi definitoriu 
pentru categoria de curriculum. 

Mai întâi, ce reprezintă conceptul de cunoștință, care sunt principalele sub categorii şi 
prin ce se disting ele. 

Cunoştinţele reprezintă dimensiunea esenţială a conţinuturilor instruirii şcolare și universitare 
Paradigma curriculumului repoziționează cunoştinţele în cadrul „triadei conținuturilor”, 
după următorul model pedagogic: 


i) atitudini cognitive faţă de cunoaştere, susținute afectiv, motivațional, caracterial; 
ii) strategii cognitive destinate rezolvării de probleme şi situații-problemă; 
iii) cunoştinţe teoretice, metodologice, unele de natură metacognitivă. 


Această repoziționare presupune procesarea lor pedagogică în raport cu opțiunile metodo- 
logice asumate la nivel atitudinal şi strategic. Explozia informațională solicită prelucrarea 
permanentă a cunoştinţelor în vederea selectării şi stocării celor de bază, cu valoare metodologică 
şi practică superioară. 

Simplificând valorile exerciţiului analitic, în special pe dimensiunea rezultativă, putem 
aprecia că avem următoarele categorii de cunoştinţe: 


- conceptuale — idei, conţinuturi, discursuri; acestor unităţi li se adaugă descriptori despre 
cum funcționează sau operează, plus condiţii în care sunt utilizate; 

-  condiționale: unitate plus cunoaștere (declarativă ori procedurală), posibil de a fi aplicată; 

-  declarative: informaţii factuale, adesea cunoscute ca o cunoaștere a lui „ce”; 

- procedurale: de tip cum, procesuale, de rutină, algoritmice, semialgoritmice, semieuristice; 

-  întegrative, transversale, nonspecifice unui monodomeniu al cunoașterii; 

- explicative — care ghidează înţelegerea, lămuresc şi orientează interacţiunile subiectului 
cu lumea, analizează cunoașterea; cunoaşterea este/devine obiect al gândirii, al reflecţii; 

- de fundamentare epistemologică: sinteză a ceea ce un subiect cunoaște, având ca sinonime 
cunoştinţele de bază, experienţiale, preexistente, unele chiar ce țin de backgroundul 
personal; 

- despre sine: vizează persoana ca subiect care gândeşte, care învaţă, care experimentează, 
care are puterea autodeterminativă asupra evoluţiilor proiectelor personale; 

-  socioculturale: atitudini, cunoştinţe şi concepţie despre lume, despre cum interacționează 
omul ca membru al unui grup sau al unei comunități sau culturi; 

- cognitive, metacognitive și (auto)reglatorii ale nivelului cunoașterii publice, explicite; 

-  strategic-inovative: cunoştinţe, abilități sau procese care construiesc, produc sau redefinesc 
investiţia în efortul, planul, achizițiile şi utilizarea cunoştinţelor într-o perspectivă mai largă; 

-  consensuale, tacite, necenzurate, acceptate prin consens nedeclarat de comunitatea experţilor; 

- sarcini (tasks) — formulate ca cerințe cumulative, analizabile, cognitive, skills sau de altă 
natură care se cer a fi realizate prioritar; 

- subiecte complementare, neconvenţionale: unitate între cunoştinţe prioritare plus conţinuturi 
complementare diverse, divergente, chiar circulare, reiterative. 


1.1.2. Competența „a învăţa să înveţi” — categorie 
emergentă și identitară în Uniunea Europeană 


În setul complex al competențelor-cheie nominalizat și recomandat de către Consiliul şi 
Parlamentul Europei (Education Council, 2006), definind scopul dezvoltării personale, inserția 
profesională şi incluziunea socială optimă, a învăţa să înveţi ocupă un loc central, o condiţie 
necesară, nu suficientă însă în formarea personalității integrale a studentului, viitor specialist 
într-un anumit domeniu al societății cunoaşterii. 

Competența „a învăţa să înveţi” reprezintă în sens larg: puterea + abilitatea de: 


a penetra mai multe forme ale cunoașterii şi acţiunii umane; 

a persevera diferențiat în efortul de a învăţa continuu; 

a organiza progresiv şi eficace propria învățare; 

a manageria economic timpul, schimbările structurale ale psihismului uman și colectiv-infor- 
maţional; 

a conştientiza şi manageria inteligent procesul şi nevoile proprii de învățare; 

a identifica oportunităţile de performare a obiectivelor proprii, de a depăşi obstacolele 
pentru a învăţa cu succes; 

a şti să cauţi şi să utilizezi metodele de orientare şi consiliere în învățarea academică; 

a aplica şi transfera cunoştinţele şi abilităţile într-o varietate de situaţii şi contexte de 
învăţare; 

a fi motivat pozitiv, a avea încredere în Sinele autorităţii intelectuale, în procesele de 
autotransformare şi de ameliorare a stilurilor epistemologice şi de viață. 


Noul concept al competenţei „a învăţa să înveţi” (The new learning framework, Crell, 2008), 


analizat şi în literatura română şi străină, include cel puţin cinci dimensiuni controlabile: 


a) 


b) 


c) 


d) 
e) 


cognitive, semnificative fiind: 

+ cunoașterea propriilor procese cognitive; 

e identificarea conţinutului de studiat; 

+ folosirea de reguli, proceduri şi testarea acestora; 

e utilizarea de instrumente şi practici pozitive. 

emoţional-afectivă şi motivaţională, statut ce încorporează relevant: 
e motivaţia proinvăţare; 

„+ strategiile de control emoţional; 

+ orientarea spre atitudini de schimbare pozitivă; 

e stima de sine şi Eul școlar puternic; 

+ suport motivațional intrinsec - învăţare motivată, cu nuclee metacognitive; 
e rezolvarea de probleme; 

e sarcini de automonitorizare; 

e acuratețe în abordarea pe obiective, pe competenţe. 

încredere în valoarea strategiilor metacognitive semnificând: 

+  autoreglare şi autocontrol; 

+ reflectare conştientă a responsabilității personale; 

+ programarea şi evaluarea autocunoașterii. 

spirit ludic-imaginativ, creativ, inovativ; 

complementaritate cu valorile inteligenţei psihomotrice (vezi în dans, gimnastica artistică 
ş.a.). 


De aici nevoia unei examinări mai atente a acestui concept actual, definitoriu și corelativ 


integrat noii paradigme a modularităţii curriculare. 


Mai întâi, ce reprezintă conceptul de cunoştinţă, care sunt principalele categorii și prin 


ce se disting ele. 


Cunoştinţele reprezintă dimensiunea esenţială a conţinuturilor instruirii. Paradigma 


curriculumului repoziționează cunoştinţele în cadrul „triadei conţinuturilor” după următorul 
model pedagogic: 

i) atitudini cognitive faţă de cunoaştere, susținute afectiv, motivaţional, caracterial; 
ii) strategii cognitive destinate rezolvării de probleme şi situaţii-problemă; 
iii) cunoştinţe teoretice, metodologice, unele de natură metacognitivă. 


Această repoziționare presupune procesarea lor pedagogică în raport de opţiunile metodo- 
logice asumate la nivel atitudinal şi strategic. Explozia informațională solicită prelucrarea 
permanentă a cunoştinţelor în vederea selectării şi stocării celor de bază, cu valoare metodologică 
şi practică superioară. 

Semnificativ devine conceptul educațional de cunoaștere, definit drept ansamblul informaţiilor 
logice, teoretice, narative şi procedurale, care exprimă - direct şi indirect, explicit şi implicit — 
diferite conţinuturi ştiinţifice, artistice, filosofice, religioase, economice, politice, spirituale 
etc., forma de prezentare fiind concepte, judecăţi, raționamente, modele etc. articulate, de 
regulă, în cadrul unor discipline de învățământ, proiectate curricular la nivel de profil de 
formare, plan de învățământ, programe/fişe ale disciplinelor de studiu, alte materiale-suport 
pentru predare, învăţare şi evaluare. 

Interpretarea acestora trebuie să fie globală şi deschisă, startul putând fi reprezentat de 
„triada conţinuturilor”: atitudini - strategii cognitive - cunoştinţe. Atitudinile şi strategiile 
cognitive reprezintă dimensiunea procedurală a cunoştinţelor care asigură procesarea, stocarea 
şi valorificarea acestora în contextul expansiunii permanente a volumului de cunoştinţe utile 
incluse în documentele curriculare. Cunoştinţele reprezintă dimensiunea teoretică a conţinuturilor 
concentrată la nivel de concepte, judecăţi, raționamente, modele etc. care vor fi procesate, 
selectate şi stocate pedagogic prin intermediul atitudinilor şi strategiilor cognitive. 

Caracterul lor valoric asigură stabilizarea şi valorificarea lor formativă superioară, pe 
termen mediu și lung, la nivel de cultură generală, de profil și de specialitate. 

Abordarea modernă a studiului prin învăţare autonomă cere o identificare a tipologiei 
cunoştinţelor. În principial, distingem între informaţii şi cunoştinţe, confuzie terminologică 
prezentă în nu puţine lucrări şi sisteme referenţiale. 

Distincția este de natură procesual-conceptuală, rezultativă. Sintetic: orice cunoştinţă are 
la bază o informaţie ştiinţifică, metodologică etc., procesată, convertită de subiectul cunoaşterii, 
devenită bun social sau element de cultură socială acceptată, devenită valoare, chiar valoare 
adăugată pentru cunoașterea personală. 


|.2. Principii și legităţi ale învăţării 


Valorile esențiale explicative cu privire la principiile, legităţile şi mecanismele ce asigură 
normalitatea, accelerarea procesuală, planificată uneori, dar mai ales funcționalitatea învăţării 
gravitează în jurul a cel puţin trei interogaţii esenţiale: ce principii, legităţi şi mecanisme explică 
geneza, evoluţia și regresia învățării? Cum explicăm faptul că un elev, un student sau un adult 
învață mai uşor, mai repede, mai profund şi trainic, iar un altul învață mai greu, într-un timp 
mai mare, dar pentru o perioadă mai scurtă, superficial şi cu eforturi peste măsură? 

Se pot contura, la un nivel de mai mare generalitate, enunţuri valide cu caracter cvasiutilizabil/ 
aplicabil şi explicativ pentru toţi subiecții aflați sub reglajul şi autoreglajul generat de tensiunea 
învățării? ş.a. 

Răspunsurile privind legităţile/principiile învăţării umane se focalizează esenţial pe acţiunea 
următoarelor regularități (legităţi) necesare şi acceptate de/în comunitatea ştiinţifică. 

1.2.1. Legea conșştienţei 


În principial, această legitate este şi devine explicativă, pe de o parte, prin funcţionalitatea 
fenomenului conştiinţă de sine şi experiența de a fi conştient, lucid, iar pe de altă parte, cel 
puţin în situaţia învățării academice autonome. Legea astfel formulată este semnificativ dată 
de prezenţa unui scop, a unei atitudini comportamentale proactive, a unui nivel de optim al 
stării de veghe, a unor impulsuri energetic mentale pozitive. În literatura de specialitate 
actuală (Brazdău, 2010 ) se vorbeşte de un nou concept, numit coeficient de conștientizare, 
determinat printr-o scală de evaluare a conştientizării, cu o structură definită de şase dimensiuni: 
conştientizare fizică, emoţională, mentală (cognitivă), spirituală, social-relațională şi autocon- 
ştientizare a propriului Eu. La acestea, autorul identifică şi adaugă o nouă dimensiune, care 
ar putea permite, după opinia noastră, descrierea relevanţei optime a calității competenţei 
procesului de învățare personalizată. 
Cei nouă factori, în interpretarea şi completările datorate viziunii noastre, sunt: 


1. Conştientizarea stării interne, interese, motive percepute, factori demotivatori, stare de 
sănătate, de atenţionalitate. 

Reflectarea de sine. 

Detaşarea de solicitările şi tulburările mediului proxim. 

Autonomia în gândirea critică. 

Dezvoltarea şi maturizarea cognitivă personală. 

Relaţionare pozitivă cu ceilalți. 

Prezența unor scopuri bine definite. 

Capacitatea de exteriorizare a conținutului verbal, simbolic, procedural sau acţional. 
Deschiderea către noi experienţe de învățare. 


So Se O Si AD 


Alte puncte de vedere mai noi (Flonta, 2013, p. 12 şi urm.) acreditează cinci idei importante: 


a) stările conștiente au câteva proprietăți majore, emergente, între care: unitatea, indivizibilitatea, 
fenomenalitatea subiectivă, calitatea discriminativă, conţinutul informaţional foarte mare, 
intenționalitatea, distributivitatea, recursivitatea şi reverberanţa, fundamentul neurobiologic 
(neural, cauzal, dinamic ), explicative pentru diferitele forme şi niveluri ale conştiinţei, 
pentru acțiunile şi interacţiunile sistemelor neuromodelatoare, care eliberează simultan 
diferite proporţii de neuromodelatori; 

b) conștiința nu necesită un input senzorial, un output motric, nu necesită autoreflecție/ 
introspecție, limbaj sau atenţie; 

c) se manifestă o sincronicitate a neuronilor din diferite zone corticale, care, prin descărcări 
ritmice, în rețea şi în banda de unde gama (30-70 Hz), realizează funcţii cognitive, motorii 
sau experienţiale, uneori producându-se chiar o resetare a acestora; 

d) există o conștiință de ordin superior, unde se manifestă/activează centrii limbajului, ai 
formării conceptelor, simbolurile, memoria prezentului şi viitorul, exprimarea sentimentelor 
şi raționamentelor, gândirea, modelele mentale şi simulările mentale, evaluarea consecinţelor 
posibile ş.a., toate fiind importante pentru studiul şi înțelegerea mecanismelor învățării 
umane; 

e) există, de asemenea, şi o conștiință de sine, denumită şi sentimentul identităţii personale, 
care reuneşte elemente despre sine precum percepţia propriului corp, a propriei poziţii 
sociale, a propriului caracter sau amintirilor proprii. 

|.2.2. Legea motivaţiei 


Învăţarea este o activitate esențial motivată şi orientată spre cunoaștere, spre sensibil, spre 
rațional și comunicativitate. Motivația face ca învățarea să se producă şi să se autosusțină; 
este generatoare de energie; este reglatoare de tempou; ea operează ca factor selector de scopuri 
şi obiective; este raționalizatoare de efort şi timp, stimulatoare pentru reuşita/performanţa celui 
care învaţă, incitatoare pentru noi experienţe de internalizare a valorilor ş.a. 

De reținut: învățarea este și producătoare de bariere, de frustrații şi obstacole, de insatisfacție, 
de dependenţă, devenind astfel învăţare negativă. 

Condiţionalitatea acțiunii specifice acestei legități vizează: nivelul de maturizare şi dezvoltare 
al celui care învață; experiența lui anterioară, capacitatea de exprimare liberă a personalității 
sale; nivelul de aspirație; aria de interes; valenţele obiectului învățării; cunoașterea rezultatelor, 
stabilitatea şi flexibilitatea setului de obiective de atins, calitatea finalizării sarcinii propuse 
(vezi conceptul de tensiune din teoria lui K. Lewin sau teoria sarcinii întrerupte sau 
incomplete - fenomenul Zeigarnik); regimul recompenselor şi pedepselor; percepțiile şi 
evaluarea lor, frecvenţa şi semnificaţia rezultatelor învăţării definite prin reușită/eşec sau 
prin ceea ce numim succes/insucces. Ultimele achiziții semnificative, cu aplicaţii la mediul 
şcolar în domeniu, sunt examinate recent în lucrarea Motivation to Learn (Middleton şi 
Perks, 2014), la care, pe parcurs, vom mai face unele trimiteri. 


|.2.3. Legea conexiunii inverse 


Învăţarea umană este o activitate esenţial bazată pe feedback, pe informaţii retur de control, 
pe variate conexiuni inverse. Numită şi legea/principiul efectului invers, a feedbackului, 
valorile ei normative vizează ideea că învăţarea se produce dacă cel care învaţă are, la anumite 
intervale de timp, imaginea/reprezentarea corectă cu privire la gradul de realizare a obiectivului 
fixat, la corectitudinea progreselor făcute, la corespondența dintre metoda anticipată şi cea 
practicată, la calitatea înţelegerii şi asimilării, a perfecționării sarcinii respective ş.a. Controlul 
exercitat de formator sau de cel care învaţă oferă indicii asupra adecvării, exactităţii şi 
rapidităţii procedurilor şi, în funcţie de răspunsurile primite, se fac anumite corecţii, se reia 
procesul învăţării sub alte forme ameliorate sau sunt schimbate procedurile. Feedbackul 
devine astfel un instrument pentru schimbare pozitivă în comportamentul uman, transformă 
şi ajută intrarea informaţiilor în sistem şi în rețea, asigură eficienţa reorganizării, conferă 
calitate actului instruirii, asigură echilibrul informaţie-energie (cazul biomotricităţii, este 
relevantă, de exemplu, coordonarea motrică - Letzelter, 1978; Meinel, 1977, al controlului 
mişcării - Marteniuk, 1976, al reglării motorii - P. Schmidt, 1995, al relaţiei informaţionale 
antrenor-sportiv în performanţe - P.-]. de Hillerin, 1999). 


|.2.4. Legea repetiţiei inteligente 


Învăţarea umană este o activitate esenţială bazată pe repetiţie, pe reiterarea de acţiuni cu o 
anumită frecvenţă pe care subiectul o resimte sau devine conștient în practica sa. Modelul 
interactiv repetitiv are efecte asupra structurilor memoriei, mecanismelor şi stilurilor gândirii 
logice, a forței nucleului reprezentărilor-cadru. 

În ciuda varietăţii punctelor de vedere privind rolul repetiţiei în învăţarea umană, școlară 
sau academică, nici o ipoteză nouă sau teorie a învăţării nu a putut ocoli valorile funcţionale 
ale repetiţii. Să luăm cazul teoriilor care vin din zona inteligenței artificiale, al teoriilor 
privind utilizabilitatea mediilor virtuale în învăţare. Un exemplu concludent, modern și 
provocator îl reprezintă teoria liniilor de nivel K (iniţiator Kenneth Haase de la MIT, SUA), 
conform căreia în învățarea de orice tip este activată repetitiv o parte specifică a memoriei, 
în special una dintre cele trei benzi de nivel existente sau o combinaţie între acestea. 


+ banda de bază (nivel 1) — bogată în structuri + detalii în descrieri, în strategii aplicate, 
cu specificitate experienţială cunoscută; 

+ banda intermediară (nivel 2) — în care liniile mnezice sunt activate repetitiv pentru a crea 
corespondențe între structură şi funcţii; 

+ banda de nivel înalt (nivel 3) — în care apar, e drept mai puţin repetitiv, obiective noi, strategii 
comparative complexe, construcţii inovative, competențe transversale (Minsky, 1998). 


1.2.5. Legea transferului 


Semnificaţia de bază a Legii transferului învățării (LTI ) este, simplu formulată, „aplicarea 
cunoştinţelor, abilităţilor și atitudinilor care au fost învăţate într-o situaţie la o altă situaţie 
de învăţare” (Perkins, 1992). În principiu, se apreciază că transferul principiilor accelerează 
înţelegerea și viteza noii învăţări. 

Modelele prin care se realizează transferul sunt variate. În ciuda acestui fapt, există cauzal 
şi firesc explicaţii, puncte de vedere privind unele dificultăți, confuzii chiar în modul de a 
înţelege ce se întâmplă, cât de profunde sunt aceste aplicaţii. Mai mult, am întâlnit şi atitudini 
de negare a valenţelor transferului în învățare (vezi Verkostovatti, 2006). 

Primul mediu în care se simte practic valoarea transferului este învățarea în școală, în 
clasă. Acolo este mult mai uşor să transferi noua deprindere formată, noua abilitate exersată 
şi perfecționată. Factorul de dependenţă prioritar este calitatea şi ascendentul învățării 
anterioare asupra noii situații de învăţare. A nega o astfel de valoare a învăţării anterioare 
însemnă a avea mereu de a face cu un nou start la fiecare învățare. 

Recunoaștem și un alt fapt, anume acela conform căruia curba învăţării este diferită în 
funcţie de tipurile de învăţare, iar în unele cazuri este relativ similară, devenind generalizabilă. 
Două principii sunt prezente în transferul învăţării: 


e variaţia efortului, a timpului alocat n-ar trebui să fie constant egale şi nici uşoare; 
e transferul ar trebui să fie progresiv, uneori mai rapid, alteori mai lent, dar să fie prezent. 


Acest lucru ar trebui să fie bine înțeles, spre exemplu dacă practicăm exerciţii de formare 
a inteligenţei, strategii relevante, sistematice, inovatoare, la care putem adăuga utilizarea limbajului 
computerial, un curriculum proiectat şi realizat pe module, aşa cum este gândit astăzi de un 
grup influent de experți români, condus de prof. D. Potolea (vezi Potolea et al., 2011). De 
asemenea, într-o concepție similară găsim recomandarea ca în învățarea computerului să 
utilizăm cel puţin cinci module (Sămărescu, 2011): 


- modulul Introducere; 

- modulul Procesorul de cuvinte; 

- modulul Foaia de calcul; 

- modulul Formarea bazei de date; 
- modulul Aplicaţii. 

Când se învaţă, se recomandă combinarea aspectelor teoretice cu mai multe aplicații (în 
general 3) — startul, redactarea textului, copierea în diferite aplicaţii, salvare, editare. Rolul 
important îl are aici activitatea de învățare pozitivă (positive reinforcement activity). 

Istoriceşte vorbind, psihopedagogul american E. Thorndike (1932; 1983) aminteşte în 
studiile sale despre transfer, formulând teoria elementelor identice. Conform enunţurilor sale, 
devenite clasice, învăţarea anterioară facilitează noua învăţare. Are loc o extensie a ideii 
principiului că noua sarcină de învăţare poate conţine elemente identice cu cele din sarcina 
anterioară. 

Se vorbeşte în ultimul timp, potrivit unui criteriu procedural şi temporo-spaţial (Cree şi 
Macaulay, 2000) de două categorii de transfer: 


a) apropiat — abilităţile şi cunoştinţele sunt aplicate relativ în acelaşi mod, tot timpul, la altă 
învăţare şi formare de abilități (este cazul sarcinilor care implică procedurile aplicate în 
aceeaşi ordine), ceea ce asigură succesul, iar cel care învaţă nefiind obligat să adapteze/ 
să schimbe cunoştinţele şi abilităţile odată formate; 

b) depărtat — presupune aplicarea cunoştinţelor şi abilităţilor deja învățate/formate/exersate 
la situaţii care cer numai anumite schimbări. Pentru aceasta e nevoie de o instruire 
specifică, presupune un ghid de instrucţiuni privind adaptarea la situații noi sau un mediu 
nou. Învăţarea prin transfer depărtat este mai dificilă, mai puţin plăcută, cere mai mult 
efort şi chiar gândire strategică. 


Sigur, aşa cum subliniam în altă secțiune a analizei, tipologia transferurilor este una ceva 
mai largă, literatura de specialitate fiind relevantă şi utilă celor preocupaţi de aprofundare. 


I.3. Mecanisme neurodinamice 


Neurofiziologia defineşte învățarea umană drept acel comportament final complex, suprapus 
şi dezvoltat pe activitatea şi sensibilitatea înnăscută a tuturor componentelor sistemului 
nervos central la diferiţi stimuli. 

Marea majoritate a cercetătorilor apreciază că diferenţierea în privința capacității de 
învăţare s-ar datora şi diferenţelor de biochimism ale sistemului nervos central. Dovezi 
puternice vin astfel în sprijinul ideii că transmiterea semnalelor nervoase condiţionează 
volumul şi calitatea învăţării, după cum neurochimismul celular și molecular intraneuronal 
(ARN) joacă un rol important în structurile mnezice implicate în învăţare. 

Studiile şi cercetările moderne atestă rolul jucat de combinatorica operaţiilor de discriminare, 
de calitățile atenţiei, de nivelurile activării, de forţa impulsului de acţionare, de rezonanța 
recompensei/pedepsei, precum şi de valenţele altor factori cu incidență asupra procesului 
învățării. 

Din unele studii şi cercetări recente reiese un alt fapt esenţial şi anume că în învăţare 
sunt implicate rețelele unor neuroni-model (teoria sinaptică interneuronală reverberantă sau 
a rețelelor reverberante), care determină capacităţi discriminatorii de performanţă extrem 
de variate în raport cu diferite vârste. Ele devin active şi eficace în măsura în care iau forma 
unei structuri neuronale de tip circuit funcțional temporo-spaţial încă în perioada de început 
a activităţii de cunoaștere, conturând astfel potenţiale cvasiinfinite de asociaţii şi operaţii. 

Transmisia semnalelor nervoase, mai precis a influxului nervos, are la bază structuri 
biochimice şi electrochimice. Substanțele chimice facilitatoare ale circulaţiei influxului nervos 

de la un neuron la altul (între fiecare din cele peste 15-20 miliarde de celule nervoase există 
un spaţiu liber, o sinapsă sau fantă sinaptică de aproximativ 500 Ă (1 Ă = 10/1 milion dintr-un 
milimetru) au fost denumite neurotransmiţătoare. Numărul lor este mare, fiind descoperite 
peste 30 de substanţe. Între cele importante se găsesc: noradrenalina, serotonina, dopamina, 
acidul gamaaminobutiric). Alături de ionii de sodiu şi potasiu, ele determină cantitatea şi 
calitatea influxului, aflate însă în sinergie (în conlucrare) cu substanţele neuromodelatoare. 
Acestea (cele mai multe sunt peptide) favorizează sau frânează acțiunea neurotransmițătorilor, 
în funcţie şi de natura situaţiilor care acţionează asupra sistemului nervos central. De exemplu, 
situaţiile stresante influenţează cantitatea de substanţe chimice eliberate de aceste, „laboratoare, 
iar calitatea metabolismului realizat va determina în mod cert modificări în conduita unui subiect. 

Învăţarea presupune, deci, existența unor structuri neurofiziologice a căror capacitate 
este de a dezvolta configurații noi ale potenţialelor nervoase în structuri superioare de tip 
specific. 

Este acceptată ideea că în procesul învăţării intervin formaţiuni complexe, cum sunt 
sistemul limbic, formaţia reticulată şi structurile corticale superioare. 

Cercetări pertinente (Ciofu, Golu şi Voicu, 1978; Golu, 1980) afirmă că, structural şi 
funcţional, fundamentul neurodinamic al învăţării îl constituie blocurile integrative ale 
creierului. Conform acestui principiu, ca fapt esenţial pentru înțelegerea mecanismelor 
intime ale activității umane, formele complexe ale psihismului se caracterizează printr-o 
integrare multinivelară (pe verticală) şi ramificată (pe orizontală). 

Blocurile operaționale, având grade de complexitate şi specificitate diferite (Luria, 1973; 
Pribram, 1972 ş.a.), se structurează în jurul a trei grupări principale: 

Blocul A cuprinde talamusul, hipotalamusul, sistemul limbic şi formațiunea reticulată 
ascendentă activatoare; are ca funcţii principale modularea tonusului scoarței cerebrale şi 
crearea unei stări optime de vigilenţă, prin procese metabolice, reflexe de orientare (fundamentale 
în procesele cognitive), iar prin activitatea verbală, externă sau internă, mediază formularea 
scopurilor şi programelor de activitate. 

Blocul B cuprinde capetele corticale ale analizatorilor, situate în zonele gnostice (neocortex) 
şi de proiecţie, cu funcţii în prelucrarea şi stocarea informaţiilor referitoare la mediul extern, 
precum şi de sinteză complexă integratoare. 

Blocul C cuprinde, în primul rând, lobul frontal, care asigură în special programarea 
activităţii, confruntarea efectelor acțiunii cu intenţiile şi proiectele subiectului, reglarea şi 
controlul proceselor psihice, unele specializări funcționale cu efect în sfera motorie, mnezică, 
a gândirii, atenţiei şi a funcţiilor constructive. 


Învăţarea, indiferent de gradul la care se realizează şi de formele ei, antrenează simultan 
întregul sistem nervos al celui ce învaţă, dar mai ales structurile şi mecanismele cortico-subcorticale, 
cu unele specializări şi diferențieri zonale. 

Sintetizând datele şi ipotezele formulate în literatura de specialitate (R. Puccetti, H. 
Hecaen, O. Zangwill, B. Milner, D.W. Zaidel, R. Sperry ş.a.) cu privire la specializarea 
anumitor zone pentru diferiți senzori şi unele funcţii ale sferei senzoriale, motrice, cognitive 
şi afective, putem contura un tablou al descriptorilor şi determinărilor fiecărei emisfere 
cerebrale (Chelcea şi Chelcea, 1983; Krashen, 1981). Pentru înţelegerea datelor şi ipotezelor 
avansate, amintim că proiecția pe scoarța cerebrală este inversă dispoziţiei normale pentru 
mână, picior, ochi, ureche. 

În ceea ce priveşte mecanismele neuroepistemologice funcționale ale învăţării, nu există 
unanimitate în răspunsurile la o astfel de problemă, ci doar un consens tacit. 

Punctele principale de sprijin în înțelegerea primară a problemei examinate ar putea fi, 
după opinia noastră, următoarele: 


a) Învățarea implică seturi de mecanisme. Unele sunt biologice, altele psihosociale, neuro- 

epistemologice, cultural-antropologice. Unele sunt dominate de structuri individualizatoare, 
altele de structuri sociale. Unele sunt planificabile şi controlabile, altele greu controlabile, 
unele testabile, chiar vizibile, alte neperceptibile şi greu testabile obiectiv. 
Din rândul celor greu controlabile (deci şi planificabile), menţionăm cazul abilităților 
care „nu se învaţă” (în sens clasic) sau se învaţă altfel, cum ar fi abilitatea de a depista 
dezacordurile dintre logic şi psihologic, dintre important şi neimportant, dintre contingentul 
conceptual și realitatea reflectată, dintre ordinea creată de un scop, ca ordine constructivă, 
şi ordinea cauzală, personală, decidentă (cazul competențelor transversale). 

b) Diversitatea formelor şi tipurilor de învățare impune acceptarea şi valorificarea acţiunii 
principiului plurideterminismului explicativ, al legii complementarităţii şi compensării, 
al sinergismului și al disipării etc. 


Cercetările actuale în domeniu confirmă faptul că fondul neurogenomic şi neuropsiho- 
fiziologic rămâne între anumite limite esenţial, dar se află într-o interacțiune sinergică cu 
suportul cultural-antropologic, fiind prezente şi unele excepții, nu uşor de explicat, cum este 
cazul excelenţei unor subiecți situaţi în spectrul autist, al hipermneziei, telepatiei sau 
supraconştientului perceptiv vizionar ş.a. 

Calitatea şi reversibilitatea mecanismelor învățării vor fi căutate nu neapărat în odinea 
naturală a lucrurilor sau în primul rând în acestea, ci în calitatea modelelor puternic personalizate, 
adesea explicate ca abateri cultural-antropologice şi mai puţin datorate antrenamentului. 
Oricum vom găsi şi un fond în care potenţialul geonomic este valorificat maximal, ca urmare 
a solicitărilor sociale, a stilului de viaţă, a climatului valoric-educaţional şi al organizării 
conștiente a antrenamentului cultural. Concluzia preliminară este că, prin educaţie, celui 
care învaţă i se oferă, din exterior, anumite paradigme şi scheme structural-funcționale de 
acțiuni, tehnici şi metode ce generează un „anume fel” de a funcţiona chiar al mecanismelor 
neurofiziologice. Acest lucru poate fi observat în cazul structurilor inteligenţei cristalizate, 
al evoluţiei IQ, EQ, SQ, MQ asociate performanțelor aptitudinale specifice inteligențelor 
multiple (vezi Gardner, 2006). 

Din suita mecanismelor neurofiziologice, un rol important în învățare au următoarele: 


a) funcționalitatea substratului morfofuncțional, definită prin: capacitatea de engramare a 
neuronului (stabilită pentru experienţe ce transcendentă o generație - Gavrilă, 1987), 
plasticitatea circuitelor neuronale complexe cu rol în învățarea prin memorare (învăţare 
mnezică), potenţialul de acțiune al creierului (neurogenerativitate, neuroplasticitate, 
neuroreabilitare, neurocompensare); 

b) funcționalitatea blocurilor integrative ale creierului (formațiunea reticulată, hipotalamusul, 
talamusul, sistemul limbic ş.a.), cu funcţii în modularea tonusului scoarței cerebrale, în 
reflexele de orientare, în conduitele verbalizate, în atenționalitate, în manifestările emoţionale, 
în elaborarea, optimizarea şi manifestarea conduitelor/comportamentelor învățate; 

c) cortexul implicat în programarea activităților, în reglarea, selectarea, controlul şi optimizarea/ 
inhibarea proceselor psihologice, în conduitele de răspuns mnezic, motor, cognitiv, imaginativ, 
emoţional şi decizional; capetele corticale ale analizatorilor situate în neocortex, ariile 
senzoriale, cu funcţii în prelucrarea și stocarea informaţiilor referitoare la mediul ambiant, 
extern, precum în sintezele informaţionale realizate de funcțiile mentale; 

d) calitatea şi dimensiunile potențialului relativ asimetric specializat al celor două emisfere 


e) 


f) 


cerebrale, cu rol important în primirea, receptarea, procesarea, conexarea și elaborarea 
informaţiilor, în echilibrul unor stări afectogene ce declanşează sau însoțesc învățarea 
specifică sau diferențiată la variate discipline de învățământ (Neacşu, 1990; 2010); 
calitatea modificărilor electrofiziologice, a diferenţele de biochimism (vezi rolul neuro- 
transmiţătorilor), dinamica și reversibilitatea mecanismelor fizico-chimice, cu rol în fixarea 
mnezică de scurtă durată şi, prin conexare structurală, în fixarea mnezică de lungă durată; 
calitatea, rapiditatea, flexibiliatea şi extensia modificărilor la nivelul rețelelor sinaptice în 
special a celor moleculare în neuronii model sau de tip oglindă implicaţi în activitatea 
reverberatorie (teoria sinaptică interneuronală reverberatoare sau a rețelelor reverberante), 
în modificările din organizarea glială, responsabile pentru transferul de ARN în neuroni, de 
transferul învățării sau barajul mecanic sau chimic implicat în (re)sistematizarea modelelor 
temporo-spaţiale ale circuitelor neuronale necesare învățării individuale. 


În funcţionalitatea calitativă a parametrilor ce definesc starea de învăţare specifică fiecărui 


subiect uman de o importanță deosebită se dovedesc a fi: 


starea de veghe sau de conştiinţă clară, cu rol important în stabilirea obiectivelor, în 
recepţia şi permeabilizarea fluxurilor informaţionale, în integrarea mesajelor provenite 
din interior; preconştientul şi inconştientul sunt implicate în învăţare (de exemplu, în 
învăţarea hipnotică, în învăţarea afectivă, în învăţarea incidentală etc.), având o mare 
viteză de pătrundere şi putere de influențare; 

reacția de orientare-investigare, cu rol important în alertarea sistemelor de recepție, în 
stabilirea de contacte selective şi adaptarea diferențiată la natura obiectului învățării; 
starea afectogenă/emoţională, pozitivă sau negativă, cu rol important în calibrarea relaţiilor 
dintre istoria/biografia celui ce învaţă şi obiectul învăţării; 

starea motivaţională, cu rol important în balanţa energetică, în stările de orientare valorică, 
în echilibrul cognitiv-decizional şi acțional al elevului; 

calitatea manifestărilor de voinţă, cu rol important în reglarea libertăţii de acţiune, în 
autodisciplinarea şi automobilizarea eforturilor, în autocontrolul manifestărilor Eu-lui 
(Baumeister şi Tierney, 2011). 


Într-o sinteză preliminară şi evident limitată putem explica puterea şi limitele învățării, 


dacă vom accepta că: 


învăţăm cu şi prin creierul nostru pe baza creşterii numărului de conexiuni/densitatea 
sinapselor dintre celulele cerebrale de la cele mai fragede vârste, a rolului experienţelor 
modelatoare în dezvoltarea creierului, mai ales în perioadele sensibile, optime, dar şi în 
cele critice, precum şi a creşterii calităţii în organizarea şi îmbogățirea mediului ambiant 
solicitant (Blackemore şi Frith, 2006); 

învăţăm tot timpul prin şi cu mobilizarea întregii fiinţe, a întregii personalități; 
perioadele fertile, sensibile sunt mai ales situate în prima copilărie, în perioada de educaţie 
şcolară şi de studenţie normală; în aceste perioade sunt prezente reale şi naturale ferestre 
deschise învăţării, care se închid treptat după anumite perioade critice ale puterii legităților 
dezvoltării celui care învaţă, efect al reducerilor fluxurilor informaţionale, al slabei utilizări 
a conexiunilor creierului şi lipsei antrenamentului focalizat. 








NOTĂ: structura, funcţiile, ritmul, adâncimea și evaluarea rezultatelor sunt mult mai complexe 
decât par prin simplificarea efectuată în lucrarea de față. 

1.3.1.  Psiho-logica asimetriilor funcţionale ale creierului 
uman care învaţă. Valori pentru educaţie 


Creierul este format din două tipuri de celule: 


+ Neuronii, înveliți de o membrană, comunică între ei, precum şi cu întregul organism. 
Numărul lor este de circa 100 de miliarde, au forme complicate, alungite şi subțiri; 
semnalele dintre neuroni sunt transportate cu ajutorul fluxurilor electrice. Explicaţia: 
membrana are o încărcătură pozitivă, dar şi negativă (ioni negativi - potasiu, clorură), 
distribuţia lor este inegală, astfel încât se creează diferenţe de voltaj (permite unei baterii 
de 9 volţi să electrocuteze limba). Mișcarea activă a ionilor necesită mai multă energie 
decât oricare altă activitate a creierului. 

e Celulele gliale au anumite structuri ramificate, complexe, numite dendrite. Ele sunt cele 
care asigură desfăşurarea normală a operațiunilor creierului. 


Funcționarea creierului, descrisă de Camilio Golgi şi Santiago Ramon y Cajal, constă în 
următoarea schemă: neuronii, prin sinapsele existente, primesc informaţii prin dendrite, le 
colectează, le transmit prin impuls electric axonului, iar acesta le trimite prin semnale 
chimice către un alt neuron. Energia totală degajată (circa 25 W), folosită de neuroni şi 
sinapse, este de natură electrică (consumă circa 12 waţi — cât un bec de frigider, iar într-o zi 
reprezintă consumul a două banane). Creierul funcţional este un mare consumator de 
energie, deşi are doar 2% (1.500 g) din greutatea totală a corpului; consumă oxigen - circa 
20% (50 ml/min) din consumul total al organismului (la copii doar 50%); 1/5 din totalul 
sângelui nostru traversează creierul (circa 1 l/min); substanța consumată de neuron: glucoză 
sanguină (2 g de glicogen); capacitatea informaţională este de circa 10 miliarde K (1 K = 
1.024 biţi), similar cu circa 10.000 de enciclopedii. Volumul neuronal din cortex este de circa 
1019, iar sinapsele reprezintă 10. 

Funcţional, fiecare neuron activ preia anumite sarcini/activităţi pe care le îndeplineşte 
creierul prin ceea ce numim auz, văz, mișcare. Fracțiunea neuronală activă se schimbă 
continuu. Jocul gândirii active depinde de neuronii grupaţi care sunt activi, de canalele de 
comunicare dintre ei şi cu lumea din afară. Aceste caracteristici şi conexiuni pot fi stimulate 
şi monitorizate prin canale, pe care creierul le coordonează în paralel. 

În ultimul timp, neuroepistemologii (vezi şi Van der Linden, 2009; 2013) vorbesc despre 
neuroni cu funcție dublă, activaţi de stimuli proveniţi din zone senzoriale şi motorii, numiţi 
neuroni oglindă. Descoperirea neuronilor oglindă explică elemente relativ enigmatice ale 
comportamentului uman: înțelegerea experienţelor și motivaţiilor altora (cum ar fi „a şti că 
ştie”), a anumitor scopuri sociale bune (empatie, cooperare) sau rele (manipulare, combativitate), 
toate integrate în aşa-numita „teorie a minţii”. Acțiunile celorlalți explică mecanismele 
limbajului sau comunicării lingvistice, orientate cerebral spre un scop - „a dori să vorbeşti 
este necesar să ai idee/să ştii că cineva te ascultă”. 

Arhitectonica structurală de bază a creierului şi a funcţiilor îndeplinite: 


+ Trunchiul cerebral: controlează funcțiile de bază esenţiale în viață (mișcările reflexe ale 
capului şi ale ochilor, respiraţia, bătăile inimii, somnul, excitarea sexuală, digestia), primeşte 
informaţii despre sunet — presiunea, intervalul de succesiune a undelor (frecvenţa), înălțimea 
sunetelor - tonul (distanţele mici - sunete înalte, distanțele mari — sunete joase; înălțimea 
determină intensitatea sunetului; membrana cohleară, prin însăşi organizare ei, duce la 
formarea unei hărți a frecvenţei sunetului). 

+  Hipotalamusul: controlează procesele de susținere a vieţii, eliberează hormonii de stres 
(cortisol, în special), a celor sexuali (oxitocina), precum şi a celor ai senzaţiei de foame, 
de sete, temperatura corporală, orarul zilnic, harta de navigare. 

e  Amigdala: responsabilă ca intermediar pentru efectele emoțiilor de teamă, anxietate, 
reacțiile de „luptă şi fugă”, elemente ale învățării experienţiale etc. 

+  Hipocampusul: arhivează învăţarea informaţiilor despre fapte, evenimente, secvențe şi 
locuri; explicativ pentru memoria de lungă durată. 

+ Cerebelul: responsabil cu zona informaţiilor senzoriale, cu ghidarea mișcărilor. 

+  Talamusul: filtrează informaţiile, le transmite mai departe ca fluxuri (impulsuri nervoase, 
curenţi electrici de la creier la segmentele terminale - mână, picior). 


Scoarța cerebrală: ocupă cea mai mare parte (trei sferturi) din creier, înveleşte creierul. 
Cei patru lobi ai scoarței cerebrale sunt: 


- lobul occipital, situat în spatele creierului, controlează percepţia vizuală; 

- lobul temporal, situat deasupra urechilor, monitorizează auzul, controlează zona de înțelegere 
a vorbirii, conlucrează cu amigdalele şi hipocampusul, important pentru procesul de 
învăţare, de memorare; 

- lobul parietal, primeşte informaţii de la toate simţurile, decide în ce parte să le retransmită; 

- lobul frontal, generează comenzile pentru mişcare, este responsabil pentru vorbire, de 
selectarea comportamentului definit de scopuri şi de mediul în care ne aflăm. 


Un alt proces, care ia uneori şi o formă de învăţare ce are loc în cortexul prefrontal, este 
denumit extincție (Aamodt şi Wang, 2013, p. 147), având efecte generatoare de reînvăţare. 

Zonele de limbaj sunt situate în emisfera stângă (la 97% dintre oameni). Aria Broca din 
scoarța cerebrală este responsabilă de producerea limbajului, a armoniei muzicale. Emisfera 
dreaptă şi aria Wernicke din lobul temporal au rol în înțelegerea limbajului şi realizarea 
armoniei muzicale. 

Limbajul prin semne, definit şi ca producător de tonalitate emoţională numită prozodie, 
este situat în emisfera dreaptă, în zonele denumite Broca şi Wernicke (vezi Aamodt şi Wang, 
2013, p. 128). Combinația acestora ne facilitează interacțiunea cu mediul. 

Potrivit lui B. Lucas (2011, pp. 27-30), este util să cunoaştem, fie şi metafizic, cele cinci 
principii ale funcționării creierului. 


+  Creierului îi place să exploreze şi să înţeleagă lumea. 

+  Creierului îi place să stabilească multe conexiuni, completând lacunele existente sau care 
se creează. 

+ Creierul se dezvoltă pe bază de tipare/structuri de arhivare, cu trasee specifice şi sub 
formă de rețele, ceea ce le face relativ rezistente la schimbare. 

+  Creierului îi place să imite prin modelare -— a se vedea cazul vorbirii, învăţării, ascultării. 

e Creierul nu funcţionează bine în condiţii de stres excesiv, peste un nivel foarte individualizat. 


Alte elemente ce trebuie reținute sunt: 


+ zonele din creier care analizează mișcarea sunt separate de cele care analizează forma 
acestora, fiind situate diferit în structura creierului nostru; 

e judecarea distanțelor dintre lucrurile percepute cere informaţii de la ambii ochi; nevăzătorii 
au o memorie mai bună pentru ceea ce se vorbeşte, datorată antrenamentului memoriei 

verbale (sarcini lingvistice, înţelegerea propoziţiilor, localizarea sunetelor, reamintirea 
lor); cortexul vizual principal este activat de memoria verbală; 

+ informaţia tactilă este organizată în hărți; toate sistemele senzoriale/regiunile generează 
o hartă a suprafeţei corpului uman; hărțile au dimensiuni diferite, depinzând de numărul 
receptorilor (de exemplu, faţa trimite informaţii mai multor zone din creier decât o fac 
piciorul sau pieptul). Consecința: percepția feței umane este mai precisă, mai rapidă, mai 
încărcată de semnificaţii psihologice, în special perceptiv-afectivitatea (ea influențează 
preferința umană, plăcerea, fiind şi un efect al acţiunii endorfinelor); 

+ experienţa senzorială devine mai importantă în anumite perioade de viață, de dezvoltare 
a creierului uman; se produc conexiuni interneuronale, în caz contrar, fiind vorba de 
neuroni inactivi, care uneori sunt chiar eliminaţi, în special în primii doi ani de viaţă. 


Neuronii influenţează și dezvoltarea inteligenței copilului, abilitatea lui de a învăța, de a gândi. 
Expunerea la activităţi intelectuale duce la îmbogățirea cunoştinţelor, a mediului, a sarcinilor de 
lucru, fără să cunoaştem însă proporţiile acesteia (vezi Aamondt şi Wong, 2013, p. 121). 

De aici, importanţa şi rolul jucat de atenţie, de cortisol, hormon al stresului, frecvent 
creator de vulnerabilități comportamentale, cum este cazul abuzului, neglijenţei, indisciplinei, 
expresiilor anxietăţii, obezității, diabetului, hipertensiunii, problemelor cardiace etc. 

Creierul are anumite perioade în care este mai receptiv la învăţare. Are perioade sensibile 
pentru dezvoltare, pentru un anumit ritm de învăţare - mai rapid, mai lent, mai bun; pur şi 
simplu, acesta este diferit de la persoană la persoană. 

Am putea discuta aici despre învățarea limbii/limbilor străine, întrebându-ne dacă există 
sau nu o perioadă sensibilă? Răspunsul ar putea fi legat de multitudinea parametrilor gramaticali 
de stăpânire a limbii. Se spune că există: a) o gramatică universală (vezi Chomsky, în Aamodt 
şi Wang, 2013, pp. 128-129) sau b) una datorată educaţiei/instruirii formale sau informale. 
Dar care dintre ele este reală sau amândouă sunt posibile? 


|.3.2. Procese și mecanisme explicative în neurofiziologia 
creierului uman 


Creierul uman alege frecvent căile cele mai scurte pentru a ajunge la un anumit răspuns, la 
o anumită soluţie sau la rezolvări ipotetice. Astfel de practici găsim în limbajul computerelor, 
în informaţiile prelucrate din mediu sau obţinute prin intermediul simţurilor. O primă 
posibilă explicaţie este aceea că creierul primeşte mai multe informaţii decât poate stoca sau 
decât are nevoie pentru a decide cum să acționeze. De regulă, detaliile sunt aspecte care se 
pierd, creierul lucrează prin omisiunea celor neimportante, prin selecţia lor în funcţie de 
puterea gândirii logice solicitante de efort; viteza de reacţie; acuratețea datelor; interesul 
subiectului; valența datelor; rolul calculului estimativ, starea psihică a subiectului etc. 

Sunt recunoscute astăzi cercetările psihologului Daniel Kahneman, care a primit Premiul 
Nobel pentru Economie. Exemplul invocat este, în fapt, o problemă de genul „o bâtă de 
baseball şi o minge costă 1,10 dolari. Bâta costă cu 1 dolar mai mult decât mingea. Cât costă 
mingea?”. 

Specialiştii vorbesc despre „creierul din stânga şi creierul din dreapta”. Practic, ei au în 
vedere cele două jumătăţi ale scoarței cerebrale, mai exact cele două emisfere cerebrale (EC): 
stângă (ECS) şi dreaptă (ECD). 

Ce se ştie, în sinteză, despre structura, funcţiile şi particularităţile celor două emisfere 
cerebrale? Simplificând datele, procesele care au loc la nivelul celor două emisfere se datorează 
faptului că neuronii sunt relativ egal distribuiţi în creier, transmit informaţia codificată prin 
axoni, generând impulsuri electrice scurte, cu durata de o fracțiune de secundă, având 
caracteristica unei creșteri bruşte a curenților electrici („potenţial de acţiune”). Viteza de 
transmisie între axoni este de circa 1.000 metri (1 km) pe secundă; de aici aceştia merg spre 
organe (mâini, picioare ş.a.), permițând manifestarea unor reacţii diverse: apropiere, fugă, 
retragere, evitare, ocolire ş.a. La capătul axonului, impulsul electric devine impuls chimic, 
este preluat de un alt neuron şi transmis/comunicat mai departe altor neuroni în reţea. 

Importantă pentru înțelegerea mecanismului funcțional al EC este cunoaşterea principalelor 
baze neurochimice ale comportamentului uman. Avem în vedere în special rolul şi funcţiile 
neuromediatorilor în ceea ce numim modelarea comportamentului uman. Să detaliem puţin. 

Substanţa chimică eliberată la capătul axonului este numită neurotransmițător, care se 
„lipeşte” de receptorii dendritelor altui neuron, declanșând noi semnale chimice şi electrice. 
Drumul de la declanşare la detectare este de circa o miime de secundă. Fiecare neuron 
transmite şi primeşte până la câteva sute de mii de conexiuni chimice, numite sinapse. 
Sinapsele sunt componente ale comunicării sistemului creier, mai exact numărul, locul unde 
sunt situate şi puterea acestora explică tiparele de gândire, abilitățile, funcţiile de bază, 
caracteristicile individuale, viteza de reacţie ş.a. Cele mai multe sunt plasate în creier, altele 
în afara creierului, în măduva spinării, în muşchi. 





NOTĂ: experimentul demonstrativ privind înţelegerea clară a modului de comunicare mediat 
de neurotransmiţători între neuroni i-a adus omului de știință german Otto Loewi Premiul Nobel 
pentru Fiziologie/Medicină în 1936. 








Este de reținut faptul că sinapsele sunt foarte mici, arborele dendritic al unui neuron are 
o lățime de două zecimi de milimetru şi primeşte circa 20.000 de informaţii sinaptice de la 
alți neuroni; | mm cub din creier conţine circa un miliard de sinapse; acestea sunt relativ 
instabile, un fenomen datorat proceselor de întărire numit „potențare pe termen lung sau 
LTP”. Explicaţia dată de experți (vezi Aamodt şi Wang, 2013, pp. 144-145) este aceea că aici 
are loc o stare de aferentaţie specifică procesului de învăţare: stimulii vor fi asociați unii cu 
alții dacă apar în acelaşi timp, ceea ce în cazul sinapselor neuronale are loc o întărire şi o 
activare care nu pot dura la nesfârşit. Slăbirea conexiunilor depinde în bună măsură de nivelul 
de utilizare a acestora, fenomen numit depotențare pe termen lung sau LTD. Mai mult, există 
şi fenomenul de redistribuire a conexiunilor prin formare de noi conexiuni. Modificările 
poartă numele de „plasticitate sinaptică”, foarte prezentă în copilărie. Ea are loc şi la adulţi, 
sediul fiind hipocampusul. 

Menţionăm şi apariţia unui alt fenomen (sau al unei alte stări psihice), numit frică, cel 
mai frecvent condiționată de context, cu efecte semnificative asupra neurofiziologiei creierului 
uman şi, în special, asupra procesului de învățare. 

Merită examinat aici ceea ce psihologic numim învăţare negativă. Mecanismul ei explicativ 
este situat în conexiunile şi circulaţia între talamus şi amigdală a răspunsurilor emoţionale 
aferente fricii, implicate în activarea unor potenţiale de acţiune, răspuns la înăbușirea fricii 
condiţionate. 

1.3.3. Funcţiile asimetrice și conexiunile dintre emisferele 
cerebrale — tablou sinopitic 


Ca urmare a numeroaselor studii comparative efectuate, s-a putut realiza un tablou al 
caracteristicilor cu utilizabilitate crescută pentru învăţarea, conduita şi comportamentul 
uman. Desfăşurat, tabloul sinoptic se prezintă după cum urmează: 


Funcţiile asimetrice şi conexiunile între emisferele cerebrale 






































ECS - funcţii dominante ECD - funcţii dominante 

e  Abordare analitică e  Abordare sintetică 

+ Porneşte de la parte spre întreg + Porneşte de la întreg la parte 

+  Preocupare pentru detalii şi planuri precise |e  Preocupată de esenţial şi planuri mai generale 

e Viziune statică e Viziune dinamică 

e  Suportal gândirii cunoscătoare e  Suportal gândirii inventive 

«  Izolează, separă elementele e  Uneşte elementele în grupuri de variabile 

e Studiază natura ad-hoc a raporturilor și e Studiază efectele în timp ale interacțiunilor 
interacțiunilor dintre elemente 

e Acţiune asupra unei singure variabile e Acţiune asupra mai multor variabile în 

acelaşi timp 

« Model detaliat, greu utilizabil în acţiune e Model neriguros, dar eficace în acțiune 

+  Facilitează programarea acțiunii în detalii,  |e  Facilitează programarea acțiunii obiective pe 
dar pe termen scurt termen mai lung 

+  Încorporează cunoaşterea mijloacelor +  Încorporează cunoașterea motivaţiei „de ce” 
definite prin „cum” şi a scopului „pentru că” 

e  Stăpânește procesul de validare a logicii e Asigură validitatea prin comparaţia cu 
abstractului experimental pentru ipoteze, realul, concretul, cu jocul soluţiilor noi 


enunţuri tip încercare şi eroare 
+ Este relativ reversibilă, flexibilitate bună şi . Este relativ ireversibilă, planuri generale 

stabilitate pe termen scurt elaborate pe termen lung, scopuri mai 
precise, dar adaptabile Ia situații variate 





e  Areo încărcătură emoţională, ceea ce duce Se sprijină pe experienţe trăite, concrete, 
la reducerea obiectivităţii, a realității apoi se îndreaptă spre abstract 





+  Conectează practica la o anume teorie, «  Abordează teoretic o acţiune 
funcționând după anumite reguli 














Capacităţi cognitive specifice celor două emisfere 














ECS ECD 
e Este dominată de logică, de gândire logică, |e Este dominată de gândirea imagistică, 
abstractă mentală, trăită, creativă, socială; 
e Lucrează cu concepte, numere, cuvinte e Lucrează cu imagini, cu analogii 
e Asigură conexiunile cu vorbirea, cu e Asigură conexiunile cu valorile muzicale, cu 
limbajul, cu lumea înțelesurilor. sunetele. 





Caracteristici ale celor două emisfere (cf. Aamodt și Wang, 2013) 





ECS EDS 


e Controlează vorbirea (zonele aferente + Este mai organizată, mai ales când se 
limbajului) raportează la ce se întâmplă în jurul nostru 

Responsabilă pentru calculele matematice, 
pentru soluționarea unor probleme logice, 
pentru răspunsurile la unele întrebări 


Controlează percepția spațială 





Sursa unor informaţii memorate greşit sau 
imaginate 


Facilitează analiza obiectelor prin atingere 





Explicativă pentru locul unde se produc 
interpretările 


Explicativă pentru locul faptelor 





Are nevoie acută de logică și organizare 


Excelează în sarcinile vizuale şi motorii 





Când nu înţelege ceva, apelează la inventare 
de explicaţii plauzibile care să justifice lipsa 
sensului 


Este mai ancorată în realitate 





Mai raţională, logică, nonemoţională 








Mai artistică, mai emoţională 











NOTE: 


1. În anumite tulburări, cu întreruperea conexiunilor dintre cele două emisfere, jumătatea stângă 
nu știe literalmente ce face dreapta și invers; sunt ignorate informaţii, sunt realizate scurtături, 
se inventează explicaţii plauzibile, se produce fenomenul denumit de psihologi orbire la schimbare, 
explicabilă în mișcare prin faptul că memoria vizuală nu este foarte bună. 

2. Creierul utilizează în funcţionarea lui, asemenea unei mașinării complexe, toate funcţiile 
necesare și relativ toată energia resurselor de care dispune. Dar nu în totalitate, ci numai o 
parte (nu numai 10%, cum spune mitul); a se vedea și capacitatea percepţiei extrasenzoriale 
(CEE). În unele situații, cum este imaginarea viitorului, creierul are tendința de a umple golurile 
cu diverse detalii, unele ireale, lăsând, în afară, informaţii importante, prin selecţia neașteptată 


adesea a elementelor componente. 





Continuând exerciţiul dihotomic, ajungem astfel la alte caracteristici, legate de comunicare, 


limbaj, vorbire: 


Specificităţi legate de comunicare, limbaj şi vorbire 





ECS 


ECD 





Se angajează cu plăcere în conversaţie 


Conversaţie dificilă, elocinţă limitată 





Preia iniţiativa în discuţii 


Vorbeşte mult mai puţin, este rezervat în a 
avea inițiativă 





Vocabular bogat, variat 
Dă răspunsuri mai complete, mai detaliate 


Vocabular sărăcăcios 
Răspunde cu fraze scurte, simple, bine 
construite 





Devine volubil în conversaţie 


Este sau devine rezervat, chiar taciturn 





Sare uşor de la un subiect la altul 


Se exprimă prin mimică, gestică şi cuvinte 
izolate 





Sensibil la intonaţiile puternice ale vocii 
interlocutorului 


Mai puţin sensibil la intonaţiile puternice ale 
vocii interlocutorului 





Repetă mai repede cuvintele pe care le aude 
şi cu mai multă precizie 


Slabă capacitate de înțelegere şi repetare a 
cuvintelor 





Înţelege uşor sensul cuvintelor 


Înţelege greu limbajul vorbit, îi scapă sensul 
cuvintelor 








Își aminteşte cu ușurință denumirea 
obiectelor, fără a cunoaşte neapărat rolul 
acestora 





Are dificultăți în a-și aminti denumirile 
obiectelor, dar ştie la ce folosesc 

Particularităţi ale modulaţiilor vocale în comunicare 





ECS 


ECD 





Vocea și intonaţia sunt normale 


Intonaţia este mai puţin variată 





Vocea este mai expresivă, mai vie 


Voce mai puţin expresivă, mai puţin vie 





Înţelege greu sensul intonaţiilor 


Decodifică bine sensul intonaţiilor 





Nu identifică tonul vocii, al interogaţiei, are 
stări de nervozitate 


Identifică tonul vocii, manifestă calm 





Nu distinge vocea feminină de cea 
masculină 


Distinge între voce feminină și cea 
masculină 





Modul de a vorbi este unul animat. 


Modul de a vorbi este monoton, fără relief, 
chiar tern 





Percepția defectuoasă a intonațiilor şi a 
liniei melodice a frazei 


Percepţie justă a intonaţiilor și a liniei 
melodice a unui discurs 





Atenţie mai redusă la cuvinte pentru că le 
înţelege uşor sensul 


Atenţie susținută la cuvinte pentru a le 
pătrunde sensul 





Atentă şi activă la sunetele nonverbale 


Mai puţin atentă la sunetele nonverbale. 





Facilitează percepțiile analitice 


Facilitează percepțiile sintetice 





Domină memoria verbal-conceptuală 


Domină memoria imaginativă şi a 
simbolurilor 





Sunt prezente cunoştinţele enciclopedice 


Sunt prezente cunoștințele conexe 
senzorialității 





Este sediul judecăților, al raţionamentelor 
bazate pe cunoștințe dobândite 


Este sediul formării de concepte, al gândirii 
reflective, cu pornire din experiență 





Este performantă în studiul limbilor străine 
(gramatică, semantică, fonetică) 
Sensibilă şi performantă la matematică, 
informatică 


Este performantă în domeniul artelor 
(muzică, pictură, sculptură) 

Sensibilă şi performantă la ştiinţele umane 
(psihologie) şi ştiinţele sociale 





Percepția este ordonată de structuri 
nonspaţiale analitice 


Percepția este ordonată de structuri spaţiale 
globale 





Este perceptiv-temporală 


Domină percepțiile atemporale 





Este specifică extraversiunii, optimistă, 
sociabilă, veselă 


Este specifică introversiunii, înțelepciunii 
rezervată social, plină de seriozitate 





Asigura o bună comunicare, uşurinţă 
oratorică: alimentată cu expresii persuasive 


Slabă comunicare, neretorică 





Are nevoie de a fi sprijinită, iubită, similar 
oricărei persoane cu extraversiune 


Cogniţia: include părțile în întreg; 
fragmentează realitatea, gândirea este 
liniară; spiritul este alert (unde Beta); atenţia 
este selectivă, îngustă, specifică; puternic 
intensivă, supusă controlului 


Cere sprijinul a ceva trăit experienţial, sau 
imagistic, cere limbaj descriptiv, îşi caută 
cuvintele, are memoria evenimentelor trăite 
Simte întregul ca totalitate; este complexă, 
circulară, spiritul este liniştit (unde Alfa), 
atenţia este extensivă, largă, are selectivitate 
difuză, centrul atenţional este slab 








Gândire logică, abstractă, preocupată de 
sensul cuvintelor, de forma lor perceptivă, 
de concepte, percepția este analitică, 





Gândirea este artistică, imagistică și 
concretă, cu intonaţie vocală; procesele 
perceptive sunt imaginative; este obiectuală, 





optimistă, domină memoria verbală globală, cu nuanţe pesimiste 

Particularităţi ale percepţiilor sonore (muzicale) 





ECS 


ECD 





Incapacitate de a recunoaște sunetele 
complexe 


Identificare uşoară a sunetelor complexe 





Percepţie defectuoasă a imaginilor muzicale 


Percepția exactă şi rapidă a unei melodii 





Recunoaştere dificilă a melodiilor cunoscute 


Identificare rapidă a unei melodii 





Incapacitate de a fredona melodii cunoscute 


Capacitate de a reproduce melodii 
cunoscute global, nu grupurile de sunete 





Percepţie deteriorată a imaginilor sonore 


Percepţie verbală deteriorată 





Cântă fals 


Cântă corect 





Preferinţe pentru marcarea ritmului, nu a 
melodiei 


Preferință pentru melodie, şi nu pentru ritm 








Se simte împins să vorbească 








Se simte împins să fredoneze 





Particularităţi ale percepţiei vizuale 





ECS 


Percepția bună a imaginilor vizuale, a tot ce 
subiectul percepe vizual 


ECD 
Deficiențe în perceperea imaginilor vizuale 





Capacitate de grupare a figurilor geometrice 
asemănătoare 


Incapacitate de grupare a unor figuri 
geometrice asemănătoare 





Capacitate de identificare a unor desene 
neterminate prin găsirea rapidă a detaliilor 
lipsă 


Dificultăţi în identificarea desenelor 
neterminate, datorate incapacității de a 
descoperi detaliile 





Capacitate de grupare a numerelor după 
aspectul lor vizual 





Grupare a numerelor după criterii abstracte 











NOTĂ: Date ale unor cercetări recente, interdisciplinare, conform cărora muzica este distribuită 
în întreg creierul uman, vorbesc de existenţa unui creier muzical (vezi lucrarea lui Daniel Levitin, 
2013, Creierul nostru muzical, Editura Humanitas). 








Capacităţi mnezice (memorie) 


ECS 


ECD 





Buna reamintire a celor memorate în școală 


Slabă reamintire (chiar uitare) a celor 
învăţate în şcoală 





Capacitate bună de memorare, de reţinere în 
timp a cuvintelor și reamintirea lor după 
mult timp 


Dificultate în reamintirea cuvintelor recent 
memorate (circa 2 ore) 





Memorare bună a imaginilor verbale 


Memorie bună a imaginilor nonverbale 








Slabă capacitate mnezică a figurilor cu 
forme neregulate 





Bună capacitate de memorare a formelor 
„bizare” şi de regăsire după un timp 
rezonabil (mai multe ore) 

Orientare în mediu 


ECS 





ECD 





Bună orientare verbală şi construcție verbală 
nealterată 


Dezorientare completă verbală 





Uită să verifice detaliile din mediul apropiat, 
orientare spaţială perturbată 





Explorează mediul pentru a detecta ce este 
semnificativ şi a se orienta în consecință 





Tonusul emoţional 











ECS ECD 
e "Tonus emoţional pozitiv e "Tonus emoţional negativ 
e Stare optimistă (prezent, viitor) e Stare pesimistă (prezent, viitor) 
* Vesel, voios e “Trist, morocănos 





Sociabil, hazliu, uşor de trăit alături de el |e 


Retras în sine, posomorât, dificil de trăit 
alături de el 





Zâmbitor, amator de glume . 


Îngâmfat, lipsit de glume 











Curios de noi domenii . 


Tonus și focalizare psihică 





Nu are interese pentru lucruri noi 





ECS 


ECD 





Tonus muscular ridicat 


Tonus muscular scăzut 





Focalizare pe lumea exterioară 


Focalizare pe lumea interioară 





Verbalizare a senzaţiilor proprii, simte 
nevoia de a fi satisfăcătoare 


Domină undele cerebrale Beta 


Nu verbalizează senzațiile și nu simte nevoia 
de a fi satisfăcătoare 


Domină undele cerebrale Alfa 





Imagistică mentală vagă, dificilă 


Imagistică mentală clară 





Feedback slab la creşterea undelor Alfa 


Feedback bun la creşterea undelor Alfa 





Încordare, dificultăţi în a se destinde 


Relaxare, ușurință în a se destinde 





Ticuri, contracții musculare, migrene, dureri 
de cap, insomnie, somn puţin 


Stări de astm, depresie, boli atonice, somn 
uneori profund 





Facilităţi învăţare limbi străine 


Facilităţi învăţarea scrisului 





Lectură rapidă 


Lectură lentă 





Preferinţe pentru culori reci 


Preferinţe pentru culori calde 





Activităţi intelectuale 


Activităţi artistice 








Alegeri profesionale rapide 





Alegeri profesionale mai dificile 








Caracteristici neurofiziologice 


ECS 


ECD 





Domină un sistem nervos slab 


Domină sistemul nervos puternic 





Inhibiţie de reacţie slabă, cu dezvoltare lentă 
şi reducere rapidă 
Stare de veghe cu modulație înaltă 


Inhibiţie cu reacţie puternică, dezvoltare 
rapidă şi reducere lentă 
Stare de veghe cu modulație joasă 





Excitaţie corticală înaltă 


Excitaţie corticală joasă 





Amplificatoare de stimuli 


Reductoare de stimuli 








Deficit amigdalian (teamă, anxietate, reacție 
de fugă sau de atac) 





Deficit la nivel de hipocampus (stochează 
informaţii despre evenimente, locuri, 
facilitează memoria de LD) 

+  Dominanţa hipocampului 


e  Dominanţa amigdaliană 





+  Domină undele Beta şi Teta 


e  Domină undele Alfa şi Delta 





* Unde Alfa cu amplitudine joasă (activitate 
cerebrală ridicată) 


* Unde Alfa cu amplitudine înaltă (activitate 
cerebrală lentă) 





+ Undele Beta, înalte, cu hipervigilență, 
agitație, tensiune, frică, mobilizarea 
simțurilor în exces 


e Unde Beta relativ normale, cu metabolism 
bazal ridicat, hiperactivism 





+ Activitate nervoasă şi unde de la 30-40 c/s, 
generatoare de creativitate, conştiinţă activă, 
gânduri agreabile — uşoare 


+ Generatoare de febrilitate, agitaţie, stare 
energetică ridicată, favorabilă destinderii 





* Undele Alfa generatoare de: 

-  sugestibilitate crescută 

- cunoaștere prin corp e pasivă 
- relaxare profundă a spiritului 
-  presomnolenţă (13-8 c/s) 


* Undele Alfa generează calm: 
- cunoaşterea prin corp este slabă, amorțită 
- destindere profundă 





e Undele Teta: marchează startul somnului, al 
sub- şi inconştienţei sau al somnolenţei 
puternice (7-4 c/s) 


e Asemănător ECS 





+ Undele Delta (de la 3,5 la 0,05 c/s): 
generează somnul profund 





« Undele Beta generează somnul profund 














NOTĂ: La fiecare 90 de minute, creierul suferă o inversare a undelor; ziua domină undele 
Beta (starea de veghe) și atenţia, noaptea domină undele Delta. 





Unul dintre marii specialişti ai domeniului, Ned Hermann, prelucrând ideile lui Roger 


Ornstein, din lucrarea The Right Mind (vezi Lucas, 2011, p. 23), propune un model cu patru 


cadrane al structurii funcţionale a creierului uman, a căror descriere este prezentată mai jos: 


Tabelul 1.2. Cadranele creierului uman şi corespondența simplă cu stilurile cunoaşterii 





Stil 


Stil 





e Logic. Analitic. Matematic. Rezolvă 
probleme. Concentrare pe date. 


+  Imaginativ. Sintetizator. Artistic. Integrator; 
Teoretician. Concentrat pe fantezie. 





Subiectul: Cu capul pe umeri, se poate pune 
bază pe el, atent la detalii, util şi organizat, 
nedispus la răbufniri emoţionale. 


Subiectul: creativ, gândeşte diferit, globalist, 
strateg, plin de idei. 





Caracteristici: priceput la cifre, avid de putere, 
neemotiv, calculat, nepăsător, rece, nesociabil. 


Caracteristici: nesăbuit, lipsa de concentrare, 
nerealist, neconvențional, visător, nedisciplinat, 
cu capul în nori. 





+  Controlat. Conservator. Planificat. 
Organizator. Concentrat pe procese. 


e  Interpersonal. Emoţional. Muzical. Spiritual. 


Vorbăreţ. Concentrat pe sentimente. 





e  Disciplinat. Organizat. Priceput la sisteme. 
Subiect de încredere. 


e  Priceput în relaţiile cu oamenii. Inteligent 
emoţional. Atent. Excelent în comunicare. 





+  Mofturos. Nu poate gândi singur. Lipsit de 
imaginaţie. Are idei fixe. Se achită cu mare 
greutate de sarcini. 








Plin de înţelegere. Vorbeşte mult. Vocal. 
Exprimă afecțiunea prin contact fizic. Naiv. 
Uşor de convins. Corect. Slab. 

|.3.4.  Abordări focalizate ale funcţionalităţi fiecărei 
emisfere cerebrale în planurile personalităţii 
și educaţiei 


Din analizele derulate până acum rezultă că fiecare emisferă cerebrală are propriul univers 
conştient, ele fiind potenţial specializate pentru procesele de primire și prelucrare a informaţiilor. 
Sinteza acestor specializări sau competenţe la nivelul cunoaşterii noastre configurează un 
tablou cu identitate oarecum disparată, nu chiar dihotomică. Astfel: 


A. Emisfera cerebrală dreaptă — controlează activităţile şi funcţiile mâinii, ochiului, urechii şi 

piciorului de pe partea stângă, jucând un rol integrator pentru informaţiile provenite din 
jumătatea laterală stângă a corpului; guvernează capacităţile de sinteză, de generalizare; 
este răspunzătoare de elaborarea categoriilor și stărilor dionisiace (atitudini de extaziere, 
de zbucium, stări pasionale); realizează dominant conexiunile pentru percepțiile spaţiale, 
pentru forme (spre exemplu, s-a constatat că rapiditatea recunoașterii obiectelor prin 
pipăire cu mâna stângă este superioară cu 25% față de performanța mâinii drepte), asigurând 
şi percepţia valorilor estetice; este mai eficientă în formarea conceptelor cu grad înalt de 
intuitivitate (sintetice, în esenţa lor), în rezolvarea problemelor atipice (creative), nealgoritmice, 
bazate pe procese analogice; este specializată îndeosebi pentru imagini (bi- şi tridi- 
mensionale) şi concepte spaţiale, pentru activități mintale de tip intuitiv, pentru muzicalitate 
şi stimuli neliniari, globali, cu apariţie instantanee, cu independenţă de sens, mai puţin 
legaţi de experienţa subiectului; nu poate controla mecanismele de înlănţuire strict 
succesivă în cadrul unui raționament dezvoltat, de transformare în cadrul unui sistem şi 
nici relaţiile între intrările şi ieșirile într-un sistem complex; este, după unii autori, 
angajată în reuşitele într-o serie de profesiuni, cum sunt filosofia, muzica, artele plastice, 
chiar matematica, deoarece dispune de o mai mare încărcătură emoțională, facilitând 
sintezele de tip creativ, vizual, imagistic, holistic, metafizic şi plastic; i se potrivesc 
strategiile sintetice, nuanţate, de stocaj pe termen lung a experienţei cotidiene; lezarea ei 
are ca urmare pierderea capacității de percepere a spaţiului extracorporal stâng, agnozia 
spaţială (se sparge unitatea hărții mintale), indiferență la boală, unele stări euforice; 
imaginile ajunse la ea nu pot fi decât slab verbalizate. 
Cercetările din domeniul neurolingvistic, poate cel mai atent şi consecvent urmărite, au 
demonstrat sau au confirmat unele dintre ipotezele sus-amintite. Astfel, demonstrând specializarea 
în sfera psiholingvistică, V.V. Ivanov (1985) a sintetizat câteva dintre competențele emisferei 
drepte: operează cu enunţuri sau unităţi lingvistice finite, cu clișee, cu formulele de 
politeţe şi de salut, care nu pot fi desfăcute în părţile componente; limbajul ei este 
ritualizat, bazat pe reguli standard, cu posibilități reduse de a genera informaţii noi; 
guvernează o semantică tare, acoperind semnificaţiile concrete ale cuvintelor (de exemplu, 
substantive) aflate în corelaţie cu obiectele pe care le semnifică; numeşte obiectele lumii 
înconjurătoare, stabileşte legături asociative între ele, între cuvânt şi semnificat; permite 
asocierile semantice dintre cuvintele fixate în dicționarele explicative; nu poate opera cu 
noţiuni abstracte, cu concepte logice (de exemplu, materie, timp, răutate) sau cu verbe 
(de exemplu, a dori), dar, în schimb, operează cu imagini, mai ales cu acelea care sunt 
legate de senzaţii şi percepții vizual-spaţiale şi tactilo-spaţiale; are valenţe speciale pentru 
memorarea şi reproducerea cântecelor, a muzicii, a textelor folclorice, a unor programe 
colective; este specializată pentru limbajul nonverbal, gestual-plastic, pentru semnale 
legate de semantic, precum şi pentru simbolica de tip indicativ, convenţional; este 
explicativă pentru exprimarea spontană, indiferent de semnificația inițială. 

Temeiul citoarhitectonic, morfologic al acestor competenţe constă în numărul redus (cca 35) 
de unităţi planimetrice ale zonelor vorbirii, situate în regiunea temporo-parietală, precum 
şi în faptul că lobul ei frontal este mai mare decât al emisferei stângi; dispunând de mult 
cortex asociativ, funcţiile ei, deşi încă incomplet descifrate, realizează nivelurile cele mai 
complexe ale prelucrării informaţiilor. 

B. Emisfera cerebrală stângă - controlează activităţile şi funcțiile mâinii, ochiului, urechii 
şi piciorului de pe partea dreaptă, jucând rol integrator pentru datele provenite din jumătatea 
laterală dreaptă a corpului; guvernează capacităţile analitice, digitale, computerizabile; este 
răspunzătoare de elaborarea categoriilor apolinice - ordine, măsură, armonie, contemplare 
senină, detaşare lucidă, rațională ş.a.; controlează în mod dominant procesele gândirii, 
coordonând operaţiile simbolice, precum şi structurile limbajului articulat, corelate cu 
specializarea manuală dreaptă; asigură performanţele în activităţile de citit şi lectură (specializată 
în discriminări fonetice - Zaidel, 1978; Mateer, 1983), scris, calculat, comunicare, precum 
şi pentru acţiunile motorii (tehnice) mai complexe; este mai eficientă în analize şi performanţe 
lingvistice, pentru stimulii de tip logic, propoziţional-gramaticali, pentru stimulii de tip 
secvenţiali şi liniari (se înlănţuie în progresie simplă); este specializată şi pentru unele 
funcţii nonlingvistice, în special pentru cele privitoare la timp - evaluarea ordinii temporale, 
decizia privind forța de stimulare a doi excitanţi ş.a.; permite controlul structurilor 
interne, al mecanismelor şi corelărilor între intrările şi ieşirile în şi din sistemul psihic, 
anticipând cu exactitate rezultatele, soluţiile unui şir de transformări operaţionale, algoritmice 
(de exemplu, 22=4; N4=2) şi reversibile (condiţie-soluţie; date-rezultat); deşi activată de 
un număr mai mic de stimuli, este angajată şi asigură succesul în sarcini de memorare 
pe termen scurt, atipice; facilitează conduita în profesiuni de natură medicală sau din 
domeniile chimie, biologie, ştiinţe economice etc.; este mai sensibilă la reacţii de dezorganizare 
şi stres. Cercetările de neuropsihologie aplicată au confirmat şi în cazul emisferei stângi 
ipotezele cu privire la specializarea şi competențele ei specifice. Astfel, s-a dovedit că 
emisfera stângă: controlează limbajul generativ logicizat; facilitează construcţia pentru 
semiotica necombinatorie, pentru semantica generativă logicizată; facilitează construcția 
şi înlănţuirile de cuvinte sau texte conţinând maximum de informaţie prelucrată (de 
exemplu, programele şcolare bazate pe lanţuri logice); operează cu serii discrete de 
elemente complementare, a căror imagine nu poate fi descompusă de emisfera dreaptă; 
permite analize şi interpretări de structuri lingvistice bazate pe metafore logice sau asociaţii 
logice (de exemplu, poezia şi muzica modernă); guvernează o semantică slabă, care are 
ca obiect transformările interne ce-şi păstrează semnificaţia, precum şi toate semnificaţiile 
logice abstracte exprimate în limbă (de exemplu, grijă = a avea grijă de cineva; răutate = 
cineva este rău, a se mânia pe cineva; frică = a se teme de cineva; antonime - flămând-sătul; 
sinonime - mânios-supărat; explicații logice flămând, cineva care n-a mâncat etc.); realizează 
corelaţia cuvânt-concept, precum şi conceptualizarea imaginilor; asigură suprapunerea 
aspectelor lingvistice, conceptual-logice peste imaginile concrete formate în emisfera 
dreaptă, racordează limbajul sonor în succesiunea unităților discrete (fenomene, litere), 
distinge şi compară învelişurile sonore/fonetice ale cuvintelor. 

Baza citoarhitectonică şi morfologică a acestei emisfere cuprinde cca 254 de unităţi 
planimetrice pentru zonele vorbirii situate temporo-parietal, lobul ei occipital fiind mai 
mare decât cel corespunzător emisferei drepte. 


Sintetizând datele privind specializarea funcţională a celor două emisfere cerebrale, 
putem invoca formularea plină de încărcătură metaforică pe care Institutul Karolinska din 

Stockholm a inclus-o în expunerea de motive la atribuirea Premiului Nobel pentru Medicină, 
în 1981, profesorului Roger Sperry: 


Emisfera stângă izolată a creierului este orientată spre conexiuni abstracte, spre relații simbolice 
şi analize de detaliu elaborate logic (...) Emisfera este, de asemenea, sediul motor predominant al 
puterii executive (...) Emisfera dreaptă, în schimb, este lipsită, în mare, de ceea ce i-ar permite să 
intre în relație cu lumea exterioară. Ea este (...) un pasager tăcut și pasiv, care lasă în mare parte 
grija conducerii și a deciziei comportamentale în seama emisferei stângi. 


1.3.5. Abordări ipotetice cu temei investigativ-experimental 


Ultimele cercetări efectuate în vederea cartografierii creierului prin metode extrem de 
complexe - radiografie, termografie, angiografie, precum și prin traducerea în culori a 
valorilor gri obținute prin termografie - au demonstrat că există zone corespunzătoare 
diferitelor forme de activitate mentală (prin metoda termografiei transversale s-a putut 
urmări creierul în activitate şi au fost identificate zone active şi pasive, pe baza principiului 
consumului de glucoză, singura hrană absorbită de creier cu oxigen). De asemenea, s-a 
demonstrat pe cale experimentală (Lassen, Ingvar și Skinhoj, 1978), prin tehnica izotopilor 
reactivi, că atenţia, cititul, reflexia, calculul ş.a. se manifestă fiecare printr-un metabolism 
prezent într-o zonă a creierului sau în mai multe zone. În același plan, prin analiza activităţii 
corticale în timpul cititului, s-a ajuns la concluzia că această sarcină complexă este realizată 
de mai multe regiuni corticale, activate şi mobilizate într-un mod specific. Acest sistem este 
analog cu programul unui computer, în care diferite subansamble sunt solicitate în funcție 
de obiectivul analizat. 

Se confirmă astfel concluziile la care au ajuns specialiştii ruși, coordonaţi de A.R. Luria, 
de la Universitatea din Moscova, şi specialiştii români (Dănăilă şi Golu, 1987) în domeniul 
neuropsihobiologiei moderne, a căror esență poate fi exprimată sintetic astfel: procesele 
complexe de comportament nu sunt, de fapt, localizate, ci relativ inegal distribuite. Conexiunile 
interemisferice fiind legice, necesare, contribuţia fiecărei zone corticale la funcționarea 
întregului sistem este cu adevărat specifică. În consecință, se subliniază rolul educaţiei, al 
stimulării de către mediu, precum şi al antrenamentului complementar şi compensator. 

Pe temeiul proprietăţilor menţionate şi al datelor oferite de literatura de specialitate, se 
pot contura câteva ipoteze referitoare la optimizările ce se pot produce la nivelul procesului 
instructiv-educativ, la confluenţele acestuia, unele cu rol compensator, precum şi la adoptarea 
unor strategii şi metode de învăţare adecvate: 


+ Dezvoltarea mai precoce a emisferei stângi la dreptaci facilitează o mai mare competență 
pentru tratarea semantică a datelor verbale (denotative), făcându-se abstracţie de eventualul 
lor sens particular (conotativ), lucru extrem de important în învățarea codurilor şi a 
simbolurilor. 

+ Se poate admite ideea că natura stimulării şi deci a informaţiei ar determina un mod de 
tratare preferențială a datelor de către una sau alta dintre emisfere sau chiar de către 
amândouă. Pe această bază, se consideră (Hecaen, 1978) că informaţia vizuală este tratată 
cu prioritate de către emisfera cerebrală contralaterală a semicâmpului vizual în care a 
apărut stimulul (Kimura, 1973). Unii autori (Mishkin şi Forgays, 1952) au demonstrat 
că subiecţii dreptaci identifică mai bine elementele prezente în semicâmpul vizual drept, 
luând ca punct de fixație dreapta punctului central. 

+ Se poate susţine că poziţia stimulilor în câmpul vizual influenţează performanţele în 
memorarea acestora. Astfel, s-a demonstrat că, dacă cuvintele apar în semicâmpul vizual 
drept, la subiectul adult dreptaci, acestea sunt mai bine reținute decât cele prezentate în 
semicâmpul vizual stâng, toate, însă, la o probabilitate de identificare echivalentă. Ipoteza 
a fost testată prin compararea datelor a trei situaţii experimentale - identificare, amintire, 
recunoaştere —, prezentate şi corelate cu variabila semicâmpul vizual drept. 

+  Sepoate avansa şi ipoteza unei concordanţe între direcția privirii şi specializarea emisferică 
a unui subiect. Astfel, unii autori (de exemplu, Kinsbourne, 1972) au demonstrat că la 
subiecţii dreptaci, atunci când aceștia realizează sarcini verbale complexe (deci angajează 
dominant emisfera cerebrală stângă), verbalizarea este însoțită de mișcări oculare ale 
feței spre dreapta, în timp ce în rezolvarea de probleme care angajează emisfera dreaptă, 
mişcările sunt frecvent spre stânga. Aceasta înseamnă că mişcarea ochilor şi a feței spre 
lateral se face în sens opus activității cerebrale laterale solicitante. 

+ Într-un alt plan, se poate afirma că există o concordanţă între natura afectivă a unui 
stimul şi forța lui de inducere a unei mișcări dominant lateralizate. Astfel, unii cercetători 
(G.E. Schwartz, 1977) au demonstrat că sarcinile cu un conţinut afectiv antrenează 
mişcări oculare spre dreapta, întrebările cu un conţinut afectiv care induc stări anxioase 
antrenează mişcări spre stânga, în timp ce pentru evocările emoționale triste, mişcările 
sunt frecvent spre dreapta. S-a remarcat (Singer, 1965) totodată că subiecţii care au 
tendinţa de a privi spre stânga sunt mai emotivi şi au un indice mai ridicat de creativitate, 
în timp ce tendinţa de a privi spre dreapta indică faptul că subiecţii ar fi mai raţionali, 
mai echilibrați. 

e  Oaltă ipoteză are la bază ideea că specializarea funcţională a celor două emisfere cerebrale 
influențează, uneori semnificativ, capacitatea de orientare spațială a subiecţilor. Astfel, 
studii apărute în revista Scientific American au lansat ipoteza, verificată şi experimental, 
că iluziile spaţiale la om sunt provocate de asimetria aparatului vestibular, mai exact spus 
de o mai mare sensibilitate a zonei drepte sau stângi a organului răspunzător de echilibru. 
De aici, constatarea că în baza dominanţei emisferei stângi la cei mai mulți subiecți (ei 
lucrează dominant cu mâna dreaptă, ochiul drept, piciorul drept, urechea dreaptă, emisfera 
dreaptă fiind sensibil exagerată la stângaci), învăţarea meseriei de pilot ar fi net avantajoasă 
pentru dreptaci. Într-un test realizat pe 654 de elevi piloţi, s-a constatat ca 90% dintre ei 
(cei la care domină emisfera stângă, respectiv urechea dreaptă) ating performanţe superioare, 
în timp ce stângacii înregistrează performanţe slabe şi chiar accidente. Explicaţia este 
plasată parţial tocmai la nivelul iluziilor spaţiale, în ciuda faptului că organizarea comenzii 
este asigurată de ambele emisfere cerebrale. 

+ Cercetările efectuate prin tehnica ascultării dihotomice au validat ipoteza specializării 
auriculare. Astfel, s-a arătat (Krashen, 1981; Kimura, 1961) că, la adulți, stimulii verbali 
induc avantaje, ei atingând performanţe ridicate pentru urechea dreaptă, în timp ce 
stimulii nonverbali (de pildă, cei muzicali) prezintă avantaje şi performanţe sensibile 
pentru urechea stângă (Curyy, 1967; Gordon, 1970). Specialiştii Institutului de Fiziologie 
şi Biochimie Evolutivă din Sankt-Petersburg (consemnează revista Sputnik) au stabilit că 
urechea stângă (şi, deci, emisfera dreaptă) distinge mai bine intonaţiile din vorbire care 
exprimă emoţiile decât cele muzicale. S-a formulat chiar ipoteza unui efect al urechii 
stângi, care este mai sensibilă la frică, mânie, în timp ce bucuria ar fi percepută egal de 
ambele urechi. 

+ Cercetările efectuate pe copiii antepreşcolari au demonstrat că diferenţierea şi chiar 
specializarea celor două emisfere cerebrale se manifestă şi în domeniul deprinderilor 

motorii. Astfel, Caplan și Kinsbourne (1967) au arătat că subiecţii dreptaci tind să ţină 
şi să strângă mai mult un obiect, cca 62 de secunde, decât cei stângaci, cca 41 de secunde, 
ceea ce sugerează o lateralizare precoce a sistemului nervos central. Ipoteza nu poate fi 
însă generalizată, după opinia noastră. 

+  Pornindu-sede la cele două modele explicative pentru specializarea funcțională a emisferelor 
cerebrale, modelul cutiei negre pentru emisfera dreaptă şi modelul cutiei albe pentru cea 
stângă, s-a avansat ipoteza (Verone, 1983, p. 4) unei posibile repartizări şi implicări variate 
a celor două emisfere în diferite tipuri de activități profesionalizate. Oferim, cu caracter 
de exemplificare, următoarele distribuții 


Tabelul 1.3. Niveluri de implicare a EC în activităţile profesionale 
























































Activităţi ECD |ECS| £EcD Activităţi umane ECD | ECS ECD 
Caii ECS ECS 

Arhitectură 53 47 112 Literatură (proză, teatru) 53,5 | 46,5 1,15 
Arte plastice 56,5 | 43,5 1,30 Matematică SI 43 1,32 
Biologie 42 58 0,72 Medicină 40 60 0,67 
Chimie 41,5 | 58,5 0,71 Muzică 57,5 | 42,5 1,35 
Filosofie, poezie 73, 27 2,70 Ştiinţe economice 58 52 0,92 
Fizică 56 44 1,27 Ştiinţe juridice 50 50 l 
Inginerie 54,5 | 45,5 1,20 Ştiinţe psihosociale 50 50 1 
Istorie 54 46 1,17 
Datele reprezintă % de participare şi implicare a subiecţilor care studiază. 


Plecând tot de la premisa specializării funcţionale a emisferelor cerebrale, unii specialişti 
(de exemplu, A. Lewis Hill, de la Institutul de Stat pentru Cercetări Fundamentale în Domeniul 
Dezvoltării Deficienţelor, şi B. Rimland, director al Institutului pentru Cercetarea Comporta- 
mentului Copilului din San Diego, SUA) au avansat ipoteza (în Riders Digest, octombrie 
1983) că existenţa unor cazuri de dotare excepțională în rândul copiilor retardați intelectual 
(calcul, compoziţie, cântat la pian, plastică ş.a.) ar fi explicabilă prin diviziunea funcţiilor 
între cele două emisfere cerebrale. Unele abilităţi specifice sau absenţa lor completă din 
emisfera stângă sau dreaptă ar rezulta dintr-o exagerată dezvoltare a celei drepte sau stângi 
(la dislexici). Ar fi cazul, spre exemplu, al zonei în care deprinderile perceptuale ar cunoaşte 
cea mai mare concentrare. Corelată cu ipoteza de mai sus este şi aceea conform căreia 
performanţele acestor subiecți ar fi rezultatul unei extraordinare puteri de concentrare, al 
unei mari capacitaţi de evitare a distragerii psihice, specifice majorităţii subiecților din 
categoria discutată. 

Pentru procesul educaţional, aceste date şi ipoteze ne pot conduce la constatarea generală 
că strategiile instruirii sunt uneori proiectate şi dirijate neechilibrat. Se poate afirma, spre 
exemplu, că mediul predării şi învăţării literaturii, al muzicii chiar este adesea conceput şi 
realizat pentru a satisface congruența şi funcțiile emisferei stângi, în ciuda faptului că 
materialul cu încărcătură metaforică şi plastică este potrivit funcţiilor emisferei drepte. De 
aici, întrebarea: câți profesori care predau literatura, artele plastice, muzica ş.a. solicită mai 
întâi procesele imaginative, intuitive şi apoi cer elevilor să verbalizeze, să exprime logic, 
proporţional ideile? După cum nu puteam să nu ne întrebăm de ce oare atât de multă rezervă 
pentru utilizarea limbajelor imaginative, auditive sau figurale ca importante surse pentru 
asigurarea optimului învățării unor discipline şcolare cu conţinut literar-artistic? 

Dacă este limpede că interacțiunea celor două emisfere constituie condiţia necesară 
pentru o învăţare normală, trebuie să subliniem şi ideea că numai integritatea structurală şi 
funcţională face posibilă existenţa şi manifestarea așa-zisei stări de învăţare. Această stare 
implică prezența necesară a următoarelor condiţii şi substări (Păunescu, 1976) : 


a) starea de veghe — reprezintă o condiţie a recepției şi a permeabilizării joncţiunii sinapselor 
interneuronale, a trecerii informaţiei prin toate etajele morfofuncţionale, a modificărilor 
biochimice pe scoarță; ea realizează procesul de integrare a mesajelor lumii externe, reglează 
mecanismele neurofiziologice, prin sisteme specifice şi nespecifice, la bombardamentul 
senzorial; 

b) reacţia de orientare-investigare — prin intermediul acesteia mecanismele interne atenționează 
sistemele de recepţie, le orientează pentru a realiza contacte selective cu realitatea în 
vederea unei adaptări diferențiate. Există, în acest plan, două tipuri de orientare: una 
nespecifică, difuză, datorată pluralităţii stimulilor cu rol de mărire a capacităţii de integrare 
perceptuală, bazată pe mecanisme reticulo-corticale şi alte formaţiuni, unele dintre ele 
cu rol de orientare spaţială sau în învăţarea neintenționată; şi alta specifică, discriminatorie, 
prin care se contactează un anumit sector din realitate şi care este implicată în învățarea 
intenţionată; 

c) starea afectogenă (emoţională) pozitivă sau negativă - constituie o condiţie ce marchează 
procesul de manifestare a relaţiei între un subiect cunoscător şi evenimentul intern sau 
extern, precum şi stările ce însoțesc modificările din alte tipuri de comportament; 

d) starea motivațională - ca o condiţie legată de eficiența integrativă de tip emoţional şi 
cognitiv, se manifestă în structurile motivaţionale ce însoțesc stările de echilibru sau 
dezechilibru ale unor evenimente polare, cum ar fi cele de succes-insucces, întărire 
pozitivă-întărire negativă. 


Unitatea acestor stări conduce la o dispoziție de activitate coordonată a diferitelor sisteme 
funcţionale, la o adaptare normală a organismului la un mediu cu stări solicitatoare extrem 
de diverse. 

Pe acest temei putem afirma că învățarea poate fi analizată neurodinamic; mecanismele şi 
procesele psihice implicate (percepţie, reprezentare, memorie, imaginaţie, gândire, afectivitate, 
voinţă) trebuie să se găsească într-o stare optimă sau la un nivel optim de pregătire, astfel 
încât învăţarea să aibă o rută normală. 

În ultimul timp, cercetările privind mecanismele care explică procesul orientării nespecifice 
(spaţiale, temporale, spaţio-temporale etc.) s-au intensificat. Unul din punctele de plecare 
l-a constituit analogia om-animale (păsări, în special) pe direcția simțului de orientare care 
s-ar datora unor particule feromagnetice din creier. Astfel, experimentele întreprinse de 
dr. Robin Baker, de la Universitatea din Manchester, l-au condus la unele rezultate surprinzătoare 
(publicate de revista britanică New Scientist). În investigația amintită s-au cercetat experiențial 
două grupe de subiecți umani în două etape: a) în prima etapă, unui grup de studenţi, legați 
la ochi şi transportaţi în afara oraşului, li s-a cerut să stabilească cu exactitate punctele 
cardinale şi direcţia în care se află universitatea lor. Rezultatele au fost pozitive. b) în a doua 
etapă, bazându-se pe ipoteza că prezenţa unui câmp magnetic ar tulbura simţul de orientare, 
autorul a stabilit un grup de 30 elevi şi eleve din două şcoli, împărțiți în două grupe; doar 
subiecţii uneia dintre subgrupe purtau cercei nemagnetizaţi. Condiţiile experimentale au 
fost respectate şi reproduse întocmai ca și la grupa de studenți. Rezultatele: elevii cu cerceii 
magnetizaţi au greşit direcția de orientare spre oraş şi şcoală cu un unghi de 905, în timp ce 

elevii cu cerceii nemagnetizați au indicat corect direcţia şcolii şi a oraşului. Concluzia: în 
creierul uman ar exista anumite celule feromagnetice, în baza cărora omul se poate orienta 
într-un mod natural după magnetismul terestru. Se pot oare stabili relaţii între ipotezele 
discutate şi unele probleme legate de exersarea unor mecanisme implicate în învățarea 
spațială şi orientarea de tip geografic? Ar fi o posibilă arie de interes pentru specialişti! 

Astăzi este demonstrat faptul că procesele din scoarța cerebrală, rezultat al unor stimulări 
diverse, pregătesc elevul pentru a desfăşura o activitate sau alta, pentru a depune efortul necesar 
şi a se implica în diferite tipuri de acţiuni. Argumentele pot fi găsite în două zone de cercetare: 
a) una în care specialiştii vorbesc de existența unei dispoziții de reactivitate nervoasă (Ockel, 
1976, p. 61), de o dispoziţie pentru efort evidenţiat prin modificări ale tonusului vegetativ; b) şi 
alta în care specialiștii vorbesc de existența unor ritmuri variate ale activității cerebrale (Kidd, 
1981, pp. 210-211), după cum urmează: ritmul alfa, în care psihismul uman este activ, fără să 
fie însă concentrat pe esențe, ci pe fenomene exterioare, şi fără o implicaţie profundă a proceselor 
de gândire în zone specializate; ritmul beta, care se asociază cu ceea ce numim gândire activă, 
stare de veghe şi în care psihismul uman este îndreptat asupra lumii exterioare, asupra rezolvării 
de probleme ş.a.; rimul theta, care se întâlneşte de obicei în stările subconştiente (este prezent 
în somn, în reverie etc.); ritmul delta, prezent în mod deosebit în stările de somn profund. 

Neîndoielnic, există multe puncte de vedere, unele tangente, altele centrale în raport cu 
problematica învăţării umane din perspectiva stimulării. Un asemenea model orientativ 
poate fi urmărit în figura I.I. 

Argumentele prezentate, rezultat al cercetărilor extrem de laborioase, concluziile şi soluţiile 
propuse oferă premise pentru o înţelegere ştiinţifică a naturii solicitărilor şcolare, precum 
şi a reacțiilor neurofiziologice de lungă sau de scurtă durată. 


Stimulare 





Timp 


—— Relaxare =. Stare de veghe —-— Somn 


Figura 1.1. Modelele stimulării în timpul stărilor de veghe, somn și relaxare (apud Davies, 1986) 


1.4. Structură și procesualitate 


Perspectiva procesualităţii facilitează posibilitatea apropierii de esența învățăturii umane. 
Această modalitate analitică de abordare ni se pare pertinentă de vreme ce învățarea are o 
desfăşurare în timp şi poate fi descrisă în termenii componentelor sau secvențelor temporale. 
Din acest punct de vedere, menţionăm că există încercări mai mult sau mai puţin reușite. 
Un model adecvate ne este oferit de R. Gagne (1975, p. 67), care pune în evidenţă secțiunile 
principale ale unui fenomen complet de învățare şcolară, valabil şi pentru alte tipuri identificate 

în cunoscuta sa teorie despre învățarea ierarhizată. În concepţia autorului, schema succesiunii 
evenimentelor poate fi urmărită în figura 1.2. 

În termenii procesualității, învăţarea este analizată din perspectiva a doua etape mari, 
învăţarea propriu-zisă şi reamintirea, fiecare cuprinzând câte două faze, după cum urmează: 


* faza de receptare — presupune activitatea de înregistrare a unui stimul care trebuie să se afle 
în câmpul atenţiei subiectului, pentru a putea fi perceput (învățare perceptivă, Gibson, 
1968), apoi acesta este codificat, pentru a putea intra, cu o anume semnificație, în 
structurile intelectuale ale celui ce învaţă ; 

faza de însușire — este exprimată prin intervalul în care are loc învățarea, în sensul ei 
restrâns, marcată de faptul că subiectul poate obţine o anume performanţă; în realitate, 
nu se pot stabili limite tranşante între faza de receptare şi cea de însușire; 

* faza de stocare — implică intrarea evenimentului însuşit în planul structurilor memoriei 
imediate (operative), cu o retenţie de până la câteva minute (între 1 și 8 minute), şi apoi 
în cel al memoriei de lungă durată, fără limite de timp (unii autori, cum sunt Russel, 
Alperi şi Gaugh, vorbesc de existența unei memorii de scurtă durată care poate dura 
până la câteva zile, fiind situată între cea imediată şi cea de lungă durată); 

* faza de actualizare — pusă în evidență de situaţiile în care cel ce a învăţat utilizează 
conţinutul fie în mod spontan, fie într-un mod planificat; actualizarea este ea însăşi un 
proces, care presupune folosirea de către subiect a unui set special de strategii referitoare 
mai întâi la ce se actualizează, apoi în ce ordine trebuie regăsite unităţile informaționale, 
cum trebuie căutate şi ordonate după nivelul de complexitate și gradul de relevanţă. În 
contextul fazelor amintite, R. Gagne distinge între actualizarea informaţiilor verbale şi 
actualizarea deprinderilor intelectuale (ca strategii). În consecință, învăţarea este apreciată 
atât după rezultatele ei, cât şi după performanţa realizată de cel care învaţă, ca punct final 
al unei succesiuni de evenimente. 


FAZA DE ÎNSUŞIRE 















i i FAZA DE RECEPTARE i 
Situaţia ÎNVĂŢARE 
Stimul (Starea de atenţie, (însuşire) 
percepere, codificare) 
FAZA DE STOCARE FAZA DE ACTUALIZARE Performanţa REAMINTIRE 
(retenţie, stocare în (recunoaştere, reproducerea observată 
memorie) informaţiei verbale, reinstalarea 


şi transferul deprinderilor 
intelectuale) 


Figura 1.2. Succesiunea evenimentelor în învățare (după R. Gagn€) 


Reactualizarea, una dintre fazele de mare importanţă pentru activitatea elevului, este 
evaluată prin performanţe şi din perspectiva realizării a trei funcţii principale: fixarea temporară, 
utilizarea imediată și fixarea definitivă. 

Aceste faze le regăsim şi în teoria cognitivă a învăţării (a lui Gagn€), teorie în care 
învăţarea este abordată ca proces informaţional sau de procesare informaţională 

Evenimentele care explică procesul învăţării parcurg traseul input-output, cu transformări 
succesive în diferite blocuri. Modelul oferit de R. Gagns, al cărui fundament îl regăsim și în 
concepția psihologilor Lindsay şi Norman (1972), poate fi urmărit în figura 3. 


CONTROL EXECUTIV AŞTEPTĂRI 

Figura 1.3. Învăţarea abordată ca proces informaţional (după R. Gagn€) 


Esenţa modelului constă în faptul că învățarea este abordată ca proces informaţional, cu 
blocuri între care există circuite şi relaţii funcţionale, circumscrise principiului feedbackului 
şi în care memoria şi învățarea sunt privite ca mecanisme fundamentale în retenţia şi 
prelucrarea informaţiilor. 

R. Gagne nu vorbeşte de proces al învăţării, ci de procese ale învățării, înţelese ca transformări 
interioare ale unor situaţii de învăţare, prin care un subiect controlează o anumită arie 
informaţională. Este de reținut că drumul parcurs de stimulări până la transformarea în informaţie 
şi performanţe este reprezentat printr-o suită de prelucrări progresive. Descriptiv, traiectoria este 
următoarea (Gagn€, 1975, p. 17): stimulii din mediul educaţional influenţează sistemul nervos prin 
registratorul senzorial (după unii autori, modelul ar fi corespunzător memoriei senzoriale — Voicu, 
1980). Această primă transformare structurală este responsabilă pentru procesul perceperii 
iniţiale a evenimentelor. Informaţiile codificate şi stocate aici, pentru intervale de timp foarte 
scurte, sub forma unor reprezentări, intră în blocul memoriei imediate (BMS), luând forma 
conceptelor. Dacă sunt solicitări pentru a fi obiectivate imediat în performanțe, atunci drumul 
informaţiilor este scurtat şi intră în funcțiune generatorul de răspunsuri, apoi blocul efector şi, 
de aici, prin blocul decodorilor (verbali, gestuali, psihomotrici ş.a.), ajung la mediul solicitant. 
Dacă aceste repertorii de informaţii sunt repetate şi fixate în scopuri de asimilare, atunci ele intră 
în blocul memoriei de lungă durată. Fiind stocate, ele pot fi actualizate în condiţii specifice de 
adaptare, de învăţare, de aplicare a unor cunoştinţe, rezolvare de probleme etc. 

Prezenţa celor două blocuri ale memoriei explică, după opinia lui R. Gagne, apariţia şi 
manifestarea insuccesului şcolar, văzut că o dificultate a elevului în găsirea informaţiilor 
relevante şi esenţiale, consecință a faptului că informaţia nu este bine stabilizată la nivelul 
memoriei de lungă durată. 

Sub aspect macrostructural, cele două blocuri nu diferă. Diferenţierile apar la nivelul funcțiilor. 

Continuând descrierea drumului parcurs de informaţie, menţionăm că din cele două 
blocuri ale memoriei numai dintr-unul informaţia trece în generatorul de răspunsuri. Rolul 
esenţial al acestuia este de a transforma informaţia mentală (potenţială) în act, în element 
extern, obiectivat, perceptibil şi eventual măsurabil. Acest fapt este posibil pentru că mesajele 
neurale (musculare, fonatorii, optice etc.) produc performanţe ce influențează mediul celui ce 
învaţă sau solicită un răspuns sau o reacție. Aceste acţiuni sunt observabile. Pe această bază 
putem afirma că învăţarea s-a produs, o putem evalua sub aspect cantitativ sau calitativ. 

În afara celor două blocuri principale există şi altele, situate contextual circuitului informa- 
țional normal. În concepţia autorului, cele două blocuri sunt implicate la nivelul expectaţiilor 
(aşteptărilor) şi la cel al controlului executiv (un tip de feedback), cu rolul de a activa şi 
modifica, prin retroacţiune şi stimulare, structura şi modul de organizare a răspunsurilor. 

Să dezvoltăm această idee în conformitate cu explicaţiile date de R. Gagn€. Elevul (ori subiectul 
care învaţă) are o anumită dorință sau aspirație, adică el se așteaptă ca după efortul depus într-o 
activitate de asimilare, de exersare, de rezolvare etc., să ştie ceva, să realizeze ceva, să facă ceva 
anume. Acest mod de a se implica afectiv şi atitudinal influențează până şi modul în care sunt 
percepuți stimulii externi, rapiditatea şi calitatea codificărilor, a stocărilor sau prelucrărilor. 

Blocul proceselor de control influențează calitativ stocarea informaţiei în memorie, modul 
în care este identificată, căutată şi organizată pentru a putea fi reprodusă în contexte elaborate. 

Controlul acestui flux determină, de asemenea, şi calitatea codajelor şi transformărilor 
apărute în momentele separării informaţiilor principale de cele secundare, precum și gradul 
de manifestare a operativităţii algoritmilor de recunoaştere, clasificare, categorisire şi normalizare 
a fluxurilor, în funcție de particularităţile noului receptor. Structural și funcțional, învățarea 
nu poate să apară ca un proces unitar şi omogen. Sunt implicate și participă numeroase 
mecanisme care se supun unor legi funcţionale. Este poate şi rațiunea pentru care, pentru 
noi, învățarea nu este numai activitate, proces şi produs, ci şi o funcţie. Şi lucrul este cu atât 
mai evident cu cât există posibilitatea de a analiza învăţarea din perspectiva dependenţelor 
şi a factorilor, valorilor ce se transmit prin limbaj oral, a experienţelor mijlocite (coduri) în 
care se fixează experiența generaţiilor. 

Așadar, în învățarea umană se întâlnesc și acționează mecanisme extrem de elaborate, 
indiferent de învăţare, inferioară sau superioară, reproductivă sau creativă. 

Pentru a surprinde o parte din structura acestor mecanisme, prezentăm în cele ce urmează 
unele încercări de sistematizare a modurilor sau tipurilor de învăţare şi rezultatele fiecăreia. 
Astfel, după F. Klix (Noveanu, 1977, p. 171) se conturează următoarea structură tipologică 
a învăţării (vezi tabelul [.4.), dispunerea fiind realizată în ordinea descrescândă a complexităţii 
mecanismelor (de sus în jos). 


Tabelul 1.4. Structura tipologică a învăţării 

















Tipul de învăţare Rezultatul învăţării 
Învăţare conştientă Dispunere intențională semantică de structuri 
abstracte, cognitive 
Învăţare prin încercare şi eroare Construirea şi verificarea ipotezelor 
Învăţare instrumentală Acţiuni condiționate 
Învăţare reflex-condiționată Reacţii condiționate 
Învăţare algoritmică/Deprindere (Dez)Învăţarea reacţiilor necondiționate 











(dezobișnuirea) 

Reluând clasificarea de mai sus, G. Clauss (1971) o modifică, ţinând cont şi de variantele 


clasificării lui R. Gagne, astfel încât se configurează următoarea desfășurare: 


Tabelul 1.5. Relația proces-rezultat în învățare 


























Felul învăţării Rezultatul învăţării 
Rezolvarea problemelor prin procese euristice Căutarea şi folosirea strategiilor 
Combinarea noţiunilor prin enunţuri Cunoaşterea operativă a relațiilor 
Clasificarea noţională Structuri verbalizate, cognitive, generalizabile 
Discriminarea multiplă Diferenţierea structurilor perceptive 
Înlănţuiri asociative Reacţii senzomotrice în lanţ 
Condiţionarea instrumentală Acţiuni condiţionate 
Condiţionarea clasică Reflexe condiționate 











O încercare de sinteză taxonomică a principalelor tipuri, moduri sau forme de învăţare, 


de fapt o listă inventar construită după criterii relativ disjuncte, ne-o oferă P. Mureşan (1980, 
pp. 30-32). O prezentăm îmbogăţită de noi, fie şi numai din simplul motiv al înțelegerii marii 
diversităţi de forme ale învăţării şi, în consecinţă, a dificultăţilor ce apar în interpretarea lor, 
precum şi în găsirea celor mai adecvate metode şi tehnici de asimilare şi control a acestora. 
Clasificarea se face însă din perspectiva mai multor criterii, unele combinate. 


După relaţia dintre finalitatea proceselor psihice angajate şi conținuturile asimilate distingem 
următoarele tipuri de învăţare: biopsihică; instinctuală psihomotorie şi/sau senzoriomotorie; 
perceptivă; verbală sau categorială (intelectuală, cognitiv-mintală); de habitudini (învățare 
negativă, după unii autori) şi abilități; reprezentațională şi imaginativă; motivaţională; afectivă, 
bazată pe impuls emoţional; volitivă; aptitudinală; morală; atitudinală; psihosocială; socială. 
După conţinutul învățării: de semne și semnale sau condiționare clasică; de relaţii stimul- răs- 
puns sau skinneriană; de înlănţuiri, serii asociative și serii logice; de asocieri verbale; de 
concepte; de discriminări; de reguli; de rezolvare de probleme; de atitudini, dispoziţii şi 
motivări; de opinii şi convingeri; de autocontrol intelectiv şi volitiv; de evaluare, selectare 
şi decizie; de capacităţi organizatorice, conducere, coordonare, decizie, control şi previziune. 
După modul de acţiune al subiectului cu stimulii: prin discriminarea stimulului, situaţiei 
şi diferenţierea răspunsului elaborat; prin asociaţii de succesiune în timp, de simultaneitate 
şi de similitudine; prin generalizarea răspunsului; prin repetiţie. 

După modul de organizare, prezentare a conţinuturilor şi a situaţiilor stimulatorii: algoritmică, 
pe secvenţe operaţionale; euristică, prin rezolvări de probleme; programată; prin descoperire; 
prin modelare şi analogie; prin cercetare; prin creaţie; probalistică. 

După mecanismele şi operaţiile gândirii implicate: învăţarea incidentală; prin observaţie şi 
imitare; prin încercare şi eroare; prin recompensă şi pedeapsă; prin condiţionare reflexă; 
prin condiționare operantă; prin înlănțuirea unor evenimente consecutive; prin discriminări 
simple sau multiple; prin asociere verbală; prin rezolvare de probleme; directă prin instrucțiuni 
verbale; bazată pe modelul atenţional; prin identificare şi participare. 

După scopul urmărit: informativă; formativă; perfectiv-completivă. 

După nivelul conştient la care se realizează: hipnotică; latentă, neconştientizată imediat, 
spontană sau neintenționată; prin memorare mecanică (fără înţelegere); prin înţelegere şi 
anticipare; inteligentă; prin intuire de relaţii complexe; prin descoperire creatoare şi inventivă. 
După atitudinea (pasivă-activă) a celui ce învaţă şi raportul cu sursa învățării: spontană 
şi indirectă; intenţională şi mediată. 

+ După eficiența în raport cu valorile conţinutului: totală sau parţială. 

+ După modul de dirijare şi orientare în conţinut: nedirijată; dirijată şi organizată pe bază 
de indici şi modele anticipative de acţiune. 

+  Dupătipul relaţiei didactice: învăţarea indusă; interînvăţare; autoînvăţare. 

e După continuitatea în timp, avem tipurile: intermitentă; secvențială; permanentă. 

+  Dupăefectul în planul schemelor comportamentale: prin coordonare rigidă; prin stocare 
sau memorare; clasificatoare sau cu formare de invarianţi; prin coordonare condiţionată 
sau experimentală; prin reuşită sau prin încercare şi eroare cu decizie bună; prin optimizare 
sau prin succes modelator; prin imitare; prin instruire sau prin relaţia tipică profesor-elev; 
prin înţelegere şi gândire inventatoare. 

+ După natura relaţiei subiect-sarcină de învăţat: extensivă sau de adaptare a subiectului 
la sarcină; intensivă sau de adaptare a sarcinii la capacităţile subiectului. 


Din aceste tipologizări se pot desprinde cel puţin trei constatări semnificative: 


a) învăţarea este o activitate complexă, la care iau parte atât elemente cu structură simplă 
(asociaţii, condiționări, unele deprinderi), cât şi procese cu funcții superioare (limbaj, 
gândire, imaginaţie etc.); 

b) formele superioare de învăţare le implică pe cele inferioare ca structură şi procesualitate; 
formele inferioare constituie premise, faze ori etape necesare în trecerea spre cele superioare; 

c) există legități şi principii pentru fiecare tip sau formă de învățare, ceea ce în plan pedagogic 
conduce la ideea existenţei diferitelor tipuri de instruire corespunzătoare. 


Subliniem un fapt pe care, de altfel, l-am enunțat mai înainte: învățarea umană, în 
procesualitatea ei, este, prin excelență, motivată. Dimensiunea procesuală a învăţării este 
corelată în mod justificat cu procesele vectorial-motivaţionale. 

Respectând acest principiu fundamental, psihopedagogul A. Kiss încearcă o descriere 
simplificată a traseului pe care îl parcurge învăţarea, după cum urmează: 

Motivaţie > a) Prima acțiune apreciată ca oportună > b) Izbirea de greutăţi, de probleme > 
c) Corectarea primei acțiuni, reproducerea cunoștințelor anterioare > d) Repetarea acţiunii 
corectate > e) Exersarea şi eliminarea în continuare a greşelilor > f) Întipărire, utilizare, 
obişnuință, comportament > g) Atingerea scopului, întărire finală (Kiss, 1977, p. 88). 

Întrebarea care se pune în continuare priveşte drumul parcurs de elev în procesul propriu-zis 
al învăţării. În ultimul timp s-au făcut pași importanţi în surprinderea componentelor unei 
forme a învăţării, şi anume învățarea dirijată. Etapele parcurse de profesor şi elevi în trecerea 
de la învățarea nedirijată (realizată de elevi în mod nesistematic) la cea dirijată de educator 
pot fi urmărite în tabelul 1.6 „al corespondenţelor acţiunilor-scop” (Kiss, 1977, p. 92). 


Tabelul 1.6. Etape în trecerea de la învăţare nedirijată la cea dirijată 


Elev (sau elevi) (E): Profesor (P): 





a) este atras de un fenomen, caută o motivaţie, |a) îl determină pe E să înveţe ; îl ajută în 
îşi propune realizarea unui scop; fixarea unui scop real; 





b) apreciază situaţia, raporturile dintre scop şi |b) aranjează situaţia în așa fel încât elevul să 
mijloace; aibă cele mai multe ocazii pentru aprecierea 
elementelor esenţiale ale situaţiei de învăţare; 

c) efectuează încercări în prealabil c) îlajută pe E în determinarea, identificarea şi 
aplicarea cunoştinţelor prealabile; 
d) îşi continuă încercările, pune în aplicare d) îlajută pe E în determinarea primelor 
cunoștințele achiziționate în vederea încercări ale metodelor de rezolvare sau 
rezolvării unei probleme; intervine nemijlocit în efectuarea primelor 


probe, eliminând de la bun început 
încercările neadecvate, neeficiente; 








e) întăreşte răspunsurile oportune, noile e) întăreşte răspunsurile corecte ale E, îl ajută 
rezolvări, metodele bune ; le elimină pe cele pe E în corectarea răspunsurilor incorecte 
necorespunzătoare; sau parţial corecte; 

f) îşi atinge scopul, este mulțumit, are senzaţia |f) îşi exprimă bucuria sa pentru performanțele 
de succes. Nu-şi atinge scopul, este E; îl ajută pe E în corectarea răspunsurilor, 
nemulțumit, încearcă să-şi corecteze discută despre posibilitatea modificării 
răspunsurile, îşi modifică scopul. scopului. 














Este important să reținem că descrierea modului de parcurgere a acestor etape nu trebuie 
să ducă la ideea că ceea ce se petrece în mintea elevului a fost surprins în toată complexitatea 
sa. În procesul învăţării au loc, pas cu pas, reorganizări, uneori chiar modificări spontane 
ale căilor şi strategiilor de învăţare, după cum pot interveni extinderi și restrângeri motivaţionale 
neanticipate, care modifică intensitatea, durata şi desfăşurarea procesuală a învățării. 

Procesualitatea învățării poate fi abordată în contextul instruirii propriu-zise şi ca o 
entitate cu autonomie relativă, caz în care schema, ca principiu, pune un accent mai mare 
pe elev, ca agent ce asimilează, modifică, menţine, controlează și își creează noi comportamente. 

În acest gen de abordare, rolul celui care învăţă devine mai explicit. EI realizează proiectarea 
acţiunii prin obiective, strategii şi stări mobilizatoare, se angajează în experienţe succesive, 
care să-i ofere conţinuturi informaţionale sau acționale eficiente, îşi evaluează progresiv 
stările de trecere de la incertitudine la certitudine, precum şi gradul de utilitate a diferitelor 
experiențe, ia decizii pentru a reduce riscurile şi a mări valoarea acţiunilor întreprinse, 
realizând extrapolări, transferuri, dezvoltări şi aplicări creatoare la diferite discipline de 
învăţământ. Elevul se apropie progresiv de autoeducaţie. 


|.5. Principii și legităţi derivate din teorii și modele 


procesuale ale învăţării 


Se justifică oare abordarea problemei referitoare la formularea unor principii şi legităţi 
generale ale învăţării derivate din abordările procesuale sau din marile teorii ale învățării? 
În ce măsură formularea lor sprijină procesul practicii educaţionale, diferențiat pe domenii, 
pe vârste, şi pe pluralitatea dintr-un anumit tip de instituţie şcolară? 

După opinia noastră răspunsurile sunt afirmative. Una dintre raţiunile pragmatice ale 
acestei afirmaţii ţine de faptul că există anumite principii în cadrul marilor teorii ale învăţării 
care nu pot fi trecute cu vederea, ele fiind rodul unor îndelungate experienţe în planul 
instruirii şi verificate prin diverse proceduri experimentale. 

Exemplificăm acest enunţ cu două seturi de legități: 


a) legile conduitei umane, elaborate de Ed. Claparede (1973, p. 42), pe care acesta îşi fundamen- 
tează concepția funcționalistă asupra educaţiei: legea trebuinței; legea extensiunii vieţii 

mintale; legea conştientizării; legea anticipării; legea interesului; legea interesului momentan; 
legea reproducerii cazurilor asemănătoare; legea tatonării; legea compensaţiei şi legea 
autonomiei funcționale; 

b) legile învăţării propriu-zise, elaborate de E.L. Thorndike (1932), pentru a-şi fundamenta 
concepția asociaţionistă de tip behaviorist, şi anume: legea stării de pregătire; legea 
exersării (exerciţiului); legea efectului; legea apartenenţei (de nuanţă configuraționistă). 


Multe dintre principiile şi legile formulate îşi au suportul ştiinţific în diferite tipuri, forme 
şi moduri de organizare a procesului învăţării sau în chiar procesele şi stările psihice implicate 
în învăţare, cum ar fi memoria, gândirea, atenţia, reprezentarea, deprinderile ş.a. 

Remarcăm însă că aceste principii şi legităţi nu sunt unitare în formulare, criteriile fiind 
adesea nedisjuncte, interferând şi concurând în a da valoare practică unei legităţi sau alteia. 

În cele ce urmează, ne propunem să prezentăm, într-o formă succintă, câteva opinii 
autorizate în materie de elaborare a principiilor şi legităţilor învățării conforme cu anumite 
viziuni de autor. 

L. Thorpe şi A. Schmiller (Hilgard şi Bower, 1974) apreciază că există cel puţin câteva 
mari principii care pot fi reţinute de teoreticieni şi practicienii educaţiei în efortul lor de a 
contura structuri coerente de teorii ale învățării. Iată câteva dintre principiile şi legitățile 
formulate: 


e învățarea trebuie să înceapă cu stabilirea unui scop, a unui principiu director; 

e învățarea este un proces relativ unitar, în ciuda varietăţii formelor, tipurilor şi modurilor 
de prezentare; 

e orice învăţare începe prin diferite modalităţi de utilizare a experienţei subiectului; 

e învăţarea are o bază neurofiziologică, deci un substrat material; 

e învăţarea este puternic influenţată de stările afective generate de situaţiile şi condiţiile 
prezente în desfăşurarea procesului; 

+ învăţarea se dezvoltă şi este influențată pozitiv de un sistem sociocultural de stimulare, 
care se numeşte instruire; 

+ învățarea este mai eficace în condiţiile desfășurării unei acţiuni; 

e învăţarea este influențată de procesele parţiale şi generale ale maturizării; 

e învățarea este direcțională și determinată de cunoaștere. 


Un set de principii care se bucură de aprecieri în lumea specialiştilor este cel formulat 
de E.R. Hilgard (1974), cuprinzând generalizări psihologice aplicabile în practica pedagogică 
(Neacșu, 1978): 


+ în a decide cine şi ce să înveţe, o importanţă deosebită o are cunoașterea prealabilă a 
aptitudinilor şi altor particularităţi de vârstă ale elevilor; 

+  elevulcu motivaţie pozitivă va învăţa mai ușor decât cel nemotivat; ca motive sunt citate: 
dorinţa de învăţare, competenţa, obţinerea recompensei, evitarea pedepsei etc.; 

+ motivaţia prea puternică, excesivă, nu este favorabilă unei învăţări eficace, pentru că 
provoacă stări impulsive; nivelul de motivaţie recomandat este așa-zisul „nivel optim”; 

+ învățarea este mai eficientă în condiţiile în care întărirea se face prin recompensă, şi nu 
prin pedeapsă; 

e învăţarea motivată intrinsec este mai eficace decât cea motivată extrinsec; 

+ învăţarea este mai puternică dacă unei stări de insucces îi urmează (este așteptată) o stare 
de succes, decât atunci când unei stări de succes îi urmează una de insucces; 

învăţarea este eficientă dacă subiectului îi fixăm scopuri realiste şi adecvate (nici prea 
înalte, nici prea scăzute); 

personalitatea (istoria personală) a educatorului influențează, pozitiv sau negativ, învățarea 
şcolară; 

participarea activă a elevului la învățare este mai eficientă decât starea lui pasivă; 

elevul învață mai ușor un material inteligibil şi efectuează mai lesne sarcinile înțelese; 
exersarea prin repetiţii este fundamentală pentru atingerea unei perfecțiuni în învăţarea 
abilităților (de exemplu, supraînvăţarea în condiţiile unui concertist), precum şi în manevrarea 
sau automatizarea unor elemente ce nu decurg unul din altul; 

informaţia despre rezultatul învățăturii (performanţă, natura greşelilor, a erorilor, succesul 
ş.a.) constituie un factor de succes în învăţare; 

transferul învăţării se realizează mai eficient dacă elevul însuși descoperă acele legături 
şi dacă va aplica principiile învăţării la situaţii cât mai variate; 

repetițiile prelungite sau distribuite în timp sunt avantajoase pentru memorarea unui 
material care trebuie păstrat în mod trainic. 


Încercând o sinteză a „principiilor” care decurg din principalele grupări ale teoriilor 


învățării (Hilgard şi Bower, 1974), şi anume teoriile asociaţioniste (S-R), cognitive şi motivaţionale 
ale personalității, ajungem la câteva grupări şi formulări mai semnificative. 


Din teoriile asociaţioniste şi ale condiţionării pot fi reținute ca importante următoarele 


enunţuri (teze) generale: 


cel care învaţă trebuie să fie activ şi nu un ascultător sau un privitor pasiv; învățarea prin 
exercițiu rămâne un cadru necesar; 

frecvenţa repetiţiilor este importantă în formarea deprinderilor, în memorare şi în supra- 
învăţare; 

întărirea pozitivă este importantă în învățare şi este de preferat celei negative; 

practica în învăţare trebuie să se desfăşoare în contexte diferite, pentru a răspunde unui 
repertoriu larg de stimuli; 

noutatea unui comportament poate fi indusă şi prin imitarea modelelor, prin modelare 
sau alte procedee; 

condiţiile motivaţionale (de impulsionare) sunt importante în învățare; 

conflictele şi frustrările nu vor fi neglijate în învățare, ci, dimpotrivă, recunoscute şi 
soluționate. 


Din teoriile cognitiviste se pot identifica, prin deducție, următoarele enunţuri generale: 


caracteristicile perceptive ale materialului de învăţat au o mare importanță în învăţare 
(de exemplu, relaţia fond-figură, semne direcționale, relaţii interne). De aceea, sarcina 
de învăţare trebuie structurată și prezentată astfel încât să poată fi controlată de cel care 
învaţă; 

organizarea cunoştinţelor să constituie o preocupare esenţială a educatorului (de exemplu, 
raportul parte-întreg, simplu-complex constituie reguli pentru modelarea complexităţii 
ce trebuie aplicate); 

învăţarea prin înțelegere este mai eficace şi favorizează transferul mai mult decât cea 
mecanică; 

feedbackul cognitiv este important în învăţare pentru că astfel se confirmă cunoştinţele 
corecte şi se corectează cele greşite; 

stabilirea scopului este importantă ca factor motivator al învățării, iar succesele şi insuccesele 
reglează stabilirea ulterioară a scopurilor; 

gândirea divergentă trebuie să fie în corelație („alimentată pe parcurs”) cu procesul 
gândirii convergente. 


Din teoriile motivaţionale şi ale personalităţii, cu valoare de principii pentru procesul 


învăţării, reținem enunţurile: 


abilitatea celui care învaţă este importantă pentru învățare; în consecinţă, se recomandă 
ritmuri variate pentru niveluri diferite de abilitate; 

particularitățile dezvoltării ontogenetice a elevului au un rol important în procesul 
învățării; 

învăţarea este dependentă şi influențată de cultură, de contextul cultural în care trăieşte 
elevul; 

nivelul de anxietate a subiectului influențează (pozitiv sau negativ) învățarea; el este însă 
dependent şi de strategia comportamentală a educatorului, precum şi de particularitățile 
stărilor de anxietate ale acestuia; 

situația de anxietate poate fi un factor motivant pozitiv sau negativ; 

organizarea motivelor şi valorilor în cadrul acţiunilor unui subiect este relevantă pentru 
procesul învăţării; 

atmosfera grupului de învăţare (de competiţie-cooperare, autoritară-democratică, izolare- 
identificare ş.a.) afectează satisfacția în învăţare, precum şi produsele învăţării. 


Valoarea generală a acestor principii şi legități este, desigur, relativă, fără ca prin aceasta 


să le negăm validitatea în cadrul eforturilor de sistematizare şi construcţie a problematicii 
în discuţie. 


Cercetarea sistematică, atentă, constructivă, cu treceri şi validări experimentale de la 


statutul cercetării fundamentale a cel al cercetării aplicative, operaţionale, poate avea efecte 
pozitive în economia și eficiența învăţării realizată individual, în grup sau colectiv. 


Mai trebuie adăugat și faptul că elevul învaţă cu toată fiinţa sa, iar procesul învățării nu 


poate fi redus la un agregat de părți, de principii şi legități. Legile, principiile şi teoriile 
învăţării vor trebui să fie solidare cu esenţa procesului învăţării, integrate şi diferențiate în 
raport cu obiectivele, agenţii şi conținuturile activității didactice propriu-zise. 

Capitolul II 


Principii și metode de optimizare 
a condiţiilor învăţării 


|1.1. Model operaţional de analiză a condiţiilor 
necesare asimilării cunoştinţelor și formării 
abilităţilor 


Organizarea învățării rămâne una dintre problemele mult discutate şi încă nerezolvate de pe 
agenda educatorilor. Competența specialiștilor este în sensibil progres față de această importantă 
componentă a psihopedagogiei moderne, în special datorită noilor contribuţii şi sinteze din 
psihologie, fiziologie, ergonomie, logică, medicină şcolară, igienă ş.a. 

Identificarea, descrierea şi optimizarea condiţiilor învăţării reprezintă momente importante 
ale proceselor de provocare, organizare şi conducere a învăţării. Pentru a fi eficient, educatorul 
trebuie să ştie nu numai „de unde porneşte elevul şi încotro se îndreaptă, dar şi care sunt 
condiţiile prealabile, specifice învăţării, precum şi ce va fi capabil elevul să înveţe în continuare” 
(Gagne, 1975, p. 30). Pe această bază se vor putea conduce mult mai eficient învățarea şi 
studiul, se vor orienta şi dirija ştiinţific motivaţia, interesul, gândirea şi voința, se vor crea 
situații de învăţare ce vor propulsa elevii pe noi trepte de cunoaștere. Cu o condiţie însă: 
profesorul şi elevii să colaboreze, conștienți fiind de valoarea reală, intrinsecă a rolului 
favorizant sau blocant jucat de factorii interni şi externi ai învățării. 


A stimula interesul elevului pentru ceea ce face, pentru capacităţile pe care le dobândește astfel, 
iată o sarcină care presupune multă pricepere şi forță de convingere din partea celui care şi-o 
asumă; şi acesta este de obicei „profesorul”, care reprezintă lumea de experienţă și de înțelepciune 
a adulţilor (Gagns, 1975, p. 31). 


Pentru a dezvolta şi înțelege mai bine problematica factorilor şi condiţiilor învăţării, a 
studiului în general, propunem două scheme de organizare. 

Prima, simplificată, constă în organizarea categorială a acestora şi corespunde următoarei 
desfăşurări (figura II.1): 

Figura II.1. Sinteza condiţiilor învățării 


A doua, mai dezvoltată (Entwistle, 1981, p. 115), ia în considerare agenţii care concură 
la realizarea învăţării, particularităţile sarcinii de învăţat, procesualitatea învăţării, produsele 
ei etc. (vezi figura 11.2) 

Figura I1.2. Modelul factorilor care influențează învățarea (după N. Entwistle) 


11.1.1. Cum trebuie analizate condiţiile învăţării? 


Opinăm pentru ideea considerării acestora fie ca procese, fie ca factori, variabile sau chiar 
ca mecanisme generale care reglează activitatea de învăţare. Ele descriu starea prezentă a 
dezvoltării elevilor, fiind expresia sintetică, dar diferențiată a echilibrului în care se află 
sistemul de instruire la un moment dat. Mai exact, ele vor exprima ceea ce un sistem uman 
(elev, grup, instituţie şcolară) a acumulat în istoria sa şi îi condiționează dezvoltarea 
ulterioară. 

Nu toate categoriile de factori şi condiţii au aceeaşi importanţă în procesul învățării. În 
anumite momente, unele capătă o relevanță mai mare şi au valoare pe termen lung, în timp 
ce altele sunt semnificative pe termen scurt, raporturile putându-se inversa. Reţinem însă 
faptul că toți factorii menţionaţi influenţează, condiţionează sau determină, între anumite 
limite, progresul în învăţare, ritmul, eficienţa şi echilibrul componentelor pe ansamblu. 

Dintr-o perspectivă dominant formativă, condiţiile învățării pot fi înțelese până la un 
punct drept cauze care generează diferențieri în procesualitatea, rezultatele şi transferabilitatea 
învățării. Din această perspectivă ele se pot grupa astfel: 


e condiţii psihologice diferenţiate de însuși procesul instruirii. Respectarea lor înseamnă, 
după cum afirmă Fr. Weinert (1967), „să luăm în considerare poziţia individuală a 
elevului în cadrul procesului de învățământ, să adaptăm obiectivele şi metodele, să 
respectăm diferenţele individuale ale capacităţii de învăţare”; 

e condiții psihologice de natură socială. Pe valoarea acestor condiţii se bazează enunţul 
ipotezei privind influenţa semnificativă pe care o au asupra învățării maturizarea intelectuală, 
modelele culturale asimilate, raportul dintre poziția subiectului în cadrul colectivului 
supus influențelor şi succesele/insuccesele sale şcolare etc.; 

e condiţii procesual-pedagogice. Din rândul acestora reținem ca importante motivaţia 
pentru învăţare, organizarea rațională a disciplinelor într-un program şcolar, metodologia 
predării-învăţării, calitatea informaţiilor şi natura controlului evaluativ efectuat de către 
subiect sau alți factori educaţionali. 


Perspectiva cognitivă asupra învățării impune o altă manieră de abordare a condiţiilor. 
Acestea capătă statut de variabile, aşa cum rezultă din analizele cognitiviştilor. Pentru exemplificare 
reținem gruparea propusă de D.P. Ausubel şi F.G. Robinson (1980). Astfel, avem o clasificare 
în variabile intrapersonale (de exemplu, capacitățile individuale) şi situaţionale (exerciţiul, 
materialele didactice, variabilele sociale). 

Mai operantă ni se pare cea care distinge între: a) variabilele cognitive, cuprinzând 
structura cognitivă (calitatea şi organizarea cunoştinţelor deja asimilate), maturitatea stadială 
(starea de pregătire pentru învăţare), capacitatea intelectuală, exercițiul şi materialele didactice; 
şi b) variabilele afectiv-sociale, compuse din factorii motivaţionali şi atitudinali, factori de 
personalitate, de grup și sociali, precum şi caracteristici idiografice ale personalităţii profesorului. 

Reţinem şi faptul esenţial că indiferent de natura variabilelor care interacționează cu 
personalitatea subiectului educator sau educat, ele există şi se manifestă în funcție de o 
legitate dinamică a subiectului, cunoscută sub denumirea de rata dezvoltării individuale 
(RDI). Este un adevăr acceptat că RDI profilează mari diferențe individuale. Un profil global 
nu se va putea contura fără corelarea statistică a diferitelor componente. Putem demonstra 
acest enunț urmărind în figura II. 3 un posibil profil al ratei dezvoltării copiilor între 6 şi 12 
ani (2). 

Ce constatăm?! În primul rând, statusul fizic - înălțime, greutate, forță de strângere — este 
relativ diferit de statusul mental şi de nivelul maturității emoţionale. În al doilea rând, 
schimbările cele mai semnificative au loc până la 6 ani. Le urmează o perioadă de echilibru, 
după care se constată, din nou, o creştere a ratei dezvoltării. În al treilea rând, există unele 
constante de tip corelativ în cadrul RDI. Şi, de aici, posibilitatea proiectării unor acțiuni 
educaționale stimulative, diferenţiatoare şi chiar personalizate. 


]. Citirea RDI se va face prin raportarea fiecărei evoluţii normale la linia orizontală imaginară 
corespunzătoare fiecărei vârste menţionate. 

Înălţime Greutate Forţă de  Vârstă Vârsta Vârstă Vârsta Nivelul Nivelul 
strângere mentală lecturii educaţională pentru maturității maturității 
matematică sociale emoţionale 


Figura 11.3. Profilul statistic al dezvoltării umane între 6 şi 12 ani (după S.S. Anant) 


Procent de dezvoltare la 20 de ani 





5 10 15 20 (vârsta în ani) 
SRR DEZVOLTAREA EULUI (SINELUI) — REZULTATE ŞCOLARE 
—-—- INTELIGENȚA —— VÂRSTA  --- ÎNĂLŢIME 


Figura II. 4. Curbele diferențiale ale unor caracteristici umane (după B.S. Bloom) 

Un model apropiat ca factură, dar distinct din punctul de vedere al variabilelor de conținut 
pe care le corelează ne este oferit de B.S. Bloom (1964). În figura I1.4 prezentăm curbele 
diferenţiale ale ratelor de dezvoltare pentru patru caracteristici (procese) umane, stabilite pe 
baza unor cercetări empirice longitudinale. Din analiza acestor curbe se observă că dezvoltarea 
nu este liniară, fiecare caracteristică descriind o linie ce reflectă fie perioade de creştere şi 
maturizare mai rapide, fie perioade cu ritmuri mai lente. Rata diferențiată de creştere ne 
indică vârsta la care se atinge cca 50% din dezvoltarea celor trei caracteristici, luând drept 
repere intervalele de vârstă de 5, 10, 15 şi 17-18 ani. 

Fiecare caracteristică se dezvoltă în modul său propriu, cu acumulări inegale pe unități 
de timp egale. Spre exemplu, curba inteligenţei anticipează următorul ritm de dezvoltare: 
cca 50% în intervalul 4-4/5 ani; cca 30% între 4/5 şi 8/9 ani şi cca 20% între 8/9 şi 17/18 ani. 
Plecând de la aceste date, B.S. Bloom a construit un tablou comparativ ce reflectă rezultatele 
generale la învăţătură pentru trei intervale de timp, după cum urmează: 


Tabelul I1.1. Relaţia dintre vârstă, nivelul de dezvoltare și rezultatele învăţării 

















Vârsta Procentul din nivelul de dezvoltare a 
aptitudinii de învăţare atins la vârsta de 18 ani 
periodizat cumulat 
0- Gani 33 33; 
6- 13 ani 42 75 
13 - 18 ani 25 100 

















Rezultatele unor noi cercetări pot introduce, firesc, unele corecții în mărimea acestor 
date statistice. Pe ansamblu însă se consideră că valori mai mari sunt (şi pot surveni) în 
special pentru perioada preşcolarităţii şi a micii şcolarităţi; o rată de dezvoltare sensibil 
accentuată poate avea limbajul în primii 7 ani de şcolarizare; structurile cognitive (pentru 
cunoaşterea ştiinţifică) înregistrează oscilații - ritm rapid în clasele I-IV, mai lent în gimnaziu 
şi mai rapid în liceu; structurile de învăţare în ştiinţele sociale au un ritm mai lent la început, 
apoi cunosc ritmuri din ce în ce mai rapide. 

Toate aceste informaţii sunt importante pentru procesul conducerii instruirii şi învățării, 
care se bazează fundamental pe variabilele umane, mai ales pe caracteristicile personalității 
celor cu care se lucrează. 

Variabilele de mediu educaţional se integrează şi se corelează cu cele specific umane, 
astfel încât rezultanta lor să se exprime în conduite de învăţare eficiente. 

Gestiunea socială eficace a potenţialului uman şi material la o anumită vârstă se va 
exprima, conform informaţiilor aduse de studiul RDI, în performanţe, competenţe şi conduite 
cu valoare socială recunoscută, dar în măsura în care ele vor depăşi, prin educaţie, media 
capacităţilor unei anumite vârste. 

Vom proceda, în continuare, la analiza didactică a celor mai importante principii, condiţii 
şi variabile ale învățării umane, în general, şi a celei şcolare, în special. De asemenea, am 
intenționat ca unele dintre ele să fie însoţite şi de programe succinte de exersare şi antrenare. 

1.2. Principii explicative pentru relaţia condiții — 
progrese 


|1.2.1. Principiul normalităţii și compensării 
somato-fiziologice 


În literatura de specialitate (Gilly, 1980, p. 25) se menţionează, fără a se exagera, că dintre 
factorii primari care influențează progresul învăţării trei se regăsesc în prim-planul analizei: 
dezvoltarea fizică generală, echilibrul fiziologic şi starea generală a sănătății. 

Afirmăm de la început că se constată corelaţii pozitive, unele chiar semnificative, între 
parametrii dezvoltării fizice normale şi starea bună a sănătăţii, pe de o parte, şi reușitele la 
învățătură, pe de altă parte. 

Diferenţierile cele mai mari constatate în plan individual sunt determinate de particularitățile 
psihomotorii. De asemenea, unele diferențieri sunt determinate de sex, deşi ne pronunțăm 
în favoarea enunțului conform căruia „sexul nu este un factor de care depind nemijlocit 
rezultatele învățării (...), deosebirile reprezentând (...) un efect secundar în raport cu interesele 
şi experiența diferită a fetelor şi băieţilor” (Wlodarski, 1980, p. 46). 

Un alt parametru îl constituie particularitățile analizatorilor, ale căror praguri diferențiale 
generează efecte puternice în planul performanţelor obținute de elevi. Dintre cele mai afectate 
tipuri de învățare o menționăm pe cea senzorială, unde, spre exemplu, calitățile analizatorului 
vizual generează diferențieri atât de sensibile, încât merg până la crearea unui complex de 
inferioritate. 

Demonstrația cea mai convingătoare privind rolul jucat de caracteristicile biofizice se 
face prin analiza ipotezelor din câmpul handicapului somato-fiziologic. Handicapul somato-fizio- 
logic poate fi de două tipuri: temporar, caz în care dificultățile de învăţare vor dispărea pe 
măsură ce echilibrul fiziologic revine la normal, şi de lungă durată, caz în care el poate 
provoca situații de eşec şcolar, cerinţe de incluziune ş.a. 

Disfuncţiile la nivelul echilibrului somato-fiziologic se pot manifesta prin: perturbarea 
frecvenţei normale a şcolarului, slăbirea proceselor de mobilizare, distonii mentale de origine 
fiziologică, fragilitate fiziologică cu efecte asupra comportamentului general de învățare, 
sindrom de fatigabilitate (oboseală) la elevii hipotensivi, inadaptări la regimul şcolar (după 
P. Nazek şi H. Naussac, cca 21% dintre inadaptări sunt datorate unor cauze fizice), stări de 
astenie psihobiologică, tulburări senzoriale şi endocrine pe fond de deficiență fizică ş.a. 

Se constată însă că în condiţii de manifestare a unei inteligențe normale sau superioare, 
rolul defavorizant al factorilor de sănătate este compensat. Statistic şi pe ansamblul populaţiei 
şcolare se constată diferenţe semnificative între dezvoltarea normală sau patologică și reuşita/ 
nereușita şcolară a elevilor. 

În urma unor cercetări îndelungate s-a ajuns la concluzia că proporţia eşecurilor variază 
după tipul de eficienţă, acestea fiind foarte frecvente în cazurile de creştere dificilă, de 
afecțiuni hepatice, de întârzieri în dezvoltarea sexuală, în cardiopatii, stare generală proastă, 
hipotensiune şi astm. 

Cercetările invocate şi rezultatele prezentate au o dinamică specifică şi nu pot fi generalizate. 
Ele vor trebui reverificate şi corelate, cu atât mai mult cu cât unele cercetări arată că între 
aceste condiţii şi conceptul de maturitate școlară există o strânsă dependență. Avem în vedere 
conceptul integrator de maturitate şcolară a cărui configurație poate fi urmărită în figura 
II.5. Evenimentele care o definesc se apropie, se corelează, sunt mai mult sau mai puţin 

convergente „cu vârsta, cu capacitatea de învăţare, cu natura şi conţinutul activității de 


învăţare” (Kulcsar, 1978, p. 14, pp. 88-89), având, prin aceasta, atât o valoare diagnostică, cât 
şi, cel mai adesea, una prognostică. 

Figura 11.5. Maturitatea școlară (după E. Bernart) 


1.2.2. Principiul potenţializării capacităţii de învăţare 


Am optat pentru deschiderea problematicii privind caracteristicile psihoindividuale propriu-zise 
cu analiza capacității de învăţare (C.î.), pentru că ea are cel mai înalt grad de generalitate, 
implicând o multitudine de alţi factori şi condiționând succesul celui ce învaţă în aproape 
toate tipurile de activități. 

În privinţa statutului conceptual al sintagmei „capacitate de învăţare” se mențin şi astăzi 
unele nediferenţieri terminologice. Cel mai adesea, randamentul intelectual, inteligența şi 
capacitatea de învăţare aveau semnificaţii apropiate. După unii autori, inteligența este definită 
în termenii capacității de învățare, testele de inteligență măsurând tocmai această capacitate. 

Alţi autori resping un asemenea punct de vedere, apreciind că învăţarea, în sens de capacitate, 
nu poate fi identificată cu inteligenţa, un argument plauzibil fiind acela că în clasele superioare 
ale şcolii nu s-ar mai constata corelaţii superioare între inteligenţă şi succesul la învățătură. 
În consecință, nu se poate vorbi de o capacitate de învăţare calitativ unitară, ci de una calitativ 
diferențiată. Capacitatea de învăţare are statutul unui indicator general, în ciuda încercărilor 
de a calcula un așa-zis indice de învăţare (1), înţeles ca o combinaţie între numărul erorilor 
până la stăpânirea criteriului de învăţare (E), numărul repetărilor (R) şi timpul de învăţare (T). 
Apreciind că fiecare indicator în parte este necesar, se propune formula I=VERT, considerată 
inacceptabilă prin raportare la complexitatea învățării. 

Determinarea ei presupune „luarea în considerare, într-o unitate dialectică, a factorilor 
obiectivi, activi (ca, de pildă, împrejurările sociale, situaţia familială, instrucţia şcolară ş.a.), 
precum şi a diferitelor componente subiective ale acesteia” (Lâwe, 1978, p. 125). Un asemenea 
complex factorial este analizat şi de alți autori, cum sunt D.P. Ausubel şi FRobinson (1980), 
atunci când vorbesc de o stare de pregătire dezvoltantă (SPD), apărută ca rezultat sau ca o 
funcţie a potenţialului genetic (Pg), experienţa incidentală a celui ce învaţă (E) şi efectul 
instruirii anterioare (la). Valoarea şi ponderea lor diferă de la subiect la subiect, sinteza 
dependenţelor fiind exprimată prin formula SPD = f (Pg + Ei + Ia). 

Reluând o formulare a psihologului rus S.L. Rubinstein, vom spune că, din punct de 
vedere psihologic, capacitatea de învăţare reprezintă un complex individual de aptitudini 
specifice. În consens cu o asemenea opinie, H. Lowe citează şi teoria lui Engelmayer, conform 
căreia capacitatea de învăţare este văzută din perspectiva a cinci indicatori. Aceștia sunt: 


e capacitatea aptitudinii de învăţare sau cât poate învăţa şi prelucra un subiect uman. În 
cazul performanţelor reduse, se vorbeşte de existența unei îngustimi a capacității de 
învăţare; 

* ușurința învățării sau capacitatea de receptare, de asimilare mai rapidă sau mai înceată 
a materialelor; 

e  persistența învăţării sau adâncimea versus superficialitatea învățării, tenacitatea și capacitatea 
de actualizare în memorie a celor însușite; 

+ calitatea imboldului pentru învățare sau capacitatea de a fi interesat de/în învăţare; 

+ intensitatea efortului de învăţare sau gradul conştienţei cu care subiectul se implică în 
învăţare; 

+  disponibilitatea/pregătirea pentru învăţare, motivaţia, trăirea datoriei şi responsabilitatea, 
apreciate ca esenţiale pentru succesul învățării. 


Toate aceste componente se combină în sinteze mai mult sau mai puţin puternice, configurând 
un nivel specific de variabilitate a capacităţii de învăţare, în funcţie de performanțe, dar mai 
ales după vârsta subiecţilor. Iată, în funcţie de criteriul vârstă, cum se prezintă raporturile 
de dependenţă (evolutivă sau regresivă) ale câtorva dintre caracteristicile şi performanţele 
principalelor procese psihice (vezi figura 11.6). Interpretând sintetic datele, rezultă o constatare 
elementară: capacitatea de învăţare suferă restructurări în cursul vieţii, curbele fiind mai 
accentuate după 50-60 de ani, ca rezultat al slăbirii rapidității funcţionale, compensată însă 
prin preocupări de execuţie mai precisă, prin tenacitate ş.a. Cercetările pe adulţi au dovedit 
că în timp ce la tineri rapiditatea performanţei este ridicată, la cei în vârstă precizia este mai 
crescută. Slăbirea anumitor capacităţi intelectuale la adulți, comparativ cu vârstele tinere, nu 
se explică printr-o scădere a capacității de adaptare rapidă la situaţii noi, ci probează faptul 
că diferiți factori (de exemplu, neurofiziologici) intră în corelaţie şi dependenţă cu alți factori 
de personalitate, de grup social, de antrenament ş.a. 

Figura 11.6. Dependenţa diferitelor performanţe în funcţie de vârstă (după H. Lâwe) 


Să luăm un singur exemplu: curba învățării. Aşa-numita curbă a învățării, cunoscută 
după modelul lui E.L. Thorndike şi R.R. Willoughby (figura 11.7), model citat cu o frecvență 
extrem de mare atunci când se discută despre capacitatea de învăţare, trebuie examinată 
critic şi acceptată numai ca o simplă şi generală curbă a capacității de reținere a datelor, şi 
nu ca o curbă propriu-zisă a învățării. 

În calitate de particularitate psihologică individuală, capacitatea de învăţare are un caracter 
relativ constant în decursul unui interval de câțiva ani. Ea reprezintă una dintre cele mai 
importante laturi ale aptitudinilor intelectuale la vârsta şcolară, parametrii ei maximali fiind 
situați între 25 şi 26 de ani, cu scăderi de cca 1% anual până la 40 de ani şi cu mai mult de 
1% pe an între 40 şi 70 de ani. 

Oricum, ea va trebui considerată și evaluată în mod diferențiat, depășindu-se interpretările 
strict unidimensionale (de exemplu, prin raportare la memorie) şi realizându-se o deschidere 
mai sensibilă spre coordonatele vârstei, profesiunii, nivelului de antrenare, intervalelor de timp 
la care se exersează, obiectul (sarcina) propriu-zis al învăţării, contextul în care are loc etc. 

Figura 11.7. Curba capacității de învățare în funcție de vârstă (R.R. Willoughby) 

În teoria pedagogică se mai operează cu încă o corelaţie, cea dintre nivelurile capacității 
de învăţare şi problematica succesului/insuccesului la învățătură. Din acest punct de vedere, 
s-a demonstrat că nivelul dezvoltării şi exersării acestei capacități condiționează, între anumite 
limite, succesul/insuccesul la învăţătură. 

După unii autori (Mencinskaia, 1970), capacitatea de însușire a cunoștințelor este o 
variabilă individuală şi relativ constantă pe o anumită perioadă de timp, mai îngustă decât 
orice aptitudine, strâns legată de dezvoltarea intelectuală, fără însă a se identifica cu ea. 
Parametrii după care poate fi determinată sunt legaţi de formele ei de manifestare, de bagajul 
de cunoştinţe şi deprinderi anterioare, de receptivitatea față de asimilarea materialului nou, 
de priceperea de a-l interpreta, de capacitatea de a rezolva independent problemele, de a 
aplica şi transfera abilităţile şi cunoştinţele asimilate ş.a. 

Cercetările au demonstrat că elevul cu o capacitate de învăţare scăzută înregistrează un 
anumit tip de insucces la învățătură. El evită sistematic să participe activ la procesul de 
învăţare şi astfel nu-şi exersează, nu-și dezvoltă funcțiile psihice necesare, ceea ce face ca 
indicii de memorare să fie mai scăzuți, iar atenția mai slabă sub aspectul concentrării. 

Subliniem însă faptul că nu în toate situaţiile C.î. mai scăzută duce la insucces. Ea poate 
fi compensată prin stăruință, printr-o mai mare voință de a munci, printr-o motivaţie 
ridicată. 

În același plan al discuţiei, putem afirma că o capacitate mare de învăţare nu constituie 
prin ea însăşi o condiţie sigură a succesului (de exemplu, în cazul unei lipse a deprinderii 
de a învăţa eficient, al absenței formelor de manifestare a voinţei de a învăţa, al supraaprecierii 
pe o perioadă mai mare de timp, al unor trăsături negative de personalitate ş.a.). 

Cheia succesului este dată de îmbinarea armonioasă, fie şi compensatorie, a tuturor 
factorilor implicaţi şi constituiți în ceea ce numim aptitudine şcolară (AS). 


|[.2.3. Principiul solicitării echilibrate a componentelor 
aptitudinii școlare 


Dezvoltarea armonioasă a aptitudinilor şcolare ale elevilor reprezintă una dintre problemele 
către care îşi îndreaptă atenţia educatorii şi experţii în perfecţionarea învățământului contemporan. 
În mod cert, dezvoltarea AS contribuie la creşterea capacităţii de învăţare, la însușirea 
temeinică a cunoştinţelor, priceperilor şi deprinderilor de bază, precum şi la creşterea 
posibilităţilor de aplicare a acestora. 

Putem semnala prezența AS şi în alte forme de comportament, cum sunt: receptivitatea 
crescută la instruire (curiozitatea, prospețimea şi acuitatea percepției), rapiditatea în studiu, 
calitatea şi productivitatea gândirii etc. 

Aptitudinea şcolară nu se reduce la inteligență, ci este o „structură complexă și dinamică 
de funcţii psihice - spirit de observaţie, organizare perceptiv-motorie, atenţie, memorie, 
imaginaţie, gândire etc. - care, alături de motivaţie şi alte aspecte ale personalităţii, determină 
reuşita şcolară a elevului” (Lowe, 1978, p. 46). Inteligența (ca factor general - g) ocupă însă 
un loc important. După unii autori (Vernon, 1956 ), ea ar constitui nucleul aptitudinii şcolare, 
alături de factorul verbal-educaţional („v-ed”), de motivaţie, atitudine, perseverenţă şi interes, 
ca factori de personalitate („x”). Dezvoltarea normală a acestora conduce la o probabilitate 
mai mare a reuşitei în învăţare, în timp ce unele deficienţe, necompensate în timp, duc la 
eşecuri școlare. Neîndoielnic, complexul factorilor ce condiționează reușita învăţării nu se 


Principii şi metode de optimizare a condiţiilor învăţării 67 





reduce numai la câţiva, însuși P.E. Vernon (1950) adăugând la modelul propus și alți factori 
(figura 11.8), cum sunt: factorul spaţial-mecanic („K - m”), factorul verbal („v”), cel numeric 
(„n”) etc. Modelul multifactorial amintit este acceptat ca operaţional în multe dintre lucrările 
psihopedagogice din ţara noastră, fără ca prin aceasta concepţia piagetiană, asimilată de 
psihopedagogia românească, în baza căreia inteligenţa este „o formă de echilibru spre care 
tind toate structurile (...), începând cu percepția, deprinderea şi mecanismele senzorio-motorii 
elementare” (Piaget, 1965, p. 60), să-şi piardă din valoare. 

Corelaţiile dintre inteligenţă şi învățare, deşi pozitive şi ridicate uneori, nu oferă garanții 
pentru o predicție sigură a evoluţiei elevului. Dacă pentru perioada preşcolară această 
corelaţie se manifestă totuşi cu titlu de generalitate, în celelalte etape ritmurile şi soluţiile 
confirmă dificultatea unui prognostic iniţial. 

Figura 11.8. Structura aptitudinii școlare (după PE. Vernon) 


Deşi există încă astfel de subiecte aflate în dezbatere, apreciem că AS influențează 
strategiile şi tacticile educaţionale, precum și valorile ei, în funcţie de care proiectăm ştiinţific 
activităţile de predare, învăţare şi evaluare, parametrii psihici solicitaţi în activităţi de instruire 
şi formare ş.a. 

Mai mult, cercetările demonstrează că numai utilizarea unei singure capacităţi sau componente 
a aptitudinii şcolare (de memorare, de manipulare, de gândire ş.a.) nu conduce la performanțele 
aşteptate. Spre exemplu, prin utilizarea dominantă a memoriei în procesul de învățământ se 
poate sconta că 50% dintre copii vor obţine rezultate deasupra mediei. Dacă se vor adăuga 
noi capacități /aptitudini, se sporesc progresiv realizările, ajungându-se la situaţia în care cel 
puţin 90% dintre copii să aibă rezultate bune. Se iau în considerare, aşa cum afirmă C.W. 
Taylor, aptitudinile elevilor, specificitatea obiectelor de învățământ şi metodele de instruire. 
Plecând de la o asemenea ipoteză, C.W. Taylor a elaborat un model de abordare pedagogică 
a problematicii activităţii de instruire, în care disciplinele de învățământ joacă rolul de 
mijloace de dezvoltare a anumitor aptitudini, sarcina profesorului constând în utilizarea 
eficientă a metodelor şi tehnicilor de instruire, precum şi în organizarea celorlalte condiții 

ale mediului educaţional. Modelul este centrat pe activitatea intelectuală a copilului, descompusă 
într-o serie de activități încorporate capacităţilor sau aptitudinilor solicitate în şcoală. Din 
analiza modelului se desprinde o idee semnificativă: dominante nu sunt activitățile care ţin 
de persoana profesorului, ci îndeosebi acelea care fac apel la modul în care elevul este adus 
în contact cu realitatea şi cunoașterea. De aici, concluzia firească: important este ca elevul 
să capete experiența utilizării acestor procese de învăţare şi de gândire într-un moment sau 
altul şi, în acelaşi timp, să-şi însușească o varietate de conținuturi noționale în cadrul unui 
program educativ global. 

Există şi alte modele care, în urma unei analize critic-constructive, pot oferi puncte de 
plecare fecunde pentru organizarea învăţării. Menţionăm aici cunoscutul model tridimensional 
al intelectului elaborat de ].P. Guilford (1967), care aruncă o lumină nouă asupra inteligenței. 
Din perspectiva proceselor cognitive, modelul se referă la conținuturile, produsele şi operaţiile 
memoriei şi gândirii, a căror ierarhizate şi implicare pot fi valorificate în proiectarea şi 
organizarea învăţării. 

Modelul ca atare este foarte cunoscut şi citat în literatura de specialitate din ţara noastră. 
Am putea sugera aici numai conturarea sistemului operațional de ierarhizare progresivă în 
unităţi-clase-relaţii-sisteme, precum şi articularea operaţiilor memoriei şi gândirii. Geometria 
relaţiilor este următoarea (vezi figura 11.9): 


Înţelegere şi memorare 


RIND, SIE 


divergență evaluare convergenţă 


ț ț | 


gândire a gândire 
creatoare productivă 


Figura 11.9. Relaţii între înțelegere, memorie şi gândire 
Importante pentru studiul aptitudinilor intelectuale şi al capacităților implicate în învățarea 
şcolară „sunt planificarea şi organizarea lor într-un circuit inovativ” (Okon, 1974), reconstructiv 
şi eficient, asocierea lor pe fundaluri motivaţionale pozitive, pe atitudini şi obiective limpezi 


privind studiul reuşit, eficient, pe stări psihoafective pozitive, pe procese de mobilizare 
optime şi pozitiv exersate etc. 


11.3. Stimularea proceselor psihice 
de mobilizare-pregătire pentru învăţare 


II.3.1. Conceptul integrator „stare de pregătire pentru 
învăţare” 


În economia factorilor şi condiţiilor ce influenţează reuşita învățării există o clasă aparte de 
procese şi fenomene, grupate fie sub denumirea de stare de pregătire pentru învățare, fie de 

atitudine pregătitoare pentru învăţare, set sau montaj psihologic, de stare de pregătire cognitivă 
sau, pur şi simplu, stare psihică pregătitoare. 

Sintagmele folosite par a fi apropiate ca sens, dar indiferent de semantica discursului 
utilizat pentru unul şi același proces, problema rămâne să fie mai bine precizată. 

În procesul de învățământ există anumite condiţii care mai întâi precedă şi apoi însoțesc 
evenimentele învățării. Ele operează pentru a determina probabilitatea producerii învăţării, 
motiv pentru care pot fi numite precondiții ale învățării. 

În literatura română de specialitate, termenii consacrat sunt set sau montaj. Conţinutul lor 
este variat, specificul acţiunii fiind dat de calitatea de etalon perceptiv, de structură lingvistică 
sau de bloc motivaţional, toate generând o atitudine pregătitoare a elevului pentru activitatea 
de învăţare. Așa se explică prezența atenţiei anticipative şi a modelului efector al atenţiei, ce 
dirijează programul asimilat prin acceptarea acțiunii (modele prefigurate ale acțiunii). 

Starea de pregătire pentru învățare include, după unii autori, seturile atenţiei, blocurile 
motivaţionale şi pregătirea stadială pentru activitate; alți autori mai adaugă nediferenţiat: 
crearea interesului, orientarea asupra conţinutului activităţii, concepţia şi atitudinea subiectului, 
caracterul intenţionat şi neintenţionat al învăţării, perspectiva timpului ca variabilă ce condițio- 
nează trăinicia materialului asimilat ş.a. 

Toţi aceşti factori pot fi apreciaţi ca importanţi pentru procesul pregătirii învăţării. Fiecare 
exprimă o anume stare internă a celui ce învaţă, stare ce poate fi creată şi structurată prin 
tehnici şi procedee speciale de organizare a mediului exterior al subiectului. 

Sintetic, von numi această structură complexă comportament orientat prin obiective specifice. 

Coeficientul de determinare şi apariţie al factorilor menţionaţi este dependent de competența 
cadrului didactic, de starea de pregătire şi nivelul dezvoltării subiecților, de oportunitatea 
cu care se valorifică anumite condiţii în procesul de start sau declanşare a acestora. 

Desigur, nu putem absolutiza importanţa acestor stări, dar tot atât de semnificativ este 
şi faptul că absenţa sau manipularea lor greşită pot să conducă la apariția unor efecte negative. 
Este cazul unor erori ce apar în procesul percepţiei, al trăirii afective negative a neconcordanței 
între aşteptare, ca stare psihică indusă, şi ceea ce Li se oferă în realitate subiecților sau găsesc 
ei în realitatea înconjurătoare. 

Potrivit lui B. Lucas (2011, cap. 2), 


odată cu nașterea suntem pregătiți să învăţăm... Nu avem prejudecăţi, toate simţurile noastre se 
joacă cu lumea uluitoare pe care o întâlnim. Privim, exersăm, mergem, ascultăm, experimentăm, 
vorbim, dobândim alte abilități utile. Pe măsură ce creştem, devenim cumva mai puţin pregătiți... 
Ne apasă alte lucruri. Învățăm să ne facem griji şi îndoieli. Ne putem pierde încrederea... Adunăm 
în jurul nostru un „bagaj” de cunoștințe care începe să ne împovăreze. 


Concluzia autorului: „Până când nu suntem pregătiți să învăţăm, nu suntem în stare să 
ne realizăm potenţialul”. Şi continuă reluând un citat din savantul francez Louis Pasteur: 
„Norocul surâde doar minților abile”. În opinia sa, pregătirea pentru învăţare este partea cel 
mai frecvent ignorată a procesului de a învăţa să înveți”. De aceea este nevoie de „amorsarea” 
învățării (pregătirea pentru învăţare). 

Câteva lucruri sunt semnificative aici (vezi Lucas, 2011, cap. 2): 


+  pregătirea/declanşarea stării de curiozitate, ca plăcerea matură de a învăța; 

+ pregătirea stării emoţionale, eliminând teama de amenințări, care reduce din receptare, 
din calitatea prelucrării informaţiilor; stresul duce la reducerea capacităţii creierului de 
a funcționa normal. Importantă mai este aici şi descifrarea propriei dispoziţii, a „baro- 
metrului emoţional” format din gradaţii, precum: „deprimat și ostil; stresat şi furios; 

prevăzător şi critic; plictisit şi nesatisfăcut; nerăbdător şi frustrat; interesat şi curios; 
satisfăcut şi cooperant; spiritual şi fericit; generos şi laudativ; împlinit şi creativ” (p. 50); 

+  pregătirea/planificarea pauzelor. Semnificativ este cel de-al treilea element, „butonul de 
pauză”, vezi Lucas, 2011, p. 54), cum îl numeşte Stephen Covey, cel care oferă momente 
de minimă calmare, de reflectare şi de începere sau continuare a unei acţiuni; 

e păstrarea respectului de sine (Lucas, 2011, pp. 54 şi urm.), ca stare de pregătire pentru învăţare. 
A te simți în stare de învăţare semnifică sentimentul de apreciere, de siguranţă, cel care oferă 
şi primul feedback pozitiv. Acest model mental al dispoziţiei sufleteşti înseamnă a lucra 
asupra gândurilor de început; introducând pe lângă propriul punct de vedere şi alternative 
sau interpretări posibile; a se vedea şi ipotezele cu care lucrează terapiile cognitive 
comportamentale şi programarea neurolingvistică (NLP), între care se situează: a) muzica; 
b) susţinerea de către alte persoane (Maslow vorbeşte de transmiterea sentimentului de 
apartenenţă); c) conştientizarea felului în care mintea noastră prelucrează experiențele 
noi; d) limbajul pe care-l putem utiliza şi care ne afectează modul în care vedem lucrurile; 

e starea de optimism (care se învaţă) reprezintă şi o conduită de reacție, de schimbare la 
eşec. Cea mai înțeleaptă expresie, numită „optimismul care se învaţă” (Martin Seligman), 
este un rezultat al activităţii de a învăţa eficace, de a fi creativ, constructiv, de a schimba 
lucrurile, de a avea un stil expozitiv personal, cu o structură de 3 P: Permanenţă, Persistenţă, 
Personalizare, între care există, desigur, diferenţe; 

+ gimnastica cerebrală este utilă, facilitatoare în special pentru cei care au dificultăți de 
învăţare (Lucas, 2011, p. 62), una dintre soluţii fiind cea numită crearea de șabloane sau 
tipare de activitate; o alta fiind de relaxare, adesea exprimând un simbol vizual (de 
exemplu, simbolul infinitului); 

e trezirea şi/sau comutarea curiozității, a maturității favorabile startului în învățarea reală, 
autentică. 


În cele ce urmează vom analiza câţiva dintre factorii componenți menţionaţi, în limita 
implicaţiilor de rang superior. Vom pleca, aşadar, de la ideea că starea de pregătire are 
semnificația unui proces nespecific de atenţionare şi de mobilizare a capacităţii intelectuale, 
afective şi motrice a elevilor pentru procesul instructiv-educativ ce urmează, un fel de 
„încălzire” făcută înainte de a lua startul, o stare psihologică optimă favorabilă activităţilor 
de instruire şi formare. 


I|.3.2. Atenţia. Controlul și autocontrolul, focalizare 
și antrenare 


Prima problemă care se impune a fi precizată este de ordin conceptual-semantic, şi aceasta 
pentru că nu există un punct de vedere unitar în definirea ei. În literatura de specialitate 
există câteva elemente comune privind înţelegerea esenței, locului şi rolului focalizării atenţiei 
în învăţare. lată câteva mai importante: „Atenţia este un concept dinamic, un principiu de 
selectivitate anticipativă” (Mostofsky, 1970); „o formă de organizare a activităţii psihice cu 
rol semnificativ în reglarea activității de cunoaştere” (S.L. Rubinstein); „o expresie integrală 
a personalității umane, ce nu poate fi disociată de procesele pe care le facilitează — percepţie, 
gândire, motivaţie, finalități” ş.a. (Popescu-Neveanu, 1977, vol. II, p. 524); „o condiţie operațională 
a optimizării reflectării, o calitate ce nu poate fi disociată de conţinut, fiind prin aceasta 

obiectuală, adică se referă la ceva din afara subiectului sau din câmpul vieţii sale mintale” 
(Zârgo, Cosmovici şi Golu, 1980, p. 82); un fenomen cu caracter procesual, cu faze, cu niveluri 
calitative distincte, cu substrat fiziologic bine determinat, bazat pe existenţa unui focar de 
optimă excitabilitate, datorat fie structurilor şi funcţiilor din sistemul nervos central - formaţia 
reticulată, circuitele cortex-subcortex-cortex, fie convergenţei senzoriale şi filtrajului informa- 
ţional; un fenomen conativ prin funcţiile sale de organizare, control şi reglaj mai ales la nivel 
intelectual. Prin însuşirile sale de selectivitate şi intensivitate, atenţia facilitează elaborarea 
corectă, fixarea şi generalizarea procedeelor de control corectiv, fiind prin aceasta un proces 
de formare a aptitudinii de a fi atent. 

Din perspectivă psihopedagogică, atenţia reprezintă o relaţie optimă în procesul comunicării 
(în special informaţional, motric, dar şi psiho-afectiv) dintre subiectul instruit şi mediul educativ. 
O asemenea abordare conduce la surprinderea a două mari proprietăți şi a altor subproprietăți 
ale atenţiei, a căror cunoaştere facilitează proiectarea unor activităţi de învăţare eficace. 

Prima proprietate esenţială este intensiunea. Ea desemnează cantitativ atenţia acordată 
de elev şi de profesor câmpului stimulator ca întreg şi se exprimă prin: 


+  atenționalitate sau gradul în care variază atenţia de la un moment al învăţării sau studiului 
la altul, indicând, de fapt, fluctuaţia cantităţii de informaţie oferită de stimulii exteriori; 

+ concentrarea sau capacitatea de a transmite cât mai deplin informaţia de la o anumită 
sursă şi de a elimina cât mai multă informaţie venită de la surse colaterale; 

e activarea, care, ca măsură a intensiunii propriu-zise, reflectă gradul creşterii activismului 
psihic în condiţiile prezentării unor stimuli ce atrag atenţia. 


A doua proprietate este selectivitatea. Ea desemnează modul în care atenţia este distribuită 
între elementele câmpului stimulator. În cadrul acestei proprietăţi vom distinge ca aspecte 
comportamentale următoarele: 


+  selectivitatea propriu-zisă, manifestată în performanțele memorării, gândirii, învățării; 

+  abstracția, transpusă în acţiuni şi operaţii de selecție a proprietăţilor aceluiași stimul; 

e comportamentul explorator, sub forma contactului direct al elevului cu evenimentele 
stimulatoare ale unui mediu ce prezintă necunoscute, obstacole şi dificultăți. 


Sintetizând notele definitorii ale atenţiei și ale proceselor de mobilizare implicate în învăţare, 
le-am putea enumera în special pe cele operatorii, și anume: energizare, activare, vigilență, 
organizare, facilitate, selecţie, direcţionare, orientare, reliefare, control, reglaj, concentrare, 
dominanță, regularizare, eficienţă, focalizare, fluctuaţie, convergenţă ş.a. (Popescu-Neveanu, 
1977 vol. IL, p. 53). 

Din punct de vedere pedagogic, dezvoltarea capacităţii de a fi atent sau, mai corect spus, 
a seturilor atenţiei pregătitoare învățării se realizează atât prin respectarea anumitor condiții 
şi legităţi ale psihicului uman, cât și prin numeroase exerciţii formative aplicate tuturor 
elevilor, dar mai ales celor cărora le lipseşte această capacitate. 

Dintre strategiile, metodele, tehnicile sau procedeele utilizate şi recomandate în literatura de 
specialitate (Neacşu, 1980, p. 107) pentru formarea şi dezvoltarea atenţiei, reținem câteva mai 
simple şi mai uşor de aplicat în condiţii de activitate curentă, putând deveni, prin interiorizare, 
comportamente matemagenice (Rothkoph, 1968) sau comportamente de autoconducere 
(Skinner, 1968): 


+ folosirea progresivă a unor tipuri speciale de recompense (întăriri) reale, concrete sau 
simbolice, astfel încât elevii să fie stimulaţi în perceperea/observarea cât mai sistematică 
a stimulilor esenţiali ai învăţării (de exemplu, să se concentreze pe text atunci când se 

citeşte ceva, să urmărească atent comportamentul educatorului când intuieşte, arată sau 
demonstrează); 

antrenarea subiecţilor în activităţi care le trezesc, de la început, plăcere sau în care reuşesc 
să obțină performanţe, pentru ca apoi să asociem şi alte situaţii, activităţi, stimuli mai 
puţin plăcuţi sau în care succesul nu poate fi anticipat în întregime; 

organizarea unor situații de învăţare pe principiul progresiei în ceea ce priveşte complexitatea 
şi dificultatea, la care putem adăuga şi variate instrucțiuni verbale; 

antrenarea elevilor în observarea sau exploatarea simultană a unor evenimente, stări, 
lucruri şi situaţii caracterizate prin existența unor multiple proprietăţi senzoriale. Prin 
procedee de relevare a noutăţii şi a diversităţii caracteristicilor, elevul este încurajat să 
exploreze spaţii mai întinse şi mai de adâncime; 

atenționarea elevilor prin îndemnuri verbale - se atrage atenţia asupra elementelor 
importante dând o dovadă de tact pedagogic, evitându-se maniera obositoare, repetitivă 
de formulare ca: „vă rog”, „atenţie, „daţi atenţie la” etc., etc.; 

stabilirea unor relaţii educaţionale cooperatoare şi democratice, care să inducă stări 
afective preferențiale față de profesor şi, implicit, faţă de disciplina predată. Unele cercetări 
pe această temă (Lowe, 1978, p. 261) au demonstrat o corelaţie statistică semnificativă 
între profesorul preferat şi materia preferată. Astfel, în cazul unui eșantion de 130 de 
subiecți studenţi, dintre care 65 de băieţi şi 65 de fete cu vârste între 18 și 31 de ani, 
aprecierile exprimate au o distribuţie a coeficientului de contingență de C = 0,47 între 
cele două preferinţe (tabelul 11.2 conţine, în sinteză, datele obținute); 


Tabelul 11.2. Distribuţia statistică a preferințelor exprimate față de profesor 
și disciplina predată (în date absolute) 

















Grad de preferință | Nepreferat (X,) | Indiferent (X,) | Preferat (X,) Aprecieri totale 
pentru profesor/ exprimate 
disciplină nr. nr. nr. nr. 
preferată (y,) 28 93 365 486 
indiferentă (y,) 44 154 86 284 
nepreferată(y,) 44 47 20 111 
Aprecieri totale 116 294 471 881 




















structurarea cât mai interesantă a conținutului instruirii, prin prelucrarea şi adecvarea 
problematicii, prin introducerea diferitelor situaţii de trezire a interesului, prin legarea 
de experiența anterioară, prin crearea de situaţii problematice, ce „transformă atenţia 
într-un fenomen secundar al interesului” (S.L. Rubinstein), într-o relaţie activă a elevului 
cu materialul pe care trebuie să-l înveţe. Atenţia devine astfel „o ușă prin care trece tot 
ce intră din lumea exterioară în sufletul omului” (K.D. Uşinski); 

utilizarea creatoare şi oportună în timp şi spațiu a mijloacelor moderne audiovizuale, 
care sunt de natură să trezească şi să orienteze atenţia spre nou, spre particularităţi adesea 
greu de intuit sau inaccesibile contactului direct; 

utilizarea tehnicilor retorice în comunicare, prin adaptarea acestora la conţinutul și forma 
expunerilor sau dialogului, capabile să inducă un ecou cu rezonanţă afectivă în psihicul 
elevilor. Ca mijloace, reținem: gestică, mimică, exprimare nuanţată, expresivă, sugestivă 
şi intuitivă, pauze, variaţii în intensitatea exprimării, impulsuri de orientare, întrebări 
retorice, întărirea impresiei auditive prin suporturi vizuale ș.a.; 

concentrarea educatorului asupra conținutului, prin tehnici de relaționare cu auditoriul, 
sub forma unor stări comportamentale inductoare de momente atenţionale - calm, 
echilibru, pauze recreative, nelinişte interioară, precum şi entuziasmarea autentică în 
timpul comunicării; 

punctarea comunicării cu pauze destinate odihnei sau fixărilor, evitându-se monotonia, 
oboseala, pasivitatea, agitația psihomotorie, socotită drept un veritabil test al oboselii atenției; 
în timpul învățării sau studiului propriu-zis se recomandă: luarea notițelor, sublinierea 
pe text, pentru a se antrena atât atenţia, cât şi gândirea analitică; elaborarea unor referate, 
prezentări şi extrase ce implică, simultan, procesele de analiză şi sinteză; purtarea unor 
discuţii; confruntări de idei şi opinii cu întocmirea de coreferate; dezvoltarea şi argumentarea 
contradicţiilor, pentru a se corela atenția cu gândirea critică şi autocritică; rezolvarea 
unor probleme, aplicarea în practică a cunoştinţelor şi transferul lor, unde, alături de 
implicaţia atenţiei, se antrenează procesele intelectuale de mai mare complexitate, inclusiv 
cele imaginativ-creative, conative şi afectiv-motivaţionale; 

planificarea rațională a componentelor activităţii de învăţare, astfel încât să se echilibreze 
raporturile dintre continuitatea şi stabilitatea atenţiei, dintre puterea de concentrare pe o 
durată mai mare, profunzimea şi claritatea conţinutului învățării, dintre pauza de reflecţie 
sau odihnă și timpul necesar rezolvării. Pentru demonstraţie, invocăm experimentul realizat 
(în 1957) de psihopedagogul german K. Mierke (Lowe, 1978, p. 270), în care s-a cerut 
unui grup de studenţi ca într-un interval de 60 de minute să rezolve o problemă, fiecare 
având posibilitatea să-şi stabilească pauze de relaxare diferenţiate, precum şi timpul 
necesar rezolvării, fără însă a-l depăşi. În faza primă a experimentului, li s-a cerut 
subiecţilor să rezolve problemele în timp de 60 de minute fără a li se acorda posibilitatea 
de a-şi fixa pauze. Concluziile experimentului pot fi urmărite în figura 11.10. Din analiza 
ei se desprind două constatări esenţiale: în cazul solicitării intensive şi fără pauze, după 
45 de minute se constată, o scădere considerabilă a puterii de concentrare; în cazul fixării 
unor pauze de relaxare individuală, puterea de concentrare înregistrează puţine fluctuații 
semnificative, ea menţinându-se pe o perioadă mai mare de timp la aceiaşi parametri; 

Nivel de concentrare (proba experimentală) Timp (în minute) 
„mmm Diminuarea concentrării (proba principală) 





Figura 11.10. Modificarea stării de atenţie în funcţie de pauzele intervenite 
în rezolvarea de probleme (după Mierke) 

+ realizarea unor exerciţii de antrenament special al stării de atenţie, sub forme variate, 
cum sunt: 

- exerciţii de copiere exactă, dar rapidă a unui desen dintr-o carte, la început simplu, 
apoi mai complicat; în final, se verifică câte greşeli s-au făcut din neatenţie într-o 
anumită unitate de timp şi se repetă acest exercițiu după o pauză satisfăcătoare (cca 
10 minute); 

- exerciţii repetate de notare, timp de 10-15 minute, cu foarte mare atenţie, atât a ceea 
ce comunică educatorul, cât şi a altor detalii, chiar în situaţii când nu se solicită 
îndeplinirea acestei sarcini; 

— exerciţii repetate de câteva ori pe săptămână, constând în concentrarea atenției pentru 
reamintirea exactă, cu amănunte, a evenimentelor ce s-au petrecut în raport cu propria 
persoană într-un interval dintr-o zi de activitate; 

- exerciţii progresive de privire atentă a unui punct, la început 1-2 minute până la 3-5 
minute, apoi până la 10-15 minute maximum. Intervalul de fixare nu trebuie micșorat, 
ci mărit. Deși acest exercițiu de antrenament este relativ dificil, el dă rezultate foarte 
bune. 


Strategiile de antrenament pot fi îmbogăţite de către fiecare educator, de către fiecare 
elev, practica educaţională putând ea însăşi oferi nenumărate soluții, reguli şi exerciții cu 
valoare practică, operaţională, pentru formarea şi dezvoltarea atenţiei şi a proceselor de 
mobilizare însoţitoare. 


I1.3.3. Motivația învăţării. Stimulare, dirijare, autodirijare 


În materie de motivaţie a învățării există cel puţin o ipoteză acceptată, şi anume că pentru 
procesul instructiv-educativ „problema controlului, dezvoltării şi folosirii motivaţiei existente 
este, poate, cea mai serioasă dintre cele cărora învățământul trebuie să le facă față” (Gagns, 
1975, p. 243). 

De asemenea, toți specialiştii şi practicienii sunt unanim de acord asupra faptului că nu 
putem vorbi de un singur tip de motivație pentru învăţare, ci, de regulă, învățarea şcolară şi 
nonşcolară se desfăşoară sub influenţa şi controlul unor seturi complexe de motive, ale unui 
ierarhii niciodată statice, ale unui sistem motivaţional deschis, care provoacă, susţine, intensifică 
sau, dimpotrivă, blochează, diminuează ori întrerupe învăţarea. 

Analize pertinente asupra multitudinii factorilor implicaţi în structurile motivaţionale 
disting variate grupe de factori cu potenţial motivant. Între clasificările frecvent acceptate 
se numără cea care divide motivele învăţării în două categorii: motive/motivaţia intrinsecă 
şi motive/motivaţia extrinsecă. 

Motivația intrinsecă se caracterizează prin faptul că se declanşează în structura intimă a 
elevului, susține din interior învăţarea, face că elevul să dorească învăţarea a ceea ce este dat 
ca sarcină de lucru. În acest fel, ea este atât o caracteristică a situaţiei de învățare, cât şi 
consecinţa trezirii dorinței elevului de a învăţa, pregătită de familie şi/sau şcoală, rezultat al 
identificării cu scopurile educaţionale etc. 

Motivația extrinsecă, preponderentă în situaţiile de instruire bazate pe autoritate excesivă, 
pe constrângere, pe sisteme rigide de apreciere etc., este exterioară acțiunii de învăţare, nu 
derivă din însuşi conținutul sarcinii, iar elevului nu-i este specifică o stare afectivă favorabilă. 
În realizarea sarcinii, efortul voluntar este mărit şi cere un volum de timp mai mare. 

Tipologia motivaţională, deşi extrem de variabilă, poate fi inventariată, dar constelația 
rezultată nu are valoare practică dacă nu este plasată într-un context educaţional concret. 

Deşi nu tipologiile constituie obiectivul principal al atenţiei noastre, prezentăm câteva 
dintre cele care s-au dovedit fecunde pentru practica instruirii şi învăţării la elevi şi adulți. 
Astfel, pe lângă cunoscutul model dihotomic extrinsec-intrinsec (P. Golu, Al. Lazăr, I. Neacşu), 
există: 


+ modelul genetic, exprimat prin variabilitatea nivelurilor interactive ale scopurilor, mijloacelor 
şi surselor declanșatoare ale procesului învăţării; 

+ modelul normativ — temporal, bazat pe raporturile dintre variabila timp consumat, util, 
alocat şi sarcina de învăţare; 

+ modelul operațional trifactorial, întemeiat pe combinatorica valenței, instrumentalității 
şi expectaţiei; 

+ modelul circular integrator (Fustier şi Debrinay, 1979), care ţine seama de profilul dat de 
continuumurile categoriilor dialectice ale motivaţiei pozitive şi negative, apropiate şi 
depărtate, extrinseci şi intrinseci, cooperatoare şi competitive, individuale şi colective, 
homeostazice şi de dezvoltare, deschise şi închise etc; 

+ modelul probabilistic, rezultat din interacțiunea factorilor de interes, utilitate şi acceptanță 
a obiectivelor învăţării; 

+ modelul balanței şi coevoluţiei (Mamali, 1981), fundamentat pe interacțiunea statusurilor 
motivaţionale ierarhizate cu semnificaţia lor psihosocială; 

+ modelul piramidal al lui Maslow (1970), alcătuit pe distincțiile operaţionale între trebuinţe 
inferioare şi cele superioare şi ierarhizarea a opt niveluri de motive - fiziologice, de 
securitate, sociale, relative la eu, de autorealizare, cognitive, estetice şi de concordanța 
între cunoaştere, simţire şi acțiune; 

+ modelul bifactorial compensator (Davies, 1971), care, pornind de la teoria lui Maslow şi 
preluând teoria igienică a motivaţiei promovată de Fr. Herzberg și colaboratorii acestuia, 
face distincţie între factori motivatori de conținut, intrinseci şi de context, igienici sau 
extrinseci; 

+ modele bazate pe liste inventar (Neacşu, 1983), fără ierarhizări şi grupări disjuncte etc. 


Controlul şi dirijarea sistemului motivațional specific activităţilor de învăţare constituie 
două dintre dificilele probleme ale muncii educatorului. Ele se pot realiza mai bine dacă vom 
reuşi să cunoaștem personalitatea elevului şi evoluţia ei, prin raportare la natura elementelor 
programului educaţional, aflate în strânsă legătură cu planul constelaţiilor motivaţionale. 
Avem în vedere, în mod deosebit, concentrarea atenţiei, întărirea feedbackului informaţional, 
întărirea şi diversificarea modelelor de acțiune, conştientizarea şi justificarea consecințelor 
actelor comportamentale, utilizarea recompenselor şi constrângerilor, stabilirea unui climat 
psihosocial nestresant ş.a. 

Importante sunt şi alte câteva referinţe teoretic-explicative, mai noi în spaţiul motivaţiei 
învăţării, asupra cărora ne vom opri succint. 

Motivația învățării sau învăţarea motivată, un concept mai frecvent astăzi, deşi recunoscută 
ca un concept complex, relevă drept principale caracteristici invocate de noile abordări 
paradigmatice următoarele (Middleton și Perks, 2014): 


a) dinamicitatea; 

b) contextualizarea; 

c) conexiunea cu scopurile activităţii; 

d) modelarea înţelesurilor esenţiale prin medierea realizată de jocul metaforelor explicative. 

Sunt menţionate ca metafore explicative (Middleton și Perks, 2014, pp. 4-5): 


» A 


+ metafora „cazanului de gaz” („plin aflat sub tensiune, sau „gol, în căutare de energie); 
tensiunea crescută, scapă adesea controlului, ordinea nevoilor şi stărilor interne variază; 

+ metafora „grădinii” aflată în natură, în afara controlului direct, în lumină, ploaie, căldură 
etc., dependentă de variaţia factorilor şi variabilelor externe; 

+ metafora cursului natural al apei care circulă ciclic în natură, fie metafora apei unui râu 
pe care se poate naviga mai mult sau mai puțin ușor, în amonte sau în aval; energia 
curentului fie împinge, fie se opune triangulației relaţiei stabile dintre elevi-profesori- 
curriculum, care angajează întreaga personalitate a actorilor implicaţi direct. 


Perspectiva descriptivă simplă a abordării şi înţelegerii acţiunii mecanismului motivațional 
o reprezentăm sub forma cadranelor, anume cele prezente în modelul lui Frayer (Buehl, 
2001). Explicit, avem o prezentare grafică (vezi figura II.11) a etapelor de organizare a 
prezentării didactice a problemei motivaţiei (Middleton şi Perks, 2014, p.12): 


Definiţii Caracteristici 


Modele/Exemple Non exemple, cu 
analiza limitelor 








Figura 11.11. Modelul lui Frayer pentru analiza didactică a motivaţiei învăţării (după Middleton 
şi Perks, 2014) 


Dinamica în evoluţie a semnificaţiilor motivaţiei în clasa de elevi derivă din variatele 
teorii şi definiţii alternative ale conceptului (Middleton și Perks, 2014, p. 3): 


(1) motivaţia ca impuls individual; 

(2) motivaţia ca răspuns la mediu; 

(3) motivaţia ca sistem dinamic. 

(4) motivaţia ca realitate polimorfă, ierarhizată sau aleatorie, percepută sau ascunsă, observabilă, 
măsurabilă sau ascunsă şi greu măsurabilă etc. 


Problema practică cea mai dificilă este situată la nivelul naturii şi calității motivaţiei în 
clasă, fie la elevi, fie la studenţi sau în grupurile de muncă. Reperelor minime de ordin 
metodologic-exploratoriu pot fi centrate pe: 


a) Observaţie, sarcina centrală fiind identificarea elevilor din clasă pe care îi caracterizează: 
(1) motivaţia sau demotivaţia; 
(2) setul de acţiuni (ce fac elevii) consideraţi că sunt motivaţi sau nemotivaţi; 
(3) de ce apreciaţi că elevii sunt motivaţi sau nemotivaţi? 
(4) ce credeți dvs. cu privire la motivaţia elevilor din clase? Sunt similarități sau diferențe 
între aceştia? 
(5) cum aţi defini motivaţia având ca temei observaţiile şi opiniile exprimate mai sus? 

b) 


Modelarea procesuală de tip TARGET (Middleton şi Perks, 2014, p. 30), explicativă 
pentru practicile instruirii în clasă. Întemeiată pe cercetările lui Epstein (1989) şi 
Ames (1992), această metodă constă, descriptiv, în următoarele elemente operatorii: 

(6) target = sarcina sau măsura în care profesorul structurează activităţile de învăţare; 

(7) autonomia = starea responsabilității elevului în clasă; 

(8) recunoașterea = calitatea scopurilor şi obiectivelor de recunoaștere a căilor de acţiune; 

(9) gruparea = cum îşi organizează/aranjează elevii relaţiile sociale de sprijin în învăţare; 

(10) evaluarea = moduri de apreciere a efectelor acţiunii de învăţare; 

(1) timp = cât timp este alocat pentru şi utilizat în coordonarea activităţii de învățare. 

strategii de acțiune motivante, explicite sau implicite (Middleton şi Perks, 2014, pp. 31-32). 

Cele mai frecvent recomandate sunt: 

(L) gruparea activă, convenabilă, dorită şi eficace a subiecților ; 

(2) cooperarea şi/sau competiţia în grupul format, cu efecte pozitive anticipabile pentru 
fiecare membru; 

(3) evaluarea de parcurs, cu măsuri de creştere a rezultatelor repetiţiilor, a ritmului de 
învăţare ş.a.; 

(4) perceperea progresului în raport de criterii şi obiective; 

(5) conexiunea dintre intrări, activităţi, ieşiri rezultate, valori adăugate plus decizii 
potrivite; 

(6) abordarea curriculumului în maniere schimbate, provocatoare, motivante - pluri- 
disciplinare, modulare, interdisciplinare, crosscurriculare etc.; 

(7) optimizări ale sarcinilor academice de învăţare în raport de nivelul, profunzimea şi 
ruta învăţării, prin decontextualizarea, actualizarea sau anticiparea efectelor. 

(8) corectarea, prin feedback, cu acţiuni de remediere. 


Eficacitatea sistemului motivaţional va creşte dacă în procesul instruirii şi învăţării vor 


fi respectate câteva elemente cu valoare de principiu, norme sau chiar reguli practice (Kiss, 
1977, p. 45; Lowe, 1978, pp. 190-192; Neacșu, 1983), codificate, cel mai adesea, sub forma 
metodelor şi proceselor acţionale. Între acestea putem menţiona: 


fixarea unui scop prioritar clar, determinarea şi delimitarea acestuia în mod precis în 
structura acțiunilor întreprinse. În acest enunţ se verifică legătura puternică ce se poate 
stabili între două componente ale acțiunii de învățare: scopul şi motivul. Pentru a înţelege 
valoarea acestei legături, invocăm datele unui experiment întreprins de K. Lewin (apud 
Lâwe, 1978, p. 150): unui student i s-a încredinţat sarcina să citească colegilor săi un 
material ce trebuia memorat. Citirea (repetarea) acestuia se făcea până când colegii îl 
învățau pe de rost. După ce subiecţii au putut reproduce textul fără lacune și greșeli, 
studentul care administra proba a fost rugat de experimentator să reproducă şi el textul 
memorat. Rezultatul a fost dezamăgitor, studentul nereținând decât foarte puţine 
elemente, în ciuda faptului că participase la experiment, că repetase de cele mai multe 
ori textul. Explicaţia: subiectului care citea i-a lipsit intenţia (scopul) de a învăţa, de a 
reține materialul, intenţie care are, implicit, o valoare motivaţională puternică; 

fixarea progresivă a unor scopuri, la început mai apropiate, apoi treptat a unora mai 
îndepărtate; 

individualizarea fixării scopurilor în funcţie de personalitatea fiecărui colectiv şcolar, 
mergându-se, în unele activități, până la fiecare elev, având în vedere şi stabilitatea 
intereselor private ca atitudini pozitive față de un domeniu; 

aprecierea evoluţiei elevilor se face mai ales în termeni pozitivi; dezaprobarea este mai 
puţin eficientă în stimularea motivaţiei învăţării (tipul personalităţii joacă un rol 
important); 

utilizarea competiţiei se va face cu prudenţă şi, cel mai adesea, pe fondul unei cooperări 
stimulative; 

cunoaşterea progreselor făcute de elevi în atingerea obiectivelor învăţării, prin trezirea 
sentimentului realizării, se va face frecvent, dar în special după etapele importante ale 
conţinutului procesului cunoașterii; 

evitarea unor presiuni (sau bariere) prea puternice, exercitate din afară, în vederea 
atingerii obiectivelor cu orice preţ şi la niveluri, standarde foarte ridicate pentru toate 
disciplinele, de către toţi elevii. Efectele constau în apariția unor resentimente, a unor 
stări de introversiune puternică, de regresie parțială a evoluţiei motivaționale, precum şi 
a unor stări de uşoară agresivitate şi chiar de stres, insatisfacţie şi rezistenţă inhibitoare 
(Pavelcu, 1969, p. 57). 


Pentru a mări forța de implicare a acestor norme în conduita cadrelor didactice şi a 


elevilor propunem, în continuare, într-o formă sintetică, un program acţional, bazat pe un 
set de obiective operaţionale destinat stimulării, menţinerii şi dirijării uneia dintre cele mai 
puternice structuri motivaţionale, şi anume starea de curiozitate: 


planificarea unui grup de lecţii (3 la 5) sau a unui capitol într-o „unitate didactică de 
tip continuu sau temă complexă” (Gostini, 1969), cu precizarea (încă de la începutul 
activităţii) a naturii sarcinilor obligatorii sau facultative, a modului de realizare (prin 
studiu individual, în grup), a finalității urmărite (memorare, înțelegere, aplicare, transfer, 
creaţie), precum şi a modului de evaluare (orală, scrisă, test, probleme, individuală, 
colectivă etc.); 

accentuarea formelor de muncă independentă, precum și individualizarea activităților, 
având drept scop diferențierea temelor de studiu pe categorii de dificultate, corespunzător 
obiectivelor pe termen scurt sau lung; evitarea unor sarcini imediat controlabile, care au 
ca efect deplasarea centrului de greutate de la presiunea evaluării sumative (de moment) 
la cea sintetizatoare (formativă); angajarea elevului în sarcini de mai mare complexitate, 
care oferă profesorului, dar şi elevului posibilitatea de a constata mai exact nivelul, 
calitatea şi durabilitatea performanțelor atinse, atitudinea şi stabilitatea unor interese 
şcolare, progresele înregistrate pe o unitate mai mare de timp; 

folosirea tehnicilor aferentaţiei de control pozitiv (feedback), care permit agenţilor educaţiei 
să găsească explicaţii valide pentru modul de funcţionare a proceselor cognitive şi relaționale, 
să le controleze şi să le dirijeze în conformitate cu sensul dorit sau așteptat, să le compenseze, 
să le amelioreze sau chiar restructureze (reînvăţare); 

crearea unei motivații suplimentare de ordin relaţional (emulaţie, colaborare), care 
facilitează asimilarea comportamentelor de muncă în grup, integrează elevul şi-i dezvoltă 
dorinţa de sincronizare informaţională, îi intensifică atitudinea postacţională favorabilă 
autoformării şi autodirijării; 

aplicarea creativă a tehnicii acţiunilor întrerupte sau neterminate (fenomenul Zeigarnik), 
conform căreia o acțiune întreruptă la timpul potrivit poate menţine pe o perioadă lungă 
de timp starea tensională favorabilă dorinţei de a o continua. De asemenea, se creează şi 
un fenomen special, anume acela că sarcina devine pentru elev un sistem unitar şi coerent, 
căpătând mai multe valenţe pentru planul intenţiilor de dezvoltare (Ovsiankina, 1978). 
În acest caz, raportul intenţii nerealizate (INR)/intenţii realizate (IR) > 1 devine motivant, 

ceea ce practic nu se întâmpla în cazul acţiunilor repetate monoton, al aceleiaşi sarcini 
de învăţare sau în studiul continuu şi neplanificat; 

+ dozarea optimă a cantității de informaţie pe unitate de timp, astfel încât elevul să caute 
să-şi satisfacă singur curiozitatea, atât din surse şcolare, cât și extraşcolare. Între nivelul 
informaţional şi cel al curiozităţii se stabileşte o relaţie funcţională, în virtutea căreia 
flexibilitatea la informaţie cunoaște ritmuri diferite de formare; 

+ evitarea noutăţilor extreme, de complexitate foarte crescută în raport cu dezvoltarea 
intelectuală, pentru înlăturarea unor bariere cognitive, a blocajelor informaţionale, a 
consumului de timp şi efort neraţionale şi nerentabile; 

e utilizarea procedeului sarcinii îmbogățite (Davies, 1971), sinonimă cu ceea ce Lloyd 
Homme (1969) numea „contractul contingent” între educator şi educat. Prin acest procedeu, 
educatul poate îmbogăţi obiectivul învăţării în sens calitativ, adăugându-i experienţe 
personale sau informaţii din alte surse. Efectul va fi acela al unei atitudini favorabile 
pentru studiu, o creştere a responsabilităţii, o autonomie activă în evaluarea progresului, 
dezvoltarea şi întărirea motivaţiei pozitive față de sarcinile şcolare; 

+ aranjarea materialului de învățat în forme care creează anumite disonanţe sau o anume 
incoerență, conducând elevul în direcţia sesizării lor (Festinger, 1962; Poitou, 1974), a 
restabilirii echilibrului și/sau regularităţii aranjamentului, organizând stimuli noi, imprevizibili 
şi complecși (Berlyne, 1961); 

+  permeabilizarea şi susținerea activităților cognitive dirijate, prin indicarea unor surse 
bibliografice, ce pot lărgi aria informaţiilor interesante, prin discuţii cu personalități puternice, 
care le pot facilita pătrunderea în intimitatea unor procese, în construirea şi rezolvarea unor 
probleme, prin organizarea unor circuite sau confruntări informaţionale între elevii diferitelor 
clase, şcoli sau grupuri cu interese apropiate pe diferite teme-proiect ş.a.; 

e crearea condiţiilor care să faciliteze manifestarea strategiei „gestiunii energiilor motivaționale”, 
sub forma legilor optimului motivaţional. Interacțiunile de grup, climatul psihosocial în care 
trăiesc şi se manifestă subiecţii aduc în discuţie cel mai frecvent necesitatea acestei strategii 
a optimului motivaţional (Popescu-Neveanu, 1975; 2013; Radu, 1986; Neacşu, 1978). 


Optimul exprimă un anumit raport între intensitatea motivaţiei, gradul de dificultate a 
sarcinii şi performanţă (vezi figura 11.12). 


Pa Nivel optim pentru performanţă maximă 


Performanţa începe să scadă (nivel critic, 
tensiune, nelinişte) 








Optim 
motivaţional 


Performanţă/Activitate/Randament 


Nivel de activare/stimulare medie ; 


Joasă 


Înaltă 


Figura I1.12. Nivelurile stimulării/activării şi performanta (după Davies, 1986) 

Crescută 

Performanţă 
optimă 


Calitatea performanţei 


Joasă 


Joasă Crescută 


Intensitatea motivaţiei 


Figura 11.13. Curba performanţei în sarcinile de complexitate scăzută 


În mod real, sarcina de învățat poate fi percepută de elev ca uşoară (figura 11.13), obişnuită 
(medie) sau grea, în raport de un număr de factori, dar, în principal, de posibilităţile lui. Cu 
alte cuvinte, crearea optimului vizează o corelare variabilă între particularităţile individuale 
(subiective) şi situaţiile obiective. Pornind de la faptul că motivația se manifestă şi se dezvoltă 
anticipativ, datorită facultăţilor conştienţe de previziune şi proiectare, s-a constatat că sarcinile 
ușoare, comune sunt deseori neglijate. Deci ele nu sunt însoţite de o motivaţie suficientă, 
cel mai adesea subiectul aflându-se într-o stare de submotivare. 

Figura 11.14. Curba performanței în sarcinile de complexitate ridicată 


Consecința pedagogică practică ce decurge de aici este aceea că, pentru a îndeplini la 
timp şi în condiţii de eficiență normală o sarcină, se impune ca necesară o uşoară supramotivare 
a subiecţilor. Mai concret, este nevoie de o mobilizare, o tensionare mai mare a subiectului, 
decât ar fi părut util la început, pentru realizarea acţiunii respective. 

În celălalt caz, al sarcinilor de maximă dificultate (figura II. 14), s-ar părea că şi forța 
pulsiunilor energizante anticipative ar trebui să fie maximală. Nodul gordian şi paradoxal 
chiar al problemei gestiunii psihice tocmai aici se situează. 

Apare reală situaţia în care subiectul îşi epuizează, tot anticipativ, forțele, se blochează în 
condiţiile acţiunii efective, se manifestă prin comportamente stereotipice, nu se adaptează 
noilor situaţii. De aici recomandarea ca în astfel de situaţii să intervină o oarecare „submotivare”, 
în sensul de a nu fi activat la maximum segmentul energizant, subiectiv. De asemenea, se 
sugerează că, strategic, este bine să se păstreze o oarecare rezervă, un uşor echilibru între 

emoţional şi raţional, pentru ca subiectul să se implice corespunzător în situația competitivă, 
performanţială. 

Setul strategiilor poate fi dezvoltat de orice cadru didactic. Rămâne însă ca problemă 
articularea a două concepte şi realități prezente în conștiința şi conduita elevilor şi profesorilor, 
anume a echilibrului şi corespondenţei dintre principiile şi strategiile destinate formării şi 
dezvoltării motivaţiei pozitive pentru învățare. Exemplificăm aceasta cu un model posibil al 
corespondenţelor, având valoare operaţională pentru practica oricărei activităţi de învăţare 
şi studiu individual, model oferit de doi specialişti recunoscuți, ]. Klausmeier și R. Ripple 
(1971, pp. 328-329). 


Tabelul 11.3. Corespondenţe între activități de instruire/profesor şi învăţare/elev 





Elev 


Profesor 





Participarea la stabilirea şi învăţarea sarcinii 
este esenţială pentru formarea primelor stări 
motivaţionale. 


Focalizarea atenţiei asupra obiectivelor 
învăţării dorite. 





Dorinţa de a realiza controlul asupra mediului 
de învățare, precum şi asupra experienţelor de 
succes și insucces este fundamentală pentru 

stabilirea unor obiective progresive în învăţare. 


Utilizarea dorințelor elevilor de a realiza 
ceva specific, precum şi a altor motive 
pozitive de realizare. 





Stabilirea şi realizarea sarcinilor cer ca 
învățarea să se facă la un nivel potrivit de 
dificultate; perceperea unui succes în 
învăţarea sarcinii curente ridică motivația 
pentru sarcina următoare, în timp ce 
insuccesul repetat o coboară. 


Ajută fiecare elev sau grupuri de elevi să 
stabilească și să atingă scopuri potrivite 
programului educaţional cadru (conform 
programelor școlare). 





Asimilarea cunoştinţelor şi a altor elemente 
de conţinut, potrivit obiectivelor 
comportamentale stabilite, corectarea 
abaterilor pe parcursul învățării etc. sunt 
asociate cu o performanță mai bună şi o 
atitudine favorabilă învăţării. 


Ajută la îmbunătățirea feedbackului 
informativ. 





Observarea şi analiza unui model pozitiv 
facilitează învățarea inițială a conduitelor 
pozitiv-sociale (autocontrol, cooperare etc.). 


Oferă şi îmbunătăţeşte continuu repertoriul 
de modele de viaţă reale sau simbolice. 





Discuţiile despre valorile sociale ale 
comportamentului și stabilirea rațiunii 
învăţării acestora duc, treptat, la formarea 
bazelor conceptuale despre valoarea și 
dezvoltarea acestor comportamente. 


Iniţiază, susține şi întăreşte verbal discuţiile 
despre rolul valorilor sociale în 
comportamentul tinerilor. 





O distanţă prea mare în timp între un 
comportament realizat corect, pe un fond 
atenţional şi de efort constructiv, şi întărirea 
prin elemente verbale sau recompense de 
natură psihopedagogică tinde să ducă la 
stingerea forței motivaţionale create inițial. 


Dezvoltă și utilizează un sistem larg de 
întăriri şi recompense naturale, asigurând o 
securitate afectivă, o bază pentru efort şi 
dorința de a fi coordonat. 








Trăirea unor stări stresante puternice se 
asociază cu performanţe slabe, cu forme 
comportamentale necoerente din 
perspectiva normativelor educaţionale. 





Evitarea utilizării în procesul educațional a 
unor proceduri care creează, fie şi temporar, 
stări de stres. 

Strategiile, metodele şi tehnicile avansate drept construcții teoretice sunt convergente în planul 
intenționalităţii didactice, dar divergente în cel al formării personalităţii autonome, creative. 

Atingerea clarității, stabilității şi coeziunii structurilor motivaţionale, pe orizontală şi pe 
verticală, în construcția personalității rămâne un domeniu deschis perfecţionărilor din 
metodologia şi tehnologia didactică, specifice şcolii contemporane 


I.4. Principii, metode și tehnici de memorare eficientă 
în procesul instruirii 


1.4.1. Valori și semnificaţii generale 


Dată fiind importanța memoriei pentru întreaga noastră viață, implicit pentru învățare, se 
apreciază, pe bună dreptate, că toate elementele cu caracter de generalizare ce o vizează „tind 
să se transforme în reguli sau norme (...) pe care le putem lua în calcul, fără însă a le supraestima, 
căci memoria este ea însăşi o implicaţie, o resursă şi un efect al tuturor celorlalte procese psihice, 
de la cele mai simple până la cele mai complexe” (Popescu-Neveanu, 1977, vol. II, p. 804). 

Învăţarea prin memorare şi reproducere nu se suprapune învăţării în sensul ei larg, aceasta 
din urmă fiind mult mai complexă. Proprietatea care o delimitează fundamental de celelalte tipuri 
de învățare este capacitatea de stocaj informaţional, considerată drept nucleu al învățării şcolare. 
Valorile de stocaj informaţional variază şi se distribuie în funcţie de o serie de criterii şi factori. 

Astfel, după tipul specific de metodă (activă) ce solicită ariile principale de cunoaştere 
şi acțiune, rata învăţării prin memorare este de 10% din ceea ce citim, 20% din ceea ce auzim, 
30% din ceea ce vedem, 50% din ceea ce vedem şi auzim în acelaşi timp, 80% din ceea ce 
spunem şi 90% din ceea ce spunem şi facem în același timp (Mucchielli, 1982, p. 56). 

Distribuirea ratei învăţării senzoriale după natura canalului senzorial implicat se prezintă, 
conform datelor LIndustriel Audiovisual Association, astfel: 1% prin gust, 1,5% prin atingere, 
3,5% prin miros, 11% prin auz şi 83% prin văz (Gourevitch, 1973). 

Diferenţele au ca mecanism explicativ numărul variabil de receptori şi fibre nervoase ce 
pleacă de la aceştia spre creier. Spre exemplu, informaţiile recepționate de auz, cca 4x10“ biţi/ 
sec., au la bază cele 30.000 de celule ciliare din organul lui Corti al urechii şi cele 20.000 de 
fibre nervoase aflate în nervul acustic. Informaţiile recepționate de văz, cca 5x10” biţi/sec., 
au la bază cele 200 de milioane de bastonașe şi conuri din retina ochiului şi cele 2 milioane 
de fibre aflate în nervul optic. Aceste valori numerice se obţin, pentru canalul vizual, prin 
determinarea sau evaluarea numărului de puncte de imagine care sunt percepute distinct, a 
posibilelor nuanţe ale culorilor şi a vitezei maxime de succesiune a punctelor de imagine. 

Volumul de informaţii pe care-l pot reţine şi vehicula potenţial, şi nu real subiecții umani 
prin capacitățile memoriei variază. Limitele, prezentate în termenii teoriei informaţiei, în speță 
biţi, se circumscriu unor valori cuprinse între 10% biţi (Newman), 105 (Kuper), 10:%(McCulloch) 
până la 10biţi (G. Miller). Aceste limite, calculate prin produsul dintre numărul anilor, cca 70, 
şi numărul de biţi/sec., x 50 biţi/sec. (volum maxim de informaţie), conferă particularități 
comportamentale şi de personalitate dintre cele mai specifice unor oameni de diferite profesiuni. 

Învăţarea, ca proces de stocaj informaţional, are semnificaţie pentru întregul proces de 
învățământ, dacă luăm în considerare suportul operațional, exprimat în capacitatea subiectului 
de a asimila o anume informaţie şi de a o repune selectiv în circulaţie (în sensul de memorie 

voluntară). Schema de principiu structurală şi procesuală a memoriei poate fi urmărită în 
figura 11.15 (apud Entwistle, 1981, p. 13). 

Figura I[1.15. Structura memoriei ca proces informaţional (N. Entwistle) 


Există diferite tipuri de memorie. Două dintre ele au fost deja enunțate şi sunt importante. 
În primul rând, memoria pe termen scurt (MSD) sau de scurtă durată (capacitatea medie de 
intrare a curentului de informaţie fiind cuprinsă între 3 biţi/sec. pentru numărat, 40 biţi/ 
sec. pentru citit, 40 biţi/sec. pentru ascultat, media valorică la recepţie situându-se între 10 
şi 50 biţi/sec. şi are durata de cca 20 sec.), fiind socotită memorie a prezentului sau memorie 
de lucru. După unii autori (Frank, 1962), rata fluxului de păstrare în MSD variază de la 0,5 
până la 0,7 biţi/sec., ceea ce înseamnă că în sistemul nervos se produce o puternică reducere 
a cantităţii de informaţie. În al doilea rând, menţionăm memoria pe termen lung sau de lungă 
durată (MLD). De asemenea, există o memorie voluntară şi involuntară, o memorie vizuală, 
auditivă şi motrică, o memorie semantic-lingvistică, una numerică etc. 

În literatura de specialitate găsim şi alte scheme cu tipologia tipurilor de memorie. 

Figura 11.16. Harta mentală a tipurilor de memorie 










Memoria senzorială Memoria de lungă durată 
(<1 sec.) (caracter permanent) 
Memorie explicită 
(caracter inconştient) 


Memorie procedurală 
(deprinderi, abilități) 


















84 Metode şi tehnici de învăţare eficientă 





În ceea ce priveşte problema învățării şcolare prin mecanisme mnezice, cursul valorilor 
memoriei, în sensul proprietăților şi performanţelor, înregistrează variaţii destul de mari, 
explicabile prin acțiunea unor mecanisme de tip reţele sub forma grafurilor cu noduri 
orientate şi influențate de factori obiectivi şi subiectivi. Aceasta este şi rațiunea raporturilor 
de dependenţă ale parametrilor învățării prin memorare faţă de o serie de factori importanţi 
implicaţi în procesul de instruire şi formare (vezi Zlate și Zlate, 1982). Informaţiile sunt 
însoţite de enunţuri cu caracter normativ, precum şi de metode, tehnici, procedee şi exerciţii 
de antrenare şi dezvoltare. 

Simplificând datele problemei, experții vorbesc despre existența unor principii care facilitează 
conduita performantă în învățarea prin memorare. Iată câteva dintre acestea: sunt de două 
tipuri de bază specifice unei astfel de conduite de învăţare prin memorare: recunoașterea şi 
reamintirea, fiecare necesitând un tip diferit de practică optimizatoare. 

Astfel recunoaşterea reprezintă un proces de sesizare şi alegere dintr-un set de elemente 
similare, un fel de întrebare cu mai multe variante de răspuns. Concentrarea subiectului se 
face pe materialul învățat şi mult mai puţin pe reacţia acestuia. 

În reamintire, ne aşteptăm să putem produce sau reproduce o informaţie/ o cunoştinţă 
asemănător unei întrebări cu răspuns scurt, concentrarea făcându-se pe ceea ce eşti capabil 
să realizezi ca reacţie la o solicitare, înainte de recunoaştere sau reamintire, care presupun 
să fi învățat ceva (vezi figura I[1.17). 

Figura 11.17. Relaţia dintre răspunsurile corect reamintite și poziția itemului în serie 


||.4.2. Simetria și asimetria raporturilor dintre subiectul 
învăţării și conţinutul învăţării 


Cercetările psihopedagogice (Lowe, 1978, p. 131) au demonstrat că rata învăţării bazată 
pe memoria de scurtă durată, capacitatea de retenţie, durata și ponderea celor memorate 
sunt, în limite relative, într-un proces de creştere până la o anumită vârstă, greu de precizat 
global, după care se înregistrează uşoare regresii. Situaţia valorilor de intrare în memoria de 
scurtă durată (numită sistemul de control al memoriei de lungă durată), durata retenţiei, 
precum şi volumul informaţiilor reţinute din cele intrate, raportate la anumite intervale de 
vârsta (apud Riedel, 1964), pot fi urmărite în figura 11.18. 

Se consideră astăzi că vârsta la care se atinge capacitatea maximă de memorare este de 
25 ani, având ca momente de vârf vârstele de 19, 23, 25 şi chiar 30 de ani. 

Din punctul de vedere al fluctuaţiei se apreciază că, statistic, între 20 şi 40 de ani se 
constată o scădere a capacității de memorare cu o rată de 10-15%. Între 40 şi 60 de ani, rata 
scăderii este de 35-55%, apoi creşte. Factorul antrenament joacă un rol important. 

Informaţia reţinută din ceea ce a intrat în memorie 
Figura 11.18. Dependenţa retenției informaţiilor în funcţie de vârstă (Riedel, 1964) 
Conţinutul materialului frecvent utilizat în învățare poate fi, reluând o clasificare a lui 


Guilford (1967), de tip figural-obiectual, simbolic, semantic şi comportamental. Informația 
sau cunoștințele destinate învăţării sunt, de cele mai multe ori, amestecuri, mixturi, și nu 

forme selecționate, pure. Cercetări întreprinse pe cale experimentală au încercat să ajungă 
la diferite reguli şi generalizări, astfel încât, în condiţii normale, educatorul să poată ţine 
seama de ele atunci când proiectează, organizează, selectează sau transmite un conţinut ce 
trebuie reţinut (învăţat) în clasă sau acasă. 

Dintre particularităţile materialului destinat activităţilor de învăţare reținem câteva 
semnificative: 


e  Naturaconţinutului. În esență, vom reduce discuţia la trei tipuri: concret-intuitiv, verbal-abstract 
şi mixt. În literatura de specialitate (Popescu-Neveanu, vol II, 1977, p. 306; Lowe, 1978) 
întâlnim ideea că, statistic, materialele intuitiv-concrete, bazate pe ilustraţii, deci care 
angajează o structură senzorială bogată şi solicită dominant memoria senzorială, se învaţă 
(se rețin) mai uşor şi mai repede, tempoul fiind variabil şi diferențiat după vârsta subiecţilor. 
Sunt exemplificatoare, în acest sens, experimentele întreprinse de E. A. Farapanova (1962), 
pornind de la trei tipuri de materiale intuitive bazate pe imagini, verbal-concrete, sub 
forma noțiunilor concrete şi abstracte sau concepte abstracte. Rezultatele experimentului 
sunt redate în figura I1.19, unde indicele 100 reprezintă nivelul de fixare, păstrare şi redare 
pentru elevii din clasa a II-a, luat ca punct de referință. Cele trei curbe, şi anume A, 
pentru materialul intuitiv, B, pentru cel verbal-concret şi C, pentru cel abstract, reflectă 
sub formă grafică valorile unor indicatori statistici, în principal ale ritmului de creştere 
a capacităţii de reproducere pentru cele trei tipuri de materiale. Cercetările psihopedagogului 
rus A.I. Lipkina confirmă profilul liniei ascendente în reproducerea materialului concret 
la elevii de vârsta şcolară mică, pentru ca, apoi, curbele reflectând celelalte tipuri de 
materiale să cunoască o sensibilă creştere, cu toate că şi în unele situații concrete elevii 
operează cu materiale abstracte (apud Chircev, 1976, pp. 286-287). 


% 





Clasa a Il-a a V-a a VIII-a Studenţi 
— Material intuitiv —-:— Material abstract 


— — Material verbal concret 
Figura 11.19. 'Tempoul învățării conceptelor în contextul a trei tipuri 
de materiale (după FA. Farapanova) 

Se apreciază, de asemenea, că mecanismele şi traiectoriile învăţării materialelor concrete 
şi abstracte nu sunt identice. În cazul celor concrete, învăţarea se realizează liniar, în timp 
ce la cele abstracte ea se produce prin salturi şi depinde foarte mult de semnificația materialului 
(Wallon, 1959). Implicaţia gândirii apare aici mai evidentă. Pe baza cercetărilor experimentale, 
precum şi a observaţiilor de lungă durată asupra învăţării bazate pe memorie, se pot contura 
câteva principii generalizatoare. (Wlodarski, 1980, pp. 102 şi urm.): 


e cea mai avantajoasă retenție a unui nou material se realizează prin participarea acelor 
analizatori care vor fi solicitaţi ulterior în mod direct, în efectuarea activităţii la care se 
referă materialul; pe măsură ce elevul înaintează în şcolaritate, gradul de dependenţă față 
de acest parametru scade progresiv; 

e la elevii mici predomină perceperea imaginilor, în timp ce importanţa cuvintelor creşte 
treptat, odată cu vârsta. De aici, şi importanta acordată caracteristicilor elaborării materialelor, 
criteriilor alegerii strategiilor de instruire, calității resurselor intuitive, experimentale, 
ilustrative. S-a constatat că la şcolarii mici, în învăţarea dirijată, forța de retenţie a 
imaginilor este mai puternică. Cercetările lui M. Erdelyi (1974) au arătat că rezultatele 
la probele de povestire a unor imagini sunt superioare celor obţinute la cuvinte asociate 
(apud Chelcea şi Chelcea, 1983, p. 70); 

+ prezentarea materialelor intuitive va fi frecvent însoţită de expresii lexicale adecvate, 
realizându-se astfel complementaritatea lor prin mecanisme de întărire reciprocă, dar şi 
prin caracterul discriminativ, diferențiator, de selecţie şi fixare a semnificațiilor lingvistice, 
esenţiale pentru formarea noţiunilor; 

e influența limbajului este, de regulă, mai mare atunci când el precedă perceperea materialului, 
decât atunci când o însoţeşte. Diferenţieri semnificative apar îndeosebi pentru materiale 
cu încărcătură afectivă (Pietrasinski, 1969, p. 62); 

+  sensulşi semnificaţia sarcinii. Învăţarea prin memorare are, neîndoielnic, ritmuri, calități 
şi particularități diferite, după cum sarcina de învăţat are sau nu un sens şi o semnificaţie 
proprii pentru cel care învaţă. 


Se acceptă ideea că învățarea de materiale cu conţinut organizat este mult facilitată de 
durabilitatea şi consistenţa semantică a integratorilor verbali. Cercetările (Wlodarski, 1980, 
pp. 113-114) au demonstrat că integratorii verbali şi expresiile lexicale exercită o influență 
pozitivă asupra gradului de fixare a semnificaţiilor sarcinii, mărind frecvenţa asocierilor 
imagine-cuvânt în memorarea formelor sau lărgind sfera comparatorilor în cazul învățării 
mărimilor. Datorită integratorilor, învățarea unui material abstract care are sens, deci o 
semnificaţie, duce la rezultate de maximă durabilitate şi oferă mijloace pentru o învăţare 
ulterioară eficientă. Ideea poate fi susținută de argumente experimentale, precum şi prin 
indici grafici (vezi figura 11.20). În acest caz, se iau ca parametri de referință intervalul de 
timp (în zile) şi procentul de reproducere a trei materiale diferite: un poem (curba A), un 
alt poem (curba B) şi un material verbal fără semnificaţie (curba c). Eşantionul de elevi a 
avut media de vârstă 12 ani. 


e conţinutul şi forma de prezentare a sarcinii. Este un fapt elementar să constatăm că elevii 
nu ating aceleaşi performanţe în învăţarea tuturor materialelor. O serie de specialişti, 
printre care H. Wallon şi E. Evart-Chmielniski (apud Popescu-Neveanu, 1977, vol. II, 
p. 307), au experimentat pe subiecţi între 7 şi 14 ani diferite materiale, prezentate în şase 
serii cu conţinut diferit - cifre, cuvinte concrete, cuvinte abstracte, figuri, triunghiuri 
diferite şi un cerc aşezat în diferite poziţii într-un pătrat. A rezultat următoarea ordine 

a performanţelor în memorare: culori, cifre, cuvinte concrete, cuvinte absracte, imagine 
şi triunghiuri. Desigur, nu se poate generaliza această statistică. 


Reproducere (%) 





Interval temporal (în zile) 


Figura 11.20. Evoluţia temporală a păstrării unor materiale cu semnificaţie 
şi fără semnificaţie (după Ballard) 


După criteriul „costului” în asocieri şi timp al acestor performanţe, ordinea se prezintă 


astfel: imagini, triunghiuri, culori, cifre, cuvinte concrete, cuvinte abstracte. Semnalăm faptul 
că trebuie avut în vedere şi tipul de învăţare solicitat, căci, în mod cert, silabele fără sens şi 
cifrele au solicitat o învăţare de tip mecanic, în timp ce cuvintele cu semnificaţie au solicitat, 
predominant, o învăţare conștientă, logică. 


Amestecarea seriilor a condus la alte concluzii, principală fiind aceea după care rolul 


central îl joacă poziţia elementului în seria eterogenă a ansamblului. 


Poziţia sarcinii în structura globală a conţinutului. Amintită şi mai sus, poziţia sarcinii 
constituie un alt element de care vom ţine seama în organizarea materialului destinat 
învățării. Într-un enunţ generalizator, această condiţie se poate formula astfel: în procesul 
învăţării unor materiale accesibile sunt mult mai repede și mai uşor reţinute elementele 
de la început şi de la sfârşit, cele mijlocii fiind cel mai puţin reţinute (mai ales, uitate). 
Invocam ca argument rezultatele unui experiment, organizat de M.N. Șardakov (1959) pe 
elevi de clasa a IV-a, care au avut ca sarcină să citească de două ori două capitole dintr-un 
manual şi apoi să redea cele reţinute. Ordinea de memorare succesivă a unităţilor textului 
şi valorile reproducerii, în procente, au fost următoarele (Wlodarski, 1980, p. 144): primele 
unități - 18,75; următoarele unităţi - 12,31; unitățile mijlocii - 7,06; penultimele unități - 
9,43, iar ultimele unităţi — 13,34. De asemenea, cercetări concrete efectuate pe diferiți 
subiecți de Underwood şi Richardson (Popescu-Neveanu, 2013, p. 578) atestă o distribuţie 
relativ asemănătoare a răspunsurilor corecte reamintite. Explicaţia o asociem rolului jucat 
de inhibiția proactivă şi retroactivă asupra celor memorate, ceea ce pentru practica 
predării-învăţării şi evaluării semnifică respectarea unor reguli practice. Dintre acestea, 
menţionăm câteva: sublinierea elementelor care au o valoare specială în text, indiferent 
de poziţia lor; organizarea conţinutului astfel încât să ţină seama de această legitate, 
plasând elementele diferențiat, fără ca omogenitatea structurii interioare să fie slăbită; 

blocările sau uitarea vor putea fi înlăturate mai uşor dacă se repetă şi întăresc elementele 
aflate în intervalele şi poziţiile dificile pentru retenţie. 

e  Volumulsarcinii. O serie de cercetători (Lyon, Robinson, P. Popescu-Neveanu) au demonstrat 
că lungimea materialului influențează ritmul, timpul, durabilitatea şi necesarul de exerciţii 
pentru învățare. Astfel, s-a formulat pe bază de experimente următorul enunţ generalizator: 
dacă volumul materialului creşte în progresie aritmetică, timpul de învățare creşte în 
progresie geometrică. Astfel, dacă pentru 50 de cuvinte ar fi necesare două minute, pentru 
100 sunt necesare 9 minute, iar pentru 1.000 de cuvinte 165 de minute, fără a fi luate în calcul 
gradul de dificultate, noutatea şi importanța, organizarea şi sistematizarea materialului, 
numărul de repetiții sau particularităţile individuale, interesul, experiența de învățare 
pentru sarcini de același gen ş.a. 


1.4.3. Timpul — variabilă corelativă în orizontul învăţării 


Variabila timp se corelează strâns cu starea de pregătire pentru învăţare, cu trăinicia memorării 
şi cu natura materialului. 

Cercetările efectuate (Grubinger, 1966) pe elevi aflați în situația de a memora un material 
pentru a-l reproduce la un anumit termen au demonstrat importanţa factorului timp. Pornind 
de la rezultatele obținute (în procente din volumul total al materialului): 





Timp 1 oră 2 zile 3 zile 4 zile 5 zile 6 zile 8 zile 





























Performanţe % | 22,49 27,75 29,62 30,01 29,01 23,80 23,53 





Se pot face următoarele constatări: dacă învăţării i s-au ataşat anumite valori de timp, 
atât scurtarea, cât şi amânarea termenului influenţează negativ rezultatele învăţării, condiția 
fiind aceea de a nu se mai face alte repetiții de memorare; rezultatele cele mai bune au fost 
obținute când elevii au fost supuşi unui test la termenul stabilit la începutul activității; de 
asemenea, rezultatele optime au fost înregistrate în termenul de patru zile de la data fixării 
materialului, ceea ce poate constitui un reper pentru planificarea activităţilor de evaluare. 

Variabila timp influenţează retenţia unui material, dar este, la rândul ei, dependentă de 
alți factori. Dintre aceştia, natura materialului (fapte, scheme, principii) joacă un rol important. 
Reţinem ca argument rezultatele medii ale unui experiment natural efectuat de R.W. Tyler 
(Ausubel şi Robinson, 1980, p. 148) privind reproducerea imediată şi după un termen lung 
a unui material din domeniul biologiei, învăţat în mod conştient. Valorile pentru cele trei 
intervale de timp, la începutul cursului (a), pe parcursul acestuia (b) şi un an mai târziu (c), 
la care adăugăm şi procentul din sporul pierdut după un an (d), au fost următoarele: identificarea 
termenilor tehnici, a = 19,7; b = 83,1; c = 66,5 şi d = 26,2; reproducerea unei informaţii 
reflectând structuri cu funcţii tip, a = 13,3; b = 39,3; c = 33,9; d = 20,8; reproducerea unor 
informaţii factuale, a = 21,4; b = 62,6; c = 54,1; şi d = 20,6; aplicarea principiilor la situaţii noi, 
a = 35,2; b = 64,9; c= 65,1; d= + 0,7; interpretarea de noi experimente, a = 30,3; b = 57,3; c = 64; 
d = +24,8; media performanţelor la examen, a = 28,7; b = 74,7; c = 63,3; d= 219. 

Datele prezentate permit unele constatări. Principiile, generalizările, schemele și aplicaţiile 
unor principii sunt reţinute şi, mai ales, reamintite și reproduse mult mai bine după intervale 
mai mari de timp decât faptele, simbolurile, formulele și conceptele strict tehnice ş.a. Învăţarea 
principiilor şi a schemelor este mai durabilă dacă ele au mai fost reactualizare în alte contexte. 

Reţinem şi un alt fapt demonstrat experimental (Matthew Erdelyi, 1967), şi anume că 
ameliorarea performanţelor învăţării prin memorie are loc în chiar intervalul dintre două 
reamintiri. Deci, odată cu trecerea timpului (fenomenul hipermneziei) se fixează unele 
elemente, prin asociaţii, fără controlul conştient al acelui care învață. 


|1.4.4. Unitate și diversitate în relaţia subiect-metodă 
de învăţare 


În învăţarea/memorarea unui material de proporţii mai mari, elevii şi adulţii procedează, 
cel puţin, în trei feluri. 

O primă modalitate este aceea cunoscută sub numele de metoda globală (integrală), în 
care subiectul memorează odată întregul material (lecţie, temă), fără să opereze fragmentări 
logice în interiorul acestuia. 

A doua modalitate consta în utilizarea metodei parțiale (a fragmentarii), în care subiectul 
fragmentează materialul pe unități logice închegate, angajând operaţii de analiză a sensurilor 
materialului, de căutare a ideilor principale ale fiecărui fragment, luate ca puncte de reper 
în memorare, de fixare a fiecărui fragment; se trece, apoi, la repetarea fragmentelor pentru 
ca, în final, să fie asamblate într-o structură asemănătoare celei iniţiale. 

Cea de a treia modalitate rezidă în utilizarea metodei combinate sau a învăţării progresive 
(Rudnianski, 1976, p. 30), ca rezultantă a îmbinării celor două metode anterior prezentate. 
Traseul metodologic este următorul: se citeşte de 1-2 ori materialul în întregime, pentru 
familiarizarea cu conţinutul; se desprinde ideea centrală și părțile cu sens specific, realizându-se 
ceea ce se numește, „orientarea în text”; se împ arte materialul pe fragmente logice; se învaţă/ 
memorează fragmentele şi cumulativ (se memorează primul, apoi al doilea, împreună cu 
primul, cele două cu al treilea ş.a.m.d., conform schemei de ordine 1, 1-2; 1-2-3, 1-2-3-4), 
cu pauze între ele; se reia întregul material pentru a-l reconstitui şi a marca unitatea generală 
de sens şi semnificaţie. 

O serie de cercetări (Meyer şi Woodworth, 1964 ş.a.) a dovedit că învățarea exclusiv pe 
fragmente dă un randament inferior față de cea integrală, în timp ce alte cercetări (A.A. 
Smirnov, L.A. Pechstein, H.B. Reed ş.a) au arătat că metoda memorării progresive ar fi mult 
superioară atât celei globale, cât şi celei fragmentare. Am putea aprecia că valabilitatea acestei 
constatări este dependentă de o mulțime de factori, dintre care menționăm volumul şi 
dificultatea materialului, capacităţile celui ce învaţă, stilul de învăţare ş.a. Este firesc, după 
opinia noastră, ca în cazul unui material scurt, să recomandăm metoda globală, după cum, 
pentru un material de dimensiuni mai mari să indicăm metoda combinată. 

Pentru un material lung, unii autori (Orbison, Kingsley ş.a.) recomandă metoda părților. 
Argumentele aduse sunt: este mai economicoasă și permite o mai bună delimitare a unităților 
şi o adâncire a analizei; permite o asimilare treptată a materialului, randamentul fiind progresiv 
sporit, conform unei funcţii crescătoare (Orbison); procură satisfacţii de natură să întărească 
răspunsurile corecte, deci învățarea este reuşită (Kingsley). Prezentăm ca argumente, în figura 
I[.21, evoluţia comparativă a două curbe reprezentând efectele metodei globale şi ale celei 
parţiale, utilizate în învățarea unor materiale cu sens (Popescu-Neveanu, 1977, vol. II, p. 315). 

Cu toate acestea, sunt de menţionat câteva dificultăți pe care le ridică utilizarea metodei 
părţilor. Dintre acestea, reținem: cantonarea subiectului pe scopuri parțiale, fapt ce împiedică 
realizarea scopului general, adică asimilarea materialului ca întreg; apariția fenomenului de 
transfer negativ de la un fragment la altul, îndeosebi în cazul materialelor cu conţinut omogen 

şi familiar; se ivesc dificultăţi serioase (în cca 80% din cazuri, apreciază Pechstein) în 
corelarea şi asamblarea fragmentelor, întrucât reunirea acestora apare acum drept o altă 
sarcină a învăţării, care trebuie realizată nu pe traiectul sumativ (aditiv), ci prin cel al 
elaborării sistemului ca unitate cu sens, ceea ce presupune o abordare complexă şi completă 
a materialului. 


600 
500 
400 
300 


200 so 






100 Timp pentru asamblarea părţilor 


Numărul total mediu de prezentări 


0 2 4 6 8 10 12 14 16 18 20 22 24 26 28 30 32 


Lungimea seriei „N” 


Figura 11.21. Curbe indicând superioritatea crescândă a metodei parţiale în raport cu metoda 
globală -D, pe măsură ce lungimea materialului crește 


Rezolvarea problemei rezidă, aşa cum am anticipat, în utilizarea metodei combinate sau 
printr-un procedeu al acesteia, numit de A.A. Smirnov, procedeu „analitico-sintetic” sau al 
„integrării progresive” (apud Popescu-Neveanu, 1977, vol. II, pp. 314-315). În experimentele 
sale, A. Smirnov a dovedit faptul că dacă pe măsura repetării parţilor, ca unități cu sens, ele 
sunt treptat integrate una în alta, construirea ansamblului este mult ușurată. În acest caz, se 
constată o tendinţă a subiectului de a construi unităţi sau structuri din ce în ce mai mari, 
prin „globalizarea” părților. 


|1.4.5. Regimul și natura repetiţiilor, între legitate 
și experiența personală 


Pentru învăţare, în general, şi cu atât mai mult pentru învăţarea bazată pe memorare, repetiţia 
constituie unul dintre factorii fundamentali. Mecanismul repetiţiilor este invocat în aproape 
toate teoriile învăţării, îndeosebi când apare problema consolidării achiziţiilor. S-a avansat 
chiar ideea că între numărul repetiţiilor şi calitatea memorării ar fi o dependenţă liniară 
(Ebinghaus) sau, altfel spus, cu cât un subiect repetă de mai multe ori un material, cu atât 
el îl învaţă mai bine! Nu este vorba de orice repetiţie, ci numai de anumite forme ale acesteia. 
În literatura de specialitate (Mackey, 1972, pp. 350-351) se citează următoarele principale 
tipuri de repetiţie: a) psitacistă sau în aceeaşi formă, de tip rudimentar, constând în reutilizarea 
(fără încetare, exact în aceeaşi formă) unei sarcini: cântec, poezie, algoritm de lucru, indici 

statistici ş.a.; b) aditivă, în care fiecare enunţ, ca element al structurii conţinutului, ajută la 
memorarea semnificației generale a sarcinii; c) variațională, în care elementele structurii se 
schimbă de mai multe ori (sarcini orale, de transformare, de incluziune, de reformulare, de 
recompunere, înlocuire, multiplicare ş.a.); d) operaţională, vizând obţinerea unor performanţe 
verbale, mentale sau motrice (în citire şi scriere, în ascultare), ceea ce implică toate capacitățile 
subiectului, precum mobilizarea unor scheme sau algoritmi verbali, spaţiali etc. (de exemplu, 
întrebare-răspuns, descriere, expunere, narare, traducere liberă, explorare vizuală, observațională). 

Obiectivul fundamental al repetiţiei rămâne, așadar, ca la un număr cât mai mic de 
repetiţii să obținem un minimum de erori. De aceea, vom avea în vedere acele forme ale 
repetiţiei care descoperă semnificaţii cognitive şi afective noi, şi care, cu fiecare nouă manifestare, 
îşi modifică nu numai forma, dar produc şi efecte noi. 

O relaţie se stabileşte între calitatea învăţării şi cantitatea de exerciții. Deosebim, din acest 
punct de vedere trei tipuri de învăţare: 


+  subînvățarea, caracterizată printr-un număr insuficient de repetiţii, prin apariția fenomenului 
de saturație, în condiţiile unui material familiar sau care pare cunoscut, dar care nu este 
trainic însuşit; 

+  supraînvaţarea, ca urmare a unui număr exagerat de repetiții față de cel necesar, după ce 
subiectul a ajuns la însuşirea deplină a unui material. La început apar efecte de saturație, 
reacții de evitare, dar, după un timp, ea produce economie la reînvăţare, iar uitarea este 
mai redusă. Unele din efectele supreînvăţarii sunt: creșterea rezistenţei la uitare şi la 
interferenţă, facilitarea transferului pozitiv şi a adaptării ulterioare la schimbări semnificative 
ale materialului; creşterea disponibilităţii de răspuns şi integrare în sisteme complexe a 
cunoştinţelor. Prezentăm, în datele statistice din Tabelul 11.4, performanţele obţinute (sub 
forma redărilor corecte ale unui material după o pauză de învăţare) în două tipuri de 
învăţare (Wlodarski, 1980, p. 148), normal şi supraînvăţare (învățare excesivă), cu două 
stări alternative - medie (50%) și saturată (100%); 


Tabelul 11.4. Efectele supraînvăţării 

















Durata pauzei Numărul de redări corecte/repetiţii ale materialului învăţat 
Normală Semiexcesivă (50%) Excesivă (100%) 
1 zi 3,10 4,60 5,83 
1 săptămână 0,20 1,30 1,65 
2 săptămâni 0,15 0,65 0,90 
4 săptămâni 0,00 0,25 0,40 














+ învățarea optimă are loc ca urmare a unui număr suficient (determinat personal) de 
repetiţii şi este dependent de o serie de alte variabile: natura sarcinii, experienţa elevului, 
stilul lui cognitiv, particularităţi individuale, timpul disponibil etc. 


Dacă se iau în considerare formele repetiţiilor, se conturează două tipuri fundamentale 
de metode de învăţare prin memorare. Prima, numită şi metoda învăţării prin repetiţie 
comasată şi concentrată, este recomandată în cazul unui material de proporții mai reduse şi 
uşor accesibile. A doua, numită şi metoda învățării prin repetiţii eşalonate, realizate în timp, 
este indicată atunci când materialul ce trebuie însușit este dificil şi amplu. Cele două metode 
sunt prezente în condiţiile activităţii şcolare, care solicită psihicul elevului pe intervale mari 
şi la grade variate de dificultate. Se acceptă unanim că metoda memorării eşalonate, probată 

statistic, duce la performanţe mai ridicate decât cea a memorării concentrate. Invocăm ca 
argument rezultatele unor cercetări, exprimate grafic (figura 11.22) şi calculate în funcție de 
doi parametri: procentul de reproducere şi intervalul de timp testat (Popescu-Neveanu, 1977, 
vol. II, p. 321). Superioritatea învățării eşalonate este probată statistic printr-un volum mai 
mare de informaţii asimilate, rezultate imediate şi de perspectivă mai bune, uitare mai lentă. 

— — — După învăţare concentrată 


—— După învăţare eşalonată 





Zile 
Figura 11.22. Evoluţia temporală a reproducerii (după Cain şi Willey) 
În urma unui experiment realizat la clasele a V-a şi a VI-a, psihologul rus M.N. Şardakov 
(apud Wlodarski, 1980, p. 148) a constatat următoarele cu privire la cele două tipuri de 


metode (sarcini cu conţinut de biologie şi fizică): 


Tabelul 11.5. Performanțe obținute în învățarea comasată și eșalonată 

















Forma de Clasa Rezultatele învăţării au fost apreciate ca 
repetare Nesatisfăcătoare Satisfăcătoare Bune Foarte bune 
Comasată a V-a A 6,4 47,4 36,6 9,6 
11,2 36,0 3,4 
Eşalonată a Vl-a A — 31,6 49,4 31,6 
a V-aB — 30,8 36,8 13,6 
a Vl-a B 55,6 























Principala problemă legată de eşalonarea repetiţiilor este cea a intervalelor optime, afirmă 
P. Popescu Neveanu. Acestea nu pot fi nici prea scurte, deoarece nu permit repausul și 
reactivarea, dar nici prea mari pentru că dezadaptează subiectul de la studiu, favorizează 
„uitarea şi obligă practic la reluarea învăţării” (Popescu-Neveanu, 1977, vol. II, p. 313). 

Repetarea joacă rol de întăritor al noilor legături temporare, micșorând evoluţia ascendentă 
a curbei uitării. Astfel, se apreciază (Tucicov-Bogdan, 1967) că la unul şi acelaşi material 

învăţat, dar asupra căruia nu s-a mai revenit în repetiţii timp de 6 luni, procesul de păstrare 
a înregistrat scăderi de peste 50% (s-a reținut numai 38,2%), iar atunci când au intervenit 
repetițiile, rezultatele au indicat scăderi sub 29% (au fost reproduse cca 60,3%). Într-o formă 
sintetică, indicatorizată, seria rezultatelor păstrării cunoştinţelor fără repetare (a) şi cu 
repetare (b), la anumite intervale de timp, se prezintă astfel: în prima zi, a = 77,6% şi b = 88,3%; 
după 3-4 zile, a = 66, 4%, iar b = 84,3%; după o lună, a = 58,7% şi b = 70,8%; după două luni, 
a = 48%, b = 62%; după 6 luni, a = 38,2% şi b = 60,3%. 

Există în literatura de specialitate tentative de a construi descriptori grafici care să pună 
în corelaţie variabila timp, procesul memoriei imediate, efectul retenţiei, datorat repetiției 
de consolidare, şi fenomenul uitare, ca proces ce acționează legic. 

Figura 11.23. Curba tipică a uitării sau curba retenției (după P. Johnson) 


Procesul uitării nu se prezintă, însă, unitar. El se manifestă în ritmuri diferite, după 
regimul utilizării datelor, după legătura sau interferența cu alte informaţii sau după cum 
materialul a avut un sens, a fost inteligibil sau nu, adică învățarea a fost mecanică, pe de rost. 
Pornind de la compararea curbei clasice a uitării, construită după legile regresiunii memoriei 
(figura 11.24), şi de la profilul curbelor obţinute în situaţii concrete, la care putem să adăugăm 
şi alte variabile evocate în literatura de specialitate (Chircev, 1976, p. 295; Johnson, 1970), 
constatăm că uitarea este mai pronunțată pentru materialele fără sens. Variația curbei retenţiei 
este dependentă de natura sarcinii, de forța motivaţiei, de claritatea şi natura scopului 
urmărit, în special pentru reproducerea textuală sau numai pentru actualizarea conţinutului 
de idei. Spre exemplu, datele experimentale oferite de M.N. Șardakov arată că, în funcție de 
scopul prezentat, retenția, după 6 luni a fost următoarea: tezele principale - 60%; unităţile 
logice — 36%; forma textuală - 21,5%. 

De asemenea, ca factori cu forță de influențare asupra învăţării în condiţii de activitate 
şcolară, menționăm: ambianța de prezentare stimulativă sau nonstimulativă; gradul de construcție 
a sistemelor reproductive încă din etapa asimilării; autonomia celui ce învață, raportată la 
calitatea dirijării sau nondirijării de către profesor; modul de prezentare a materialului 
(structurat sau nestructurat); perspectiva de actualizare (înainte de fixare sau în timpul 
fixării); timpul de prezentare; perspectiva de fixare (temporară, pentru o utilizare imediată 
sau de lungă durată); factori care pot modifica neurochimismul etc. 

Unul dintre factorii intim legaţi de calitatea produselor învăţării îl constituie activismul 
celui ce învață. Oferim câteva date privind acest factor, pornind de la analiza relațiilor 

memorie-stare de activare cerebrală, precum și de la posibilitatea de învăţare/memorare în 
stări semiactive (în unele faze ale somnului). 


AI LIEILLEIEIEIEILI 
ij Nope | 

VIN | 

EET EEEEP 


Păstrarea (%) 
[ei 
5 


ES 
O 


pizza [E 
"CEFEREEEEEE 
„CELE 

80 160 240 320 40) 


Numărul zilelor după memorare 





Figura 11.24. Curbele păstrării materialului inteligibil și materialului fără sens (după R.A. Davies 
şi C.C. Moore) 


Cercetări recente au demonstrat că activitatea celulelor nervoase nu scade în timpul 
somnului lent, ba, mai mult, în faza somnului paradoxal, activitatea lor creşte. Fireşte, este 
vorba de un alt tip de activitate sau, explicit de schimbarea mecanismului şi a stilului de 
activitate. De aici, preocuparea pentru activități de asimilări cognitive în timpul somnului 
natural, preocupări incluse în câmpul de cercetare al hipnopediei (termenul, cu origine greacă — 
hypnos = somn, odihnă - a fost introdus de Aldoux Huxley, în 1935) sau al sugestopediei, 
înțeleasă ca disciplină care se ocupă de fixarea informaţiei în memoria omului în timpul 
somnului natural. Unele reuşite certe obţinute în Rusia, Bulgaria şi în alte țări permit 
formularea a trei concluzii. Mai întâi, că hipnopedia poate fi abordată şi utilizată ca metodă 
sau procedeu complementar, cu rol catalizator în asimilarea şi fixarea unor secvențe de 
conţinut. În al doilea rând, asimilarea unor sarcini mai dificile, mai complexe, înainte de 
perioada de somn normal, este superioară celei de după somn (dimineaţa). Se confirmă, 
astfel, ipoteza efectului de întărire şi de fixare pe care somnul îl are asupra informaţiilor 
obţinute în stare de veghe prin: a) potenţialul și efectul lui de protejare a legăturilor nervoase 
greu formate la interferența cu alte circuite informaţionale mai vechi, care perturbă traseele 
mnezice mai recente şi mai puţin stabilizate; b) potenţialul şi efectele de tratare/structurare 
a informaţiilor, precum şi de consolidare a traseelor mnezice. A treia concluzie se referă la 
faptul că unele faze ale somnului artificial au un potenţial formativ crescut. Echipa de cercetare 
condusă de dr. Th. H. Budzynski (director al Institutului de Biofeedback din Denver, SUA) a 
evidenţiat că în faza somnului lent, apărută la cca 5-10 minute de la adormire şi caracterizată prin 
unde theta cu amplitudine de 4-7 cicli/sec., prin apariţia unor imagini neconforme realităţii, 
fugitive şi nestructurate, se pot realiza obiective pedagogice, îndeosebi cognitive, mai greu de 
atins în starea de veghe, din cauza blocajelor emoţionale, a insucceselor, a unor dificultăţi de 
afirmare a personalităţii, precum şi a unor obiective ce ţin de sfera creativității. 

Desigur, aceste enunțuri rămân încă sub semnul unor validări şi cercetări experimentale. 

II.4.6. Statutul relaţiei subiect — regăsirea și integrarea 
celor învăţate 


Problema fundamentală a învățării umane bazată pe procesul memoriei nu este, cum s-ar 
părea, stocarea, ci regăsirea informaţiilor. Recunoaşterea conștientă este şi rămâne o achiziție 
a ființei umane. Cheia însă o constituie regăsirea informaţiilor, dependente, într-o proporție 
însemnată, de organizarea lor, de cunoaşterea locului unde se găseşte informaţia şi de modul 
în care o putem „scoate” de acolo. 

Regăsirea informaţiilor este condiționată, de asemenea, de „sistemul de memorare utilizat 
inițial, sistem care este extrem de diversificat după natura extrem de variată a informaţiilor: 
vocabular, poezie, proză, acţiuni dramatice, aspecte motrice, muzicale, artistice, geografice, 
istorice etc” (Young şi Gibson, 1974). 

Dintre factorii care facilitează regăsirea unui material, a unei idei în sistemul informațional, 
la un anumit moment dat, menţionăm (Ausubel şi Robinson, 1980): 


+ puterea de disociere a subiectului în momentul primirii sarcinii de a regăsi informaţia. 
Ea este dependentă, la rându-i, de puterea legăturii inițiale a materialului cu o idee 
sau cu o structură de bază a cunoştinţelor, de timpul care a trecut de la fixare, de 
forţa, claritatea, stabilitatea, operativitatea şi transferul sistemului de cunoştinţe deja 
asimilat; 

+ pragul de disponibilitate a structurii cognitive constituite, dat de: concurenţa ei cu alte 
structuri informaționale solicitate în acea perioadă, atitudinea dominantă a subiectului 
faţă de sarcină, contextul stimulativ sau inhibitiv în care este cerută informaţia, nivelul 
de anxietate a subiectului ș.a.; 


% 
100 


90 








80 Recunoaştere 


70 


60 


Reînvăţare 


construcţie 


50 


40 


30 





4h 





Izi 


20min. 
Uitarea în dependenţă de conduitele mnezice 


Figura 11.25. Dependenţa regăsirii informaţiilor de metoda utilizată în memorare 
(după P. Popescu-Neveanu) 

timpul acordat pentru regăsire, dependent de natura sarcinii, de metoda utilizată în 
rememorare şi recunoaștere, de modul în care evocarea este fidelă sau aproximativă; 
natura mediatorilor utilizaţi, mai întâi, pentru asimilare, apoi, pentru regăsirea informaţiilor. 
Dintre aceştia, sunt considerați mai importanţi (Guitton,1951, p. 411): mediatorii genetici, 
identificabili în idei supra şi subordonate; mediatorii tematici, incluşi în idei şi operatori 
clasificabili; mediatori bazaţi pe raporturi parte-întreg sau întreg-parte; 

metoda sau tehnica utilizată în memorare și fixare. Unele particularităţi ale conduitei de 
regăsire a informaţiilor pot fi urmărite în figura 11.25, unde criteriul de evaluare îl 
constituie intervalul de timp trecut şi rapiditatea uitării. Curbele exprimă raporturile 
invers proporţionale dintre fenomenul uitării şi procesele de regăsire a informaţiilor 
(Popescu-Neveanu, 2013, p. 587). 


În finalul acestei analize se impune prezentarea unui ghid practic destinat tehnicilor de 


memorare. Cum însă inventarul acestora este inepuizabil, iar pentru fiecare disciplină sau 
conţinut putem identifica astfel de metode şi tehnici, am recomanda fiecărui subiect înregistrarea 
acestor modalități care i-au facilitat succesul şi reuşita în diversele tipuri de activități de 
instruire, plecând și de la ghidul propus de noi. 


11.4.7. Ghid destinat memorării eficiente 


Avem în vedere câteva principii pentru constituirea unei pedagogii a învățării prin memorare. 
Vom reţine, din bogata literatură de specialitate (Rudnianski, 1976; Baddelay, 1998; Pietrasinski, 
1969; Young şi Gibson, 1974; Bruner, 1974; Duval şi Michaud, 1970), următoarele: 


a) 


b) 


c) 


Cunoașteţi-vă bine profilul mnezic (memoria). Drept tipuri/moduri de memorie mai 

frecvent utilizate în procesul învăţării şi studiului reținem: 

— modul senzorial de achiziţie - memorie sinestezică (asociată), auditivă, vizuală, prin 
asociaţii şi repetiţii; 

- modul afectiv de participare - memorie afectivă (imaginativă, prin impresiune, model, 
elemente afective ş.a.); 

- modul cognitiv - memorie cognitivă, declarativă (rezultate logice, lanţuri de idei, 
date, scheme, diagrame ş.a.); 

— modul acţional - memorie procedurală, operaţională (acţiuni sau deprinderi motrice etc.). 

Pregătiți-vă mecanismele memoriei pentru activitate, prin: 

— igienă senzorială; eliminaţi factorii exteriori cu putere de excitare şi perturbare; 

- igienă fiziologică — educarea respirației, educarea modului de alimentare (alimente 
bogate în glucoză, fosfor, calciu etc.); 

— igiena psihică - în primul rând, prin respectarea pauzelor de relaxare, conduita de 
reziliență; ambianța agreabilă, cu rol de detensionare; echilibrul psihic prin gândire 
pozitivă; stimularea şi menţinerea stării de curiozitate, receptivitatea crescută la nou; 
antrenamentul atenţiei ş.a.). 

organizaţi-vă materialul ce trebuie să-l memoraţi, ştiind că: 

— se memorează mai eficient ceva care este bine perceput are o formă bună şi este bine înțeles); 

— se reține mai bine ceva dacă vă propuneţi să descoperiţi legăturile proprii structurii şi 
formei bune a materialului (se organizează tactica de memorat şi timpul necesar asimilării); 

- se asimilează mai bine dacă fixăm şi proiectăm mental serii de itinerarii întrebare- 
răspuns, bazate pe relaţii de susţinere reciprocă. 

d) 


e) 


f) 


8) 


h) 


învăţaţi pregătit și activ deoarece: 

- se fixează mai bine dacă se realizează asociaţii mentale, vizuale, auditive, culoare, 
formă, care au sens, sunt inteligibile, inserate într-un context semnificativ şi ierarhizat 
(tehnica sinestezică este recomandată); 

— se fixează şi se reține mai eficient dacă implicarea afectivă sau contextul afectiv sunt 
relativ puternice şi stimulatoare; 

— se păstrează mai mult ceea ce am asimilat dacă se conştientizează bine timpul pentru 
cât vom avea nevoie de materialul învăţat; 

- se asimilează mai bine un conţinut dacă-i integrăm structura sau ideile esenţiale într-o 
rețea cu noduri-cheie, în care circuitele funcționează interdependent, dar şi independent 
de relaţia întrebare/solicitare-răspuns; 

- se fixează mai bine şi pentru mai mult timp un conținut dacă în repetarea lui subiectul 
respectă câteva reguli de bază: se fixează scopuri precise pentru repetiţii; se adaptează 
materialul în timpul repetiţiilor; se variază situaţiile de repetare; se depăşeşte numărul 
repetiţiilor după prima învăţare, asigurând, parţial, o supraînvățare, se asigură frecvent 
feedbackurile necesare corectării erorilor şi realizării ansamblului; 

-  seutilizează frecvent informaţiile cheie deja cunoscute şi construite în sisteme raționale, 
care pot restructura informaţiile nou asimilate, pentru că (Hunter, 1973, p. 122) se 
înregistrează mai ușor ceea ce este structurat; se reține mai mult timp ceea ce are o 
structură ordonată şi supraordonată. 

Cunoașteţi-vă dominantele memoriei şi gândirii, evitând interferențele datorate acțiunii 

memoriei afective (amintiri puternice, blocări, cenzuri, experienţe negative). 

În timpul învăţării, asociaţi memoria cu gândirea, exersându-vă obişnuința de a gândi 

prin cercetare logică, clasarea ideilor principale, stabilirea rețelelor, a conexiunilor, a 

asociaţiilor şi raporturilor între idei sau grupări de idei; jocul de şah constituie un mijloc 

important pentru asociația memorie - atenție-gândire-imaginaţie. 

Cultivaţi-vă permanent capacitatea de concentrare şi de mobilizare psihică, respectând 

următoarele reguli (Duval şi Michaud, 1970, p. 84): 

-  puneţi-vă în situația de a fi atent fără stres (jocuri logice); 

-  concentraţi-vă întâi asupra recunoașterii, apoi asupra descoperirii noului. 

Antrenaţi-va memoria prin: 

- căutarea ideii directoare în diferite texte; 

— sesizarea ideilor (cuvintelor) cheie, construcţiei raționamentelor, tipologiei asociaților 
de idei, articulației argumentelor; 

- cultivarea atitudinii de a învăţa, conștientizând şi formulând clar obiectivele, de a 
stăpâni cunoștințele pe termen lung, mediu sau chiar scurt în funcție de natura 
situaţiei; 

- utilizarea tehnicilor de memorare simplă: percepţia textului prin cât mai multe canale; 
apropierea procesului mental de logica materialului de memorat; pentru texte mai 
lungi şi mai complicate faceţi-vă la început o idee generală despre subiect (titlu), autor, 
conţinutul de bază, evitând detaliul nesemnificativ; 

- respectarea alternanței activitate de învățare-pauză, utilizând momentele favorabile 
şi durata optimă pentru aceasta; 

- utilizarea şi respectarea principiilor mnemotehnice (Baddeley, 1998), precum şi a 
unor variate scheme logice (procedee) cu un grad crescut de generalitate: 

+ procedeul întâlnirii percepţiei iniţiale a informaţiilor cu alte elemente perceptive, 
adică suprapunerea unor imagini percepute ce dispun de o structură logică (sau 

care reprezintă ceva pentru cel care învaţă) peste structurile perceptive cu coerență 
slabă; 

+ procedeul grupării informaţiilor, adică reorganizarea şi gruparea în alte unități 
clasificabile după criterii, însuşiri şi caracteristici externe sau cu valori contextuale 
create sau atestate de cel care învaţă; 

+ procedeul asociaţiilor, utilizat pentru a reţine mai ușor elemente care pot fi corelate 
şi apropiate pe baza unor criterii de asemănare sau de contrast, de continuitate sau 
discontinuitate, de formă, culoare sau mărime, de structură și funcţii etc. Acest 
procedeu general cunoaşte şi variante particulare, dintre care menționăm aici două: 
procedeul asocierii prin concatenare, constant în crearea unor lanţuri inventate de 
rădăcini semantice (de pildă, rima mnemonică pentru poezie) sau cuvinte necesare 
învățării mai rapide şi pentru timp îndelungat a unor cunoştinţe. Spre exemplu: 
sintagma CESAUTICA semnifică, la istorie, succesiunea primilor împărați romani - 
Cezar, August, Tiberiu, Caligula; sintagma CLIO-ME-TER-TAL/EU-E-UR-PO-CAL 
este destinată reţinerii celor nouă muze din mitologia greacă - Clio (muza istoriei), 
Melpomene (muza tragediei), Terpsichore (muza dansului), Thalia (muza comediei), 
Euterpe (muza poeziei lirice), Erato (muza poeziei de dragoste), Urania (muza 
astronomiei), Polimnia (muza imnurilor, a retoricii), Calliope (muza poeziei epice); 

+  procedeulasocierii prin lanţuri, perechi sau şiruri de sensuri se bazează pe sisteme 
sau cupluri categoriale: cauze-efect, cantitate-calitate, afirmație-negaţie, unitate- 
diversitate, convergenţă-divergenţă, finit-infinit etc.; 

+ procedeul angajării alfabetice sau sistemul de la A la Z, presupune ordonarea 
alfabetică a datelor, reamintirea lor bazându-se pe literele alfabetului natural sau 
ale unuia artificial (de exemplu, ale alfabetului morse); 

+  procedeullocalizării sau al topicităţii/spaţialității constă în imaginarea unui spațiu 
(sală, cameră, hartă, stradă) şi localizarea mentală, imaginativă a fiecărei informaţii 
semnificative într-un anume loc. Se stabilesc, astfel, relaţii cu o configuraţie nouă, 
particulară; 

+ putem imagina numeroase sisteme topice, între cele mai cunoscute amintind pe cel 
al casei în care locuim, al camerei în care lucrăm, sistemul buzunarelor proprii ş.a.; 

+ procedeul numeric - gruparea elementelor prin acordarea unui corespondent 
numeric, având o cheie pe care cel ce învaţă trebuie să o cunoască foarte bine. În 
final, se ajunge la o legătură de chei cu care putem controla volume informaționale 
bogate; 

+ procedeul substituirii — înlocuirea elementelor propriu-zise cu echivalente transformate 
ale acestora, adică în loc de grupări mari de cifre formulăm şi reținem un enunţ 
verbal. de exemplu, 1=3,141592653 poate fi exprimat în enunţul: „Dar e bine a 
vedea lucrurile de foarte multe ori”, în care numărul de litere al fiecărui cuvânt 
corespunde unei cifre. De asemenea, în loc de pagini de date se construieşte un 
grafic, o schemă conceptuală liniară sau arborescentă, un algoritm etc.; 

e utilizarea tehnicilor de automotivare necesare unei bune și durabile motivări, 
precum şi exerciţii speciale pentru învăţarea diferitelor conținuturi: cuvinte, nume 
proprii, cifre, propoziţii, fraze, culori, forme geometrice ş.a. 


Toate acestea rămân simple recomandări dacă elevul şi studentul nu le practică sistematic, 
nu le dau un conţinut afectiv, nu le integrează în sistemul muncii lor intelectuale. 

1.5. Principii și metode de activare a modelului 
operaţional-formativ al gândirii 


I1.5.1. Unitatea dintre logic, psihologic și pedagogic 


Unul dintre obiectivele fundamentale ale oricărui proces educaţional este acela al formării 
şi dezvoltării gândirii elevilor. 

Procesul instruirii este adesea, prin însăşi structura sa, unul de organizare a gândirii 
ştiinţifice, ce se va transfera progresiv în comportamentul de învăţare al elevului, dacă vor 
fi respectate anumite condiţii interne de transformare şi asimilare conştientă. 

Când profesorul îşi propune să transforme cunoștințele predate în elemente inteligibile 
ale sistemului informațional al elevului, el prezintă suite de fapte, argumente, demonstrații, 
evenimente etc., implicându-l pe elev, chestionându-l, dirijându-i căutările, imaginația, însăși 
raționarea unor probleme. 

Ce înţelegem prin operaţie logică (OL)? ]. Piaget o defineşte ca o componentă a unei 
structuri sau ca o acţiune interiorizată sau interiorizabilă, reversibilă şi coordonată în structuri 
totale, mai mult sau mai puţin grupate, ierarhizate, dar niciodată izolate. 

Operația logică mai are, cum se exprima G.E Kneller, şi o semnificație încărcată de nuanţe 
metaforice, fiind „acel mod de gândire care conduce la un produs logic. Este firesc însă ca 
nu toate operaţiile să fie literalmente logice, dar să fie reglementate, coordonate în mod sigur 
de unele din acestea” (Kneller, 1973, p. 109). 

Procesul ordonării lor interesează atât domeniul logic, cat și cel psihologic. Cel logic este 
implicat în măsura în care se prescriu reguli pe care operaţiile trebuie să le urmeze. Cel 
psihologic, în măsura în care se încearcă formularea unor legităţi specifice acestor operaţii, 
în strânsă legătură şi interacțiune cu procesul şi subiecții angajaţi în învăţare. 

Problema participării gândirii la învăţare este mult discutată, unele dificultăți nefiind 
eludate. Se apreciază că tocmai intima legătură a gândirii şi învățării creează dificultăți. Cum 
am mai spus, învăţarea are o sferă mult mai largă de cuprindere decât gândirea, constatat 
fiind faptul că nu există segment al învăţării sau al celorlalte procese asociate cu ea care să 
nu aibă tangenţe şi interferări cu gândirea. 

Procesul de învățământ angajează gândirea în trei planuri de analiză: logic, psihologic şi 
pedagogic. Vom încerca să desprindem câteva semnificații şi consecinţe ale gândirii, din 
perspectiva unităţii fiecărui plan şi a interdependenţei dintre ele. 

Dimensiunea logică a gândirii. Rolul logicului în gândirea celor integrați în procesul instruirii 
(pentru ]. Piaget, logica este pentru gândire ceea ce este morala pentru conduită) generează nevoia 
găsirii unor răspunsuri valide la câteva întrebări cum sunt: la ce vârstă trebuie să se dezvolte la 
copilaptitudinea de a efectua diverse operaţii logice; ce operaţii logice sunt implicate în procesele 
de instruire; ce operaţii logice va utiliza profesorul în predare, astfel încât ele să fie preluate efectiv 
de elevi?; ce operaţii logice sunt necesare elevului în învățarea independentă eficientă? ş.a. 

La prima întrebare, cea privitoare la vârstă, răspunsurile specialiştilor nu concordă deplin. 
Important, afirma G. Kneller, este că „dacă vrem ca predarea să fie eficientă, trebuie să ştim 
de câtă putere logică dispune elevul şi la ce vârstă o capătă (...). Astfel am putea să supraestimăm 
capacitatea lui de gândire abstractă şi, în consecinţă, explicaţiile noastre asupra materiei să 
fie ineficiente” (Kneller, 1973, pp. 111-112). 

Răspunsul, de principiu, poate fi construit în conformitate cu esenţa teoriilor formulate 
de ]. Piaget, ]. Bruner, R. Gagn€, iar la noi de P. Popescu-Neveanu, U. Şchiopu ş.a. Sintetic, 
îl exprimăm prin enunţul: aptitudinea de a efectua operaţii logice se dezvoltă treptat, începând 

cu posibilitatea raționamentelor analogice, inductive şi abia mai târziu deductive, în conformitate 
atât cu o anumită stadialitate marcată de câteva perioade de vârstă (vezi ]. Piaget), cât şi cu 
gradul şi modul cum sunt structurate, organizate şi prezentate respectivele materiale (]. Bruner), 
cu nivelurile de ierarhizare a acestora (R. Gagne, în „trecerea de la singular la general, de la 
fenomenal la esenţial, de la forma la conţinut, de la accidental la necesar” (Popescu-Neveanu, 
Zlate şi Creţu, 1978, p. 100). 

Dacă acceptăm că operaţiile principale sunt cele de clasificare, ordonare în relaţii seriale 
şi numărare, atunci putem aprecia că vârsta intrării în şcoală (6-7 ani pentru țara noastră) 
este potrivită pentru astfel de exerciţii. Urmează ca, mai târziu, pe la 12, 13 sau 14 ani să 
apreciem în ce măsură elevul poate desfăşura raționamente logice şi aceasta în măsura în 
care a fost învăţat în mod corect să o facă. 

La a doua întrebare, cea privind operaţiile logice implicate în învăţare, răspunsul constituie, 
de fapt, o sinteză a operaţiilor cunoscute şi inventariate în studiile de specialitate de diferiți 
autori (U. Şchiopu, 1. Radu, P. Golu, V. Preda, N. Radu, P. Constantinescu, I. Mânzat, Gr. Nicola, 
N. Mitrofan ş.a.), cu menţiunea că unele dintre acestea vor avea un sens restrictiv logic, altele 
vor fi operaţii intelectuale întâlnite în învăţare. Dintre cele mai frecvente menţionăm: definirea, 
descrierea, identificarea, asertarea, relatarea, evaluarea, opinarea, clasificarea, compararea, 
explicarea, inferența ş.a. 

Pentru practica educaţiei reținem ideea conform căreia operaţiile logice sunt valabile atât 
pentru activităţile cognitive, motrice şi socioafective, cât şi pentru toate conținuturile învățării. 

Figura 11.26. Model operaţional al gândirii implicate în sarcini de învăţare 


102 Metode şi tehnici de învăţare eficientă 





Încercând o sinteză grafică (figura 11.26), a modului specific şi nespecific de articulare a 
naturii sarcinilor cu modul de prezentare şi cu operaţiile logice implicate în învăţare pentru 
a se ajunge la general, esenţial şi necesar, constatăm interrelaționări greu de detaliat între 
senzorial și logic, între variabil şi constant, între convergent şi divergent, între algoritmic şi 
euristic, între noțiuni, judecați şi raționamente, ca forme subiective specifice de reflectare 
conceptualizată, între discursiv şi continuu, între empiric şi ştiinţific, între real şi noțional. 
Ajungem astfel la concluzia că gândirea propriu-zisă este operatorie. 

Dimensiunea psihologică. Epistemologia modernă a fundamentat pe temeiuri ştiinţifice 
unitatea şi valoarea contradictorie dintre senzorial şi logic, dintre ontologic şi gnoseologic, 
dintre cunoaşterea perceptivă şi cea raţional- discursivă, dintre modelul gândirii empirice, 
raționale (logice) şi cel teoretic explicativ. 

Tocmai de aceea pentru psihopedagogia învățării enunţurile cu privire la gândire ca 
realitate psihologică interesează într-un grad înalt. Reţinem ca semnificative câteva mai 
importante: 


+ abordarea gândirii din perspectiva învăţării se va face procesual şi genetic. Ea tinde să 
reproducă subiectiv şi simbolic relaţiile categoriale specifice obiectului învăţării, al cunoaşterii 
sau transformării acestuia; 

e între gândire şi acțiunea propriu-zisă de învăţare se creează feedbackuri pozitive şi negative, 
care permit subiectului autoreglări continue şi eficiente, autoorganizări superioare, pe 
măsură ce circuitele comunicativ-cognitive şi acționale se perfecţionează; 

+ în abordările sistematice ale intelectului uman (vezi şi modelul lui ].P. Guilford), gândirea 
capătă dimensiuni operaţionale, de conţinut şi produs, ele sunt aplicabile în special 
învățării umane complexe care este considerată cel mai adesea ca activitate informaţională 
şi de formare a conceptelor. 


Din această perspectivă analizăm gândirea atât ca proces de formare a conceptelor, cât 
mai ales ca strategie generală de utilizare a informaţiilor şi de decizie (strategia are aici 
semnificaţia unei direcţii generale de operare, selecție a informaţiilor relevante, semnificative). 
Este cazul (cum explica ]. Bruner) gândirii privită ca proces informațional-decizional, orientată 
spre găsirea celui mai scurt şi mai eficient drum către o soluţie. În conformitate cu această 
idee, elevul poate utiliza sau opta pentru patru tipuri de strategii (Popescu- Neveanu et al. 
1969); 


e strategia explorării simultane - porneşte de la o mulțime de alternative pentru a valida 
numai unele dintre acestea; 

e strategia explorării succesive - presupune alegerea secvenţială a sarcinilor, soluţiilor 
învăţării, în conformitate cu un scop anticipat şi introdus într-o suită ierarhizată; 

+ strategia centrării moderate - operează succesiv asupra evenimentelor învățării până 
ajunge la unul adecvat ipotezei de lucru; 

e strategia centrală și riscantă - ca formă prescurtată a drumului ales de învățare atunci 
când elevul se află în situaţia unui deficit informaţional sau când dispune de o experiență 
bogată, transferabilă; 

e în învăţare, gândirea reprezintă procesul fundamental care permite descoperirea legăturilor 
şi raporturilor între obiecte și fenomene, explicarea relaţiilor dialectice, deterministe între 
condiţiile externe şi cele interne; 

+ limbajul, prin interogatorii săi, are calitatea unui element de construcție şi participare 
eficientă la toate activităţile gândirii, având un rol semnificativ în sensibilizarea şi formarea 

schemelor senzoriale, operaţionale, reglatorii şi informaţional-semantice. Relaţiile gândirii- 
limbaj apar ca reciproce, dovada fiind valorile gândirii discursive sprijinite pe funcţiile 
semiotice sau simbolice. 


Se propune şi o tipologie a conduitelor de gândire în raport cu obiectivele programului 
de instruire. Astfel, W.P. Hull distinge în rândul elevilor două mari tipuri. Unul ar fi cel al 
producătorului, care îşi orientează activitatea de învățare spre a întâmpina cerinţele impuse 
de profesori şi programele şcolare. Cei aparţinând acestui tip îşi propun obţinerea de succese 
prin împlinirea punctuală şi exactă a cerințelor, evitând pe cât posibil angajarea în planul 
gândirii şi al efortului personal în rezolvarea eventualelor dificultăți. Cel de al doilea tip, 
gânditorul, nu este preocupat de realizarea unei învățări cumulative ci, mai ales, de manifestarea 
gândirii independente, autonome, chiar cu riscul neîndeplinirii prompte şi formale a tuturor 
sarcinilor şcolare. Elevii aparținând acestui tip răspund mai bine sarcinilor ce presupun 
rezolvări de probleme, cu o soluţie deschisă, multiplă. 

Comportamentul elevului poate fi analizat şi din perspectiva tipului dominant de raționament 
implicat în rezolvarea situaţiilor sau problemelor didactice. Vom identifica astfel o conduită 
bazată pe raționament euristic, spontan, deschis, polivalent, prezent, mai ales în situaţii de 
învăţare problematizată și prin descoperire, şi o conduită bazată pe raționament dirijat de 
profesor, inductiv sau deductiv, în funcţie de natura sarcinii didactice. 

Pe baza acestora, educatorii pot formula întrebări sau pot crea situaţii prin care elevii 
sunt solicitați să utilizeze o gamă largă de operaţii ale gândirii, scheme de gândire şi acțiune, 
strategii simple sau complexe (planuri sau strategii - K.H. Pribam, G.A. Miller), forme ale 
gândirii convergente întâlnite în rezolvarea unor situaţii bine structurate şi cu specificări 
complete ale gândirii divergente, prezente în cazul elaborării unor informaţii noi, pornindu-se 
de la elemente cunoscute sau ale gândirii evaluative, când este necesar să se aprecieze unele 
judecăţi, contexte sau predicții pe bază de criterii implicite sau explicite. 


II.5.2. Elemente de metodologia formării gândirii 
reflexiv-productive 


Pe bună dreptate se afirmă că „examinând problema educaţiei gândirii, se constată că 
profesorul este preocupat (sau vrea) să cunoască rezultatele procesului de gândire fără a şti 
prin ce operaţii de gândire au ajuns elevii în soluţia respectivă; prin urmare şi o mare greutate 
în a interveni şi dirija procesul gândirii” (Liebling, 1965). 

Tocmai de aceea în privința metodologiei antrenamentului gândirii nu se pot formula 
reţete. Menţionăm însă o cerință fundamentală: în orice activitate cognitivă, implicarea 
rațională să aibă un temei justificabil fără ca prin aceasta afectivul să fie neglijat. În ciuda 
afirmației făcute, se pot, desigur, formula, ca titlu de recomandare, unele reguli cu caracter 
general (Rudnianski, 1976, pp. 40-46, 204; Yates, 1975): 


e nu accepta părerea altora în mod necondiționat fără a reflecta, fără a gândi ce ştii tu 
despre acel lucru, fără a compara părerea ta cu a celorlalți; 

+ raportează cât mai frecvent cunoştinţele însușite şi experiența anterioară la cerinţele 
curente, schimbând de fiecare dată criteriul de raportare. Aceleaşi cunoştinţe pot fi 
utilizate pentru a realiza diferite operaţii-analize, sinteze, comparații, generalizări sau 
transformări; 


104 Metode şi tehnici de învăţare eficientă 





+ valorifică experienţa altora, dar gândeşte şi independent de ea, plecând de la premisele 
ei sau prin confruntarea cu ele. O motivare în acest sens constă şi în faptul că ceea ce 
este valabil pentru o persoană nu este totdeauna valabil și pentru o alta, în alt context; 

e încearcă să îţi pui singur întrebări, caută să cunoşti cauzele diferitelor fenomene, fapte 
şi comportamente, încearcă să vezi legătura lor reciprocă, cum se influențează unele pe 
altele, cum decurg unele din altele, pentru că totul poate fi privit ca unitate, ca sistem, 
ca ceva aflat în mișcare după cum şi gândirea omului, întregul său psihism se află în 
mişcare; 

e în dialog încearcă să iei poziţia şi unui „al treilea”, fiind pregătit să accepți argumentele 
raționale ale partenerului chiar dacă le neagă pe ale tale (adoptă mecanismul înţelegerii 
prin identificare sau pe cel al conduitei empatice, sub forma unor experimentări mintale 
simulate); 

e încearcă să nu respingi ideile noi, de viitor, cantonându-te în cele pe care eşti sigur și 
care au fost într-un anume fel verificate şi acordă credit şi ideilor de anticipare, de 
predicţie; 

e consemnează, din timp în timp într-un jurnal personal opiniile, părerile şi gândurile tale 
neauzite sau nepreluate de la alții asupra evenimentelor, faptelor, situaţiilor şi experienţelor. 
Nu trebuie să modifici pe cele anterior menţionate chiar dacă evenimentele au evoluat 
altfel. Aceasta introduce o notă de relativitate asupra atotputerniciei gândirii, dar demonstrează, 
în acelaşi timp, şi dialectica reală a lumii în care trăim. 


Recomandările menţionate pot fi continuate cu altele şi mai practice, căci este limpede 
că antrenarea gândirii constituie obiect al reflecţiei fiecăruia dintre noi, dar nu şi al faptei. 
Tocmai de aceea, fiindcă nu toţi ne dăm seama că gândirea, cea raţională în primul rând, 
trebuie antrenată permanent şi în tot timpul vieţii, vom lărgi problematica abordată, corelând 
exerciţiile de antrenament cu cele destinate comunicării, convingerilor şi demonstrațiilor 
ştiinţifice. Reținem câteva mai semnificative: 


+ construiți şi manipulaţi diferite scheme dinamice şi suple, mentale și de acţiune, pentru 
diferite tipuri de situaţii problema sau tipuri de probleme. Prin schema de acțiune vom 
înțelege o clasă de acțiuni ce dispune de o anume stabilitate a caracteristicilor, de coerență 
interioară şi o structură mobilă, realizabilă în diverse modalităţi concrete (de a învăţa să 
numeri, să demonstrezi, să comunici ceva, să mânuieşti ş.a.); 

+  procedaţi la rezolvarea unei probleme asigurându-vă de înţelegerea ei. Fenomenul înțelegerii 
implică posibilitatea de a sesiza articularea elementelor în ansamblu, sinteza lor, forma 
şi coerenţa internă, de a surprinde şi pune în evidenţă legăturile şi conexiunile între 
elementele unei structuri, operând cu proprietăţile de sistematizare, reversibilitate, justificarea 
explicită a relaţiilor, a cauzelor reale, a ipotezelor ce trebuie verificate, revizuirea şi 
transformarea modului rutinier de percepere, acceptând contradicția internă a mişcării, 
adaptarea schemelor de acţiune personală la natura fenomenelor și problemelor întâlnite, 
integrarea achiziţiilor în structuri noi, operaţionale; 

e aplicaţi procedeul convergenţei mijloacelor intelectuale, în speţă al convergenţei dintre 
legic şi logic (în ce măsură legicul capătă justificare logică), dintre legic şi intuitiv (în ce 
măsură relaţiile legice învăţate sau descoperite se sprijină pe o anumită experienţă intuitivă 
nemijlocită), dintre logic şi intuitiv (în ce măsură simţim că ceva este adevărat sau fals, 
real sau artificial); 

e utilizaţi tehnicile de verbalizare, generalizare şi transferul achiziţiilor deja practicate în 
planul comunicării; 

e promovați o atitudine flexibilă față de situaţia respectivă, prin stabilirea unor alternative 
ale direcțiilor de rezolvare, prin evitarea generalizărilor pripite, a efectului de structură, 
datorat familiarizării cu experiența mentală sau acţională deja constituită şi blocantă, 
precum și prin depăşirea efectului de „atmosferă” (Woodworth şi Sells). Efectul de 
atmosferă este prezent în diferite situaţii logice. Spre exemplu, într-un raționament, 
concluzia pe care suntem tentaţi s-o formulăm nu rezultă logic din premise, ci este 
influențată şi de un efect de ansamblu, degajat de particularitățile premiselor. Astfel, deşi 
din punct de vedere logic, din două premise negative nu se poate trage nici o concluzie, 
rezultatele unui experiment (Sells şi Koob, 1937) au arătat ca 67% dintre subiecţi (studenţi) 
au optat pentru o concluzie universal negativă. lată un raționament de acest tip: 

Nici un dreptunghi nu are diagonale inegale. 
Nici un pătrat nu are diagonale inegale. 
Deci: Nici un pătrat nu e dreptunghi (concluzie neadevărată). 

+ adoptați o atitudine critică şi creatoare în timpul studierii unei probleme, prin: situarea 
ei în contexte diferite sau gândind asupra rolului pe care l-ar putea juca într-o altă situaţie; 
introducerea unor distanțe dominante de semnificaţie, timp, spaţiu, utilizare, natură, 
aspect, funcțiuni între lucruri, fenomene, idei de acelaşi fel sau diferite, precum şi a unor 
înrudiri prezente sau potenţiale, de fond sau secundare; 

e utilizați strategii de gândire bazate pe intuiţie. Prin intuiţie înțelegem sesizarea nemijlocită 
a esenţelor, o imagine apărută oarecum spontan, intermediară între simplicitatea percepţiei 
concrete şi complexitatea unor abstracții, un tip special de cunoaştere, bazată pe experienţă, 
fără ca subiectul să fie capabil, totdeauna, să explice cum a ajuns la concluziile sale; 

e sprijiniți-vă gândirea pe modele, pe imagini mai mult sau mai puţin elaborate, schematizate, 
corecte şi esenţializate atunci când dinamica raționamentului științific o cere, precum şi 
pe imagini sau modele văzute ca plasticizări ale unor abstracții (de exemplu grafuri, 
metafore, scheme de tip vizual ş.a.); 

e utilizaţi raționamentul analogic şi orice analogii posibile între sisteme şi subsisteme cu 
structuri şi funcțiuni diverse, cu corespondențe exprimate până la nivelul limbajelor 
formalizate. 


Analiza acestor principii, norme, reguli şi scheme de acţiune probează încă o dată că se 
impune asigurarea unei convergenţe, dar şi a unei divergențe între legile psihologice ale 
gândirii, ce reflectă etapele, eforturile și căutările prin care un subiect ajunge la echilibrul și 
coerenţa internă proprii sistemului său psihic, cu legile logice ale gândirii, care descriu și 
generalizează o stare de echilibru şi coerență finală. Într-un sens mai larg, gândirea poate 
deveni mai productivă atât pe baza unor eforturi orientate de către educator în primele faze 
ale dezvoltării, cât şi, treptat, pe baza unor eforturi de selecţie, organizare şi organizatoare a 
clarităţii fecunde a conştiinţei privitoare la: ce gândesc, trebuie să ştiu cum să gândesc, de 
ce gândesc aşa, precum şi a unei rezonanţe între structura personalității şi procesul mintal 
investigativ creat şi dezvoltat prin educaţie. 

II.6. Incidenţa factorilor psihosociali asupra învăţării 
școlare. Criterii de analiză, control și dirijare 


II.6.1. Grupul și colectivul școlar — factori stimulatori 
și frenatori 


Reţeaua de factori şi situaţii ce facilitează procesul de învăţare oferă contexte variate şi bogate 
pentru dezvoltarea contactelor interindividuale, reale, autentice sau virtual semnificative şi 
diferențiate pentru o mai bună activitate de învățare. Este firesc să privim, aşadar, grupul şcolar 
şi problematica lui interrelațională prin perspectiva statutului acestuia, a măsurii în care sunt 
create condiții facilitatoare sau reduse cele frenatoare pentru activitățile de instruire şi învăţare. 

Există cel puţin două situaţii (contexte) în care elevul se confruntă cu sarcinile de învăţare. 
Prima ar fi cea în care el se află singur, învățarea suprapunându-se cu ceea ce numim studiu 
independent, mai mult sau mai puţin dirijat şi controlat. A doua, în grup, învăţarea fiind 
rezultanta unor interacțiuni cognitive, motrice şi socioafective, deşi, în esenţa ei, învățarea 
rămâne un act individual. 

Pentru a înţelege bine ce înseamnă un grup care are drept misiune să devină un mediu 
favorabil acţiunii sau unui proces de învăţare, ar fi necesar să fie îndeplinite anumite condiţii: 
să fie un grup special constituit, omogen sau eterogen ca pregătire şi experiență, cu competenţe, 
mai ales cu abilităţi/tehnici complementare nonconflictuale pentru astfel de activități, existența 
unor sarcini/scopuri destinate/centrate pe studiu/învăţare prin cooperare, posibilitatea ca 
din efortul colectiv să avem un rezultat sau o performanţă superioară sumei activităților 
individuale, loialitatea membrilor, acceptanța unui minim consens, existența unei bune şi 
eficiente comunicări de natură a gestiona posibilele tensiuni sau conflicte de idei, pliere la 
nevoile şi ritmurile fiecărui membru, cu suficiente resurse de flexibilitate la cooperare, 
deschidere la noi experienţe specifice abordărilor interdisciplinare. 

Pornind de la aceste premise, se impune găsirea unui răspuns pertinent la două întrebări 
corelate: sunt oare elevii mai productivi când învaţă singuri sau în grup? Apar diferenţe 
semnificative în interacțiunea dintre elevi și calitatea, durata retenţiei, a stabilităţii și capacităţii 
de transfer al învăţării datorită unor procese noi generate de condiţiile muncii în grup, cum 
sunt cooperarea competiția? 

Răspunsurile nu pot fi nicicum date sub o formă tranșantă, concluziile studiilor empirice 
(Neacşu, 1978) desfăşurate pe colectivităţi şcolare fiind, după cum recunosc înşişi autorii 
lor, greu de generalizat. 

Pentru strategiile globale de proiectare a procesului instruirii este important de precizat 
principalele efecte facilitatoare şi frenatoare ale grupului şcolar asupra activităţii elevilor. În 
categoria efectelor pozitive şi facilitatoare reținem, ca fiind mai importante, următoarele 
(Petrovski, 1974; Zamfir, 1984): creşte stimularea datorată prezenței altora; se măresc şi 
activează resursele cumulate la nivel de grup (memorie, informaţie, puncte de vedere); 
sporeşte probabilitatea de manifestare a unor competenţe lărgite şi diversificate; se manifestă o 
mai mare capacitate de recunoaştere, corectare şi compensare a greșelilor întâmplătoare; apare 
mai evidentă stimularea datorată interacțiunii cumulative a membrilor; creşte posibilitatea 
reală de a învăţa din experienţa altora, îndeosebi în cazul învăţării sociale. O serie de autori 
(Meadows, Parnes şi Reese, 1959) au arătat că discuţiile în grup pot produce o stimulare a 
ideilor noi, deoarece fiecare membru dezvoltă ideile celuilalt. Există însă şi pericolul conformării, 

care poate inhiba manifestarea inițiativei şi aprecierii individuale. Ambele fenomene sunt 
dependente de natura normelor grupului, în sensul că ele pot avea valenţe deschise spre 
încurajarea spiritului inovator sau spre blocarea acestuia. 

Din seria efectelor frenatoare sau cu o coloratură negativă şi defavorizată pentru învățarea 
realizată în grup, comparată cu cea realizată independent, putem menţiona câteva. Uneori 
apare o opoziţie de scopuri, interese şi obișnuinţe, ceea ce face mai dificilă acțiunea de 
colaborare. Tind să sporească dificultățile în comunicare, pe măsură ce colectivele de elevi 
sunt mai mari, deoarece elevii se pot urmări mai greu; cei mai timizi vor pierde teren în faţa 
celor bătăioşi, neputând să participe activ şi nici să dovedească posibilităţile lor, progresele 
la învățătură nefiind semnificative decât dacă profesorii îşi propun sistematic dirijarea, 
stimularea şi controlul acestora. Cresc dificultăţile de coordonare, precum și volumul de 
timp alocat unei sarcini pe măsură ce grupul se măreşte. Apar fenomene de distragere și 
supraestimare în planul angajării şi concentrării. Se induce, progresiv, o dependenţă excesivă 
a elevilor slabi de cei buni. 

Valenţele facilitatoare sau frenatoare ale grupului şcolar au ele însele o dinamică adesea 
greu de anticipat, modelele şi tehnicile de analiză a vieţii grupului şcolar, cum sunt sociometria, 
stratometria, tehnica referentometrică, metoda covariaţiei relaţiilor funcționale și preferenţiale, 
tehnica profilului ş.a., nefiind totdeauna suficient de operaționale atunci când discuţia se 
opreşte asupra statutului ei de condiţie a învățării (Grama, 1974). 

Printre fenomenele de ordin sociopsihologic ce caracterizează relaţiile şi interacțiunile 
membrilor unui grup sau colectiv şcolar şi care pot afecta pe o perioadă de timp ritmul, 
progresul și eficienţa învăţării, importante sunt coeziunea şi perceperea pozitivă a colectivului 
(Nicola, 1974). 

Coeziunea conferă colectivului puterea de a face față mai uşor dificultăţilor, de a lucra şi 
de a-l integra armonios pe fiecare elev, de a crea condiţii favorabile dezvoltării fiecărei 
personalităţi. Adesea însă, ea poate funcţiona şi ca o sursă de presiune asupra uniformizării 
aprecierilor, orientărilor şi atitudinilor față de diferite situaţii educaţionale, față de idei, 
persoane sau evenimente. 

Perceperea pozitivă a colectivului este prezentă şi se manifestă în cazul în care subiectul 
însuşi apreciază pozitiv calitățile grupului din care face parte, pe temeiul unor calități etalon, 
orientări valorice, motivații pozitive, autodeterminare, nivel de identificare emoţională, 
rezistenţă la forţe centrifuge, elasticitate, claritatea scopurilor, productivitatea muncii, creativitate, 
disciplină, funcţionalitatea relaţiilor ş.a. 

Un loc important între factorii de grup cu incidenţă asupra învăţării îl ocupă modelele de 
cunoaştere reciprocă (Ash, 1956; Deutsch şi Gerard, 1968 ş.a.). Se acceptă ideea că orice model 
adoptat se întemeiază pe normele grupului de bază, adică cel în care elevul trăieşte cotidian, şi 
pe cele ale grupului de referință sau cu care elevul îşi confruntă valorile şi propriul comportament. 

Adoptarea normelor şi valorilor grupului se face în funcție de modul în care elevul 
apreciază grupul (ca referent pozitiv sau negativ), acesta putând afecta puternic procesul de 
învăţare, în corelaţie, însă, şi cu alți factori, cum sunt capacitatea de învăţare, presiunea 
grupului familial, status-rolul sau poziţia şi rolurile elevului în diferite grupuri. În ceea ce 
priveşte poziţia elevului în grup, deci statutul său sociometric, studiile empirice arată că 
acestea îi afectează performanţele, indiferent de gradul de structurare a grupului din clasă: 
ca grup structurat central (în jurul câtorva elevi) sau ca grup structurat difuz (distribuit 
relativ egal). 

În legătură cu relaţia dintre statutul sociometric şi învăţare, evaluată prin performante, 
unii autori (M. Deutsch, H. Hornstein, vezi Davitz şi Ball, 1978) formulează chiar enunţuri 

cu caracter de principii. Unele dintre ele, verificate de noi prin studii şi observaţii empirice 
(Neacşu, 1978), conduc la identificarea următoarelor categorii de elevi şi comportamente 
asociate: 


e elevii care, în cadrul clasei lor, au un statut sociometric marginal şi sunt conştienţi de 
aceasta îşi vor folosi mai puţin capacităţile intelectuale şi se vor angaja mai puţin în 
procesul de învățare decât cei care sunt conştienţi că în structura colectivului au un statut 
sociometric de nivel ridicat; 

e elevii cu o poziţie sociometrică periferică, care apreciază, în mod eronat, că au o poziţie 
centrală, îşi vor folosi mai intens potenţialul cognitiv-aptitudinal în procesul didactic 
decât cei care sunt conştienţi de nivelul scăzut al statutului lor sociometric; 

e elevii care fac parte din grupurile structurate central realizează cu mai multă precizie 
statutul lor sociometric decât cei care se află în grupuri structurate difuz; 

e grupurile structurate difuz trăiesc cel mai puternic sentimentul de grup decât cele structurate 
central, poate tocmai în virtutea faptului că primele aspiră să devină mai bine organizate. 
Grupurile astfel conturate se pot angaja mai puternic în învăţare şi aderă la norme ce vin 
în întâmpinarea efortului intelectual, după cum ele se şi pot opune acestora. 


II.6.2. Relaţii educaţionale profesor-elevi 


În literatura pedagogică, incidenţa relaţiilor profesor-elevi asupra calității învățării este 
invocată constant. Cel mai adesea, direcțiile de analiză sunt orientate spre planul obiectivelor, 
cel al stilurilor de conducere a activităţii şcolare, al tipurilor de comunicaţii în clasă, precum 
şi al adaptării lor reciproce în activitatea specifică fazei interactive. Unele din acestea continuă 
însă şi în faza postinteractivă. 

Dacă în privința obiectivelor opiniile sunt oarecum convergente, în ceea ce priveşte 
stilurile de conducere, teoria şi, mai ales, practica şcolară evidenţiază o mare varietate de 
relații educative. Importante sunt acele relaţii care au cea mai mare forță de inducere a unui 
comportament de învățare motivată. Astfel, s-a constatat că, în cazul cadrelor didactice, 
autoritare elevii îşi dezvoltă mai greu o motivaţie pozitivă pentru învățare. Randamentul și 
angajarea lor într-o sarcină didactică scădeau atunci când profesorul părăsea activitatea, 
interesul era manifestat doar în prezența profesorului, elevii dovedeau neatenţie, lipsă de 
inițiativă şi se înregistra chiar absenţa sentimentului de satisfacție şi mândrie față de rezultatele 
muncii etc. 

În cazul profesorilor cu un comportament democratic-cooperativ (cei care încurajează 
şi facilitează susținerea discuţiilor libere, elaborarea unor decizii de grup ş.a.), elevii manifestau 
mai puțină dependenţă de educator, conduita lor nu înregistra schimbări semnificative după 
ce profesorul părăsea activitatea, participarea lor era eficientă în stabilirea şi realizarea 
obiectivelor (Neacșu, 1978, pp. 140-150). 

Cele două poziţii nu sunt contradictorii, deşi alte cercetări (Potolea, 1977; 1983) au 
demonstrat că situaţia se prezintă şi altfel. Uneori stilul autoritar este mai eficient decât cel 
democratic, eficiența celor două stiluri fiind dependentă de o serie de factori, între care cei 
mai importanţi sunt: natura sarcinii de învăţare, vârsta subiecților, situaţia „problematică” 
în care se află colectivul de elevi, experiența în materie de recompensare şi sancționare a 
diferitelor comportamente, competenţa profesorilor în stăpânirea, aplicarea şi modificarea 
metodelor de predare (în două variante - centrate pe profesor sau centrate pe elevi), raportul 
dintre control şi independenţă în actul educaţional etc. 

În privinţa celui de-al treilea plan menţionat, şi anume al comunicării în clasa de elevi, 
se apreciază (Păun, 1982) că ea se caracterizează prin convergenţa sau divergenţa a două 
circuite: unul vertical, care stabileşte relația dintre profesor şi elevii săi, iar celălalt orizontal 
care stabileşte legătura dintre şi între elevi. Prin promovarea învăţării participative se încearcă 
tocmai asimilarea şi echilibrarea circuitelor verticale sau cele orizontale, păstrând, totuși, pe 
cele verticale ca structură de bază în organizarea şi conducerea activităţilor obligatorii, 
facilitând integrarea celor orizontale în circuitul vertical ca elemente-suport. 

Oricum, relaţia pedagogică nu este o simplă relație de comunicare. Problema ce se pune 
este de a şti care este cea mai bună relaţie pedagogică în situația educaţională respectivă şi, 
de aici, şi cea mai bună comunicare educaţionala (Pop şi Potolea, 1972), pentru a se atinge 
parametrii aşteptaţi la nivelul produselor învăţării. 


II.6.3. Climatul psihosocial al clasei 


Dintre factorii care influenţează calitatea procesului învățării pe o lungă perioadă de timp 
menționăm climatul colectivului, climat psihosocial. Acesta reprezintă un nivel superior de 
integrare și valorizare a factorilor interni şi externi, obiectivi şi subiectivi care au semnificaţie 
pentru elev şi profesor şi care „generează o dispoziţie psihică relativ stabilizată şi generalizată 
la nivelul membrilor grupului respectiv” (Cristea, 1984, p. 104). 

Cercetările întreprinse pe această temă au evidenţiat seturi de factori generatori ai climatului 
psihosocial, care influenţează în mod specific şi diferențiat performanţele activității în 
grupurile şcolare. Categoriile de factori (dimensiuni) generatori ai climatului psihosocial cu 
influenţe asupra învăţării sunt (Cristea, 1984): 


e factori socioafectivi: relaţiile de simpatie, antipatie sau indiferenţă dintre membrii grupului; 
existența unor microgrupuri în colectivul clasei; gradul de acceptare/neacceptare a profe- 
sorului ş.a.; 

e factori motivaţional-atitudinali: atitudini interpersonale; atitudini față de colegi, grup și 
activitatea comună; gradul de congruență a intereselor, preocupărilor şi trebuinţelor 
membrilor; satisfacţia/insatisfacţia rezultată din învăţarea în comun ş.a.; 

e factori cognitiv-axiologici: comunicarea interpersonală; cunoașterea interpersonală; conver- 
genţa şi compatibilitatea opiniilor, concepţiilor şi convingerilor; modul de funcţionare a 
normelor de grup ş.a:; 

+ factori instrumental-executivi: relaţiile funcționale dintre elevi (cooperare, competiţie); 
gradul de coparticipare la realizarea unor sarcini şcolare; stilul de conducere al profesorului; 
condiţiile obiective în care se desfăşoară activitatea la clasă ş.a.; 

e factori de structură: vârsta subiecților; numărul subiecţilor din clasă; gradul de omogenitate 
a pregătirii lor generale; raportul dintre băieţi şi fete; mediul socioprofesional de provenienţă; 

e factori proiectivi şi anticipativi: perspectiva grupului; stări de aşteptare; de incertitudine; 
anticiparea rezultatelor, care pot fi obținute într-un context problematic. 


Procesul educaţional, văzut din perspectiva acestor factori, va fi proiectat şi realizat în 
maniere diferențiate şi individualizate, nu numai în concordanţă cu natura grupului şi cu 
vârsta subiecţilor, ci şi după profilul fiecărui colectiv şcolar, după particularităţile şi stările 
membrilor acestora. De asemenea, se va ţine seama și de raporturile ce apar între cele două 
ipostaze polare ale relaţiilor dintre elevi - cooperare şi competiţie -, cu influenţa asupra stării 
motivaţionale implicate în învăţarea imediată şi de perspectivă, asupra standardelor de 

succes/insucces acceptate, asupra echilibrului expectaţie-aspiraţie şi, firesc, asupra strategiilor 
utilizate deliberat pentru inducerea de stări competitive sau cooperatoare, de formare a 
personalității grupului ca atare. 


II.6.4. Organizațiile de copii și tineret 


Este neîndoielnic faptul că există şi organizaţii ale elevilor şi studenţilor, cu focalizări în 
special în zonele comportamentului etic, sociocultural şi comunitar. Tipurile principale de 
activități care au loc în aceste organizaţii conferă fenomenului educaţional, relațional și 
climatului psihosocial din cadrul lor unele particularităţi identificabile în structuri alternative, 
preferenţiale cu funcții autoreglatoare, participativ-decizionale şi complementare în spațiul 
atitudinal şi performanțţial al activităţii de învățare. 


II.6.5. Mediul și climatul familial 


Este de necontestat faptul că modul în care copilul se adaptează la diferitele medii de viaţă 
şi mai ales la mediul de viață şcolar „depinde în parte de educaţia primită în familie şi de 
natura relaţiilor părinți-copii” (Gilly, 1980, p. 34). 

Din acest punct de vedere se vorbeşte de influența macromediului familial (caracteristici 
generale, statut socioprofesional, nivel socioeconomic etc.), dar în special de cea a micromediului 
familial (stabilitate, valori, condiţii, ritm de viaţă - Zazzo, 1960) asupra activităţii de învăţare. 

În literatura de specialitate se conturează două perspective de analiză a mediului familial, 
văzut în calitate de condiţie a activităţii şcolare. Prima este corelată problematicii nereuşitelor 
şcolare, dificultăţilor de adaptare şi altor manifestări comportamental-caracteriale cu efecte 
directe asupra învăţării. Cealaltă este corelată reuşitei la învățătură, ambele derivând din 
atitudinile educative şi alte trăsături ale cuplului familial. 

Având o arie de cuprindere mai largă decât atmosfera familială, climatul familial dispune 
de o structură complexă, incluzând atmosfera familială, securitatea afectivă, armonia şi jocul 
rolurilor în familie, nivelul de integrare a familiei în viaţa socială etc. 

Rolul jucat de climatul educativ din familie asupra învăţării a constituit obiect de cercetare 
pentru pedagogi, psihologi, psihosociologi ş.a. Astfel, M. Gilly (1980, pp. 65 şi urm.), utilizând 
o metodologie bine articulată, a studiat climatul educativ, prin referire la conduitele concrete 
ale părinților în diferite situații de succes/insucces. Explicit, s-a avut în vedere ceea ce fac 
părinţii în împrejurări determinate, ce atitudine iau faţă de o situaţie-problemă, ce importanță 
acordă elevului, modul cum reacționează la unele situaţii neplăcute etc. Sintetizând datele 
şi rezultatele cunoscute, formulăm câteva ipoteze şi concluzii de ordin pedagogic. În primul 
rând, climatul educativ familial neadecvat poate fi dăunător reuşitei la învățătură, fiind 
influenţat de calitatea adaptării elevului la programul şcolar, apărând adesea ca o consecință 
a insuccesului şcolar. Se constituie astfel un tip special de „cauzalitate primară” în cadrul 
relaţiilor interpersonale din familie. În al doilea rând, statistic se constată că, în general, 
climatul educativ este de o calitate inferioară în cadrul familiilor elevilor slabi în comparaţie 
cu climatul din familiile elevilor buni. În al treilea rând, vorbind de incidența planului 
atitudinal al părinţilor asupra reuşitei şcolare, subliniem faptul că el corelează pozitiv cu 
atmosfera din familie, cu tonalitatea afectivă, cu dimensiunea socioculturală a acesteia, cu 
calitatea securităţii familiale. Atitudinile educative de bază (Geissler, 1977, p. 76) — vezi figura 


Principii şi metode de optimizare a condiţiilor învăţării NR! 





II. 27 - sunt rezultatul dialectic al diferitelor combinaţii între structurile familiale dominante 
(diadice, triadice, tetradice ş.a.) şi forța mecanismelor de reglare şi autoreglare. Este vorba, 
în speţă, de rolul copilului în funcționarea homeostaziei familiale (capacitatea de conservare 
a relativei stabilități şi a echilibrului interior al familiei) şi a homeodinamiei familiale (menţinerea 
echilibrului unei familii caracterizată prin procese, evenimente şi stări aflate în plină desfăşurare). 

Figura 11.27. Model ipotetic circular al comportamentului parental (după Becker, Schafer şi 
E. Geissler, 1977) 


Modelul prezentat în figura 11.27 are, în ciuda caracterului său ipotetic, are mai ales o 
valoare euristic-metodologică. După opinia noastră, el constituie un punct de plecare rațional 
şi dialectic pentru analiza conduitelor familiale, făcând distincţie între dimensiunile legitime 
ale continuumului de valori control-libertate, acceptare-refuz, autonomie-posesiune etc., 
precum şi ale acelor moduri comportamentale devenite stil, aşa cum este cazul interacțiunilor 
între elev şi părinte de tip satelizare şi nesatelizare (vezi Ausubel şi Robinson, 1980, cap. 13). 
Satelizarea este acea stare în care elevul este pus în situaţie de dependenţă, de tutelă, de 
control față de părinte, acesta din urmă considerând situaţia ca pe ceva „de drept”. În acest 
fel, copilul aflat în situația de satelizare dobândeşte o situaţie socială indirectă în grupul 
familial. Nesatelizarea este acea stare în care elevul acceptă formal şi temporal starea de 
dependenţă. Este vorba de conformare şi acceptare pe care însă părintele le poate accepta 
sau respinge. Cele două stări extreme influenţează randamentul şcolar, solicitând din partea 
educatorilor o tratare diferenţială. Pentru situaţia de satelizare se vor aplica metode indirecte 
(Flanders, 1961), prudente şi orientate spre tendinţele de supraconformare a elevului la 
directivele cadrului didactic (Kagan şi Mussen, 1956). În cazul copilului nesatelizat, asistența 
pedagogică va fi orientată spre structurarea situaţiei de învăţare, evitându-se elementele ce 

induc anxietatea, sarcinile cu caracter difuz, nedeterminate în timp şi spaţiu. Au fost descrise 
şi alte atitudini negative ale părinţilor. Astfel, cercetătoarea poloneză Hailina Spionek (1978, 
pp. 120, 130) identifică şi clasifică următoarele trei genuri de atitudini negative: 


e teama - manifestată prin panică, atitudine de nesiguranţă față de cariera şcolară a copilului. 
Această teamă se transmite copilului, dat fiind faptul că părinţii trăiesc cu ei orice insucces 
mărunt, pe care îl exagerează şi, în consecinţă, îi acordă un ajutor mult mai mare decât 
este necesar. Copiii trataţi astfel îşi pierd treptat încrederea în forțele proprii, se simt 
amenințați şi nesiguri (de exemplu, ei îşi transcriu de mai multe ori tema „pe curat”), 
caută mereu sprijin şi ajutor la alţii, chiar atunci când nu este cazul etc.; 

e agresiunea - ia forma acuzațiilor la adresa capacitații copilului (îl pedepsesc, îl terorizează) 
sau a școlii şi cadrelor didactice (învățătorul sau profesorul nu ştie cum să-l înveţe și cum 
să-l aprecieze). Adesea, cele două forme se împletesc, pedeapsa copilului fiind urmată de 
dialogul neprincipial al părinţilor cu cadrul didactic. Consecința unei asemenea conduite 
constă în faptul că elevii nu recunosc nici autoritatea părinţilor, nici pe cea a școlii; 

+  nepăsare sau bagatelizare - se traduce prin lipsa unei responsabilități sociale față de 
procesul educării, prin absenţa prețţuirii locului şi rolului şcolii în viaţă. Se apreciază că 
succesele la învățătură nu conduc la succese în viaţă, la o poziţie onestă, cinstită în familie 
şi societate. În consecință, copilul îşi va neglija obligaţiile şcolare, se va limita la atingerea 
parametrilor minimali. Cu timpul, însă, insuccesele şcolare vor determina stări tensionale 
în familie sau chiar crize în climatul familial, ca să nu mai vorbim de „vidul” moral şi 
cognitiv creat în structura personalității copilului. 


Problematica factorilor negativi, pe care o ataşăm conţinutului reflectat de conceptul de 
mediu familial, conduce la ideea necesităţii studiului aprofundat al consecinţelor educative, 
în special al celor moral-caracteriale şi afective generate de mediile dezavantajoase şi sărace 
din punct de vedere educaţional. 

Mediul familial nu trebuie abordat doar dintr-o singură perspectivă, în ciuda faptului că 
ne furnizează informaţii relevante pentru spaţiul de existenţă a elevului. Este important ca 
orice enunţ care gravitează în jurul problematicii mediului educaţional să ia în considerare 
întreaga constelație a factorilor de mediu familial, şcolar, a celor ce ţin de personalitatea 
profesorului, precum şi a celor apăruți în mediile informale, ca urmare a realizărilor elevului 
şi a conduitei sale generale. 


II.7. Ergonomia, biopsihoritmologia și igiena învăţării 


1.7.1. Spaţiul ergonomic și ecologic 


Dimensiunea ecologică a ființei umane preocupă din ce în ce mai mult specialiştii în educaţie. 
Noţiunea de mediu înconjurător a evoluat, cuprinzând atât mediul natural, cât şi pe cel construit 
de om, în speța socială, familială, tehnologică, şcolară, culturală etc. Dimensiunea integratoare 
a mediului uman calitativ nou este strâns legată şi de calitatea activităţilor şcolare, ceea ce a 
impus studii aprofundate de psihoigienă (gr. psyke = suflet, spirit, conştiinţă, hygieinos = 
sănătos, util pentru sănătate) şi de ergonomie (ergon = lucrare, muncă, iar nomos = regulă, 
normă, lege) aplicate procesului de învățământ (Dăscălescu, 1975; Manea şi Stoica, 1977). 

Asigurarea unui microclimat adecvat solicitărilor specifice unui proces de învățământ 
eficient şi modern este una dintre cerințele psihoigenice și ergonomice fundamentale. Principiile 
de bază ale acestuia sunt legate de crearea unei stări de confort, ai cărei parametri funcționali 
sunt: temperatura (vara, între 22 și 24 *C, iarna, între 18 şi 21*C), umiditatea (între 30 şi 
70%, media fiind de 50%, ştiind că aerul prea umed împiedică transpirația, iar cel uscat irită 
mucoasele), mişcarea aerului (media este de 4-8 m/s), radiaţiile (calorică, infraroşie, solară, 
electromagnetică, ionizantă); iluminarea (lumină naturală cât mai multă, poziţia stângă față 
de lumină sau asigurarea luminii artificiale, incandescente, după un coeficient specific); 
sonorizarea (aria de audibilitate normală fiind dată de presiunea acustică situată între 20 şi 
60 decibeli şi cu o frecvenţă între 250 şi 4.000 Hz). 

Ambianţa şi confortul create de spaţiul școlar şi mobilierul de lucru pentru elevi sunt 
indirect legate de eficienţa învăţării, dar deloc neglijabile pe termen lung. 

Arhitectura construcţiei, amplasarea, proiectarea şi realizarea dotărilor materiale ale unei 
săli de clasă, atelier, laborator etc. reprezintă factori generatori de climat favorabil sau 
nefavorabil activităţii de instruire. Şcoala viitorului ia în calcul toate aceste elemente. Condiţiile 
de ordin psihologic vor fi dublate de exigenţe tehnologice, ergonomice, economice şi estetice, 
astfel încât să putem regăsi satisfăcute câteva cerinţe principale (Truşcă, 1979; Râpă, 1980): 
adaptare la dimensiunile antropometrice ale beneficiarilor; multifuncțţionalitate pentru cât 
mai multe discipline şi tipuri de lecţii; modularitate, care se permită adaptării după situaţie; 
supleţe şi gabarit, formă, colorit plăcut, odihnitoare; specificitate la timpul de activitate 
didactică, prin pupitre înclinate scaune ergonomice, înălțime reglabilă ş.a. 

Strâns legată de acestea se conturează o altă sarcină prioritară a activităților educatorilor, 
şi anume organizarea rațională a solicitărilor, pentru a menţine elevul în zona unei optime 
dezvoltări, adaptări şi integrări socioprofesionale. De aici interesul pentru problematica 
variabilelor ce definesc raportul solicitare (cu toate formele ei - subsolicitare, suprasolicitare, 
solicitare normală), efort şi refacere în procesul educaţional. 

Solicitarea cea mai intensă, de ordin calitativ şi cantitativ, are loc la nivelul conduitei 
psihice, solicitarea psihică, în speță cea intelectuală, angajează importante transformări 
fiziologice şi de biochimism, datorate acțiunii unei multitudini de factori, dintre care mai 
importanţi sunt: „Cerinţele obiective specifice studiului din dispoziția de muncă a elevului, 
condiţiile materiale ale mediului înconjurător, motivaţia, alți factori emoţionali şi interumani, 
durata muncii intelectuale ş.a” (Ockel, 1976, p. 12). 

Din această perspectivă este necesară stabilirea limitelor solicitării psihice ca raport între natura 
şi intensitatea solicitării, potenţialul psihic, durata efortului depus şi efectele modificării funcționale. 

În cazul în care aceste raporturi sunt dereglate - cantitativ şi calitativ —, apar fenomene 
şi stări de oboseală fizică sau psihică intelectuală (parţială sau generală), precum şi de surmenaj 
intelectual, ca formă cumulativă și avansată a oboselii. Ele au implicaţii evidente pentru calitatea 
proceselor de predare-învăţare, pentru însăşi capacitatea de muncă a şcolarului. 

În postura de factori cauzali ai stărilor de oboseală, în literatura de specialitate (Ockel, 
1976) se citează: volumul intens de informaţii ce trebuie reținute în timp scurt (oboseala ce 
apare este definită drept sindrom de agresiune informaţională); insuficiența somnului (ca 
durată, calitate, condiţii ş.a.); regimul alimentar neraţional şi neechilibrat; zgomotul şi ritmul 
rapid al mediului în care se desfăşoară activitatea; activitățile obligatorii cu durată mare, şi 
ritm exagerat de desfășurare; absenţa unor pauze de refacere între activități; nerespectarea 
principiului privind dozarea progresiv-crescândă și apoi progresiv-descrescândă a intensității 
efortului în timpul zilei și săptămânii; insuficiența timpului acordat repausului după masă; 
prezenţa jocurilor şi altor activităţi recreative cu rol de recompensare şi activitate psihometrică; 

solicitările nervoase intense şi frecvente în timpul dinaintea somnului; relaţii conflictuale 
permanente în cadrul familiei; maniere neraţionale de utilizare a timpului liber; absenţa unui 
antrenament intelectual adecvat; absenţa sau excesele de ordin afectiv (relaţii şi atmosfera 
tensionată în clasa - E. Geissler); ritmuri şi bioritmuri necorespunzătoare regimului de 
muncă; condiţii deficitare de mediu fizic, şcolar şi/sau familial; elemente specifice de personalitate 
(stare neuropsihică, particularităţi glandulare, aspiraționale etc.); factori individuali specifici (boli, 
stare constituțională deficitară, fumatul, alcoolul, cafeaua în cantităţi excesive — mai ales la 
tineri); unele stări specifice de subsolicitare etc. 

Ca element favorizant al stării de oboseală, cel mai frecvent invocat este regimul de 
activitate a elevului într-o zi de lucru şi în contextul unei săptămâni. Consecința unui regim 
nerațional distribuit pe zilele săptămânii (Antal, 1978, p. 277) poate fi mai bine apreciată 
pornindu-se de la analiza curbei de oboseală la elevi în zilele unei săptămâni cu șase zile de 
activitate (vezi figura 11.28). Un alt factor important al evoluţiei curbei oboselii îl constituie 
şi modul cum este distribuit conţinutul activităţii în timpul zilei. 

(ora şcolară normală) 


Figura 11.28. Curba oboselii la școlari în cursul unei săptămâni 
de activitate didactică (după A. Antal) 


II. 7.2. Biopsihoritmologia și creșterea randamentului 
învăţării 


Interacțiunea elev-mediu, familie-mediu şcolar şi social generează şi dezvoltă un ritm specific 
al elevului, care poate să corespundă, în linii mari, dialecticii manifestării bioritmurilor. Este 
vorba despre o dialectică ce înregistrează curbe specifice în perioada de creştere şi maturizare 
a copilului, putându-se afirma că, în general, capacitatea de lucru a copiilor depinde de 
frecvenţa proprie a bioritmurilor. 

Aceasta este şi rațiunea pentru care 


acţiunile de psihoigienă nu trebuie orientate numai centrifug, spre ambianța subiectului sau a 
relaţiilor acestuia cu mediul social sau profesional, ci şi centripet, asupra principalelor funcții şi 

procese psihice; aceste acțiuni pot cristaliza o psihoigienă a funcţiilor senzoriale, cognitive şi mai 
ales volițional-afective care sunt cele mai labile şi mai susceptibile de influențare (Zorgo, Cosmovici 
şi Golu, 1980, p. 326). 


Psihoigiena activităților intelectuale încorporează noi concepte, a căror frecvenţă devine 
semnificativă prin modernitatea conţinuturilor şi metodologiei acoperite, dar şi prin valenţele 
operaţionale aprobate în variate domenii: medicină, sport, industrie, aviaţie, precum şi în 
cel şcolar. Dintre acestea vom supune analizei câteva mai importante: ritm individual, ritm 
colectiv, tempou, bioritm, experiența timpului propriu ş.a. 

Precizăm de la început că ne aflăm în fața unor probleme insuficient cercetate şi elucidate, 
iar implementarea lor în câmpul realității educaţionale trebuie privită cu unele rezerve, fără 
ca prin aceasta să eludăm adevărata lor forță explicativă. 

Ideea de bază de la care se porneşte este aceea că, dacă întreaga materie vie are o anumită 
ritmicitate (cuantică, atomică, moleculară, celulară, tisulară, organică, sistemică), atunci, cu 
necesitate, şi lumea omului, a şcolarului cu atât mai mult, se supune acestei legităţi, numită 
cronobiologie (Fraisse, 1980). Conceptul care are o mare răspândire este mai ales cel al 
ritmului sau al ciclurilor de bază ale ritmurilor. Încercând un inventar și o clasificare a 
categoriilor de ritmuri, ajungem la următoarea grupare: a) fizice, psihice, intelectuale şi 
astrale; b) circadian (24 ore) şi sezonier; c) tempo de viaţă, tempo de învăţare, tempo mental 
Q. Mishima); d) fizic, biologic şi psihosocial (P. Popescu-Neveanu); e) fizic, emoţional, 
intelectual (G. Thommen); f) individual, de grup ş.a. 

Într-o largă accepţiune, ritmul individual este o succesiune relativ constantă de activități 
şi repausuri fundamentale pentru subiectul uman, răspunzătoare pentru performanţele şi 
eficienţa acţiunilor sale. 

Ritmul propriu de activitate, inclusiv învăţare, se află în relaţii strânse cu bioritmul, între 
ele stabilindu-se raporturi de intercondiționare. Determinismul complex biopsihosocial este 
cel care guvernează aceste raporturi. 

Esenţa materială a bioritmurilor o constituie proprietatea organismelor de a măsura 
timpul şi de a sincroniza viteza, intensitatea şi sensul proceselor, fiziologice şi de biochimism 
în raport cu alte particularități ale timpului. 

Se poate afirma, pe baza datelor ştiinţifice, că procesualitatea bioritmică are la bază și un 
program genetic. Supuse unei legităţi generale, ritmurile sau, mai exact, biopsihoritmurile umane, 
se întâlnesc în diferite comportamente ale personalităţii, privită ca unitate biopishosocială. Vom 
întâlni astfel ritmuri specifice în „diviziunea celulară, în secțiunile endocrine, în variaţia 
somn-veghe, în acuitatea vizuală, în capacitatea de concentrare a atenţiei, în forță fizică, în 
randamentul intelectual, în dispoziţiile afective şi chiar în potenţialele creatoare” (Popescu, 1981). 

De aici reiese că activităţile de învăţare sunt influențate, între altele, şi de această legitate. 

Pentru o înţelegere mai adecvată a problematicii, vom avansa câteva idei privind principalele 
teorii referitoare la ritmurile şi perioadele de natură psihobiologică a căror incidență asupra 
învăţării nu poate fi ocolită. 


A. Teoria lui Jiro Mishima. Teoria lui Mishima (1977), personolog japonez cu contribuţii 
deosebite privind teoria personalităţii şi comportamentului, are ca punct de plecare conceptul 
de tempo individual, ierarhizat în cadrul principalelor manifestări comportamentale la 
nivelul a trei dimensiuni fundamentale: tempoul de viaţă (TV), tempoul de învăţare (TI) 
şi tempoul mental (TM): 

e  tempoulde viață (IV), măsurat şi interpretat prin indicatori cum sunt viteza, intensitatea, 
oscilaţia şi durata comportamentelor de zi cu zi ale unui subiect, este considerat un 

rezultat al personalităţii subiectului, format de-a lungul întregii filo- şi ontogeneze şi 
a cărui specificitate este dată de întâlnirea unică a circumstanțelor biosociale cu 
tendinţe biologice înnăscute. El se apropie de ceea ce noi numim tempo personal, 
fiind prin aceasta mai greu de observat și măsurat; 

e  tempoulintelectual sau de învățare (TI) are statutul unei forme specifice de comportament 
individual, dobândit ca urmare a interacțiunii subiectului cu legităţile mediului extern, 
măsurat şi evaluat cu aceiași parametri - viteză, intensitate, oscilație, durată - şi care 
poate dispărea ca element controlabil dacă nu este întărit prin exercițiu sistematic, 
prin repetare. Este construit pe mecanismele tempoului de viață; 

e  tempoul mental (TM), considerat una dintre formele superioare ale dezvoltării comporta- 
mentului inteligent, este prezent în situații opţionale, definiționale şi chiar atitudinale - 
dorinţe, expectaţii, aspirații, precum şi în unele forme de comportament volițional. 
Ca şi TV, TM stă la baza TI, apreciat ca fundament al tuturor comportamentelor 
conştiente. Din punctul de vedere al situării în structura psihismului, ierarhia lor 
poate fi următoarea: tempoul intelectual la nivelul I, sau al conştiinţei, tempoul mental 
la nivelul II, intermediar, iar tempoul de viață la nivelul III, sau al preconştientului. 
]. Mishima formulează enunţul legic al existenţei TM ca potenţial al TV şi a TV ca 
potenţial al TI. Tot ce apare ca disfuncţie adaptivă, afirmă el, rezultă din conflictele 
sau antagonismele dinăuntrul fiecărei relaţii sau dintre formele de comportament 
aparținând diferitelor niveluri ale acestora. 

Ce valoare are teoria amintită pentru eficiența învățării, pentru psihoigiena procesului 
de instruire? Dacă vom identifica tempoul de viaţă cu ritmul biologic al elevului, tempoul 
intelectual cu ritmul şcolar, operaţiile care au acoperire ştiinţifică, vom ajunge la o serie 
de variante şi raporturi specifice unei situaţii de învăţare din care reținem câteva elemente 
mai importante. 
Bioritmul individual al elevului, evaluat prin indicatori de viteză, intensitate, oscilație şi 
durată, influenţează întregul proces de învățare, realizat în forme colective sau individuale, 
şi acestea pentru că el se instituie că suport natural fundamental al asimilărilor de orice 
fel. 
Ritmul şcolar sau, mai larg spus, al activităţii de învăţare, evaluat prin aceiaşi parametri, poate 
fi format, educat, provocat, dirijat, menţinut şi automenţinut prin intervenţiile educaţionale 
ale familiei, şcolii, grupului sau al efortului personal, după cum, fără asemenea „presiuni” 
(condiţii şi factori) externe, el se diminuează. Ritmul școlar are ca suport bioritmul, dar 
se formează uneori ca un fel de contrabioritm, înfrângând tendinţele balanței homeostazice 
cu rol de automenţinere şi autoreglaj. Din acest punct de vedere se pot contura cel puţin 
patru modalităţi de interacţiune: ritmul şcolar/de învățare intră sau este în consonanță 
sau urmează ritmul biologic, dar performanţele sunt slabe, nesemnificative; ritmul de 
învăţare se opune/este „în contra” ritmului biologic, performanţele fiind bune; ritmul de 
învăţare este „în contra” ritmului biologic, performanţele sunt slabe. 

Cunoaşterea acestor tipuri de raporturi îl conduce pe educator la gândirea şi conceperea 

unor strategii de intervenţie educativă care să deplaseze interacțiunea pe zone apropiate 

consensului ritm şcolar - ritm biologic - performanţe aşteptate. 

Teoria lui ]. Thomazi. Teoria specialistului francez are la bază ideea că psihopedagogia 

modernă nu poate fi detaşată de suportul său natural biologic, iar atunci când o face este 

pe cale de a deveni un simplu joc intelectual abstract (Thomazi, 1972). Din această 
perspectivă, ritmurile psihobiologice îşi dovedesc valoarea şi utilitatea în practica școlară. 

Ritmul şcolar are ca fundament ritmul biologic. Dintre ritmurile naturale care influenţează 


Principii şi metode de optimizare a condiţiilor învăţării 117 





performanţele şcolare, cele circadiene (24 ore), bazate pe alternanţa zi-noapte, sunt mai 
evidente, fără ca prin aceasta influența universului cosmic să fie eliminată. 
Desincronizările ce apar între ritmicitatea specifică universului biologic şi ritmicitatea 
universului şcolar au ca efect performanţe scăzute, modificări sensibile în normalitatea 
proceselor fiziologice (temperatură, puls, respiraţie, presiunea sistolică şi diastolică), stări 
de anxietate, deficiență de concentrare, modificări ale pragurilor sensibilităţii ş.a. 

De aceea, se impune ca în timpul școlarităţii să nu se schimbe mereu rapoartele dintre 
ritmurile normale şi cele artificiale. Deşi este cunoscută marea capacitate de adaptabilitate 
a elevilor, se ajunge la o „adaptare rea” cu efecte de tipul oboselii, stări de sensibilitate 
crescută, stres ş.a. Mai mult, se poate contura chiar un ciclu circadian anormal, rezultat 
al manifestării unui tip de minimă rezistenţă în care organismul reacționează arbitrar şi 
mai puţin adecvat la alternanţa zi - noapte şi muncă - odihnă. 

C. Teoria lui G. Thommen. Având ca punct de plecare idei mai vechi, formulate de autori ca 
Svoboda, Fliess, Schlieper ş.a., privind ciclurile ritmice de mai lungă durată decât cel 
circadian, G. Thommen (1976) ajunge la următoarea clasificare: ritmul fizic sau al activismului, 
de 23 zile, ritmul sensibilităţii (al afectivului), de 28 zile şi ritmul intelectual, de 33 zile. 
Ritmul fizic sau al activismului îşi are originea în celule sau în fibrele nervoase. Fluctuaţiile 
lui afectează puterea fizică, rezistenţa, energia, curajul fizic. În prima jumătate a perioadei (11 
zile şi jumătate) are un caracter ascendent sau de descărcare. Subiectul se simte mai viguros, 
vitalitatea şi rezistența sunt în cea mai bună formă, performanţele fizice sunt mai mari. A doua 
jumătate a ritmului este destinată reîncărcării şi se caracterizează prin oboseală, prin slăbirea 
performanţelor fizice. Punctele de maxim sunt date de prima zi şi de perioada întâi. Punctele 
de minim sau critice sunt situate în a 12-a zi şi în primele zile din a doua perioadă. 

Ritmul sensibilităţii, 28 zile, guvernează sistemul psiho-afectiv. Prima perioadă de 14 zile este 
pozitivă, de descărcare, subiectul se află în bună dispoziţie, este optimist, are disponibilități 
creative, stări afective tonice. A doua perioadă (intervalul dintre ziua a 15-a şi a 28-a) 
este de încărcare şi recuperare, subiectul fiind mai puţin disponibil, irascibil afectiv, cu 
tonus scăzut. Punctul de maxim - ziua 1; punctul de minim - ziua a 15-a. 

Ritmul intelectual, de 33 zile, îşi are originea în celulele sistemului nervos central. Prima 
perioadă (primele 16 zile) se caracterizează printr-o mare receptivitate a subiecţilor la 
asimilarea de noi cunoştinţe, gândirea lor este mai activă, acurateţea ideilor mai evidentă, 
capacitatea de memorare crescută, reactivitatea mentală promptă, disponibilități pentru 
studiu mai evidente. A doua jumătate se caracterizează printr-o mai redusă capacitate 
cognitivă, slabă capacitate mnezică, slabă capacitate de imaginare şi concentrare. Pedagogic, 
în această perioadă s-ar recomanda lecţii de repetare şi de aplicare a cunoştinţelor, 
priceperilor şi deprinderilor. 


În legătură cu coeficientul de operaţionalitate al acestei teorii, în literatura de specialitate 
se aduc probe certe, dar şi unele contraargumente (Popescu, 1981; Pitariu, 1984). 

Desigur, multe necunoscute însoțesc aceste teorii. Important este să vedem în ce fel pot 
fi interpretate toate informaţiile adunate, astfel încât proiectarea strategiilor pedagogice să 
fie optimizatoare în raport cu particularitățile subiecților educaţionali. 

Fără a absolutiza în nici un fel răspunsurile, afirmăm că informaţia oferită de cunoaşterea 
bioritmurilor individuale sau ale grupurilor care interacționează este de o mare importanţă. 

Cunoașterea bioritmurilor nu suplineşte şi nici nu se substituie activităţilor specifice de 
cunoaştere psihopedagogică a personalităţii elevilor. Ea aduce un spor de cunoaştere, de 
autocunoaștere, mărind registrul posibilităților de intervenţie asupra propriei personalități. 

În acest scop, se impune corelarea informaţiilor obținute pe calea determinării ritmurilor 


şi bioritmurilor cu cele psihologice, igienă, fiziologie, neurologie, precum și cu cele de 
pedagogie, pentru a se ajunge la formulări cu un grad crescut de generalitate. Detaliem câteva 
dintre acestea: 


performanţele cele mai mari se obțin, în ritmul circadian, endogen, de obicei, în timpul 
orelor zilei, cele din timpul nopţii fiind, pe ansamblu, mai scăzute. Ele urmează, într-o 
regulă generală, curba temperaturii corpului uman (minimă, între orele trei-şase şi cu 
scăderi accelerate după ora 21). În timpul zilei, se constată existența a doua intervale în 
care capacităţile se află în zona de maxim a curbei: primul, între orele 9 şi 11. Cel de-al 
doilea, între orele 17 şi 20, precum şi două intervale în care capacităţile se găsesc în zona 
valorilor minime - orele 3-4 şi 13-15. Importante ca valoare în unele activităţi, acestor 
ritmuri le corespund și performanţe variate. Astfel (Pitariu, 1984), în activităţi care 
implică mecanisme senzoriale, discriminare vizuală de exemplu, după orele de masă 
performanţele cresc, în timp ce în sarcini senzoriomotorii (precizie, rapiditate, timp de 
reacţie ş.a.) se înregistrează creşteri dimineaţa devreme şi seara târziu. În sarcinile de 
execuţie mintală (detectare, alegere, operaţii aritmetice, baraj ş.a.), performanţele sunt 
în creştere dimineața, optime după masă şi mai scăzute seara. Probele de memorie au 
arătat că performanţele memoriei de scurtă durată sunt mai mari dimineaţa. Pentru 
memoria de lungă durată, performanţele au fost mai mari după masă şi seară. Prelucrarea 
informaţiilor este mai rapidă şi mai elaborată după-amiază; 

ritmul vital fundamental, care explică particularitățile menţionate, este cel dat de relația 
somn - veghe, cu menţiunea că prin condiţionare şi prin alte intervenţii externe se pot 
induce modificări sensibile ale zonelor de maxim şi de minim, cu efecte asupra posibilităților 
de adaptare şi de creare a unei consonanţe între ritmurile psihofiziologice şi cele ambientale; 
variaţii ale performanţelor se înregistrează, de asemenea, şi în cursul zilelor săptămânii. 
Astfel, se constată că luni şi sâmbătă se obţin performanţe mai scăzute, în timp ce miercuri 
şi joi, performanţele cele mai ridicate. Efectele acestor variaţii vor fi avute în vedere în 
procesul de planificare şi organizare a muncii elevilor, în stabilirea orarelor, în încărcarea 
şi distribuirea sarcinilor pe zile, în alternarea regimurilor de învăţare-odihnă-somn-activități 
la liberă alegere, în sugerarea căilor adecvate de diminuare a stărilor de oboseală, stres, 
iritabilitate ş.a. 

importante ni se par, în contextul discutat, exerciţiile destinate educării frânelor condiţionate, 
dezvoltării puterii de stăpânire, a autocontrolului manifestărilor temperamentale (se 
constată diferențieri între subiecţii introverţi şi extraverţi, în sensul că extraverţii sunt 
mai activi şi au performanţe mai ridicate seara, în timp ce introvertiţii sunt mai activi şi 
au performanţe crescute dimineața devreme), dar, mai ales, raționalității programului 
şcolar în perioada 6-11/12 ani, când se stabilizează harta neurodinamică a copilului. Nu 
lipsită de importanţă ni se pare a fi şi evitarea desincronizărilor bioritmice cu efecte 
negative în plan psihoadaptativ şi al integrării elevilor în colectivitățile şcolare. Cercetările 
de cronobiologie (Benoit, 1981; Folkard, 1979 ş.a.), aplicate la activitatea şcolară, au 
demonstrat corelaţia dintre rolul funcţiilor vitale şi programul exterior (vezi Pitariu, 
1984), ai căror factori numiţi sincronizatori (Vermeil, 1976) ajung să regleze, între anumite 
limite, potenţialul subiectului. Problema valorii şi a rolului jucat de sincronizatori se 
pune, așa cum arătam, îndeosebi pentru elevii de 6-12 ani, vârstă fragilă, unde tempoul 
personal al cadrului didactic se va adapta între anumiţi parametri ritmului colectivităților 
şcolare. Se vor evita, pe cât posibil, ruperile de ritm sau aplicarea așa-numitelor orare 
glisante, cum le numea metaforic A. Toffler (1981), cu efecte negative asupra eficienţei 

generale a activităţii instructiv-educative, asupra dezvoltării personalităţii elevilor (la 
adulți, asemenea orare sunt chiar recomandate după unii autori). Individualizarea educa- 
ţională, pe fondul optimizării globale a solicitărilor colective, poate constitui o strategie 
utilizabilă cu suficientă forţă transformatoare, după cum şi alte strategii de cunoaştere, 
organizare şi valorificare a timpului destinat altor refaceri (somnului, în mod special) 
constituie elemente reper extrem de eficiente. 


II.7.3. Elemente de planificare, normare și organizare 
a timpului 


Este bine de ştiut că o mare parte din procesul instructiv-educativ se desfăşoară într-o perioadă 
în care elevul se află în plin proces de dezvoltare şi formare. Promovarea unei stări normale 
de sănătate este legată şi de realizarea unui program optim de studiu, care să satisfacă cerinţele 
obiective ale normativităţii activităţilor prevăzute în orarul şcolari, ale cărui încărcături zi/ 
săptămână variază în limitele a 3-4/18-20 ore la clasa I; 4/20 ore la clasele II-IV; 4-5/28 ore 
la clasele V-VIII; 5-6/30 ore la clasele IX-XII. 

Interesul pentru normarea variabilei timp a constituit un obiectiv prioritar pe agenda 
multor reuniuni și întâlniri internaţionale. Există variate încercări de normare internaţională 
(firesc, normele au caracter de recomandare pentru organismele de specialitate dintr-o ţară 
anume). Dintre acestea, menționăm recomandările făcute de participanţii la Conferința 
Europeană de Igienă şi Medicină Școlară (1954), privind distribuţia relativă a timpului pentru 
elevii de 7-18 ani. Prezentăm această distribuţie (Vermeil, 1976, p. 89): 


Tabelul 11.6. Distribuţia timpului pe activităţi, la elevii cu vârste între 7 şi 18 ani 






































Vârsta (în ani) Număr de ore destinate zilnic 
Ss AL ASO 
7 12 10 2 
8 11 1/2 9 1/2 3 
11 1/2 9 3 1/2 
10 11 1/2 8 41/2 
11 11 8 5 
12 10 1/2 8 5 1/2 
13 10 8 6 
14-15 9 1/2 8 6 1/2 
16-18 9 8 7 














S - somn; AL - activ. Libere; ASO - activ. Obligatorii 


Caracterul normativ al regimului activităţii școlare rezultă şi dintr-o planificare a timpului 
în funcţie de vârstă, durata atenţiei, alternanța optimă activitate - odihnă ş.a. Un asemenea 
model parametric aplicat ciclului primar este oferit de concluziile unei întâlniri internaţionale 
a pedagogilor şi medicilor şcolari (1965), pe care-l prezentăm într-o formă prescurtată (Vlad, 
1977, p. 90) în tabelul 11.7. 


1. Problemele orarului școlar sunt dintre cele mai discutate și greu de rezolvat optimal în raport cu 
cerinţele normativității psihofiziologice, ele neconstituind obiectiv al analizei noastre. 

Tabelul 11.7. Valori de timp destinate activităţilor din ciclul primar 














Grupe de Durata Număr de ore ocupate 
vârstă maximală a pe zi optim/ în activități recreaţii 
perioadei de maxim săptămânale 
concentrare a (5 zile) optim/ 
atenţiei maxim 
6-7 ani 20-30 min. 2/2 1/2 12/15 10-15 minute după 
8-9 ani 25-35 min. 3/3 1/2 15/21 40-50 min. de 
10-11 ani 30-40 min. 4/4 1/2 20/24 activitate în clasă 














Rezultatele unor cercetări de teren mai recente (INS, 2013) privind durata timpului alocat, 
în ore şi minute, de subiecți (eşantion reprezentativ la nivel naţional), în vârsta de 10-14 ani 
şi 15-24 de ani, pentru trei tipuri dintre activităţile zilnice, respectiv studiu, activități de timp 
liber şi somn, au fost sintetezizate mai jos astfel (vezi tabelul 11.8): 


Tabelul 11.8. Timpul alocat pentru studiu, activităţi de loisir şi somn 












































Activităţi Studiu Activităţi de timp liber Somn 
Gen/Vârste | 10-14ani 15-24 ani 10-14 ani 15-24 ani 10-14 ani 15-24 ani 
Total 5:06 2:58 4:55 4:36 9:36 8:46 
Băieți 5:14 2:59 4:59 4:59 9:29 8:43 
Fete 4:57 2:57 4:51 4:17 9:44 8:49 
Sursa: INS, Cercetare statistică privind utilizarea timpului în România (TUS), septembrie 2011 — 
septembrie 2012. 





Comparând aceste date cu normativele în vigoare la noi pentru ciclul primar constatăm 
o apropiere sensibilă a parametrilor valorici, variațiile fiind motivante. Pe ansamblu, se 
constată preocupări pentru o reducere a încărcării programului zi/săptămână pentru toate 
ciclurile de învățământ. 

Planificarea timpului se corelează cu planificarea activităţilor de studiu individual acasă, 
metodele prin care se realizează acestea jucând un rol extrem de semnificativ. 

Pentru o raţionalizare a acestor variabile se impune respectarea unor reguli elementare, 
dar absolut necesare: cunoaşterea exactă a timpului ocupat cu activități obligatorii şi a 
timpului disponibil pentru alte activităţi din timpul total săptămânal (7 x 24 = 168 ore); 
cunoaşterea şi inventarierea problemelor care trebuie realizate într-un interval de timp 
stabilit (zi, săptămână, lună); stabilirea priorităţilor în rezolvarea problemelor planificate 
într-o zi de muncă; alocarea unui timp potrivit fiecărui tip de activitate, astfel încât programul 
planificat să fie atins pentru toate diviziunile lui; evaluarea (autoevaluarea) realizării tuturor 
elementelor propuse şi a eventualelor replanificări necesare. 

Planificarea optimă a programului de studiu într-o zi este condiţionată de cel puţin două 
categorii de factori. În primul rând, de factori obiectivi, cum sunt: buget de timp, cerințe pentru 
activităţile obligatorii de a doua zi, pentru cele social-civice şi alte solicitări neprevăzute. În al 
doilea rând, de factori subiectivi, cum sunt: particularități ale personalităţii celui ce învaţă și care 
implică o orientare generală bună asupra timpului, asupra cantității şi dificultății materialului de 
studiat, cunoaşterea solicitărilor în raport cu studiul individual, a timpului personal ce poate 
fi alocat studiului, a stilului specific şi general de pregătire al celui care învaţă, a capacității 
de efort şi concentrare a atenţiei, a capacitaţilor de gândire, de transfer etc. 

Un program zilnic optim de studiu poate fi proiectat prin divizarea activităţilor pe 
următoarele criterii: problemele, ierarhizate după importanță, timp etc.; agenda realizării 
sau nerealizării lor; observaţii asupra calităţii realizării, precum și cauzele nerealizării (vezi 
Chelcea şi Chelcea, 1977). 

În normarea activităţii de învăţare, principalele griji constau în a evita supraîncărcarea, 
în a realiza un echilibru între timpul normat exterior şi cel normat de fiecare, astfel încât 
ritmul dezvoltării psihosomatice, adaptarea şi succesul activității să corespundă matricei 
personalității. 

Pe acest temei se proiectează şi se verifică diferite seturi de instrumente de testare 
diagnostică şi prognostică a personalităţii din punct de vedere al relaţiei optime cu timpul, 
ca o a patra dimensiune a existenţei umane. 

Experienţa timpului joacă un rol important în psihoigiena activităților de predare, învățare 
şi evaluare. Modul în care elevii percep variabila timp are o valoare semnificativă asupra 
unor comportamente observabile şi implicate în activitatea şcolară, în activităţile extraşcolare, 
precum şi în viaţa profesională. 


II.7.4. Convergenţa soluţiilor alternative de refacere 
a potenţialului psihofizic 


Registrul principiilor, metodelor, tehnicilor, procedeelor şi condiţiilor destinate refacerii 
săptămânale ca fenomen natural, progresiv şi individual este extrem de larg. Dintre acestea 
menţionăm (Drăgan, 1978; Leplat şi Schmidtke, 1969; Simonson şi Keys, 1971): 


e înlăturarea tuturor factorilor apreciați ca favorizanţi şi declanşatori de oboseală şi surmenaj; 

+  asolament intelectual optim, constând în variaţia activităţii intelectuale pe domenii 
complementare şi nu concurente, evitându-se solicitarea aceloraşi funcţii şi procese 
psihice sau a aceleiaşi zone din sistemul nervos central; 

e asigurarea orelor şi condiţiilor de odihnă pentru un somn normal în timpul nopții; 

e asigurarea şi respectarea pauzelor de 10-15 între activitățile şcolare. Studiile experimentale 
au arătat că pauza activă influențează semnificativ ameliorarea capacităţii de efort intelectual, 
comparativ cu ritmul de scădere a eficienţei efortului investit de cei ce nu-și asigură sau 
respectă astfel de pauze; 

+ desfăşurarea unoractivități sportive în aer liber, realizându-se astfel o puternică oxigenare 
şi solicitare complementară de ordin fizic; 

e asigurarea unor condiţii speciale de refacere după concursuri, examene sau perioade mai 
grele din punct de vedere al volumului de efort intelectual; 

+ respectarea unui regim optim între muncă, odihnă şi somn; 

+ alimentaţie rațională, cu accent pe elemente cu aport proteic şi hidrolitic; 

+ mijloace balneo-fizioterapeutice, precum şi mijloace farmacologice (sub recomandare 
medicală). 


Este tot mai mult acceptată ideea că sănătatea mintală ocupă locul cel mai important în 
complexul integral al personalităţii, ea reprezentând elementul fundamental, esența condiţiei 
umane, echilibrul ei, sursă generatoare de acte creatoare, de valori materiale şi spirituale. Pe 
acest temei, putem justifica preocupările sistematice actuale de a identifica reguli de conduită 
care să-i permită elevului şi, deopotrivă, adultului care învață să facă față avalanșei de 

informaţii cu efect de suprasolicitare (agresivitate şi stres) asupra proceselor de cunoaştere 
şi prelucrare informaţională. Inventariem, în cele ce urmează, câteva recomandări propuse 
de profesorul M.H. Rader de la Universitatea din Arizona, într-un studiu publicat în revista 
Personnel Journal: 


e eliminaţi stimulii din mediul înconjurător, în sensul de a gândi cât mai adânc, dar la cât 
mai puține lucruri în acelaşi timp. Orice distragere din afară reprezintă un stimul în plus, 
o supraîncărcare (de exemplu, zgomot, simpla distragere vizuală sau auditivă etc.). În 
acest context, se recomandă așezarea mesei de lucru astfel încât să se evite privirea directă 
spre uşă; 

e folosiţi liste de sarcini şi nu aglomeraţi creierul cu informaţii curente, cum sunt termeni, 
adrese, ani, numere de telefon ş.a., astfel încât memoria să poată fi utilizată pentru sarcini 
de mai mare importanţă; 

+ nu faceţi două lucruri odată, mai ales când sunt diferite ca natură. Folosiţi procedeul 
cumulării sarcinilor de natură apropiată şi al efectuării lor în acelaşi timp; 

e  structuraţi-vă ziua de muncă astfel încât să evitaţi întreruperile, care, pe de o parte, vă 
distrag de la sarcina imediată, în curs de executare, diminuând astfel randamentul zilei, 
iar pe de altă parte, contribuie la adâncirea stresului; 

+ stabiliți priorități. În momentele de activitate ce presupun o concentrare maximă sau 
atunci când lucraţi sub presiunea unor termene (examen) sau a altor imperative, nu vă 
lăsaţi distras de sarcini de importanţă secundară. Triaţi activităţile în funcție de priorități. 
Elaboraţi materialele care cer o mai mare concentrare în prima parte a zilei, când forța 
de concentrare este mai mare şi mintea mai limpede; 

e  organizați-vă masa de lucru, ştiut fiind faptul că dezordinea contribuie la distragerea 
mentală. Păstraţi un singur lucru pe birou, cel la care lucraţi, pentru că aceasta vă va ajuta 
să vă gândiţi la un singur lucru o dată, evitând astfel o formă de supraîncărcare informaţională. 


Toate aceste recomandări, la care se pot adăuga şi altele, sunt solidare ideii de dozare a cantităţii 
de informaţie atât la primire, la prelucrare, cât şi la obiectivarea în produse personale, originale. 

Capitolul III 


Strategii. Metode și tehnici de învăţare 


11.1. Concepte integratoare și semnificaţii majore 


Conceptul de „strategii, metode şi tehnici de învățare/studiu” (SMTI) este atât integrator, 
cât şi diferențiator semantic. Metodologic, el cere mai întâi analize semantice aplicate şi 
comparative, perechea sintagmatică examinată adesea fiind învățare tradițională - învăţare 
permanentă, flexibilă (vezi Stag], 2012, pp. 38-40). 

Un exercițiu centrat pe descriptori de bază conduc la următoarea suită de valori, după 
cum urmează: 


Tabelul III.1. Învățarea tradiţională - învățarea permanentă: descriptori de bază 





Caracteristici dominante 









































Învăţarea tradiţională Învăţarea permanentă, flexibilă 
e memorare prin repetiție; e domină gândirea critică şi imaginară; 
e dezvoltare intelectuală lineară, concretă; e dezvoltare intelectuală nonlineară, 
ascendentă; 
e proces mental parțial static, rigid; e proces dinamic, spiralat, cu ruperi de ritm; 
e conduită conformistă; e conduită flexibilă, stimă de sine; 
e  cfort individual, concurenţial; e  cfort educat cooperant, de progres; 
e  dominanța strictă a conținutului; e  dominanța curriculară complexă; 
e centrarea pe profesor ca furnizor/instructor; |e centrarea pe subiect, pe cursant; 
e mediu de învăţare relativ rigid; e mediu de învăţare flexibil, virtual conectat; 
e tehnologia are statut de instrument separat, |e tehnologia ca instrument integrat; 
e implicare comunitară extensivă; e implicare comunitară intensivă, discretă; 
e motivaţie dominant extrinsecă; e motivaţie dominant intrinsecă; 
e învăţare disciplinară; e învățare inter-, pluri-, crosscurriculară; 
e  temporalitate planificată, inflexibilă; e planificare în regim personal, eficace; 














e proiect personal în registru monodeterminat. |e proiect personal în registru plurideterminat. 





O nevoie aparte este reprezentată de utilizarea unei taxonomii aplicate studiului academic. 
Repertoriul strategiilor, metodelor şi tehnicilor conţine o bogată paletă de modele exempli- 
ficatoare. Din aplicaţiile la învăţarea academică independentă reținem cel puţin două exemple. 

Exemplul A 


Conţine o sinteză a principalelor strategii (tactici, metode, tehnici, procedee) de învăţare 
practicate în modelul învăţării asistate de calculator (O'Malley et a/., 1993). Configurarea 
nontabelară categorială simplifică ideea de ordine și de înțelegere mai rapidă a unei suite 
incomplete de enumerări, lista putând însă fi continuată (Neacșu, 2012). 
Strategiile, tehnicile, procedurile și alte câteva elemente operaţionale se prezintă astfel: 
a) Metacognitive, caracterizate prin: 
+ autocontrol: verificarea propriei înțelegeri; 
+ autoevaluare: aprecierea gradului de însușire a materialului; 
+ atenţie direcţionată: decizie prealabilă privind concentrarea pe anumite sarcini, pe 
ignorarea faptelor ce pot cauza distragerea atenţiei; 
+ atenţie selectivă: decizie prealabilă de a se concentra asupra unor informaţii importante 
și specifice; 
+  automanagement: are loc o stabilire a momentului și a condiţiilor potrivite învăţării; 
planificarea metacognitivă: expunerea obiectivelor personale și selecționarea strategiilor 
adecvate, asociate cognitiv, afectiv. 
b) Cognitive, importante fiind operațiile: 
+ deductive: aplicarea regulilor, construirea exemplelor, a argumentelor de susţinere; 
*  apelulla resurse: utilizarea materialelor de referință; 
+ luarea de notiţie: notarea ideilor, a cuvintelor cheie ș.a.; 
+  contextualizare derivativă: încercarea de a înțelege cuvinte, sarcini din context; 
* vizualizare: înțelegere prin portretizare, imagini, scheme imaginare, reprezentări; 
+ predictive: anticipare de informații bazate pe înțelegerea relațiilor; 
* grupare: asocierea cuvintelor, a conceptelor prin înțelegere personală a relaţiilor; 
+  contextualizare practică: utilizarea materialului cu suport cotidian; 
+ transfer: recunoașterea cuvintelor, aplicarea lor în situaţii similare ca structură, de 
regulă venind din altă parte, de la alt autor (Wegner, 2013, p. 225). 
c) Social-afective, definibile drept: 
+  cooperante: activitatea în grup are ca scop rezolvarea problemelor ivite, formarea 
încrederii în sine, diminuarea stresului; 
autostimulative: reducerea anxietăţii, sublinierea continuă a propriului progres și a obiectivelor 
realizate; 
+  clarificatoare: cerința de a primi explicaţii prin exemple. 





Exemplul B 


Reprezintă o variantă de clasificare modernă a strategiillor învățării academice, gândită de 
expertul englez în domeniu, R. Oxford (1990). Efortul ei taxonomic este materializat în gruparea 
lor în două clase, șase grupe și 19 modele de strategii, metode și tehnici. Acestea permit celui 
care învaţă să-și organizeze și să-și gestioneze eficient procesul învăţării academice independente. 
Considerându-se definibilă prin: (1) strategii directe și (2) strategii indirecte, se prezintă într-o 
combinatorică specială după cum urmează (vezi Catelly, 2009, p. 41-42). 

1. Strategii directe de învăţare: 

a) mnezice: utilizate pentru stocarea de informaţii, prin creare de legături mentale — 
aplicare de imagini și sunete; revizuire corectă a materialului; folosirea acţiunii; 

b) cognitive: utilizate pentru a înțelege învăţarea prin crearea de legături mentale în 
primirea și trimiterea de mesaje; analizare și raţionare; crearea de structuri pentru 
input și output; 

c) de compensare: îl ajută pe care învaţă să depășească lipsa cunoștințelor și continuă 
comunicarea, crearea de legături mentale bazate pe ghicire inteligentă, depășirea 
limitelor în vorbire și scriere. 

2. Strategii indirecte de învăţare 

a) metacognitive: îl ajută pe cel care învaţă să-și regleze învăţarea prin crearea de goluri 
mentale, centrarea învăţării proprii; aranjarea și planificarea învăţării proprii; evaluarea 
învăţării proprii; 

b) afective: se referă la nevoile emoţionale ale celui care învaţă, cu efecte legate de 
scăderea anxietăţii proprii; autoîncurajarea; 

c) sociale: conduc la o interacţiune sporită cu limba-ţintă prin formularea de întrebări, 
cooperarea cu alții; empatie față de ceilalți. 

11.1.1. Indicatori și valori adăugate 


Utilizarea sistematică, rațională şi inteligentă a unora dintre strategiile învățării, cu adaptări 
la specificul disciplinei şi la câmpul profesionalizării, va conduce în mod cert la un set de 
valori adăugate, calitative şi cantitative. 

Calitatea rezultatelor învăţării/studiului academic independent va fi certă în măsura în 
care elevul sau studentul va alterna inteligent activitatea de învățare/studiu cu pauzele de 
odihnă, refacere, relaxare sau reflecţie. 

Explicit, scopul acestor alternanţe îl reprezintă crearea unei balanțe între intenţia de 
valorificare maximală a potenţialului neurofuncţional cognitiv, motric, emoţional, volitiv 
ş.a. şi capacitatea de efort a organismului. 

Ca urmare a aplicării sistematice şi inteligente a strategiilor, metodelor şi tehnicilor de 
studiu, se estimează prezenţa explicită sau implicită, observabilă sau mai greu observabilă a 
următoarelor valori adăugate: 


e creşte motivaţia cu 68%; 

e crește încrederea în sine cu 70%; 

« creşte capacitatea de asimilare a informaţiilor structurate cu 13-50%; 
e crește viteza de lectură cu 12-15%; 

e creşte rata de înţelegere a cuvintelor noi de 2,3-6,8 ori; 

e se reduc erorile de înţelegere cu 32-60% ; 

+ se reduce dificultatea asimilării textelor lungi cu 39-50%; 

e se reduce timpul de regăsire a informaţiilor cu 81 %; 

+ se reduce timpul pentru elaborarea proiectelor de învăţare cu 83%; 
+ se reduce timpul de recapitulare şi revizuire cu 75%; 

+ se accentuează calitatea proceselor de învăţare cu 23-89%; 

e se îmbunătăţeşte calitatea utilizării hărților mentale cu 20-60%. 


Are loc, de asemenea, creșterea coeficientului motivațional, pe de o parte şi, pe de alta, 
prevenirea la timp a supratensionării cognitive, reducerea disonanțelor emoționale, a oboselii 
și a surmenajului. 

În teoria şi practica managementului învățării, în SUA, se recomandă, practicarea unor 
pauze de relaxare la intervale de o oră, trei ore şi şase ore de studiu (tehnica naping), durata 
medie progresivă fiind de circa 10-15-20 minute. Intervalul de aplicare variază în funcţie de 
personalitatea celui care studiază/învaţă, de mobilitatea lui nervoasă, de potenţialul de 
refacere, de distribuţia efortului mnezic, de consumul energiei mentale pe unitate de timp, 
de antrenamentul pe care îl are în domeniul învăţării școlare sau academice independente. 

Exerciţiul analitic poate continua, interesantă fiind şi perspectiva de abordare psihologică 
a problemei. 

În mod obișnuit, există o multitudine de strategii, metode şi tehnici de învăţare. Experții 
formulează puncte de vedere mai ales cu tentă psihopedagogică în spectru larg. 

Într-un studiu recent publicat în ianuarie 2013 Dunlosky (citat de Castillo, 2013) vorbeşte 
de cel puţin zece tehnici de învăţare, şi anume: 


e  interogaţia elaborativă - generatoare de explicaţii pentru ideea lui „de ce” au loc, explicit, 
fapte de învăţare; 

+  autoexplicarea — arată cum noua informaţie este legată de informaţiile cunoscute, precum 
şi paşii care se parcurg în rezolvarea unei probleme; 

e  rezumarea - sinteze variate ca dimensiuni ale textelor învăţate; 

+  sublinieri și marcaje speciale - pentru anumite zone din materialul destinat învăţării; 

+ cuvinte-cheie mnemonice - utilizate în texte, precum şi în schemele mentale asociate 
cu cele scrise; 

+ imagini pentru text — realizate în timpul lecturii; 

e rescrierea — mai ales după prima etapă de rescriere; 

e testarea practică - un tip de autotestare referitoare la textul învățat; 

+ practica distribuită - semnificând implementarea de programe practice de învățare; 

+ practica intertextuală - valabilă și aplicată pentru diferite tipuri de probleme. 


Referitor la valenţele acestora, Dunlosky (2013) susţinea că, „şcolile şi părinţii alocă sume 
importante pentru tehnologii şi programe de îmbunătăţire a realizărilor celor care învaţă, 
deși uneori este evident că nu tot ce se recomandă în instituţii este funcțional”. 

Importante sunt şi alte condiţii prezente în învăţare, în special cele legate de subiecți: 
vârstă, abilități, nivelul cunoştinţelor anterioare, memoria, strategiile de predare, de rezolvare 
a problemelor. 

Alţi autori, cum ar fi Kristin Jensen Sullivan, de la De Anza College, examinează un alt 
set de căi în studiul său intitulat „Effective and Efficient Learning Strategies”. În principal, 
sunt avute în vedere: 


+ managementul timpului - autoorganizarea programului, a calendarului trimestrial, lunar, 
săptămânal, zilnic; 

+ luarea de notițe - cu întrebări predictive adnotate pe margine, în format 3/4, cu elemente 
vizuale, texte explicate şi eventuale mici răspunsuri (vezi Metoda Cornell); 

* memorarea pe baze mnemonice (acrostihuri, acronime, rime, cuvinte-cheie, poveşti 
scurte, cântece stimulative, elemente bizare; se apelează la elemente multisens, vizuale, 
auditive, kinestetice; 

e harta conceptuală - cuvinte, imagini, matrice, fluxuri informaționale, cu principale 
puncte şi subpuncte, cu mici detalii sau exemple; 

*  PQ3R - preview (avanpremiera), chestionarea, citirea, recitirea, revederea, întrebări 
orientate spre stimularea creierului, motivaţie, creşterea capacităţii atenţionale; 

e studiul în grup - şi răspuns la întrebări de tipul: „de ce?”; instruire, discuţii, răspunsuri, 
scriere succintă de texte. 


Detaliile privind aceste variabile pot fi examinate la analiza și prezentarea fiecărei metode 
sau procedeu. 

Un alt autor, John Grohol (2013) — specialist în sănătate mentală şi comportament uman — 
reia critic în studiul său intitulat „Important strategies for effective studying;, lista profesorului 
Dunlosky, de la Kent State University, şi recomandă combinarea acestor metode şi tehnici. 
În şcoală sunt indicate în special rezumarea, testarea practică şi o practică distribuită; restul 
tehnicilor, afirmă autorul, au o rată scăzută de eficacitate, iar cele cum sunt sublinierea şi 
recitirea oferă un beneficiu minimal. Pentru argumentarea de susținere, autorul propune şi 
un tabel al utilizabilității tehnicilor, cu o distribuţie specifică pe baza a cinci criterii: cel care 
învaţă, natura materialului, natura testului, implementarea şi contextul educaţional. Prezentăm 
în continuare o rată de utilitate şi generalizabilitate relativ acceptabilă, necontextualizată, 
după opinia noastră (vezi tabelul 111.2): 

Tabelul 111.2. Nivel de utilizabilitate al unor tehnici de învățare 



































Tehnicile de învăţare Scală/Nivel de utilitate Scală Scală 
(estimare) numerică simbolică 
interogaţie elaborativă moderată 
autoexplicare moderată 
rezumare slabă 
cuvinte mnemonice slabă 
evidenţiere slabă 
imaginare/vizualizare slabă 
recitire slabă 
testare practică înaltă 
practică distribuită înaltă 
practică intertextuală moderată 




















Tehnicile de învăţare, concept subordonat strategiilor şi metodelor, sunt rezultatul 
alegerii profesorului în funcţie de: obiectivele pedagogice, constrângerile materiale, forma 
şi natura conţinuturilor, nivelul grupului, așteptările actorilor implicaţi. Ele sunt legate, 
totodată, de modul în care se gestionează timpul, de experiența cu astfel de procedee 
tehnice alese, de ordinea în care se aplică, de înțelegerea unor comportamente de învățare 
controlabil. 

Practica educaţională recomandă utilizarea următoarelor tehnici pedagogice: expunerea, 
exerciţiile, lectura, studiul de caz, socializarea, reflecția individuală şi colectivă, jocul de rol, 
scenariul, simularea, ancheta, proiectul, antrenamentul, tehnologia informaţiei şi comunicării 
(TIC), manipularea de obiecte. Pragmatic, logica aplicării acestora este dată de axa tehnicilor 
obiective de observare educativă. 

Specialiştii elveţieni şi francezi (Lapointe, 2008; Matrullo et. al., 2008) vorbesc de o 
multitudine de tehnici de învăţare, în sensul cel mai larg al termenului (ele pot fi numite, de 
asemenea, şi procedee). Le amintim aici: amenajarea unui colț de muncă liniștit; stabilirea 
unei liste de sarcini cu o planificare rezonabilă; evitarea maratonului prin planificare 
diversificată; începerea seriilor de recapitulări înainte de examen; luarea de notițe în timpul 
cursurilor; sublinierea punctelor importante; formularea de întrebări în timpul lecturii; 
clasarea documentelor lucrate; elaborarea de rezumate ale cursurilor şi învăţarea prin 
valorificarea lor sau chiar prin verificarea în grup; repetarea în mai multe reprize; exploatarea 
punctelor performante; valorificarea ritmului psihobiologic; verificarea cunoştinţelor prin 
repetarea interioară, prin corectarea imediată a erorilor; formularea de interogaţii; contribuții 
la completarea cursurilor ş.a. 

11.2. Repertoriu de strategii, metode și tehnici 
de învăţare/studiu 





NOTĂ: Este cert că subiecţii care învaţă devin agenți virtuali ai apropierii de realitate; multe 
detalii pot veni din propriile experienţe, comportamente, gânduri cu impact emoţional. Invitația 
cere atenţie la detalii. Denumirea strategiilor, metodelor și tehnicilor ne aparţine, în paranteze 
fiind redată abrevierea titlului, stabilit convenţional. 











|1].2.1. Strategia lecturii active contextuale (SLAC) 


Concepţia cu privire la valorile conceptual-metodologice ale strategiei examinate sub abrevierea 
SLAC se întemeiază pe cel puţin trei repere de analiză: 


a) existența unor modele de lectură activă, participativă (Brunet, 1973; Cerghit, 1980; Flavel, 
2004; Rearsley, 2002). Potrivit acestor modele, performanţa în lectură poate fi ameliorată 
şi realizată efectiv, indicatori importanți fiind: viteza; decodarea; înțelegerea; creşterea 
gradului de activism; monitorizarea tehnicii explicite de lectură; concentrarea atenţiei 
asupra diverselor forme de context - explicit şi implicit, lingvistic şi extralingvistic, 
facilitator şi/sau inhibitor; micşorarea distanţei epistemologice între conceptele diferitelor 
discipline academice prin lectura intertext, interdisciplinară; 

b) valorificarea mecanismelor procedurale din teoriile învățării aplicabile la lectură: De 
exemplu, teoria medierii semnificaţiilor (van Dijk, 1989), lexiconul mental, memoria 
semantică, dirijarea receptării, organizarea contextuală, prezenţa unor organizatori avansați; 

c) cunoaşterea şi valorizarea principalelor criterii de eficienţă specifice didacticii organizării 
lecturii, precum viteza de lectură, gradul de înţelegere contextuală, prezenţa valorilor 
stimulative motivante pentru lectură ş.a. 


Prezentăm mai jos câteva argumente oferite de cercetările de profil (vezi Brunet, 1973, 
pp. 91 şi urm.). 


Tabelul 111.3. Indicatori valorici în lectură 






































Viteza de lectură Înțelegerea lecturii 
Condiţii contextuale | Valori şi corelaţii (cuv./min.) 
Scor mare! Răspunsuri corecte/incorecte 

absenţa contextului 195,5 18,5 52,8/42,8 

context anterior 291 22,5 64,2/35,7 
stimulativ 

context anterior global 237 32,5 92,8/5,8 

context verbal 0,35 35,3 60/16 

context imagistic 0,32 39,3 68/10 

absenţa contextului 0,45 26,9 46/20 





Concluzie: susţinem utilizarea SLAC în practicile destinate învăţării/studiului. 


]. Scorul este apreciat ca fiind mare. 

III.2.2. Metoda lecturii performante (MLP) 


Structură compozită de elemente naturale şi învăţate, rezultat al acţiunii unor procese complexe 
de natură perceptivă, cognitivă şi emoţională, de stări atenționale şi motivaţionale specifice, 
esenţial interactive, MLP evidenţiază nevoia prezenței unor modele eficiente de înţelegere 
profundă a textului, cu orientare performanţială şi creativă. 

Mecanismele de autodirijare a desfăşurării MLP constau în acumulări de deprinderi şi 
abilități discrete sau evidente: recunoașterea rapidă a cuvintelor-cheie, înțelegerea relațiilor 
între semnificații şi sensuri, operativitatea structurilor narative, interogative, inferenţiale şi 
holistice. 

Nucleul competenţei de lectură performantă este constituit din triada: 


—  text- organizarea, claritatea semnificaţiilor şi sensurilor cuvintelor, propoziţiilor, paragrafelor 
şi textului integral; 

- lector - conștiința de receptor activ, stăpânirea modelului de lectură de sus în jos, calitatea 
analizelor perceptive, simbolice, mentale, a schemelor de decodificare, de construcţie a 
reţelelor conceptuale în jurul unor repere categoriale de lectură - autori, personaje, 
evenimente, ipoteze, interpretări, interactivitate lector-text (Rumelhart, Haris şi Sipay, 1990); 

— situaţia de învăţare independentă, destinată lecturii performante - autoconstrucție orientată 
de manuale, ghiduri, profesor sau creată de lector, fiind prezente şi criteriile de evaluare 
a stăpânirii conţinutului (Burns et al., 1996). 


Traseul metodologic didactic de bază ar putea fi sintetizat astfel: 


- pregătirea psihologică şi organizatorică a subiectului pentru lectură; 

— căutarea și identificarea temei, cu respectarea axei text-temă-enunţuri structurale de 
bază-formularea de întrebări-cheie (planul?, cine?, unde?, când?, soluţii?, consecinţe?); 

- abordarea corectă şi specifică a organizării textului, reflectată în unghiurile de abordare 
a acestuia - istorică, geografică, juridică, lingvistică, filosofică, educaţională, teologică, 
metaforică, jurnalistică, persuasivă, ştiinţifică ş.a.; 

— evaluarea analitică a conţinutului textului (structură, părți componente - introducere — 
dezbatere - finalitate ş.a.); 

-  focalizări speciale pe: analiza modurilor temporale ale acțiunii (trecut-prezent-viitor); 
determinarea valorilor spaţiale (interior-exterior; local, regional, internațional; natural, 
artificial); calitatea stilului/modului particular de tratare (teoretic-practic, comparativ, 
cantitativ-calitativ ş.a); 

- cercetarea lanţului de explicaţii posibile (cauze; fapte-consecinţe; explicaţii cauzale, teleologice, 
istorice ş.a.); 

- identificarea cu claritate a punctelor de vedere, a orientărilor şi mesajelor relativ ascunse 
ale autorului/textului; 

- evaluarea critică a poziţiei şi a nivelului la care ne situăm ca lector/cititor avizat; 

- elaborarea unor judecăţi obiective privind valoarea textului în contextul literaturii de 
referință, precum şi al disciplinei sau al domeniului. 


132 Metode şi tehnici de învăţare eficientă 





|1].2.3. Tehnica lecturii prin modelul RICAR 


Tehnica RICAR semnifică un mod raţional de lectură, urmărindu-se atingerea unui optim 
al rezultatelor/performanţelor studiului aplicat mai multor tipuri de texte sau unități de 
învăţare, orientate ştiinţific şi prelucrate didactic. 

Fazele pe care le parcurge lectorul sunt, în principiu, clare: 


+ Răsfoire (R) — subiectul îşi formează o opinie generală asupra conţinutului, pe baza 
planului de organizare a ideilor în raport cu economia generală a textului; se recomandă 
alocarea a 5-8% din timp. 

e Întrebări (1) — subiectul formulează un set de întrebări-cheie asupra textului cu privire 
la: utilitatea lui, semnificaţii, relevanță ş.a.; se recomandă alocarea a 10-12% din timp. 

e Citirea propriu-zisă (C) - subiectul realizează lectura atentă a textului, identifică tema 
şi ideile principale, produce/ierarhizează ideile după importanţă; se recomandă alocarea 
a 15-20% din timp. 

e  Aprofundarea mesajului (A) — subiectul reţine ideile prioritare, se depășesc obstacolele 
de înţelegere, se fixează şi se corelează nodurile cognitive, se consemnează ideile de bază; 
se recomandă alocarea a 45% din timp. 

+ Recapitulare (R) — subiectul revede, verifică şi sintetizează cele reţinute, stabileşte noi 
corelaţii, face evaluări şi unele transferuri; timpul mediu recomandat este de cca 15% din 
total. 


1.2.4. Tehnica lecturii bazate pe exerciţii SPIR 


Tehnica SPIR reprezintă, în esență, un mod de abordare a lecturii prin exerciţii de învăţare 
selectivă, dar profundă a ideilor-sinteză din textul de lectură. 
Esenţiale în desfăşurarea acestei tehnici sunt următoarele etape: 


e  S (Survey) - survolare - explorare perceptiv-mentală, cu abordarea generală a textului; 

+  P (Preview) - preselecţionarea anticipativă a ceea ce ne interesează; 

e I (Inview) — textul este analizat în detaliu, urmărindu-se esența acestuia; 

+  R(Review) - recapitularea completă, cu acţiuni de revedere a conţinutului din perspectiva 
elementelor importante identificate, urmate de structurarea şi notarea a ceea ce s-a 
reținut/învăţat din lectura efectuată. 


II[.2.5. Tehnica lecturii bazate pe modelul PQRST 


PQRST este un model didactic de abordare evaluativă a lecturii textului, bazat pe parcurgerea 
următoarelor faze principale: 


+  P (Preview) — realizarea unei viziuni perceptive şi/sau mentale inițiale asupra textului; 

+ Q (Questions) — scurtă chestionare sau interogație explicită asupra valorilor textului 
lecturat; 

+  R (Reading) - citirea atentă a textului, cu fixări ale lucrurilor esenţiale; 

e  S (Summary) — rezumarea mentală sau scrisă a ideilor de bază într-un plan operaţional 
Scris; 

e T (Test) — testarea/controlul/verificarea/evaluarea ordonată a ideilor de conţinut, prin 
itemi şi probe a ceea ce s-a învăţat (reținut). 


III.2.6. Tehnica lecturii sintetice bazate pe modelul SQ3R 


Tehnica didactică operaţională a modelului SQ3R reprezintă un mod de lectură sintetică, 
prioritară fiind aici orientarea ştiinţifică generată de incitarea investigativă. 

Configurată prin valori simplificatoare, tehnica SQ3R implică parcurgerea a trei etape 
principale: 


e  S (Survey) - survolarea globală a textului prin răsfoire; 

+  Q (Questions) chestionarea prin interogaţie nedirijată asupra esenţialului din textul lecturat; 

+ 3 R (Read, Recit, Revise) — citirea completă şi repetarea prin relatare a ceea ce s-a reținut 
şi revizuirea globală, dar corectă a celor reținute din lectura sintetică a textului. 


III.2.7. Tehnica lecturii analitice bazate pe modelul APASE 


Cunoscută și ca tehnica analitică a diviziunii activităţii de lectură (Dubreuil, 1977), structura 
operaţională a modelului APASE ca tehnică de lectură analitică cunoaşte următoarea desfă- 
şurare procedurală: 


+ antrenamentul iniţial (A) — încălzirea pregătitoare pentru lectură; 

+ planificarea (P) — se proiectează un plan de lectură, cu stabilirea obiectivelor prioritare, 
a timpului alocat şi a procedeelor de bază în realizarea lecturii prin spicuire, picaj sau 
abordare integrală; 

+ adaptarea (A) focalizarea pe discernerea mesajului de bază şi a celor subiacente, elaborarea 
planului de idei, evidenţierea argumentelor de susținere, articularea ideilor esenţiale în 
contextul mesajelor colaterale, dar semnificative; 

+ studiul activ (S$) - se notează/se evoluează prin prelucrare condensată a tezei, temei, 
ideilor, pasajelor importante din text; 

+ evaluare (E)-sereconstituie planul, se controlează calitatea viziunii formate, se evidenţiază 
originalitatea experienţei şi a interpretării personale. 


II[.2.8. Tehnica lecturii focalizate bazate pe modelul 
MURDER 


Ca extensie a tehnicii SQ3R, propusă de o echipă de specialişti condusă de Danserau (1979), 
modelul MURDER conţine valori adăugate rezultate dintr-o specificare mai bună şi mai 
explicită a procedeelor de lectură, precum şi din includerea componentei conativ-afective, 
cu asigurarea unei focalizări mai eficiente pe axa înţelegere-reţinere. 

Etapele aplicării ei practice sunt: 


+ M (Mood) - realizarea unei dispoziții mentale şi afective, orientată spre crearea unui 
mediu intern pozitiv, uşor relaxant și favorizant pentru o lectură temeinică; 

U (Understand) — asigurarea înțelegerii textului prin identificarea componentelor semnificative 
ale acestuia, printr-o procesare atentă, calitativă, profundă şi necesară atingerii esenței 
lecturii; 

R (Recall) — căutarea şi (re)găsirea activă a datelor lecturii pe baza unor procedee specifice 
(utilizarea rețelelor conceptuale, în cazul textelor de filosofie, educaţie, drept, teologie, 
istorie, lingvistică ş.a.); 

D (Digest) — sintetizare şi rezumare selectivă, metodică, însoţite de expuneri sistematice 
şi ordonate ale ideilor reținute; 

E (Expand) — lărgirea şi dezvoltarea spațiului de referință al lecturii prin procesarea şi 
reținerea de date semnificative, utilizabile, transferabile; 

R (Review) — revederea şi revizuirea datelor lecturii prin explorarea globală și articulată 
a ceea ce s-a reținut din/prin lectură. 


ip Pi Învăţarea anticipativ-mentală și operaţională prin 


metoda ARMS 


Importante în această metodă sunt câteva concepte-cheie sintetizate sub forma acronimică 
de mai jos: 


(1) 
(2) 
(3) 
(4) 


(5) 
(6) 
(7) 


(8) 
(9) 


A (Anticipate) — semnificând anticipare; 

R (Read) - cu înţelesul de citire; 

M (Map) — având explicit sarcina de realizare a unei hărți operaţionale; 
S (Summarize) — rezumare. 


Fazele care trebuie parcurse și realizate sunt: 
citirea titlului unui text; 
predicția asupra conţinutului textului; 
scrierea a 5-7 idei importante pe care textul le-ar putea conţine; 
compararea şi completarea listei de idei semnificative după ce aţi auzit sau citit prin 
confruntare cu ideile formulate de alți membri ai grupului de învăţare; 
construirea unei hărți virtuale cu aşteptărilor centrale privind mesajul documentului; 
citirea textului dintr-o singură privire globală; 
luarea de notițe, realizarea de sublinieri ale conceptelor-cheie sau ale ideilor de bază, 
scrierea cuvintelor-cheie/suport; 
strângerea/culegerea conceptelor/ideilor centrale din text pe fişe speciale; 
aranjarea fişelor potrivit semnificaţiilor şi valorilor urmărite; 


(10) realizarea unei hărți mentale a conceptelor, a ideilor de bază integrate conținutului; 
(11) scrierea rezumatului sau a unei sinteze personale bazate pe harta deja realizată; 
(12) compararea hărţii mentale a textului cu harta expectaţiilor; reflectarea asupra lucrurilor 


noi pe care le-aţi învăţat prin această metodă. 

[1.2.10. Învăţarea personalizată prin strategia ERRQ 


Potrivit unei practici eficace destinate simplificării metodologiilor de învățare, se poate apela 
la procedeul utilizării acronimelor. În cazul de faţă, acestea sunt: 


* E (Estimate) — estimarea valorilor textului de învăţat; 

+  R (Read) - citirea corectă şi integrală a textului; 

+  R (Respond) - formularea de răspunsuri personale adecvate; 

+  Q (Question) — continuarera jocului interogativ mai complex, mai angajant. 


Strategia desemnează aici o combinaţie între interogație, propria cunoaştere şi conținutul 
textului. 
Fazele principale care trebuie parcurse: 


(1) explicarea de către cititor a ceea ce a lecturat pe baza unor evaluări preliminare anticipate 
şi a reacţiilor la textul citit; 

(2) alegerea/selectarea unui text pe care îl citeşte și îl evaluează subiectul, identificând ceea 
ce înţelege, care sunt şi de unde încep dificultăţile de înțelegere; cu sublinierea dificultăţilor; 

(3) recitirea textului - se focalizează atenţia pe imaginile mentale nou-create, pe ceea ce simte 
subiectul sau pe experienţele trăite; 

(4) raportarea la elementele individualizate/personalizate din faza anterioară ale celorlalți 
membri ai grupului, fie sub formă verbală, fie scrisă; 

(5) explicarea elementelor de conţinut specifice textului; scrierea unui rezumat al acestuia; 

(6) formularea de întrebări pe baza textului parcurs, oral sau scris. 


[11.2.11. Învăţarea predictiv-evaluativă prin strategia PORPE 


Procedeul utilizării acronimiei conduce la următoarele semnificaţii ale cuvintelor-cheie: 


+  P (Predict) - anticipare, predicție asupra înţelegerii textului; 

+ O (Organize) — organizarea conţinutului pentru a fi studiat eficace; 

+  R (Rehearse) - trecerea repetitivă în revistă a ideilor esenţiale cu mici relatări personale; 
+  P (Practice) — practicarea învăţării cu aplicarea procedeelor dovedite ca fiind eficace; 

+ E (Evaluate) — evaluarea mesajelor esenţiale şi retenţia lor ca ansamblu integrat de idei. 


Scopul şi etapele strategiei pot fi (respectând recomandările lui Verkostovatti, 2006): 


(1) planificarea activă, ghidarea şi evaluarea învățării; 

(2) pregătirea pentru scrierea unui eseu; 

(3) utilizarea scrierii pentru promovarea învăţării prin scriere; 

(4) clarificarea semnificației textului citit şi înţelegerea cerințelor, a sarcinilor implicite şi 
explicite; 

(5) identificarea aspectelor importante ale textului, ale mesajului central; 

(6) focalizarea atenţiei asupra conținutului esenţial/principal; 

(7) asigurarea că textul a fost bine înţeles; 

(8) autointerogaţia cu privire la realizarea obiectivelor; 

(9) corectarea metodelor sau procedeelor care n-au fost productive sau care se dovedesc 
inutile. 

|11.2.12. Metoda învăţării epistemologic-reflective prin 
comentariul de text (MIERCT) 


Numită de unii autori (Russ, 1997, pp. 22 şi urm.) metoda învățării prin îndrăzneala de a 
gândi odată cu autorul unui text, iar de alții metoda învăţării prin (auto)conducerea reflecţiei 
personale, cu argumentarea coerentă şi dinamică a ideilor autorului, MIERCT reprezintă un 
exercițiu complex de evaluare a mizei unui text examinat ordonat și sistematic, pe baza unor 
reguli şi convenţii prestabilite. 

MIERCT implică parcurgerea opţională a câtorva etape principale: 


— pregătirea pentru lectură, prin concentrarea atenţiei şi a mentalului, asigurând dispozitivele 
de mobilizare psihologică la confruntarea cu un text; 

- lectura atentă a textului, văzut ca întreg, ca dezvoltare progresivă a structurii lui dinamice, 
logico-gramaticale, reflectând itinerariul gândirii autorului şi păstrându-se fidelitatea 
faţă de textul scris; 

- clarificarea prin efort propriu a problemei, temei, tezei şi valorilor textului sub forma 
ideilor gândirii reflective, interogative, a distanțării de text, dar cu păstrarea mirării 
naturale, epistemologice, motivatoare intrinseci; 

- evidenţierea şi explicarea organizării conceptuale (unități semantice), în conexiune cu 
valorile pragmatice, ambele definind unitatea compozițională a textului - organizare internă, 
înlănțuire generatoare de comunicare a ideilor într-un spațiu simbolic, sociocultural şi 
socio-istoric definit; 

- studiul reflectiv aprofundat asupra textului de comentat, orientat spre evidenţierea bogăției 
ideatice, cu introducerea unor posibile note critice, având relevanţă şi consistenţă în 
orizontul textului, al (re)validării acestuia prin judecăţi care surprind echivocurile, contra- 
dicţiile şi limitele gândirii autorului; 

- formularea unor concluzii de tip bilanţ inovativ, cu evidențe de gândire demonstrativă, 
cu accente de retorică academică, de tip hermeneutică activă, dinamică, inventivă, explicativă 
şi integrativă. 





NOTĂ: În realizarea comentariului de text vor fi evitate câteva capcane: fragmentarea exagerată 
a textului; studiul parţial și unilateral al unor pasaje considerate mai importante sau minore; 
tratarea lacunară, în dauna ansamblului, a unităţii de gândire și exprimare; folosirea abuzivă a 


parafrazei; dezvoltarea de idei „pe lângă” textul dat ș.a. 








I1[.2.13. Tehnica lecturii cu redactare de text (LRT) 


Punctul de pornire al acestei tehnici îl reprezintă combinarea studiului aprofundat al unui 
text cu tehnica învăţării prin notare şi elaborare de text-sinteză. 

Un asemenea model al lecturii productive este recomandat dacă se ține seama de câteva 
condiţii: 


a) asigurarea unităţii între cunoașterea textului şi exprimarea atitudinilor, pe fondul unor 
experienţe de succes în domeniu; 

b) fidelitatea față de textul inițial, cu evidenţierea semnificațiilor explicite sau implicite, şi 
reducerea analizelor subiective prin apropiere de comentariul de text; 

c) exersarea abilităților de elaborare scrisă, astfel încât lectura şi textul scris merg împreună, 
se sprijină reciproc, verificându-se trei ipoteze: cu cât experiențele de lectură sunt mai 
bune, cu atât scrierea devine şi ea mai elaborată, mai performantă; cu cât cele două 
componente se produc mai apropiate ca timp, cu atât se reduc efectele separării, ale 
opozabilităţii, sau „efectul imaginii de oglindă”; cu cât există o legătură mai explicită şi 
eficientă între lectură şi consemnarea scrisă a procesării produselor ei, cu atât înregistrăm 
indicatori pozitivi de lectură. 


Etapele de bază în derularea acestei tehnici sunt în opinia unor specialişti (Tierny şi 
Shanahan, 1991) următoarele: 


(1) citirea textului și contextualizarea lui; 

(2) degajarea şi punerea în evidenţă a ideilor de bază; 

(3) generarea ideilor relevante, a experienţelor semnificative, cuprinse într-un plan de organizare 
şi prezentare a materialului lecturat într-o manieră proprie; 

(4) formularea prin construcție personală a semnificaţiilor textului, cu dezvoltarea mesajelor, 
ţinând seama de particularităţile actorilor implicați, de experiența şi limbajul acestora, 
a hărților conceptuale şi compoziționale, a tehnicilor de prelucrare, a capacităţii de sinteză 
elaborativă sau a abilităților de interpretare personală; 

(5) evaluarea textului scris, pe bază de criterii, standarde şi niveluri prestabilite, cu revederea, 
monitorizarea şi dezvoltarea ideilor apreciate ca având relevanţă pentru formarea subiectului 
viitor lector specializat; 

(6) revizuirea şi reconstrucția mesajelor prin compararea textului inițial cu textul realizat 
autonom de lector. 





NOTĂ: Învățarea academică bazată pe această tehnică se realizează ca un transfer de similaritate 
semantică, prin scheme compoziționale pragmatice și valori predictive, vizând înțelegerea matură 
a planurilor ideatice, ca urmare și a unor conspecte dinamice, a unui efort intelectual generator 
de modele și evoluții personalizate, inovative. 








|11.2.14. Metoda învăţării prin analiza de conţinut (MIAC) 


Cunoscută îndeosebi ca metodă de cercetare calitativă a comunicării (Castillo, 2013; 
Neacşu, 2010), MIAC asigură prin conversie, transpoziţie sau transinformaţie statutul de 
metodă de învăţare prin cercetare productivă a unor conţinuturi, configurând o „lectură 
decodificatoare şi (re)interpretativ-evaluativă” (Osgood, 1959). Didactic vorbind, MIAC 
„reprezintă un set de tehnici şi procedee combinate, cu statut teoretic şi tematic, țintind 
identificarea, descrierea obiectivă şi studiul sistematic al unui conţinut manifest şi/sau 
latent” (Antal, 1983). 

Orientarea dominantă a valenţelor metodei este vizibil centrată pe studiul contextual, 
lexical şi corelațional, semantic-instrumental, descriptiv, inferenţial, interpretativ, evaluativ 
şi didactic al unor documente, lucrări, texte sau chiar decupaje din acestea. 

Criteriile de analiză şi estimare a valorilor specifice unor conţinuturi didactice sunt sau 
pot fi: descriptivitatea, frecvenţa statistică a unor termeni-cheie, puterea unor concepte, 
intensitatea comparaţiilor, încărcătura afectivă, gradul de disociere, orientarea, gradul de 
codificare, valoarea axiologică, modelul grafic utilizat, interdependenţa între mesaje ş.a. 

Ţintele şi valorile adăugate rezultate din utilizarea corectă a metodei analizei de conţinut 
în învăţarea academică sunt: 


e creşterea obiectivităţii prin rigoarea lecturii analitice a fiecărui text şi corelarea mesajelor 
cu intenţiile autorului; 

e verificarea validității unor ipoteze implicite; 

e depăşirea incertitudinilor de tip intuitiv şi creşterea obiectivităţii designului metodologic; 

e asigurarea unităţii formă-conţinut, scop-mijloc; 

+ îmbogățirea capacităţii de identificare a unor coduri destinate interpretării adecvate a 
mesajelor, a conduitelor acţionale, simbolice, paralingvistice, narative ş.a. 


Câmpurile de aplicabilitate curriculară pot fi: filologia, sociologia, ştiinţele politice, 
psihologia, psiholingvistica, retorica, ştiinţele cognitive, psihopedagogia, teologia, istoria, 
jurnalismul, comunicarea ş.a., în principiu domenii care lucrează cu: documente scrise, eseuri, 
discursuri, interviuri, studii, articole de opinie, produse media ş.a. (vezi şi Agabrian, 2006). 

Proiectul analitic al desfășurării metodologice specific MIAC este următorul: 


(1) pregătirea metodologică şi psihologică pentru utilizarea metodei; 

(2) formularea scopului investigaţiei: problema, tema, ipoteza; 

(3) stabilirea criteriilor de evaluare a textelor/documentelor reprezentative pentru o unitate 
de învăţare academică; 

(4) opţiunea şi specificarea tipului analizei de conţinut, a nivelului de utilizare pedagogică şi 
ştiinţifică a metodei în raport cu profunzimea studiului investigativ, de complexitatea 
contextului/situaţiei de învăţare, de timpul disponibil, de spectrul experienței personale ş.a.; 

(5) construcţia și aplicarea modelului categoriilor de decodificare a mesajelor încorporate 
în cuvinte, indicatori, probleme, simboluri, imagini ş.a.; 

(6) identificarea şi evidenţierea logică, didactică şi psihologică a unităților, categoriilor, 
relaţiilor şi corelaţiilor între concepte, indicatori, probleme, variabile, cu stabilirea clară 
a celor care au valoare de reprezentativitate; 

(7) analiza valorilor şi a puterii de impact direct al mesajelor analizate — validitate şi fidelitate — 
asupra nivelului înțelegerii şi calității învățării academice; 

(8) sinteza evaluativă a progreselor înregistrate în învăţare/studiu pe baza considerării a trei 
coordonate: 

a. nivelul orizontului teoretic şi axiologic; 
b. calitatea operaţiilor mentale, imaginative şi creative formate; 
c. valoarea de utilitate a datelor nou-învățate. 





Una dintre cunoscutele aplicaţii didactice pe care le putem semnala și care 

N are o valoare exemplificatoare este cea elaborată de Charles Osgood (1957) 
pentru textele cu valoare de discurs, numită tehnica operaţională NET sau 

see) analiza de rețea a testului evaluativ (Network Analysis of Evaluative Test). 


Proiectată la Universitatea Liberă din Amsterdam, tehnica NET propune o 
analiză evaluativă a purtătorilor de mesaj discursiv, pornind de la atitudinile 
și relaţiile dintre ele, exprimate psiholingvistic. Criterii semnificative sunt 
considerate: vocabularul, mai ales numărul de neologisme; structura propozițională (lungimea 
enunţurilor); densitatea conceptuală; redundanţa textuală; valorile explicativ-iterative (cuvinte și 
expresii care ajută lectura și decriptarea discursului); textul alocat pentru imaginea personajelor 
purtătoare de mesaj versus textul conţinând abstracţiuni, ceea ce pune în evidenţă și interesul 
pentru una dintre componente, și anume analiza tectonică discursivă. 

NOTĂ: Pentru determinarea dificultăţilor unor texte științifice sau pedagogice sau cu destinaţie 
didactică, se recomandă aplicarea testului de exactitate și lizibilitate a lecturii, aplicând formula 
lui Flesch (vezi Neacșu, 1990, p. 204). 








|1[.2.15. Metoda învăţării cu ajutorul hărţii mentale (MIHM) 


MIHM explorează zona potenţialului simbolic, metafizic şi constructiv al mentalului uman, 
fiind acceptat că există reprezentări mentale, imagini fixe sau fluide (Gardner, 2005), care 
lasă urme, transmit mesaje, comunică esențe ale gândirii noastre printr-un limbaj condensat, 
frecvent sub formă iconică (Joly, 1998). 

În esență, MIHM reprezintă o unitate funcţională de imagine mentală plus o schemă 
explicativ generativă, un model relativ formal pe care îl putem învăţa/forma prin studiu și 
care, prin evocare, se (re)construieşte, se îmbogățește, se rafinează, devenind mai eficient, 
mai inovativ în a produce noi asociaţii mentale sistematice. 

MIHM creează o nouă semiotică în limbajul învățării academice, generează o socializare 
capabilă să (re)interpreteze şi să multiplice rețeaua de modele didactice generative. Dând 
senzaţia de textură, de compoziţie, de structură mentală predictabilă şi utilă înțelegerii prin 
analogie cu lucrurile înseşi, MIHM porneşte de la ipoteze sau scheme coerente, bazate pe 
„celule, noduri, reţele, legături între idei, imagini şi cuvinte-simbol. 

Prin MIHM producem modele armonizate ale elementelor activităţilor de învățare academică, 
proiectăm anumite componente ale stilurilor de învăţare, precum și forme sau tipuri de 
învăţare specifice anumitor curriculumuluri. 

Nucleul central al MIHM îl reprezintă, de regulă, un set de valori explicative şi valide 
reflectând: o temă, un câmp conceptual, elementele unei hărți conceptuale (Baddeley, 1998; 
Lapointe, 2008; Mearsley, 2002); reprezentări diagramatice cu organizare radială, ierarhică, 
nonlineară; structură asociativă coerentă de idei, concepte, teme formulate verbal sau scris; 
text sau imagine cu vizualizare frecvent analogică, devenind astfel o „arhitectură” integrativă 
uşor de memorat şi de utilizat. Astfel gândită şi aplicată, MIHM potenţează funcţiile lingvistice 
şi comunicative ale mesajului pedagogic vizat de învăţarea şcolară sau academică: explicativă, 
referențială, expresivă, poetică, conativă (implicativă), metalingvistică, simulativă, funcțională. 

Destinată să mărească puterea sistematizatoare a minţii cunoscătoare prin antrenament 
(mental fitness), MIHM se bazează pe activarea şi utilizarea a cinci module de unităţi, 
obiective şi competenţe, distribuite cu sugestia de a fi realizate modular și temporal (câte 
5-10 minute), după cum urmează: 


e pregătirea şi introducerea în teoria şi practica hărții mentale; 

+ cunoașterea şi examinarea modurilor de construcţie a tipurilor de hărți mentale (pânză 
de păianjen, ierarhică, sistematic-arborescentă, tip reţea, flux liniar, model intrare-ieşire, 
generativă, os de peşte, tabelară ş.a.; 

e corelarea tipurilor de hărți mentale generative cu „logica învățării” disciplinei respective 
pe bază de hartă mentală - arbore logic, arbore decizional, os de peşte, diagramă, harta 
seturilor de imagini, scenariu, harta multidimensională 3D ş.a.; 

e examinarea modurilor de memorare și învățare inovativă, cu aplicare la studiul unei 
unități de învăţare sau al unui curriculum specializat (de exemplu, jurnalism, comunicare, 
drept, geografie, istorie, biologie, fizică, psihologie, retorică, stilistică, filologie ş.a.); 

e aplicaţia (opţională) a unui posibil software (de exemplu, CorelDraw, Autocad Drawing, 
Mind Genius), destinat creării şi utilizării de hărți mentale, cu instrucţiuni specifice de 

instalare şi operare; de asemenea, se pot utiliza parțial scheme privind anumite coduri 
atribuite inteligenţelor umane (vezi Gardner, 2000). 





$ Valorizarea interesantă a MIHM constă în aplicarea acesteia în practica 
grupurilor de studenți. Potrivit unui specialist al domeniului (J.W. Budd de 
Aplicaţie la Universitatea Minnesota, 2004), desfășurarea posibilă pe etape operaţio- 


nalizate a acesteia s-ar prezenta astfel: 
netu dologică (1) pregătirea psihologică și educaţională a grupului de cursanţi; 
(2) organizarea cursanților în grupuri mici (3-5 studenți); 
(3) instructaj de introducere în principiile, logica și valorile educaţionale ale MIHM,; 

(4) distribuirea de materiale-suport necesare activității bazate pe MIHM - foi mari de hârtie, 
markere colorate, foi A4 pentru concepţie ș.a.; 

(5) ședință scurtă de tip microbrainstorming pe o temă dată; 

(6) înregistrarea, în grup, a ideilor, cu selectarea și structurarea criterială pe baza ideilor din 
foile scrise de studenți; 

(7) exprimarea organizată a ideilor sub forma unor „hărți”, cu argumente vizând valoarea 
variantei/formei construcției, prezentarea unor opinii relevante de susţinere relevante și care 
întăresc „încrederea în sine” (Meyers și Jones, 1993); 

(8) realizarea hărţii mentale ca produs de grup, posibil și în mai multe variante, cu fixarea lor 
în planul cogniției grupului ca viitori utilizatori; 

(9) afișarea variantelor de hărţi mentale pe un panou, cu susţinerea lor prin lideri care să justifice 
valoarea fiecăreia, pe baza unor criterii valide, semnificative. 











NOTE: 

1. Profesorul joacă roluri de facilitator, consultant sau consilier științific în clarificarea ideilor, în 
orientarea activismului mental, a interactivității educaționale stimulative în grupul de cursanți. 
Funcţia de mediator cognitiv (Miclea, 1998) face posibilă apariția mecanismelor convertoare a 
răspunsurilor în repere concrete ale elaborării hărților conceptuale mentale. Efectul major îl 
reprezintă formarea competenţei reflectiv-aplicative, bazate pe stiluri eficiente de învăţare 
academică, pe motivaţie epistemică, pe procesare armonică de tip rețea „vizual-kinestezică”, 
pe puterea interacțiunilor sociale, pe elaborarea de proiecte și experimente vizând cogniţia 
socială (grupuri, comunităţi, rețele ș.a.). 

2. Activitatea de învăţare care utilizează MIHM poate fi însoţită de prezenţa unui fond expresiv 
muzical (de exemplu, Mozart), evidenţiindu-se astfel efectele stimulativ-energizatoare (Miller și 
Schub, 1989), relaxante, productive în special pentru procesările de tip arhitectural, geometric, 
figural. Semnificative sunt unele aplicaţii ale teoriei învăţării gestaltiste, ale teoriei potenţializării 
emisferei cerebrale stângi, ale utilizării de dispozitive specifice emisferei drepte, generatoare 
de valori muzicale, spațiale, atipice, nonalgoritmice, imaginative, metaforice. 

3. Complementară MIHM ar putea deveni tehnica „harta obstacolelor”, propusă de Chegg și 
Birch (2003), orientată spre evidenţierea modului în care percepem procesul propriei învăţări 
(vezi Chelcea şi Chelcea, 1977). Aici au loc interogaţii simple de tipul: ce obiective v-aţi fixat 
pentru învăţarea la disciplina x?; câte probleme dificile aţi identificat și le-aţi putut ţine sub 
control?; ce obstacole aţi întâmpinat și ce soluţii cu utilitate percepută aţi ales? ș.a. (vezi 
Negreț-Dobridor și Pânișoară, 2005). 

4. Există și un test evaluativ al abilităţilor de învăţare prin harta mentală, numit Memletics. 
Constituit din 27 de întrebări, acesta se finalizează cu un grafic ce indică atât scorurile obținute 
la fiecare probă a testului, cât și locurile unde se poate interveni pentru corectare sau pentru 
ameliorarea rezultatelor. De asemenea, există și un ghid care conţine o matrice formată din 
80 de tehnici de studiu mai rapid și temeinic. Unele tehnici fac apel la diferitele niveluri ale 
conștiinței subliminale prezente în timpul somnului, în supraînvăţare, în învățarea accelerată, 
în ședințele de învăţare cu fond muzical selecționat sau în învăţarea performantă facilitată 
de tehnologii nonconvenţionale de înaltă rezonanţă. 

5. Utilizarea hărţii mentale poate fi examinată în cel puţin două situații. În prima, dintre ele 
contextualizarea învăţării, cunoștințele „nu dobândesc o reală semnificaţie pentru subiect 
decât dacă elementele care le definesc sunt reținute de acesta prin referinţă la situaţii 
particulare... elevul trebuie să construiască cunoștințe chiar în contextul viitoarei lor utilizări” 
(Crahay, 2009, p. 305). 

Senzorială 


Reperaj perceptiv 


Rezonanţă scurtă 


> sula 8 


Hartă semantică 


Memorie 


De lucru 


Centru de prelucrare 


Centru de prelucrare 


E i, 





Cea de-a doua vizează organizarea schematizată a cunoștințelor, în conexiune cu progresul 
învăţării. Logica de bază o constituie aici reprezentarea prin arcuri (Novak și Gawin, 1984; 
Crahay, 2009). 
Exemplificăm cu o astfel de hartă semantică a conceptului de memorie (vezi Crahay, 2009, 
p. 398), fără a comenta variantele și utilizabilitatea acesteia. 

mentale 








|l1.2.16. Metoda cognitiv-afirmativă de învăţare (MCAI ) 


Printre aspectele teoretice importante de fundamentarea metodei menţionăm: activitatea de 
cunoaştere este bună în sine; intervenţia profesorului cere să posede cunoașterea, precum 
şi savoir-faire, iar elevul este acea persoană care vrea să înveţe. 

Actorii metodei de învăţare cognitiv-afirmative sunt: profesorul, care dispune de cunoaștere; 
şi elevul, care vrea să asimileze. 

În cadrul MCAI delimităm mai multe tipuri de metode, şi anume: 


+ Metoda cognitiv-expozitivă este recomandată mai ales pentru procesarea textelor orale 
sau scrise. Profesorul explică, demonstrează intelectual mecanismele gândirii, verifică 
memorizarea, oferă condiţii pentru luarea frecventă de notițe pe marginea celor expuse, 
se fac sondaje prin interogații. 

e Metoda cognitiv-demonstrativă este recomandată şi pentru situaţiile de învățare motrice, 
pentru stăpânirea informaţiilor gestual-simbolice. Profesorul prezintă o operaţie, arată 
în ce constă fiecare fază, explică procedural cum se face ceva şi cu ce mijloace, arată de 
ce se face astfel; urmează antrenamentul concret de învăţare. 

+ Metoda afirmativă de învăţare vizează frecvent utilizarea eficace a rețelelor de comunicare, 
în special prin tehnici expozitive/demonstrative. De reținut sunt următoarele repere 
metodologice: 

(1) se oferă planul şi dispozitivele de lucru; 

(2) se prezintă tabloul proceselor de realizare; 

(3) se pun în evidenţă dificultățile probabile cu care se poate confrunta subiectul; 

(4) se indică/recomandă metode de reglare, de control şi autocontrol efectiv al eficacității; 
(5) se dezvoltă noțiunile teoretice necesare bunei înțelegeri a relaţiilor între conţinuturi; 
(6) se efectuează o demonstraţie de bună practică a învăţării cognitiv-afirmative; 

(7) se pun subiecţii în situaţii pozitive de antrenament cognitiv specific învăţării. 


11.2.17. Metoda învăţării prin observare ştiinţifică (MIOȘ) 


Este normal să constatăm şi să acceptăm că frecvent învăţăm sau studiem observând lumea, 
inventariind realul şi făcând experienţe. Specific MIOȘ este faptul că subiectului îi sunt necesare: 


+ un felparticularal gândirii lucrurilor prezentate în diferitele ipostaze ale realităţii naturale, 
fizice; 

+ o practicare, prin explorare, a principiilor fundamentale care stau la baza funcționării 
lumii; 

+ un studiu sistematic și detaliat al caracteristicilor lumii reale. 


Semnificative pentru învăţarea prin observare sunt şi următoarele enunţuri: 


a) focalizarea pe ceva care pare familiar, dar privindu-l cu alți ochi; 

b) priviţi mai îndeaproape lucrurile şi daţi atenţie detaliilor relevante, semnificative, cu sens; 

c) gândiţi-vă atent la ceea ce vedeţi şi puneţi-vă întrebări cu privire la o anume ordine a 
lucrurilor; 

d) începeţi căutarea intenționată și sistematică; 

e) utilizați în observaţiile făcute cunoştinţele pe care le aveţi deja; 

f) recurgeţi la toate simţurile separat şi împreună, sinergic — văz, atingere, gust, miros —, 
obținând astfel o mare cantitate de informaţii, culese și înregistrate cu grijă, clasificabile, 
care prin corelare devin semnificative. 


Învăţarea prin observaţie implică scop, atenţie, gândire logică şi creativă, spirit de observaţie, 
căutare şi explorare sistematică, cu statut de documentare ştiinţifică, consultarea unor specialişti, 
căutarea unui sens, a suportului motivațional şi implică inclusiv utilizarea unor reguli raționale. 
Înseamnă decizie, un temei cu ţintă practică, semnificând uneori formulare de ipoteze (vezi 
învățarea limbajului). Învăţarea prin observare are conexiuni fecunde și cu valorile experimentării; 
detaliat, acest lucru înseamnă nu numai procese mentale de prelucrare a informaţiei, ci şi 
verificarea ideilor şi confirmarea sau infirmarea condiţiilor de validitate prin probe şi stări 
cu valoare de testare a unor ipoteze, a unor presupuneri cu privire la organizarea realului, 
ceea ce ar putea sugera o nouă ipoteză ştiinţifică în sarcina observatorului științific implicat 
într-un proces de învăţare-acţiune. 


|lI.2.18. Metoda învăţării prin experiment (MIE) 
Metoda învăţării prin experiment real sau mental semnifică o intervenţie activă, provocatoare, 


în condiţii definite a unui subiect asupra unui conţinut. În realizarea ei, MIE se bazează pe 
o serie de postulate. Astfel, dintre care reținem: 

(1) învăţarea prin cunoaştere se produce dacă forma de învăţare i se potriveşte; cunoașterea 
implică încercare şi eroare; profesorul intervine eficace dacă posedă tehnica și arta 
declanşării cunoașterii (savoir şi savoir-faire); forma învăţării ajută la înţelegerea globalităţii 
situaţiei de către subiect. 
(2) în învăţarea prin experiență sunt coprezente câteva principii mental-acționale, precum: 
+ pregătirea pentru învăţare este importantă dacă ia forma experienţei prezente în 
învăţare; 

+ important este că subiectul are posibilitatea de a ajuta sau de a rectifica ceva în cursul 
învăţării sau după activitatea personală; 

+ în învățare subiectul poate produce decupaje în mai multe tranșe de dificultate crescătoare, 
fără obligaţia unei programări anterioare; 

învăţarea prin experiment, prin explorare implică frecvent întărirea printr-o soluţie 
reductivă a speculațiilor, a lipsei de coerenţă logică, validând astfel prezenţa identificării 
unei teorii, a unei metodologii utile şi necesare; 

(3) învăţarea prin experiment face necesar controlul deliberat al variabilelor independente, 
al identificării relaţiilor semnificative între variabilele independente şi cele dependente. 
În învăţare sau experiment, devine importantă rețeaua de comunicare, ce poate lua o 
formă radială. 

(4) etapizată metodologic, MIE cunoaşte un demers pedagogic definit de următoarea derulare 
operaţională: 

i. problema, planul, dispozitivele de experimentare utile învățării; 

ii... cercetarea conţinutului real al ipotezelor şi argumentelor autorităţii; 

iii.“ punerea în aplicare a practicilor experimentale, a învăţării experimentale; 

iv. asigurarea că regulile de securitate sunt respectate, că limitările etice sunt inventarul 
răspunsurilor depăşite pozitive; 

v. evaluarea drumului învăţării prin cercetare experimentală 

vi. constatarea evidențelor apreciate drept dificultăți, limitări epistemologice, alegeri 
incorecte, constrângeri ş.a.; 

vii. dacă se constată unele eşecuri, atunci urmează: 
e studiul raţiunilor cauzatoare, al rezistenţei la învățarea prin experimentare; 
+ alegerea motivată a modificărilor propuse. 

viii. efectuarea unor experiențe, cu împărtăşirea experienţelor învățate. 


Important pentru metoda învăţării prin experiment este că startul este legat de formularea 
unor ipoteze cu un conținut ştiinţific cel mai adesea, bazate pe gândire logică, pe idei 
alternative, cu valoare predictivă, de tipul: „Dacă ipoteza/enunţul ar fi adevărată, ar trebui 
să observ”, să constat, să ajung la o explicaţie, la o interpretare, la o concluzie. Ipoteza 
(particulară) nu este neapărat subminată de unele rezultate contradictorii. Ea poate fi confirmată 
sau infirmată. Foarte rar se întâmplă, spun specialiştii învățării, ca o idee să fie respinsă de 
un singur rezultat negativ şi chiar cel mai bun rezultat observat din experiment nu demonstrează 
că ceva este cert adevărat. 

În învăţarea rezultată dintr-o acțiune/experiment nu este obligatoriu ca ipotezele sau 
relaţiile cauză-efect, deşi deschise la teste, să fie foarte riguroase, aşa cum ştim că testarea ar 
trebui să fie cât mai exactă. 

Reţinem, de asemenea, importanța pe care o joacă atitudinea critică mentală a subiectului 
în învățarea prin experiment. Şi aceasta pentru că sunt posibile unele confuzii, erori sau 
explicaţii neadecvate. Într-o astfel de învăţare se dezvoltă abilități de gândire, planificarea, 
evaluarea, concluzionarea, unele abilităţi practice şi transferuri etc. 

Important într-o astfel de învăţare este că avem de a face cu replicarea experimentelor, 
şi nu cu experimente reale. Rezultatele învățării vor fi explicate progresiv şi interpretate cu 
grijă, realizate pas cu pas, integrate în modelul învățării holiste. 


111.2.19. Metoda învăţării prin interogație 
cognitiv-operaţională (MIICO) 


Demersurile metodologice sunt relativ limpezi şi constau, în esenţă, în prezenţa următoarelor 
repere: 


(1) Postulate teoretice: 
a) învăţarea/cunoaşterea nu se realizează decât dacă este bine înţeleasă şi exprimată 
reflectiv prin întrebări; 
b) întrebarea arată că procedeele de bază nu se realizează dacă nu este suficient de clară; 
c) intervenţia subiectului este realizabilă dacă acesta posedă abilitatea de a şti ce să facă 
cu datele de care dispune; 
d) învăţarea are la bază elemente operaţionale care ajută la descoperirea mesajelor curriculare 
şi prin întrebări. 
(2) Mijloacele metodei interogative de învăţare vizează: 
a) chestionarea de tip întrebare cognitivă şi răspunsuri adecvate; 
b) controlul prin întrebări-feedback constant, rapid şi expresiv al progreselor făcute; 
c) întărirea va fi mai mult pozitivă decât negativă, efectul constituindu-l răspunsurile 
bune. 
(3) Principiile metodei: 
a) valenţele maieuticii socratice sunt dominante; 
b) necesitatea unei analize prealabile raționale a conținutului; 
c) decupaje ale învățării devin tranșe de informaţii scurte, care permit atât raționamente 
inductive, cât şi deductive; 
d) articularea progresivă a curriculumului porneşte de la „răspunsurile bune”; 
e) memorizarea este facilitată de intensitatea şi stabilitatea atenţiei, a reflecţiilor personale. 


e  Pragmatica mentală a conduitei de învăţare interogativă vizează esenţial: 
a) raționamentul recomandat pleacă de la un caz singular, cel mai adesea inductiv; 
b) raţionamentul este stabil, dacă pleacă de la ipoteza veridicităţii stabile prin inferenţă. 
+ Reţeaua de comunicare a învăţării interogative constă în: 
a) elaborarea unui plan a unor dispozitive cognitive stimulative și a unor motivații 
tonice; 
b) chestionare orientată şi conexată unei cercetări; 
C) susținerea răspunsurilor şi a judecăților asociate cu argumente valide; 
d) rezumarea ideilor esenţiale ale conținutului; 
e) construcția unor răspunsuri pertinente la întrebările de parcurs; 
f) identificarea posibilelor erori şi (re)construcţia răspunsurilor corecte; 
g) evocarea dificultăţilor prezente în aplicarea soluţiilor propuse; 
h) adăugarea de cunoştinţe complementare raportate la ceva ce are un sens anume în 
învăţare; 
i) efectuarea demonstrațiilor completează buna înțelegere; 

j) rezumarea rezultatelor este utilă; 
k) antrenament specific; motivat şi disponibil pentru a fi continuat; 


O atenţie specială se va acorda întrebărilor care cer răspunsuri multiple. În esență, acestea 
sunt constituite din enunțuri scurte, care cer răspunsuri relativ simple, iar selectarea lor se 
face dintr-o serie de alternative, dintre care, de regulă, doar unul este răspunsul „corect”. Pot 
fi şi variante cu mai multe (două-trei din cinci), răspunsuri corecte. Importante sunt aici 
detaliile fine ale textelor, înțelegerea anumitor fapte, chiar stăpânirea tehnicilor speciale de 
identificare. 

Psihologic vorbind, pot interveni stări de tensiune, de anxietate, ieşirea din acestea 
presupunând adoptarea unui spirit constructiv. 

Importanţa întrebărilor care oferă alegeri ale răspunsului/răspunsurilor corect(e) este 
dependentă de măsura în care enunțurile acestora: 


+ îlajută pe cel care învaţă să se familiarizeze cu texte care includ detalii semnificative; 

+ oferă posibilitatea practicării unui ritm variat de lucru, testând lucruri diferite o singură 
dată; 

e cere subiectului o bună identificare, înțelegere şi selecţie a punctelor-cheie, relevante 
pentru conţinutul unui text; 

e facilitează practicarea unor exerciţii de evaluare cu feedback personalizat, ceea ce scurtează 
din timpul alocat; 

e asigură verificarea răspunsurilor greşite sau a erorilor, implicând o nouă documentare, 
noi referințe, relevante, o nouă programare a timpului de studiu, noi echilibrări între 
diversele etape formative; 

+ pe măsura progresului în lucrul cu astfel de sarcini, se pot elabora noi standarde corelative 
cu creşterea încrederii în sine, a motivaţiei pozitive la provocările intelectuale, la expectaţiile 
contextuale. 


Constructe ale învățării academice bazate pe cogniție, cogniţie socială, metacognitivitate 
şi noi structuri lingvistice, interogaţiile cunosc variate aspecte sau valori parametrice, de 
ordin sintactic (sintaxă lingvistică de tip coordonare şi subordonare), semantic şi pragmatic, 
ca legături ale enunţului întrebării cu valorile contextului comunicării. 

Întrebarea (vezi Şerbănescu, 2002, p. 10), ca element al învățării prin comunicare, are 
statut de: 


a) funcţie cognitivă universală, cu mecanisme gramaticale specifice de codificare a unui 
mesaj educaţional; 

b) proces mental bazat pe o judecată interogativă incompletă, adesea controlată la nivelul 
unei relaţii între doi interlocutori (profesor-elev/student); 

c) expresie a unui gând întrerupt, prezent într-un dialog între doi actori educaţionali; 

d) mod de exprimare a unei stări contradictorii, de opoziţie sau de disonanţă între cunoaştere 
şi noncunoaştere; 

e) model mental de negociere dialectică, având caracter social şi personal (Apostel, 1969), 
cu valori de adevăr relativ deschise între întrebare şi răspunsuri posibile - informative, 
de ocolire sau de respingere a întrebării, de combinaţie a funcţiilor sus-menţionate. 


Rezultă de aici că învățarea şcolară, mai ales academică, poate fi bazată pe concepte-întrebări 
(aspect semantic) sau pe o construcție de text, indicând prezenţa unor principii sau criterii 

didactice, cu dozare, înlănțuire, transmitere, procesare şi control mnezic de grupare a enun- 
ţurilor. 

Rezultatul: prezenţa unor întrebări totale sau parţiale, directe sau indirecte, deschise sau 
închise, enunţiative sau retorice, abstracte sau concrete, inductive sau deductive, proiectări 
de imaginar sau empirice, constatativ-perceptive sau combinaţii ale celor de mai sus. 

Învăţarea academică bazată pe (re)construcții interogative se apropie de învățarea proble- 
matizată (problem-based learning), de învăţarea bazată pe concepte întrebare (aspectul semantic 
şi pragmatic), pe enunţuri (propoziţii, fraze, paragrafe), interogative (aspectul sintactic). 

Avem în vedere un aspect important al procesului didactic universitar, şi anume predarea 
cu stil, construită ştiinţific pe „întrebări de predare propriu-zise” (Șerbănescu, 2002, p. 64). 

Analitic, enunţurile interogative sunt aplicabile conţinuturilor, clasificabile în: 


e  declarative (false sau adevărate); 
+ procedurale (algoritmi, scheme, proceduri); 
e  acționale, de tipul: 
-  asertive (enunţiative, cu ofertă de informaţii); 
- interogative (cer o informaţie); 
— imperative; 
-  lexico-sociale, pragmatice, discursive, argumentative; 
—  exclamative; 
-  optative, care au un statut cu identitate clară, potrivit gramaticii clasice (Coteanu, 1982; 
Vasiliu şi Galopenţia, 1992; Ruxăndroiu, 1995; Slama-Cazacu, 1959; Cristea-Cuniţă, 
1986, Șerbănescu, 2002 ş.a.). 


Didactic vorbind, cursantul va fi condus, dirijat şi orientat spre a acorda atenţie următoarelor 
repere prezente în realizarea activităților curriculare precum: 


e lectura integrală a textului destinat studiului; 

e identificarea mărcilor formale ale enunţului interogativ, formulate explicit sau implicit, 
fiecare introducând anumite valori ale mesajului comunicării. De reţinut este faptul că 
multe dintre elementele interogative ale unei comunicări destinate învăţării sunt plasate 
adesea la începutul textului/propoziţiei, dar şi în alte poziţii. Frecventele valori modale 
ale interogativelor (propriu-zise, optative etc.) sunt: cine?, pe cine?, unde?, când?, cui?, 
ce fel?, cum?, care/pe care?, de ce? ş.a. 

+ Interpretarea corectă a funcțiilor acestor mărci, aflate în corelaţie cu valorile încorporate 
în interogaţiile materialului de studiat. Uneori, întrebările sunt integrate în însăşi organizarea 
conţinutului, numită şi abordare mathemagenică. 

+ Derivarea principalelor funcţii valorice ale interogaţiilor, prioritare fiind cele: 

-  cognitiv-informative; 

- de clarificare; 

-  deverificare a conotaţiilor; 
- de iniţiere; 

— suport; 

- de rezolvare a problemelor; 
—  argumentative; 

-  declarative; 

— imperative; 

- de codificare şi înțelegere a sensului; 
— indice al unui sens etc. 

Importante pentru interpretarea funcţiilor întrebărilor prezente în învăţarea unor texte 
sau în conținutul unor strategii de învățare specifice textelor (discursurilor) ştiinţifice sunt 
operațiile mentale superioare. Acestea vizează frecvent, uneori şi diferențiat: 


a) distingerea între întrebarea-problemă şi întrebarea-ipoteză; 

b) înţelegerea naturii relaţiei întrebare-răspuns (funcţia textualizantă), a celei între autorul 
textului și cel care studiază, a tipului comunicării interculturale; 

c) decriptarea registrului stilistic; 

d) alegerea strategiilor de abordare şi înțelegere a codurilor - simplificare, parafrazare, 
reformulare, atenuare etc. 


Conduita interogativă a unui elev cu experienţă sau student în fața sarcinilor de studiu 
al unui conținut ştiinţific se defineşte prin prezența unor enunțuri-întrebări modalizate, 
semnificând explicit enunțuri în care şi prin care aceştia îşi exprimă (comunică) atitudinea 
față de acel text (de exemplu, se răspunde la întrebarea: care este opinia ta cu privire la...?). 

În nu puţine cazuri, răspunsurile la întrebări inteligente pot concentra o mare cantitate 
de cunoştinţe, elemente afective și opţiuni cu privire la valoarea de utilitate a acelor cunoştinţe. 
Explicit, cadrul didactic şi cel care învaţă exprimă, în întrebările pe care le pun şi, corespunzător, 
în răspunsurile pe care le oferă, poziţii relativ interesante ştiinţific şi didactic între: 


-  certitudini-incertitudini sau îndoieli (e sigur că se va întâmpla?); 

-  necesitate-posibilitate (se produce - se poate întâmpla?); 

-  relativizarea-nonrelativizarea acţiunii (ce pot face -— ce se poate face?); 
-  obligatoriu-nonobligatoriu (trebuie să, pot să?); 

—  permisiune-interdicţie (am voie - n-am voie?); 

—  emotivitate-nonemotivitate (ce calitate — cât e cantitate?); 

—  pozitiv-negativ etc. 

- fenomene de hazard - văzute ca procese întâmplătoare (Moisil, 1971). 


Rezultatul va fi formarea competenţei interogativ-metacognitive, asociată cu sau prezentă 
în învățarea temeinică. 

Abordarea învăţării şcolare sau academice pe baza interogaţiilor conduce la noi moduri 
de organizare, de memorare şi gândire a componentelor menţionate, unele specifice şi 
necesare în formarea competenţelor profesionale. 

Astfel, în evaluarea unor astfel de competenţe vom identifica: 


e înţelegerea elementelor de limbaj (concepte), a categoriilor lingvistice structurale; 

+ prezenţa proceselor de înţelegere a ideilor mesajului; 

+ realizarea unor procese de analiză şi sinteză a elementelor cunoașterii şi recunoaşterii 
perceptive, mentale, imaginare; 

+ promovarea conduitelor de răspuns vizând valorile demonstrative; 

+ rezolvare de probleme și identificarea de noi probleme; 

+ anticiparea de soluţii, inovaţii şi produse ale creativităţii; 

e elaborarea de algoritmi (computaţionali), utili şi în evaluarea digitală; 

+ formarea şi antrenarea relaţiilor complexe între gândire şi limbaj; 

+ dezvoltarea capacităţii de raționare, ca urmare a valorizării funcţiei de modalizare a 
interogaţiei; 

e creşterea relevanţei persuasiv-discursive a interogaţiei; 

+ dezvoltarea eficienţei schimbului verbal, conversațional, autoreflectiv, dialogal, implicit 
şi explicit; 

e creşterea reflectivităţii lingvistice, ca urmare a „operaţiilor logice de prelucrare şi concentrare 
a informaţiilor, de reducere a informaţiei redundante, de ordonare şi ierarhizare a informaţiei” 
(Şerbănescu, 2002, p. 239), de creştere a polivalenţei și multifuncționalităţii solicitărilor 
de tip profesional - explicaţii, argumente, acord, aprobare, acceptare, dovadă, teză, concluzie, 
cunoaştere şi recunoaștere, respingere, refuz, critică, obiecţii, concesii, rectificări, antiteze, 
atitudini euristice etc. 


111.2.20. Metoda învăţării prin demonstraţie (MID) 


Nu puţine discipline academice au în conţinutul lor enunţuri cu caracter apodictic - teoreme, 
postulate, axiome, definiții, concluzii ş.a., bazate pe ipoteze valide, pe judecăţi ce implică o 
conduită rațională, deductivă, o întemeiere argumentativă solidă. Învăţarea academică 
independentă atinge un anumit nivel de maturitate şi eficiență în măsura în care include 
abilități de formare a raționamentelor, şi atinge zona demonstraţiei întemeietoare pentru 
stăpânirea unor adevăruri „logice în mare parte”, plecând de la premise considerate valide. 

În acest fel, apelul în învăţarea academică la conținuturile demonstrative, explicative şi 
de definire a acestora devine una dintre formele de învăţare rafinate, nuanţate, apreciate 
intelectual. 

La întrebarea „ce este demonstraţia?”, simplificând mult lucrurile, se poate răspunde: un 
model operaţional de tip mental prin care învăţăm să stabilim, în mod deductiv mai ales, 
adevărul unui enunţ, utilizând conexiuni logice între subenunţuri evidente, desfășurate într-o 
anume succesiune și organizate într-un ansamblu de legături necesare. Aceste enunţuri devin 
judecăţi evidente, utile spiritului şi care permit celui care învaţă să înainteze în cunoaştere 
printr-o metodă discursivă, ce aspiră la evidenţă, claritate, intuiţie, analiză și sinteză, deducție 
şi dialectică mentală (vezi domeniile filosofiei, sociologiei, psihologiei, ştiinţelor educaţiei, 
teologiei ş.a.). 

Învăţarea academică independentă realizată prin MID implică respectarea unor reguli 
sau chiar „proceduri”, precum parcurgerea unor etape cu aplicabilitate crescută la conţinuturi 
ce dispun de o solidă rigoare internă (Marga, 1991; Margolite,1985; Eley şi Norton, 2004, 
Sasi, 2012). De aici, similitudini cu învăţarea unei teoreme, a demonstraţiei acesteia în clasă, 
cu ghidarea şi feedbackul necesar alternativelor. 

Ca etape esenţiale în desfăşurarea ei operațională identificăm: 


(1) Pregătirea pentru activitatea mentală specifică demonstraţiei. 

(2) Punerea sub formă interogativă sau descriptivă a conținutului învăţării (enunţ, teoremă 
ş.a.), cu evidenţierea condiţiilor de existență logică. 

(3) Evidenţierea unor posibile erori, însoţite de pregătirea unor exemple care să ilustreze 
cum nu trebuie să se procedeze. 

(4) Clarificarea nucleului dinamic al problemei de studiat prin demonstraţie, a contextului care 
a condus la necesitatea utilizării acestei metode, evidenţiindu-i şi valoarea ştiințifico-didactică. 

(5) Aplicarea tehnicilor analitice şi sintetice utile în separarea părţilor componente, a raporturilor 
între componente, urmată de refacerea „întregului” în învățare (plan), satisfăcând cerința 
consecvenţei logice şi, uneori, a argumentaţiei suplimentare. Segmentarea în paşi logici 
este necesară. 

(6) Examinarea situaţiei şi a programelor învățării apărute ca urmare a utilizării demonstraţiei 
logice, prin evidenţierea şi reținerea noțiunilor-cheie, a expresiilor importante. 

(7) Reconstrucţia conţinuturilor de bază prin producerea/susţinerea/întemeierea demonstrativă 
a argumentelor. 

(8) Selectarea unor exerciţii de fixare a cunoştinţelor şi conexiunilor necesare transferului 
punctelor de întemeiere în alte câmpuri ale învățării academice. 


Importante sunt şi principiile ştiinţifice ale metodei învăţării prin demonstraţie: 


a) introducere în învăţarea problemei cu conținut demonstrativ; 
b) cunoaşterea paşilor demonstraţiei şi dezvoltarea nivelului înțelegerii de către elevi; 
c) aplicarea paşilor/etapelor, cu fixarea datelor. 


Logica MID este strâns legată de unitatea dintre explicaţie şi planul efectiv operaţional 
al învăţării. Potrivit literaturii de specialitate, metoda enunțată poate semnifica respectarea 
următoarelor: 


a) pregătirea pentru învățare prin demonstraţie: cum dăm elevilor instrucţiunile, stabilirea 
obiectivelor; 

b) selectarea celor mai buni paşi, a celor mai bune informaţii şi abilităţi; 

c) proiectarea mentală şi reală a derulării metodei, reducând încercarea şi eroarea; 

d) oferirea conţinutul textului demonstrației sub forma unui ghid explicativ, cu formularea 
de întrebări, sinteze, performanţe. 





NOTĂ: Diversitatea rutelor de practicare a MID este cerută de natura logicii domeniului/specializării/ 
disciplinei academice. De exemplu, în filosofie, MID vizează exercițiul sau lucrul spiritual, progresiv, 
riguros și coerent în formarea intelectuală de tip conceptual, de întemeiere argumentativă și 
comunicativă. În acest caz, conceptul este ceea ce împiedică gândirea să fie o simplă opinie, o 
părere, o discuție, o flecăreală. Consecința: în logica sa, „filosofia utilizează un raţionament riguros, 
în care înlănţuirea joacă un rol major, fiind în realitate un itinerar mobil și dinamic, ce duce la o 
concluzie clară, prin intermediul unei problematici studiate/învăţate și al unei discuții (dialog) 
organizate”. Se acceptă (Marga, 1991; Sasi, 2012) că demonstraţia poate fi utilizată ca procedeu 
al întemeierii susţinerilor, pregătind terenul derivării de noi cunoştinţe în diferite interdiscipline 
aflate în varii stadii de elaborare (descriptiv, inductiv, deductiv, axiomatic). 








l|.2.21. Tehnica învăţării prin operaţii de definire (TIOD) 


Un alt câmp metodologic aplicat sau de aplicat în învățarea academică independentă îl 
reprezintă tehnica definirii. Modul de operare prin definire logică are conexiuni evidente 
cu semantica demonstraţiei examinate anterior, construind în realitate şi un stil de învăţare 
sau chiar un model. 

Subiectul care învaţă independent îşi pune inițial, în mod natural, câteva întrebări care-l 
pregătesc pentru a utiliza TIOD. 

Vom proceda în continuare la o sinteză de tip întrebare-răspuns care vizează elementele 
de procesualitate logică a definirii, aplicată didactic oricărui tip de învăţare academică. Vom 
porni de la valorile teoretico-metodologice şi lingvistice ale definirii (vezi Enescu, cap. I). 

Pasul (1): Ce definim în conținutul învăţării? 

Răspunsul vizează trei elemente: 

- noţiuni -— reprezintă aspectul conceptual al gândirii; 
- termeni — reprezintă aspectul semiotic, lexical; 
- obiecte, valori formale, formule - reprezintă aspectul obiectual, de conţinut formal. 

Pasul (2): În ce scop definim pentru a învăţa eficace? 
Răspunsul vizează elementele corespondente pasului inițial, după cum urmează: 


- pentru a dezvălui, a reda, a prezenta o însușire; 
- pentru a acorda semnificaţii termenilor; 
- pentru a oferi reguli de utilizare, de construcție. 


Pasul (3): Prin ce „modele” lingvistice definim, facilităm învăţarea? 

Răspunsul, simplificat, invocă apelul la cel puţin două modele operaţionale: a) prin 
modelul denotaţiei şi/sau b) al conotaţiei. Denotaţia se realizează prin denumire, prin 
arătarea semnificației denotatului, acesta putând fi concret sau abstract, real sau virtual, 
statistic sau nestatistic, absolut sau relativ, cognitiv sau pragmatic. Denotaţia îi permite celui 
care defineşte să facă apel la două maniere de abordare: 


-  intensională, cerută sau impusă de o singură caracteristică, unică sau multiplă; 
-  extensională, cerută de aspectul plural al caracteristicilor (vidă sau nevidă, singulară sau 
generală, precisă sau imprecisă, omogenă sau difuză). 


Pasul (4): La ce tip de definiţie facem apel în învăţare pentru stabilirea criteriilor de 
eficacitate? 
Astfel, în învăţare, vom putea utiliza un spectru larg al tipurilor de definiţii: 


(1) În funcţie de natura elementului pe care dorim să-l definim în învăţare, apelăm la o 
definiţie: 
- reală: arătăm că elementul este un concept referitor la un obiect concret sau abstract; 
se realizează prin gen proxim şi diferență specifică; 
- nominală: indicăm faptul că elementul de învățat este un termen care trebuie înțeles 
şi reţinut în funcţie de experiența proprie, forma fiind: a are semnificaţie b; prin c 
vom înţelege sau îl vom numi d, astfel...; 
- formală: exprimăm faptul că elementul de definit în învăţare este ceva „forma/” sau 
care urmează să fie construit (de exemplu, un „rol social” reprezintă...) 
(2) În funcţie de natura caracteristici definite, putem apela în învăţare la următoarele tipuri 
de definiţii: 
+ genetică: indicăm operaţia prin care a apărut sau apare definitul; 
e de relaţie: arătăm sistemul de relaţii caracteristice între elemente; 
e operaţională: indicăm practic cum se identifică acel element - efect, măsură, comportament; 
+  predicativă/nepredicativă: arătăm dacă elementul face parte dintr-o clasă sau alta. 
(3) Pentru a cunoaşte identitatea unui element de conţinut, putem utiliza în învățare următoarele 
variante de definiţii: 
+  ostensivă: arătăm obiectul definit; 
e  indicativă: determinăm o caracteristică a definitului; 
+  relațională: precizăm din ce sistem de relaţii face parte elementul definit; 
e constructivă: arătăm modul practic, util, de construcţie a ceea ce este definit; 
+ modelatoare: precizăm valoarea de model a elementului definit. 
(4) În funcţie de complexitatea logico-lingvistică a valorilor conţinutului de învățat, putem 
apela la construcția următoarelor tipuri de definiţie: 
e simplă: se construieşte un singur enunţ; 
+ complexă: se elaborează un set de enunţuri sau reguli; 
e  contextuală: elaborăm o semnificaţie derivată din context; 

e explicită: indicăm clar şi riguros ce definim; 

e implicită: construim o formulă, o schemă; 

+ abstractă: elaborăm un simbol sau un concept nou. 

În funcţie de poziţia sarcinii/elementului de învăţat în conţinutul global al cunoașterii 
domeniului, recomandăm următoarele tipuri de definire: 

e  stipulativă: se introduce un concept nou sau o formulare de tipul: „numim...”; 

„ explicativă: se redefineşte, se explică prin sinonime sau prin altă expresie lingvistică apropiată; 
e  clarificatoare: prin extensie sau prin restricție se operează cu o precizare mai bună. 


(5 


— 


Un posibil demers metodologic al aplicării TIOD: 


- identificarea cu claritate a termenilor, conceptelor sau elementelor ce se cer a fi specificate, 
cu pregătirea materialelor şi resurselor necesare - dicţionare, enciclopedii, glosare etc.; 

- determinarea conţinutului şi a contextului în care se integrează elementele ce vor fi 
învăţate prin definire; 

- stabilirea raporturilor sau relaţiilor între semnificaţii şi sensuri, între aspectele comune 
(gen proxim, diferenţe specifice şi cele diferenţiatoare), între elementele cunoscute (sinonime) 
şi cele de definit; 

- determinarea regulilor de utilizare a elementului definit; 

- descrierea corectă a caracteristicilor elementului desemnat a fi definit; 

- identificarea şi realizarea unor posibile explicaţii, extensii sau generalizări ale semnificației 
sau sensului a ceea ce se definește; 

— rezolvarea unor probleme de limbaj pe bază de reguli morfosintactice sau prin tehnici de: 
comparare; corespondență; redefinire; contextualizare univocă şi plurivocă; extensiunea/ 
intensiunea semnificației; expresivitatea cu ambiguitate sistematică; descrierea prin caracte- 
ristici multiple ş.a. 





NOTĂ: În disciplinele nematematizate (neformalizate), care operează cu limbaje simbolice, 
studenții se pot confrunta cu dificultăţi legate de realizarea unor distincţii între termeni univoci 
sau plurivoci, preciși sau impreciși, cognitivi sau descriptivi, pozitivi sau negativi, cu semnificație 
concretă sau abstractă, directă sau indirectă, constanți sau variabili. Apelul la dicţionare este 
recomandat. 








|11.2.22. Strategia învăţării bazate pe gândire 
critică (SIGC) 


11.2.22.1. Semnificațiile conceptului/sintagmei „gândire critică” 


La întrebarea „Ce este gândirea critică?”, S. Cottrell (2005) sintetizează astfel: 


e activitate cognitivă asociată cu folosirea minţii; 
+ un proces complex de operaţii mentale deliberate care implică un set larg de abilități și 
atitudini. 


Între operaţiile mentale semnificative se numără: 


a) identificarea poziţiilor, argumentelor şi concluziilor oferite de alte persoane; 
b) evaluarea posibilităţilor de evidenţiere a altor puncte de vedere; 

c) punerea corectă în balanţă a calităţii, a puterii probelor şi argumentelor; 

d) abilitatea de a recunoaşte tehnici utile în a formula ipoteze, a reduce din aspectele false 
şi amplificarea mecanismelor/proceselor persuasive; 

e) reflectarea asupra problemelor într-o manieră structurată, punând accent pe logică, 
precum şi pe intuiție; 

f) formularea de concluzii privind validitatea argumentelor bazate pe probe solide sau chiar 
pe unele prezumțţii rezonabile; 

g) prezentarea unui punct de vedere clar, structurat, bine gândit. 


La acestea, unii autori (Ennis, 1987) mai adaugă: abilitatea sau chiar dispoziția de a 
reflecta cu o doză de scepticism, precum şi abilitatea de a gândi într-un mod rezonabil, 
dialectic. 

Sintetizând, vom afirma că semnificative pentru gândirea critică sunt: 


+ capacitatea instrumentală de a folosi dubiul/indoiala în mod constructiv; 

+ luarea unor decizii informate, a avea încredere, a discerne ce este rezonabil şi nerezonabil 
pe baza experienţei trecute, pe baza capacităţilor şi a unor trăsături de personalitate; 

+ un set de metode orientate spre explorarea probelor/dovezilor/evidenţelor; 

+ abordarea structurată a drumurilor alternative utile pentru rezultat, fără a elimina îndoiala 
carteziană, probabilitatea constructivă; 

e disputa raţională şi raționalizatoare pe bază de argumente formulate ca mesaje exprimate 
în scris sau oral, explicit sau implicit; 

+ modelul de gândire bazat pe temeiuri raționale, cu motivarea şi conştientizarea acțiunilor 
cu sens; 

e evaluarea critică a propriilor convingeri activate, corelate, susținute; 

+ capacitatea de a prezenta și altora motivele care stau la baza acţiunilor, opiniilor şi 
convingerilor noastre; 

e abilitatea dea elucida şi interpreta problemele analizate ca fiind situaţii sau ca puncte de 
vedere; 

+ efectele consolidate ale raționamentelor altora, rezultat al argumentelor, analizei, evaluării 
şi formulării de concluzii derivate; 

e abilitatea de a utiliza eseuri, rapoarte, recomandări, argumente structurate și coerente 
într-o ordine logică acceptabilă; 

+ capacitatea de a utiliza un limbaj ştiinţific eficient în prezentarea şi susținerea unui 
discurs, a unei compoziţii narative convingătoare. 


Complementar, gândirea critică implică şi abilităţi auxiliare, precum: observarea, analiza, 
judecata, convingerea, luarea de decizii, raționarea ş.a. — rafinate şi rafinabile, articulate în 
complexe de acţiuni, în acţiuni bazate pe lecturi, navigare pe internet, studiu academic. 

Gândirea critică examinată în contextul studiului academic semnifică şi o capacitate 
crescută de autoevaluare, bazată pe construcție, pe abilități de marketing, de autoprezentare; 
mai mult reprezintă, şi o profundă capacitate de gândire categorială, selectivă, diferențiatoare, 
contrastivă şi comparativă. Gândirea critică devine astfel beneficiara unei capacităţi de 
cercetare contextuală, informată, bazată pe fapte relevante, pe explicaţii alternative, pe 
demonstraţii cu argumente de durată, susținute şi contextual. Ea angajează și semnificative 
stări emoțional-afective, metacognitive, supuse unui auto-management emoţional, unui 
autocontrol matur, unei logici mature, care permit subiectului susținerea unui punct de 

vedere convingător, chiar alternativ. Gândirea critică implică precizie, acuratețe şi dedicare 
în aflarea răspunsului corect la o problemă controversată, aflată în explorare/examinare. 
Funcţional, gândirea critică în învăţare include: 


(1) atenţie la detalii, văzute ca indicii ce oferă lucrurilor o nouă imagine; 

(2) identificarea modelelor, a direcțiilor pe care le iau informaţiile şi datele uneori sub forma 
similitudinilor, a repetiţiilor; 

(3) reluări/reveniri asupra aceluiaşi material; 

(4) abordarea unui text din perspective diferite; 

(5) obiectivitate în evaluarea şi ordonarea preferințelor pentru a asigura o profundă înţelegere 
a problemei; 

(6) considerarea implicaţiilor şi a consecinţelor pe termen lung; 

(7) reflecţie profundă, cu centrare pe reducerea impulsurilor emoţionale de moment, a 
relevării motivaţiilor ascunse, a evitării preconceputelor, a bias-urilor; 

(8) conştiinţa de sine asociată motivaţiilor, intereselor şi expertizelor realizate mental. 


|1|.2.22.2. Utilizarea gândirii critice în învăţare 


În învăţarea şcolară, dar mai ales în cea academică independentă sau realizată în grup apelul 
la strategia, metodele şi tehnicile gândirii critice reprezintă o manieră modernă și eficientă 
de a ne raporta la conţinutul studiilor, având o poziţie personală, însoțită de temeiuri 
raționale, argumentative. Prin detaşare de reperele textului iniţial, cursantul poate formula 
idei şi soluţii care-i aparţin lui sau altora, implicându-se constructiv prin formularea de 
alternative consistente şi acceptabile, manifestând respect pentru autenticitate, realism şi 
pragmatism față de diversitatea de opinii, faţă de regulile confruntării şi dezbaterii academice. 
Conduita de învăţare devine astfel atât autonomă, cât şi colaborativă, deschisă comunicării 
şi atitudinilor pozitive față de valorile comune ale etosului şi axiologiei umane. 

Focalizată pe unitatea de învăţare, dublată de conştiinţa responsabilă fapt de acceptarea 
diversităţii şi sustenabilității interpretative, gândirea critică generează la cursanţi opțiuni 
clare față de paradigma constructivistă specifică didacticii şcolare şi universitare. 

Strategia gândirii critice aplicată învăţării poate fi descompusă în patru componente 
majore (Cornea, 2006). 


(1) Motivarea (M) sau mai degrabă automotivarea pentru utilizarea SGC şi a tehnicilor ei 
asociate; 

(2) Evaluarea (E) constând în: determinarea coordonatelor contextuale ale situaţiei de învăţare; 
reamintirea a ceea ce se ştie teoretic, metodologic şi experienţial acceptat despre unitatea de 
învăţare; evidenţierea clară a ceea ce nu se cunoaşte și trebuie ştiut, a obstacolelor ce trebuie 
depășite şi a necorelărilor care pot fi stabilite, a judecăților suspendate sau recomandate. 

(3) Realizarea investigativă a sensului, prin procesarea orientată spre o înţelegere adecvată, 
autentică, profundă, explicită, empatică, socială şi contextuală, spre interpretarea personală 
critică, prin distanțare mentală. Importante sunt aici raporturile care se nasc între interogaţiile 
puse în cadrul obiectivelor, al sarcinilor de învăţare, al modurilor de răspuns realizate 
prin transpunere, interpretare, aplicare, analiză, evaluare. 

(4) Reflecția (R), ca stare de pătrundere a esenței învățării în dialogul cu Sinele, cu modelele 
oferite de confruntarea cu alţii. Esenţiale devin: exerciţiile de cercetare (inquiry learning) 
a experienţelor de succes sau insucces, degajându-se pozitivul, funcționalul; elementele 

de scepticism; valorizarea caracteristicilor majore ale stilului de învăţare; gândirea dialogală; 
recunoașterea valorii capitalului uman în cunoașterea specifică societăţii bazate pe cunoaştere, 
pe creaţie de valori adăugate. Dumitru (2000, pp. 55-56) vorbeşte de trei etape: evocarea, 
realizarea sensului şi reflecţia, aflate în conexiune. 


Autori consacraţi (vezi Reichenbach, 2001, pp. 20 şi urm.) enumeră şase paşi prezenţi în 


structura unui model de pregătire şi orientare a conduitei gândirii critice aplicate unui text. 


Achiziţia de cunoştinţe sau informaţii descoperite, metode, modele, idei, care se repetă, 
scris, oral, auzite sau spuse. 

Înțelegerea (comprehensiunea) materialului citit, scris, văzut sau exprimat sub forma 
propriilor cuvinte, explicaţii, sinteze, concluzii, cu substituiri de structuri ale ideilor, cu 
noi aranjamente ale cuvintelor. 

Aplicarea (transferul) a ceea ce s-a înţeles la o situaţie nouă, ilustrarea cu exemple, pregătirea 
unui nou text, predicții, demonstraţii, dramatizarea discuţiei ş.a. 

Analiza informaţiilor/cunoştințelor sub o nouă ordine a ideilor, relaţiilor, conexiunilor cu 
alte idei, sau spargerea unui conținut în componentele sale, distingând elementele dominante 
ale unei teme, ideile subordonate, identificând şi comparând ipotezele, evidenţele, relațiile, 
categoriile, premisele sau concluziile relevante care ne conduc la o concluzie. 

Sinteza creativă prin punerea împreună a părților analizate şi ajungerea la crearea a ceva 
nou, posibil original, emergent. 

Evaluarea. Operaţiile prezente aici sunt: compoziţia, imaginarea, transformarea, modificarea, 
rezolvarea, evaluarea, judecarea de stări şi comportamente. 


În contextul examinat, a introduce gândirea critică în studiul academic înseamnă (Cottrell, 


2005, pp. 8 şi urm.): 


Utilizarea de întrebări şi reflectarea asupra răspunsurilor la „cum ştim că...?”; „de ce 
credem că?”. Acestea sunt recomandate pentru că adesea acceptăm lucruri fără a cerceta 
şi analiza alte probe, cercetări sau lucrări scrise de alți autori, fără o reflecţie asupra 
criticismului pozitiv sau negativ, asupra punctelor tari și slabe. 
Înțelegerea expresiei „nimic nu este exclus”, a avea atitudine critică față de idei, acţiuni, 
şi nu față de persoane, a distinge idei, lucruri, texte, teorii, comportamente şi autori. 
Abordarea analitică, nu „în alb sau negru”, ci în alternative care cer timp şi unde este 
greu de evaluat rapid răspunsurile. 

i) a descoperi unde se află cele mai bune dovezi pentru subiectul în discuţie; 

ii) a evalua puterea fiecărei dovezi în a susține argumentele; 

iii) a formula concluzii parțiale pentru direcția oferită de dovezi; 

iv) a construi un raționament valid care să conducă la o concluzie; 

v) a selecta cele mai bune şi relevante exemple; 

vi) a dispune de suficiente dovezi în sprijinul punctelor de vedere formulate ş.a. 


În „bunele practici universitare” se examinează frecvenţa şi beneficiile utilizării gândirii 


critice în învăţare. Sunt reţinute: 


ameliorarea atenţiei, a capacității de observare; 
citirea şi lectura sunt mai focalizate, mai concentrate şi cu efecte de filtrare semnificativă 
a esenţialului. 

îmbunătăţirea abilității de a identifica punctele-cheie ale unui text, reducând zonele şi 
punctele neimportante; 

îmbunătăţirea abilității de a răspunde adecvat unor întrebări, probleme, mesaje importante; 
cunoştinţe despre „cum să atingi mai uşor un rezultat, să obţii un punctaj mai mare 
într-o confruntare evaluată; 

abilități de analiză şi transfer al abilităţilor în situaţii similare. 


Semnificative devin și obstacolele prezente în învățarea bazată pe utilizarea gândirii critice. 
O listă parţială inventariază: 


greşita înţelegere a ceea ce înseamnă gândirea critică, adică a face doar comentarii 
negative, sau doar asupra a ceea ce nu funcţionează bine; 

evitarea comentariilor cu potenţial negativ, sau a face numai comentarii „pozitive”; 
supraestimarea propriilor abilități de a gândi, în dauna altor abilităţi concurente; 

lipsa strategiilor, metodelor, tehnicilor şi practicilor adecvate situațional/contextual; 
atitudini ezitante în faţa criticilor experţi (anxietate naturală), credința că gândirea critică 
este foarte dificilă, întrebarea frecventă fiind în ce măsură este doar „bun-simţ” etc.; 
slab autocontrol emoţional şi motivaţional, cu efecte de inhibiţie de abandonare a acţiunii; 
confuzia între înţelegere şi explicare, între informare şi înțelegere; 

rezistența naturală la „a învăţa să gândim critic” (Cowell et al., 1995); 

atenţie insuficientă la detalii semnificative, la elemente care cer precizie, acuratețe şi care 
devin interesante în analiză. 


Conexiunile cele mai importante ale gândirii critice în învăţare sunt cu metacogniția. 


Potrivit literaturii de specialitate (Lai, 2011; Manasia, 2014; Marzano, 1998), o nouă perspectivă 
ar putea conţine și următoarele aspecte vizând metoda învăţării prin gândirea critică: 


a) 
b) 
c) 
d) 
e) 
f) 
g) 


analiza argumentelor; 

realizarea de inferenţe logice utilizând raționamente inductive sau deductive; 
formularea unor judecăţi de valoare; 

a lua decizii şi a rezolva probleme; 

a identifica erorile dintr-un raționament utilizat în produsele învăţării; 

a recunoaşte punctele de vedere egocentrice şi sociocentrice; 

a practica atitudini sau modele mentale eficace - deschidere, flexibilitate, curiozitate, 
predilecție, pentru căutarea de argumente, dorinţa de fi informat, respect pentru puncte 
de vedere divergente, dorinţa de a le susţine ş.a. 


În acest mod, metacogniţia devine motor al învăţării prin organizarea şi valorizarea 


competenţei gândirii critice, creative (Kendal şi Cicchinelli; Marzano, 1998). 


.2.22.3. Instrumente de identificare și dezvoltare a gândirii critice 


a) 
b) 


a) 


chestionar autoevaluativ al gândirii critice (Cottrell, 2005, p. 13); 
instrument pentru formarea/dezvoltarea gândirii critice (Cottrell, 2005, p. 14). 


Pentru fiecare dintre următoarele afirmaţii evaluați-vă răspunsurile în modul descris mai 
jos. 

Scala este următoarea: 5 = acord profund; 4 = acord; 3 = acord moderat; 2 = dezacord; 
1 = dezacord profund. 





Enunţuri afirmative de tip evaluativ Evaluare /punctaj 





1. Mă simt confortabil când atrag atenţia asupra potenţialelor puncte slabe 
în lucrările altor autori 





Pot rămâne concentrat pe cerințele unei activităţi de învăţare 





Cunosc diferitele înțelesuri ale cuvântului „argument” pentru gândirea 
critică utilizată în învăţare 
Pot analiza şi valoriza structura unui argument de susţinere 





Pot oferi valori critice sau să am o atitudine critică, de întemeiere 
alternativă, fără a avea sentimentul că asta mă face să par o persoană 
inabilă în exercițiul mental 





Ştiu ce înseamnă un raționament puternic, valid 





7. Sunt conştient că propriile mele convingeri actuale mă pot împiedica în 
rezolvarea corectă a unei probleme supuse analizei în învățare 





8. Am suficientă răbdare pentru a identifica raționamentul corect susținut 
de argumente 





9. Pot recunoaște semnalele care indică un argument corect, puternic, 
motivator 





10. Reuşesc foarte repede să identific punctele-cheie ale conţinutul unui 
material global 





11. Am foarte multă răbdare atunci când analizez faptele şi motivațiile unui 
conţinut cu scopul de a ajunge la o viziune corectă şi utilă în învățare 





12. Recunosc uşor tehnicile incorecte şi manipulatorii folosite pentru 
convingerea cititorului 





13. Ştiu să citesc mesaje printre rândurile unui text (intertextualitate) 





14. Evaluez corect dovezile ce susțin un punct de vedere valid 





15. De obicei sunt atent la detaliile semnificative în învăţare 





16. Mi se pare uşor să evaluez în mod corect diferite puncte de vedere 





17. Dacă nu sunt sigur într-o anumită privinţă, cercetez mai întâi pentru a 
afla mai multe şi a le corela în susţinerea argumentelor 





18. Îmi pot prezenta argumentele proprii în mod clar, coerent, sistematic 





19. Ştiu cum să structurez un argument pentru a deveni convingător 





20. Pot deosebi textul scris descriptiv de textul elaborat analitic şi critic 





21. Pot identifica inconsecvenţe într-un argument inadecvat, colateral 





22. Mă pricep să identific scheme generice, modele de lucru, tipare 





23. Sunt conștient că felul în care am fost format poate avea un impact asupra 
modului de abordare a unei probleme, afectându-mi calitatea învățării 





24. Ştiu cum să evaluez materialele-sursă utilizate în învăţarea proprie 





25. Înţeleg limitele limbajului ambiguu, neclar, folosit adesea în lucrările de 
cercetare, în textele date spre studiu, spre învăţare 
Punctaj obţinut din totalul de 125/100 

















Interpretarea punctajului 

Parcurgerea testului poate genera anumite întrebări despre ceea ce ştiţi sau nu ştiţi despre 
gândirea critică. Cu cât punctajul este mai scăzut, cu atât va trebui să depuneţi mai mult 
efort pentru a vă dezvolta abilitatea de a gândi critic. Un punctaj mai mare de 100 de puncte 

sugerează faptul că sunteți foarte încrezător în privința abilităţilor de a gândi critic. Se impune 
să verificați acest punctaj comparându-l cu feedbackul real, obiectiv al profesorilor sau 
colegilor. Un punctaj sub 75 este bun, dar este loc şi de mai bine. Dacă punctajul este sub 
50 şi rămâne la fel după citirea acestui capitol, ar putea fi util să exersaţi sau să consultaţi un 
consilier academic sau chiar profesorul pentru a identifica unele dintre cauzele acestor 
dificultăţi. 

Există şi varianta aplicării scalei cu 5 trepte, dezacordul profund nefiind marcat. Punctajul 
total este 100, 75 un punctaj intermediar, iar 45 critic. 

b) Citiţi cu atenţie enunţurile instrumentului de mai jos. 

În coloana A specificaţi care sunt aspectele gândirii critice despre care aţi vrea să aflaţi 
mai multe lucruri. Acordaţi-le un punctaj de la 5 la 1, unde 5 înseamnă foarte important și 
1 semnifică fără importanţă sau cu o importanţă foarte mică. 

În coloana B specificaţi cât de important este să dezvoltați acest aspect cât mai curând 
posibil. Acordaţi un punctaj de la 5 la 1, unde 5 = esenţial, iar 1 = auxiliar, secundar. 

Adunați punctajele obţinute în coloanele A și B pentru a vă identifica prioritățile şi 
notaţi-le în coloana C. 





Aspecte pe care vreau să le A B C 
dezvolt Vrei să ştii mai | Cât este de esenţial | Acordă punctaj 
Vreau să: mult? să dezvolţi acest | de prioritizare/se 
aspect? însumează A+B 





Înţeleg beneficiile gândirii critice 





2 |Sunt concentrat pe cerinţele unei 
activităţi sau sarcini de învăţare 





3 Îmi dezvolt capacităţile de bază ale 
gândirii 





Acord mai multă atenţie detaliilor 





5 Ştiu ce înseamnă un raționament 
corect 





6 |Identific părțile componente ale 
unui argument util gândirii critice 





7 | Recunosc cuvintele folosite pentru 
a semnala diverse forme ale unui 
argument 

Disting controversa de un dezacord 





Disting argumentul de un rezumat, 
descriere sau explicaţie 





10 | Aleg punctele cheie ale informaţiei 
acumulate sau prezente într-un text 





11 | Pot analiza structura unui 
argument 





12 | Evaluez dacă argumentele sunt 
consecvente (intern) scopului învățării 





13 | Înţeleg ce înseamnă o concluzie 
intermediară, utilă progresului în 
învăţare 





14 |Ştiu cum să structurez un 
argument 

15 |Sunt bun, priceput în a citi printre 
rânduri 





16 | Recunosc prezumţiile şi premisele 
de bază 





17 | Recunosc când un argument se 
bazează pe premise false 





18 | Recunosc argumentele implicite şi 
utile în învăţare 





19 | Înţeleg ce înseamnă valori 
denotative şi înțelesuri conotative 





20 | Sunt conştient de confuziile ce pot 
apărea între cauză şi efect, corelație 
şi coincidență 





21 | Pot verifica dacă există condiţiile 
necesare şi suficiente pentru o 
învăţare de calitate 





22 | Identific tehnicile incorecte de 
convingere 





23 | Recunosc tautologia (repetarea 
inutilă a aceleiaşi idei formulate cu 
alte cuvinte) 

24 | Recunosc modurile de a gândi 
eronat, disting între greşeală şi 
eroare 

25 | Sunt capabil să evaluez 
materialele-sursă 





26 | Înţeleg ce înseamnă învățarea 
autentică, validitatea și temeinicia 
ei 





27 | Evaluez bine dacă eşantioanele 
unei cercetări sunt reprezentative 





28 Înţeleg ce înseamnă „triangulație” 
în explicare, în susținerea 
argumentată 





29 | Ştiu să verific nivelurile de 
probabilitate ale unei ipoteze 





30 | Aplic procedurile gândirii critice 
atunci când iau notițe 





31 | Folosesc un limbaj coerent şi 
adecvat în structurarea unui 
argument util în învăţare 





32 | Prezint, oral sau în scris, propriile 
argumente în mod clar, potrivit 
sarcinilor de învăţare 























Priorităţi 
Uitaţi-vă peste tabelul de priorităţi prezentat anterior şi identificaţi trei aspecte cărora 
le-aţi acordat cele mai mari punctaje. Dacă sunt mai mult de trei, începeţi prin a selecta trei. 

Scrieţi cele trei priorități mai jos, apreciindu-le drept acţiuni începând cu „Voi face...” , 
folosind cuvinte-cheie şi care au o mare însemnătate pentru dumneavoastră Ex: „Voi afla/ 
căuta ce înseamnă tautologia”. 





NOTĂ: Exerciţiile de epistemologia și metodologia învăţării prin tehnicile de învăţare bazate pe 
gândire critică, recomandată mai ales în învățământul superior, sunt nu numai recomandate, 
dar și mai ușor de introdus dacă ţinem seama de experienţa, maturitatea, motivaţia și preocuparea 
subiecţilor pentru instrumentalizarea de ordin tehnic și procedural a conduitei în situaţii inter- și 
transdisciplinare. 








Exemplele operaţionale pot fi găsite în cunoscuta tehnică a lecturii SINELG, definită ca 
sistem interactiv de notare pentru eficientizarea lecturii şi gândirii, derivată din modelele 
gândirii critice sau din jurnalul cu dublă intrare ori din triangulaţia din tehnica definită pasaj 
+ text global + comentariu. 


11.2.23. Strategii metacognitive de învăţare (SMCI) 


Metacogniţia în învățare şi studiul academic reprezintă un mecanism complex, o conduită 
matură orientată spre cunoaşterea propriilor procese, activități mentale şi emoţionale de 
analiză şi procesare a produselor acestora, focalizând eforturile prin „(auto)reglarea activă 
a organizării, derulării şi asimilării cunoştinţelor declarative, condiționale şi procedurale” 
(Tardiff, 1992). 

Structura funcţională nucleu a SMCI constă în prezența următoarelor componente (vezi 
şi Noel, 1997): 


a) metamemoria - sensibilitatea şi apelul la procesele rafinate de intervenţie ale memoriei 
antrenate, utilizatoare de procedee convenţionale şi nonconvenţionale; 

b) metaînţelegerea - procesul de reflectare a înțelegerii profunde a conținutului constituit din 
valorile structurale ale textului care se studiază și valorile contextului factorial favorizant 
sau nu pentru învățarea independentă; 

c) metarezolvarea de probleme - procesul decizional rezolutiv superior, implicat strategic 
în abordarea problemelor slab structurate, euristice, bazate pe scheme atipice, creative 
(Holsbrink şi Engels, 2004); 

d) autoreglarea conduitei de învăţare - procesul de autoconștientizare avansată a necesității 
de a studia independent, de identificare a limitelor şi a lacunelor, de creştere a ratei de 
utilitate a bazelor învățării autodirijate şi de construcţie a interfeţelor cognitive cu alte 
activităţi sau ale altor domenii. 


Resurse suplimentare prezente în metacogniţie sunt cele aplicabile înainte şi în timpul 
rezolvării unei sarcini de învățare sau după rezolvarea unei probleme sau finalizarea învățării. 

Analitica mentală de tip metacognitiv are ţinte specifice ce îşi simt efectele în câteva 
domenii majore precum: 


- procesul lecturii (formarea competenţei lecturale); 

- formarea competenţelor lingvistice; 

- procesarea textelor juridice, istorice, filosofice etc.; 

- conduita de transfer metodologic şi procedural la texte cu conţinut cvasiexperimental 
precum cele de la biologie, fizică sau chimie; 

- analiza şi sinteza coerenţei argumentative într-un text cu mesaje formative; 

— rezolvarea de probleme prin reflectare, intuiţie, reamintire, construcție de contexte favorizante 
învăţării rezolutive, cum este cazul la matematică, chimie, fizică, dar și în domenii 
socioumane; 

- conduită interogativă asupra sensului şi importanţei activităţilor profesionale întâlnite 
la: profesori, jurişti, fizicieni, matematicieni, biologi, economişti, manageri de resurse 
umane ş.a.; 

- proiectarea, planificarea şi elaborarea de scheme, hărți mentale, planuri de idei, reţele de 
date, strategii de transformare etc.; 

- seturi de repere ce definesc semnificativ combinatorica tehnicilor cunoașterii declarative, 
procedurale, condiţionale şi acţionale (Weinert, 1999). 


Un reper operaţional prezent într-o activitate cu conținut metacognitiv reflectă sarcina 
de lucru sub forma: „Invocând elemente componente ale competenţelor enunțate mai sus, 
selectaţi şi găsiți corespondențe cu practicile învăţării la domeniul/disciplina dumneavoastră. 
Repere esenţiale în construcţie sunt: 


a. Competenţele declarative: 
- cunoașterea propriilor abilităţi, aptitudini, deprinderi şi deficitele cognitive asociate; 
- cunoaşterea și experienţa dificultăţilor ce pot apărea în rezolvarea sarcinilor de învăţare; 
- cunoașterea tehnicilor proprii de învăţare, de realizare realistă a scopurilor ş.a. 

b. Competenţele procedurale: 
- utilizarea efectivă a cunoștințelor metacognitive optimizate, a strategiilor de organizare 

a sarcinilor şi problemelor, de simplificare, de fragmentare, de a le face limpezi. 

Didactica aplicată sferei învățării independente bazate pe metacogniţie susține 

următoarea derulare procedurală/etapizare: 

(1) sensibilizarea şi pregătirea elevului/studentului la specificul SMCI; 

(2) conştientizarea variabilelor personale, a caracteristicilor, a conţinutului sarcinilor 
şi a gradului de implicare în învățarea academică independentă; 

(3) aplicarea modelelor de survolare şi control cognitiv al conținuturilor învățării — 
cunoştinţe, experienţe, scopuri explicite sau tacite, acțiuni cognitive destinate 
înțelegerii aprofundate a proiectului învățării; 

(4) utilizarea strategiilor metacognitive generative şi a stilurilor metacognitive utile în 
procesarea și stabilizarea elementelor critice specifice autoevaluării învățării academice 
performante în diferite domenii de specializare, în învățarea continuă, permanentă. 

c. Competenţele condiţionale definesc: 
- elemente ale cunoaşterii prin învăţare metacognitivă; 
- interacțiuni între caracteristicile persoanei, ale sarcinii de lucru, asociate cu strategiile 

de lucru (Flavell, 1979; Veenman, 2011); 

- structuri motivaţionale de susținere a performanţelor învăţării. 


|l[.2.24. Metoda învăţării asistate metacognitiv, 
cu monitorizarea eficacităţii înțelegerii (MIAMC-MEI) 
Modelul metacognitiv al învăţării (MMI) a fost promovat de Palinscar şi Brown (1986) 


pornind de la principiul psihologic cunoscut sub denumirea de „zona proximei dezvoltări” 
(Vigotski, 1978). 

Orientată spre utilizarea şi dezvoltarea abilităţilor metacognitive, MMI se structurează 
funcţional în jurul valorilor competenţei „înţelegerea de tip reconstructiv” şi remedial, bazate 
pe triada cunoştinţelor declarative, condiţionale şi procedurale, pe aspiraţia cursantului de 
a deveni progresiv autonom în deciziile privind propriile valori şi activităţi de transfer în 
studiul academic. 

Operaţional, studiul MMI se bazează pe şase tipuri de acţiuni şi procese majore: 


a) înţelegerea scopurilor explicite şi a obiectivelor implicite ale învăţării; 

b) activarea fundamentelor relevante ale cunoașterii utile încorporate de curriculumul 
devenit subiect al învățării academice independente; 

c) concentrarea atenţiei pe conținuturile majore ale învățării; 

d) evaluarea critică a conţinuturilor alternative pe baza criteriilor de consistenţă internă şi 
compatibilizare cu valorile profesionalizării; 

e) monitorizarea activităților de învăţare continuă pornind de la revizuirea periodică a 
progreselor făcute; se recomandă utilizarea de (auto)chestionare evaluative; 

f) sublinierea şi verificarea inferenţelor, interpretărilor, predicţiilor şi concluziilor, cu evaluarea 
oportunităţilor de aplicare şi transfer, în diferite domenii. 


Examinând procesualitatea învăţării asistate metacognitiv doi autori români (Manasia şi 
Pârvan, 2013) arată că instrumentarea metacognitivă a învăţării are o anumită evoluţie în 
timp, ea cunoscând atât acumulări, cât și restructurări calitative. 

Autorii invocă şi argumentele lui Fogarty (1994), conform căruia se poate vorbi de un 
management specific, reflectiv, cu trei faze esenţiale: 


i. planificarea; 
ii. monitorizarea şi controlul; 
iii. evaluarea procesului şi realizarea autoreglajului în învățare. 


De aici ideea învăţării prin metode bazate pe elemente metacognitive, de susținere, ghidaj 
şi focalizare a gândirii. De unde rezultă şi construcţia tipurilor de strategii implicate în 
realizarea procesuală a învăţării asistate metacognitiv. 

Potrivit eforturilor lui Bidjerano (Manasia, 2014), strategiile operaţionalizate sub semnul 
strategii de repetare, de management al timpului şi efortului, învățare colaborativă, ajutor în 
rezolvarea de sarcini noi. 

Asociem aici şi valoarea chestionarului MSLQ (Motivated Strategies for Learning Questionnaire), 
centrat pe doi factori: motivaţia pentru învăţare şi strategiile de învăţare (Pintrich et al., 
1993), precum şi cu înțelegerea şi transferul în cazul unor concepte mai complexe, cum sunt 
cauzalitatea, structuralitatea dinamică ş.a. (Gratzer şi Mittlefehl, 2012). 

Descompusă într-o structură procesuală, învățarea asistată cognitiv se configurează operațional 
după cum urmează: 


a. enunţarea sarcinii de învăţare şi a obiectivelor asociate; 

b. explicitarea contextului și a înțelegerii sarcinii de învățare; 

c. negocierea unei înțelegeri comune a sarcinii de învăţare; 

d. identificarea şi elaborarea strategiilor de rezolvare a sarcinii; 

e. monitorizarea modului de rezolvare a sarcinii de învățare cu raportarea activă şi permanentă 
a apropierii de obiectivele stabilite; 

f. evaluarea constă în formularea unor judecăţi de valoare privind traseul rezolvării, strategia 
de abordare a sarcinii de învăţare, reactualizarea şi valorificarea eficace a experienţei 
anterioare, uneori şi realizarea unui transfer. 


Metodologia didactică asociată etapelor/fazelor precizate anterior constă, în esenţă, în 
formularea de întrebări strategice, în elaborarea unei matrice erotetice specifice, precum și 
a unui inventar metacognitiv. 





(2) 
(3 


> 


(4 


= 


(5 


— 





Unii autori (Gardner, 2005) vorbesc despre existenţa a cel puţin patru abordări sau maniere de 
producere a monitorizării înțelegerii în cadrul „Proiectului zero”, de la Universitatea Harvard. Se 
au în vedere: să înveţi de la instituţii semnificative; să te confrunţi direct cu concepții greșite; 
să utilizezi cadre şi metode care facilitează înțelegerea sau se axează pe înţelegere, care pun 
accentul pe „reprezentaţia” înțelegerii și să utilizezi teoria „înțelegerilor multiple” a parcursurilor 
multiple, a traseelor educaţionale reușite (Dunlosky et a/., 2013). 


Caz: cercetare de sprijin 

Rezultat al unui proiect de cercetare avansată, realizat la Universitatea 

Harvard, SUA, centrat pe metoda învăţării prin monitorizarea continuă a 

înțelegerii, se conturează următorul traiect procedural: 

(1) delimitarea obiectivelor, a parcursurilor și responsabilităților asumate 
de cel ce studiază pentru ca „înțelegerea” să se producă simplu în 
cadrul unui modul curricular definit; 

identificarea „subiectelor generative” sau a „problemelor esenţiale” pentru cel care învaţă, 

de natură să-i provoace interesul, curiozitatea; 

identificarea și alegerea tehnicilor de monitorizare bazate pe „parcursuri” și „reprezentări 

clare” ale înţelegerii; acestea înseamnă explicit ca studentul să știe ce are de făcut, să fie 

familiarizat cu modurile posibile de a-și reprezenta și prezenta înțelegerea, concomitent cu 
stabilirea criteriilor pe baza cărora se pot evalua „reprezentațiile înțelegerii”, devenite 
elemente de competenţă; 

evaluarea continuă, prin feedback calitativ, a progreselor făcute în stăpânirea și controlul 

mecanismelor și proceselor de producere a înțelegerii superioare; se recomandă exerciţii 

(auto)reflective, autoevaluative, cu prezenţa și a unor elemente remediale; 

transferul abordărilor învățării academice independente, realizate prin metoda monitorizării 

transferului pozitiv al înțelegerii în alte situaţii de învăţare academică. 














NOTĂ: În sprijinul studenţilor care se pregătesc să devină cadre didactice, activitățile concrete 
bazate pe MM pot fi gândite, proiectate și realizate astfel încât să ofere oportunităţi semnificative 
pentru a căpăta valenţe importante, precum sunt cele cu statut: 


generatoare de întrebări (vezi modelele erotetice, matemagenice); 
interactive (cu ce se vor corela); 

predictive (ce se va întâmpla); 

rezumative (sintetice); 

clarificative/explicative; 

integrative (asigură viziuni globale); 

transferabile (asigură eficacitate pedagogică pe orizontală sau pe verticală); 
multiplicative de parcursuri cognitive (Manoliu-Dabija, 2001). 





|lI.2.25. Metoda învăţării prin tehnici mnemotehnice (MITM) 


Am putea stabili şi un subtitlu provocator pentru aceste tehnici, anume „puzzle-ul” memoriei 
în învăţarea academică independentă, inspirat dintr-un studiu apărut în revista Science et vie 
(nr. 989/2000). Ideile de bază ale acestei tehnici gravitează în jurul câtorva nuclee, și anume: 

+ Informaţiile sunt stocate în sistemele principale ale memoriei, configurate de varietatea 
structurilor de organizare a creierului uman, dominante fiind (Tulving, 1995) memoria 
episodică, semantică, procedurală, reprezentativ-perceptivă şi de lucru (pe termen scurt 
sau lung) (Baddeley, 1998). 

+ Prima condiţie fundamentală pentru ca memoria şi mecanismele acesteia să funcționeze 
este să o punem „la treabă”, ştiind că ea nu este un bloc monofuncțional, integral funcționabil. 

+ Practica ne demonstrează că nu există nici o metodă sau tehnică miraculoasă capabilă 
să facă față diverselor probleme mnezice. „Să pretinzi că memoria poate fi antrenată ca 
un muşchi este aproape o şarlatanie”, afirma Martial Van deer Linden, profesor de neuro- 
psihologie la Universitățile din Geneva, Liege şi Louvain, director al Centrului de Revalidare 
Neuropsihologică al CHU Liege. 

e În Europa, Japonia şi SUA există centre şi ateliere de antrenament al memoriei, precum 
şi concursuri internaționale, toate având o bază teoretică şi metodologică solidă. Din 
păcate, dacă în laborator sunt obţinute rezultate bune și foarte bune, procedeele encodării, 
ale regăsirii sau reactualizării celor învățate în aceste centre nu sunt ușor aplicate apoi în 
viața cotidiană; cu toţii avem tendinţa de a ne plânge de calitatea memoriei noastre, de 
limitele performanţelor şi adesea de erorile acesteia (vezi Weinstein; Walsh). 

+ Utilizarea tehnicilor de memorare (mnemonice sau mnemotehnice) se bazează pe funcțiile 
de bază ale creierului uman, care reuşeşte să codifice şi să interpreteze stimuli complecși: 
imagini, culori, structuri organizatoare, mirosuri, gusturi, atingeri, dimensiuni spaţiale, 
emoţii, limbaje ş.a., acestea devenind unelte ale minții umane. Condiţiile productive de 
MMI sunt legate de aplicarea a cel puţin cinci principii sau modele tehnice fundamentale: 
a) asocierea; b) organizarea; c) imaginarea; d) focalizarea şi e) reflecția asupra experiențelor 
reuşite trăite şi încadrate în relaţii sistematice mentale (vezi Neacșu, 1990; Baddeley, 1998; 
Willis, 2008), cu respectarea unor faze sau secvenţe verificabile, eficiente. 


Semnificațiile de bază ale acestora sunt: 

(1) Asocierea simplă şi/sau în lanţ. Ele semnifică legături sau asociaţii între serii de obiecte, 
fenomene, lucruri, date ş.a., care, natural sau artificial, se întrepătrund, merg împreună, 
se opun, se rotesc, au aceeaşi culoare, același gust, trezesc simţuri sau vizualizări comune. 
Paşii pe care îi putem urma într-un lanţ cu o stare definită sunt: 

a) depozitarea, constând în: crearea unor reprezentări vizuale pentru cel puţin primii 
doi itemi ai listei unităţilor de memorat; asocierea acestor itemi astfel încât evocarea 
primului (numit ancoră) să producă apariţia celui de-al doilea; continuarea asocierii 
itemilor prin adăugare succesivă, astfel încât penultimul din serie să devină o ancoră 
pentru cel care urmează; 

b) recuperarea întregului lanţ asociativ prin reconstituire mental-vizuală completă, pe 
baza conservării asociaţiilor simple între verigi sau itemi; 

C) fixarea vizuală şi verbalizarea întregului lanţ, utilizând stările atenţionale de concentrare 
şi pe cele mentale de conştientizare a creşterii calităților memoriei în învăţare. 

(2) Imaginarea - semnificaţia de bază vizează producerea de noi legături imaginare care au 
o puternică influenţă şi un impact major asupra calității învățării. 

Etapele convenţionale ale aplicării acestei componente-principiu sunt: 

a) imaginarea clară și vie a unei scene, a unei figuri sau a unui obiect de formă geometrică 
(cub, piramidă ş.a.) aflat în mișcare, într-un spaţiu tridimensional (de exemplu, rotire 
în jurul axei, al centrului, al unei laturi); 

b) 


c) 


d) 


parcurgerea mental-imaginară a scenei, a figurii tridimensionale, conştientizând 
fiecare componentă aflată în relaţie, atribuindu-i-se o valoare informaţională, cognitivă 
concretă, personalizată. Fiecărui detaliu semnificativ i se va menţine, pe cât posibil, 
clar şi stabil corespondenţa cu imaginea, conţinutul de memorat; 

reducerea imaginii globale la un plan cu două axe: orizontală şi verticală, cu desfășurare 
sau mișcare într-un centru ipotetic/imaginar; 

personalizarea şi familiarizarea materialului de memorat prin impregnarea situațională 
cu o caracteristică personalizată. 


(3) Localizarea — se creează sau se introduce în învăţare un context familiar coerent, cu o 
textură evidentă și unde vor fi plasate seturile de informaţii ce trebuie învăţate prin 
memorare, astfel încât să fie situate în același loc pentru a preveni confuzii în identificarea 
ulterioară. 

Într-o astfel de tehnică topografică, fazele consacrate sunt definite astfel (Driscoll, 2002): 


a) 


b) 


d) 


e) 


f) 


8) 


alegerea locaţiilor potrivite (numite ancore) — hărţi, depozite, rafturi, camere, clădiri, 
jaloane stradale ş.a., toate fiind evidente, vizibile, stabile, luminoase; se recomandă 
ca numărul acestora să fie, pentru început, de maxim 7 + 2 până la 10, cu recomandarea 
dea fi notate pe hârtie; creşterea numărului de elemente va fi reglată în funcție de progresul 
realizat de subiect în exerciţiile sale de învăţare pe baza tehnicilor mnemotehnice; 
stabilirea mentală a unei rute de (re)parcurgere a reperelor locației într-o anume 
ordine şi într-un anumit sens; conservând ordinea, aceasta devine apoi obligatorie în 
sistematica învăţării bazate pe memorare; 

elaborarea unei reprezentări complete, sigure, stabile, puternice, interesante şi motivante 
pentru a deveni „ancore prememorate”, declanşatoare ale noii învăţări; 

asocierea reperelor-ancoră cu alte elemente-cheie ale conţinutului studiat; prin fixare 
vizuală, verbală sau simbolică, aceste asociaţii devin mai stabile, mai operative; 
revederea şi revizuirea integrală a lanţului asocierilor în cadrul locației alese, insistându-se 
asupra ordinii de succesiune în regăsire, ca moment al desfășurării procesului de 
învățare; progresiv şi pe măsura multiplicării elementelor de conţinut destinate memorării, 
numărul reperelor (jaloanelor) poate fi mărit; 

reamintirea şi recuperarea prin refacere mentală şi vizuală a traseului, a rutei, ajungându-se 
la liste conceptuale sau informaţionale mai bogate; 

transferul informaţional, cu reactivarea şi aplicarea principiilor la noi conținuturi 
destinate învăţării prin memorare. 


(4) Reflecţia. Ca stare pozitivă utilă şi necesară, reflecţia va fi focalizată asupra progreselor 
realizate în învățarea academică, precum şi asupra unor posibile ameliorări sau dezvoltări 
în cadrul unui proiect sau chiar al unei cercetări coparticipative. 





NOTE: 


1. 





Modelele mnemotehnice de tip mental, imagistic sau simbolic sunt foarte variate, spectrul 
lor fiind într-o continuă și greu inventariabilă dezvoltare. Exerciţiile de clasificare și evidență 
sunt, de asemenea, utile și benefice practicanţilor. Concursurile pe această temă sunt o 
probă elocventă cu privire la oportunitatea practicării lor. Pentru cei interesaţi, recomandăm 
referințele bibliografice din final (Faur, 2002; Kearsley, 2002; McMillan și Weyers, 2007 
ș.a.). 

Eficienţa utilizării MMI este dependentă de prezenţa și acțiunea unor factori situaţionali, 
între care menţionăm: 

— existenţa unor cunoștințe solide despre mecanismele și tehnicile memoriei eficace; 

— calitatea de sistem, de rețea a informaţiilor de specialitate; 

— puterea mobilizatoare a unităţii între factorii motivaţionali și cei emoţionali; 

— frecvenţa practicării exerciţiilor de memorare, a calităţii repetiţiilor ca indici ai învăţării 
stabile; 

— calitatea didacticii prezentării materialelor de învăţat/de studiat; 

— experienţa și eficacitatea tehnicilor memoriei din perioada liceului în studiile universitare. 

3. Principiile de bază ale mnemotehnicilor sunt derivate din cunoașterea profundă a mecanismelor 
creierului uman (în special a codului informaţional complex) și aplicaţiilor acestora la 
învățarea umană (vezi detalii în Neacșu, 1990; 1995; 2000). 

4. Există și alte recomandări practice, bazate pe cercetări care pornesc de la particularităţile 
memoriei subiectului, dintre care menţionăm (Schneider și LockI, 2002; Levitin, 2013; 
Manasia, 2014): cunoștințele declarative, explicite, factuale și cunoștințele care influențează 
performanţele și contextele în care strategiile mnezice facilitează calitatea memoriei pe 
termen lung. 

5. Cercetări recente din domeniul neurologiei (din Franţa, Olanda, Germania, Elveţia, Canada, 
Marea Britanie ș.a. — vezi revista Science et vie) vorbesc de o specializare a creierului, mai 
exact o activare a anumitor regiuni cerebrale, care asociază memoria cu stările emoţionale. 
Este cazul muzicienilor, la care se evidenţiază existenţa „creierului muzica!” sau a memoriei 
performante muzical (Levitin, 2013); un argument probatoriu îl reprezintă existenţa unei 
îngroșări a corpului calos; cazul creierului performant mnezic, întâlnit la unii experţi din 
industria chimică, parfumerie, la traducători şi translatori, la şahişti sau unii sportivi, unde 
exercițiile mnemotehnice sunt vizibile ca efectele la nivelul dezvoltării limbajului, atenţiei, 
percepţiei vizuale ș.a. 





1.2.26. Strategia învăţării prin rezolvarea 


de probleme (SIRP) 


Cea mai cunoscută este strategia celor patru niveluri, formulată de George Polya (1957). 
Într-o variantă simplificată, strategia implică următoarele repere metodologice semnificative 
pentru învăţare: 


Il. 


Înțelegerea şi definirea problemei: 

a. Puteţi explica problema cu propriile cuvinte? 

b. Care este întrebarea la care trebuie să găsiți un răspuns, un model sau o soluţie? 

c. Care sunt factorii cunoscuţi şi necunoscuţi ai problemei şi ce relaţie există între ei? 

d. Aveţi nevoie de mai multe informaţii şi care sunt acestea? 

Realizarea unui plan de abordare rezolutivă: 

a. Gândiţi-vă la diferite moduri de a rezolva problema. 

b. Comparaţi problema prezentă cu una asemănătoare/anterioară şi investigați dacă 
puteți sau nu utiliza metode similare în rezolvarea actualei probleme. 

c. Formulaţi o ecuație matematică a problemei/o formulă de tip algoritmic sau euristic. 

d. Spargeţi, segmentaţi sau divideţi problema în subprobleme, componente sau segmente. 

Aplicarea planului de rezolvare: 

a. Aplicați planul de soluţionare fază cu fază. 

b. Evaluaţi constanţa sau gradientul ratei de succes al activităţii efectuate. 

c. Păstraţi evidenţa a ceea ce aţi făcut pentru a fi utilizată mai târziu. 

Evaluaţi demersul metodologic al rezolvării prioblemei: 

a. Comparaţi rezultatele obţinute în problema centrală şi măsura în care reflectă un 
progres sensibil? Avem răspunsuri la întrebarea centrală, de bază și originală? 

b. Dacă răspunsul nu este corect, reluate etapele anterioare, 1, 2 sau 3. Important: ce alte 
strategii alternative sau complet diferite aţi putea utiliza pentru soluționarea problemei. 

|11.2.27. Metoda învăţării bazate pe analiza 
de sarcini (MIAS) 


Experienţa de cadru didactic în învățământul superior demonstrează că cel mai adesea apar 
decalaje între intenţiile profesorului, exprimate scris sau oral, şi nivelul sau profunzimea 
receptării, înţelegerii şi conceperii unui răspuns plauzibil de către student. 

După cum afirmau G. Ferreol şi N. Flageul (1998, p. 13), câteodată „studentul rămâne 
mirat de rezultatul insuficient obținut, având impresia că a dat dovadă că are cunoştinţe şi 
o capacitate de gândire mulțumitoare, când de fapt el nu a înţeles bine ce i se propunea”. 
Important este ca acesta: 


— să înțeleagă ceea ce se cere în formularea subiectului; 
- să reflecteze la oportunitatea unei luări de poziţie personală; 
- să stabilească limitele subiectului abordat. 


Formulat în alți termeni, un text, o formulare, un enunţ conţine, în esenţă, diferențieri între: 


— temă — câmpul conceptual neambiguu de concepere; 

— directivă — un ordin, un unghi clar de orientare a răspunsului, o luare de poziţie sau nu, 
o implicare sau nu; 

- context spaţio-temporal, cultural, ştiinţific, ideologic, psihologic sau educațional care 
permite grade de libertate pentru o abordare strictă sau nu; 

- o alternativă, în complementaritate, în opoziţie sau ca o legătură între cauză şi efect. 


Este de reţinut aici nevoia de formulare corectă a obiectivelor astfel încât directiva să 
definească şi strategia pe care trebuie să o adopte cel care învaţă. 

Menţionăm doar câteva repere din ceea ce se numește „directiva” unei tehnici de analiză 
a sarcinii (Ferreol şi Flageul, 1998; Brazdău, 2010; Neacşu, 2010 ş.a.). 


a) Premisele psihologice: 
i) conştientizarea de către student a specificităţii logicii domeniului, a nivelului de acces 
creat şi conștienţă privind experienţa pe care o are în soluționarea fundamentelor temei; 
ii). înţelegerea cu claritate a semnificaţiilor de bază printr-o procesare complexă a informaţiilor, 
utilizând mecanisme cognitive şi furnizarea unui rezultat ştiinţific necesar propriului 
Eu, ca principal actor cognitiv şi metacognitiv. 
b) Formulări verbale care să orienteze către realizarea sarcinii. Frecvente sunt cele care au 
următoarele obiective: 
-  Definiţi - conexiunile cele mai puternice cu solicitările care conţin operaţii semantice 
prezente în logica definirii — specificare, etimologie, sinonime, exemplificare, particularități 
ş.a. (Enescu, 1980; Neacşu, 2010; Șerbănescu, 2005): ce definim? în ce scop? prin ce 
modele lingvistice definim? cu ce tip de definiție operăm? 
-  Descrieţi — solicitarea are în vedere căutarea şi identificarea caracteristicilor esențiale 
ale conceptelor utilizate. 
-  Comparați — sarcina vizează identificarea şi utilizarea asemănărilor şi deosebirilor în 
baza unor criterii valide privind o bază comună de elemente. 
-  Demonstraţi - solicitarea cere argumente, judecăţi, metode, tehnici, sugestii logice, 
mentale, intuitive sau concrete cu potenţial argumentativ riguros. 

-  Expuneţi - în baza unei cercetări de întemeiere analiza cere răspunsuri vizând problema 
exprimată şi definită prin legătura situaţie-cauză(e), cu argumentaţie, cu atitudini 
verbalizate sau nonverbalizate. 

-  Explicaţi - dispoziţia de acest tip cere ca accentele dominante să vizeze factori relativi 
sau ipotetici necesari înțelegerii/lămuririi înțelesurilor. 

-  Clasificaţi —- dominante devin solicitările de a surprinde măsura în care subiectul, în 
analiza realităţii, utilizează criterii disjuncte, ordonează, reduce complexitatea unei 
liste-inventar, reactualizează un punct de vedere cognitiv categorial. Importante sunt, 
de asemenea, operaţiile precum: analiza, orientată spre a identifica trăsăturile relevante; 
sinteza, prin introducerea și aplicarea unui sistem consecvent ce permite gruparea 
factorilor, rezultatelor; ierarhizarea, după generalitate, după aspectele formale şi/sau 
raţiunile interne ale solicitărilor. Condiţiile minime ale unei clasificări sunt: completitu- 
dinea, semnificativitatea, transparența, operativitatea cognitivă. 

-  Analizaţi — importante devin succesiunile relevante şi sistematice de operaţii privind 
aspectele procesuale, de schimbare, de transformare, formularea unor judecăţi de 
constatare şi de evaluare (proprii, subiective sau nu). Este de reținut şi prezența unor 
elemente de continuitate şi discontinuitate, a raporturilor dintre general şi particular, 
dintre cauză şi efect; locul central revine evenimentului, stării sau acțiunii prezentate 
cu claritate, direcțiilor de prezentare și comentarea cauzelor, a efectelor precum şi a 
raporturilor eveniment-efect-cauză. 

-  Comentaţi - numită de G. Ferreol şi N. Flageul (1998, p. 65) dezvoltare compusă, 
această sarcină face apel la judecata subiectului, la capacitatea sa de reflecţie critică, 
de raportare la nivelul experienţei cunoaşterii domeniului, la cultura personală, la 
câmpul cognitiv evocat. Didactic vorbind, enunţul care conţine sarcina comentaţi cere 
autorilor: claritatea conţinutului, prezenţa unor criterii, o anume terminologie, întrebări 
explicite sau implicite, o stare de implicare, un plan de lucru, argumente directoare 
solide şi ierarhizate, nevoia de exemplificare, situarea gândirii autorului în raport cu 
bibliografia care sprijină procesul de lămurire a elementelor de conţinut. 

-  Apreciaţi — accentul cade pe examinarea constând în judecăţi de valoare, subiective 
în aparenţă, dar utilizând criterii de evaluare pertinente. 

-  Criticaţi — dominante sunt referinţele de tip obiecţie, semnificând a cerceta atent, a 
le combate, a le neutraliza. 

-  Discutaţi - solicitarea profesională de tip comunicare este bazată aici pe: interactivitate 
constantă, argumentată, temei selectiv în funcţie de reacţiile interlocutorilor, apel la 
complementaritatea limbajului nonverbal etc., prezența unui plan, precizarea obiectivelor, 
a condițiilor de discutare, cu informaţiile disponibile, durata, identitatea unui element 
de relaţie sau referinţe privind lucruri precum (H. Lasswell şi Schnyler Forster - vezi 
Neacşu, 1990) Cine discută? Ce se discută? (specificarea continuității mesajului implicit 
versus explicit; informaţia versus demonstraţia; formativ versus instrumental). Cu ce 
mijloace (procedee, stil)? Ce destinaţie? Cu ce efecte? În ce împrejurări sau condiţii 
spațio-temporale? ş.a. O examinare a conţinutului învățării bazate pe o solicitare de tip 
„discuţie” va viza: tipuri de conduite sau comportamente pozitive, coerente, dinamice, 
optimiste, evolutive, deschise, poziţia partenerilor (colegi sau cadre didactice); surprinderea 
orientării de fond: evaluare, influenţă, decizie, integrare, acord versus dezacord, reuşită, 
motivaţie, expresivitatea limbajului, rolul de animaţie, ritmul discuţiei, alternanța 
interogare-răspunsuri, autocontrol, eventuale, greşeli, erori, entuziasm, enervare, 
decepțţie, atitudini pozitive implicite (vezi Ferreol şi Flageul, 1998, pp. 177 şi urm.) 

-  Evaluaţi — implică determinări ale calităţii relevanţei, eficacităţii, valorii (spre exemplu, 
dominanţa - acţiune sau descriptiv - statica acțiunii). 

-  Detaliaţi - dominante sunt aici elementele suplimentare care să prezinte validarea 
aşteptărilor. Acestea pot fi aranjate fie cronologic, fie într-o gradare ascendentă, totul 
având statutul de detalii semnificative în raport cu o idee-cadru. 

-  Exemplificaţi - tehnicile de exemplificare pot cunoaşte cel puţin două variante (Șerbănescu, 
2006, p.157): tehnica exemplelor succinte prezentate sub forma situaţiilor, a argumentelor 
sau elementelor cumulative; şi tehnica exemplului dezvoltat şi semnificativ, cu ofertă 
de detalii. Importante sunt efectele aşteptate: înțelegere mai bună; grad crescut de 
generalizare; captarea atenţiei, clarificarea ideilor; personalizarea şi umanizarea textului, 
accentuare şi procesare eficientă a sarcinii de învăţare. 

-  Argumentaţi - fie că lucrăm în registru scris sau oral, argumentarea reprezintă un set 
articulat de metode, tehnici şi procedee a căror înlănţuire este realizată potrivit unor reguli 
sau criterii ce conduc la organizarea gândirii conform unor raționamente. Modelele de 
abordare sunt variate: deliberative - oportun versus inoportun; demonstrative - bine/ 
rău; judiciare - adevărat/fals; imaginar-narative, cu cel puţin cinci faze: invenţiune 
sau judecare, interogaţie, dispozițiune (ordonare, ierarhizare), naraţiune, confirmare, 
infirmare etc.; elective (selectare, dispunere, aranjare, argumentare, resurse seman- 
tice - metafora, hiperbola, repetiţia); discursive (interpretare, pragmatic-discursiv); 
persuasive, cu valori de tip contrariu - obiecție, dezamorsare prin replică, consecutivitate, 
invocare cauzalitate, apostrofare, sesizare, tautologie, slogan, factualitate, exprimarea 
diferențelor, afirmaţie greu de respins, apel la conectori logici propoziţionali, de 
orientare, de evitare a enunţurilor definitive, apel la valori de respingere a opiniilor 
concurente, demonstrarea limitelor, valorizarea mijloacelor stilistice, exemplaritate, 
implicare, utilizarea unor trucuri sau a unor subterfugii etc. 


De reţinut: experienţa pozitiv-strategică sau tactică a persuasiunii în argumentaţie nu va 
omite luarea în considerare a efectelor de tip „disuasiv”, a celor cu riscuri ridicate - lacune, 
temporizare, empiricitate exagerată, noninteligibilitate, respingere sau negare a evidenţei sau 
a bunei-credinţe, critică fără discernământ, versatilitate, individualism exagerat, necredibilitate, 
negarea faptelor, denigrare interlocutorilor. La acestea se mai pot adăuga enunţuri vizând 
îndoiala, intimidarea, complicitatea, emoţionalitatea în exces ş.a. 


|lI.2.28. Metoda învăţării prin simulare (MISim) 


Clark (2004; 2009) vorbeşte despre valoarea a șase criterii de bază, grupate, care definesc 
relativ clar ceea ce numim simularea în învățare. Gruparea se prezintă după cum urmează: 


(1) După conţinut: 
a) lineară; 
b) ciclică; 
c) sistemică. 
(2) După specificul elementelor transmise: 
a) pedagogică/didactică; 
b) jocul; 
c) simularea. 

Câteva repere teoretice ale conţinutului sunt utile pentru înțelegerea noastră. Astfel, 
vorbim de un: 


a) Conţinut linear — categorie curriculară care descrie fluxurile de conţinut, de fapte, evenimente 
sau paşi care urmează într-o succesiune specifică, ce poate fi apropiată de ceea ce numim 
un semialgoritm, cu o slabă valență formativă creativă. 

b) Conținut ciclic — are drept esenţă structurile mnezice ale biopsihoritmului (vezi memoria 
mişcărilor, cântatul la pian, jocul de tenis ş.a.), ceea ce conduce la abilități comportamentale. 

c) Conţinut sistemic - vizează structuri şi relaţii organizate din proiectare (vezi conducerea 
maşinii şi interacțiunea cu legislaţia rutieră, adaptarea la condiţiile de drum, la condiţiile 
meteorologice, la manevrare ş.a.). 

d) Conţinut pedagogic sau didactic — asigură contextul și metodologia astfel încât cel care 
învaţă să utilizeze eficace condiţiile, timpul şi regulile recomandate. 

e) Jocul - prin interacţiunile sale asigură o bună familiarizare subiect-conţinut şi întreține 
relațiile între jucătorii participanți. 

f) Conţinutul simulativ — prin modelele utilizate facilitează învățarea unor elemente care 
evită riscurile unor practicii directe (de exemplu, învăţarea conducerii auto, pilotajul 
avioanelor, navelor etc.). 


Importantă în contextul exerciţiilor simulate este arhitectura proiectului de învățare 
definibilă prin corelarea a patru repere importante: 


a) receptivitate la instructaj, la informaţii, la experienţele asociate (citit, scris); 

b) directivitate, raportată la frecvența răspunsurilor corecte bazate pe feedbackul oportun; 

c) ghidajul descoperirii, ca proces activ de orientare constructivă moderată în special în 
rezolvarea de probleme ce pot fi transferate sau evită riscurile; 

d) explorarea destinată găsirii şi procesării de informații. 


Cele patru tipuri de modele arhitecturale ajută la o bună învăţare experienţială, de tip 
acţiune, activitate, interacțiune (de exemplu, socializare), precum şi reflecţie. 

Tipurile de raționament utilizate în instruire şi învăţare, bazate pe modele şi pe metode 
simulative: 


- deductive (de la informaţii generale la exemple); 
—  inductive (de la exemple la abstractizări, concepte); 
- analogice (de la exemple la exemple, de la reguli la reguli). 


Abordările frecvent întâlnite şi care facilitează învăţarea sunt cel puţin două: 


e  investigativă — să se găsească exemple, situaţii adecvate; 
+  expozitivă — se dau exemple şi informaţii care conduc la rezolvări prin similitudine. 


Cadrul schematic general al învăţării simulate, inclusiv cea de tip blended learning, poate 
fi lecturat sistemic prin diferite modele. Unul dintre acestea este este prezentat în figura 
A 8 

Un alt model pertinent este cel care se adaptează structurilor învăţării realizate online 
(vezi Negreţ-Dobridor, Pânişoară, 2005, p. 243). 

Figura 111.1. Relaţia dintre învăţarea formală, nonformală și informală (socială şi media) 


|lI.2.29. Metoda învăţării active în grup (MIAG) 


Învăţarea are în mod cert, pe lângă latura individuală, personală, şi o parte socială. Ca urmare, 
învăţarea înseamnă şi relația cu valorile produse sau prezente în conduita altor subiecți. 
Forma obişnuită de învăţare în grup este conversaţia. Ea ne permite accesul la gândurile 
altor subiecţi, o mai bună înţelegere a propriilor idei, realizarea a noi conexiuni, înțelegerea 
unor moduri de gândire diferite față de opiniile noastre. 
Aceste sunt elemente importante, însă învățarea autentică în grup sau în echipă implică 
sesizarea conştientă a unor avantaje şi puncte-cheie. Între acestea sunt de menționat: 


+ definirea naturii problemei ce trebuie rezolvată; 

e formularea unor noi idei, soluţii, rezolvări; 

+ apariţia de noi idei, noi cunoştinţe, noi abilităţi şi tehnici de rezolvare a unei probleme; 

+ propunerea şi verificarea de noi ipoteze; 

+ dezvoltarea de competenţe comunicaţionale, de noi sensuri ale acţiunii de abordare a 
unei realităţi; 

e dezvoltarea de noi capacități explicative, de utilizabilitate a celor studiate; 

+ cunoașterea unor lucruri cărora nu le acordăm atenţia cuvenită, care capătă valenţe şi 
indici de interes crescut; 

e sesizarea unor posibile erori, greșeli, opţiuni incorecte, confuzii, riscuri, inadvertenţe; 

+ recuperarea unor rămâneri în urmă - legate de cunoaștere, relaționări, explicaţii ş.a.; 

e trăirea unor stări psihologice pozitive ca urmare a constatării că şi alții întâmpină aceleași 
probleme sau au o viziune similară; 

+  sepotcrea relaţii de prietenie, de ataşament față de un grup, faţă de o viziune nouă. 

Învăţarea prin practica participativă într-un grup, cum mai este numită, reprezintă „o 


metodă creativă de rezolvare de probleme care face ca fiecare membru al unui grup să fie 
activ”, fiind prezente sau create noi atitudini, competenţe ştiinţifice şi competenţe relaţionale 
(vezi Slavin, 1995). 


a) 


b) 


c) 


În acest caz, grupul se constituie ca un laborator ideal de învăţare participativă. 
Caracteristicile acestei metode, uneori formă de învăţare, sunt: 


se naşte din nevoile şi problemele membrilor grupului; 

exploatează cunoştinţele, experiența şi competențele fiecărui membru al grupului; 
generează la fiecare participant starea de învățare şi nevoia de un formator; 

face apel la activităţile concrete din viața obişnuită, ceea ce permite participanţilor să 
înveţe prin acţiune; 

învăţarea se produce într-un loc şi într-un cadru unde participanţii se simt confortabil. 


Avantajele învăţării participative în grup pot fi prezentate astfel: 


oferă fiecărui participant o perspectivă mai bună asupra situaţiei/contextului şi o mai 
bună înţelegere a acesteia; 

se realizează o mai bună apreciere a propriilor valori, atitudini, competenţe şi cunoştinţe; 
permite fiecărui participant să-şi descopere potenţialul, abilitățile şi capacităţile, 
permite fiecărui coparticipant să formeze experienţe pozitive în rezolvarea de probleme; 
dezvoltă încrederea în sine, în puterea Eului colectiv. 


Grupul, ca realitate psihosocială: 


orientează discuţiile, structurează dezbaterile şi asigură o mai bună rezumare a ideilor 
şi propunerilor făcute; 

generează noi întrebări, sondează opinii, expune opinii şi puncte de vedere; 

oferă timp pentru a se exprima opinii, a le asculta şi evalua pe cele ale celorlalți; 
stimulează formularea de idei constructive; 

validează/probează metode concrete, eficace participative. 


În derularea acestei metode, esenţiale sunt urmatoarele etape operaţionale: 


Pregătirea. În principal, aceasta cere supleţe în reunirea grupului într-o şedinţă comună, 
alegerea subiectului se află în relaţie cu o anume nevoie sau cu o problemă care devine 
comună în conștiința grupului. Formularea unui obiectiv trebuie să fie clară şi să se 
estimeze tehnologia necesară. Se impune stabilirea unei liste de întrebări cu rol de ghidare 
a răspunsurilor; se va ţine cont de nivelul de înţelegere şi de experienţa participanţilor, 
de timpul disponibil pentru identificarea unui loc şi spaţiu stimulative. 

Derularea activităţii în grupe. În această etapă se dau explicaţii, se cer participanţilor 
evidențe privind experiența, urmărind reacţiile lor la diferitele solicitări, se evaluează 
calitatea răspunsurilor şi progresele în realizarea obiectivelor învățării. 

Finalizarea şedinţei de învățare în grup. Definitorii sunt evaluarea calităţii produselor 
învăţării, claritatea exprimării, participarea fiecărui membru; precizarea metodelor care 
s-au dovedit a fi eficace. Au loc de asemenea acţiuni de organizare a activităţilor în 
continuare (autoorganizarea activităţii de învăţare în grup); uneori au loc şi momente de 
reconstituire a grupului, de creare a unor asociaţii intergrupuri. Esenţială este dezvoltarea 
de activități generatoare de învățare profundă, de evaluare continuă a progreselor, de 
asigurarea unui feedback formativ. 


172 Metode şi tehnici de învăţare eficientă 





Temeiurile de constituire a unei baze teoretice ale acestei metode sunt: 


e cunoașterea — se realizează într-o formă mai complexă; 

e activitatea personală — conţine şi elemente de angajament personal, precum şi de motivație 
intrinsecă; 

+ grupul este cooperativ în rolul de facilitator al conduitei participative a unui subiect; 

e activitatea implică și valori privind termene limitate, prioritare fiind scopurile şi interesele 
grupului; 

+ forma consacrată a metodei cunoaște şi valori ale autoexperienței cu rol de ghidare, de 
monitorizare sau moderare, de agent catalitic, creatoare de emergenţă psihică. 


Principii acţionale semnificative: 


+ similare metodei experimentale, cu concentrare pe munca în grup; 
+ focalizare pe „cunoaşterea” activă şi mai ales pe acțiuni, pe „cum să faci bine”; 
e reduce din riscul erorilor personale, al greşelilor ascunse, al disonanţelor care tulbură 
echilibrul formativ; 
*  memorizarea este facilitată de: 
- schimbare, uneori neanticipată; 
- activitate susținută energetic de motivaţia altora; 
- descoperirea personală este probabil întărită de contextul stimulator asigurat de grup. 


În planul tehnologiei pedagogice, frecvente ca metode sau procedee devin următoarele: 


e studiul de caz; 

e simularea; 

+ joculderol; 

+ portofoliul; 

e  (micro)proiectul de grup ş.a. 


Reţeaua de comunicare și calitatea demersului pedagogic se definesc prin: 


(1) planul, dispozitivele şi logistica acţiunii de învăţare; 

(2) divizarea grupului în mai multe subgrupe (atenţie, nu se acceptă mai mult de trei); 

(3) instruirea fiecărui subgrup este necesară, organizarea fiind liberă, pe baze psihologice 
reciproce; 

(4) cadrul didactic se află la dispoziția fiecărui subgrup (la cerere) cu o ofertă de informaţii 
complementare, de evaluare a progreselor sau a rezultatelor; 

(5) controlul prin observarea fiecărui subgrup cere focalizare pe reguli de securizare; 

(6) reglarea şi autoreglarea nivelului de funcţionare a fiecărui subgrup devin importante în 
economia factorilor de eficiență şi eficacitate. 

(7) activitatea de fond a activităţii grupului are premise calitative în: 
o asigurarea discuţiilor în grup 

controlul nivelului reuşitei; 

economia timpul petrecut/alocat (trecut); 

spectrul metodelor utilizate în sistem, în rețea; 

dificultăţi întâlnite pot deveni repere în ameliorările interioare ale strategiilor învăţării 

active în grup. 


O 0 0 o 

Capitolul IV 


Managementul și metodologia activităţii științifice 
şi intelectuale independente 


IV.1. Pedagogia muncii intelectuale. Linii 
de convergenţă 


IV.1.1. Definiţie și prezentare a experienţelor domeniului 


Pedagogia muncii intelectuale, în sensul ei cel mai larg, este o ramură a ştiinţelor educaţionale, 
având un statut şi o structură interdisciplinare. Obiectul ei de studiu îl reprezintă sistemul 
metodelor, tehnicilor, procedeelor şi normelor muncii intelectuale, văzute din perspectiva 
organizării, a metodologiei şi igienei, sisteme orientate spre a asigura creşterea eficienţei 
operaţiilor întreprinse, pentru raţionalizarea acestora în cadrul diferitelor activități cu conţinut 
psihointelectual. 

Procesul muncii intelectuale reprezintă drumul parcurs de un subiect de la primirea sau 
cunoaşterea de informaţii la producerea de noi informaţii cu valoare operaţională formativă 
pentru procesul instructiv-educativ. 

Necesitatea cunoaşterii şi asimilării problemelor care țin de pedagogia muncii intelectuale 
rezultă din: lărgirea surselor tradiţionale de instruire şi formare - manuale, notițe, cărți şi 
materiale auxiliare; modificarea progresivă a status-rolurilor cadrului didactic în procesul 
instruirii şi formării personalității; îmbogățirea modalităților prin care elevul este evaluat 
din punctul de vedere al maturizării şcolare, competenţei şi progreselor făcute în câmpul 
cunoaşterii și acţiunii; modificarea poziţiei elevului în raport cu sursele cunoașterii; evoluția 
relațiilor educaţionale, a raporturilor de dependență-independenţă informaţională; mobilitatea 
accelerată a informaţiilor, rezultat al exploziei informaţionale, al proliferării şi progresului 
permanent, al infrastructurii mijloacelor de comunicare în masă; orientările constante spre 
autoeducaţie, autoformare şi educaţie continuă etc. 

Asimilarea, exersarea şi utilizarea tehnicilor de muncă intelectuală devin două dintre obiectivele 
prioritare ale învățământului modern, nucleu al posibilei pedagogii a muncii intelectuale. 

Pedagogia muncii intelectuale nu va fi o sumă de tehnici abstracte, valabile oriunde, 
oricând şi la orice disciplină. Ea va avea o structură interdisciplinară diferențiată, dispunând 
de un sistem generativ de elemente operaționale. Va fi o disciplină integrată, cu module, 
metode şi tehnici ale căror studiere şi aplicare vor sprijini eficient efortul elevilor de apropiere 
logică a ştiinţei de-a lungul întregii formări profesionale. 

Constatăm că problemelor de formare-dezvoltare a deprinderilor, abilităţilor şi capacităților 
de învăţare şi studiu le este acordată astăzi o atenţie specială în multe programe educaționale. 
Astfel, raportul grupului condus de Ed. Faure, apărut sub egida UNESCO, aprecia că „autodidaxia 
(...) are o valoare de neînlocuit în orice sistem educativ, că a învăţa să înveţi este, în epoca 
modernă, o însușire pedagogică pe care profesorul trebuie să o posede în primul rând pentru 
a o putea transmite mai departe” (Faure et al., 1974). 

Cursurile și prelegerile speciale destinate problematicii metodelor şi tehnicilor de muncă 
intelectuală (Tools of Minds: Techniques and Methods for Intellectual Work) constituie o 
tradiţie în viaţa preuniversitară şi universitară a multor țări (Comorovschi, Lăzărescu și Olăreanu, 
1976; Davies 1969; Ţopa, Lăzărescu şi Negură 1979; Neacşu, 1985; Visser, 2009 ş.a.). Astfel, 
în Rusia, Polonia, Germania, Franţa, SUA, Marea Britanie sunt cunoscute preocupările de 
autodidaxie şi tehnica muncii intelectuale, după cum sunt frecvente şi se bucură de apreciere 
lucrările de acest gen şi în țările emergente precum Japonia, China ş.a. 

În ţara noastră, preocupările în această direcție sunt destul de vechi. Reţinem, pentru 
exemplificare, nume mai vechi şi mai noi, între care cele ale profesorilor D. Gusti, I.E. Toronţiu, 
G. Vâlsan, S. Mehedinţi, E. Speranţia, S. Stoian, D. Todoran, I. Dumitrescu, G. Bartoș, V. Vlad, 
L. 'Ţopa, C. Roşculeţ, C. Olăreanu, C. Comorovschi, G. Lăzărescu, S. Lăzărescu, |. Negură şi, 
mai recent, I. Stoica, M. Regneală, V. Frâncu, M. Zecheru, E. Tirziman ş.a. 

Ultimul deceniu pare şi mai ofensiv în materie de pregătire a tinerilor pentru o muncă 
intelectuală eficientă. Reţinem, obiectivele avansate pentru anul 1982 de un grup de universitari 
şi responsabili cu problemele educaţionale din SUA (grup intitulat PAIDEIA), al cărui nucleu 
central vizează 


reafirmarea şi cultivarea eficienţei prin dezvoltarea abilităţilor de învăţare, urmărind formarea şi 
dezvoltarea competenţelor de limbaj necesare pentru a gândi şi comunica; formarea şi dezvoltarea 
strategiilor de acțiune bazate pe scriere, vorbire şi ascultare; formarea şi dezvoltarea competenţelor 
computeriale și ştiinţifice, în special utilizarea strategiilor digitale şi a altor instrumente ştiinţifice. 


Învăţarea elevilor va fi astfel dirijată de valori vizând angajarea lor în adâncirea unor 
abilități performative, care se află la baza oricărei realizări a competenţelor, şi asimilarea, în 
principal, a abilităţilor (know-how) de ordin lingvistic, ştiinţific, social-istoric, matematic. 
Din punct de vedere metodologic, elevii vor ajunge la performanţe prin exerciţii de tip 
reflectiv, hermeneutic și intelectual, desfăşurate individual şi în grup. Din perspectiva autoeducării, 
problemele capătă un statut aparte, inițierea elevilor în pedagogia informării şi documentării 
devenind parte integrantă a acțiunii de pregătire a forţei de muncă, a viitorilor actori de 
acțiune și decizie socială. 

Deschiderea constantă spre autoformare presupune din partea şcolii şi a educatorilor 
preocupări sistematice pe linia acordării unui loc mai important activităților şi strategiilor 
de studiu independent la toate disciplinele şcolare, dezvoltării responsabilităţilor față de 
propria conduită de învățare, de formare şi dezvoltare a gustului pentru cercetare, a motivaţiei 
pentru autoinstruire și evaluare, a încrederii elevilor față de sursele de informare şi față de 
capacitatea lor de a progresa. Îşi găsesc aici locul unele notații pe care profesorul olandez 
Jan Tinbergen le face cu privire la conduita intelectuală a tinerilor, exprimate sub forma 
recomandărilor (Ţopa, Lăzărescu şi Negură, 1979, p. 52): 


Dezvoltaţi-vă simțul proporţiei între problemele importante şi cele secundare. Care sunt factorii 
esenţiali care stau la baza problemelor alese? Evitaţi să vă ocupați de detalii neînsemnate. Specializați-vă 
pe teme bine definite; alegerea dumneavoastră este, desigur, o chestiune de gust și capacitate; o 

dată la cinci sau zece ani vă puteți revizui alegerea. Când e posibil, daţi o expresie cantitativă 
problemei de care vă ocupați. Clasaţi într-o ordine riguroasă datele necesare, materialul documentar, 
propriile idei, calculele făcute ş.a. în dosare şi secțiuni de dosare numerotate. Fiţi gata oricând să 
vă revizuiţi teoria în lumina noilor fapte sau a unei logici mai bune. Înainte de a redacta un text, 
faceți un rezumatul a ceea ce socotiți că este esenţial, apoi o tablă de materii ceva mai dezvoltată 
şi abia după aceea treceţi la redactare. Împărţiţi lectura între teme de specialitate, la alegere, şi teme 
generale, pentru a păstra totdeauna o viziune de ansamblu asupra lucrurilor; poate că o treime din 
timpul liber ar trebui dedicată lecturilor cu caracter general. 


Formarea personalității tinerilor din punct de vedere cultural şi intelectual poate fi 
discutată şi în termenii capacităţilor. Din această perspectivă, reținem ca importante pentru 
profilul personalității omului viitor un număr de priorități formulate de specialistul vest-german 
Karl Steinbuck sub forma inventarului de capacități. Într-o formă resintetizată, ele se configurează 
astfel: 


a. a avea pregătirea necesară şi capacitatea de a învăţa în mod constant, de a respecta 
specificul activităţii şi libertatea celuilalt, de a aduce o contribuţie personală la soluționarea 
problemelor de conștiință, având simţul responsabilității comune; 

a manifesta bucuria conștientă de a putea rezolva probleme; 

c. a dispune de capacitatea de a gândi logic, analitic, critic şi structural; de a gândi operaţional - a 
planifica timpul şi mijloacele, a organiza; de a-şi propune scopuri și de a opta; de a 
coopera; de a persevera - a fi statornic la solicitări grele; de a te concentra şi a fi precis; 
de a rezolva conflictele pe cale rațională; de a te apăra de primejdiile alinierii şi manipulării 
(expres formulate pentru modul de viață concurenţial); „de a petrece timpul liber în mod 
plăcut şi folositor; de a „trata” propriul corp şi propriul psihic astfel încât dereglarea să 
fie o excepţie” (Ţopa, Lăzărescu şi Negură, 1979, p. 53). 


Toate aceste obiective vor trebui organizate şi ierarhizate în raport cu principalele niveluri 
de învățământ, îmbogăţite cu o mai mare încărcătură umanistă, astfel încât sintagma învățarea 
învăţării să devină o sarcină realizabilă şi dorită. 


IV.1.2. Pentru o taxonomie-cadru a competenţei 
informaţional-metodologice 


Pornind de la cerinţele generale ale unui stil de muncă eficient în materie de studiu independent, 
în literatura de specialitate se conturează preocupări constante pentru identificarea acelor 
capacităţi operaționale de înţelegere şi de corelare a evenimentelor de conţinut ale învăţării, 
abordate ca proces informaţional. 

Pornind de aici, putem contura o posibilă strategie globală destinată formării competenţei 
informaţionale. Înainte de a o propune, vom încerca să realizăm o sinteză a principiilor în 
baza cărora se poate proceda la proiectarea şi implementarea ei: 


+ fiecare capacitate va fi formulată şi exersată funcţional, în sensul aplicării ei la o anumită 
disciplină, temă, capitol, şi nu ca un exerciţiu în sine, independent de un anumit conținut; 

+ subiectul (elevul/studentul) va fi orientat spre înțelegerea sensului şi a scopului asimilării 
acelei capacități operatorii, astfel încât, progresiv, să-şi apropie motivaţia stăpânirii şi 
dezvoltării ei; 

+ în formarea unei capacităţi sau structuri operatorii de tip informaţional, cadrul didactic 
va acorda o atenţie deosebită primelor etape (faze) ale exersării corecte a deprinderilor 
sau abilităţilor de lucru; se va urmări realizarea unor experienţe repetate şi variate de 
practicare a unei capacităţi, fiecare etapă fiind însoţită de o evaluare care să permită 
controlul situaţiei; 

e asistenţa în formarea deprinderilor şi abilităţilor recomandate va fi individualizată prin 
exerciţii de diagnostic şi control informaţional, în concordanţă cu stilul şi cu ritmul de 
învăţare, cu progresul în stăpânirea acelei capacități; 

+ procesul de formare şi dezvoltare a capacităţilor se va desfăşura pe grade crescătoare ca 
dificultate, regula fiind de la simplu la complex. Dezvoltarea treptată a capacităţilor va avea 
atât un sens cumulativ, cât şi unul calitativ. Criteriul organizării va ţine seama de evoluţia 
elevilor în cursul şcolarității, urmând întărirea capacității formate anterior, generalizarea 
capacităţii însuşite pe baza repetării, întreţinerii şi extensiei lor după necesitate; 

+ formarea şi dezvoltarea acestor capacități nu va fi orientată doar spre o ordine liniară, ci, 
pe cât posibil, şi spre o formare-dezvoltare arborescentă, simultană. De asemenea, asigurarea 
continuității în dezvoltarea capacităţilor va fi diferențiată, luând în considerare factori 
cum sunt situația concretă a clasei, ritmul şi progresul lor în stăpânirea unor capacități, 
stilul propriu de cunoaștere, prezența sau absența interesului pentru o disciplină ş.a.; 

e  lista-inventar a capacităţilor destinate învăţării eficace va avea ca prioritate module/ 
pachete de cunoştinţe operaționale privind localizarea, organizarea şi evaluarea informaţiilor, 
însușirea informaţiilor-acțiune, prin ascultare şi observaţie, comunicarea orală şi în scris, 
interpretarea ilustraţiilor, diagramelor, graficelor şi tabelelor, munca de cercetare — învăţare 
în grup sau în echipă ş.a. 


Operaţionalizarea conceptului de competenţă informaţională - cunoştinţe, capacităţi, 
valori şi atitudini specifice, practic elemente de conţinut - constă atât în identificarea, cât şi 
în ordonarea lor pe criterii de complexitate logică, dar şi din perspectiva nivelurilor (claselor) 
la care se introduc, se dezvoltă şi se transferă. Astfel, este de menţionat că unele elemente 
sunt incluse începând cu învățământul primar, respectiv din clasa a II-a, cele mai multe 
începând cu clasa a V-a, iar cele mai complicate abia în la liceu. 

Configurația acestor capacități ce definesc conceptul de competenţă informațională şi 
metodologică, proiectată ca nucleu al învăţării eficiente se prezintă logic după care urmează 
(Davies, 1969). 

Teoretic, vorbim mai întâi de conceptul sau sintagma de infodocumentare. În realizarea 
activităţilor de infodocumentare, cititorul ar trebui să aibă o conduită de așteptare, fiind 
necesare şi strategii de căutare, ce presupun recurgerea la indicele de autori, la operatori 
logici şi descriptori până la găsirea setului de materiale necesare. 

În literatura de specialitate (vezi Marcu, 2006, p. 16) sunt identificate două căi de exploatare: 
de la specific la general sau prin analogie şi de la general la specific. Totodată, sunt importante 
şi patru valori ce ar putea defini calitatea informaţiilor: acuratețea/corectitudinea, evitarea 
erorilor, timpul optim, credibilitatea sursei. 

Un loc important îl ocupă, ca sursă de informare (Marcu, 2006, p. 27), paginile Web. 
Evaluarea calităţii ofertelor de tip Web se realizează potrivit unor criterii clare privind 
informaţia, şi anume: 


a. identitatea și autoritatea creatorului; 
b. scopul; 
c. acuratețea, exactitatea, relevanţa, calitatea provenienţei; 

m me a 


obiectivitatea; 

amploarea legăturilor; 

actualitatea; 

densitatea şi raportul text-imagine, interactivitatea, rapiditatea, accesibilitatea. 


Localizarea informaţiilor 


Lucrul cu cărțile: a) folosirea titlului cărţilor în orientarea asupra conținutului; b) folosirea 
sumarului; c) aranjarea în ordine alfabetică a unor termeni; d) folosirea indexului; 
e) folosirea paginii de titlu şi a datelor referitoare la autorul lucrării; f) folosirea glosarelor, 
anexelor, a listelor de hărţi şi ilustraţii; g) diferenţierea între cărțile imaginative şi cele 
faptice; h) alegerea unei cărți conform unui anumit scop. 

Găsirea informaţiilor în enciclopedii şi alte lucrări de referinţă: a) localizarea informaţiilor 
într-o enciclopedie, folosind cuvinte-cheie, distribuirea literelor pe volume, indexul şi 
trimiterile la un articol sau altul; b) folosirea lucrărilor de referinţă - atlase, dicţionare, 
enciclopedii. 

Folosirea eficientă a dicționarului: a) clasificarea în ordine alfabetică a unei liste de cuvinte, 
după prima literă, după primele două litere şi după primele trei litere; b) folosirea 
cuvintelor din colontitlu (rând tipărit şi numele autorului); c) învăţarea scrierii/pronunţiei 
corecte a unui cuvânt, îndeosebi pentru cuvintele din limbile străine; d) înțelegerea 
regulilor de despărţire în silabe; e) alegerea sensului unui cuvânt, potrivit contextului în 
care a fost folosit. 

Lectura cu discernământ a ziarelor, revistelor ilustrate, broșurilor etc.: a) recunoaşterea 
acestor materiale ca surse de informaţii pentru multe teme, îndeosebi pentru probleme 
curente; b) selectarea ştirilor importante; c) selectarea din aceste surse a materialului 
pertinent pentru activităţi la clasă; d) cunoaşterea organizării unui ziar; e) cunoaşterea 
rubricilor unui ziar; 6) Surprinderea deosebirilor de scop şi de problematică între diverse 
ziare, reviste, reviste ilustrate, broşuri, precum şi alte publicaţii şi documente. 
Cunoașterea modalităților de regăsire a unui material într-o bibliotecă (şcolară sau publică): 
a) identificarea cărților potrivite; b) folosirea unei fişe de carte; c) folosirea catalogului 
pe fişe pentru a învăţa că: o carte este catalogată în două feluri, sistematic şi alfabetic, 
după numele autorului sau după titlul lucrării anonime; în cadrul aceluiași indice de 
clasificare, fişele din catalogul sistematic sunt aşezate în ordine alfabetică; fişele poartă 
în colțul din stânga sus cota cărții, care indică uneori locul cărţii în raft; fişele cuprind 
informaţii privind datele de apariţie - locul, editura, anul, numărul de pagini; uneori 
cuprind şi adnotări succinte; sistemul zecimal sau alte sisteme utilizate sunt modalităţile 
fundamentale de regăsire a cărților; d) folosirea a diverse cataloage de publicaţii (alfabetic, 
sistematic, pe subiecte/teme). 

Culegerea de fapte din vizite pe teren, întâlniri, discuţii: a) identificarea scopului vizitei 
pe teren sau al întâlnirii; b) proceduri planificate, reguli de comportare, întrebări care 
trebuie puse, probleme care urmează să fie investigate; c) creşterea inițiativei în conducerea 
vizitei pe teren sau a întrevederii; d) evaluarea planificării şi realizării vizitei pe teren sau 
a întrevederii; e) găsirea unor căi de abordare şi încheiere a unei întrevederi; f) exprimarea 
aprecierii pentru conduita manifestată în timpul vizitei sau al întâlnirii; g) notarea, 
rezumarea şi evaluarea informaţiilor obţinute. 

Capacitatea de selecție în folosirea materialelor audiovizuale: A se vedea şi obţinerea informaţiilor 
prin ascultare şi observare; interpretarea ilustraţiilor, diagramelor, graficelor, tabelelor. 
Folosirea hărților şi globurilor pentru dezvoltarea priceperilor-competențelor specifice geografiei. 


182 Metode şi tehnici de învăţare eficientă 





Organizarea informaţiilor 


+ Realizarea unui inventar al problemelor ce urmează să fie investigate şi căutarea de 
materiale despre fiecare problemă principală, folosind mai multe surse. 

e Selectarea ideii principale şi a materialului faptic pe care se întemeiază. 

e Găsirea unui titlu pentru o povestire, ilustrație, grafic, tabel sau diagramă. 

+ Selectarea răspunsurilor la întrebări, pe baza unor materiale urmărite auditiv, vizual sau 
prin lectură. 

e Luarea notiţelor, indicând sursa, cu autor, titlu, paginaţie. 

e Clasificarea ilustraţiilor, a materialului faptic, a evenimentelor, a subtitlurilor principale 
sau pe categorii. 

+  Ordonarea în succesiuni a evenimentelor, faptelor și ideilor. 

+ Execuţia unor scheme simple şi într-o formă corectă - privind conţinutul materialului 
citit. 

+ Expunerea sumară, în scris, a principalelor idei întâlnite în material. 

e Alcătuirea unei table de materii simple. 

e Alcătuirea unei bibliografii. 


Astăzi se examinează științific şi didactic problema la managementul organizării informaţiilor, 
sub forma cursurilor în ciclurile de studii doctorale (vezi Universitatea din Maribor). 

Cele mai eficiente/competente moduri de organizare a informaţiilor sunt considerate: 
taxonomiile, sistemele de clasificare, unităţile din baza de date (Young, 1998) — definiţii, 
structuri, modele de dezvoltare topologice, grafice, descriptive, digitale, procesuale, principii, 
explicaţii, liste de caracteristici, standarde de organizare. 

Dezavantajul major este reprezentat de consumul de timp. 


Evaluarea informaţiilor 


e Distincția între fapte şi ficţiune. 

e Distincția între fapte şi opinii. 

+ Compararea informaţiilor despre o temă, culese din mai multe surse, pentru a recunoaşte 
dacă acestea concordă sau sunt contradictorii. 

+ Alegerea celei mai oportune surse de informare şi motivarea acestei alegeri. 

+ Examinarea cauzelor contradicţiilor, reale sau aparente, din dovezile culese. 

+ Examinarea materialului din punctul de vedere al consecvenţei logice, al caracterului 
rațional şi al imparţialităţii sale. 

+ Recunoaşterea caracterului tendenţios și al scopurilor urmărite, într-un context dat. 

e Stabilirea de inferenţe şi generalizări din dovezile existente. 

+ Formularea unor concluzii provizorii sau parțiale. 


Evaluarea informaţiilor (Frantz, 2014) se face, mai nou, apelând la criterii precum: 
a) autoritatea sursei, autorului, instituţiei; b) calitatea - structura logică, claritatea punctelor 
de vedere, argumentele nonrepetitive, calitatea stilului, numărul erorilor gramaticale, 
adecvarea ofertelor imagistice, înţelegerea fără prea multe explicaţii; c) obiectivitatea - 
explorare, susținere, argumentația punctelor de vedere; d) actualitatea — când au fost publicate, 
actualitatea datelor; e) relevanța - cât de cunoscută este sursa, tipul de conţinut - primar, 
secundar, terțiar. 

Învățarea cognitivă a informaţiilor din/prin lectură 


+ Parcurgerea rapidă a materialului pentru găsirea unui anumit cuvânt, formarea unei 
impresii de ansamblu sau identificarea unor informații necesare. 

+ Citirea pentru găsirea unor răspunsuri la întrebări. 

+  Folosireatitlurilor, a frazelor introductive şi de încheiere a alineatelor, în vederea selectării 
ideilor principale şi a diferenţierii acestora de ideile subordonate. 

e Selectarea aserțiunilor pertinente pentru tema în studiu. 

+ Folosirea textelor culese cu caractere cursive, a notelor marginale și a notelor de subsol 
pentru a releva sublinierile făcute de autor. 

+ Evaluarea conștientă a materialului citit, folosind modalităţile de abordare sugerate la 
evaluarea informaţiilor. 


Obţinerea şi învățarea de informaţii din/prin lectură cunoaşte o varietate mare de modele 
(mai cunoscut este modelul CITRL, 2014) sau modelul procedural (Bassey, 1968; Bligh, 2000) 
cu centre de greutate situate în atitudini-aşteptări, pregătire pentru lectură, identificarea 


de lectură (cu particularităţi pentru fiecare domeniu curricular). 


Obţinerea de informaţii prin ascultare şi prin observare 


+ Ascultarea şi observarea cu scop. 

+ Ascultarea atentă a ceea ce spun alții. 

e Identificarea unei succesiuni de idei şi selectarea celor mai importante. 

+ Stabilirea de relaţii, compararea şi evaluarea informaţiilor obținute prin ascultare şi 
observare cu cele obținute din alte surse. 

+ Adaptarea la vocea și dicţia unui vorbitor şi la condiţiile fizice date. 

e  Amânarea opiniilor proprii până după ce a fost ascultată întreaga expunere a vorbitorului. 

+ Luarea notițelor în cursul ascultării şi observării. 

+ Analizarea materialelor audio şi video (de exemplu, filme, ilustraţii, modele, exponate, 
alte materiale grafice etc.). 


Condiţia de ascultare activă este întâlnită şi recomandată în învățarea auditivă, realizată 
în cazul muzicii instrumentale, vocale ş.a.; în utilizarea surselor radio; în studiul limbilor 
străine. Se pot utiliza şi alte modele (mai cunoscut este modelul Fleming Vak/Vark). Unii 
autori (Kostelnik, Soderman şi Whiren, 2004; Leite, 2000 ş.a.) recomandă drept nuclee ale 
procedurilor în învăţarea prin ascultare pregătirea - întrebările — evidenţele - structurile 
concluzionale. 


Comunicarea orală și în scris 


+ Formarea deprinderilor și abilităților de vorbire corectă și controlată: a) dezvoltarea vocabu- 
larului adecvat; b) alegerea cuvântului potrivit; c) pronunţarea corectă a cuvintelor şi 
enunțarea lor clară; d) vorbirea în fraze; e) pregătirea şi folosirea notelor pentru prezentarea 
unor expuneri orale, citarea materialelor folosite; f) urmărirea neabătută a subiectului 
în toate situaţiile care implică exprimarea orală; g) dezvoltarea încrederii în sine; h) schimbul 
de idei prin discuţii, în situaţia de conducător al acestora sau de participant la ele; i) respectarea 
încadrării în timp și a dreptului altora la cuvânt. 

Redactarea cu sens, claritate şi exactitate: a) culegerea, evaluarea şi organizarea informaţiilor 
privind o temă clar definită (vezi şi localizarea, organizarea, evaluarea și învățarea cognitivă 
a informaţiilor); b) întocmirea independentă a unui material scris, cu evitarea copierii 
după sursele de informaţii folosite; c) recunoaşterea paternității materialelor citate; d) folosirea 
unui limbaj academic; e) utilizarea unei bibliografii pentru a indica sursele de informaţii; 
f) adăugarea notelor de subsol, când este necesar; g) aplicarea capacitaţilor anterior 
dobândite — de scriere, ortografie, punctuație, scriere cu majuscule şi ordonare a lucrărilor 
scrise; h) lectura textului final și revizuirea lui. 


Interpretarea ilustraţiilor, diagramelor, tabelelor, graficelor, programelor logice digitale 


Interpretarea materialelor imagistice: a) recunoaşterea acestor materiale ca surse de informare; 
b) diferenţierea între tipurile de materiale imagistice, recunoașterea avantajelor fiecăruia 
şi a necesităţii obiectivității în interpretarea lor; c) notarea şi descrierea conţinutului 
general şi special al materialului; d) interpretarea, prin aplicarea corelată a informaţiilor, 
şi folosirea materialului ca o bază pentru formularea unor concluzii. 

Interpretarea caricaturilor: a) recunoaşterea acestor materiale ca exprimând un punct de 
vedere şi interpretarea concepţiilor exprimate; b) notarea şi interpretarea simbolurilor 
frecvent folosite în caricaturi. 

Studierea diagramelor: a) înţelegerea etapelor procesului prezentat; b) urmărirea etapelor 
procesului prezentat; c) compararea dimensiunilor şi a cantităților; d) analizarea organizării 
sau structurării; e) identificarea factorilor modificatori. 

Studierea graficelor şi tabelelor: a) înţelegerea semnificației titlului; b) stabilirea bazei pe 
care este alcătuit graficul sau tabelul şi a unităților de măsură folosite; c) interpretare 
relațiilor prezentate. 

Alcătuirea de grafice, diagrame şi tabele simple, precum și de alte materiale imagistice. 
Corelarea informaţiilor decurgând din ilustrații, diagrame, grafice şi tabele cu cele obținute 
din alte surse. 


În ultimii ani constatăm o revigorare a acestui tip de învățare prin interpretare pe temeiul 


apariţiei programelor logice digitale unde se utilizează hipergrafuri (Wachman şi Khardom, 
2007). 


Respectarea normelor muncii în grupul cooperant 


Respectarea drepturilor şi opiniilor celorlalți. 

Înțelegerea necesităţii normelor și respectarea lor. 

Participarea la elaborarea normelor necesare activităţii grupului. 

Acceptarea rolului de conducător sau de membru al grupului, după caz. 

Folosirea criticilor aduse şi a sugestiilor. 

Diferenţierea activităţilor care pot fi efectuate mai eficient în mod individual de cele care 
necesită un efort colectiv. 

Folosirea normelor de consultare a altor subiecți ori de câte ori este necesar. 


Formarea şi dezvoltarea profilului şi sensibilităţii informaţionale 


Dezvoltarea capacităţii reale şi potenţiale de receptare a informaţiilor. 
Extensia capacităţii de a stăpâni calitativ un domeniu și orientarea spre domenii complementare 
prin asociaţii, transformări şi transferuri. 

+ Formarea şi dezvoltarea atitudinii pozitive faţă de informare şi față de informaţia nouă: 
a) conştientizarea locului pe care-l ocupă informaţia în procesul învăţării; b) cunoaşterea 
surselor informaţionale primare, secundare şi terțiare. 

+ Cunoaşterea tehnicilor standard moderne de căutare, identificare şi găsire a câmpului 
informaţiilor necesare. 

+ Elaborarea de strategii personale de informare. 

+ Dezvoltarea sensibilităţii intelectuale, ca stare de alertă în recepționarea și descifrarea 
noului ştiinţific, opusă indiferenţei și opacităţii informaţionale. 

+ Dezvoltarea unei puternice motivații profesionale şi a unui climat favorabil perfecționării 
şi autoperfecţionării. 

+ Dezvoltarea capacităţii de a descifra conţinutul relevant al unui mesaj, indiferent de 
formă, canal de emisie, temă ş.a. 


Formarea unui stil eficient al muncii intelectuale productive 


e În plan atitudinal: a) problematizarea conţinutului şi practicilor de muncă intelectuală; 
b) introducerea permanentă a unor criterii de optimalitate privind raportul între informaţiile 
transmise şi cunoştinţele personale; c) flexibilitate şi (re)modelare la nou, cu corespondență 
în natura critică a sistemului de referință; d) înscrierea activă pe traiectoria căutării şi 
creaţiei, a stabilirii unor raporturi armonioase între concepție, execuţie şi evaluare. 

+  Înplan operaţional: a) stăpânirea principalelor moduri de operare cu informaţiile; b) stăpâ- 
nirea tehnicilor de selecție şi organizare sistematică a tipurilor de informaţii, în raport 
cu propriile particularităţi; c) stăpânirea aparatului de analiză şi evaluare critică a relevanţei 
deciziei de utilizare a informaţiilor pentru elaborarea unor teme sau a unui subiect; 
d) stăpânirea structurilor operatorii ale inteligenţei nespecifice (general aplicabile, transferabile 
indiferent de domeniu sau profesionalizare) şi a celei specifice (particular aplicabilă unui 
domeniu sau profesionalizări). 

+ Stăpânirea metodelor și tehnicilor de abordare rațională a muncii şcolare, după criterii de 
economicitate, coerenţă internă, structuralitate, integrativitate, convertibilitate şi transfer 
în maniere personale. 

+  Operarea personală cu un sistem de valori orientative pentru gradul angajării elevului în 
reconstrucția unei informaţii, astefel încât să devină „bun propriu”. 

e Crearea unor produse autentice, originale, înmagazinând efort, gândire, imaginaţie, prin 
asimilarea funcțională a mesajelor practicii şi teoriei sociale, economice, productive şi 
simbolice, a mesajelor educaţionale specifice şcolii noastre (Vlăsceanu, 1982; Neacşu, 
2000). 


Un asemenea modul programatic este de natură să introducă ordine în tentativele de a 
se constitui o pedagogie a informării intim legată de procesul învăţării. Aceasta este o ordine 
căreia îi vom subscrie, în ciuda dorințelor de a fi mai creativi, de a depăşi pozitiv ceea ce 
înaintaşii ne-au lăsat, ca tradiție, model și experiență de generaţie. 


Noile tehnologii și formarea stilului de muncă intelectuală eficace 

Potrivit experţilor domeniului ştiinţa informării (Tîrziman, 2009, p. 256), realizarea unui 
proces de formare intelectuală cunoaşte, sub presiunea noilor achiziţii din TIC, prezența 
următoarelor procese cognitive: 


e „construirea unui fond de resurse informaţionale susceptibile a servi la constituirea 
produsului intelectual final; 

+ activitatea intelectuală personală, constând în punerea în relaţie a elementelor informaționale 
identificate, ierarhizarea şi coroborarea acestor elemente, analiza şi evaluarea lor critică; 

+ redactarea şi prezentarea în formă de document a variantei finale în funcţie de modul 
de comunicare ales; 

e evaluarea şi autoevaluarea produsului intelectual obţinut”. 


IV.2. Metodologia infodocumentării, prelucrării, 
organizării și stocării informațiilor științifice 


IV.2.1. Documentarea informativ-cognitivă și transmiterea 
informaţiilor 


Conţinutul şi intensitatea transferului de informaţii, modalităţile şi formele de receptare, 
prelucrare şi obiectivare a informaţiilor, precum şi traseele directe sau mediate pe care le 
urmează aceste sisteme de operaţii constituie obiectivul analizelor ce urmează. 

Avem în vedere, în primul rând, câmpurile informaţiei prezente în lucrările destinate 
învăţării studiului ştiinţific, care determină o dezvoltare pe multiple planuri a structurilor, 
activităţilor şi serviciilor de informare documentară. 

În al doilea rând, tendinţele contradictorii, datorate supraproducţiei de informaţii şi 
barierelor de limbă şi limbaj, precum şi timpului disponibil, au făcut necesare tipologizarea 
rezultatelor muncii ştiinţifice şi crearea de metode, tehnici şi procedee de fixare şi transmitere 
a informaţiilor. 

În al treilea rând, avem în vedere optimizarea transferului informaţional prin documente 
specifice. Aici îşi găsesc locul, în mod justificat, factorii şi mecanismele de achiziție, stocare, 
prelucrare, găsire şi producere de noi informaţii. 

În sfârşit, se pune problema convertibilităţii rezultatelor de fixare şi transmitere a informaţiilor, 
unificării, diversificării şi selectării informaţiilor pe subiecte, strâns legate de organizarea 
activităţii de învăţare prin studiu documentar. 

Începem analiza propusă cu inventarierea principalelor documente sau categorii de 
produse ale muncii ştiinţifice, cu care elevii, studenţii, cercetătorii și orice om doritor de 
informare operează cotidian. 

Vom defini documentele drept cele mai importante mijloace scrise de transmitere a 
informaţiilor ştiinţifice în spaţiu şi timp. 

Principalele tipuri de documente sunt (Manea și Stoica, 1977; Atanasiu, 1980; Burke şi 
Burke, 1967): 


a) Documentele primare — surse în care este direct fixat conţinutul unor activități de cercetare și 
creaţie. Dintre acestea, reținem: raportul ştiinţific şi tehnic, disertaţia, proiectul şi documentaţia 
tehnică, preprinturile sau publicaţiile preliminare, lucrările prezentate la diferite manifestări 
ştiinţifice, periodicele, revistele ştiinţifice, articolele, ziarele, invențiile şi descrierile de 
invenţii, culegerile de lucrări ştiinţifice, monografiile, manualele, standardele ș.a. 

b) Documentele secundare - surse rezultate din prelucrarea analitică şi sintetică a 
informaţiilor cuprinse în documentele primare, cu scopul semnalării acestora. Dintre 
acestea, reținem: 

+ cataloagele - cuprind semnalări de lucrări existente într-o bibliotecă şi se pot clasifica 
astfel: 

- după sursa reflectată: cumulative (mai multe categorii de surse dintr-o bibliotecă) 
şi colective (documente din mai multe biblioteci); 

- după natura semnalării: alfabetice (după numele autorilor sau denumirea instituţiei, 
după primul cuvânt din titlu); sistematice (după domeniile ştiinţei); pe subiecte 
(pe noţiuni, termeni-cheie); cronologice (după data publicării documentelor); 
topografice (după aşezarea în bibliotecă); geografice (după țară sau locul publicării 
cărții) etc. 

e  bibliografiile — sub forma listelor de semnalare a unor lucrări selectate după un anumit 
criteriu - valoare tematică, categorii de documente, timp, autor, însoţite sau nu de 
descrieri succinte. Există o mare varietate de bibliografii: generală (semnalează orice 
categorie de documente); specială (pe o anumită temă); exhaustivă (semnalează toate 
lucrările într-un domeniu); de recomandare (numai anumite documente); curentă 
(semnalează lucrări pe măsura apariţiei, având rol de alertă); retrospectivă (pe un 
interval de timp prestabilit); primară (pentru documente primare) şi secundară (pentru 
documentele asociate); naţională, regională sau internațională ş.a.; 

e  indexurile - modele de nuclee informaţionale, titluri, cuvinte-cheie, nume, autori, 
instituţii, subiecte, referinţe bibliografice, surse etc., ataşate la finalul unei lucrări; 
reviste de referate — publicaţii de informare sub formă de referat, adnotare, titluri, la 
care se adaugă o succintă descriere bibliografică, toate grupate tematic şi urmate de 

indexuri pe subiecte. 

c) Documente terțiare - forme complexe de prelucrare a informaţiilor prin analiză, evaluare, 
comparare sau sinteză, cu grad crescut de generalizare şi veridicitate, cu posibilități 
superioare de valorificare. Dintre acestea, menționăm: îndreptarele, tratatele, dicționarele, 
enciclopediile, sintezele informative şi documentare ş.a. 


|V.2.2. Sistematizarea, clasificarea și regăsirea informaţiilor 


Procesul complex al activităţii intelectuale nu se poate desfăşura la întâmplare. Suportul 
eficienţei sale îl constituie edificiul operaţional bazat pe sistematizarea infomațţiilor cuprinse 
în diferite documente sau surse analizate anterior. La nivelul acestui proces, două operaţii 
sunt fundamentale: clasificarea informaţiilor şi regăsirea informaţiilor. 

Clasificarea sau ordonarea constă într-o acţiune de grupare rațională, în clase şi subclase, 
a părţilor universului informaţional, permiţând apoi regăsirea rapidă a faptelor, datelor sau 
ideilor. Acțiunea de clasificare se poate realiza fie după aspecte exterioare (autor, formă de 
prezentare), fie după caracteristici de conținut (Atanasiu, 1980, p. 49). Cea mai cunoscută 
clasificare, acceptată internaţional, are la bază criteriul diviziunii universului cunoştinţelor 
umane în clase și subclase. Principiul diviziunii este cel zecimal, propus de bibliograful 
american Melvin Dewey în 1876 şi perfecționat ulterior. Sistemul este cunoscut astăzi sub 
numele de clasificare zecimală universală (CZU). Indicii ei sunt ierarhizați, numărătoarea 
făcându-se cu cifre arabe pentru fiecare clasă, iar subdivziunile acestora prin adăugarea altor 
cifre arabe. 

Clasificarea zecimală universală este ierarhică, noţiunile de conţinut fiind ordonate 
succesiv după relaţii tematice. Schema ei liniar-ierarhică se bazează pe împărţirea totalităţii 

cunoştinţelor în 10 (zece) clase şi a fiecărei clase, la rândul ei, tot succesiv, în câte zece 
subclase. Tabelele de bază sunt următoarele: 


0. Lucrări cu caracter general. Bibliografie. Biblioteconomie, inclusiv Management. 

1. Filosofie, Psihologie, Logică, Epistemologie, Etică. 

2. Religie, Teologie. 

3. Ştiinţe sociale. Educaţie. Ştiinţe juridice. Sociologie. Asistenţă socială. Antropologie, 
Administraţie, Politică. Economie, Demografie. 

„ Clasă liberă. 

. Matematică. Ştiinţele naturii. Fizică. 

. Medicină, Tehnologie. Agricultură. Transporturi. Managementul afacerilor. Industrie. 

„Arte frumoase. Arte aplicate. Distracţii. Jocuri. Sport. 

. Lingvistică. Beletristică. Literatură/Filologie. 

9 Arheologie. Geografie. Biografii. Istorie. 


OANA BP 


În cadrul fiecărei clase principale a CZU, indicii sunt ordonaţi de la general la particular. 
Subclasele nu modifică, ci adâncesc noţiunea respectivă, astfel încât cu cât noțiunea este mai 
specifică, cu atât indicele care o reprezintă este format din mai multe cifre. Schema de 
organizare este asemănătoare unui dicționar. Se face abstracţie de context, pentru acesta 
existând un simbol noţional, care serveşte pentru a traduce dintr-o limbă în alta, simbolul 
rămânând constant indiferent de limba utilizată (Mcllwain, 2006). 

Exemplul A. Management: 005 Management, cu 9 subclase principale, după cum urmează: 


005.1 "Teoria managementului. 

005.2 Agenţi manageriali. Mecanisme. Măsuri. 

005.21 Strategii. 

005.3 Activităţi manageriale. 

005.4 Etape în management. 

005.5 Operaţiuni în management; Direcţii. 

005.6 Managementul calității. Managementul calităţii totale. 
005.7 Management organizațional. 

005.8 Managementul proiectelor. 

005.9 Tipuri de management. 


Exemplul B. Educaţie: Clasa 3, subdiviziunea 3.7 (selectiv) Educaţie, categorii: 


3.7. Învăţământ. Educaţie. Timp liber. Pedagogie. 

371 Organizarea sistemului de educaţie şi învățământ. Organizarea şcolară. 
371.1 Direcţie, cadre didactice, personal auxiliar. 

371.2 Elevul. 

371.26 Aprecierea elevilor. 

371.27 Organizarea examenelor. 

371.3 Metodica de predare. Procedeu de instrucţie. Forme de organizare a instrucției. 
371.4 Sisteme de educaţie. 

371.5 Disciplină şcolară. 

371.6 Amplasare. Teren, clădiri. Localul şcolii. 

372 Curriculum. 

373 Învăţământ şcolar general. 

374 Învăţământ şi educaţie extraşcolară. 

377 Educaţia adulţilor. 

378 Învăţământ superior. 

379.8. Organizarea timpului liber. 

38 Învăţământ practic. Practică şcolară. Metodă activă. Spontaneitate, iniţiativă, independenţă. 


Sistematizarea presupune adesea şi realizarea unei alte operaţii paralele cu clasificarea, 
şi anume indexarea. Aceasta constă în determinarea subiectului principal (sau a subiectelor 
principale) tratat într-un document şi redarea lui cât mai concisă, cu ajutorul unei expresii 
formate din unul sau mai multe concepte sau noţiuni fundamentale, exprimate prin 1 până 
la 15 cuvinte. 

Indexarea pe subiecte este o metodă de ordonare a informaţiilor, mai elastică şi mai 
accesibilă celor ce caută informaţii, dar mai puţin deprinși cu clasificările (a se vedea detalii 
în Frâncu, 2011). Alteori, indexarea se face prin redarea conţinutului cu ajutorul unor noţiuni 
(descriptori) pentru subiecte, autori, denumiri geografice, evenimente, simboluri (din titlul 
lucrării), până la 1-3 cuvinte, cronologii, elemente de limbă, cu precizarea locului unde pot 
fi găsite, ordonate alfabetic. Principiile de realizare sunt: complementaritatea, cunoaşterea 
temeinică a materialului, departajarea clară ce permite regăsirea rapidă a informaţiilor, 
individualizarea proprie, completitudinea şi exactitatea informaţiilor, distingerea grafică a 
categoriilor de adrese ş.a. (a se vedea detalii în BCU, 2010, p. 170). 

Regăsirea informaţiilor este, de asemenea, un proces destul de complex. Cel mai frecvent, 
el presupune aplicarea unor modele teoretice, algebrice, probabilistice interdependente (Goodrum, 
2000; Beel, 2009; Frakes, 1992; Zhu, 2004) şi parcurgerea a patru etape esenţiale dependente 
şi de natura surselor (text, metadate, imagini, hărți ş.a.): 


a. căutarea informaţiilor prin care au fost simbolizate şi indexate sursele, folosindu-se liste 
de cuvinte, dicționare, tezaure, coduri speciale; 

b. utilizarea acestor coduri-cuvinte, cu cercetarea unui index pentru a găsi toate referințele 
şi informaţiile conexe din diferite sisteme de referințe; 

c. prin sistemele de referinţe se localizează documentele; 

d. extragerea şi prelucrarea informaţiilor dorite. 


Procesul căutării unui subiect care răspunde la o cerere specifică a celui ce studiază într-o 
bibliotecă este, în fapt, o muncă de cercetare, care trebuie învățată şi exersată pe tot parcursul 
formării şcolare şi academice. 


IV.2.3. Prelucrarea, condensarea și organizarea informațiilor 


Dacă acceptăm ideea că sistemul de documentare-informare reprezintă un complex de 
operaţii şi mijloace tehnico-metodologice destinate sistematizării şi regăsirii informaţiilor, 
va trebui să acceptăm și ideea unor metode şi tehnici de prelucrare a acestora, aplicabile în 
educaţie (Accarnero, 1956; BCP, 1985). 

Prelucrarea, condensarea şi organizarea informaţiilor într-un produs selectat, sistematizat şi 
redus ca dimensiuni derivă din nevoia operării cu un volum mai mare de informaţii în şcoală, 
din necesitatea orientării rapide a elevilor într-un conţinut, a formulării unor judecăți 
evaluative privind valorificarea lor, precum şi din ţinerea la curent cu cele mai noi achiziţii 
într-un domeniu, prin accesul rapid la ele. 

Importante sunt şi principiile de bază aplicate în procesarea informaţiilor, pornind de la 
cele patru faze: achiziția sau/şi regăsirea informaţiilor, stocajul, transformarea şi transmisia/ 
comunicarea. Între principii/modele sunt de reținut (Kmetz, 1998): cele senzoriale (canale 
de intrare), mnezice, de procesare (de control, organizare şi modificare) şi de acces. 

Dintre cele mai uzuale metode, tehnici, scheme şi produse logice rezultate din prelucrarea, 
condensarea şi organizarea informaţiilor ne vom ocupa de: titlu, fişă, plan de idei, teză, rezumat, 
conspect, fişă de studiu, note de lectură, referat, extrase, recenzie şi sinteze, integrate ca analiză 
în domeniile psihologiei cognitive, lingvisticii şi ştiinţei predării (Boch şi Piolat, 2005). 


Titlu. Rreprezintă tehnica şi forma cea mai simplă de prelucrare, condensare şi organizare 
a informaţiilor, constând în redarea esenței acestora sub o formă extrem de concisă. 

Elaborarea şi formularea titlurilor reprezintă un proces intelectual de mare fineţe şi 
abilitate profesională, socotit de mulţi specialiști un autentic act de creaţie. Mai mult, în 
cadrul unor mari agenţii de presă, titlurile, deşi sunt propuse de autorii materialelor, cad în 
sarcina unor specialişti recunoscuţi prin marea lor capacitate de sinteză creativă, dar şi cu 
un simţ specific al cititorului doritor să afle cât mai mult dintr-un titlu foarte scurt. Standardele 
informaţionale recomandă respectarea următoarelor principii: titlul să conţină cel puţin 6 cuvinte 
semnificative pentru a surprinde conţinutul, dar să nu depășească, pe ansamblu, 12 cuvinte; 
să fie o formulare concisă a subiectului principal; explicitarea să permită cuantificarea variabilelor 
supuse investigaţiei, a relaţiei dintre ele. Titlul poate fi utilizat şi drept colontitlu. 

În structura unei lucrări, importantă este şi problema stilului titlurilor, mai exact structurarea 
pe niveluri a titlurilor. În literatura de specialitate americană, dar şi în cea româneasca se 
vorbeşte de modelul „Cinci niveluri de titluri”, într-o organizare pe capitole, unde se recomandă 
atât o diferenţiere prin format (APA, 2003, p. 62), cât şi una prin înscrierea unui număr 
diferit, prin cifre arabe. 

Sisteme/modele/scheme de organizare a titlurilor, subtitlurilor şi altor unități subordonate 
într-un text complex sau lucrare elaborată: 

Modelul 1: Neacşu (1990, p. 92) recomandă scrierea diviziunilor şi subdiviziunilor, pornindu-se, 
de regulă, de la stânga la dreapta, în funcţie de importanţa ideilor, după cum urmează: 


I Partea principală (idee de ordinul I) — cifre romane 

A Diviziune importantă (idee de ordinul doi) — litere mari (majuscule) - poate fi omisă 
1 Subdiviziune (idee de ordinul trei) - cifre arabe 

a) subdiviziune (idee de ordinul patru) - litere mici 

(i) subdiviziune (idee de ordinul cinci) - cifre romane mici 

+ subdiviziune (idee de ordin şase) - puncte 

- subdiviziune (idee de ordinul şapte) - liniuţe 


Modelul 2. Mauch şi Birch (1998, p. 192), recomandă organizarea ideilor conform schemei 
de mai jos: 

Modelul 3. - APA (2013, p. 62): Criteriul derivat din marcarea importanţei titlului 














Structura/ Formatul 
Importanţa titlului 
1 Centrat, cu caractere aldine, titlu cu majusculă şi minuscule. 
2 Text aliniat la stânga, cu caractere aldine, titlu cu majusculă şi minuscule. 
3 Indentat, cu caractere aldine, titlul paragrafului începe cu minusculă şi se 


termină cu punct. 





4 Indentat, cu caractere aldine şi cursive, titlul paragrafului începe cu minusculă 
și se termină cu punct. 





5 Indentat, cu caractere cursive, titlul paragrafului începe cu minusculă și se 
termină cu punct. 














Fişa. Reprezintă unitatea de bază în activitatea infodocumentară sau o fază a acesteia. 
Cu o construcţie variată, structura fişei se modulează în funcţie de: natura documentului de 
bază; expertiza realizatorului; finalitatea intențională. Principial, modelul operaţional al fişei 
este cel mai adesea o modalitate volantă, specifică de extrase, care consemnează rezultatele 
lecturii sau studiului unui document, în maniere mai mult sau mai puţin detaliate, utile însă 
oricărei munci intelectuale. În expresia unei specialiste a domeniului, Ginette Michaud (1989, 
p. 151), fişa „este mai mult decât un simplu instrument de lucru, este un instrument de scris 
şi de lectură”, 

Practica lecturii/studiului unui document a conturat mai multe variante de fişe, utilizabile 
şi în munca de documentare, precum şi în învăţare şi instruire (Lăzărescu, 1973). Astfel, 
formele care aparţin registrului fişelor, ca autentice modalități de păstrare a memoriei de 
lucru, sunt: fişele de catalog, fișa bibliografică, de semnalare sau signaletică şi adnotată, fişa 
de lectură, fişa cronologică. Reţinem câteva date sintetice despre acestea. 


+ Fișa bibliografică de semnalare sau signaletică a documentului are, de regulă, formatul de 
1/4 (un sfert) dintr-o coală obişnuită (A,) şi cuprinde următoarele elemente dispuse în 
ordine (Standard ISO 690), cu unele particularităţi pentru periodice şi articole: 

- cota de înregistrare a bibliotecii (în partea din stânga sus); 

- autorul (autorii), nume şi prenume; 

— titlul, ediţia, număr de volume; 

— datele de apariţie (editură, loc, an, pagină, ilustraţii, bibliografie). 

+  Fișaadnotată sau de adnotare referativă. Completează descrierea documentului cu scurte 
elemente informative (descriere generală) şi de recomandare (aprecieri asupra documentului); 
dimensiunea numărului de rânduri, 10-15. 

+ Fişa de citate. Pe lângă descrierea bibliografică, cuprinde și unele citate sau extrase din 
publicaţia respectivă. 

+  Fișadesinteză. Include elementele fişei de semnalare şi judecăţi evaluative asupra lucrării, 
prezentate într-o manieră sintetică, servind ca bază pentru alcătuirea sintezelor docu- 
mentare. Ea poate cuprinde, de asemenea, unele precizări asupra semnificației şi sensului 
unor termeni, noţiuni şi expresii utilizate în documentul analizat. 


Planul de idei. Rezultat al procesului de prelucrare a conţinutului unui document, constă 
în extragerea şi prezentarea într-o anumită concepție/viziune şi ordine logică (impusă de 
cerinţele studiului) a ideilor de bază. Sarcina principală a celui ce trebuie să alcătuiască planul 
de idei este proiectarea și planificarea a ceea ce trebuie notat prin raportare la logica materialului, 

la conţinutul mesajului din text. Cum se realizează eficient un plan de idei, ce operaţii şi ce 
etape trebuie să parcurgă? În esenţă, principalele operaţii se pot formula astfel: 


a) se descifrează textul prin lectură atentă şi repetată, urmărindu-se: 
e depăşirea dificultăților datorate vocabularului; 
+ identificarea cuvintelor-cheie şi a lanțurilor de idei; 
e identificarea cuvintelor de legătură, care au semnificaţie contextuală importantă: 
opoziţia (aparenţă, reală, dedusă ş.a.), cauzalitatea, consecinţa, adaosurile, alternativele; 
+ segmentarea textelor lungi, cu formularea unor subtitluri provizorii (pe marginea 
textului, dacă acesta ne aparține) sau în fişele de lectură; 

b) se desprind ideile principale, raporturile dintre ele şi cele secundare, precum şi elementele 
ce definesc mișcarea cronologică a evenimentelor, cu menționarea unor exemple ilustrative 
suport; 

c) se clasează ideile într-o ordine convenabilă intenţiilor celui care face planul; 

d) se controlează şi se confruntă ideile, revenindu-se asupra mesajului de bază al textului. 





NOTE: 

1. Se recomandă scrierea planului ideatic pe foi volante, de format 1/2 sau 1/4 din coala 
normală (A,); 

2. Planulde idei al unei lucrări științifice exprimă, în sinteză, cel puţin trei elemente metodologice: 
— managementul ideatic al lucrării, putând lua forma unui scenariu de idei (Mitcham, 2005); 
— modelul textului de comunicare într-o comunitate știintifică (Smith, 2012); 
— sursă de introducere a unor noi idei inovative asociate ideilor de bază din lucrare 

(MeLachlau, 2014). 








Teza. Ca formă lingvistică rezultată din prelucrarea concisă a informaţiilor unui document, 
teza cuprinde formulări sintetice ale ideilor de bază ale conţinutului unui mesaj, întemeiate 
pe o concepţie literară, filosofică, istorică, economică, ştiinţifică, logică etc. 

Tezele (gr. thesis = poziţie, punere, acţiunea de a pune) pot fi simple sau complexe, în 
funcţie de mărimea, natura și importanța documentului, de experienţa autorului în beneficiul 
lecturii. Ele exprimă, într-un alt plan, specificul ipotezelor ştiinţifice. 

Tehnica extragerii tezelor dintr-un text presupune efectuarea câtorva operaţii distincte 
(Parfene, 1977, pp. 49-50; Mitcham, 2005; Smith, 2012) ; 


e lectura integrală a textului, pentru conturarea imaginii de ansablu, pentru sesizarea 
problemei generale a mesajului; 

e  lecturaa douaa textului, pentru a identifica părţile mari ale textului şi etapele importante 
ale raționamentului autorului; 

+  atreia lectură a textului, pe unităţi, pentru desprinderea ideii principale a fiecărei unități 
în parte, rezultat al eventualelor adnotări la text; 

+ stabilirea ideilor principale şi a celor secundare; 

e formularea tezelor într-o manieră proprie, concisă şi clară, utilizându-se enunţuri afirmative, 
interogative sau combinări ale acestora; 

e redactarea tezelor pe foi volante sau în casete speciale. Ele pot reprezenta nucleele informa- 
ţionale ce vor fi dezvoltate într-un studiu sau o lucrare de proporții mai mari. 


Principial şi metodologic examinate, tezele prezente într-o lucrare ştiinţifică pot juca 
roluri importante pentru lector. Dintre acestea, putem menţiona: proba competenţei ştiinţifice 
integratoare, utilizabilă în comunicare; motiv de continuare şi/sau extensie a cercetării; 
monitor al capacităţii de sinteză ştiinţifică; structură procesată şi condensată a limbajului 

ştiinţific, a ideilor dintr-un subdomeniu (Romdhane, 1996); element al stilului științific scris, 
element al evaluării ş.a. 


Rezumatul. Este un produs al activităţii de sinteză logic exprimată a ideilor principale 
dintr-o lucrare, care evidenţiază contribuţia originală a autorului, fără a se include elemente 
critice. Rezumatul respectă ordinea tratării ideilor din textul sau lucrarea respectivă, condensând 
conţinutul pentru a se reţine esenţialul prin cuvinte-cheie, favorizând consultarea lui rapidă. 

Rezumatul se impune ca tehnică de muncă intelectuală pentru toate treptele de învățământ, 
asigurând formarea capacităţii de esenţializare, de distingere între esenţial şi neesenţial, de 
recreare a textului, de regândire, în maniere stilistice deosebite, a mesajului de bază (Gaillard 
şi Kunay, 1975). 

Tipurile principale de rezumate practicate în informare şi în activităţile şcolare sunt: 


- rezumatul simplu (adnotare) — o singură frază, care indică unităţile de conţinut minime 
şi necesare pentru situarea textului într-un conţinut informaţional; 

- rezumatul indicativ (de semnalare) — mai extins decât cel simplu, cuprinde şi alte detalii 
de conţinut; 

- rezumatul informativ (propriu-zis) - conţine un volum mare de informaţii, păstrând 
ordinea adoptată de autor, dar redirijând, proporţionând şi exprimând în cuvinte proprii 
gândirea autorului. Rezumatul informativ poate cuprinde și citate, pasaje sau expresii ale 
autorului, fără ca prin aceasta conţinutul lui să devină un montaj de citate, juxtapuneri 
sau prescurtări mecanice ale ideilor. 


În privinţa tehnicilor şi procedeelor de rezumare, problemele sunt ceva mai complicate. 
Cu toate acestea, se pot sintetiza câteva recomandări: 


e se suprimă detaliile, exemplele şi faptele secundare, reținându-se elementele esenţiale 
(valorice), fără a cădea în generalitate sau schematism; 

e scopul și conţinutul lucrării să fie reflectate corect, într-un limbaj clar şi concis; 

e nu se introduc informaţii sau referinţe care nu se află în manuscris; 

+ expunerea rezumativă este nonevaluativă şi nu se adaugă alte comentarii; 

e  seelimină referinţele care nu sunt indispensabile înțelegerii mesajului; 

e se analizează textul, detaşându-se ideile principale şi respectându-se fidelitatea față de 
spiritul textului, claritatea ideilor şi sinteza ordonată a datelor informative; 

e se face planul rezumatului (care nu se confundă cu planul de idei), de circa 200 de cuvinte; 

+  seredactează rezumatul, cu preocupări pentru stilistica textului (de exemplu, verbele la indicativ, 
idei subliniate, evitarea stilului telegrafic, evitarea parantezelor, a punctelor de suspensie); 

e recitirea lucrării și confruntarea cu textul rezumatului. 


Se va acorda o atenţie specială abrevierilor, extensiei conţinutului (150-200 cuvinte); scrierea 
rezumatului (abstractului) unui material ştiinţific se face analog unei parafrazări; se vor evita 
repetițiile; se folosesc 3-4; se urmăreşte corectitudinea gramaticală (vezi IEEE, 2014). 

Importantă pentru munca ştiinţifică este şi cunoașterea tipurilor de rezumate reflectând 
diferenţierile între diferite lucrări, studii, articole, studii de caz ş.a. 

Potrivit manualului APA (2013, pp. 26-27), reținem câteva exemplificări de structuri ale 
rezumatului: 


e rezumat studiu empiric: propoziţie scurtă privind tema cercetată; date succinte despre 
autori şi participanţi (vârstă, sex); esența metodologiei cercetării; rezultate principale, 
efecte, niveluri de încredere şi semnificaţia statistică; implicaţii, concluzii, aplicaţii. 

e rezumat studiu metaanaliză: tema; criterii de eligibilitate; caracteristicile participanţilor; 
rezultatele esenţiale; efecte-mărime; concluzii; limite; implicaţii teoretice şi practice. 

e rezumat articol teoretic: teoria, concepţia, modelul, principiile; fenomene, procese, 
evenimente, stări explicabile prin teoria enunțată; rezultate-sinteză, cu raportare la modelul 
utilizat. 

e  rezumatarticol metodologic: rezumatul metodelor, caracteristici; aria de aplicare a metodelor; 
statistică, interpretare şi eficacitate. 

e rezumat studiu de caz: tema, subiectul; caracteristici semnificative ale participanților, 
organizaţiei, grupului; probleme nou-apărute, soluţii; probleme conexe; subiecte de cercetat 
în continuare. 


Conspectul. Reprezintă o formă mai amplă, dar rezumativă a activității de studiu şi lectură 
ştiinţifică, oferind o viziune personală şi de ansamblu asupra materialului parcurs (pasaje, 
titluri, argumente, sublinieri proprii etc.). Scopul principal al conspectului este acela de a 
reține elementele de bază ale unui material şi de a le folosi în situaţii variate. Se consideră 
că, în conspect, unele fraze şi chiar unele cuvinte au o însemnătate incomparabil mai mare 
decât într-o expunere temeinică şi amănunţită. 

Pentru realizarea unui conspect bun se impune respectarea câtorva condiţii: claritatea 
ideilor; o logică impecabilă; redarea sistematică a ideilor; esenţializarea ideilor; economicitatea 
notărilor, şi nu copierea textelor în manieră mai mult sau mai puţin integrală. Spre exemplu, 
în conspectarea documentelor istorice nu se poate proceda la copierea textelor (chiar dacă 
sunt scurte), pentru că ele însele sunt modele de sinteză ale unor idei, date, fapte, evenimente. 
În acest caz, se recomandă: 


e evidenţierea elementelor noi conținute de acel document, în raport cu documentele 
anterioare pe aceeaşi temă; 

+ sublinierea unor noi explicaţii, argumentări sau contribuţii aduse de noul document în 
legătură cu problemele tratate; 

+ accentuarea posibilităţilor de a reflecta şi a aplica aceste noi elemente în activitatea de 
cunoaştere a istoriei adevărate a poporului român, în activitatea educaţională ş.a. 


După numărul surselor prelucrate, există conspecte unitar (al unei singure lucrări) şi 
centralizate (al mai multor lucrări). După gradul implicării celui ce face conspectul, există 
conspecte obiective, reproductive de idei sau pasaje şi apreciative, cu note obiective, dar cu 
multe judecăţi şi idei personale (Ţopa, Lăzărescu şi Negură, 1979). Conspectul centralizat 
ridică unele probleme de metodologia realizării eficiente, în legătură cu care putem recomanda, 
în principal, trei procedee: 


+ Procedeul 1: constă în lecturarea şi conspectarea fiecărei lucrări în parte, pe foi separate, 
criteriul de notare fiind cel al problemelor; după aceasta, urmează gruparea notelor 
pentru realizarea ansamblului pe o problemă. 

+ Procedeul 2: se realizează conspectul fiecărei lucrări integral; se face planul de sinteză al 
fiecărei lucrări; se extrag apoi ideile din fiecare conspect şi se grupează pe probleme esenţiale. 
Acest din urmă procedeu este mai avantajos, dar solicită mai mult timp și mai mult efort. 
Etapele realizării unui conspect sunt: 

- studierea lucrării în ansamblu - pagina de titlu, tabla de materii, prefața, studiul 
introductiv ş.a.; 

- realizarea planului de conspectare - menţionarea ideilor principale, a faptelor, tabele, 
scheme, date ș.a.; 

- extragerea datelor care întregesc ideile principale - argumente, informaţii, exemple, 
citate, extrase; 

- aranjarea lor într-o formă convenabilă şi redactarea materialului cu preocupări pentru 
stil; 

- controlul şi confruntarea textelor. 

+ Procedeul 3: recomandat de autorii americani (Bean, Chappell şi Gillam, 2004) poate fi 
descompus în următorii paşi: 

- citirea textului din perspectiva conspectării; 

- recitirea cu atenţie şi sinteza descriptivă; 

— scrierea tezelor textului; 

- identificarea diviziunilor majore ale textului; 

-  conspectarea/sumarizarea fiecărei diviziuni (1-2 propoziţii); 

- combinarea părţilor într-un întreg coerent, sub forma unei versiuni condensate cu 
propriile cuvinte; această versiune scurtă va avea un conţinut obiectiv, reprezentativ, 
fără a include ideile proprii sau interpretări personale (Clee şi Clee, 1999; Bravemen 
şi Gruskin, 2003). 


Fişa de studiu sau de lectură. Reprezintă o modalitate sintetică de consemnare a rezultatelor 
activităţii de lectură a unui document. 

Într-o fişă de studiu completă se menționează, în principal, următoarele: tema (titlul); 
specificul temei (problemei) abordate - în sens de specializare; elemente-reper minime legate 
de conţinut, pentru orientarea rapidă în fişă; date referitoare la autor şi, eventual, la alți 
autori, reflecții şi comentarii personale; citate; date statistice; probleme cu caracter deschis, 
de completare cu noi surse de informaţii. Se pot folosi sublinieri şi culori. Coala, scrisă pe 
o singură parte, are formatul A,. 

În cele ce urmează, prezentăm trei modele de fişe de studiu sau de lectură. 

Primul model este preluat din literatura de specialitate (Parfene, 1997), domeniul abordat 
fiind literatura. 


Nr. de ordine (al fişei). 

Teorie literară: Poezia - modalitate artistică de expresie. 

Maiorescu, Titu: O cercetare critică asupra poeziei române de la 1867, în vol. Critice 
1866-1907, vol. 1, ed. a II-a, Minerva, Bucureşti, 1915, pp. 12-70. Se abordează: 

Distincția dintre adevăr şi frumos, ştiinţă şi poezie: „Poezia, ca toate artele, este chemată 
să exprime frumosul, în deosebire de ştiinţă, care se ocupă de adevăr” (p. 13). 

Condiţiile poeziei: 


- Condiţia materială: „Ca să deştepte prin cuvintele ei imagini sensibile în fantezia auditorului” 
(p. 14). 

- Mijloace: 
$ alegerea celui mai puţin abstract cuvânt (p. 17); 
$ folosirea „epitetelor ornante” (p. 20); 
$  personificărilor (p. 22); 
$  comparaţia, metafora, tropul în genere (p. 24). 

- Condiţia ideală: „Ideea sau obiectul exprimat prin poezie este totdeauna un simțământ 
sau o pasiune, şi niciodată o cugetare exclusiv intelectuală sau care se ţine de tărâmul 
ştiinţific fie în teorie, fie în aplicarea practică” (pp. 34-35). 

Pasiunea determină mișcarea reprezentărilor, mărirea obiectului, dezvoltarea gradată 
spre culminare. 

Observaţii personale. În cea mai mare parte, ideile lui Maiorescu sunt juste. Ele au fost 
însă supuse unui examen critic, printre alţii, de către T. Vianu, în studiul „Ideile estetice ale 
lui T. Maiorescu”, din vol. Scriitori români, I, Bucureşti, 1970, pp. 269-337. 

T. Vianu nu are peste tot dreptate. De văzut încă o dată în ce constă critica. 

De observat distincția dintre ştiinţă şi poezie făcută de 1. Pascadi în Nivele estetice, Editura 
Academiei, Bucureşti, 1972, pp. 82-84. 

De confruntat şi cu distincția operată de S. Marcus în Poetica matematică, Bucureşti, 
1970, pp. 31-54. 


Cel de-al doilea model este de format mai mic, necompletat, care poate fi utilizat cu bune 
rezultate în practica de consemnare prin fişe de lectură (vezi figura IV.1). 


Cota, titlul, simbol, data 


Note propriu-zise, cu 
reluarea clară şi concisă 
a planului de idei 


Reflecţii personale 


Figura IV.1. Model de organizare a unei fişe cu consemnări după lectură 


Cel de-al treilea model reprezintă punctul de vedere al specialistei franceze Fr. Biass-Ducroux 
(1977, p. 128). 

Modul şi datele de construcţie, aranjamentul şi dispunerea informaţiilor pot fi urmărite 
mai jos. 











Titlul... Referinţa... Fişa... Nume... Clasa... 
Modul de întocmire a fişei (FE): 








a) Cadrul: Margine de 8 pătrăţele în dreapta fişei. Spaţiul superior de | Conţine adnotări 
3 pătrăţele. personale sau date din 
b) Titlul: se va scrie cu litere mari de tipar, în stânga spaţiului superior,  |alte surse decât cele ale 














c) Tipul fişei: se va scrie în dreapta spaţiului superior, înainte de fişei (se va indica 
margine, una din variantele: întotdeauna referința). 

EP - fişă principală Toate fişele şi prescurtările vor fi însoţite de | Se foloseşte creionul sau o 

ES - fișă secundară un număr care va indica ordinea întocmirii | cerneală de altă culoare. 

















ET - fişă de trimitere |Ior- 

d) Referinţa: se va indica sursa completă - autorul, titlul, datele de apariţie, sursa de informare 
(biblioteca). 

e) Modul de folosire: se va scrie cu stilou sau pix; se subliniază sau se încadrează cu albastru 
titlurile, iar cu roşu cuvintele importante; se suprimă articolele şi cuvintele neimportante; dacă 
subiectul continuă pe altă fișă, se va indica acest lucru pe margine, în dreapta jos, prin semnul 
..[. se va adopta un cod de semne convenţionale admise sau personale. 








f) Pe verso: se vor nota sau insera citate semnificative pentru începerea sau încheierea textului 
precum şi scurte parafraze pentru anumite probleme. 











După cum se observă, folosirea unor astfel de fişe permite scoaterea în evidență a 
informaţiilor principale, menţinerea în rezervă a informaţiilor secundare, adăugarea ulterioară 
a unor date complementare, prin introducerea sau intercalarea de noi fişe, precum şi, firesc, 
eliminarea informaţiilor perimate. 

De asemenea, lucrul pe fişe îi va releva subiectului unitatea de ansamblu a unui text, îi 
va permite să ofere şi altora fişele sau să le citească pe ale colegilor (în situația muncii pe 
grupe), în baza ordonării informaţiilor şi a clasificărilor după criterii relativ unitare. Exersarea 
cu asemenea fişe va ţine cont de trei condiţii: informaţiile să aibă o anumită dispunere, un 
titlu destul de clar şi să conţină referința alături de alte date de identificare, transfer sau 
completare. 


Notele de lectură. Reprezintă rezultatul activităţii de studiu asupra unei lucrări din orice 
domeniu şi au drept finalitate utilizarea lor în cele mai variate situaţii, domenii sau activități. 

Notele de lectură nu se confundă cu luarea notițelor. Ele se disting prin faptul că se fac pe 
textul propriu-zis (dacă aceasta aparţine celui care face lectura) sau pe un caiet special, cu 
consemnarea paginilor de referință; nu sunt condiționate de ritmul învăţării; cititorul poate 
reveni la textul de bază după consemnarea notelor 

Realizarea notelor de lectură este un act individual. Totuşi, în literatura de specialitate 
pe această temă (Avramescu şi Cândea, 1960; Accarnero, 1956; Parfene, 1977) se fac unele 
recomandări interesante. În cele ce urmează vă propunem, într-o manieră sintetică, o tehnică 
posibilă pentru notele de lectură: se face o lectură rapidă a textului şi se notează uşor, cu 
creionul, pe margine, într-o simbolică personală (sau cea pe care o vom prezenta mai jos) 
elementele importante, pasajele, paginile sau tot ce poate fi important de reținut pentru 
autorul notelor (comentarii, explicaţii, prezentări personale - în fapt, numite metadate). 

Dintre semnele convenţionale recomandate a fi utilizate în adnotările personale, într-un 
text sau un document personal, menționăm (vezi Ţopa, Lăzărescu şi Negură, 1979, p. 88; 
Dubreuil, 1977): 


Tabelul IV.1. Semne convenționale în adnotări — posibile interpretări 








Semnul se va scrie în Interpretarea semnului prin raportare la valoarea textului 
partea dreaptă a paginii (interpretarea este convenţională şi poate fi modificată) 

! Surpriză, de reținut, ceva foarte nou, interesant 

? Neclar, îndoielnic, de clarificat, de verificat 

+ Pozitiv, acceptat, de acord, progres 


— Negativ, neacceptat, în dezacord, regres, greșit principal, important 
II] Incomplet, de completat, de dezvoltat 











198 Metode şi tehnici de învăţare eficientă 





V Aproximativ, apropiat de realitate, neverificat încă 

- Puțin, redus, mic 

< Mult, redundant, în plus 

> Cu aplicaţie imediată şi actuală 

AA Cu aplicaţii posibile 

AP Se repetă 

O; R De rezumat 

(1) Se contrazice în contextul lucrării 

X Foarte bun, cu intenţie de a fi reținut spre valorificare 
N.B De criticat, criticabil 


Experienţe personale 

C De utilizat în textul unei lucrări personale 
E Avem opinie personală contrarie 

= Idee principală 

W Teză a unui text 


ÎN Cu valoare de concluzie 

III De făcut paralelă 

III Inconsecvenţă, neidentitate între text şi intenţie, diferit de... 
[] De reținut ca citat, extras 














Reluând sistemul propus de Andre Maurois (Ţopa, Lăzărescu şi Negură, 1979, p. 70), 
bazat pe simboluri literale, se conturează şi următoarele semnificaţii: A = argument sau 
demonstraţie; B = referinţă bibliografică de reținut; C = citat, de citat; D = definiţie; ex. = 
exemplu; O = greşeală de ortografie; R = repetă; S = stil interesant, descoperire de stil; V = 
vocabular bogat, îmbunătăţire de vocabular; NU = nu sunt de acord. 

Simbolistica numerelor arabe (1,2,3 ... n) sau romane (I, II, [11...) - semnifică enumerarea ideilor 
fundamentale, a tezelor etc. Simbolistica de tip grafic are următoarea semnificaţie: / = paragraf 
interesant; // = idee de legătură; | = neclar; 1/ = redundant; v = interesant; /: = de studiat; ? = pasaj 
neînțeles, de revenit; ! = surprinde, de verificat; (!) = argumentare obscură; * = idee originală, 
strălucită. 

Lista semnelor convenţionale poate fi însă mai bogată sau mai redusă. 

După prima lectură, numită şi informativă, alteori cu valenţe exegetice, se face o a doua 
lectură, cu realizarea unui plan rezultat din asamblarea şi ordonarea ideilor conform criteriilor 
concordante intenţiilor autorului. Urmează lărgirea planului cu idei secundare, cu argumente, 
date, cifre, citate ş.a., care vor servi unor obiective mai largi, de perspectivă. Aranjarea şi 
utilizarea notelor: se va urmări ca fişele cu notițele de lectură să primească un număr de 
ordine, să fie consemnate sursele bibliografice, să fie clasificate sau indexate după criterii 
logice, tematice sau bibliografice. Se face completarea notelor cu noi date sau informații 
apărute pe aceeași temă sau care au legătură cu documentul prelucrat prin note de lectură. 


Importante în notele de lectură sunt: precizarea surselor de control, a codului şi a contribu- 
torului care editează lucrarea. 

Există şi alte modele care utilizează coduri speciale de adnotări, precum modelul JAVA, 
care include şi note de lectură la alte note de lectură, având ca scop: de reţinut, includerea 
unei noi documentări, noi sarcini, introducerea ideilor într-o nouă clasă repetitivă (vezi Java 
Annotation; Obansajo, 2007, 2012). 


Referatul. Reprezintă o formă a muncii independente prin care sintetizăm sau dezvoltăm, 
în scris, esenţa unei probleme, a unor idei dintr-o lucrare sau din mai multe lucrări apropiate 

tematic. Dintre condiţiile de realizare a unui referat bun menționăm: studierea pe cât posibil 
completă a surselor de bază pentru tratarea unei probleme; structurarea logică a conţinutului; 
preocuparea pentru organizarea argumentelor necesare convingerii celor care ascultă sau 
citesc referatul. 

Ca tipuri de referate practicate, menționăm: referatul informativ, analitic, destinat expunerii 
amănunțite a conţinutului lucrării (se dau detalii asupra metodelor aplicate, rezultatele sunt 
puse în evidență prin date concrete, se formulează principii; aceste referate conţin un maximum 
de informaţii, înlocuind uneori lucrarea originală). Succint, acestea vizează: 


e referatul indicativ (descriptiv) — vizează expunerea sumară a conținutului, evidențiind 
scopul, obiectivele, natura şi rezultatele lucrării; se recomandă dimensiuni mai scurte, 
cca 200 de cuvinte; 

e referatul evaluativ — este destinat descrierii conţinuturilor, însoţite de aprecieri personale 
asupra ideilor; 

e referatul complex - are ca scop punerea în evidenţă a ideilor esenţiale din mai multe 
lucrări, care se referă la/sau abordează aceeaşi temă ştiinţifică (dacă este dezvoltat va lua 
forma sintezei documentare); 

e referatul de autor - constă în prezentarea conţinutului lucrării de către însuşi autorul ei, 
fără a utiliza un limbaj standardizat; 

e referatul de editor (sinopsis), în care mesajul are drept finalitate publicitatea, propaganda 
conţinutului unei lucrări; 

e Alte tipuri: personal; obiectiv, factual; concret; abstract. 


În maniera clasică, referatul este organizat pe trei părţi: introducere, conţinut şi concluzii. 
Putem adopta și o altă manieră de structurare, notând: titlul; autorul; planul ideilor de bază 
ale referatului; introducerea, în care se prezintă locul, rolul şi nivelul atins de problemă în 
cercetările şi studiile ştiinţifice relevante; dezvoltarea ideilor, cu evidenţierea celor personale; 
concluziile, care conţin, între altele, deschiderea unor noi abordări ale problemei; emiterea 
unor judecăţi de valoare sintetice asupra contribuţiilor aduse şi a direcțiilor posibile de 
dezvoltare a problemei; bibliografia este menţionată fie în text, fie la sfârşitul referatului; 
data întocmirii, autorul, localitatea. 

Dimensiunile referatului sunt condiționate de specificul materialului prelucrat, de obiectivele 
propuse, de activitatea intelectuală în care se integrează. În activităţile didactice, durata 
susținerii nu trebuie să depăşească 15-20 minute (6-8 pagini), după care urmează întrebări 
la referat, răspunsuri, dezbaterea problemelor şi sinteza evaluativă. 

Conţinutul referatului, ca instrument educaţional, are statutul unei compoziţii scrise, 
incluzând documente, focalizări pe discursul personal, elemente critice, argumente cunoscute, 
observaţii semnificative, reflecţii ale autorului, materiale video — toate putând deveni conținuturi 
ale educaţiei formale. 

Stilurile compoziționale ale referatului pot fi: comparativ, narativ, descriptiv, didactic, 
istoric, nonliterar, critic etc. (vezi Adorno, 2000; Warburton, 2006; D'Agata, 2009 ş.a.). 


Extrasul. Reprezintă un ansamblu de cuvinte, fraze sau enunţuri complexe, decupate 
direct din text şi îmbinate fără utilizarea unui vocabular standardizat, în care se evidenţiază 
elementele cele mai semnificative sau reprezentative pentru conținutul materialului studiat. 
Asamblarea este logică şi urmează sursa de unde a fost extras, precum și datele auxiliare 
obligatorii oricărui citat. 

Recenzia. Este un produs al activităţii de lectură, cu statut de prezentare succintă, de 
apreciere critică şi cu unele comentarii motivate ale valorilor unei lucrări, din punct de vedere 
ştiinţific, practic-aplicativ ş.a., în care se surprind contribuţiile şi lacunele, se fac observaţii 
şi recomandări de îndreptare şi completare. 

Dat fiind caracterul specific al recenziei și al frecvenței utilizării în cele mai diverse 
publicații (după unii autori, ea este o specie publicistică), oferim, cu caracter de simplificare, 
o posibilă structură a recenziei (firesc, după ce s-a lecturat cartea, s-a meditat asupra celor 
citite şi s-au organizat notele într-un plan de idei). Astfel, identificăm şi se practică frecvent: 


e câteva date despre autor; 

+ introducerea — cuprinde aportul științific al lucrării, importanţa, actualitatea şi interesul 
pentru temă, comparații cu alte lucrări ale autorului sau cu alte lucrări care abordează 
aceeaşi problematică sau univers științific; 

e scurt rezumat al conţinutului (ce, de ce, când, cum, unde şi cine); 

e judecăţi de valoare privind originalitatea şi unele aprecieri relevante asupra lucrării — 
puncte „tari şi slabe”; 

+ propuneri de soluţii, de noi modalităţi de abordare şi dezvoltare, într-o manieră constructivă, 
rațională. 


Exersarea de către elevi a acestei tehnici de prelucrare şi concentrare a conținutului are 
bogate valenţe instructiv-formative. Deşi, strict vorbind, nu este un act propriu-zis creator, 
recenzia reprezintă un proces de re-creare a lumii unei lucrări, o reconstrucție, care arată 
modul în care subiectul a recepționat mesajul, exemplificându-l şi semnalându-l unei anumite 
comunități de beneficiari. Recenzia are şi semnificaţia unui act intelectual, a unui moment 
al comunicării sociale învestit cu responsabilitatea judecății de valoare filtrate şi cu acoperire 
ştiinţifică în domeniu. 

Lucrări de referinţă scrise în limba română sunt cele ale autorilor Ilie Rad (2008), Nicula 
(2011) şi Dedu (2011), literatura străină fiind mult mai bogată, mai relevantă şi incitativă. 


Sinteza. Reprezintă tehnica şi forma de compunere şi prezentare documentară, independentă 
concentrată, coerentă şi uşor inteligibilă a informaţiilor privind crearea unei imagini noi la 
o temă dată din mai multe lucrări. 

Sinteza are şi semnificaţia unei activități de reformulare a informaţiilor referitoare la un 
subiect şi care derivă dintr-o varietate de surse. Operaţiile principale angajate în procesul 
elaborării sintezei sunt, în principal, următoarele: parcurgerea, recunoașterea, extragerea şi 
convertirea informaţiilor în produse noi. 

Tipologia sintezelor este destul de largă. Astfel, în practica documentării întâlnim: 


a) după criteriul examenului critic şi al efortului intelectual investit în realizarea sintezei, 
există următoarele tipuri: indicativă (narativă) şi informativă (bazată pe bibliografie); 
de popularizare şi interpretativă (bazată pe explicații şi motivare); referativă (bazată pe 
analize convergente); analitic-critică şi estimativă, sintetică şi comparativă (bazată pe 
interpretări critice); prognostică şi creatoare (bazată pe anticipări şi creaţie); 

b) după gradul de extensiune a conţinutului și destinaţiei, există sinteze cuprinzătoare, 
selective, de autoritate, de popularizare, curente și ocazionale; 

c) după substanţa conţinutului: sinteze de date, de concepte, metodologică, interdisciplinară, 
multidisciplinară şi pluridisciplinară. 

Indiferent de natura ei, tehnica sintezei are o ţinută mai ales didactică şi trebuie să 
constituie unul dintre obiectivele muncii instituţionale şi chiar individuale, îndeosebi la 
clasele terminale de liceu, dar mai ales în cadrul unor activităţi de iniţiere în cercetarea 
ştiinţifică din învățământul superior. Este cazul conceperii sintezei ca instrument fundamental 
în munca intelectuală necesară în dezvoltarea unei ştiinţe. 


IV.3. Metodologia luării notițelor: modele, experiențe, 
repere 


Există ideea că absenţa unui sistem de luare a notiţelor poate deveni un sistem. Experiența 
ne arată că, în ceea ce priveşte problema luării notițelor, se impune cu necesitate stăpânirea, 
dacă nu a unui sistem, măcar a unor metode și tehnici practice care să faciliteze luarea 
notiţelor, asigurându-se însuşirea personală şi, în acelaşi timp, exactă a conţinutului. În 
exersarea oricărei tehnici de luare a notițelor se poate porni de la recomandarea: consemnare 
simplă, clară, unificată, lizibilă, fără clasificări şi aranjamente speciale. 

Nu se pune, aşadar, problema standardizării luării notiţelor, dar se simte nevoia ca fiecare 
autor să aspire la conturarea unui stil propriu, adaptat particularităților profesionale, experienţei 
şi, desigur, contextului în care se impune notarea (vezi Năstăsescu-Cruceru şi Toma, 1984). 

În acest sens, ca principale caracteristici ale notiţelor menţionăm: 


+ precise şi fidele textului, admițându-se până la 50% din expresiile autorului; 

+ prin parafrazare se pot utiliza cuvinte şi explicaţii în limbaj propriu (atenţie, ar putea 
degenera în plagiat!); 

+ sub forma schemelor (notiţelor schematice), prezentând cunoştinţele într-o formă aproape 
grafică; 

+ sub forma rezumatului, ca o versiune condensată a originalului. 


În literatura de specialitate (Remond, 2003; Boch şi Piolat, 2005) se vorbeşte de patru 
dificultăți majore considerate şi dificultăți în orientările pedagogice de profil în luarea 
notiţelor: 


+  grafometrice, reflectând și efectele vitezei de luare a notiţelor; 
+  pregnanţa linearităţii şi efectelor schematizării; 

e fascinația documentului-sursă; 

juxtapunerea informaţiilor şi apariția efectelor selectării. 


De aici, nevoia de a prezenta metodologia pașilor necesari în luarea notițelor, prezentă 
în literatura străină de specialitate universitară, în special (Walter și Owens, 1997; Bruce, 
1995; Ellis, 1997 ş.a.). Astfel: 


- pregătirea înainte de a lua notițe (caiete, foi speciale, psihologică); 

— îmbunătăţirea abilităților de ascultare - atitudine pozitivă, minte deschisă, efort de atenţie — 
concentrarea pe concentrare; 

- formarea - iniţierea şi dezvoltarea metodelor de luare a notiţelor potrivite şi stilului 
subiectelor - colectează, compară, învaţă; notaţiile vor fi scurte - cuvinte, sintagme, 
abrevieri, propoziţii, simboluri, cuvinte neînţelese etc.; 

- acordarea unei atenţii speciale documentelor de conţinut - fapte, definiţii, explicaţii, 
enumerări, hărți, abrevieri; 

-  revederea și editarea notiţelor: se recomandă revederea în intervalul de 24 de ore; rescrierea 
este considerată o nouă luare de notițe, dar reduce rata uitării; W. Pauk (1997) semnalează 
următoarea rată de uitare: 20 minute - 47%; 1 zi — 62%; 2 zile — 69%; 75 zile — 75%. 


Materializarea tehnicii de luare a notițelor presupune drept condiţii prezența materia- 
lelor-suport, adică a colilor de scris albe (nu veline), format normal (A,) pentru a putea 
constitui elemente de dosar: creioane colorate; stilou sau pix; alte materiale specifice aflate 
la dispoziţia celui care ia notițe (în funcţie de text, disciplină). 

Punerea în pagină este o problemă de stil, care facilitează descifrarea textului mult mai 
uşor. În acest sens, recomandăm: 


- se lasă o margine de cca 4-5 cm de o parte şi de alta a colii (unele modele — de exemplu, 
Cornell, cer o altă spaţiere); 

- partea din stânga va fi folosită pentru scrierea titlurilor, diviziunilor, subdiviziunilor şi 
a altor semne reper, iar cea din dreapta pentru menţionarea reflecțiilor personale; 

— seva scrie pe o singură faţă a colii; pe verso, se adaugă noi comentarii; 

- seva lăsa un spaţiu liber între părţile principale ale notițelor; 

-  sevaadoptao linie verticală convenabilă, cu ușoare retrageri pentru scrierea diviziunilor 
şi a subdiviziunilor, pornindu-se, de regulă, de la stânga spre dreapta, în funcție de 
importanța ideilor, care urmează o anumită ordine descrescătoare deja anunțată la structura 
pe niveluri a titlurilor. 


Notarea ideilor se face astfel încât să se contureze planul sau structura dezvoltării ideilor 
receptate (minimum de notare); se vor reține argumentele sau dovezile aduse de autor, cu 
scrierea lor clară, lizibilă. 

Luarea notiţelor semnifică, cel mai adesea, un act responsabil față de sursă sau față de 
cel care expune sau vorbeşte. 

Antrenamentul în luarea notiţelor şcolare va constitui o preocupare cotidiană a şcolii şi 
educatorilor, fiind un mijloc eficient în formarea unui stil de muncă eficace, însuşirea unei 
metode care permite reținerea „bună” a ceea ce se comunică, o sursă pentru reflectarea şi 
utilizarea creativă ulterioară. 

Pentru ca informaţiile să poată fi utilizate la adevărata lor valoare, metoda/tehnica luării 
notițelor presupune, pe lângă exerciţii intelectuale de analiză şi sinteză, şi respectarea următoarelor 
condiţii (Biass-Ducroux, 1975): 


+  săpoatăficitite dintr-o singură privire de către cel care le-a luat, constituindu-se ca reper 
al notelor personale, în exprimarea individuală; în acest sens, se recomandă folosirea 
tuturor semnelor care sunt rodul imaginaţiei autorului şi îl caracterizează prin permanență 
şi repetabilitate; stenografia, care avea un caracter impersonal, nu se recomandă aici 
(Holland, 1979); 

+  săpermită o clasare, ceea ce înseamnă că subiectul notiţelor trebuie să fie scos în evidență 
în determinările lui principale şi, firesc, în ideea a ceea ce urmează să fie utilizat; aceasta 
nu înseamnă că aspectele secundare vor fi neglijate, ele putând constitui, în alte situaţii, 
centre principale de interes; trimiterile la sistemele de referință şi clasificare vor fi astfel 
făcute încât să permită o căutare şi o identificare cât mai rapidă; 

+ notițele să fie luate dintr-odată, întrucât orice recopiere reprezintă o pierdere de timp și 
de spontaneitate indispensabilă pentru personalizarea lor; în consecinţă, analizele şi 

sintezele vor fi văzute ca operaţii acţionând simultan, permițând notarea „în direct” a 
expunerii. Analiza va fi făcută astfel încât să elibereze subiectul de tot ce este inutil, aceasta 
ca urmare şi a operaţiei complementare - selecţia sau decantarea. Sinteza va permite 
ordonarea elementelor alese pentru reconstituirea esenţialului în funcţie de obiectul dat. 
Luarea notițelor apare, așadar, ca o muncă de reconstruire, în care interacționează, prin 
triplă exersare, dominantele muncii de cercetare, de selecție şi organizare-structurare; 
verificarea notiţelor, ţinând seama de următoarea listă de control a greşelilor ce trebuie 
evitate (Rowntree, 1980 p. 160): 

formatul general - foi prea mari sau prea mici; pagini prea încărcate şi împrăștiate; scris 
neciteţ; subiecte şi idei învălmășite; 

structura notiţelor - însemnări superficiale, insuficiente; fără elemente schematice, deci 
cu prea multă proză; o folosire insuficientă a titlurilor, cifrelor, retragerilor, evidenţierilor; 
conţinut şi redactare - unele idei principale sunt omise, se dau prea multe detalii, se 
folosesc prea multe cuvinte, frazarea este neclară; prea multe cuvinte ale autorului, 
elemente grafice importante au fost omise sau greşite; 

utilizarea unui sistem propriu, dar constant de prescurtări, mai ales în cadrul expunerilor. 


Aici se recomandă (Rowntree, 1980, p. 159): 


expresii scurte pentru a scrie termenii speciali care se folosesc curent în mai multe 
discipline - de exemplu, în psihologie, ştiinţe experimentale, condiţionare, învățare, 
memorie, gândire, reprezentare, imaginaţie; 

prescurtări standardizate pentru expresii curente utilizate practic în toate disciplinele, 
cum ar fi: mai mare decât (>), mai mic decât (<); deoarece (xxx), de aceea (...), egal, la 
fel cu (=), compară, aminteşte-ţi în acest context (c.f.); inegal, diferit de (z); noteză bine, 
reține ca important (N.B); adică (i.e.); de exemplu (e.g.) (vezi Branca-Rosoff, 1998; 2003); 
scrierea cu literă mare a titlurilor şi a cuvintelor-cheie pentru a fi mai uşor identificate; 
utilizare unor grafisme care completează seria celor recomandate în sistemul adnotărilor, 
a căror listă inventariată de R. Dubreuil (1997) este destul de mare. 


Orientările mai noi recomandă aplicarea unor chestionare metacognitive asupra luării 


notițelor cu format variat (vezi cel adaptat deja după Romainville-No&l, 2003; în Boch şi 
Piolat, 1996; 2001; 2005 ş.a.) construit pe nouă cerinţe, grupate în trei părți: 


a) 
b) 
c) 


luarea notițelor în timpul unei discuţii; 

posibile ameliorări; 

aspecte generale privind tehnicile utilizate, însoţite de exemple de micro-abilități privind 
conştientizarea, structurarea, reformularea, selecţia, priorităţile (modele, semnificaţii, 
interpretare, condensare, organizare, repetare ş.a.). 


IV.3.1. Lectura și studiului intensiv eficient. Condiţii 


și instanțe optimizatoare 


A studia şi a învăţa eficient presupune, neîndoielnic, stăpânirea unei bogate metodologii 
ştiinţifice. A învăţa să studiezi constituie unul dintre obiectivele dificile şi permanente ale 
întregii activităţii şcolare şi universitare. 

Într-o definiţie de lucru, ele sunt concepute drept „un set de deprinderi şi abilități care 
trebuie practicate şi dezvoltate pentru diferite niveluri educaționale și pentru diferite tipuri de 
materiale” (Morgan şi Deese, 1969, p. 1). Majoritatea educatorilor afirmă că eforturile investite 
în studiu ca învățare sistematică şi chiar calitatea stilurilor de învăţare ale elevilor sunt inferioare 
rezultatelor obținute de ei în şcoală. Ineficienţa studiului ni se pare uneori evidentă și persistentă 
atât la elevi, cât şi la studenți, fiind socotită una dintre cauzele primare ale eşecurilor școlare. 

Pentru a avea un punct de plecare relativ clar asupra particularităților modului în care 
se practică studiul, unii autori - Morgan, 1969; ]. Deese, 1969; Z. Pietrasinski, 1969; Smith, 
1972; Bruneau, 2010; Nakamura, 2014; Riezler, 2014 ș.a. - recomandă ca fiecare elev, înainte 
de a începe sistematic exersarea unor metode eficiente de învăţare, să construiască și să 
răspundă la un set minim de întrebări privind eficacitatea conduitei sale de învăţare, la 
posibila diferenţiere de verbul „a studia” 

Fără să reluăm problematica dezvoltată în capitolul II, unde arătam că există o mare 
varietate de factori şi condiţii care influenţează sau determină succesul activităţii școlare, ne 
propunem o scurtă prezentare a condiţiilor studiului eficient, condiţii strâns legate de 
momentele-cheie ale activităţii şcolare (Smith, 1972). 


a) Implicarea totală în studiu. Pentru a obține cele mai bune rezultate, printr-un studiu 
sistematic şi într-o perioadă mai scurtă de timp, implicarea totală în toate secvențele 
activităţii reprezintă o condiţie absolută necesară. Aceasta înseamnă eliminarea pe cât 
posibil a tuturor influențelor externe perturbatoare şi a ideilor nerelevante pe toată durata 
studiului. Atingerea unei stări de implicare deplină se face progresiv, prin antrenamentul 
sistematic al atenţiei, prin blocarea şi eliminarea fenomenelor de interferenţă, prin crearea 
unui fond uşor stimulativ (nu linişte totală), prin stabilirea perioadei optime din timpul zilei 
în care elevul a „simţit” că atinge un maxim de performanţă. Lipsa de teamă şi absenţa stărilor 
de anxietate puternică sunt considerate două premise majore ale implicării în studiu. De 
asemenea, se recomandă organizarea muncii, începându-se cu subiecte mai uşoare și preferate, 
apoi, progresiv, cu cele medii, până se ajunge la cele foarte dificile şi mai puţin preferate. 

b) Intervale variate de concentrare a atenţiei. Valorile intervalului de concentrare ţin de 
lungimea timpului alocat studiului și de frecvența perioadelor de repaus şi odihnă. 
Lungimea intervalului de concentrare este şi rămâne o problemă individuală, fiecare 
subiect descoperind intervalul sau minimul de concentrare în funcție şi de materialul ce 
trebuie studiat. Se acceptă că media concentrării maxime într-un interval de două ore se 
ridică la 30 de minute. Acest interval nu trebuie să fie confundat cu timpul alocat studiului 
unei teme. El este variabil şi corelează semnificativ cu nivelul antrenării proceselor 
psihice, cu nivelul maturizării aptitudinilor, cu particularitățile temperamentale. Spre 
exemplu, subiecții cu un ritm lent se pot concentra mai mult timp decât cei cu ritm rapid. 
Fiecare tip prezintă atât avantaje, cât şi dezajantaje. 'Toate acestea pot fi stimulate sau 
ameliorate prin autocontrol, prin cooperare, dar şi prin emergenţa forțelor psihice, în 
special a laturii creative, a celei de confruntare cu sinele. Competiţia cu tine însuţi constituie 
o lecţie importantă de viață. Cineva poate pierde competiţia cu alţii, dar niciodată nu 
pierde, în plan formativ, în încercarea cu Sinele. 

c) Stabilirea unui timp-limită pentru repaus şi refacere. Având statut de condiţie a învățării 
şi studiului, timpul rămâne o problemă a tuturor. Dacă elevul învață cum să-și implice 
şi să-şi controleze forțele în timp ce studiază, în aceeași măsură el trebuie să ştie cum să 
prevină şi cum să se protejeze împotriva oboselii şi a surmenajului. 

În acest sens, fiecare elev sau student trebuie deprins să-şi cunoască propriile posibilități 
şi să comute/să întrerupă studiul înaintea sfârşitului intervalului de concentrare minimă, 

eliberându-şi gândirea, memoria, atenţia ş.a. pentru un anumit timp, de la 1 la 5 minute. 
Specialiştii recomandă ca, în perioada studiului intensiv, timpul de relaxare să reprezinte 
cca 1/3 — 1/4 din timpul alocat concentrării maxime. Deprinderea de a întrerupe deliberat 
studiul la apariţia oboselii, şi nu a epuizării va duce la economie de efort, la reducerea 
timpului de învăţare, la mărirea capacităţii de mobilizare psihică pe sarcini concrete. 

d) Determinarea precisă a temei aflate în studiu, prin răspuns la întrebările: „Ce?”, „Când?”, 
„Cum?”, „În cât timp” ş.a. 


Ce? — este ciudat să constatăm că uneori învăţăm fără să ştim cu exactitate ce conţine 
tema, ce particularități are, ce legături prezintă cu întreaga disciplină ş.a. Reținem că, 
din acest punct de vedere, cantitatea de material este secundară, tehnica parcurgerii 
rapide constituind o soluţie mult mai eficientă. 

Când? - odată ce elevul a identificat specificul temei, el își va fixa când să înceapă 
efectiv studiul, ținând seama de întregul volum de activități ce trebuie realizate. 
Cum? - întrebarea vizează mai ales modul în care va fi pregătit și abordat subiectul — 
scris sau oral, formal sau informal, prin dezbatere sau expunere, practic sau teoretic, 
prin reproducere (memorare) sau prin construcție originală etc. 

În cât timp? - aproximarea bugetului de timp necesar studierii unei teme se realizează 
la început mai greu, dar după câteva încercări şi exerciţii sistematice se ajunge la o 
determinare relativ bună a timpului necesar. 


e) Desfăşurarea studiului este mai eficientă dacă respectăm regulile: 


realizarea unei perspective generale asupra temei, prin lectura în diagonală a textului, 

cu rol de recunoaştere a ceea ce trebuie studiat şi de fixare a punctelor-cheie ce vor 

constitui obiective ale învăţării; 

trecerea rapidă prin subiect este necesară pentru înțelegerea lui corectă şi găsirea unor 

răspunsuri globale la întrebări de genul: 

- Ce este? Considerată cheia învăţării oricărui subiect, ea se aplica diferențiat, după 
natura materialului; 

- Cine? Deşi adesea omisă, rămâne principală în situaţiile în care un agent uman este 
implicat şi condiționează desfăşurarea acțiunii (dramaturgie, istorie, ştiinţă ş.a.); 

- Când? Vizează timpul în care se petrece acțiunea (istorie); 

- Unde? Se referă la localizarea în spaţiu (geografie), în timp, macro- sau microunivers 
(genetică); 

— De ce? Reprezintă condiția modală a studiului, deoarece solicită să găsim proba, 
sub forma raționamentului, a argumentelor, a ceea ce se studiază; această întrebare 
conduce la descoperirea esenței lucrurilor; 

- Cum? Constituie condiția modală a oricărui studiu, angajează răspunsul pe linia 
evaluării calitative a rezultatelor, a instrumentelor şi a drumului de parcurs; 

— La ce parametri? Este condiţia performanţială, cantitativă şi calitativă a studiului, 
răspunsul aproximând raportul minimal şi/sau optimal admis de corespondența 
între rezultate şi scopuri/obiective. 


f) Metodele utilizate în studiu. Sugestii privind metodele raționale de studiu şi învățare s-au 
formulat şi se formulează, deşi, cel mai adesea, ele sunt ignorate. 


Una dintre cauze ar consta în aceea că elevii sunt mai interesați de problemele evaluării 
(modelul didactic are o puternică forță de inducere), adică de modul în care cadrele didactice 
procedează la verificarea conduitei de învăţare. În consecință, creşte interesul pentru problemele 
lui, iar modalitățile de a învăța mai bine sunt marginalizate. 

Din această perspectivă, se conturează deja două orientări (Pietrasinski, 1969; Ivan, 2014). 
Prima, larg răspândită, dezvăluie mecanismele de atingere a maximului de performanță, prin 
raționalitatea studiului. A doua vizează atingerea unei eficienţe maxime, prin transferul sau 
preluarea unor strategii ale cadrului didactic şi valorificarea lor în activități obişnuite. 

Diferenţele în metodele de studiu conduc nu numai la efecte sensibile în planul rezultatelor 
activităţii de învăţare, ci influențează însăşi dezvoltarea ulterioară a abilităților cognitive şi 
operaţionale. 

Cele mai multe dintre orientările metodologice cunoscute au un caracter relativ specific. 
Ne interesează mai ales acele metode nespecifice şi generale, în acelaşi timp, care pot servi 
scopurile propuse. 

Vom exemplifica, prezentând una dintre metodele propuse în literatura de specialitate 
(Rowntree, 1980, cap. 3) şi cunoscută sub numele de metoda RICAR (vezi capitolul III). 

În ce constă esența acestei metode? Numele RICAR este un compus al iniţialelor termenilor 
celor cinci faze de studiere a unei cărți, capitol, articol etc., şi anume Răsfoire, Întrebare, 
Citire, Aducere aminte şi Recapitulare. 

Potrivit acestor faze, elevul sau studentul trebuie: 


a) să-şi formeze o părere generală despre ce trebuie să studieze, realizând o răsfoire preliminară 
a textului, surprinzând, pe cât posibil, planul elaborării lucrării. În obiectiv vor intra, în 
mod obligatoriu: domeniul general al subiectului, exprimat prin titlu, nivelul sau modul 
de tratare, autorul, datele de apariție; studiul prefeţei, al cuvântului înainte, al introducerii, 
în care sunt exprimate, adesea, necesitatea, planul, scopul, structura şi modul cum trebuie 
folosite; cuprinsul, care indică ce tematica tratează autorul, oferă şi idei despre modul în 
care le-a analizat; indexul; conţinutul tuturor titlurilor, unele paragrafe, recapitulările 
finale, graficele şi desenele, chiar unele fraze întâmplătoare; 

b) să-şi pună întrebările la care se aşteaptă să găsească răspunsuri în urma lecturării textului. 
Întrebările oferă o imagine asupra scopului, menţin trează atenţia, mobilizează pentru 
lectură. Întrebările vor fi legate şi de creditul acordat lucrării, de utilitatea ei, de semnificaţia 
ideilor şi a concluziilor prezentate, de însăşi concepția autorului; 

c) să citească textul sub forma unui studiu propriu-zis, activ, implicând descoperirea ideii 
principale, depistarea planului şi ierarhiei ideilor, fără a se face conspecte şi notații pe 
text; 

d) să-şi amintească punctele principale ale conţinutului, şi aceasta pentru că s-a constatat 
faptul că oamenii uită cam 50% din cele citite după un interval scurt de timp. Importanţa 
fazei este strâns legată de concentrarea mai bună asupra sarcinilor prioritare, de corectarea 
posibilelor deficienţe ale memoriei și ale înțelegerii, de menţinerea activismului în confruntarea 
cu prelucrarea ulterioară. Opririle pentru fixare (aducere aminte) vor fi făcute după ideile 
principale şi la sfârşitul unor capitole sau subcapitole. Se recomandă scurte notații. 
Timpul destinat acestei faze este apreciat la cca 50% din tot timpul destinat studiului; 

e) să revină şi să recapituleze cele reţinute, verificând cât de bine a identificat punctele 
principale. 


Metoda RICAR este aplicabilă nu numai lecturii cărților, ci, în aceeaşi măsură, şi pregătirii 
prelegerilor, putând fi adaptată la toate tipurile de activități de studiu şi învăţare, inclusiv 
celor desfăşurate în laborator, în atelier, ca activităţi practice etc. 

IV.3.2. Strategia lecturii științifice 


IV.3.2.1. De la citire la lectură. Indici cantitativi și calitativi 


Problemele formării strategiilor gândirii și muncii intelectuale productive, creative sunt 
strâns legate de lectura ştiinţifică sau lectura de studiu propriu-zis. 

Prin lectură se înţelege, în fapt, o activitate „de descifrare integrativă a unui text, înțelegerea 
textului citit, prezența capacităţii de a evalua şi aprecia calităţile unui text, asigurându-se 
activităţi intelectuale cât mai eficiente” (Mialaret, 1981 p. 110). 

Dintr-o perspectivă informaţională, lectura şcolară ştiinţifică are semnificația unui proces 
complex, constând în preluarea, perceperea şi înmagazinarea informaţiilor în manieră rațională, 
cât mai eficient controlate şi deschise educaţiei permanente. 

Lectura ştiinţifică stabileşte o relaţie aproape totală, emergentă, între subiect, proiectul 
de lectură, informaţia simbolică corespunzătoare câmpului vizual (caracteristicile textului) 
şi condiţiile psihosociale şi situaţionale de receptare. 

Pedagogia lecturii implică numeroşi factori, între ei distingându-se noţiuni precum: câmpul 
vizual, viteza, cuprinderea, durata, volumul de informaţii, mediul de lectură, memorizarea, 
vârsta de lectură, organizarea, regresiunea, vocalizarea, concentrarea, selecția ş.a. 

Lectura ştiinţifică se distinge de citire ca proces general prin complexitate şi scop. Variantele 
lecturii sunt diverse şi interesante, în acelaşi timp, dar ele nu constituie obiectul de fond al 
analizei noastre. Ne vom opri, de aceea, numai la câteva elemente ale ei. 

Lectura propriu-zisă urmează asimilării corecte şi profunde a mecanismelor citirii, deci 
este ulterioară citirii ca proces. Premisele actului de lectură ştiinţifică se elaborează în măsura 
în care elevul atinge anumiţi parametri sau indici valorici ai citirii, pe care literatura de 
specialitate (Riley, 1981; Souchon, 1992; Rui, 2005) îi socotește fundamentali pentru tehnica 
lecturii ştiinţifice eficiente. Dintre indicii mai semnificativi, îi menționăm pe cei privind: 


a) raportul dintre tipul citirii şi viteza citirii, cu medii valorice ce se întind de la cca 25 
cuvinte/minut până la 200 cuvinte/minut; 

b) corelația între exactitatea/corectitudinea citirii şi viteza ei, calculată valoric pentru clasa 
I la 0,40 şi pentru clasa a II-a a 0,30; 

c) viteza lecturii (Buzan, 1979), calculată prin formula: nr. de pagini citite X nr. de cuvinte/ 
nr. de minute, şi ale cărei valori se întind de la 4, lectură foarte lentă, la 50, lectură rapidă, 
pentru clasa I, şi de la 19, lectură foarte lentă, la cca 93, lectură rapidă pentru clasa a II-a; 

d) raportul dintre calitatea lecturii şi corectitudinea ei, măsurat pe baza testelor de lectură, 
standardizate de Institutul Superior de Pedagogie Morlanwelz (Mialaret, 1981) pentru 
lectura lacunară (< 19, clasa I şi < 49, clasa a II-a), până la lectura corectă, cu valori 
cuprinse între 95 şi 100; 

e) debitul citirii, exprimat în calitatea şi rapiditatea cu care se decodează simbolurile grafice 
pentru a le transpune în simboluri fonetice şi care dispune de 6 niveluri: subsilabic, silabic, 
silabic ezitant, ezitant, ezitant curent şi curent (lectura propriu-zisă); 

f). nivelul mediu de citire a textelor școlare, determinat prin „Formula de lizibilitate a lui Ed. 
Fry” (Carter şi Simpson, 1978), rezultat din numărul de silabe şi numărul mediu de 
propoziţii citite din trei texte a câte 100 de cuvinte, valorile fiind exprimate într-un grafic 
standardizat de lizibilitate; 

ş) nivelul de înțelegere a textelor didactice, obţinut prin tehnica sau metoda Cloze (Carter şi 
Simpson, 1978), care constă într-un decupaj de pasaje copiate dintr-un text, în care se 

lasă câte un spaţiu liber în locul fiecărui al cincilea sau al șaselea cuvânt, până la 50 de 
cuvinte. Elevii vor completa locurile goale. În funcţie de punctajul obţinut (pentru fiecare 
cuvânt corect plasat se acordă două puncte), valorile sunt orientative pentru trei conduite: 
sub 41, textul ridică probleme serioase, între 41 şi 60, textul se parcurge sub asistență, 
iar peste 60 poate fi utilizat independent; 

h) determinarea dificultății tehnice a textelor şcolare, calculată prin formula lui R. Flech şi 
De Landsheere (Masson și Wathelet, 1967); 


„d int 
je DE AG elifite: e o jet 
nr. de propozitii 


„nr. desilabex100 -0,846=Y 
nr. de cuvinte 
e 206,835 - (X+Y) = R (rezultat). Valorile medii ale gradului de dificultate se situează 
între 0 şi 100, în care: R = 15 - foarte dificil; R = 40 - dificil; R = 65 - normal; R = 75 — 
destul de ușor; R = 85 - uşor; R = 95 - foarte uşor. Pentru clasele I-VII, valorile sunt 
distribuite astfel: clasa I — peste 70; clasa a II- a, între 68 şi 53; clasele III şi IV, 53-41; 
clasele V şi VI, sub 41. 

i) Calitatea înțelegerii unui material lecturat se evaluează printr-o metodă specială propusă 
de Harold Herber (1977). Ea constă în stabilirea a trei niveluri ascendente de înțelegere: 
ceea ce spune autorul în text, ceea ce urmăreşte autorul şi aplicarea metodei la o situație 
nouă, cu transferul procedural. Textele sunt însoţite de întrebări, cuprinse în trei tipuri 
de fişe individuale de lucru, destinate testării nivelurilor. Fişele au, în același timp, şi 
statut de note de studiu pentru capitolul parcurs. După ce se stabileşte nivelul individual 
de lectură, cadrul didactic recomandă ce trebuie făcut în continuare pentru recuperarea, 
completarea sau dezvoltarea capacităţii de lectură. Atingerea parametrilor peste media 
valorilor constituie premisa necesară intrării unui subiect în zona specifică de lector 
propriu-zis, iar activitatea lui se va desfășura ca un studiu în adevăratul sens al cuvântului, 
ca lectură ştiinţifică eficientă. 





Învăţarea prin lectură (Allal, 1992; Metz, 1967; Langlade, 2007; Bruneau, 2006; 2010) 
ridică nu puţine probleme pedagogice. Menţionăm câteva dintre ele: 


e lectura imaginii integrate într-un text se va realiza înaintea lecturii (Aumont, 1991), 
asigurându-se astfel o imagine globală asupra textului (Eco, 1970; 1972); 

e  aspectulsociologic şi didactic al lecturii se realizează eficient dacă sunt parcurse următoarele 
etape: a) întrebări iniţiale; survol inițial; pregătirea pentru lectură; survolul critic; decizia; 
b) lectura critică - informaţii de start; reconstrucţia personală; aprecierea punctelor 
personale; c) analiza detaliilor; d) disputa - analiza metodei; analiza rezultatelor; discuţii; 
reflecții; e) aprofundarea; 

+ manifestarea unei atitudini specifice — descriptivă, analitică, interpretativă; 

e de reținut sunt şi strategiile de lectură, înlocuite astăzi, afirmă experții francezi (Rui, 
2000; Privat, 2005; 2008) cu modalităţi de lectură, de apropriere de lectură în variatele 
ei forme (Ricoeur, 1999; Eco, 2004; Cornea, 2006): individuală, interactivă (Cicurel, 
1991), distanțată, naivă şi critică, de baleiaj, sensibilă, acţională, oralizatoare, infor- 
mativ-completivă, globală (integrată), selectivă, lineară şi nonlineară, de gradul întâi şi 
de gradul doi, emergentă, paradigmatică, lingvistică şi cognitivă, reconstructivă a coerenţei 
textuale; 

e există variate modalități și grile de lectură care sunt bogate în recomandări practice (Rui, 
2005; Register, 2001; Duncan, 2014 ş.a.), între care semnalăm asocierea lecturii cu muzica 
(Levitin, 2013), efectele certe fiind: dă sens controlului, generează endorfine, reglează 
respirația, ritmul cardiac, raţionamentul spaţio-temporal, IQ, EQ, abilitățile matematice, 
coordonarea motrică ş.a. 


IV.3.2.2. Paradigma „competenţă lectorală științifică” 


Ansamblul acestor condiţii prezentate minimal le putem include în conceptul global de 
competență pentru lectura ştiinţifică. În termeni operaţionali, paradigma poate fi descompusă 
în următoarea listă de capacităţi, criteriul ordonării lor constituindu-l abordarea taxonomică de 
natură cognitivă - înţelegere, interpretare ş.a. (Gadamer, 2000; Ricoeur, 1999; Ivan, 2014 ş.a.): 


+ observare: discriminarea formelor, sunetelor, silabelor şi a accentelor; 

„e identificare: recunoaşterea literelor, cuvintelor, prefixelor, sufixelor şi rădăcinilor obişnuite, 
precum şi denumirea obiectelor, evenimentelor şi persoanelor; 

* descrierea: izolarea şi enumerarea caracteristicilor importante, utilizarea unei terminologii 
proprii şi a sinonimelor; 

e clasificarea: compararea caracteristicilor şi punerea lor în contrast, ordonarea, punerea 
în succesiune şi dispunerea ideilor prin luarea în considerare a unor criterii multiple; 

e proiectarea investigațiilor: punerea de întrebări, căutarea relaţiilor posibile, aplicarea 
consecventă a unor procedee, trecerea în revistă a studiilor anterioare, elaborarea planului; 

corelarea datelor: luarea de notițe, investigarea materialelor de referinţă, utilizarea diferitelor 
părţi ale unei cărți, înregistrarea datelor într-un mod ordonat; 

+ interpretarea datelor: recunoaşterea relațiilor cauză-efect, organizarea faptelor, recapitularea 
informaţiei noi, modificarea vitezei de lectură; 

+ comunicarea rezultatelor: utilizarea mijloacelor grafice, dispunerea logică a informaţiei, 
aşezarea în succesiune a ideilor, cunoașterea vocabularului tehnic, relevarea factorilor 
semnificativi, descrierea clară; 

e formularea concluziilor: generalizarea, analiza critică, evaluarea informaţiei, recunoaşterea 
ideilor şi a noţiunilor principale, stabilirea relaţiilor şi aplicarea informaţiei la alte situații. 


Lectura ştiinţifică ni se înfăţişează nu numai ca un act individual, ci şi ca proces de 
învăţare în grup. Pornindu-se de la ideea evaluării lecturii la nivel de grup, a fost elaborat 
un instrument, în fapt un test numit „Inventarul nestandardizat de lectură în grup” (Carter 
şi Simpson, 1978). Inventarul cuprinde lista elevilor, pe verticală, şi câte o întrebare-tip 
pentru fiecare capacitate de lectură, pe orizontală. Se ajunge astfel la 16 indici, grupaţi în 
patru categorii, după cum urmează: 


+ utilizarea textului, cu trei diviziuni: indice (1), glosar (2) şi tabla de materii (3). Când 
elevul nu ştie să le folosească, se trece un x în dreptul coloanei respective; 

e capacitățile legate de vocabular, cu următoarele subdiviziuni: indici contextuali (4), vocabular 
tehnic (5) şi indici structurali (6); 

e capacităţile de studiu, cuprinzând utilizarea referinţelor (7), utilizarea diagramelor (8) şi 
utilizarea dicționarului (9); 

e capacităţile de înţelegere - ideea principală (10), structura logică a textului (11), notarea 
detaliilor (12), organizarea (13), rezolvarea de probleme (14), formularea concluziilor 
(15) şi aplicaţii (16). 

Fişa-cadru astfel completată permite evaluarea gradului de stăpânire a unui text ştiinţific, 
dar şi determinarea lacunelor. Pe această bază se proiectează diferite strategii, metode şi tehnici 
de recuperare, ameliorare, antrenare şi dezvoltare a capacităţilor specifice lecturii ştiinţifice. 


a. Principiile paradigmei lecturii ştiinţifice active 

Lectura ştiinţifică reprezintă un proces, o opţiune, un labirint pe care-l parcurgem, cel 
mai adesea, într-un mod cognitiv şi afectiv cu totul particular, irepetabil până la un punct. 
S-ar părea că, din acest punct de vedere, nu se poate vorbi despre un posibil sistem al 
principiilor lecturii ştiinţifice active. Şi totuşi, procesul lecturii este numai unul dintre paşii 
sau una dintre secvențele studiului, ştiinţific, fiind precedată de alte obiective, de alte opţiuni 
metodologice, de măsuri mai mult sau mai puţin controlabile, permanente şi sistematice. 

Lectura ştiinţifică constituie, așadar, o muncă intelectuală, deloc uşoară. Ea cere implicare 
în studiu, identificare cu / şi detaşare critică de autorul lucrării, judecată obiectivă şi subiectivă 
(personală), dialog creativ, constructiv cu mesajul operei sau textului. Se poate spune că, în 
acest fel, orice operă rămâne ca un teritoriu deschis cunoaşterii. Şi tocmai pentru aceasta se 
impun gândirea şi regândirea lecturii din perspectiva unor principii care o pot face mai bună, 
mai eficientă. Care sunt aceste principii orientative nu este ușor de stabilit. Experiențele 
ştiinţifice ne sunt utile şi ele pot sta mărturie pentru năzuința unor astfel de încercări 
(Bellenger, 1978; Coiasson, 2003; Belisle, 2009), pe care le reluăm și noi, convertindu-le şi 
adaptându-le scopurilor noastre: 


e Lectura științifică este un proiect; dacă lectura nu satisface minimal condiţiile unui proiect 
operaţional, atunci ea se desfăşoară aleatoriu, fără o bază de raționalitate necesară. 

e Lectura ştiinţifică nu este, în exclusivitate, de tip cognitiv, ci apelează la întregul arsenal 
receptiv al lectorului; se va avea în vedere lectura ca proces ce poate fi asemănător sau 
corespunzător lecturii muzicale, auditive, plastice, adică lentă în cele mai multe dintre 
secvențele ei, repetitivă, cu fixări ale privirii, cu pauze, cu momente în care voinţa de a 
avansa trebuie să fie prezentă, cu elemente de retrăire afectivă pozitivă şi cu stimularea 
imaginaţiei creatoare. 

e Lectura ştiinţifică rămâne dominată de elementele mentale. Esenţial devine proiectul de 
înţelegere, ale cărui baze sunt regăsibile în faptul că înţelegerea este însoţită de: efort, 
investiție mentală, lanţuri de idei, definiții de concepte, relaţionări de informaţii; este o 
lectură asupra raţionamentelor altora, implică o abordare metodică, invită la reflecţii, nu 
se opreşte la ultimul cuvânt, presupune nevoia de a reformula datele, de a face restructurări 
în gândirea proprie, este selectivă în deplasarea inversă a lecturii. Lectura ştiinţifică devine 
astfel inseparabilă de următoarele elemente: calitatea prelucrării informaţiilor din text; 
capacitatea de a conserva (păstra) informaţiile până la terminarea lecturii (memorie pe 
termen mediu); capacitatea de a exprima aceste informaţii într-un limbaj propriu; prezența 
unui minimum de subcompetenţe, cum este familiarizarea cu subiectul; ataşamentul 
afectiv sau motivaţia orientată spre a citi textul/opera la momentul cerut sau de a o relua 
etc. Se poate afirma că lectura ştiinţifică reuneşte într-un tot parcurgerea celor trei moduri 
de înțelegere a unui text: înțelegerea literală, prezentă în capacitatea de a înregistra 
semnificaţiile cuvintelor; înțelegerea implicită, generată de abilitatea de a citi printre 
rândurile textului (aspecte conotative şi mai ascunse ale textului) şi înțelegerea referențială, 
cuprinsă în capacitatea lectorului de a pătrunde în sistemul de valori al lucrării şi în 
relația mai adâncă autor-operă. 

e Lectura științifică este fundamental exploratorie. Subiectul este un căutător de noi informaţii 
şi semnificaţii, motiv pentru care are libertatea de a reveni sau de a alege în unele situaţii 

prin varietatea textelor sau unităților de conţinut, cu reveniri sau staționări prelungite. 
Este cazul, de exemplu, al lecturii enciclopediilor, dicționarelor, lucrărilor statistice, 
desenelor tehnice, tablourilor, graficelor, listelor de termeni etc. În unele situaţii, ea 
trebuie să fie liniară, adică să avanseze cuvânt cu cuvânt, paragraf cu paragraf, pagină cu 
pagină, având aspectul unei lecturi captive momentului şi textului cu derulare progresivă. 
Cu toate acestea, lectura ştiinţifică rămâne descoperitoare prin căutare, prin pătrundere 
rațională, în ciuda unor posibile bucle sau îndoieli carteziene. 

e Lectura științifică este în esenţă una de asimilare, cu orientare spre completare informativă, 
cronologică în anumite secvenţe. Se poate cita aici cazul lecturii pregătitoare pentru examene, 
aplicabilă cursurilor, rezumatelor, lucrărilor didactice. Dominatoare vor fi aici: voința de 
a învăța; urmărirea raționamentului autorului, şi nu impunerea propriului raţionament 
(cel mult refacerea primului); caracterul repetitiv, fiind prin aceasta o lectură de revizie, 
de recunoaştere, care nu admite în derularea ei săriri de text (paragrafe, pagini), în care 
caz apar simptome de nelinişte; este o lectură productivă şi consumatoare, parţial exterioară, 
dominată de scopuri practice, cu momente de rutină şi uneori fără priză la conştiența 
afectivă a cititorului. 

e Lectura ştiinţifică are un aspect creativ. Sensul explicit al acestui enunţ constă în faptul 
că cititorul care lecturează un text, o carte, consideră mesajul un punct de plecare, un 
detonator al propriilor reflecţii, o sursă provocatoare de asociaţii, o poartă de intrare în 
alte probleme. Reacţiile lectorului sunt pozitive, îndeosebi la supoziţii, la posibilităţile 
oferite pentru a face el însuşi anticipări, oferindu-i teren pentru manifestarea imaginației 
proprii. Din punctul de vedere al mobilizării psihice, în astfel de momente, lectura este 
evazivă, subiectul nu se caracterizează printr-o concentrare puternică (în special, atenția 
şi memoria sunt reduse). 

e Lectura științifică implică prezența unor obiective exprese (fiind deci o lectură prin obiective), 
aşa cum am arătat şi în enunţurile anterioare, precum şi a unor strategii, metode, tehnici, 
reguli, scheme de parcurs şi retenția pe diferite termene. 

Din varietatea elementelor de tehnologia lecturii, vom reţine (Buzan, 1979): tehnica 
baleiajului orizontal; tehnica parcursului vertical; tehnica parcursului flexibil; metoda 
cuvintelor-cheie şi următoarele metode structurate precum : 

— metoda SQ3R; 

— metoda PQRST; 

- metoda SPIR (deja examinate în capitolul anterior). 

Un loc aparte ocupă Metoda lecturii personale complete, critice, constând în parcurgerea 
următoarelor operaţii: cercetarea subiectului/temei, cu fixarea unei anumite piste; localizarea 
aplicaţiilor posibile; cercetarea modului de argumentare şi motivare; identificarea antitezelor, 
a obiecţiilor ce pot fi formulate; identificarea comparaţiilor relevante; reperarea exemplelor 
de susţinere, de ilustrare a ideilor; cercetarea semnificaţiilor, cu recurs la sensuri noi, la 
cele referenţiale, cu reținerea unor citate, cu notarea unor valori importante; stabilirea 
concluziei cu reținerea esenţialului. 

e  Lecturaştiințifică se bazează pe o autochestionare permanentă, pe reformulări, pe reținerea 
unor aspecte care ne apropie obiectiv de mesaj, ne stimulează la o atitudine critică, la un 
comportament creativ, în sensul cel mai larg. 


b) Condiţiile unei bune lecturi ştiinţifice 
Pentru realizarea principalelor funcţii pe care le îndeplineşte o bună lectură științifică 
(informativă, selectivă, metodologică, critic-evaluativă, explicativ-interpretativă, completivă 

ş.a. se cer respectate câteva condiţii. Dintre acestea, mai semnificative sunt (Dubreuil, 1977, 
pp. 47-51): 


e Selecția materialelor (lucrărilor) de citit. În conformitate cu ideea lui A. Maurois, aceasta 
presupune nu atât cunoaşterea unui număr cât mai mare de lucrări şi autori, cât mai ales 
lectura unor lucrări fundamentale. În acest sens, se face distincția operativă (pentru 
literatură, mai ales) între următoarele tipuri de lucrări/cărţi: spumoase, prolixe şi cu idei 
puţine; hibride, adevărate cocteiluri de genuri şi cu o structură savantă; siropoase, de 
senzaţie și publicitare; pretenţioase, simbolice şi complicate pentru cititor. 

+ Selecţia elementelor de conținut. Se realizează prin două procedee: 

- procedeul spicuirii - constă în reducerea numărului de cuvinte citite, în aşa fel încât 
înțelegerea generală a textului să nu fie afectată; frazele mai importante sunt citite cu 
mare atenţie, trecându-se peste cele ajutătoare; se neglijează ceea ce se subînțelege; 
se citeşte în salturi, până se ajunge la dificultatea principală (aşa cum se procedează 
la citirea partiturilor muzicale); 

— procedeul citirii în picaj sau prin reperare - în cadrul textului este căutat un singur 
element precis, ignorându-se restul; procedeul se recomandă în lectura indexului, în 
citirea documentelor statistice, dicționarelor, atlaselor ş.a. 

+ Crearea unei atmosfere propice, fără întreruperi şi fragmentări, fără amânări sau alte 
activităţi simultane concurente. 

+ Participarea activă a subiectului — înlăturându-se conduitele neeficiente, cum sunt cele 
specifice subiecților distrați (se gândesc la alte probleme, ochii alunecă pe text, mintea le 
este însă inertă), răsfoitori (culeg ici şi colo câteva idei, sar capitole întregi, revin fără un 
plan asupra celor citite) sau colecționari (lecturează şi transcriu aproape în întregime 
cartea în fişe personale, menținându-se într-o atitudine de relativă pasivitate). 

+ Realizarea lecturii în ritmuri specifice capacităților proprii, eliminându-se accesoriile prin 
citirea în diagonală şi schimbarea vitezei de lectură în funcţie de scop şi context. 


La acestea se pot adăuga şi resursele implicate în lectura ştiinţifică. Rapoartele (online) 
de cercetare pe teme de specialitate dau drept principale resurse implicate de lectura ştiinţifică, 
în sensul ei de competenţă, următoarele repere: 


e general textuale (texte, coduri, cărți ş.a.); 

e de mediu; 

e cunoștințe procedurale; 

+ abilități operaţionale; 

e cunoştinţe şi abilități experienţiale (tacite); 

e abilități relaționale (de contact); 

e abilităţi cognitive (înţelegere, interpretare); 

e  caracteristici/valori aptitudinale; 

e  caracteristici/valori neurofiziologice (mnezice şi fizice); 
e  caracteristici/valori emoţionale; 

e reţele relaționale (participative); 

+ rețele documentare (dicționare, enciclopedii, Web). 


c. Fazele lecturii ştiinţifice 
Analiza didactică a oricărui contact lectorial cu cartea ne conduce la surprinderea câtorva 
faze sau etape mai importante, al căror nume derivă şi din tehnica utilizată: 

Faza sintetică sau lectura de suprafață — constă în realizarea următoarelor operaţii, fără 

consemnare scrisă: identificarea corectă a autorului și a problemei de bază, formarea unei 

opinii generale despre valoarea de ansamblu a lucrării, despre oportunitatea valorificării 
ei. 

Faza analitică sau lectura de adâncime - presupune consemnarea scrisă a unor date 

rezultate din analiza şi prelucrarea mesajului. 

Faza sintetic-evaluativă - rezidă în formularea unor judecăţi de valoare asupra lucrării 

în contextul altor lucrări originale, cu optimizarea procesului de valorificare în programe 

informative sau/şi creative. 

Maximalizarea randamentului în lectura ştiinţifică este dependentă de organizarea ei 

eficientă. Unii autori (Dubreuil, 1977) recomandă tehnica divizării activității de lectură 

în patru timpi. Conţinutul ei este marcat de următoarele operaţii: 

+ planificarea - implică întocmirea şi respectarea unui plan de lectură săptămânal, în 
funcţie de obiectivele prioritare, de timpul disponibil ş.a., cu precizarea procedeului 
utilizat — lectura integrală, lectura prin spicuire, prin picaj ş.a.; 

+ adaptarea la mesaj — parcurgerea prefeței şi a tablei de materii, urmărindu-se discernerea 
problemei, a planului, a argumentelor, a logicii articulării ideilor, precum şi anticiparea 
unor idei; 

e citirea activă a textului - notarea datelor bibliografice, a tezelor, temelor şi pasajelor 
semnificative sub o formă condensată; 

evaluarea — au loc operaţii de reconstituire a planului lucrării, desprinderea imaginii 
de ansamblu, a originalității şi adâncimii experienţelor personale prezentate etc. 


În literatura franceză (Vanhulle şi Dufoys, 2002) se formulează și un alt punct de vedere 


privind etapele lecturii ştiinţifice: 


a) 
b) 


c) 
d) 


orientarea preliminară în text/perceperea conţinutului, a contextului; 

modalizarea - un mod specific de lectură psihocognitivă, cu impact asupra conştientizării 
şi construcţiei semnificaţiilor, raportate şi la context; 

construcția semnificațiilor textului lecturat ca întreg, cu integrarea ipotezelor și a interpretărilor; 
evaluarea textului potrivit unor criterii, scheme mentale, interese, motivații, contexte, 
expectaţii. 


Lectura ştiinţifică nu este şi nu constituie o activitate în sine, ci este declanșată de nevoia 


satisfacerii unor obiective specifice. Pornind de la criteriul obiectivului prioritar, R. Dubreuil 
(1977) distinge patru tipuri de abordare a lecturii: 


Lectura de antrenare sau de încălzire intelectuală urmăreşte pregătirea subiectului pentru 
abordarea unui text, prin mobilizarea atenţiei, motivarea pentru lectură şi căutarea unor 
puncte orientative. În acest scop, se recomandă exerciţii de respiraţie profundă, urmate 
de citirea unei pagini dintr-un autor preferat, facilitând atât încălzirea, cât şi începutul 
procesului de adunare a ideilor. 

Lectura de formare se realizează şi se integrează în regimul activităţilor şcolare, aplicându-se 
lucrărilor fundamentale, manualelor, cursurilor. Ea poate fi critică, interpretativă, paralelă, 
explicativă, problematizată, analitică sau sintetică. 

Lectura de informare, numită şi de completare, selectivă şi dirijată, se recomandă în cazul unor 
lucrări de ultimă oră, cu timp stabilit anterior, aplicându-se procedee cunoscute - spicuire 
sau picaj, subiectul păstrând o libertate mai mare de opțiune şi mișcare. 

e Lectura de destindere, liberă sau autodirijată, este indicată îndeosebi pentru lucrările de 
cultură generală, de călătorie, memorialistică, biografice, de popularizare ş.a. 


Sintetizând datele privind tipologia lecturilor şi a procedurilor esenţiale propuse, se 
conturează şi o posibilă organigramă a lecturii active, examinată de Dubreuil (1977) sub 
forma unui itinerar (vezi figura IV.2). 


Obiective urmărite 



















































Ce să 
citim? Alegerea 
î N cărţii ȘI 
Neinteesantă ţ Intergsantă 
STOP (înlăturare) Introducerea ei într-un 
plan de lectură 
Lectură Alegerea Lectură continuă 
Când să fracționată momentului (secvenţe lungi) 
citim? 
ADAPTARE 
Alegerea 
modului de 
Lectură ex lectură 
Al Lectură Seleeuie 
Lectură solitară egerea Gui în interiorul 
Cum să metodei cărţii 
citim? 


Fişă de lectură 


Confruntarea cu un alt 
cititor al cărţii 


Bilanţ şi control al 





cunoştinţelor 
însuşite 


Figura IV.2. Itinerar de lectură activă (Dubreuil, 1977) 


IV.3.3. Tehnici de lectură rapidă și eficientă 


Ca formă specifică de activitate intelectuală, lectura urmăreşte formarea la elevi a unei 
anumite maniere de a recepta, gândi, opera, rezolva şi evalua mesajul conținut de un text. 

Depăşirea stadiului de asimilare a cititului, ca deprindere şi abilitate fundamentală, se face 
prin intrarea progresivă a elevului în rolul de lector avizat, aspect asupra căruia psihopedagogia 
modernă pune un accent deosebit. 

Preocupările specialiştilor, spre găsirea şi elaborarea unor metode, tehnici şi procedee de 
lectură rapidă şi eficientă, au fost orientate acțiuni motivate de accelerare sau explozie a 
informaţiilor, precum şi de creştere a nevoilor de informare selectivă, secvențială sau integrală. 

Ne propunem să sintetizăm câteva dintre metodele, tehnicile şi procedeele de lectură 
rapidă, a căror cunoaştere şi exersare pot aduce beneficii celor aflați în procesul instruirii şi 
autoinstruirii. Pentru a asigura uniformitatea terminologică, le vom concepe unitar drept 
tehnici: 


a) Tehnica explorării de ansamblu: constă în lectura pe verticală şi culegerea celor mai 
importante date, prin parcurgerea rapidă a tablei de materii, prefeţei şi cuvântului-înainte, 
prin frunzărirea cărţii, capitol cu capitol, şi chiar citirea unor pagini în diagonală. Timpul 
afectat este de 15 minute la o oră, în funcţie de tipul lucrării, densitatea conţinutului, 
aparatul critic însoțitor, pregătirea şi experienţa cititorului, timpul disponibil etc. 

b) Tehnica interogației sau a chestionării: constă în întrebări, evaluări sumare asupra valorii 
textului, în fapt răspunsuri la unele întrebări, cum ar fi: la ce-mi poate fi utilă cartea?, 
cât de utilă?, care este poziția autorului în problema abordată?, ce loc poate ocupa lucrarea 
în sistemul culturii mele şcolare sau generale? ş.a. 

c) Tehnica citirii desfășurate: constă în lectura în gând sau cu voce tare, integrală din punctul 
de vedere al conţinutului, desfăşurată pe etape, conform principiilor citirii rapide. Obiectivele 
prioritare urmărite sunt: identificarea notelor esenţiale şi organizarea lor într-un model 
operaţional, făcând abstracție de cuvintele neesenţiale sau redundante în raport cu esența 
mesajului. 

d) Tehnica recapitulării: constă în regândirea conţinutului prin operaţii de revenire la unele 
pasaje deja marcate prin semne convenţionale de lectură personală. Obiectivele prioritare 
sunt: adâncirea înțelegerii, verificarea logicii de articulare a ideilor şi dezvoltarea argumentelor, 
confirmarea sau infirmarea unor opinii formate anterior, crearea unei atitudini față de 
tematica, metodologia şi valoarea lucrării etc. 

e) Tehnica revenirii asupra lecturii: constă în recitirea integrală sau selectivă a textului, după 
o anumită perioadă de timp. Scopul principal este de a realiza o nouă confruntare ideatică 
a imaginii personale cu autorul, pentru autolămurire şi adâncirea ideilor cu semnificație 
deosebită pentru lector. 

f) Tehnica lecturii integrale rapide: constă într-un complex de procedee „ştiinţific fundamentate, 
cu ajutorul căruia pot fi însușşite şi prelucrate cât mai eficient, într-un minimum de timp, 
maximum de informaţii cuprinse în materialul citit” (Scorţeanu, 1979, p. 18). Cunoscută 
şi sub denumirile tehnica lecturii accelerate sau de tehnica lecturii dinamice şi intensive, 
ea are o istorie mai recentă şi bogată, începuturile relevante plasându-se în anii 1939-1940. 
Aplicarea acestei tehnici se face respectând o serie de condiţii: 

e Vârsta după care se poate începe asimilarea tehnicii este de 16-18 ani, deci când mecanismele 
cognitive, activ-operaţionale sunt maturizate. 

+ Nu se recomandă utilizarea metodei pentru textele propriu-zis şcolare, ci mai ales 
pentru cele auxiliare, de popularizare şi publicaţii cotidiene; în universităţi se recomandă, 
sub forma lecturii intensive, critice, în sinergii profesionale, pe conţinuturi specifice din 
domeniul învăţării limbilor străine, învățământului la distanță, educaţiei permanente, 
inovației sociale, parteneriatelor, sănătăţii globale, leadershipului (Whiteside, 2011; 
Du Wang, 2011; Ruskin, 2014 ş.a). 

Se va proceda, iniţial, la dezvățarea de unele deprinderi greşite de citire: cititul literă 
cu literă, conduita de regresie, vocalizarea, distribuția atenţiei spre alte sarcini ş.a. 
Se va utiliza, în exclusivitate, canalul vizual, informaţiile tipărite fiind percepute ca 
unităţi globale şi transmise ca influxuri bazate şi pe anticiparea intențiilor desprinse 
din valorile contextuale ale mesajului. 
Se vor antrena principalele procese cognitive — gândirea, pentru receptarea şi înțelegerea 
relaţiilor semantice, atenţia, pentru concentrare şi selecție, memoria voluntară, în special 
cea de scurtă durată, dar şi mecanică, pentru schemele mnemotehnice, utilizându-se regula 
optimului blocurilor semantic-informaţionale (Miller, 1981), calculată prin formula 7 + 
2 unităţi - grupări de cuvinte, cifre sau alte simboluri cu sens și sistematizate. 
Se va determina, inițial, ritmul personal de citire (semne/minut) şi anume /ent, de 
cca 1.170 semne/minut, mediu, cca 5.500 semne/minut (semnul fiind echivalent cu 
litera, cifra, semnul de punctuație, spaţiul alb). De asemenea, se poate aplica şi formula 
de calcul a eficienţei citirii (E) = f(V x M), unde V = Q/T x IM, unde Q reprezintă 
volumul textului măsurat în semne, V - viteza de lectură, măsurată în număr de 
semne/minut, iar IM - numărul, în procente de răspunsuri corecte obținute la testul 
de înţelegere şi memorie. 

Se va respecta algoritmul operaţional al citirii integrale, a cărui succesiune este: denumirea 

lucrării, autorul, sursa bibliografică şi datele de apariţie, conţinutul de bază, informaţii 

factografice, particularitățile materialului, noutatea şi posibilitatea folosirii practice. 

Se va urmări mărirea câmpului de vizibilitate periferică şi de fixare, atât pe orizontală, 

cât şi pe verticală. Rațiunea acestei condiţii derivă din faptul că, de regulă, în timpul 

citirii, ochii se opresc progresiv asupra fiecărui cuvânt, punctele de sprijin într-un 
rând sunt de cca 4-8 ca număr, citirea unui rând este urmată de întoarcerea ochilor pe 
diagonală la începutul celuilalt rând, cu mişcări dese de corectare. În consecinţă, pe 
lângă mărirea câmpului de percepere, se impune micşorarea numărului punctelor de 
sprijin. Se ajunge astfel până la citirea a cca 15-20 de semne sau a 3-4 cuvinte la un 

punct de sprijin la rândurile lungi şi doar la două fixări, cca 30 de semne sau 5-7 

cuvinte pentru rândurile înguste, cu întoarcerea exactă, pe diagonală, pe primele trei 

cuvinte de la începutul rândului. 

Materiale necesare pentru asimilarea tehnicii pot fi: articole de revistă pe două coloane, 

carton de dimensiuni 30 cm/15 cm, creion ascuţit. 

Etapele (structura-cadru) derulării acestei metode se pot desfăşura astfel (Scorţeanu, 

1979; Richaudeau şi Gaugelin, 1977 ş.a.): 

- etapa I, de cca 1-2 săptămâni şi cca 6-12 şedinţe. Învăţarea citirii rapide începe cu 
citirea lentă. În fiecare seară, timp de 15 minute, se va percepe atent fiecare cuvânt 
dintr-un text, prin fixare cu creionul. Se va citi un cuvânt şi numai unul singur 
odată. Se vor parcurge atâtea coloane câte se pot, la început mai lent, apoi cât se 
poate de repede. Scopul acestei etape constă în a ne dezvăţa să citim dezordonat, 
la întâmplare, în a ne putea concentra pe o singură unitate și a ne disciplina ochii, 
spre a-i determina să facă ceea ce vrem noi; 

- etapa a Il-a, de la 1-2 săptămâni şi cca 5-12 şedinţe - se plasează creionul între 
două cuvinte, forțând ochiul să citească concomitent numai două cuvinte. Treptat, 
se va mări viteza de citire; 

- etapa a III-a, de 1-2 săptămâni - se trece la trei cuvinte, plasând creionul la mijlocul 
lor, citind trei şi numai trei cuvinte dintr-odată. Când sfârşitul rândului are numai 
două cuvinte, vor fi tratate ca trei cuvinte. Acum se încearcă sesizarea combinațiilor 
de idei; 

-  etapaa IV-a, decirca 1-2 săptămâni - se trece la citirea a aproximativ unei jumătăți 
de rând dintr-odată, fără a realiza mai mult de două mișcări ale ochilor pe rând. 
Se încearcă şi unele combinaţii de cuvinte, care exprimă o idee sau mai multe. Se 
va evita divizarea în jumătăţi egale a unui rând. Scopul este de a mări câmpul de 
vizibilitate periferică şi a înțelege cele citite; 

- etapa a V-a, de circa 1-2 săptămâni - se așază cartonul sub primul rând şi se 
forțează ochiul să citească rândul întreg dintr-o singură privire, centrată şi concentrată 
pe centrul rândului, fără deplasare laterală. Se continuă mișcarea cartonului în 
jos, repetându-se exercițiul. După circa 10 zile de exersare pe jumătate de rând, 
cartonul se va mişca în flux continuu, ochiul se va deplasa comod în josul paginii, 
fără a sări rândul, creându-se astfel percepţia combinărilor de cuvinte cu semnificaţie 
de idee clară, unitară; 

- etapa a VI-a, de circa 1-2 săptămâni - se elimină cartonul şi se începe citirea mai 
multor rânduri dintr-o dată, de regulă a unui paragraf, în felul următor: se așază 
degetul arătător la mijloc şi se deplasează lin, încercând să se citească 2-3 rânduri 
dintr-o singură privire. 


ş) Tehnica lecturii rapide, dinamice, accelerate (Barabasz, 1998) și integrale se realizează 


dominant pe orizontală, motiv pentru care se mai numeşte şi tehnica citirii orizontale sau 
a baleiajului orizontal. Ea presupune o citire regulată, ritmică şi exactă a fiecărui rând. 
Antrenamentul sistematic cu această tehnică, sau altele de acest gen, permite atingerea 
unor performanțe deosebite. Dacă un cititor normal parcurge între 120 şi 200 de cuvinte/ 
minut, un cititor exersat atinge 1.200-1.500 de cuvinte/minut. După unii autori (Naef, 
1976), primul semn al progresului este atingerea unei performanţe de 300 de cuvinte/ 
minut, calculul lecturii raportat la minut făcându-se după formula 300/60, timpul în care 
se citesc 300 de cuvinte. Acest indicator trebuie însă mărit, respectându-se toate condiţiile 
şi etapele analizate (în probele internaţionale, viteza lecturii este mult mai apreciată dacă 
este însoţită de înţelegerea criteriilor de construcţie a mesajelor). 

Cunoscută şi ca model de învăţare/tehnică manageriată, metoda bazată pe relaţia didactică 
dintre sarcina şi unitatea de timp practicată este recomandată şi de unii autori (Ferris, 
2011; Sullivan, 2013; Clifford, 2014; Leach, 2014). Ca învăţare rapidă (learning to learn 
fast), metoda cunoaşte câteva etape simple, după cum urmează: a) explicare; b) modelare; 
€) ghid de orientare; d) practică independentă. Un astfel de model respectă şi anumite 
condiţii: timp limitat (15-20 minute); exersare şi în grup mic; organizare pe microsesiuni; 
aplicare de tehnici/procedee, cum sunt studiul de caz, incidentul critic ş.a. 

Între limitele metodei se vorbeşte în special de aplicare la luarea notiţelor (Morgan, 2012). 


IV.4. Metodologii ale muncii intelectuale eficiente 


IV.4.1. Elaborarea lucrărilor didactico-știinţifice 


Procesul de instruire, formare şi perfecţionare profesională nu se reduce numai la activităţi 
de studiu propriu-zis, ci presupune, în treptele superioare ale învățământului, activităţi de 
cercetare, proiectare şi producere, care se concretizează, la anumite intervale de timp, în 


lucrări didactico-ştiinţifice. 

Exigenţele unor asemenea lucrări respectă, în linii esențiale, cerinţele oricărei lucrări 


ştiinţifice publicabile, exigenţe asupra cărora ne vom opri în cele ce urmează (vezi Williams 
şi Stevenson, 1963; Berceanu şi Panaitescu, 1968; Desroche, 1971; Laubier, 1971; Rowntree, 
1980; Neacşu et al., 2013 ş.a.). 


Schema generală a etapelor de parcurs în elaborarea unei astfel de lucrări va cuprinde: 


alegerea temei sau explorarea proiectului propus; 

strângerea bibliografiei şi studiul ei general; 

stabilirea ipotezelor de lucru; 

întocmirea planului de cercetare, abordare şi elaborare (calendarul operaţiilor); 
abordarea experimentală/documentară/cercetarea de teren; 

prelucrarea, interpretarea şi formularea tezelor principale privind rezolvarea problemei 
(exploatarea datelor); 

redactarea materialului în prima formă; 

redactarea materialului în a doua formă; 

pregătirea pentru comunicare/publicare în formele cunoscute. 


Schema operaţională sau desfășurată a etapelor şi fazelor de elaborare este următoarea: 


Etapa I orientativ-programatică 
F, — Alegerea temei (subiectului) 

+ consultarea surselor informaţionale (conducătorul ştiinţific, documente, biblioteci); 

e consultarea listei bibliografice sumare (identificarea documentaţiei); 

+ determinarea câmpului de investigat, în special a unor puncte de plecare în studiul 
problemei (abordarea comparativă, metaanalitică, sociologică, istorică, etnologică, 
economică); 

+ orientarea în problemă (surse externe, interne, condiţii restrictive ş.a.); 

+ opţiune asupra proiectului propus (Pentru ce? La ce? De ce? Cui îi este destinat?); 

+ stabilirea raportului între particular şi universal (monografie), între competențele 
personale și cele ale domeniului; se recomandă ca subiectul să nu fie nici prea 
cuprinzător, nici prea restrâns; în primul caz, există riscul tratării superficiale, în 
al doilea caz, cel al dificultății de dezvoltare. 

F, - Documentarea şi informarea 

e stabilirea planului tematic de studiu bibliografic, fixarea unui plan euristic de atac 
al problemelor, şi anume: cum să prelucrezi sursele bibliografice şi cum să le 
evaluezi valoarea; 

e studiul bibliografiei fundamentale şi speciale; 

e lectura şi adnotarea selectivă, pe idei mari şi concepte fundamentale; 

+  operaţionalizarea conceptelor; 

e stabilirea limbajului de specialitate. 

F, - Fixarea cadrului problematic, a extensiei abordării ipotezelor 

+ examinarea identităţii variabilelor şi a conexiunilor între ele; 

e examinarea critică a elementelor cunoscute, prin distanțare între subiect și substanța 
altor surse; 

+ formularea unor ipoteze alternative, comparative, a subipotezelor; 

e  alegereaipotezelor cu grad mai mare de realizare, prin modelul general al problemelor 
de rezolvat şi de validare a ipotezelor. 

b) Etapa a II-a executiv-operaţională sau de cercetare-experimentare 
F, — Stabilirea cadrului metodologic de cercetare-experimentare 


alegerea metodelor, tehnicilor şi instrumentelor de lucru; 

stabilirea şi determinarea eșantioanelor; 

selectarea resurselor umane şi materiale ce vor face obiectul cercetării (subiecți 
umani, de altă natură); 

divizarea problemelor (planul concret de cercetare, circumscrierea subproblemelor). 


F; - Observarea/experimentarea/documentarea - cu adunarea de date, fapte, informaţii 


înregistrarea informațiilor; 
sinteza și întabelarea lor; 
verificarea calităţii (certitudinii) datelor. 


F; - Analiza primară şi interpretarea datelor (pe bază de modele) 


analiza corelativă a materialului cules; 

analiza şi interpretarea unitară pornind de la statistica globală a datelor, cu precizarea 

tipurilor specifice de analiză a conținuturilor: 

- cantitativă (sub forma grilelor, tabelelor, eşantioanelor, clasificărilor, categoriilor 
de asamblare); 

-  calitativ-documentară (stabilirea lexicului analitic, lista de cuvinte-cheie sau 
concepte în jurul cărora se vor concentra interpretările); 

- tipologică (sisteme tipologice, grupări unificatoare, de transformare ş.a.); 

- structurală (sub forma modelelor structurale); 

raportarea datelor la ipotezele de lucru. 


c) Etapa a III-a - elaborarea structurii fundamentale a lucrării (planul general) 
F, - Introducere 


comentarii privitoare la subiectul lucrării; 

ce interpretări personale va cuprinde; 

ce aspecte vor fi prezentate şi motivarea lor; 

ce instrumente de investigație se utilizează (cu relevarea noutăţii lor). 


Fe Tratarea 


dezvoltarea seriei de argumente, a ideilor fundamentale şi originale; 
dublarea fiecărei idei principale cu exemple luate din practică, din cercetare sau 
din alte surse. 


Fa Concluzii 


recapitularea principalelor idei ştiinţifice; 

controlul coerenţei răspunsurilor la ipotezele fundamentale, evidențiind valoarea 
şi originalitatea lucrării; 

comentarii succinte, deschizătoare de drum. 


Importantă este o idee interesantă pentru autorii de lucrări ştiinţifice, prezentată de 
U. Eco în cunoscuta sa lucrare Cum se face o teză de licenţă (2014, p. 213): 

Nu vă încăpăţânaţi să începeţi cu primul capitol. Poate sunteți mai pregătiți şi mai 
documentaţi pentru capitolul al patrulea. Începeţi de acolo, cu dezinvoltura celui care 
a pus la punct capitolele precedente. Faceţi-vă curaj. Trebuie să aveţi însă un punct 
de reper, iar acesta este dat de cuprinsul inițial, ce vă ghidează încă de la început. 

d) Etapa a IV-a - finalizarea lucrării 
F. — Redactarea primei versiuni 


stabilirea titlului (circa 5-12 cuvinte maximum care să acopere esenţialul, în mod 
concis, clasificabil, original, clar); 

e redactarea, cu informaţii scurte şi sintetice asupra conturării planului lucrării 
(motivare, argumentare directă şi concisă, mod de utilizare, pregătirea cititorului, 
focalizarea pe dimensiunile problematicii); 

e tratarea conținutului, cu accent pe esenţializarea datelor, obiectivă, interpretativă, 
explicativ-critică şi constructivă, structurare fluentă, gradată și logică în părţi, 
capitole, subcapitole etc.); 

+ formularea concluziilor, cu reluarea sintetică a elementelor principale, detașate de 
contextul lucrării. 

F,, —- Redactarea versiunii a doua 

+ preocupări pentru evaluarea valorii diviziunilor (pentru ordinea indicativelor, 
Blanche, 1973) şi proporţiei (echilibrului) între diverse părți, capitole şi secțiuni, 
argumentaţie, surse bibliografice etc.; 

* preocupări pentru stilul lucrării, pentru iconografia sau semiologia grafică a 
acesteia (diagrame, hărți, grafice, figuri, scheme ş.a.); 

„ verificarea corespondenţei surselor bibliografice cu textul citatelor; 

e stabilirea structurii lucrării - cuprins, paginaţie, bibliografie, rezumat, anexe, 
indexuri ş.a. 

F,, — Pregătirea lucrării pentru publicare/susținere 
e orală (expunere, comunicare ştiinţifică); 
e scrisă (revistă, culegere de texte, studiu etc.). 


Respectarea planului redacțional şi a normelor generale de redactare va duce la elaborarea 


unei lucrări de bună ţinută intelectuală. Pentru a se ajunge la formularea unor criterii 
raționale şi eficiente privind evaluarea calităţii unei lucrări ştiinţifice, vom proceda la prezentarea 
succintă a acestor criterii, ținând seama de exigenţele celui care o va citi sau o va utiliza ca 
sursă documentară. 


IV.4.2. Ghid minimal destinat publicării 


După opinia unor experţi în această problemă (Bartoş, Vlad şi Budoiu, 1971; Simionescu, 1976; 
Fischer, Coyle şi Steinmetz, 1977; Șerbănescu, 2007), o lucrare bună trebuie să îndeplinească 
o serie de condiţii. 


Analiza problemei din punctul de vedere al informaţiilor necesare şi pe care autorul le 
asumă; al liniilor mari de analiză. 

Planificarea materialului iconic necesar lucrării. 

Introducere în lucrare — câteva paragrafe care subliniază global caracterul lucrării, scopul, 
prin ce se distinge de alte lucrări asemănătoare. 

Organizarea conținutului - a corpului lucrării, prezentarea succintă a ideilor/tezelor 
formulate înainte de a le detalia, având rolul de a-l orienta rapid pe cititor asupra conţinutului 
lucrării. Urmează corpul lucrării, care conţine informaţiile de bază organizate ştiinţific 
şi argumentate. 

Lizibilitatea - sau măsura cantitativă a conţinutului ce reflectă şi reduce dificultăţile 
implicate în lectură şi în înțelegerea ideilor, dată de lungimea şi structura propoziţiilor, 
a frazelor, de gradul de familiaritate al noţiunilor utilizate. 

e  Stilullimbajului — calitatea cuvintelor utilizate, caracterul personal sau impersonal, modul 
formal sau colocvial, prietenos sau ostil, concret (referiri precise), focalizat (direcționare 
spre obiective), coerent, adaptat etc. Ca atribute subiective reieşite din frecvenţa relativă 
a propoziţiilor enunţiative sau interogative utilizate, precum și a pronumelor întrebuințate 
mai frecvent (eu, tu, noi), stilul va fi sobru, neutru, fără digresiuni, riguros coerent şi 
relativ unitar, fiecare afirmaţie trebuind dovedită. 

+ Densitatea informaţiilor — cantitatea de date noi avansate printr-un număr de cuvinte, 
paragrafe, pagini, capitole, cantitate ce poate fi crescută sau diluată prin: exemple, anecdote, 
aplicaţii, probleme de rezolvat ş.a. Se va respecta aici „regula de aur”: o idee pentru fiecare 
paragraf. 

+ Material accesoriu — informaţii cu valoare explicativă sau recreativă: anecdote, exemple, 
alternative, concepte indirect legate de obiectivul cărţii, ajutând la înțelegerea, retenția 
şi transferul datelor. 

+ Materialul grafic şi ilustrativ — expresie a prelucrării și reprezentării datelor sub formă 
statistică - şi varietatea de mijloace simbolice şi vizuale ce direcţionează atenţia spre o 
informaţie specifică (tabele, scheme, softuri, grafice, diagrame, hărţi, desene) reduc 
monotonia, cresc motivaţia, sintetizează, clasifică şi exemplifică. 

Elemente importante sunt: 

- funcţiile reprezentărilor grafice ale rezultatelor satisfac anumite obiective: de explorare 
a datelor prin procesare, de comunicare, de calcul şi estimare, de stocare, de vizualizare, 
de comparare; 

- editarea lor se realizează astăzi sub formă electronică (frecvent cu softul Microsoft 
PowerPoint); 

-  numerotarea tabelelor și a figurilor se face cu cifre arabe (nu cu litere), în ordinea în 
care sunt menţionate prima dată în text; 

- scrierea recomandată este: Tabelul 1, Figura 1, cu mici detalii dacă sunt prezentate în 
Anexe; 

— se va respecta conciziunea denumirilor datelor, standardelor de configurare în vigoare, 
raporturile tabel și text, relaţiile dintre tabele; 

- pentru figuri se recomandă respectarea criteriilor standard ale calităţii — completitudinea 
textului, denumirile, esențialitatea, uşurinţa interpretării, precizarea explicită a unităților 
de măsură (legendă în interior, vizibilitatea documentelor ş.a. - vezi Manualul APA, 
cap. 5, pp. 125-167). 

+ Programarea informațiilor — prezentarea informaţiilor în grupuri, în paşi mai mari sau 
mai mici, liniari sau ramificaţi (aceştia pot crea confuzii, induc stres), succesiunea lor 
după diferite modele (cronologice, ierarhice), asigurând retenţia şi accesibilitatea. 

+  Feedbackul - raportul dintre informaţie (întrebare-răspuns), calitatea întrebărilor pretext, 
în interior sau posttext, cu valori diferite: provoacă, atenționează, motivează, orientează, 
alertează procesele cognitive sau generalizează, sintetizează, solicită, fixează, verifică, 
corectează, întăreşte, satisface cerințele beneficiarului etc.; se va respecta şi regula „fiecare 
informaţie trebuie dovedită”. 

+ Rezumate parțiale şi/sau totale — variate ca formă, loc şi conţinut, constituind un ajutor 
preţios pentru înţelegere, retenție, pentru sinteză şi fixare. 

e Concluziile, impactul. 

+  Auxiliarele lucrării — reprezintă toate mijloacele ajutătoare din carte/lucrare, ce favorizează 
găsirea şi înțelegerea rapidă a informaţiilor. Între acestea menţionăm: sumarul, prefața, 
paragrafele şi alineatele, evidenţierile în text, colontitlurile vii şi indicii (Belenger, 1978). 

Unele dintre acestea sunt exterioare textului (ţin de aparatul ştiinţific) - sumar, colontitlul, 
indicii; altele sunt interioare textului - prefață, paragrafe, alineate, evidenţieri în texte. 
Dată fiind importanţa lor funcţională şi interesul general justificat pentru cunoaşterea 
lor, vom face câteva menţiuni privind cerinţele față de acestea. 

Sumarul: să ofere o privire de ansamblu clară, sinoptică asupra lucrării, informând asupra 
structurii ei de bază; opinăm pentru plasarea lui la început ca fiind relevant şi implicând 
un efort focalizat din partea cititorului, plasându-l la locul cel mai ușor de găsit şi de 
parcurs. 

Prefaţa: să prezinte informaţii relevante despre conţinutul lucrării. Ea poate influența 
motivaţia lecturii şi a studiului, în măsura în care autorul a subliniat aici ce considerente 
au dus la publicarea ei, ce este nou în această carte, prin ce se deosebeşte ea de altele 
asemănătoare, respectiv cum le completează pe acestea, ce aspecte deosebite au fost luate 
în considerare în planul conţinutului şi metodologiei, ce se poate spune despre structura 
cărții, căror categorii de beneficiari li se recomandă. În privința locului, se recomandă 
să fie situată după sumar. 

Alineatele: constituie un fel de „rubrică mută”, care-i semnalează cititorului trecerea spre 
o nouă micro-temă din text; alineatul reuneşte într-un tot o serie de idei, evidenţiindu-le 
ca o unitate independentă; se marchează printr-un spațiu alb la început; se vor evita 
alineatele prea lungi, lipsa unor pauze îngreunând studiul/lectura; cele prea scurte (fiecare 
frază) îl obligă pe cititor să refacă singur aspectul unitar al microtemei. 

Evidenţieri în text: constau în sublinieri sau reliefări grafice destinate să atragă atenția 
asupra valorii unei informaţii (concept, nume, definiţii, concluzii); obligând ochiul să 
zăbovească ceva mai mult asupra lor, măresc atenţia, stimulează gândirea cititorului, 
evidențiază esenţialul, permit o examinare mai rapidă a textului. 

Colontitlurile vii: sunt date, de fapt, de titlurile capitolelor, plasate fie în partea superioară, 
fie în cea inferioară a paginii, permițând un contact mai rapid cu conţinutul unei lucrări, 
cu structura ei şi orientarea mai uşoară în lucrare. 

Indicele, indexul: reprezintă un produs al autorului, constând într-o listă-sinteză, ce 
conţine informaţii ordonate pe subiecte, pe concepte-cheie, pe autori (nume proprii) sau 
locuri etc., cu menţionarea paginilor unde se întâlnesc; asemenea elemente vor cuprinde 
şi arii semantice mai restrânse, inclusiv pe cele aflate în titluri, ilustraţii, tabele; se va 
evita redarea cuvintelor sinonime, semnalându-se însă, la cuvântul de bază, paginile unde 
se întâlnesc. 

Alte auxiliare ale unei lucrări pot fi considerate facultative. Acestea sunt: textul de pe 
supracopertă; simbolurile individuale (prescurtările, săgețile); culorile, caracterele „petit” 
(acestea delimitează informaţiile esenţiale de cele secundare, permițând o înmagazinare 
mai mare de informaţii pe pagină); marginaliile (informaţii plasate pe marginea textului, 
în special a celui didactic, rezumative ale anumitor părți din textul paginii), putând fi: 
verbale (cuvinte-cheie, scurte propoziţii, titlu), simbolice (bare verticale, litere) şi imagistice 
(desene sugestive); notele (indicaţii suplimentare sau precizări de diverse tipuri, completări) 
înscrise fie în text, între paranteze (traducerea unui cuvânt, explicarea unui termen), fie 
ca note de subsol, fie ca note finale (la sfârşitul capitolului sau lucrării). 

Se impune o precizare privind notele cu statut de note de subsol sau note prezente şi/sau 
integrate în bibliografia capitolului. 

Importante sunt aici: elementele de conținut adăugate să fie corecte, uşor de înţeles, 
esenţiale pentru întregul text de bază; să exprime o singură idee prioritară complementară, 
importantă a fi introdusă. 

De regulă, afirmă metodologii (BCU, 2010, p. 200), notele „păstrează legătura cu un cuvânt 

din textul propriu-zis printr-un indice sau asterisc, scopul autorului fiind acela de a 

lămuri cititorul asupra unor date insuficient de precise”. 

În finalul unui capitol, integrate sau nu în lista bibliografică, notelor li se alocă un spaţiu 

mai larg, din rațiuni de interes ştiinţific (vezi ediţiile critice). Forma lor este de tip schiță, 

comentariu, glosă. 

Există şi alte tipuri de note: de lectură, notă asupra ediției, volumului, explicații ale unor 

cuvinte sau sensuri ale unui text, numită şi glosă (glossa marginalis), comentariu (glossa 

înterlinearis); 

Riscul notelor de subsol: să nu fie citite, consultate, reintroducere în discursul asupra unei 

cărți. 

Reamintim în continuare și alte criterii, formulate sub forma unui set de întrebări cu 

valoare de control (Rowntree, 1980, p. 103). 

+ Răspunde lucrarea personală la cerințele subiectului care a fost stabilit? 

+ Acoperă ea riguros toate aspectele principale, cu suficientă adâncime? 

+ Conţinutul ei este corect şi relevant? 

+ Materialul este aranjat în mod logic? 

+ Fiecare punct important este bine susținut prin exemple şi argumente? 

+ Există o delimitare precisă între ideile proprii, originale şi acelea care au fost luate de 
la alți autori? 

e Sunt menţionate toate sursele şi referințele utilizate? 

+ Lungimea lucrării este adecvată în raport cu obiectivele propuse? 

e Este scrisă limpede și simplu, fără formulări confuze? 

+ Este corectă din punct de vedere gramatical, ca punctuație şi ortografie, este scrisă 
curat şi citeț? 

e  Satisface lucrarea integral „codul deontologic” al conduitei științifice? 


IV.4.3. Consultarea, utilizarea și realizarea bibliografiei 
lucrărilor 


Procesul de formare şi perfecționare presupune o muncă de documentare în literatura 
ştiinţifică. Totalitatea documentelor consultate sau recomandate pentru diferite scopuri 
unitare ca realizare alcătuieşte bibliografia, lista bibliografică sau aparatul bibliografic, parte 
integrantă a aparatului științific al lucrării. 

Din vasta problematică a metodologiei consultării şi realizării unei bibliografii, ne vom 
opri mai întâi asupra principiilor, fazelor şi elementelor de tehnică bibliografică (Avrămescu 
şi Cândea, 1960; Bartoş și Budoiu, 1971; Simionescu, 1976; APA, 2013). 

a) Principiile cercetării bibliografice 

În esenţă, acestea constau în: 


+ precizarea clară a subiectului (temei) pentru care este căutată informaţia; 

e identificarea tipurilor de publicaţii care (probabil) conțin informaţia necesară; 

e alegerea celei mai eficiente metode de cercetare a surselor informaționale, care pot fi 
directe - publicaţii, diverse tipuri de documente ce informează nemijlocit asupra problemei 
urmărite, şi indirecte — cataloage de bibliotecă şi edituri, bibliografii, menţiuni de lucrări 
apărute în textele unor cărţi, articole sau periodice; 

+ reducerea timpului şi efortului de găsire, triere, studiere, clasificare, evaluare şi aplicare 
a informaţiilor culese; 

+ ținerea unei evidențe exacte şi completarea documentelor considerate utilizabile într-un 
„dosar” al temei. 


b) Fazele întocmirii unei bibliografii 
În principal, acestea sunt următoarele: 


e fixarea domeniului problemei; 
e faza bibliografiei exhaustive, constând în două operaţii: 
- stabilirea modului de notare a diferitelor tipuri de referințe bibliografice, în raport 
cu diviziunile planului lucrării; 
- întocmirea pe fişe a bibliografiei exhaustive - cărți, culegeri, periodice, precum şi a 
unităților de conţinut care vor fi menţionate; 
e faza bibliografiei selective, cu stabilirea criteriului dominant de selecționare; 
e faza finisării bibliografiei: 
-  numerotarea referințelor principale; 
-  adnotarea referințelor secundare (în texul lucrării); 
- întocmirea indexurilor. 


Realizarea bibliografiei unei lucrări ştiinţifice se bazează pe o atentă selecţie a resurselor. 
Specialişti APA (2013, pp. 180 şi urm.) fac distincţie între bibliografie şi lista bibliografică. 
Cea din urmă conţine doar referințe care documentează studiul. Condiţiile care se cer a fi 
respectate sunt: să fie corectă, completă - autor, anul publicării, titlul, date despre publicaţie. 
Se recomandă şi utilizarea unor abrevieri. Importantă este şi ordinea referințelor în lista 
bibliografică: alfabetică, după primul autor - nume, prenume sau organizaţie/asociație (urmat 
de virgulă), anul (în ordine crescătoare), titlul, editor, date despre ediţie. 


c) Tehnica fișării unui document bibliografic 

În faza de documentare bibliografică, oricărui material — carte, articol, studiu etc. i se 
face o fişă individuală. Folosirea sistemului fişei individuale este necesară, fiind cel mai 
eficient instrument de muncă practică pregătitoare, datorită posibilităţii grupării şi regrupării 
fişelor fără dificultate, după necesitățile lucrării. 

Dimensiunile unei fişe pot fi de o pătrime din coala normală (A ,), în care se consemnează 
atât descrierea bibliografică, cât şi unele adnotări personale, aşa cum am arătat în prima 
parte a capitolului. În privința descrierii bibliografice se impun câteva norme cu privire la 
ceea ce se scrie în fişa individuală a lucrării consultate. Menţionăm că există diferite sisteme 
de prelucrare şi descriere bibliografică. Aici am optat pentru un sistem foarte frecvent întâlnit 
în lucrările de specialitate din România. 

Pentru cărți, descrierea se va face potrivit standardelor existente, cunoscute şi acceptate — 
exactitate, claritate, uniformitate. A vorbi de reguli de realizare a descrierii bibliografice este o 
chestiune încă deziderativă. În condiţiile existenței unor exigențe aferente creării bazelor de 
date, au fost introduse International Standard Bibliographic Description, standardul românesc 
ISO 690-2, precum şi unele recomandări armonizate la nivel internaţional. Prima recomandare 
practică: descrierea se face după pagina de titlu (interioară), nu după copertă, în următoarea ordine: 


+ Numele autorului, urmat de prenume; între acestea se pune virgulă, iar la sfârşit se pune 
punct sau virgulă. Dacă sunt mai mulți autori, se scriu toți autorii, iar în text se scrie primul 

autor urmat de et al. (şi alţii); între ultimul şi penultimul autor se scrie conjuncția „și”; 

numele poate fi precedat, în unele cazuri, de titlul ştiinţific sau profesional (dr., rector); 

se acceptă prescurtarea prenumelui, tipografic se poate scrie cu alt caracter de literă. 

e Titlul lucrării — se scrie integral; se poate sublinia; tipografic, se scrie cu alt caracter de 
literă; după titlu se pune punct; când titlul nu are o semnificație clară pentru cititor, se 
recomandă explicarea între paranteze normale sau rotunde (de exemplu, „Un om între 
oameni”, N. Bălcescu). 

+  Subtitlul - cuprinde elementele ce însoțesc titlul, precum şi, după caz, genul cărții (manual, 
tratat, culegere); genul literar (roman istoric, nuvele ş.a.); indicații speciale (de exemplu, 
tradus de..., ediţie îngrijită de... ş.a.); ediţia (de exemplu, a II-a, vol. I, partea 1); se scrie 
fără subliniere, după care urmează punct. 

+ Datele de apariţie: 

- localitatea — aşa cum apare menționată pe pagina de titlu; când nu o găsim menţionată 
se scrie f.1. sau s.1. (lat. sine loco = „fără loc”); dacă am identificat-o, se scrie între 
paranteze drepte [...]; după localitate se pune virgulă sau două puncte; 

- editura - se scrie numele întreg (în unele situaţii cunoscute se acceptă şi prescurtări) 
după care urmează virgulă; 

- anul de apariţie (de imprimare) - când nu este menţionat, se scrie f.a. sau s.a. (lat. 
sine anno = „fără an”), iar atunci când îl găsim menţionat în altă parte se scrie între 
paranteze rotunde (...); este urmat de virgulă sau punct; în alte stiluri (de exemplu, 
APA) se scrie după numele autorului, între paranteze rotunde (...); 

- numărul paginilor sau al paginii — există două situaţii: 

- când se face doar descrierea bibliografică simplă a cărţii, se trece numărul de 
pagini al cărţii (de exemplu, 365 p.), precum şi, dacă este cazul, numărul schemelor, 
figurilor, tabelelor, hărților; 

- când se face trimitere la o pagină sau la mai multe pagini, se scrie p. şi nr. paginii 
sau pp. şi între ce pagini se găsește un text. 


Pentru studii şi articole (din periodice), descrierea se face astfel: 


+ Numele şi prenumele — în aceeaşi formă, ca la carte, dar urmat de două puncte (:) sau de virgulă. 

e Titlul articolului sau studiului — urmat de punct. 

+ Titlul periodicului — în care a apărut materialul; scrierea se face în două variante (nu există 
unitate, ci numai recomandări). 

- fie, între ghilimele „..” 

- fie se scrie după titlul articolului În: (cu literă mare, urmat de două puncte), apoi titlul 
periodicului, după care se pune virgulă sau punct. 

+ Datele de apariţie — se scriu, de asemenea, în trei variante: 

— în prima variantă - după numele autorului; 

— în doua variantă — se începe cu anul apariţiei, scris aşa cum este trecut pe coperta 
periodicului (de regulă, în cifre romane, apoi între paranteze rotunde, în cifre arabe); 
urmează volumul şi/sau numărul periodicului, luna de apariţie, paginile între care se 
găseşte studiul; 

-  îna treia variantă se începe cu numărul, luna, anul, pagina, între care se pun virgule. 
Aranjamentul propriu-zis al textului rămâne la alegerea celui ce consemnează bibliografia 
sau a editorului. Standardizarea, conform stilului editorului, cere scrierea normală menţionată/ 
solicitată. 

d) Tehnica integrării bibliografiei într-o lucrare didactico-ştiințifică 

Problemele pe care le ridică referinţele bibliografice integrate într-o lucrare științifică 
sunt atât de ordin tehnic, cât şi, am spune, de ordin deontologic. Mai exact, al onestității 
profesionale, pe care cel ce elaborează o lucrare trebuie s-o respecte, făcând distincţie între 
ceea ce-i aparţine ca autor şi ceea ce aparține unui document elaborat de alt autor/creator. 

Prima problemă este aceea a citării sau a citatelor. 

Citatul este „un fragment dintr-o lucrare, reprodus exact în altă lucrare, menit a sublinia 
şi concretiza o idee, un punct de vedere, o opinie, un argument” (Berceanu şi Panaitescu, 
1968, p. 145). 

Condiţiile citării, modelele/stilurile citării sunt diferite: sistemul Chicago (Chicago University), 
sistemul Harvard, sistemul MLA (The Modern Language Association) şi sistemul Vancouver. 
Iată câteva condiţii comune tuturor acestor sisteme: 


e citatul să fie complet şi exact, pentru a putea fi verificat; 

e  sursa/sursele de bază să fie controlată(e) de autorul care le-a consultat; 

+ numărul surselor citate este evaluat în funcţie de reprezentativitatea lor, de scopul, 
mărimea, originalitatea ideilor lucrării publicate; 

e la lucrările de sinteză, autorul prezintă o listă mai lungă de autori citați. La prima 
menționare se scriu toţi autorii, iar în citările ulterioare se include doar numele primului 
autor urmat de et al. şi anul; 

e dacă sunt surse care cuprind mai mulți autori cu acelaşi nume, se adaugă și inițiala 
primului autor în toate citările; 

e  dacăosursăareun autor necunoscut sau anonim, APA recomandă, în interiorul textului, 
să se scrie (Anonim, anul). 


Principalele stiluri de citare sunt sintetizate în APA (2013, p. 177): 


e sursele secundare care citează lucrări originale se trec primele în lista bibliografică, iar 
în text, cea originală apare prima, urmată de cea secundară (citat de..., anul). 

e citatele se reproduc fără nici o modificare, chiar dacă s-au strecurat unele greşeli (în acest 
caz, se pune, între paranteze, un semn al exclamării (!) sau se scrie „sic” (astfel, aşa); 

+  sublinierile personale în citat se fac prin marcarea între paranteze (în text) sau prin 
asterisc, la subsol, cu următoarele prescurtări: n.a. (nota autorului); n.tr. (nota traducătorului) 
şi n.red. (nota redacţiei sau editurii); 

e  adăugirile, completările sau textul explicativ în interiorul unui citat sepun între paranteze drepte; 

e dacă în textul citatului se găsesc şi unele elemente nesemnificative, acestea pot fi omise 
şi marcate prin puncte de suspensie - trei puncte spaţiate pentru text din alineat şi un 
rând de puncte pentru un paragraf (APA - evidenţierile se scriu cu litere cursive); 

+ mărimea citatului - cel puţin o propoziţie, cel mult câteva fraze. Nicidecum o pagină! 
(pentru volumul citatelor mai mari , vezi şi APA, 2013); 

e înainte sau după scrierea citatului se recomandă un scurt comentariu, prin care se 
subliniază şi scopul utilizării lui; 

e forma de exprimare a citatelor - între ghilimele „” pentru texte integrale sau „..”, pentru 
cele neintegrale; 

e  intercalarea unui citat în alt citat se va face prin ghilimele de forma « » sau «...»; 

e sfârşitul unui citat se marchează printr-un semn convenţional — fie număr aritmetic. De la 
1,2 la... n, pentru toată bibliografia într-o pagină de text, dacă nu se depăşesc trei referinţe; 

e trimiterile la autorul referinţei bibliografice se fac în mai multe feluri, după criteriul 
adoptat de autor în realizarea bibliografiei, şi anume: trimitere imediat după numele 

autorului citat în text; la sfârşitul citatului; în subsolul paginii; la sfârşitul capitolului sau 
la sfârşitul lucrării. 


Cum se procedează la trimiterile bibliografice prin citate directe? 


+ Bibliografia integrată în text prin citarea directă a sursei, după marcarea citatului în 
paranteze rotunde se scrie astfel: numele autorului, anul şi pagina sau numărul paragrafului, 
abreviat „para”, în cazul surselor online, fără numerotarea paginii. Potrivit APA, dacă 
textul citat cuprinde de la 3-4 cuvinte la mai puţin de 40 de cuvinte se va include în text, 
între ghilimele duble, şi se continuă fără alte semne de punctuație. Dacă citatul conţine mai 
mult de 40 de cuvinte, se redactează ca un paragraf nou, de sine stătător, fără ghilimele. 
Unele documente recomandă ca un citat să nu depășească o pagină, respectiv 28 de rânduri 
de text (vezi BCU, 2010, p. 99), în special pentru textul literar, filosofic, traducere. 

+ Deasemenea, există şi recomandarea de a nu se recurge la mai mult de trei citate pe o pagină; 

e  Dacăcitatul este într-o limbă străină, textul va fi tradus în limba română („traducere liberă”); 

e Umberto Eco (2014, p. 230) scria: „A cita este ca și cum ai depune mărturie într-un 
proces... referința trebuie să fie exactă şi punctuală... şi să poată fi verificată de oricine”. 

+ Bibliografia scrisă la subsolul paginii — se scrie conform paginii de titlu, în ordinea 
următoare: prenumele (întreg sau prescurtat), numele autorului (dacă lipseşte, se trec în 
loc fie trei steluțe aşezate în formă de triunghi sau liniare, fie instituţia care girează sau 
sub egida căreia a apărut lucrarea, locul apariţiei, editura sau tipografia, anul apariţiei, 
pagina sau paginile între care se găseşte citatul (absenţa acestora va fi consemnată așa 
cum s-a menţionat anterior). 

Modelul francez recomandat pentru citarea în subsolul paginii este următorul: indice — 

autor (prenume şi nume). Titlul. Localitatea: Editura, an, pagina la care se află citatul. 

e Când reproducerea unui citat nu s-a făcut direct după original, ci printr-un document 
intermediar, bibliografia de la subsol cuprinde întâi referința originalului, urmată de referința 
documentului intermediar, între care se pune formula „citat după” sau „ap” (lat. apud = „după”). 

* În condiţiile în care lucrarea sau autorul din care s-a citat o dată se repetă de mai multe ori, 
se recomandă, pentru simplificarea trimiterilor şi evitarea repetărilor inutile, următoarele 
sigle sau indicative: 

—  Idem sau Id. (lat. idem, ead, eadem = „acelaşi autor”) - se foloseşte pentru a nu repeta 
numele autorului, când a doua sau următoarele referințe diferă de prima doar prin 
titlu (şi loc) şi între care n-a mai fost citată altă sursă bibliografică a altui autor; după 
acest indicativ se menţionează datele specifice ale referinței (vol. , p. ); 

- Ibidem sau Ibid., ib. (lat. ibidem = „în aceeaşi lucrare”, „tot acolo”, „în același loc”) — se 
utilizează pentru a înlocui numele autorului şi titlul lucrării atunci când se fac, una 
după alta, trimiteri la aceeași lucrare, de acelaşi autor, fără ca între lucrări să fie 
intercalată o trimitere la altă sursă bibliografică; după scrierea indicativului, urmează 
menționarea celorlalte (volum, pagină, notă etc.), numai dacă acestea diferă; 

- Op. cit. sau op. laud. (lat. opere citato, opus citatum = opere laudato = „la lucrarea 
citată”) — se menţionează în locul titlului aceleiași lucrări a unui autor când între două 
trimiteri la același autor intervin (obligatoriu) una sau mai multe trimiteri la alți autori 
şi lucrări; indicativul se scrie după numele autorului; urmează celelalte menţiuni: vol., 
pagina ş.a.; 

- Loc. cit., Ic. (lat. loco citato = „în locul citat”) — se foloseşte pentru a nu se mai repeta 
titlul unui studiu sau articol din care se citează de mai multe ori; de asemenea, când 
din acel periodic se citează de mai multe ori, citările fiind despărțite de alte referințe 

bibliografice; indicativul urmează numele autorului, înlocuind titlul articolului, revistei 
sau periodicului din care s-a citat. 


Cum se scriu notele în subsolul paginii (notele de subsol). 
În afara celor discutate, mai menţionăm alte indicative, precum: 


- Contra — se scrie înaintea numelui autorului şi semnifică faptul că se citează o lucrare în 
care este exprimat un punct de vedere contrar celui expus în text; 

- Cf. sau conf. (lat. confer — „a compara”) — se utilizează dacă trimiterea se face la o lucrare 
cu oarecare deosebiri în privința problemei dezbătute. Sigla Cf. nu este sinonimă cu sigla 
Cfr. (lat. conformiter = „conform cu..:, „întocmai cu..., „identic cu..”) şi nici cu V. sau 
Vezi şi, nefolosindu-se la citate; 

- Pro (pentru), în acelaşi sens, Vezi şi vd. (lat. vide = „vezi” ) — se utilizează pentru a atrage 
atenția asupra unei lucrări din care sunt preluate unele idei şi pentru care autorul nu 
arată legătura; în lucrările astfel menționate sau citate ce exprimă un punct de vedere 
foarte apropiat cu al autorului care o citează; unul dintre aceste indicative se scrie înaintea 
numelui autorului lucrării citate; 

-  Comp., c.p. (compară) - se foloseşte când referinţa citată este o lucrare în care autorul 
exprimă un punct de vedere diferit, nu neapărat contrar celui din text; se recomandă 
cititorului să confrunte anumite idei, informații; indicativul se scrie înaintea numelui 
autorului lucrării citate; 

-  Infra sau u.i. (lat. ut infra = „ca mai jos”, „după, „vezi mai jos”) şi Supra sau u.s. (lat. ut 
supra = „ca mai sus”, „înainte”, „mai sus”) - se folosesc pentru trimiteri chiar la lucrarea 
autorului, indicativul este urmat de pagina respectivă; 

-  S.V (lat. sub verbo = „la cuvântul..”) - precizează locul la care se referă autorul dintr-un 
dicţionar în care noţiunile sunt clasate în ordine alfabetică; 

-  Passim sau et passim (= „ici şi colo”, „peste tot”) - se folosesc atunci când într-o trimitere 
autorul vrea să sublinieze că în lucrarea citată o anumită idee revine de mai multe ori 
fără adaosuri semnificative sau că o idee este răspândită pe mai multe pagini (de exemplu, 
p. 50-51 passim; p. 40 et passim); 

-  Apud, ap. (lat. apud = „în, „la, „după, „citat după”) — se utilizează când trimiterea se 
face după o lucrare intermediară la referinţa prezentă într-un document intermediar (la 
referință nu mai avem acces); 

- Sa, saga (lat. sequens, pl. sequentesque = „și următoarea”, pl. „şi următoarele”) — se utilizează 
când trimiterea la o diviziune a textului nu poate fi dată prin numărul total al paginilor 
unde apare informaţia (de exemplu, pp. 62 sq; pp. 25 şi urm.); 

- Le. (lat. id est = „adică”) — introduce o explicaţie asupra unei referințe citate în text. 
Alte expresii latineşti întâlnite sau utilizate: 

- Sine anno (s.a = fără an) — se foloseşte în descrierea unei cărți când nu se cunoaște anul 
de editare; 

- Sine loco (s.l. = fără loc) - se utilizează în descrierea unei lucrări când nu se cunoaște 
numele editurii sau al tipografiei care a executat lucrarea; 

- Post Scriptum (PS.) = adaos la sfârşitul unui volum pentru a semnala unele interpretări, 
explicaţii sau corecturi necesare; 

-  Vide (v) = vezi, a se vedea. 


e) Tehnica întocmirii listei bibliografice 
În afara situaţiei de menționare a lucrărilor în subsolul paginii (în ultimul timp, formă 
mai rar practicată), acestea pot fi grupate la sfârşit de capitol sau de lucrare într-o bibliografie 

selectivă; se mai utilizează frecvent şi alte criterii sau modalități de a grupa bibliografia 
consultată (cărţi, articole, studii, extrase ş.a.). 

În condiţiile în care bibliografia nu este menţionată la subsol, se pot utiliza următoarele 
moduri de scriere a bibliografiei: 


+ Bibliografia generală alfabetică - toţi autorii se trec în ordinea alfabetică a numelui. La 
acelaşi autor se poate respecta ordinea: cărți, studii, articole, iar în cadrul acestora fie 
ordinea citării, fie anul de apariţie. Când bibliografia se scrie la sfârşitul capitolului sau 
al lucrării, se impune ca în textul lucrării să fie incluse, între paranteze, trimiterile 
respective, în următoarea formă: după citat, se trece numărul de ordine dat autorului în 
bibliografia finală, urmat de virgulă şi pagina sau paginile între care se găseşte citatul; de 
exemplu: „... (Fischer, Coyle, Steinmentz, 1977, p. 40); „..” (Chelcea, Chelcea, 1983, pp. 
30-31); „.. (Blanchard, Herskey, 1973 , p. 10). Dacă autorul nu este menţionat, lucrarea 
se trece în ordine, după primul cuvânt al titlului, iar în locul autorului se pun trei steluțe. 

+ Bibliografia tematică - se scriu autorii, de preferinţă tot în ordine alfabetică, dar se 
respectă criteriul diviziunilor lucrării. 

+ Bibliografia grupată — respectă gruparea documentelor bibliografice după anumite criterii. 
De exemplu: lucrări de cultură generală şi social-politică; lucrări de specialitate; studii; 
articole din reviste de specialitate; articole din presa cotidiană. 





NOTĂ: Lucrările în limbi străine se trec, de regulă, în limba de bază; se utilizează și procedeul 
transliterării, procedându-se însă în conformitate cu standardele în vigoare. În bibliografiile 
finale nu se recomandă trecerea autorilor citați prin intermediari, aceștia fiind trecuţi în bibliografia 
menţionată în text, prin formula „citat de”... 








Dată fiind varietatea surselor din care preluăm citatele, documentele de specialitate elaborează 
instrucțiuni sau recomandări. Spre exemplu, modelele APA (2013) conţin exemple, precum: 


+  articolde revistă săptămânală sau lunară: numele autorului (anul, luna), titlul articolului, 
numele revistei, vol. (nr.), paginile; pentru cele online se adaugă, în final, disponibilă la 
adresa http://www..., accesată pe...; 

+ articolul dintr-un ziar: nume (an, lună, dată), titlul articolului, numele ziarului, pagina; 
la cele online se adaugă în final adresa; 

+  citatdintr-un raport de cercetare: autor (an), titlul lucrării (Raport nr. ), locul apariţiei: editura; 

e  citatdin conferinţe, simpozioane: ca pentru periodice - autor(i), titlul articolului, în „titlul 
conferinţei”, numele organizatorului, locul, luna şi anul desfășurării; 

„ citat dintr-o teză de doctorat sau disertaţie de masterat disponibile într-o bază de date — 
caractere cursive: autor (anul). Titlul lucrării. Accesată la numele bazei de date online sau 
nepublicate: după titlu, se adaugă lucrare nepublicată (teză, disertaţie), numele instituţiei, 
locul; 

e citat din media audiovizuală: filme, radio, tv: producător, regizor, anul, titlul, ţara. 


f) Pregătirea şi susținerea publică a lucrărilor 

Abilitatea pregătirii lucrărilor ştiinţifice pentru a fi susținute public este necesară atât 
pentru corecta lor lecturare şi interpretare, cât, mai ales, pentru elaborarea de lucrări cu 
ocazia unor sesiuni de comunicări ştiinţifice, colocvii, consfătuiri, conferințe ş.a. La fel de 
importante ca elaborarea sunt, în acest caz, tehnica și arta prezentării. Prin problemele pe 
care le vom trata aici nu ne propunem să oferim reţete ale succesului de plano asigurat, ci 
încercăm să potențăm personalitatea celui care se va confrunta cu un anumit public, să 

oferim celor aflaţi în asemenea situaţii câteva puncte de sprijin în vederea creşterii dinamismului 
şi eficacității ideilor proprii, a depăşirii unor dificultăți datorate lipsei de experienţă sau chiar 
necunoaşterii acestor „mici idei” orientative. 

Principalele categorii de materiale ştiinţifice elaborate şi pregătite pentru a fi publicate, 
în afara cărților şi lucrărilor de mare anvergură, au recomandată următoarea structură 
esenţială (vezi modelul APA, 2013); 


e studii empirice: introducere, metode, rezultate, discuţii, interpretare, implicaţii ale rezultatelor, 
concluzii; 

+ articole teoretice: datele teoretice de întemeiere, date empirice, sinteza conceptuală a 
construcției, elemente de validitate, idei coerente esenţiale; 

+ articole metodologice: noile abordări şi evoluţii metodologice; dezbateri ale comunităţii 
ştiinţifice; analize şi prezentări de date; exemple; detalii tehnice; argumente de susținere; 
aplicaţii la cercetări din domeniu; 

e studii de caz: comunicări de rezultate ale cercetării pe subiecți, grup, organizaţie; analiză 
de probleme; intervenţii; soluţii cu respectarea confidenţialităţii datelor; 

+ recenzii bibliografice — de cercetare şi/sau metaanalize: descrierea problemei; sinteza 
recapitulativă informativă a cercetărilor anterioare; analiza de relaţii, de sesizare a contra- 
dicţiilor, inconsistenţelor, lacunelor; noi demersuri ştiinţifice de clarificare a problemei/ 
temei studiate; 

+ alte tipuri de materiale —- comunicări scurte, comentarii, răspunsuri la articole deja 
publicate, recenzii de carte, monografii de autor. 


Principalele probleme cu care se confruntă cel care pregăteşte şi susține public o lucrare 
sau un material mai restrâns, oral sau prin citare, sunt, în principal, următoarele (vezi 
Mucchielli, 1975; Briscol, 1996; Beilenson, 2004; Miller, 2006): 

a) Cunoaşterea caracteristicilor obiective şi subiective ale activităţii şi participanţilor, în 
special: 

e cunoașterea aspectelor generale de conținut, tematică, obiective; 

+ cunoașterea aspectelor organizatorice: locul, timpul, durata; 

e cunoașterea condiţiilor specifice de realizare: sală, clasă, amfiteatru; mărimea și forma 
acestora; 

e cunoașterea condiţiilor materiale şi a posibilităţilor de utilizare - aparatură tehnică, 
microfoane, tehnici audiovizuale, tablă, panouri etc.; 

e cunoașterea participanţilor care au de realizat expuneri înainte sau după noi - teme 
abordate, perspective generale de tratare, în măsura în care acest lucru este posibil; 

+ cunoaşterea grupului participant din punctul de vedere al: 

-  caracteristicilor obiective: vârstă, compoziţie, număr, circumstanţele reuniunii, ambianța 

temporală; 

-  caracteristicilor subiective: nivel de pregătire, sistem de valori care operează în grup, 

modele de limbaj, experienţe, tradiţii, obiceiuri etc.; 


b) Pregătirea metodologică și a elementelor de conţinut este asemănătoare, în linii mari, 
cu pregătirea şi elaborarea unei lucrări didactico-ştiinţifice. Câteva particularităţi se impun, 
şi anume (Baril et al., 1972; Ulm, 2010; Hill, 1977): 

+  Realizaţi planul sau structura ideilor într-o formă scrisă. Nu se poate vorbi de un plan 

prefabricat, pentru că, adesea, el trebuie adaptat unei realități pe care nu întotdeauna o 

putem anticipa. 

Operaţiile recomandate în acest context sunt legate de: 


precizarea şi clasarea provizorie a ideilor; 

inventarierea şi clasarea faptelor, argumentelor, evenimentelor; 

exprimarea materialului într-un plan ordonat, clar, precis, simplu şi concis; 
echilibrarea părților planului, pe idei importante şi secundare; 

asigurarea dinamicii ideilor dintr-un plan, prin centrarea în jurul uneia directoare 
care ordonează structura planului - introducere, conținut şi concluzii; 

asigurarea unei logici articulate a ideilor, în cel puţin cinci variante, prin trecerea de 
la: 

- particular la general > fapte > explicaţii (situaţii, cauze); 

- de la general la particular: situație > consecinţe; 

- asocierea lor: situaţie > cauză > consecinţă; 

- combinaţii ale acestora. 


e Asigurarea eficacităţii argumentelor, prin rezervarea celui mai bun loc celor mai bune idei 
sau punctului personal de vedere; cel mai adesea, el se plasează puţin înainte de concluzie. 
Iată cum vede G. Lindsay (1967, p. 41), într-o imagine vizuală adaptată (figura IV.3), locul 
de plasare a ideii principale într-o expunere. Intervalele punctate semnifică elementele 
pregătitoare, iar cele nepunctate logica ideilor. 


În debut, exordiu, introducere sau prefață se recomandă să se înceapă cu enunţul ideii 
principale, a liniilor mari ale temei alese, evitându-se prezentarea lucrurilor prea complicate 
sau a argumentelor slabe, pentru că ele pot influenţa întreaga expunere; de asemenea, se 
recomandă prezentarea problematicii expunerii într-o formă care să incite, să menţină 
curiozitatea, atenţia şi interesul, să capteze bunăvoința (captatio benevolentiae). 


INTRODUCERE : IMPORTANT 









(1) GENERAL 


(2) NESPECIFIC 














IDEE SPECIFICĂ, 
(3) PARTICULARĂ, 
IMPORTANTĂ 


(4) GENERAL 
NESPECIFIC 






CONCLUZIE. IMPORTANT 


Figura 1V.3. Plasarea ideii principale într-o expunere (după Lindsay, 1967) 





232 


Metode şi tehnici de învăţare eficientă 





În tratarea propriu-zisă, ca dezvoltare şi expunere, se recomandă: 


asigurarea unei succesiuni convenabile a argumentelor, evitându-se vecinătăţile tari, care 
slăbesc forța argumentelor; în acest scop, se recomandă utilizarea creativă a unor procedee 
variate, cum ar fi : 

- acumularea prin adăugiri progresive; 

- asocierea argumentelor de natură diferită; 

- opoziţia, care oferă o dublă mişcare a argumentelor; 

— succesiunea argument slab, apoi argument puternic. 

adaptarea problemelor tratate la interesele participanților (în măsura în care sunt cunoscute); 
din acest punct de vedere, una dintre preocupările conferenţiarului este să se întrebe 
întotdeauna: cui mă adresez?; 

evitarea insistenţei prelungite pe elemente cunoscute de auditoriu și trecerea rapidă peste 
cele necunoscute; însoţirea expunerii cu material audiovizual. 


c) Susținerea prin citire a unui material sau „cum se citeşte” un material. Activitatea se 


sprijină pe informaţii verbale, pe imagini sau elemente auditive (texte importante). 


Pentru o lectură eficientă, se pot face următoarele recomandări (Baril şi Guillet, 1972, p. 44; 


Miller, 2006): 


parcurgerea - înainte de expunere - a întregului material scris. În fazele inițiale ale 
prezentării în public este indicat ca toate materialele să fie scrise; 

realizarea unui contact vizual tonic şi afectiv cu auditoriul; 

introducerea va fi astfel concepută încât să capteze atenţia şi interesul audienței; 

nu se va insista cu multe explicaţii asupra titlului; 

nu se va intra direct în subiect, ci se prezintă contextul, planul, folosindu-se tehnica 
lansării întrebării şi a răspunsului, cu întrebări de genul: pentru ce această problemă? de 
ce această temă şi nu alta?; 

viteza lecturii, dacă este cazul, va fi, în medie, de cca o pagină la 3 minute; 

contactul vizual cu publicul se face la intervale medii de 10 secunde, pentru a vă asigura 
că sunteţi ascultat; 

ritmul susţinerii va fi caracterizat prin alternanța rapid, mediu, lent, iar intonaţia variabilă, 
cu accente uneori tari, alteori mai slabe, dar perceptibile; 

controlarea respirației (mai ales dacă se vorbeşte la microfon) şi adaptarea vocii la sală; 
asigurarea unor pauze de relaxare, necesare uneori şi pentru adnotări; detașarea concluziei 
de partea medie a expunerii, printr-o pauză, printr-un ton mai ferm, vocabular mai căutat, 
ritm mai personal, cu accent pe unele elemente sintetice, esenţiale, persuasiv-sintetice. 


d) Expunerea orală. Aceasta prezintă unele particularități, pe care le vom evidenția 


enunţând câteva condiţii ce se cer respectate (Berceanu şi Panaitescu, 1968; Patterson, 1983; 
Hill, 1997): 


utilizarea planului este o cerință, o condiţie de bază a expunerii; 

introducerii i se va acorda o mai mare importanță decât în lectură, pentru că momentele 
de adaptare sunt de altă natură, îndeosebi reciproce, urmărindu-se crearea unei atmosfere 
favorabile sub aspect socioafectiv şi motivaţional; 

tonul va fi unul mai familiar, clar, accentuat, cu apel la elemente de umor, glume, paradoxuri 
şi formule imprevizibile; 

indicarea drumului/parcursului pe care-l veţi urma, anunțând planul; 

revenirea la anumite intervale de timp asupra celor expuse, fără a vă scuza pentru repetiție; 

+ accesibilitatea limbajului este o condiţie esenţială; dacă publicul este omogen și informaţiile 
sunt mai dificile, se recomandă divizarea problemelor, clarificarea termenilor necunoscuţi 
încă de la început, utilizarea materialelor-suport, cum ar fi, de exemplu, grafice, imagini 
ilustrative; 

e controlarea permanentă a reacţiilor participanților, atitudinilor evidente sau tacite, anticipând 
şi pregătind astfel elemente pentru depăşirea oboselii, monotoniei sau a unor discuţii 
între participanţi; 

e debitul vorbiriiva fi variat, intonaţia, gestica şi mimica adecvate subiectului şi particularităților 
publicului, stilul vorbirii caracterizat prin fraze scurte, concise, cu elemente retorice; 

e seva acorda o mai mare atenţie concluziei decât în prezentarea prin lectură, în sensul că 
se va urmări mai mult convingerea publicului prin elementele finalului. În acest sens, se 
vor utiliza mai multe variante de concluzii (Baril şi Guillet, 1972, vol. 2, p. 104): recapitulative 
(prin reluarea punctelor principale), prospective (prin sublinierea posibilelor deschideri 
ale problemelor acordate) şi combinate. 


Un semialgoritm al condiţiilor utile în prezentarea orală ar fi următorul citirea lucrării; 
asigurarea că auditorul a înțeles conţinutul - problema de rezolvat, metoda utilizată; datele; 
interpretarea; identificarea constrângerilor externe (de exemplu, timp, cercetări); prezentarea 
de diapozitive stabilite — se recomandă cca 2 minute/diapozitiv (slide); determinarea nivelului 
pregătirii audienței şi a nivelului la care doriţi să vă adresaţi; decideți asupra numărului de 
idei ce vor fi prezentate, prin raportare la scopuri; stabiliți legătura între o idee - un slide/ 
mărimea recomandată 18; tabelele şi figurile vor avea titluri; utilizați culori; decideți asupra 
căror puncte se va reveni în final; pregătiți textul final. 


e) Prezentarea unui POSTER: posterul este o formă de prezentare combinată, scrisă şi 
orală, a rezultatelor unei cercetări ştiinţifice, cu grad crescut de interactivitate (Hill, 1997; 
Miller, 2006; Ulm, 2010 ş.a.). Condiţii de bază: focalizarea pe câteva idei-cheie; adaptarea 
materialelor pentru o bună percepţie; centrele de interes sunt bazate pe aplicaţii; se recomandă 
parafrazarea, acronimele şi elementele iconice - tabele, grafice, hărți. Formatul conţinutului: 
fundamente, date, metode, rezultate, implicaţii, organizare pe secțiuni verticale, rezumat, 
bibliografie. 


IV.4.4. Organizarea și conducerea reuniunilor și dezbaterilor 


Formele de activitate în care contactul cu publicul are loc oral sau printr-un text lecturat nu se 
rezumă numai la simpozion, conferință, forum sau consfătuire, cărora le este specifică relația — 
mai ales unidirecţională - conferenţiar-public. În aceeaşi măsură, acestea devin, treptat, forme 
activizate, prin schimbarea poziţiei participanţilor în factori implicaţi direct în dezbaterea şi 
reuşita genezei, transmiterii şi asimilării de idei noi în legătură cu problema abordată. 

Din acest punct de vedere, se impune cunoaşterea și exersarea deprinderilor şi abilităţilor 
privind organizarea și conducerea unor întâlniri, conferinţe, reuniuni şi dezbateri, văzute ca 
secvenţe sau prelungiri ale tehnologiei muncii intelectuale. Prezentăm, în sinteză, câteva 
recomandări. Pentru desfășurarea unei conferinţe-dezbatere, fazele şi tipurile de activități 
sunt în principal următoarele (Mucchielli, 1975; Hill, 1997; Crawfard, 2011; Hicks, 2013): 


Faza I: conferenţiarul prezintă participanţilor obiectivele şi metoda logică ce va sta la baza 
dialogului, explicându-se principiile abordării, desfăşurării, precum și rolul fiecărei părți; 

Faza a II-a: conferenţiarul expune sintetic informaţiile de bază, analiza datelor şi a 
rezultatelor considerate ca necesare pentru reflexia asupra subiectului, formulându-se 
într-o manieră problematică elementele-nucleu ale conferinţei; 

Faza a III-a: participanţii (al căror număr nu trebuie să depășească 40-50) se pot grupa 
câte 8-10 în funcţie de interese, pregătire ş.a.; fiecare grup construieşte un nucleu de 
informaţii, soluţii, întrebări, ipoteze sau probleme, care pot sprijini dezbaterea unei teme 
într-un mod constructiv. Dialogul se face între grupe, precum și între grupe şi conferențiar; 
Faza a IV-a: conferenţiarul face din nou o scurtă expunere-sinteză asupra informaţiilor 
nou-apărute, a esenței răspunsurilor, soluţiilor şi posibilelor rezolvări ce se pot da la 
temele şi subtemele acordate, cu judecăţi de valoare şi noi deschideri la tema supusă 
dezbaterii. Eventual, se pot recomanda surse bibliografice pe această temă, pentru a fi 
ulterior examinate, dezbătute şi integrate textului expunerii. 


Reuniunea-dezbatere. Pregătirea pentru munca de organizare şi conducere a activităților 


educaţionale are ca audiență părinţi, cadre didactice, specialişti etc. Acţiunea ridică nenumărate 
probleme. Natura diferită şi importanţa reuniunilor cu valoare de dezbatere sau de comunicare 
ştiinţifică obligă la stăpânirea tehnicilor de mobilizare/motivare, sensibilizare şi organizare 
a grupului, de planificare eficientă a timpului, de stăpânire a tehnicilor şi artei de a conduce, 
decide şi convinge. Realizarea sarcinilor propuse, stimularea participanţilor şi realizarea unei 
bune funcționalități a relaţiilor obiective - conţinut-metode-forme-agenţi-evaluare - sunt 
condiţionate de respectarea câtorva principii (Adler, 2010) şi condiţii (Duval şi Michaud, 
1970; Hill, 1977; Evans și Gruba, 2004; Frazer, 2012; Hicks, 2013): 


scopurile să aibă, pe cât posibil, atât un caracter informativ, cât şi unul formativ; 

se va crea o stare de spirit tonică şi favorabilă dezbaterii, o atmosferă care să nu inducă 

atitudini de intimidare a participanţilor; 

durata reuniunii nu va depăşi o jumătate de oră; pentru cadrele didactice se recomandă să 

se ţină dimineața, înainte de începerea activităţilor (are o puternică valoare motivaţională) 

sau într-un interval de timp convenabil tuturor; 

participanţii vor fi grupați după criteriile grupului vertical sau ierarhic şi cu obiective 

comune, ale grupului orizontal, cu obiective convergente, ale grupului diagonal sau ale 

grupului operaţional-formativ; 

materialele ce vot fi comunicate şi dezbătute vor fi pregătite dinainte; 

introducerea în fondul problemelor trebuie să fie clară, în sensul definirii lor cu precizie, 

al stabilirii ordinii de zi cu acordul grupului, durata ei nedepăşind 5 minute; se va face, 

în acelaşi timp, legătura cu problemele discutate la reuniunile sau întâlnirile anterioare; 
conducerea reuniunii se va face ferm, dar diplomatic, cu precizarea termenilor, cu decizii 
echilibrate, bazate pe experiența membrilor auditori; 

conducerea discuţiilor asupra punctelor-cheie va ține seama de: 

- stimularea discuţiilor interesante, întărind ideea de participare a tuturor la dezbatere, 
fără a fi cineva frustrat, temperându-se discuţiile prea „tari” şi „aprinse”; 

- centrarea discuţiei pentru a se aborda toate subiectele aflate pe ordinea de zi, evitându-se 
digresiunile, dar ajutând la aprofundarea celor de bază; 

- reluarea discuţiilor constructive, prin apel mai mult la imaginaţie decât la memorie, 
asigurându-ne că toți participanţii cunosc datele problemelor, precizându-se criteriile 
necesare evaluării și respectându-se un anumit ritm de lucru; 

- participanţii vor fi ajutaţi să-şi precizeze gândurile, punctele de vedere sau întrebările, 
subliniindu-se acordurile, punându-se în valoare ideile interesante, acordurile parţiale; 

se va face apel frecvent la obiectivele propuse şi se vor relua punctele asupra cărora 
există un acord, prin aşa-numita tehnică a redemarării; 
e se va respecta atitudinea participanţilor față de concluziile formulate sau cu privire la 
deciziile anunțate. 


În practica educaţională se întâlnesc diferite tipuri de reuniuni-dezbatere sau întâlniri 
bazate pe metoda discuţiei. În cele ce urmează, ne vom opri la câteva tipuri, principiul 
descrierii şi ordonării lor într-o clasă aparte constituindu-l natura scopului dominant propus. 


a) Reuniunea-dezbatere de informare - are ca obiectiv comunicarea de informaţii, participanții 
pot pune întrebări, se fac precizări, se susțin obiectivele iniţiale; se va urmări ca în comunicarea 
datelor să nu apară deformări, să fie bine înţelese şi, pe cât posibil, acceptate. 


b) Reuniunea-dezbatere cu confruntare de opinii - scopul acesteia nu constă în a se 
ajunge la o concluzie, ci de a evidenția sau identifica un evantai de soluţii posibile, de a 
îmbogăți experiența şi capacitatea de reflecţie a fiecărui participant. Este importantă aici 
preocuparea de a favoriza exprimarea opiniei fiecărui participant într-un timp optim, din 
puncte de vedere diverse, cu discutarea liberă a acestora. 

Etapele unei reuniuni de acest tip pot fi următoarele (Duval şi Michaud, 1970, p. 218; 
Jones, 2010; Templeton, 2010): 


+ prezentarea obiectivelor (cca 3-5 min.), cu reluarea concluziilor precedente, precizându-se 
obiectivul central şi tipul reuniunii. 

+ Prezentarea subiectului (5-10 min.), cu punerea problemei în mod simplu, clar şi precis, 
cu justificarea interesului pentru temă şi propunerea unui plan de lucru. 

+ Desfășurarea dezbaterii (50 min.), cu dirijarea discuţiilor şi cu sprijin în rezolvarea 
problemelor. 

+  Rezumare (5 min.), cu reluarea problemei puse, a faptelor reținute ca argument, precum 
şi a acordurilor parţiale la care s-a ajuns. 

e Concluzii (15 min.) - verificarea răspunsurilor la problema pusă, în conformitate cu 
dorinţele grupului, decizia de a acţiona într-o anumită manieră, anticiparea/prevenirea 
modalităţilor de acțiune, respectându-se trei momente, și anume: 

- acţiunea, în sensul „de ce se face, cum se face, de către cine, când şi cu ce costuri?”; 
- decizia, în sensul „de ce depinde, de către cine, cu ce se începe, când, prin ce şi cu ce 
mijloace?”; 
- aplicarea, sau decizia reală, care constă în realizarea următoarelor operaţii: 
- formularea, cu precizarea „la ce, de către cine şi cum?”; 
- informarea, cu precizarea „la ce, de către cine şi cum?”; 
- aplicarea, cu precizarea „de când începe şi când se termină?”; 
- controlul, cu precizarea „de către cine şi cum se face?”; 
- coordonarea, cu precizarea „de către cine şi cum?” 


d) Reuniunea-dezbatere cu luare de decizii - se apropie de tipul prezentat anterior, o 
importanţă foarte mare acordându-se confruntării ideilor şi punctelor de vedere de tip 
soluţie, cu participarea individuală şi colectivă la luarea deciziei, ca acțiuni obligatorii. 


e) Reuniunea bazată pe discuţia progresivă sau evolutivă - este apropiată celei destinate 
luării deciziei şi are următoarea desfășurare (Zlate şi Zlate, 1982, pp. 115-116): 

e conturarea acelor idei generale în legătură cu care membrii participanţi cad relativ de 
acord; 

+ orientarea gândirii participanţilor spre o problemă particulară, care în urma rezolvării 
lasă locul alteia; 

+ problema de rezolvat este fracționată, împărţită în aspecte, pentru a se facilita concentrarea 
atenţiei participanţilor în aceeaşi direcţie. 


£) Discuţia progresivă - prin caracterul ei structurat și prin calitatea dirijării permanente, 
conduce la obţinerea unor rezultate bune în timp util, cu atingerea unui consens mărit al 
participanţilor. 

Oricare ar fi conținuturile, problema intrată de acum în practica elaborării analizei, 
acceptării publicării şi publicării propriu-zise cere respectarea normelor etice şi legale. În 
realitate, acestea sunt principiile etice ale activității academice. 

Trei obiective satisfac aceste principii etice: 


e exactitatea informaţiilor ştiinţifice; 
+ protejarea drepturilor şi securitatea participanţilor la cercetare; 
+ protejarea drepturilor de proprietate intelectuală. 


În acest context apare necesară examinarea conceptelor de plagiat şi de autoplagiat. 
Esenţială este ideea conform căreia „autorii nu trebuie să prezinte lucrările altora ca fiind 
ale lor, ca idei coerent exprimate în texte elaborate, scrise şi publicate. Același principiu, dar 
în alte proporții, se aplică şi propriilor lucrări publicate anterior” (MPAAP, 2013, p. 16). 

Calitatea de autor (MPAAP, 2013, p. 18) este „rezervată persoanelor care au o contribuţie 
substanţială la o lucrare ştiinţifică publicată şi îşi asumă răspunderea pentru ea”. 

De regulă, şi autorii unor manuscrise nepublicate sunt protejați de lege împotriva utilizării 
neautorizate. 

Protejarea dreptului de autor este, se scrie în documentul citat, „un privilegiu al procesului 
de creaţie” 

Autorii sunt persoanele care decid asupra ordinii în care se stabileşte calitatea de autor. 

Capitolul V 


Învăţarea prin comunicare. Strategii, metode 
și tehnici de comunicare eficientă 


V.1. Fundamentele comunicării. Educaţia pentru 
comunicare 


Posibilitatea şi nevoia de a învăţa să comunicăm sunt intrinsece naturii umane. Universul 
comunicării se lărgeşte prin învățare, conținuturile şi instrumentaţiile cele mai diverse 
mijlocindu-i omului contactul informaţional cu natura, cu sinele, cu alţii, cu produsele 
cunoaşterii sociale şi ştiinţifice. 

Lectura imensului dicţionar de termeni ai comunicării - informaţie, recepţie, modele, 
inovaţie, bariere, control, mesaj, structură, decizie, operativitate, acţiune, complianţă, retroacțiune, 
cod, sistem, analogie, feedback ş.a. - ne dezvăluie o semiotică şi o semantică aparte, strâns 
legate de învățarea umană, analizată ca proces şi produs al comunicării. Analiza sumară a 
termenilor subordonați ne permite să facem o primă constatare: toţi implică un schimb de 
informaţie între un referent şi un destinatar, ce-şi pot alterna pe rând rolul, precum şi o 
transformare energetică sau semantică a relaţiilor dintre ei, a mesajelor reciproce. 

Educaţia şi învățarea, ca procese de comunicare, presupun la rândul lor schimburi de 
substanță, de comportamente, de imagini sau cunoștințe, toate având o anumită semnificaţie 
şi un sens. Prin semnificaţie şi sens, comunicarea devine autentică și eficientă. Disocierile 
valorice la nivelul comunicării variază după tipul analizei întreprinse sau după natura tipologiilor 
operate. Din acest ultim punct de vedere, literatura de specialitate (Merill și Bishop, 2014; 
Jonasson, 2008; Şoitu, 1997; Pânişoară, 2003; Nicola, 2004 ş.a.) distinge între: comunicarea 
de grup sau microgrupală (schimb interacțional într-un grup mai mare de doi membri), de 
masă (schimb şi transmisie în sisteme mass-media, în învățământ etc.), culturală (interacțiunea 
om-cultură-civilizație), în sisteme informațional-decizionale (la nivel de instituţie), în sisteme 
tehnice, informatizate, artificiale (de exemplu, telecomunicaţii), în sisteme de informare-documentare 
(procese teoretice şi practice de selecţie, stocare, înmagazinare, regăsire şi redare a informaţiilor), 
pedagogică (interacțiuni specifice ale limbajelor şi mesajelor realizabile din perspectiva 
influențelor şi transformărilor informative şi formative), managerială, socială ş.a. 

Varietatea tipurilor de comunicare nu exclude însă necesitatea găsirii unui model cvasi- 
generalizator al structurii ei generice. Se consideră astfel, fără prea mari diferenţe, că principalele 
elemente componente ale comunicării sunt: sursa care emite mesajul, aparatul şi canalele de 
transmisie, mesajul propriu-zis, aparatul de recepție şi receptorul propriu-zis (Năstășel şi Ursu, 
1980; Şoitu, 1997, p. 130). Toate acestea alcătuiesc o unitate de comunicare a cărei integritate 
funcțională este evaluată prin calitatea feedbackurilor stabilite între diversele componente. 

Comunicarea educațională suportă intervenţii corective în toate componentele sale, are 
valențe stimulatoare și disciplinare, apărând uneori şi ca relaţie de joc. În ciuda unor caracteristici 
izomorfe cu comunicarea artistică, ea are, în mod constant, caracteristici apropiate celei ştiinţifice. 
Numărul de participanţi la acest tip de comunicare variază de la un singur subiect, la grupul 
diadic (doi parteneri), la microgrup (circa 16 membri) şi la grupul mare (circa 40-60 de 
participanţi), până la colectivități mai mari, de circa 100-130 de participanţi. Depăşirea acestui 
număr, apreciază specialiştii, creează blocaje şi disfuncționalități mult prea mari pentru a 
mai aprecia că avem de-a face cu o comunicare eficientă de tip educaţional. 

Educaţia pentru o comunicare eficientă are drept scop fundamental pregătirea tineretului 
şcolar pentru o „bună” viaţă socială, comunicaţională, pentru confruntările cu problemele 
lumii moderne - expoziția informaţională, limbajele digitale, artistice și filosofice, dialogul 
pentru coexistența pașnică, trecerea dialectică de la a avea la a fi, până la a deveni, de la 
educaţie la autoeducaţie ş.a. 

În literatura pedagogică (Silvaş, 2008; Pânişoară, 2003; Şoitu, 1997; Neacşu, 2010) se 
consideră că esenţa proceselor de predare și învăţare este comunicarea. Activităţile de vorbire 
şi ascultare devin astfel prioritare. Cei doi agenţi ai procesului de educaţie sunt legați printr-un 
sistem de comunicare reciprocă, evaluarea eficienţei muncii şi a interactivităţii lor neputând 
face abstracție de principiile derivate din comunicare. Este adevărat însă că în timp ce unele 
pun accentul pe procesul ca atare, altele consideră prioritare efectele sau funcțiile comunicării. 
De aici şi orientarea intereselor investigative în problematică spre: verbal sau nonverbal, 
studiul longitudinal al evoluţiei competenţei de comunicare sau transversal, bazat pe surprinderea 
laturii aptitudinale, pe dialog ş.a. 

Sistemele de referinţă fiind aşadar variate, este importantă găsirea acelor strategii, metode, 
tehnici şi criterii de optimizare a comunicării de natură să permită obținerea unor rezultate 
încurajatoare pentru progresul experienţial şi educaţional al omului de azi şi de mâine. 

În acest scop, reținem două modele paradigmatice de analiză şi înţelegere a comunicării. 
Primul, lansat de H.D. Lasswell (1948), ia forma: „Cine spune ce, cui, prin ce canal, cu ce 
efecte?”. Al doilea, lansat de Fr. Balle și ].G. Padioleau (1973), este exprimat sub forma: „Cine 
primeşte ce, în ce ansamblu, cu ce fel de interacțiuni, în vederea căror efecte?” 

Grilele de analiză corespunzătoare acestor două paradigme se bazează pe: 


- analiza de sistem — destinată structurii şi relaţiilor dintre componente; 

- analiza de conţinut — destinată investigării determinanţilor mesajului, în special a codului; 

- analiza de agenți — vizează determinanții şi caracteristicile interlocutorilor sau auditoriului; 

- analiza de control şi reglare - vizează determinanții relaţiilor dintre emisie şi receptare, 
în special regulile tari şi slabe ale feedbackului; 

- analiza de efecte — destinată calităţii influențelor şi transformărilor produse. 


Modelele şi accentele menţionate urmăresc să dezvăluie rețeaua relațiilor dintre gândire 
şi limbaj, să demonstreze că exerciţiile de învăţare a comunicării sociale interumane se 
finalizează, în ultimă instanţă, cu asigurarea formării competenţelor de comunicare în spaţiul 
şcolar şi profesional. 

Competența de comunicare are, în context educațional, statutul de concept integrator, 
unificând elementele din semantica generală, structurală şi pragmatică. Elementele ei structurale, 
transcrise în termeni comportamentali, se pot reduce la: 


+ stăpânirea sistemului limbii — cunoştinţe şi priceperi ce permit realizarea şi înțelegerea 
enunţurilor; 

+ stăpânirea structurii textelor - cunoştinţe, deprinderi şi abilități privind organizarea 
transfrastică, retorică şi argumentativă a secvenţelor de enunțuri; 

+ stăpânirea domeniului referențial - cunoştinţe şi priceperi privind domeniile de experiență 
şi de cunoaștere; 

+ stăpânirea elementelor relaționale - cunoştinţe, priceperi, motivații şi atitudini privind 
strategia comunicării, determinată de poziţia, rolul şi intenţiile participanţilor; 

+ stăpânirea elementelor situaționale - cunoştinţe, priceperi şi valori privind indicatorii 
factorilor fizici, psihologici şi sociali care influențează procesul enunțţiativ; 

+ stăpânirea elementelor şi operaţiilor transformaţionale şi de transfer de la enunţuri izolate 
la ansambluri de propoziţii combinate în text, pornind de a tipologia structurilor semantice, 
gramaticale şi informaționale, de la codificarea şi decodificarea bazate pe reguli tari (de 
echivalență între elementul cert şi cel nou) şi pe reguli slabe sau aproximare (Coteanu, 
1985); 

e înțelegerea comunicării ca parte a complianţei, a managementului clasei, a sănătății mediului 
şcolar (Drumond şi Roach, 2010; Bastable, 2011; Mashatian, 2010). 


V.2. Comunicarea orală. Elemente de psihopedagogia 
oralității 


V.2.1. Determinanţi funcționali 


Studiul limbii şi limbajelor vorbite nu poate să facă abstracţie de rolul pe care şcoala şi 
ceilalți factori educaţionali îl joacă şi-l pot juca în asigurarea unei comunicări orale eficiente. 
Statutul comunicării orale este îndeajuns de consolidat, abordările recente, de ordin 
empiric sau metateoretic, aducând noi contribuţii şi noi adânciri în variatele zone ale 
problemei. 

În ciuda acestui fapt, pedagogia oralităţii este relativ conturată, rațiune pentru care vom 
încerca unele sinteze de natură să ofere temeiuri pentru o mai bună organizare a activităţilor 
educaționale bazate sau orientate spre comunicarea orală, pentru constituirea unor metode 
cu statut distinct în această zonă de interes social din ce în ce mai mare. 

Obiective prioritare în metodologia educaţiei pentru comunicare orală. Educaţia pentru 
comunicare orală vizează în esență două sfere intim corelate: înțelegerea şi exprimarea orală. 
În termeni comportamentali, sistemul metodologic destinat educării/formării competenţei 
pentru comunicare orală urmăreşte ca elevii să fie capabili: să acţioneze în situaţii ce reclamă 
exprimarea orală de idei şi sentimente, fără blocaje generate de inhibiţii involuntare; să 
stăpânească un vocabular adecvat pentru fiecare dintre variatele reflectări şi exprimări ale 
relaţiilor sociale; să atingă o rigoare minim acceptabilă în construcţia frazeologică, evitând 
soluţii de discontinuitate sintactică, elipse sau repetiţii inutile; să dispună de capacităţi 
crescute de reflectare adecvată asupra utilizării potrivite a cuvintelor de legătură; să descrie 
coerent o situaţie, în funcţie de un anumit scop, pe baza observaţiei şi a selecţiei celor 
observate; să stăpânească modurile de organizare expozitivă, precum şi resursele orale şi 
gestuale apte să potenţeze mesajul; să utilizeze diferitele forme de argumentare şi resursele 
didactice corespunzătoare; să exprime concis o părere cu argumentaţia respectivă, prezentând 

diversele fapte concrete, pentru a se putea formula concluzii pertinente; să provoace la 
interlocutori stări cognitiv-afective şi activități adecvate pentru desfăşurarea unei dezbateri; 
să dobândească tipuri specifice de capacităţi analitice şi sintetice necesare comunicării orale; 
să expună, să argumenteze și să dezbată public eficient un discurs; să adapteze structurile 
compoziționale orale retorice: cuvântul, intervenţia, alocuţiunea, toastul, conferința, dezbaterea, 
disertaţia, discursul ş.a. la diferite situaţii şi funcţii ale comunicării — expresivă, empatică, 
conativă, referențială, tranzacțională, de interinfluenţare, persuasivă, socială etc. 


V.2.2. Forme și structuri compoziționale orale 


Între formele şi tipurile de compoziții mai cunoscute — cuvântul, conversaţia, scrierea (Jacobson 
şi Hickman, 2008, cap. 6), intervenţia, alocuţiunea, toastul, conferinţa şi, mai nou, videofonul, 
videoconferința, Internetul, Skype, dezbaterea, disertaţia, discursul ş.a -— se pot stabili hărţi 
şi ierarhii cu grade variabile de complexitate, dificultate şi finalități aparte. Din punctul de 
vedere al caracteristicilor generale, derivate din structura specifică şi mecanismele implicate, 
se pot formula următoarele constatări (Ghiţă, 1985; Swarthout şi Kay, 1999; Rosenbaum, 
2005 ş.a. ): sunt verbale, destinate să fie rostite în fața unui subiect sau a unor grupuri de 
oameni, în funcție de evenimentele care le prilejuiesc; se apelează la procedeele specifice 
tehnicii vorbirii libere, în public, având ca principal obiectiv schimbul de informaţii și idei, 
explicaţia, convingerea auditoriului în legătură cu o anumită temă; utilizează modalități 
variate de expresie: lexicale, sintactice, stilistice etc., adecvate conţinutului comunicării şi 
receptorilor, cât şi mijloace extralingvistice (mimică, gestică, ținută ş.a.), cu efect de influențare 
a calității şi eficienţei comunicării, a dispoziţiei reactive a ascultătorilor (de exemplu, dezacord); 
au o importantă valoare socială şi individuală, contextuală sau oficială; prezintă o structură 
personală, mai puțin formală, dar operațională, normativă şi pregătitoare cu grad crescut de 
generalitate. În principiu, această structură constă în: invențiunea - alegerea, formularea şi 
analiza subiectului, aflarea şi argumentarea ideilor; dispozițiunea - organizarea pe baza unui 
plan foarte bine elaborat a ideilor, argumentelor, probelor şi faptelor; elocuțiunea - dezvoltarea 
ideilor din plan sub forma redactării sau expunerii orale. Structura de desfăşurare este, de 
asemenea, relativ bine sistematizată şi constă în: exordiu (introducere), expunere (tratare sau 
dezvoltare) şi perorație (concluzie sau încheiere). 
Pentru interesul pe care-l reprezintă, detaliem doar trei dintre acestea: 


a) Intervenția. Formă a dezbaterii orale libere şi concise, pe o temă dată (culturală, ideologică, 
ştiinţifică), în prezenţa unui auditoriu interesat, intervenţia exprimă un punct de vedere 
personal al celui ce intervine, cu motivări clare şi convingătoare, cu nuanţe de originalitate, 
abordând un singur aspect, sub forma unei opinii. Aceasta implică o structură simplă: 
introducerea, plasarea opiniei în temă, formularea opiniei, însoţită de câteva argumente 
şi/sau contraargumente, şi o concluzie lapidară. 

b) Alocuțiunea. Formă spontană sau elaborată a unei comunicări orale, scurtă şi ocazională, 
alocuţiunea ia şi forma cuvântului sau a salutului la diferite evenimente. Ea mai are o 
încărcătură afectivă, dar conţine idei adecvate momentului, trăiri emoţionale sincere, 
precum şi o notă de uşoară solemnitate. Se bazează pe mijloace şi efecte retorice. 
Structura ei cuprinde: o formulă de adresare sau introducere, vizând importanța şi 
semnificația evenimentului, cuprinsul (idei, impresii, sentimente), încheierea (urări, 
felicitări, angajamente). 

c) Discursul. Reprezintă o formă extrem de elaborată a unei comunicări oratorice, prin care 
se susține sau se dovedeşte argumentat, în fața unui auditoriu, o problemă sau o temă 
(Ghiţă, 1985). Concept-cheie în lingvistica discursivă şi textuală, discursul presupune o 
abordare academică interdisciplinară, singura capabilă să-i dezvăluie structurile şi 
mecanismele. Într-o astfel de abordare sunt implicate (Tuţescu, 1968): fapte de limbă, 
elemente de logică, de sociologie, de psihologie, de filosofia limbajului şi de teoria 
comunicării. Are la bază un limbaj în acțiune, o construcție de strategii discursive (situație 
de incertitudine, un scop, reguli de joc, succesiuni de reguli logice - ]. Caron, 1978), un 
câmp discursiv cu organizare fluentă, cognitivă şi dinamică, un sistem de relaţii între 
interlocutori și funcţii variate (motivatoare, justificatoare, organizatorice, argumentative). 
Discursul cunoaşte forme şi destinații specifice, după natura temei abordate şi împrejurările 
de producere. Astfel, pot fi discursuri politice, ştiinţifice, culturale, solemne, academice, 
ocazionale ş.a. 


Cerinţele, caracteristicile, conţinutul, structura, formele, mijloacele de realizare şi limbajul 
folosit sunt determinate de o multitudine de factori. De reţinut sunt următoarele două 
aspecte: orice discurs cere o pregătire prealabilă temeinică, un plan logic judicios, în funcţie 
de etapele parcurse (invenţiune, dispozițiune şi alocuţiune); orice discurs are un limbaj 
specific, narativ, cu stil clar, coerent, bogat, nuanţat şi expresiv, conectivitate, cu structură 
pragmatică, intensiv sau extensiv. 

Structura de bază, generativă, a oricărui discurs este următoarea: 


a) Introducerea. Este divizibilă în trei secvenţe: 

+  exordiul (partea de început, de contact), la rândul lui fiind de mai multe feluri: exordiu 
simplu (o introducere cu fraze simple), exordiu „ex abrupto” (patetic, cu atac brusc şi 
puternic al problemei), exordiu insinuant (aluziv, imprecis, general şi uşor ironic) şi 
dezvoltat (detaliat, motivat, cuprinzător); 

+  propozițiunea (tema): constă în anunţarea cauzei pe care o susţine autorul, precum și 
unele puncte mai importante ale acesteia; 

diviziunea: urmăreşte clasificarea subiectului, prezentarea planului de idei, cu toate 
elementele sale, organizarea materialului faptic structurat logic, progresiv şi respectând 
regulile psihologice ale abordării persuasive. 

b) Dezvoltarea sau tratarea. Ca parte centrală a discursului, ea cuprinde mai multe secvenţe: 

+ narațiunea oratorică, în care sunt expuse, detaliat, tema, subiectul, teza susținută; 

e confirmarea, în care autorul prezintă probele, într-o alcătuire logică şi psihologică; 

+ amplificarea retorică, în care se dezvoltă argumentele ce susțin ideile centrale sau 
tezele fundamentale; 

. respingerea obiecţiilor reale sau posibile ale adversarilor. 

c) Peroraţia sau încheierea. Aceasta cuprinde două părți: 

e un scurt rezumat al subiectului, cu prezentarea concluziilor; 

+  perorație, în care oratorul, folosind un text cu încărcătură afectivă mare (patetică), 
urmăreşte să atingă punctul cel mai înalt al sensibilităţii auditoriului, să-l convingă 
de justeţea tezei sau intenţiilor sale. 


Unii autori (Kay, 1977; Schmidt, 1976; Van Dijk, 1978; vezi şi texte online) vorbesc despre 
un model cognitiv, activ şi productiv, al discursului bazat pe înțelegerea esenței mesajului, 
ignorând producţia completă; atenţionând asupra: 

fazelor procesualității acestuia: înţelegerea conținutului pentru a intra în memoria pe 
termen scurt; reprezentarea discursului ca informaţie episodică necesară memoriei pe 
termen lung şi regăsirea şi reproducerea conţinutului informațional al discursului; 

+ analizei contextului în care are loc - ce interacțiuni au loc; ce materiale sunt folosite; ce 
cunoștințe intuitive, explicite, textuale; ce tip de instruire (pedagogică, predare) introduce 
informaţia; 

e tipului de discurs controlat - conversativ, interviu, înlănţuire, dialog cu scenariu, poveste/ 
naraţiune naturală (cotidiană) sau artificială (de exemplu, text literar, istoric, muzical, 
jurnalistic, reclame, scrisori, manuale, rapoarte, interviuri); 

e proprietăților discursului: contextul invocat (cultural, istoric, social), intenţii, scopuri; 
structurile gramaticale, de limbaj, semantică, performanţă în vorbire); alte structuri — 
narative, argumentaţie, stilistică, lexicală, registru sintactic, lungime, complexitate, coerență 
şi complitudine; proprietăți interacţionale - individuale, de grup, colective; performanțe 
în prezentare - gesturi, limbaj, paratextuale etc. 


Exemplificăm un asemenea moment cu un citat dintr-un înflăcărat discurs intitulat 
„Patrie şi patriotism”, rostit de scriitorul Barbu Delavrancea în ziua de 24 ianuarie 1915, la 
Ateneul Român din Capitală: 


Copii, ce e patria, ce e patriotismul? Ce este acest sentiment care răscoleşte puterile din om şi, în 
anumite clipe, îl ridică mai presus de existenţa lui şi-l face să moară de bunăvoie pentru liniştea şi 
mărirea unor urmași pe care nu-i cunoaște şi nu-l vor recunoaşte? 

Patria este înlăuntrul nostru şi o ducem cu noi peste țări şi mări, şi numai când suntem departe şi 
în singurătate ne trec fiori amintindu-ne de unde ne-am rupt, şi nu găsim mângâiere decât în restriște 
şi în lacrimi. Patria nu e pământul pe care trăim din întâmplare, ci numai pământul plămădit în 
sângele şi întărit cu oasele înaintaşilor noştri. 


V.2.3. Condiţii și particularităţi ale comunicării orale 


A discuta despre condiţiile şi factorii ce permit o eficiență crescută a comunicării orale înseamnă 
a surprinde câteva dintre constrângerile şi specificul la care trebuie să se supună metodele de 
comunicare orală pentru a asigura o transmitere şi o receptare optimă a mesajelor. 

În schema generală a comunicării, strategiile şi metodele destinate să o facă mai eficientă 
vor satisface câteva reguli sau condiții (Mouchon şi Fillol, 1980, p. 20). 

e Condiţia 1. Metodele vor fi concordante contextului și valorii spaţiului sociocultural 
în care se mișcă agenții educaționali (fidelitatea faţă de adevăr, concepţia despre lume, om 
şi societate, ideile cu privire la progresul societății, tabla de interese prioritare etc.). 

e Condiţia 2. Metodele vor respecta parametrii distanței optime între agenţii comunicării 
educaţionale, asigurându-se atât condiţia vizualizării, cât şi percepţia interlocutorului. 

Calitatea percepţiei variază după tipul distanţei dintre interlocutori. Percepția distanțelor 
variază în funcţie de auditoriu, care generează şi judecăţi cu valoare psihologică specifică — 
deferență, camaraderie, politeţe, care dau şi un mesaj pentru competenţă (Lakoff, 1979, 
1990); pentru stil (Tannen, 2005). 

Tipurile de distanţe spaţiale şi sociale ale valorilor caracteristice (Hall, 1969; Leech, 1983; 
Held, 2005; Rygg, 2012): 


Învățarea prin comunicare. Strategii, metode și tehnici de comunicare eficientă 247 





- distanța intimă, de cca 45 cm, asigură o comunicare naturală, prietenească, chiar 
camaraderească; 

- distanța personală, de la 0,45 m la 1,25 m, permite o comunicare educaţională optimă, 
este tipic didactică, separaţia profesor-elev fiind clasică; 

- distanța socială, de la 1,20 m la 3,60 m, este specifică grupurilor şcolare şi recomandată 
comunicărilor de acest gen; 

- distanța publică, de la 3,60 m la 30 m, în care se constituie grupul auditor, relația de 
comunicare fiind informativă. 


e Condiţia 3. Metodele vor valorifica particularităţile sursei emițătoare de mesaj. Între 
acestea, se pot menţiona ca esențiale următoarele (Duval şi Michaud, 1970, pp. 232-234): 


a) Gestica. Exprimând mai ales stările afective, se impune să fie atent controlată, pentru 
a diminua frecvenţa gesturilor parazite sau inadecvate şi a le potența pe cele care nuanțează 
expresiile lingvistice, conferindu-le sensuri distincte de cele literare, cu influență puternică 
asupra auditoriului. 

Limbajul gestual reprezintă, în acest caz, un auxiliar al limbajului sonor, completându-l 
sau subliniindu-l în planul convențiilor sociale. Arta gestului constituie, fără îndoială, o parte 
componentă importantă a educaţiei retorice, asigurând un transfer de la imaginea acustică 
la cea vizuală, păstrându-se însă conţinutul reflectoriu. Ceea ce recomandă utilizarea limbajului 
gestual ca o condiţie necesară în comunicarea orală sunt legităţile oricărei comunicări 
eficiente. Avem în vedere legea economiei, caz particular al legii maximului de informaţie, 
care impune realizarea unei comunicări optime cu un efort cât mai mic, şi legea specializării, 
care impune o diviziune a reflectării, în sensul că părțile mobile ale corpului vor asigura 
descrierea, expunerea, iar faţa şi corpul, afectele. 

Existenţa unei mari diversităţi a gesturilor şi emergenţa lor: mână, corp, cap etc., precum 
şi modelele culturale asociate fac dificilă clasificarea acestora. Pentru scopul analizei noastre, 
reținem o primă clasificare propusă de P. Ol&ron (1952), Kenvom (2004), McNeill (2005), 
Corbalis (2010): 


e gesturi indicatoare sau deictice, simple ca structură și sens, primare ca aspect logic, limitate 
ca sferă de cuprindere, cu o oarecare doză de ambiguitate, constând în indicarea obiectului, 
a însuşirilor acestuia cu mâna; 

e gesturi imitative sau descriptive, utilizate pentru a exprima fiinţe, obiecte, însușiri, acţiuni, 
cu rol de reproducere, personificare şi aluzie, divizate în gesturi desenatoare, în aer, şi 
gesturi plastice-imitatoare; 

e gesturi simbolice, convenționale, acomodante, de tip activ, sugestive şi încărcate de afectiv, 
utilizate pentru a transmite o idee în mod mijlocit, motivarea fiind cel mai adesea 
metaforică, iar convenţionalul legăturii dintre noţiuni şi gest fiind mult mai evident (de 
exemplu, negație-afirmaţie, adevăr-minciună, viață-moarte etc.). 


O altă clasificare operaţională (propusă de A. Rabanales), având la bază criteriul scopurilor, 
face distincție între gesturi expresive, codificând afectele; gesturi comunicative — descriptive, 
indicatoare şi simbolice; gesturi active, pragmatice — descriptive, indicatoare şi simbolice. 

Deoarece are o valoare practică, semnalăm şi clasificarea (propusă de E. Coşeriu, 1987) 
ce face distincţia între gesturile preintenționale şi intenționale, subdivizate în gesturi practice, 
expresiv-artistice, contextuale, comunicative (reprezentare, limbaj). 

b) Elemente prozodice. Dintre acestea, menţionăm vocea şi viteza vorbirii. Vocea se 
caracterizează prin: tonalitate (nuanțele fiind: groasă, obositoare pentru cel care vorbeşte; 
nazală, obositoare pentru cel care ascultă; uşor mascată, recomandată pentru ambii parteneri); 
intonație (ca vibraţie melodică a vocii); intensitate — slabă, medie sau forte. 

La fel de importantă este viteza vorbirii, exprimată ca raport între numărul de cuvinte şi 
timp, în secunde, măsurând durata totală a producției comunicării (vezi Anexa 1). Viteza se 
măsoară prin trei indici: durată — număr de silabe sau cuvinte pronunțate într-o unitate cu 
sens; debit — ale cărui clase progresive sunt: lent (enervant și supărător), mediu şi rapid (de 
cca 10 silabe/sec.). Debitul adecvat este de 5-6 silabe pe secundă, cu interval de separație de 
cca 0,5 sec. între cuvintele-cheie, cu distribuţie echilibrată, cu unele ruperi şi variaţii de 
debit, în funcţie de nuanţa gândului, de intonaţie, de tipul comunicării (de exemplu, în 
conversaţia prietenească, media este de cca 200-250 de cuvinte/minut), de mărimea auditoriului 
(pentru un auditoriu larg, debitul va fi sub media de 120-150 de cuvinte pe minut); pauzele, 
ca moment de linişte între lanţuri verbale, ca întreruperi ale continuumului sonor. Pauzele pot 
fi lungi (exprimă stări de incertitudine sau efecte retorice), medii (cu rol demarcativ, de 
secvenţionare, decupare sau valoare de organizator) şi scurte (însoțesc fenomenele respiratorii). 





NOTĂ: Cercetările efectuate de specialiști ai Institutului de Cibernetică din Paderborn, menţionate 
de revista Frankfurter Rundschau, au demonstrat următoarele: jumătate din totalul oamenilor 
maturi nu pot sesiza sensul unor fraze orale dacă acestea conţin mai mult de 13 cuvinte; 
înțelegerea se realizează cu mari dificultăţi dacă o frază durează, fără pauze, mai mult de 
5,5 secunde; copiii de 7 ani au greutăţi în înțelegerea frazelor alcătuite din peste 8 cuvinte; cca 
o treime dintre adulți uită începutul unei fraze dacă se rostesc fără întrerupere 14 cuvinte; dacă 
fraza rostită conţine peste 18 cuvinte, auditoriul receptiv se reduce la cca 15%; viteza vorbirii 
unui om care se vrea înțeles nu trebuie să depășească 2,5 cuvinte/sec. 








c) Respirația. Este unul dintre factorii importanţi ai comunicării, fiind constatat faptul 
că auditoriul are tendința de a se adapta ritmului respirator al celui care vorbeşte. 


d) Punerea în relief - accentele. Acestea reprezintă matricea lingvistică propriu-zisă sau 
discursul propriu-zis. De tip narativ, descriptiv sau argumentativ, discursul este centrat fie 
pe locutor, cu funcţii narative şi analitice, fie pe interlocutor, cu funcţii persuasive, informative, 
argumentative, fie pe relaţia locutor-interlocutor, urmărind reglarea relaţiilor interpersonale 
(Richterich şi Scherer, 1975). 

În matricea lingvistică astfel înțeleasă se evidenţiază rolul şi particularitățile de asamblare 
şi funcționare ale cuvintelor, în special articularea, pronunția, intonaţia, accentele, înlănțuirea 
cuvintelor în frază, ritmul şi muzicalitatea cuvintelor. 


e) Stilul. Concept sintetic, stilul defineşte unitatea şi armonia tuturor elementelor sus-mențio- 
nate, ale căror caracteristici frecvent solicitate sunt inteligibilitatea, varietatea, punerea în 
relief, simplitatea, claritatea, omogenitatea, textualitatea, sincronizarea şi personalizarea fiecărui 
act de comunicare. 

O sinteză a combinatoricii caracteristicilor comunicării şi a efectelor lor (Ehninger, 
Gronbeck şi McKerrow, 1982) poate fi urmărită în tabelul V.1. Pentru o înțelegere mai 
nuanțată a problemei stilului în contextul asimilării metodelor eficiente de comunicare orală, 
se pot construi variate jocuri-experienţă destinate descrierii principalelor stiluri de comunicare 
(spre exemplu, stilurile psihologic, gramatical, logic şi ludic). 

Tabelul V.1. Caracteristici vocale și efectele lor asupra receptării mesajului oral 
(după Ehninger, Gronbeck şi McKerrow, 1982) 









































































Efecte Ablitatea de: 
comunicaționale „3 
i = 
E g 
a = A. 
sa 9 a "5 RSI 
g _ a go a 
EI E ER= 5 e 5 2 
Caracteristici & i = a. = a e = = 
vocale je p> să a E A a 
Inteligibilitate 
SE XXX X XX 
tărie 
viteză (ritm) XXX XXX XXX 
articulație XXX XX X XXX 
pronunție XXX X X XXX 
Varietate 
- XXX XX XXX XXX 
ritm 
forță X XXX XX XXX XX 
durată XX XXX XX 
Accent/relief 
— XX XXX XX XXX XX 
subliniere 
pauze X XX XXX XXX 
Legendă: XXX - foarte important; XX - relativ important; X - importanță mică. 





+ Condiţia 4. Metodele vor ţine seama de particularităţile receptorului. Din perspectiva 
acestei condiţii, în literatura de specialitate (Willson, 2010; Covey, 2008; Goyer da Silva, 
2014) se consideră că adulţii au, spre exemplu, în peste 70% din timpul lor statut de receptori 
sau ascultători activi. La elevi, această cifră coboară la cca 57%, iar pentru unele situații din 
învățământul superior, procentul poate urca până la 90%. Deducem de aici că particularitatea 
fundamentală a unui interlocutor sau a unui auditor va fi conectată ascultării. În procesul 
ascultării se pot identifica trei niveluri. La primul nivel se situează auzirea (fenomen fizic şi 
fiziologic), care reprezintă perceperea nediferențiată de sunete şi zgomote, fără participarea 
gândirii. La al doilea nivel, ascultarea propriu-zisă, care presupune concentrarea atenției şi 
prezenţa gândirii; iar la cel de-al treilea, audierea, care implică ascultare, dar şi înțelegerea 
specifică, profesională a unui mesaj. Pentru a ajunge la nivelul al treilea, elevii trebuie să fie 
învăţaţi să se concentreze, să fie deprinşi să se detașeze de propriul eu, intrând în rezonanță 
cu cel care vorbeşte prin a fi activ, a reflecta, a parafraza, a pune întrebări, a fi prompt/empatic 
în relația cu celălalt, a procesa şi a sintetiza, a utiliza şi limbajul corporal. 

Ascultarea activă reprezintă una dintre calitățile umane insuficient educate. Cercetările 
au demonstrat că într-un proces de comunicare între doi parteneri, interlocutorul reține cca 
o treime din ceea ce doreşte locutorul să-i comunice. 

Pierderile se explică prin filtrele şi decalajele apărute între ceea ce se doreşte să se 
comunice, ce se comunică în mod real, ce aude receptorul, ce ascultă, ce înțelege şi ce reţine, 
în final, din comunicarea iniţială. 

+ Condiţia 5 (corolar). Metodele vor ţine seama de finalităţile şi conţinutul comunicării, 
în strânsă corelaţie cu specificul manifestărilor conştiinţei şi conduitei de grup. 

Analiza variatelor tipuri de comunicare ne conduce la identificarea unor structuri metodo- 
logice şi acționale diverse, examinate în literatura de specialitate (vezi Benerjee et al., 2014; 
McNair, 2003; Denton şi Woodward, 1998). Pentru a da un caracter exemplificator acestei 
probleme, ne vom opri analiza la comunicarea politică, unul dintre cele mai complexe şi mai 
dificile comportamente ale comunicării sociale în cadrul grupurilor umane. Se apreciază că 
dimensiunile comunicării politice sunt optimizabile în măsura în care se cunosc şi se controlează 
principalele lor variabile structural-funcționale. 

Scopurile. Acestea sunt identificabile în: crearea unei imagini globale asupra contextului 
social în care există şi se manifestă grupul; definirea şi conştientizarea intereselor specifice 
respectivului grup; descrierea în termeni operaționali a structurilor atitudinale ce vor fi 
sensibilizate şi modificate (să crească receptivitatea la informația politică). 


V.2.4. Soluţii normative pentru creșterea eficienţei 
comunicării orale 


Pentru realizarea unui maxim de ascultare, se impune atât educarea unor capacităţi specifice, 
cât şi respectarea câtorva principii, norme şi reguli. Menţionăm că prezentarea lor nu urmează 
nici o ierarhie şi că educarea şi respectarea lor reprezintă condiţii minimale pentru o eficiență 
crescută a comunicării orale, a asimilării bazelor pentru o competenţă reală în materie de 
comunicare. 


e Creaţi-vă o stare de spirit favorabilă ascultării. 

e  Încercaţi să aveţi permanent o atitudine activă, marcată de unele intervenţii-cheie sau de 
fixări parțiale, pentru retenția esenţialului. 

+  Concentraţi-vă şi focalizaţi-vă atenţia asupra esenţialului, dar şi asupra unor amănunte 
cu valoare psihoafectivă recunoscută. 

e  Stabiliți-vă şi menţineţi-vă obiectivele comunicării personale în raport cu conţinutul 
mesajelor emise de alți parteneri. 

+  Cunoașteţi-vă și valorificaţi-vă filtrele de ascultare - emoțională, semantică, persuasivă, 
interpersoanlă etc. 

+  Exersaţi-vă memoria pentru a menţine fidelitatea celor ascultate, fără perturbări datorate 
puternicei influenţe pe care v-o poate induce modelul comunicării scrise. 

e  Sincronizaţi spaţial şi temporal receptarea cu emisia mesajului. 

+  Exersaţi-vă capacităţile auditive pe direcţia înţelegerii cuvintelor (semnificaţia şi sensurile 
lor în circulaţie), înţelegerii obiectivelor (la cunoaşterea lingvistică se adaugă sesizarea 
relaţiilor obiectuale extralingvistice), precum și a înţelegerii logice, rezultat al acțiunii 
proceselor cognitive. 

+  Combinaţi receptarea auditivă cu unele suporturi vizuale, ceea ce presupune exersarea 
acestei capacităţi prin detașarea și perceperea pur auditivă a vorbirii. 

+  Apelaţi sistematic la suporturile ascultării inteligente - înțelegerea pronunției, a sensului 
şi relaţiilor, a esenței comunicării monologate şi a celei dialogate. 

e La început, concentraţi-vă pe relaţii lingvistice discursive care conţin în exclusivitate material 
lingvistic cunoscut şi apoi, progresiv, pe relaţii ce angajează materialul lingvistic nou. 

+  Exersaţi-vă deprinderile de ascultare începând din clasele mici, acordând atenţie obiectivelor 
şi activităților bazate îndeosebi pe exerciţii ce urmăresc: formarea capacităţii de percepere 

corectă a sarcinilor; dezvoltarea şi cultivarea vocii clare, curate, cu evitarea situațiilor 
care cer să se recurgă frecvent la repetarea aceloraşi fraze pentru a vă face înțeles; 
ascultarea unor surse informative diferite - discursuri, benzi, radio, spectacole etc.; 
cultivarea discuţiei, a dialogului, cu reproducerea celor discutate în fața colectivului; 
dictarea orală a temelor pentru acasă; încurajarea şi aprecierea celor ce posedă calități 
de ascultare; cunoașterea calităţilor unui bun ascultător ş.a. 


Drept mijloace de realizare a obiectivelor formulate, menţionăm: folosirea dictării şi 


autodictării, a jocurilor de rol sau dramatizatoare, a exerciţiilor destinate concentrării pentru 
ascultarea cuvintelor, precum şi de redare în aceeaşi ordine, respectându-se frecvența enunțării 
de un cuvânt/secundă, după terminarea citirii listei de cuvinte propuse. În această situaţie, 
se poate porni de la două cuvinte şi, treptat, se adaugă câte unul după fiecare reproducere 
corectă, întărindu-se şi corectându-se răspunsul. 


Se recomandă ca în astfel de exerciţii cuvintele să nu aibă legătură directă unele cu altele. 
Exersaţi-vă capacităţile de exprimare verbală prin: intercalarea activităţilor scrise cu cele 
orale, sesizând plăcerea conversaţiei, pentru a se ajunge la creaţia orală; alternarea modurilor 
de exprimare a unei idei, intenţii sau a unui răspuns — dialog, expunere, narare, compunere, 
corespondenţă, reportaj, anchetă, comutându-vă şi stilurile de exprimare pe măsura 
stăpânirii proceselor de comunicare ş.a. 

Antrenaţi-vă şi pentru rolul de participant ascultător. Acesta presupune o dublă responsabilitate. 
În primul rând, înțelegerea următoarelor chestiuni: ce se doreşte să se obțină de la 
dumneavoastră ca ascultător; care sunt principalele idei ale vorbitorului; care sunt modelele 
de organizare a mesajului şi ce anume ar putea fi utilizat; ce materiale-suport ar putea fi 
reținute şi utilizate mai târziu; în ce măsură sunt vizate propriile dumneavoastră cunoştinţe, 
experienţe, convingeri, valori ş.a. În al doilea rând, presupune evaluarea, adică formularea 
unor judecăţi de valoare cu privire la: importanța comunicării respective, natura scopului 
general şi a celui specific; formularea explicită a mesajului, pentru a fi înțeles şi convingător; 
credibilitatea vorbitorului; starea afectivă a vorbitorului în relaţiile cu auditoriul; posibilele 
contradicții şi corelaţii între mesajul verbal şi cel nonverbal, cu sesizarea mesajului real 
şi a celui aparent; măsura în care sunt afectate convingerile proprii; posibilitățile de 
acțiune, ca rezultat al acceptării sau respingerii mesajului transmis ș.a. 

În rolul de vorbitor şi interlocutor gândiţi-vă atent la paşii esenţiali pe care îi parcurgeți 
în comunicare. În principal, aceştia vor fi: despre ce veți vorbi, presupunând selecţia și 
determinarea subiectului; precizarea scopului general şi a celui special, adică a ideii 
centrale şi a tezei; stabilirea particularităţilor auditoriului; analiza situaţiei sau evenimentului 
care ocazionează dialogul, expunerea, discuţia; asamblarea ideilor şi a materialelor auxiliare; 
stabilirea priorităţilor şi a alternativelor de dezvoltare a problemelor. 

Determinaţi ce comportamente urmează să reproduceţi sau să modificaţi prin comunicare, 
în special la nivelul informării, convingerii, atitudinilor şi impulsionării la acţiune. 
Analizaţi cu atenţie caracteristicile auditoriului. Se va ţine seama de următoarele: auditoriul 
este constituit din individualităţi, dar cel mai adesea el reacționează ca o colectivitate; 
unele aspecte ale auditoriului sunt lesne de stabilit, cum ar fi numărul participanților, 
diferite grupuri de vârstă, sex, grad de instruire, uneori chiar fundamente culturale; mai 
greu de surprins sunt tendințele psihologice, cum ar fi ce atitudini au față de eveniment 
sau față de unele idei particulare, ce valori generale apreciază ş.a., date pe care nu le 
putem aproxima decât prin inferenţe psihologice. 

+ Regulile generale ce vor fi respectate aici sunt: 

- dacă grupul este mare, se vor crea (mental) subgrupuri de audienţă, oferindu-le direct 
argumente, astfel încât să se ajungă la o identificare mai uşoară, dar puternică a 
subgrupurilor cu zone de interese proprii; 

- criteriile de grupare vor putea fi vârsta, sexul, nivelul de instruire, structurile motivaţionale 
de bază ş.a. 

Pentru fiecare criteriu se vor avea în vedere câteva elemente de psihosociologie. Astfel, 
cu privire la vârstă, se constată că: interesele variază cu vârsta, tinerii, adulții şi vârstnicii 
neavând aceleaşi probleme; adulţii sunt în general mai puţin autocentraţi decât tineretul 
şi vârstnicii; cu vârsta, oamenii tind să fie mai prudenţi, comportamentul este observabil 
în atitudini, convingeri, în deschiderea la nou, la inovaţie; activismul social-politic variază 
de asemenea cu vârsta, tinerii fiind mult mai puţin conservatori decât vârstnicii. 
Cu privire la sex, este dificil de făcut generalizări. Totuşi, nu poate fi eludat faptul că 
există diferenţe între bărbaţi și femei. Spre exemplu, unele cercetări au arătat că femeile 
sunt mai uşor de convins decât bărbaţii, sunt mai deschise la presiunea grupului, au o 
doză mai mare de atitudini umanitariste. În general, interesele sociale ale bărbaţilor şi 
femeilor sunt determinate de rolurile pe care aceștia le au în societate, în familie, în 
instituţiile de muncă. 
Cu privire la nivelul de instruire se cunoaşte că: subiecţii mai bine instruiți au o rezistență 
mai mare la argumente afective, au atitudini, convingeri și valori mai stabile, au o dorință 
mai mare de informare la zi, sunt mai participativi la evenimente, îşi exprimă atent şi îşi 
apără opiniile şi interesele, reacționează mai prudent la valorile social-politice şi ideologice. 
Cu privire la structurile motivaționale favorabile acţiunii, se acceptă că: ele variază după 
natura şi forţa intereselor, nevoilor, trebuințelor, aspirațiilor, așteptărilor şi idealurilor; 
se poate vorbi totuși de o posbilă ierarhizare a motivaţiilor, cea psihologică, umanistă, 
propusă de A.H. Maslow (1970), având un statut recunoscut. Ea este subdivizibilă în 
următoarele clase sau categorii: fiziologice (de menţinere a echilibrului organismului - hrană, 
îmbrăcăminte, adăpost), de securitate (nevoi, condiţii sociale, de protecţie, legalitate, ordine, 
stabilitate), de apartenență şi afecțiune (în familie, prietenie, apartenenţă la grup), de stimă 
(respect faţă de sine, autoapreciere, încredere, putere, prestigiu ș.a), de autoactualizare (valori 
de cunoaștere, adevăr, bunătate, frumusețe, perfecțiune, plăcerea jocului, realizări etc.) ş.a. 
Regulile recomandate aici vizează: evitarea, pe cât posibil, a motivaţiilor care stresează, 
provoacă stări de respingere sau ridică obiecții; folosirea unor combinaţii de motive larg 
acceptate de participant; utilizarea unor repertorii largi de motive, din care să nu lipsească 
cele etice (morale) ce dispun de o puternică forță de inducere comportamentală; recurgerea 
la diferite strategii de sprijin, care pot amplifica, justifica sau clarifica unele stări atitudinale 
sau chiar opțiuni valorice. 

Dintre strategiile/metodele care s-au dovedit eficiente, menționăm: explicația (face mai clară 

natura conceptelor, proceselor, scopurilor, oferind o bază raţională greu de contestat, prin 

răspunsurile date la întrebări cum sunt: de ce?, cum?, ce?); analogia/comparaţia (figurativă 
ori literară, presupune o relaţie între ce este cunoscut şi ceea ce nu este cunoscut); ilustrarea sau 
exemplificarea, cu următoarele tipuri: ipotetică (o narațiune imaginară), factuală (eveniment), 
exemplu (instanţă specifică), statistică (mărimi, tendinţe de evoluţie); mărturia; elementele 
repetitive (iterative); canalele de informare (mass-media) etc. 

e  Stabiliți-vă un protocol al condiţiilor de proiectare şi desfăşurare a expunerii orale. Un 
model posibil ar putea fi dat de următoarea succesiune nealgoritmică de elemente şi 
operaţii: 

Titlul expunerii. 
Subiectul. 
Scopul general. 
Scopul specific. 


La nivelul secvenţelor listate sunt importante următoarele operaţii: 


Ip 


Determinaţi scopul general al discuţiei pentru fiecare subiect selectat, cu: a) limitarea 

subiectului în funcție de timpul disponibil şi cu cerinţele de asigurare a unității și 

coerenţei; b) exprimarea scopului specific, în termenii unui răspuns exact pe care îl 

aşteptaţi de la ascultători. 

Dezvoltaţi principalele linii ale proiectului-schiţă, cu: a) listarea ideilor principale pe 

care doriţi să le acoperiţi; b) aranjarea acestor idei potrivit cu metoda aleasă, cu 

motivele şi modelele de organizare/grupare a ascultătorilor; c) aranjarea ideilor subordo- 

nate pentru a ne apropia de cele principale; d) utilizarea unor materiale auxiliare 

suport, necesare amplificării sau ameliorării ideilor expuse; e) revederea schiţei proiectului 

stabilit inițial. 

Realizaţi proiectul-schiţă în forma finală, cu: a) scrierea ideilor sub forma propoziţiilor 

complete, dar concise, direct orientate spre a fi adresate ascultătorilor; b) scrierea 

ideilor subordonate celei principale, sub forma enunţurilor complete sau a sintag- 

melor-cheie; c) utilizarea unor materiale-suport adecvate şi variate ca factură; d) revederea 

schiţei pentru a-i da cea mai bună formă şi a fi integrală. 

În continuarea modelului, adăugăm: 

Specificul auditoriului; 

Analiza evenimentului sau ocaziei, cu precizarea: 

— naturii acestuia; 

- regulilor restrictive de desfăşurare şi de timp; 

- consecințelor; 

- mediului fizic. 

Analiza auditoriului, în special: 

- compoziţia — 1. mărime, 2. vârstă, 3. sex, 4. ocupaţie, 5. nivel de instruire, 6. calitatea 
oficială a unor participanţi, 7. baze culturale; 

- cunoaşterea subiectului — participanţii au: 1. cunoştinţe specializate, 2. cunoştinţe 
generale, 3. cunoştinţe sumare; 

- convingeri, atitudini, valori: 1. social-politice, 2. profesionale; 3. economice; 

- atitudinea faţă de vorbitori; 

- atitudinea faţă de subiect; 

- atitudinea față de scopul expunerii. 

Adaptări anticipate la auditoriu şi ocazie: 

— discuţie introductivă; 

— păstrarea limbajului pozitiv, dar nu prea puternic, pentru a nu polariza ascultătorii 
neutri sau nedeciși; 

-  sublinieri iniţiale ale valorilor pentru diferite categorii de ascultători; 

-  arătaţi baza comună a cunoaşterii tuturor participanţilor, demonstrând cum se 
poate obţine un maximum de participare cu un minimum de efort şi timp; 

-  pregătiți-vă să răspundeţi la posibilele întrebări ale celor interesaţi. 

- propuneţi, dacă este cazul, şi un program de dezvoltare sau de ameliorare a 
problemei; 

- construiți câteva formule de adresare cu mulțumiri pentru atenţia, motivaţia şi 
premisele pozitive asigurate discuţiei, expunerii, comunicării orale sincere. 


+  Adaptaţi structura expunerii la auditoriu, pornind de la organizarea bazelor psihologice, 
generalizatoare, anticipative şi coerente mediului, variate ca natură şi orientate spre problemele 
de interes major. Se va avea în vedere crearea momentelor de: atenţionare (trezirea interesului 
şi dorinţei de ascultare-receptare prin noutate, proximitate, familiaritate, umor); satisfacere 
a nevoilor şi aşteptărilor ascultătorilor (se propun soluţii, planuri de acţiune); vizualizarea 
rezultatelor (prin descrieri verbale şi acțiunea propriu-zisă, dacă este posibil). 

+  Acordaţi atenţie începutului expunerii orale, utilizând metode şi mijloace adecvate 
subiectului, ocaziei, evenimentului. Se recomandă: metoda acordului personal; procedeul 
aluziv; tehnica întrebărilor retorice; tehnica faptelor-şoc; relatarea anecdotică; tehnica ierarhiilor 
ipotetice; metoda falsei ipoteze ş.a. 

+  Acordaţi atenţie finalului expunerii orale, lăsând participanţilor o imagine clară despre 
ceea ce aţi vrut să comunicaţi, să se ştie, să simtă sau să facă. În acest sens, se indică: apelul 
afectiv şi rațional la responsabilitatea participanţilor; sublinierea punctelor sau ideilor importante; 
impactul persuasiv al ideilor concluzive; revenirea la forța incitativă a celei mai importante 
idei; invocarea unor rațiuni/argumente în plus (aflate în rezervă), destinate acceptării ideilor 
comunicate; sublinierea intenţiilor/contribuţiilor personale. 

e  Utilizaţi un limbaj adecvat comunicării eficiente, caracterizat prin acuratețe, simplitate, 
accesibilitate, precizie, concretețe, semnificaţii specifice. Dintre tehnicile de realizare, mai 
cunoscute sunt: reiterarea comunicării prin refrazarea ideilor, prin reexaminarea acestora 
din mai multe puncte de vedere; tehnicile conotative; tehnicile imaginării vizuale (culoare, 
mişcare), auditive, gustative, olfactive, tactile, kinestezice, organice (de exemplu, forme), care 
induc, indirect, stări afective sau reacții pozitive; tehnica utilizării limbajului metaforic, bazat 
pe procedeele analizei tematice etc.; tehnica limbajului nonverbal eficient etc. 

+  Cunoaşteţi-vă personalitatea, în special structurile aptitudinale, atitudinale şi tempe- 
ramentale. Aveţi în vedere, în mod deosebit, ce fel de persoană sunteți: liniștită, reticentă 
sau extravertă; dacă vorbiţi uşor sau mai greu în public; dacă puteţi sau nu controla auditoriul 
pentru a crea o anumită distanță afectivă şi spaţială; dacă puteţi controla relaţia cu publicul 
prin ton, umor, informaţii credibile, gesturi descriptive, convenţionale, simbolice ş.a. 


Din cele expuse mai sus rezultă că limbajul oral şi comunicarea orală sunt oarecum privilegiate. 
Aceasta în special datorită supleţei canalelor naturale existente, precum şi unei doze mai reduse 
de control în timp. Dar tocmai de aici rezultă şi limitele lor. Compensările de tip formativ sau 
informativ vor fi realizate prin cealaltă formă de comunicare, şi anume cea scrisă. 


V.3. Comunicarea scrisă 


V.3.1. Text și competenţă comunicativă textuală 


Spaţiul comunicării umane trebuie privit prin prisma laturii sale obiectivizate, materializate 

într-un sistem codificat, într-o sinteză a limbajului oral şi a celui exprimat într-un text. 
Comunicarea scrisă are, ca şi cea orală, restricţii de utilizare, presupunând cunoaşterea 

unui cod specific de către cel care face apel la ea. Trebuie să se aibă în vedere raportul optim 

dintre informaţie şi timp (maximum 40-50 biţi/sec.), dintre necesar şi redundant, dintre 
transinformațional şi productiv informaţional. 

Raportat la aceste trei condiţii, actul învățării de a ne exprima în scris rămâne unul dintre 
cele mai durabile, mai puternice şi mai pline de responsabilități. Mesajul scris nefiind însoțit 
de un alt mijloc care să-l facă înţeles, implică un control foarte exigent privind informaţiile, 
faptele şi argumentele date. Pe scurt, întregul sistem de referință oferit destinatarului trebuie 
să fie suficient pentru comunicare. 

Pornind de aici, vom înţelege mai bine nevoia precizării, fie şi succint, a obiectivelor 
comunicării scrise, în cadrul cărora înțelegerea ocupă locul central. Astfel, vom socoti 
importante următoarele: perceperea diferitelor niveluri de abstractizare ale variatelor tipuri 
de limbaj; înțelegerea raporturilor dintre valorile lexicale şi cele sintagmatice; cunoaşterea 
şi aprecierea valorii semnelor de punctuație şi a celorlalte mijloace grafice; surprinderea şi 
aprecierea corectă a valorilor contextuale; distingerea între esenţial şi accesoriu într-un text 
scris; însuşirea tehnicilor de lucru bazate pe informaţii scrise - dicționare, cărți, grafice, fişe etc.; 
stăpânirea tehnicilor de formulare a întrebărilor, pornind de la o informaţie; abilitatea de a 
rezuma şi formula o concluzie; integrarea în experienţa proprie a cunoştinţelor dobândite prin 
informaţie scrisă etc. 

Realizarea progresivă a acestor obiective se subordonează acțiunilor de formare şi dezvoltare 
a conceptului de competență în exprimarea/comunicarea scrisă, situat firesc în contextul 
competențelor educaţionale prioritare. Referitor la competenţa de exprimare scrisă, apreciem 
că importante ar fi următoarele obiective sau sarcini: dobândirea indispensabilei clarități 
caligrafice; formarea, pe baza ortografiei, a unei percepții sigure a fenomenului de accentuare 
a cuvintelor, cu consecinţele lui lexicale, gramaticale şi ritmice; utilizarea semnelor de punctuație, 
astfel încât să se pună în relief unităţile de sens şi ierarhizarea lor în comunicare; exprimarea 
aceluiaşi conţinut sub diferite forme, în scopul adaptării vorbirii la receptor, la esenţa mesajului 
şi la situaţia în care se produce; stăpânirea diferitelor forme de alocuţiune - descriere, 
naraţiune, dialog etc., cu adaptări expresive personale; redarea ordonată şi coerentă a conţinutului 
cultural însuşit; achiziționarea capacității de a reacționa pozitiv, prin intermediul comunicării 
scrise, la orice solicitări sociale; exprimarea reflecţiilor critice în privinţa utilizărilor lingvistice 
proprii, cu posibilitatea de a fi corectate şi autocorectate permanent. 

Rezultatul obiectivării competenţei de exprimare scrisă îl reprezintă textul. E este apreciat 
drept cea mai generală expresie a comunicării scrise, care modelează, printr-o organizare 
specifică, ansamblul datelor şi operaţiilor ce configurează competența comunicativă textuală. 

Prin competență comunicativă textuală se înţelege acea abilitate umană de a produce și a 
înțelege texte, de a exprima într-o manieră potrivită situaţiei comunicative universul lingvistic 
şi extralingvistic gândit. Elementele operatorii se vor regăsi în următoarele categorii de reguli: 
pragmatice, ţinând cont de comunicabilitatea scrisă (interacțiuni, intenții, reacții), semantice 
sau de coerenţă textuală (structura textului) şi sintactice sau de ordine secvențială a claselor 
şi unităţilor în structuri cu sens. 

Valoarea ordinii de succesiune în comunicarea scrisă rămâne următoarea: pragmatic — 
semantic - sintactic. Ele definesc până la urmă calitatea culturală a unui text. 

Identitatea actului de comunicare scrisă este, oricum, distinctă de cea a comunicării orale. 
În principiu, identitatea este dată de specificitatea rolurilor comunicative emițător-receptor, 
de valenţele factorului timp, de constantele spaţiale ale situației comunicative şi de coerenţa 
tematică şi textuală a comunicării. 

Mecanismele prin care subiectul ajunge prin învățare la competență comunicațională 
scrisă pot fi reduse la două. Primul, cunoscut sub numele de reflectabilitate a subiectivității, 

este logic şi se adresează ochiului minţii, care raționalizează impresiile, emoţiile şi trăirile. 
Al doilea, cunoscut sub numele de perceperea şi exprimarea sintaxei realului, ia forma textului 
„ce transformă diversele dimensiuni ale realului într-un sistem de semne, adică într-o 
realitate nouă, destinată unei noi cunoașteri şi interpretări” (Vlad, 1977, p. 28). 

Pornind de aici, unii autori (Lesne, 1977, p. 37) vorbesc despre existenţa a patru tipuri 
de competenţe specifice comunicării, aplicabile şi celei scrise: transmisivă, specifică orientării 
normative şi transmiterii cunoştinţelor teoretice; incitativă, caracteristică orientării şi motivării 
subiecților în procesul de învăţare individualizată, facilitării accesului şi prelucrării surselor 
documentare; integrativă, centrată pe implicarea subiecților în procesul formativ urmărit de 
text, şi creativă, utilizată în depăşirea reproducerii unor sintagme lingvistice uzuale şi intrarea 
într-o zonă a asociaţiilor inedite, originale. 


V.3.2. Principii acţionale în formarea și dezvoltarea 
competenţei de comunicare scrisă 


Realizarea gamei largi de comportamente ce intră sub incidența competenţei de exprimare 
scrisă presupune respectarea unor norme generale. Ele pot fi sintetizate după criteriul fazelor 
elaborării unei comunicări scrise (Duval şi Michaud, 1970, p. 231). 


+  Adoptaţi o atitudine responsabilă cu privire la ceea ce scrieți şi la potenţialul cititor al 

celor scrise. În acest sens, reținem că: 

- o bună stăpânire a expunerii orale nu conduce automat la un bun text scris; 

— un mesaj scris nu mai poate fi explicat şi nici precizat după finalizarea lui, decât prin 
reveniri speciale; 

- este bine să se aibă în vedere posibilele reveniri asupra textului și, în consecință, se 
vor aloca spaţii corespunzătoare sau se vor face menţiunile necesare; 

- autorul unui text scris este judecat după fondul și forma textului atât timp cât există 
şi textul. 

+ Înainte dea vă exprima în scris, creaţi-vă o stare de echilibru tensional. Ea constă în 
concentrarea ideilor şi manifestarea unei permanente curiozităţi față de ceea ce doriţi să 
comunicaţi. În acest sens, vă recomandăm citirea unui text foarte bun înainte de a începe 
pregătirea scrierii unui text. 

+  Pregătiți-vă mediul pentru realizarea comunicării scrise, ţinând seama de experiența și 
personalitatea dumneavoastră, precum şi de răspunsurile posibile la întrebări cum sunt: 
ce vreau să spun?, cui vreau să spun?, în ce mod?, ce responsabilitate am?, cum voi fi 
perceput?, voi fi suficient de bine înţeles? ş.a. 

+ Scrieţi (înregistraţi) ideile de la început pe o fişă, fără nici o diferenţiere; reflecția asupra 
ordinii lor va constitui o operaţie ulterioară. 

e  Decideţi-vă încă din faza proiectării asupra lungimii textului, precum şi asupra modului 
practic de realizare a acestuia. 

+  Proiectaţi-vă un plan lărgit al desfășurării activităţii de elaborare. 

* În timpul redactării, prezentaţi-vă corect motivele şi argumentele, dovediți spirit critic, 
utilizând metode corespunzătoare personalității dumneavoastră, respectând însă şi condiţiile 
interne ale unei bune compoziţii. 

+ După redactarea textului, adoptați o atitudine exigentă şi critică față de ideile exprimate 
şi faţă de stilul în care l-aţi conceput. 

+  Recitiţi de câteva ori textul și stabiliți, dacă este posibil, locul, timpul, dimensiunile; 
faceţi-o cu voce tare. 

+  Imaginaţi-vă reacţiile cititorului sau auditoriului şi corectaţi dacă ceva nu corespunde 
imaginii nou-formate. 

e Scrieţi cu claritate, cu rigoare, respectând normele gramaticale şi oferind un model 
stilistic elevat, care să vă reprezinte. 

e  Sprijiniţi-vă, dacă este posibil, şi pe alte suporturi de comunicare, cum ar fi limbajele 
statistice, audiovizuale, figurative, imaginative ş.a., cu un rol semnificativ în crearea 
premiselor reale pentru un proces de conceptualizare gândit ştiinţific. 


Problematicii limbajelor şi comunicării audiovizuale sau celei motrice le vom acorda un 
loc în acest capitol, pe nedrept omise în multe dintre abordările moderne din pedagogia 
comunicării. 

O notă aparte în lămurirea comunicării orale şi/sau scrise este cea care vizează comunicarea 
socială a emoțiilor (Rime, 2007; Baez, 1998; Declerq, 1995; Bozier, 1994). 

Comunicarea socială a emoțiilor are statutul de construcţie experienţială curentă a unei 
situaţii, a unui episod sau eveniment emoţional. Ea reflectă impactul psihosocial resimţit şi 
pe care subiectul doreşte să-l evoce sub diferite forme: conversaţie, corespondenţă, jurnal, 
evocare autobiografică sau sub o formă literară - poezie, cântec (muzică), pictură etc. (Rims, 
2007, p. 124), însoţită de imagini, fotografii, ilustraţii, filme etc. 

Evocările sau reevocările conţin stări şi elemente emoţionale, precum: bucurie, surpriză, 
frică, teamă, furie, tristeţe, interes, dezgust, ruşine, dispreț, culpabilitate etc. 

Abordarea poate fi atât longitudinală, cât şi transversală, atât experimentală, cât şi naturală. 
Importantă este şi prezenţa dispoziției de a comunica social, de a studia reacţiile, de a examina 
valorile de atribuire, de a reflecta, de a relata, de a transpune în cuvinte ceea ce simte și 
gândeşte un subiect. 


VA4. Comunicarea vizuală 


V.4.1. Învăţare și informaţie vizuală 


Limbajul vizual este partea componentă a gestiunii vieţii cotidiene. Limbajul şi comunicarea 
vizuală nu pot fi rupte de limbajul şi comunicarea verbală, orală şi scrisă. Influenţa lor 
specifică este dată de suporturile care le generează, de mecanismele pe care le declanşează, 
le susțin şi dezvoltă, de nivelul și calitatea educaţiei pusă în serviciul pregătirii copiilor, 
tinerilor şi adulţilor pentru universul vizual. 

Perspectiva de abordare a limbajului şi exprimării vizuale în contextul metodelor şi tehnicilor 
de învățare poate fi, ca problematică, extrem de diversă: teoretic-informaţională, tehnologică, 
artistică, socioculturală, ideologică, semiotică, reclamă, mediavizuală şi, evident, didactică. 

Eforturile noastre vor fi circumscrise îndeosebi aspectelor de ordin psihopedagogic, fără 
a neglija implicaţiile de ordin informaţional, tehnologic, culturologic sau ideologic. 

Natura şi structura comunicării vizuale. În termeni informaţionali, universul conduitei 
umane supuse influențelor limbajului audiovizual poate fi reprezentat sub forma unei rețele 
de comunicare, ale cărei dominante sunt centrate pe input-uri şi output-uri oral-vizuale 
(imagini), pe semne grafice şi pe semnale auditiv-motrice. 

Pentru procesul învățării este important de ştiut care sunt imaginile cu forța de inducere 
cea mai mare de câmpuri informaţionale, emoţional-afective, atitudinale ş.a. 

Într-o ordine relativă şi globală, credem că forța comunicativă a imaginilor descreşte 
progresiv de la imaginea directă, nemijlocită, reflectată, la cea proiectată, apoi la cea întipărită 
(fotografic) şi, în cele din urmă, la cea virtuală, resintetizată prin recodări tehnologice. 
Calitatea şi forța lor de comunicare sunt date de coerenţa configurațiilor interne, gestalt, la 
nivelul legăturilor spațio-temporale şi cauzale, de atitudinea perceptivă şi starea motivaţională 
a subiectului, de credibilitatea sursei şi mesajului, de unicitatea întâlnirii şi modelării mesajului 
cu personalitatea celui ce receptează, de structura intențională a situaţiei de comunicare, de 
forța ei de alertare şi mobilizare a proceselor psihice. De exemplu, în învăţare este importantă 
relația subiect cunoscător - conținut codificat video, în sensul că acesta din urmă poate sau 
nu să urmeze firul logic al evenimentelor, poate să fie sau să nu fie prelucrat pentru surprinderea 
aspectelor-cheie, poate fi sau nu complementar altor conţinuturi asimilate. 

De asemenea, sunt importante cantitatea şi calitatea informaţiilor conţinute. Menţionăm 
câţiva parametri: forța cuplurilor informaţie utilă — cea care reflectă, provoacă, inspiră sau 
induce învățarea semnificativă — şi informaţie redundantă - cea care ajută înțelegerea sau 
urmăreşte efecte paralingvistice —, informație maximală şi informație minimală, informaţie 
propriu-zisă transmisă şi informaţie experiențială — dacă ştie să utilizeze codurile, cum este 
pregătit subiectul pentru a aştepta şi pentru a primi informaţiile noi, cum le armonizează în 
structuri unitare, cum le prelucrează, controlează şi transferă etc., precum şi raportul dintre 
informaţia reală şi informaţia comprimată etc. Toate aceste cupluri pot fi privite drept legităţi 
perceptive în sfera limbajului şi comunicării vizuale. 

Cunoaşterea şi utilizarea lor în învăţare, ca necesităţi legice, se exprimă sintetic sub forma 
enunţurilor: 


i) transmiterea şi asimilarea pe cât posibil simultană prin cele două canale - verbal şi 
nonverbal - a mesajelor constituite din simboluri verbale este mai eficientă, în ciuda 
unor interferenţe și ecranări reciproce; 

ii) transmiterea şi asimilarea pe cât posibil simultană a limbajelor verbale cu cele nonverbale, 
a structurilor imaginative cu cele verbale, a celor iconice! liniare, secvențiale, bazate pe 
progresie simplă, pe sens acceptat, cu cele neliniare, instantanee, globale, bazate pe 
independenţă de sens, este mai eficientă decât acţiunea lor separată. 


V.4.2. Vizualizarea — note comune și valenţe creative 
ale limbajului. Context, valori, funcții 


Vizualizarea şi forma ei creativă reprezintă o concepţie, metodă sau tehnică de utilizare 
semnificativă a puterii imaginii şi imaginaţiei în procesul instruirii, al învățării, al cunoaşterii. 
Unii autori (Gawain, 2007) o apreciază drept „energia creatoare a universului” sau, cum 
spunea G. Durant (1999), „reflectare a ştiinţelor imaginarului”. 


1. Semnul iconic, termen desemnând simbolul imaginativ al unei realităţi, a fost introdus în 1932 de 
Ch. Sanders Pierce și dezvoltat apoi de Ch. Morris. Pe baza lui, Susanne Langer (1957) a introdus 
distincţia între semnele liniare și nonliniare. În ultimul timp, se constituie noi discipline — iconologia 
şi iconografia — ca ştiinţe ale imaginii (de la grec. „eikon” și „logos”), urmărind, în plan metodologic, 
surprinderea câmpului cunoaşterii unei opere figurale sau artistice, descrierea și clasificarea imaginilor, 
reflectând o temă specifică, ce a primit o reprezentare vizuală (Panofsky, 1970). 

Pentru înţelegerea și utilizarea limbajului vizualizant creativ în procesul învățării şi al 
formării competenţei metodologice a comunicării, în special a celei cu calități de eficiență 
didactică, vom pleca de la următoarele premise (vezi Kenneth, 2005; Franscara, 2004): 


a) învăţarea prin procese de gândire în imagini a precedat şi precedă învăţarea care utilizează 
gândirea cu şi în cuvinte; 

b) imaginaţia şi imaginarul, deşi reprezintă forme primare ale gândirii, sunt folosite în învăţare 
prin toate formele conştientului și supraconștientului, dar şi de cele ale preconştientului 
uman în exprimarea conţinuturilor, reprezentând cuvântul, expresia lingvistică pentru 
gândire şi conştientul angajat în cunoaştere, sub forma imaginii, a iconicului ce implică 
preconștientul sau chiar straturile adânci ale conştientului creativ; 

c) viaţa psihică, în special percepţia, reprezentările noastre şi memoria se bazează pe anumite 
patternuri, modele, frame-uri funcționale în rețele de legături vizibile sau nu, cu semnificaţie 
sau nu între scheme, lucruri, evenimente, stări. Se apreciază că nici memoria fotografică 
propriu-zisă sau eidetică, cum i se mai spune, nu reprezintă o fotografie, o înregistrare 
video, un harddisk sau un dispozitiv de stocare, ci, în mod real, o reţea de conexiuni între 
om şi realitatea percepută sau reprezentată. Aceste legături sunt „cele care ne permit să 
înțelegem relaţiile tip cauză-efect, să anticipăm evenimente viitoare, să ne amintim 
elemente din experienţa învățată, ajutându-ne să facem predicții, să asociem personaje 
şi lucruri, în special cele care au încărcătură emoţională” (Neacşu, 2011). 


Pe scurt, cunoaşterea, ca efect al învățării, este determinată de fluxurile conexiunilor, de 
strategia optimă de învăţare utilizată, implicând realizarea unor asocieri imaginative cu sens 
între diverse subiecte. Se confirmă astfel şi cercetările lui R. Sperry (1982) şi P. Chauchard 
(1992) privind rolul limbajelor nonlogice (iconice, muzicale etc.) în cunoaşterea tacită sau 
în cea explicită. 

Vizualizarea creativă în învăţare reprezintă una dintre căile de acces la conținuturile 
expresive ale originalității cunoaşterii, inclusiv ale celei didactice, o soluţie la problematica 
identificării de noi resurse inovative pentru predare şi învățare/formare, o soluţie la nu 
puţinele probleme cu care se confruntă un didactician. 

Prin vizualizarea în învățarea mediată de imaginarul creativ, cunoașterea imaginativă 
redobândeşte, după cum afirma C. Durand (1999) „autoritate, dacă nu chiar putere, deschide 
perspectivele unei hermeneutici instaurative, ale unei zone când centripete, când centrifuge, 
restaurând gândirea simbolică”, Într-un fel anume, vizualizarea creativă reprezintă lumea învățării 
printr-o conştiinţă indirectă, în absenţa sensibilităţii, transmițând un mesaj care permite actorilor 
educaţiei să pătrundă în imaginea lumii, să penduleze creativ între continuu şi discontinuu, între 
complexitate şi simplitate, între invarianță și evoluţie, între apolinic şi dionisiac. 

Este lesne de observat aici că nu avem în vedere doar latura tehnică, ci şi elemente privind 
stilul de viață, proiectele personale, autoexprimarea, armonia, pacea interioară, reușita profesională, 
educațională a celor implicaţi în cunoaştere. 

Să acceptăm pentru început că, din punctul de vedere al învățării, limbajul vizual-imaginativ 
reprezintă ca valență „capacitatea de a crea o idee, o reprezentare mentală, o senzaţie în legătură 
cu ceva anume” (Kumu, 2012). Utilizând limbajul vizualizant creativ, prin imaginaţie/imaginar 
se generează o idee, o stare, un sentiment. Prin concentrare şi focalizare dăm energie motivaţiei 
învățării de a realiza ceva concret, de a atinge obiectivul propus - fie el fizic (confort, energie 
vitală), emoțional (satisfacţie), mental (capacitate de învăţare) şi spiritual (seninătate). 

Logica principiilor funcționale ale limbajului vizual. Acţional, principiile solicită o bună 
pătrundere şi înțelegere a următoarelor repere specifice formării didactice, exprimate sub 

forma enunţurilor, care pot ordona şi susține demersurile activității didactice. Dintre acestea 
reținem: 


e PI. Universul fizic este şi substanţă, şi energie; noi înşine facem parte dintr-un câmp energetic; 
energia cunoaște diferite niveluri de vibraţie, care diferențiază fineţea, densitatea, ritmul 
învăţării, corelează formele învățării, prin determinări reciproce. 

+  P2. Energia imaginarului prin vibrații conține o calitate de tip magnetic, ce asigură o anumită 
atractivitate a gândurilor, stărilor emoţionale, a valorilor spirituale în învăţare. 

e  P3. Forma imaginarului urmează fondul ideii concrete, mentale preexistente sau îl anticipă. 

+  P4. Mesajul transmis se reflectă, se întoarce, atrage spre noi şi alte gânduri, unele trăite, 
altele nu, cum sunt de altfel şi stările emoţionale motivante, precum plăcerea, fericirea, 
satisfacția, aprecierea sau opusul lor. Explorarea şi descoperirea în învăţare angajează 
modificări ale stărilor emoţionale, ale motivaţiei sau stărilor adiacente. 


Repere pentru alegerea acestei forme de limbaj: 


- examinarea stilului de învăţare - spre exemplu, eficacitatea mai mare o poate avea la 
subiecţii cu stil de învățare dominant: vizual, imaginativ, emergent (vezi Neacşu, 2010); 

- identificarea celor două stări specifice limbajului vizualizant-creativ, anume cea receptivă 
(relaxantă, pregătitoare) şi activ-creativă (de alegere, de creaţie); 

— sesizarea stărilor de blocaj, de obstaculare (de exemplu, stările de stres şi teamă, prejudecăţi), 
de a privi cu atenţie sursele de generare ce duc la pierderea valenţelor didactice. 


Paşii/etapele în utilizarea limbajului vizualizant-creativ: 


* Varianta A 

-  Fixarea obiectivului/obiectivelor, clar, simplu, concis. 

- Crearea ideii de conţinut definită prin sarcini/imagini clare, pozitive la nivel mental, 
acţional, prin activități cu grad acceptat de dificultate, care urmează a fi realizate. 

- Plasarea situaţională la timpul prezent a limbajului vizualizării mentale cu succes în 
sarcini concrete, mergând până la detalii semnificative, anticipând însă şi eventuale 
probleme sau obstacole potenţiale. 

-  Concentrarea/focalizarea asupra imaginii mentale creative prin meditaţie, relaxare, 
stare motivaţională pozitivă. 

- Alocarea de timp, energie pozitivă, stare afirmativă, cu vizualizarea elementelor ce 
pot constitui beneficii, valori adăugate, valori de succes, cu automotivare, implicare, 
performanţă. 

- Dialogul interior cu Sinele, reflectând asupra modului cum privim problema, obstacolele, 
soluţia, drumul, succesul. 

* Varianta B 

- Cunoaşterea principiilor de funcţionare a limbajului vizualizant-creativ, cu înțelegerea 
clară a tehnicii şi avantajelor pentru cunoaştere/învățare/performanţă. 

- Relaxarea mentală şi fizică. 

- Atingerea prin stări atenţionale şi focalizare a unei stări mentale profunde, de conştientizare 
calmă, meditativă şi flexibilă pentru abordarea creativă. 

-  Imaginarea condiţiilor ideale de proiectare a ambianţei, a modului de cooperare sau 
armonizare cu activitatea şi rezultatele celorlalți, a cadrului stimulativ, recompensare, 
încurajare şi evaluare a slabelor performanţe. Se pot adăuga și alte detalii privind 
programul de lucru (durata), gradul de autonomie al actorilor, responsabilitățile. 

- Derularea exerciţiilor, a activităţilor de imaginare creativă, cu oferta de repetare. 
- Relatarea rezultatelor, înregistrarea și evaluarea progreselor, cu integrarea și armonizarea 
în logica didactică a activităților de învățare şi formare. 


Recomandări pentru utilizare: didacticieni, experţi care aplică programarea neurolingvistică 
(PNL), specialişti în management, dezvoltare personală, blended learning, formare în leadership, 
antrenament inovativ creativ la studenţi sportivi (complianţă), creşterea performanţelor 
artistice, medicină somatică, zona conţinuturilor metaforice, tehnologii, relaţii publice, 
decizii, scenaristică, formare/perfecționare resurse umane, media, curriculum. 





NOTE: 

1. Practicile educaţionale de formare prin utilizarea limbajului vizual, inclusiv a celui creativ-auditiv, 
kinestezic (de exemplu, dirijat muzical), se realizează mai întâi sub asistenţă și control, evidenţiindu-se 
elementele procedurale, cu recomandări privind combinaţia „ecologică” între relaxare și concentrare. 
Este importantă aici focalizarea atenţională pe orizontul imaginativ al înțelegerii ierarhiei, a 
importanţei corelării obiectivelor. Totodată, suntem conștienți că pot apărea rezistențe 
atitudinal-mentale, manifestări ale unor prejudecăţi, efecte ale unei slabe maturizări a imaginarului 
în învăţare sau chiar vulnerabilităţi ale echilibrului psihic (Neacșu, 2011). 

2. O semnificaţie aparte are limbajul vizualizant-creativ în realizarea a ceea ce specialiștii 
numesc complianţă (vezi London, 2009; Mashatian, 2010; Drumond şi Rooch, 2010; Bastable, 
2011 ș.a.), utilă conceptual și metodologic în potenţarea planurilor de dezvoltare educaţională, 
strategică — domeniul educațional, medical, sportiv, planurile bazate pe anamneză, documentare 
biofarmaceutică, adaptare, relaționare empatică etc. 








V.4.3. Limbajul iconic-simbolic și învăţarea 


Strategiile utilizării limbajului şi comunicării vizuale în procesele de învăţare încep să constituie 
o problemă cu multe valențe, încă insuficient cunoscute, căci specificitatea limbajelor utilizate 
şi logica situaţiei de învăţare în care sunt aplicate nu concordă întotdeauna. 

Preocuparea de a alege un mijloc simbolic vizual mai sofisticat şi un limbaj vizual cât 
mai încărcat nu aduce beneficiile scontate în comportamentul elevilor. Luciditatea în utilizarea 
eficientă a acestor strategii înseamnă a le alege pe cele mai bine adaptate la 


obiectivele pedagogice urmărite, la nivelul și caracteristicile subiecţilor educați, la constrângerile 
materiale şi financiare, la tipul de acțiune proiectată (sensibilizare, informare, formare de competenţe), 
la logica internă a unei discipline - ca bloc monolitic, dar și la valenţele ei inter- sau multidisciplinare, 
la construcția modulară a situaţiilor de învățare - individuală, de grup sau frontală —, la personalitatea 
şi rolurile jucate de cel ce conduce acțiunea pedagogică (D'Hainaut, 1981, p. 180 et passim). 


Obiectivele principale urmărite în contextul utilizării limbajului simbolic vizual în învăţare, 
exprimate în termeni comportamentali, sunt următoarele: să dobândească informaţii pertinente 
în raport cu sarcina urmărită; să distingă în mesaj elementele informative (referențiale) de 
cele emotive şi conotative, care, adesea, se suprapun; să analizeze şi să valorifice mijloacele 
de expresie ce le permit să descopere, pentru fiecare caz în parte, intenţia mesajului, distingând 
mijloacele simbolice de cele nesimbolice; să dobândească o atitudine critică față de informaţia 
simbolică primită; să-şi dezvolte capacitatea de a selecționa noi surse şi canale de comunicare 
a rezultatelor învăţării; să sintetizeze şi să integreze informaţia primită în ansamblul experienţelor 
personale; să recunoască ideologia și intenţia subiacentă a unui mesaj simbolic, oferit sub 
forma limbajelor vizuale nespecifice etc. 

În contextul obiectivelor astfel prezentate se impun și câteva precizări privind potenţialul 
psihopedagogic al limbajelor specifice mijloacelor de învățământ. Reluând unele sinteze 
cunoscute (Cerghit, 1974; Mucică şi Perovici, 1982), alcătuim următorul tablou al valenţelor: 
de comunicare (prezintă static şi dinamic, în spaţiu şi timp, obiecte şi fenomene greu accesibile 
sub formă modelatoare, precum şi informaţii cu rol de conexiune inversă); de activizare 
(stimulează capacităţile cognitive, eforturile individuale şi creativitatea); de raționalizare şi 
ergonomizare (asigură ritmuri specifice de învățare, reduce supraîncărcarea, monotonia, 
raționalizează eforturile elevilor şi profesorilor) şi de formare (în planul conceptual, al 
capacităţilor intelectuale, al strategiilor rezolutive, executive, comunicative, proiective, investigative 
şi creative). 

Valorificarea acestui potențial este dependentă, în primul rând, de natura situaţiei pedagogice. 

Invocând criteriul funcţionalităţii pedagogice, tipologia situaţiilor care permit o valorificare 
superioară a mesajelor ar cuprinde: situații demonstrative (structurale, evolutive, greu accesibile, 
modelatoare, tehnologice, reale etc.); situații conversative (comentarii, dezbateri, dialog, 
analize, situaţii-caz, comunicarea propriu-zisă); situații de activitate independentă (observare, 
studiu independent, exerciţii, experimente, rezolvarea de probleme, munca cu manualul, cu 
cartea); situații de descoperire dirijată (lucrări practice, studiu cazuistic etc.); situații de 
instruire programate (observaţii, clasificări, sistematizări etc.); situații retroinformative (soluţii 
corecte, modele de exprimare, informaţii de reglaj, de feedback etc.); situații evaluative 
(probe, probleme, soluţii, rezultate, progrese, performanţe etc.). 

Între structurile limbajului vizual, locul principal îl ocupă cel iconic-simbolic, având 
sfera cea mai largă de utilizare şi cea mai înaltă rată de eficiență. În condiţiile exprimării 
dominant vizuale, bazată pe structuri şi lanţuri de imagini, limbajul capătă o denumire 
specifică, şi anume un limbaj iconic simbolic sau figurativ. Subliniem, în continuare, câteva 
particularități ale acestuia. 

În prezentarea particularităţilor limbajului iconic-simbolic plecăm de la ideea că sursele 
figurative ale realității au constituit încă din cele mai vechi timpuri suporturi pentru o 
educaţie eficientă. „Ne simţim atraşi, nota E. Gombrich (n.n.), de vechea tradiție pedagogică 
ce insistă asupra faptului că demonstraţia ad oculos are un efect mai solid decât orice instruire 
verbală”, 

Menţionăm câteva dintre notele specifice limbajului iconic-simbolic, pe care îl notăm cu 
simbolul LICOSIM. În primul rând, LICOSIM, deşi face parte din codurile nonlingvistice, 
nu a apărut ca o reacţie la panlingvismul contemporan, ci ca o necesitate de a vizualiza 
abstractul pe care elevul îl intuieşte, îl percepe şi-l integrează mai greu experienţei sale. În 
al doilea rând, LICOSIM uneşte imaginea într-un cod unitar, încărcat de un conţinut cognitiv 
polisemantic, retorica imaginii relevându-şi dimensiunea epistemologică şi didactică în 
forme de învăţare dintre cele mai diverse. În al treilea rând, LICOSIM are o arie semantică 
bogată, caracterizată prin figurativitate, concretitudine şi plasticitate. În sfârşit, un text bazat 
pe LICOSIM are o gramatică ce dispune de o construcţie nonliniară. Elementele lui sunt 
discrete, discontinue, exprimate prin linii, suprafețe, culori, cifre, semne grafice operatorii, 
vectori, elemente plastice etc., a căror exprimare de tip substitutiv apropie realitatea pentru 
a fi descifrată. Notele stilistice sunt distincte, în sensul că dispun de o organizare formală a 
elementelor iconice, tinzând spre o structură stabilă, întocmai textului lingvistic. 

Lectura de tip iconic-simbolic are un statut distinct. Menţionăm că ea nu atentează la 
integritatea textului verbal decât cu scopul de a-i mări valoarea semantică şi pragmatică. 
Prin aceasta, se oferă elevului posibilitatea să redistribuie un text, să opereze în adâncime, 
prin analize de tip diacronic, să surprindă mai uşor intertextualitatea mesajului, fără ca, în 

final, să se rupă de lanţul lingvistic generator de sincronicitate, de performanţă, de expresivitate 
şi competență comunicativă. Toate acestea se subordonează unor norme şi principii integratoare. 


V.4.4. Indicatori și reguli normativ-acţionale în învăţarea 


perceptiv-vizuală 


Se apreciază, cu deplin temei, că cca 80-90% din totalul informaţiilor ce ajung la scoarța 
cerebrală sunt de natură vizuală. Pentru optimizarea transmiterii şi asimilării lor, se impune 
cunoaşterea şi respectarea câtorva principii, norme şi reguli de organizare, procesare și 
valorificare a substratului material al limbajului iconic. 


Volumul optim pentru perceperea stimulilor verbali sau grafici în sfera opticului va 
respecta formula, „7 + 2 elemente” (introdusă de G. Miller, 1956). Precizăm că un rol 
important îl joacă: modul de grupare a elementelor; intervalele de prezentare; raportul 
dintre mărimea stimulului şi gradul de codificare, ştiut fiind faptul că perceperea stimulilor 
grafici, organizaţi ca mesaj unitar, presupune şi o decodare verbală în limbaj interior. 
Cea mai mare cantitate de informaţie se transmite cu ajutorul cercului şi figurilor geometrice 
asimetrice, cu 8 laturi, din care două formează unghiuri interne. 

Perceperea imaginilor se realizează mai eficient, adică mai rapid, uşor şi corect, când 
raportul optim dintre grosimea şi înălțimea liniilor cu care sunt scrise cifrele albe pe fond 
negru este de 1:3, iar pentru cifrele negre pe fond alb de 1:8. 

Cel mai uşor şi repede sunt percepute şi identificate figurile simple, cum sunt pătratul, 
cercul ş.a. Figurile combinate, rezultate din linii orizontale şi verticale, ori cu tăieturi şi 
creste sunt percepute şi înțelese într-un interval de timp mai lung decât celelalte. 
Culorile şi cifrele sunt mai ușor și mai repede percepute decât literele şi formele geometrice, 
iar configuraţiile sunt cel mai greu percepute. 

Simbolurile cromatice se numără de două ori mai repede decât cele acromatice şi de trei 
ori mai repede în comparaţie cu simbolurile cel mai greu diferenţiabile. 

Dintre figurile geometrice, cel mai rapid percepute şi numărate sunt triunghiurile şi 
romburile; cercurile şi semicercurile dau rezultate medii, iar figurile stelate cele mai 
scăzute. Figurile „în colțuri”, dispunând de repere evidente, se percep mai rapid dacă 
numărul acestor repere nu este prea mare. 

Recunoaşterea cifrelor se face mai rapid după situarea lor în partea stângă de sus. Se 
apreciază că numai 0,88% dintre greşelile de percepţie se produc în situația amintită, în 
comparaţie cu cca 27% greşeli produse în situaţia identificării după situarea lor în partea 
din dreapta jos. 

Cel mai rapid sunt identificate cifrele, apoi semnele prezentate sub formă de linii drepte, 
literele, formele geometrice, ultimele fiind simbolurile colorate şi semnele în formă de 
elipsă. 

În prezentarea figurilor asemănătoare, timpul de percepție şi identificare a acestora creşte 
semnificativ la figurile cu un grad de complexitate de ordinul 8-12 elemente. Cele asimetrice 
sunt mai uşor recunoscute decât cele simetrice sau constante, fiind alcătuite din laturi 
drepte paralele. De asemenea, schemele figurative de complexitate medie sunt mai uşor 
recunoscute. 

Cu cât densitatea semnelor şi semnalelor într-un material vizual creşte, cu atât crește şi 
probabilitatea erorilor de percepţie, recunoaştere şi înțelegere. 

e Structura și distribuţia spaţială a componentelor limbajului vizual grafic influențează rata 
percepţiei astfel: cele din zona stânga sus înregistrează, în medie, o percepere de cca 45,5%; 
cele din dreapta sus - 29%; cele din stânga jos — 14%; cele din dreapta jos — 11,5% (spaţiul 
fiind împărţit în patru cadrane). 

+ Poziţia unui element față de centrul câmpului perceptiv influențează calitatea şi timpul 
de percepere. Astfel, timpul de percepere creşte cu 5-10% pe măsură ce ne depărtăm de 
centru către margine, numărul de erori fiind şi el mai mare. 

+ Poziţia optimă a plasării unui material grafic este cea situată la nivelul ochiului; cea mai 
bună vizualizare este cea pe orizontală şi centrală, apoi cea din colțuri. 

e Câmpul cromatic al materialelor utilizate influențează sensibil procesul dezvoltării şi 
învăţării. S-a constatat că subiecţii crescuţi într-un mediu cromatic cât mai variat, nuanţat 
şi armonizat, dispun de un coeficient de inteligență superior celor crescuţi într-un mediu 
acromatic. 

e Câmpul cromatic al limbajului iconic influenţează, uneori direct, alteori indirect, capacitatea 
de învăţare, starea de confort psihic (bună dispoziţie, înviorare), calitatea atenţiei, starea 
de oboseală intelectuală, ritmul asimilării, nivelurile percepţiei vizuale, capacitatea de 
retenţie, nivelul operativităţii specifice - analiză, sinteză, comparare, capacitatea de 
păstrare şi redare a informaţiilor etc. 





NOTĂ: Psihofiziologic, culoarea reprezintă o reflectare în creierul nostru a unor radiații cu 
lungimi de undă variind de la 700 milimicroni (roșu) la 400 milimicroni (violet), în zona cuprinsă 
între razele ultraviolete și cele infraroșii, de cca 10-6 metri, ce excită celulele nervoase ale retinei, 
declanșând procese fotochimice speciale. Culorile se bazează pe trei proprietăţi esenţiale: a) tonalitatea 
cromatică, dată de lungimea de undă, care generează culori cromatice (violet, indigo, albastru, 
verde, galben, portocaliu, roșu) și acromatice — alb, negru, gri; b) luminozitatea (vie sau ternă); 
saturație sau puritate, dată de distanța față de alb (vii-moarte, calde-reci, apropiate-depărtate, 
grele-ușoare, vesele-triste, tari-slabe). 








Unele afecte şi rezonanţe psihologice sunt stabilite pe baza testului culorilor Liischer (test 
de reactivitate primară a omului la culoare și a efectelor culorii asupra personalităţii). 

Pentru rațiuni informative, dar şi practice, considerăm util să sintetizăm datele oferite 
de literatura de specialitate (Golu şi Dicu, 1974; Popescu-Neveanu şi Golu, 1970; Antal, 1983; 
Mureşan, 1983 ş.a.) cu privire la efectele fiziologice, psihologice şi rezonanța psihoafectivă 
a principalelor culori din spectrul normal, cu efecte uneori neştiute pentru procesul cunoaşterii 
şi pentru logica psihoafectivă a proiectării mediului şi materialelor necesare activităților 
şcolare. 


+ ROȘU. Efecte fiziologice: creşte presiunea sangvină; ridică tonusul muscular; activează 
respiraţia; este calorific. Efecte psihologice: culoare foarte caldă; stimulator intelectual, 
neliniştitor, senzaţie de apropiere în spaţiu; excitare, aprindere, însuflețire, activism, 
mobilizare, abundență asociativă, apropiere. Semnificație psihologică și rezonanţă afectivă: 
apare ca expresie a forței de voință; activ; excentric; ofensiv-agresiv; autonom; locomotor; 
dominanţă, dragoste, putere, încredere în sine, optimism, vitalitate. 

+ PORTOCALIU. Efecte fiziologice: accelerează pulsaţiile inimii; menţine presiunea sangvină; 
favorizează secreția gastrică şi digestia, reduce durerea. Efecte psihologice: optimism, 
veselie; culoare caldă; stimulator intelectual şi emotiv; senzaţie de apropiere puternică; 
culoare sociabilă, deduce nesiguranța, combate depresia, energizant. Semnificație psihologică 
şi rezonanță afectivă: aceleaşi caracteristici apropiate ca la culoarea roşie. 

+ GALBEN. Efecte fiziologice: stimulează nervul optic; influențează funcționarea normală 
a sistemului cardiovascular. Efecte psihologice: căldură, intimitate; satisfacţie, admiraţie, 
înviorare; culoare caldă şi dinamică; culoarea cea mai veselă; stimulează vederea; calmant 
al psihonevrozelor; senzaţie de apropiere în spaţiu; stimulează şi întreţine starea de 
vigilență; sporeşte capacitatea de mobilizare şi concentrare a atenţiei, memoriei ş.a. 
Semnificație psihologică şi rezonanță afectivă: spontaneitate; excentricitate; activism; 
proiectiv; heterogen; expansiv; aspirativ; investigativ; variabilitate; expectanţă; originalitate; 
inventivitate, veselie, energie, putere. 

+ VERDE. Efecte fiziologice: culoarea clorofilei: scade presiunea sangvină; dilată vasele 
capilare. Efecte psihologice: linişte, bună dispoziţie, relaxare, meditaţie, echilibru, contemplare; 
abundență de asociaţie liberă de idei, de armonizare; culoare rece, plăcută, calmantă, 
liniştitoare; purificatoare; impresie de prospeţime; facilitează deconectarea nervoasă; 
senzaţie de depărtare în spaţiu. Semnificație psihologică și rezonanţă afectivă: elasticitatea 
voinţei; concentrare; pasivitate; defensivă; autonomie; reţinere; posesivitate; imuabil; 
persistenţă; îndrăzneală; abstinență; autoevaluare, reducere a tulburărilor emoţionale. 

+ ALBASTRU. Efecte fiziologice: scade presiunea sangvină; scade tonusul muscular; calmează 
respiraţia şi frecvența pulsului. Efecte psihologice: culoare foarte rece; intelectuală, odihnitoare 
şi liniştitoare; în exces, duce la depresie; seriozitate; tendință spre evocare; spaţialitate; 
îngăduință; pace; dor; nostalgie; favorizează dezvoltarea proceselor de inhibiţie şi de 
încetinire a ritmului activităţii; senzaţie de depărtare în spaţiu. Semnificație psihologică 
şi rezonanţă afectivă: profunzimea trăirilor şi sentimentelor; concentric (subiectiv interesat); 
pasiv; senzitiv; perceptiv, unificativ; creator; linişte; puternic; satisfacție; tandrețe; iubire 
şi afecțiune; integritate. 

e VIOLET. Efecte fiziologice: creşte rezistența cardiovasculară şi a plămânilor. Efecte psihologice: 
culoare rece, liniștitoare pentru stările de nervozitate, de angoasă, frică şi descurajatoare; 
stimulator cu efecte contradictorii — în același timp atracţie şi îndepărtare, optimism şi 
nostalgie; elimină iritabilitatea, violența; senzaţie de apropiere foarte mare în spațiu; 
stimulează intuiţia, spiritualitatea, latura artistică. 

+ NEGRU. Efecte psihologice: reţinere, neliniște, depresie, introversie, mister, pasivitate, 
austeritate, izolare, singurătate, înduioşare. Prin contrast, evidenţiază celelalte culori. 

+ ALB. Efecte psihologice: expansivitate, uşurinţă, suavitate, robusteţe, puritate, răceală; 
spaţialitate, luminozitate, dilatare, pace, bunătate, optimism, perfecţiune. 

+ GRI. Efecte psihologice: neutralitate, ambivalenţă, nehotărâre, independenţă, emotivitate, 
stabilitate, protecţie la influenţele exterioare. 

+ Contrastul cromatic joacă un rol semnificativ în perceperea şi retenţia materialelor. Se 
apreciază că în cazul utilizării corecte a contrastelor cromatice, precizia şi rapiditatea 
percepţiei şi memorării informaţiilor cresc cu circa 40-50%, comparativ cu contrastele 
alb-negru. Pe aceste temeiuri, se recomandă ca în studiu/învățare, pentru o mai puternică 
vizualizare a cunoştinţelor esenţiale, să se utilizeze contraste puternice (albastru pe alb, 
negru pe galben, verde pe alb), iar pentru informaţiile auxiliare, de exemplificare, se 
recomandă contraste cromatice mai slabe, cum ar fi negru pe alb sau verde pe roşu. 

+ Pentru realizarea unor efecte mnemotehnice şi afective favorabile studiului şi învăţării 
pe o durată mai mare de timp, se recomandă utilizarea următoarelor combinaţii de culori: 
roşu cu bleumarin şi verde; portocaliu cu bleu-ciel, verde şi violet. Se vor evita combinaţiile: 
roşu cu violet şi purpuriu, portocaliu cu galben şi albastru-verzui. 

+ Pentru perceperea mai rapidă, în special pentru creşterea gradului de lizibilitate, se 
recomandă următoarele combinaţii de culori: negru pe galben, verde pe alb, roşu pe alb, 
albastru pe alb sau negru pe alb. 

V.5. Practica învăţării bazate pe comunicare eficientă 


V.5.1. Învăţarea prin conversaţie 


Se consideră, cu îndreptăţit temei, că practica, modelele învățării prin conservaţie (vom 
opera cu simbolul PINCON) au un statut relativ conturat şi oarecum prioritar în ansamblul 
metodologiilor didactice. 

A învăța conversând - iată o sintagmă pe cât de veche, pe atât de modernă și eficientă. 
În ultima vreme se înregistrează, şi nu întâmplător, o puternică mișcare pentru reconsiderarea 
şi modernizarea fundamentelor conversaţiei, finalitatea ei fiind intim legată de stimularea 
conduitei de învăţare şi de controlul eficient al acesteia. 

Facem precizarea că PINCON are note distincte de metodă a instruirii prin conversaţie 
şi chiar de practică a dialogului: „Dialogul reduce schema comunicării la două persoane, se 
limitează, pe cât posibil, la sfera mijloacelor lingvistice, replicile au valoare de stimul circular, 
dezvoltă un singur subiect, evită latura monologată a comunicării, pauzele, întreruperile” 
(Florea și Stoean, 1983). 

Partenerii aflați în situaţia de învăţare prin conversaţie au un statut relativ simetric. Se 
conturează astfel nucleul unei pedagogii a partenerilor egali, iar procesul de învățare capătă 
caracteristicile unei situaţii de învăţare deschise. Explicit, aceasta înseamnă că se naşte o 
situaţie în care cel care întreabă intuieşte care este problema sa şi cum s-o exprime efectiv, 
cunoaşte câte ceva din mulțimea variabilelor şi alternativelor posibile, în limita orizontului 
său cognitiv, decizional sau acțional, ştie şi acceptă că una (sau mai multe) dintre ele este 
adevărată sau posibilă. EI nu ştie însă care este, dar vrea să ştie, să afle, considerând că, prin 
învăţarea de tip conversativ, respondentul îl poate ajuta, dacă i se adresează cu o întrebare, 
cu o solicitare. 

Învăţarea prin conversaţie se bazează pe teoria conversaţiei (Pask, 1970; 1975) şi pe 
principiul cooperării între interlocutori. Convenţiile pe care le respectă acest tip de învăţare 
în căutarea, transmiterea, asimilarea şi controlul informaţiilor sunt subordonate următoarelor 
axiome (vezi Grice, 1975; Glanville şi Muller, 2007; Scott, 2011 ş.a.): 


+ axioma cantităţii, în conformitate cu care participanţii la conversaţie trebuie să aibă o 
contribuţie informativă, aşa cum o cere desfășurarea activităţii, dar nu mai mult (excesiv 
de informativă) decât o cere situaţia de învăţare; 

+ axioma calității, potrivit căreia se convine să se interzică introducerea de afirmaţii/informaţii 
despre ceea ce se ştie sau se crede că este fals sau pentru care nu există dovezi — teoretice, 
practice, atitudinale; 

+ axioma relației ideatice pertinente, în temeiul căreia se impune ca formulările, interogaţiile 
sau afirmaţiile să fie pertinente în raport cu obiectivele, conţinutul şi statutul egal şi real 
perceput al partenerilor; 

+ axioma conduitei stimulatoare, în baza căreia contribuţia participanților trebuie să fie cât 
mai clară, neambiguă, scurtă, coerentă, naturală, neblocantă şi nestresantă. 


La acestea, mai putem adăuga încă două axiome: 


* axioma complementarității interacțiunilor, conform căreia conţinutul şi mijloacele verbale 
şi/sau nonverbale ale replicilor vor ajuta partenerii să comunice completiv (cognitiv, 
afectiv sau acțional), valorificându-şi reciproc avantajele în planul experienţei educaţionale, 
sociale şi culturale, precum şi simbolurile optimizatoare ale oricărui tip de exprimare; 

+ axioma condiționării epistemice, în conformitate cu care în conduita raţională a subiecților 
trebuie să existe un raport adecvat între scopurile şi mijloacele alese, iar gradele de 
dificultate ale unui obiectiv sau ale unei sarcini asumate de cel care învaţă să fie mai mari 
decât competenţa şi abilităţile acestuia. 


În condiţiile unui raport unitar sau subunitar, conversaţia poate deveni un simplu joc, 
învăţarea manifestându-se la nivelul mecanismelor repetitive circulare, necesare şi ele, dar 
abia în fazele ulterioare ale procesului informativ. 

Din analiza acestor axiome rezultă că structura PINCON este dominată de situaţia de 
învăţare generatoare de contexte care induc centre de interes epistemic şi obligă la utilizarea 
acestei practici într-un mod eficace. 

În practica învățării prin conversaţie apare o mare varietate de situaţii, care solicită acţiuni 
sau interacțiuni de tip conversativ. Cele mai frecvente gravitează în jurul verbelor ce denotă 
acţiuni ca: a cere - a oferi/a refuza un lucru, o informaţie; a stabili - a menţine/a rupe un 
contract social; a relata - a confirma/a dezminţi un fapt, un eveniment, o experienţă; a 
exprima - a aproba sau a dezaproba o idee, o opinie, un sentiment (Florea şi Stoean, 1983, 
p. 62). 

Putem identifica nu numai învățarea prin conversaţie directă (în clasa de elevi), dar şi la 
telefon (consultaţie), de tip conferință, video, prin corespondență didactică, sesiuni de 
coaching, chat, Yahoo Messenger, Google Talk, Skype etc. 

Analiza situaţiilor generate de acțiunea exprimată prin lista de verbe dezvăluie o constantă 
în aria fenomenelor educaţionale, şi anume că se instituie o relaţie între cel puţin doi 
interlocutori, situarea lor într-un context ce presupune atât învățare, cât şi stări valorice 
atitudinal-motivaţionale de comunicare. 

În acest fel, relaţiile logice sunt dublate de relaţii psihologice, intrând în reţele şi structuri, 
cele mai frecvente fiind de forma „structurii de implicaţie”. Sarcinile subiectului constau în 
clarificarea notelor unui concept, în sesizarea relaţiilor de subordonare, echivalență sau 
supraordonare, în compararea sau în determinarea consistenţei unui punct de vedere, considerat 
în teoria conversaţiei formale, promovată de G. Pask (1975), drept nod al unei reţele ce se 
poate complica prin permanente adăugiri de descriptori - note, trăsături, caracteristici, 
adjective etc. 

Plecând de la condiţiile generale, impuse de teoria conversaţiei, putem să construim, prin 
extrapolare, structura demersului metodologic din conduita unui subiect - elev, adult, care 
învaţă utilizând PINCON. În acest context se vor identifica trei faze principale. 


a) Faza preconversațională, cu următoarele elemente operaţionale: 
e cunoaşterea datelor primare ale conţinutului; 
+ stabilirea semnificațiilor şi sensurilor proprii termenilor cu care se operează în conţinut; 
+ proiectarea unei scheme comportamentale, în baza căreia se va acţiona verbal şi/sau 
nonverbal, conform modelelor interne elaborate sau așteptate; 
e inventarierea descriptorilor de bază, prin intermediul cărora subiectul introduce în 
comunicare conţinutul oferit de interlocutor; 
e anticiparea unor caracteristici ale interlocutorului, care vor fi menținute, depășite sau 
valorificate pentru un câştig informațional cât mai mare; 
+ motivarea opțiunii pentru utilizarea PINCON, astfel încât să se ajungă la un beneficiu 
cât mai mare în raport cu situaţia utilizării unei alte forme de învăţare. 
b) Faza conversaţională propriu-zisă, care are drept elemente de conţinut acele comportamente 
subordonate în mod expres gândirii colective exercitate asupra situației-problemă, contextului 

motivaţional şi atitudinal al agenţilor implicați. Aplicarea PINCON în diferite situaţii 

didactice pune sub semnul întrebării măsura în care modelul gândirii individuale rămâne 

sau nu prevalent. Situaţia standard a utilizării PINCON solicită, neîndoielnic şi în mod 
preponderent, gândirea fiecărui agent, centrându-se, în mod cert, pe structuri de gândire 
flexibile şi stări atitudinale interactive. 

În sprijinul afirmației de mai sus aducem câteva argumente (Zamfir, 1984). 

În primul rând, efectul cumulativ al informaţiilor oferite de fiecare agent. Este mai mult 

decât probabil că informaţia relevantă oferită de fiecare participant se răspândește şi se 

asimilează colectiv în baza experienţelor personale diferite. 

În al doilea rând, efectul corectiv al fiecărei intervenţii se poate realiza prin indicatori de 

confirmare, întărire, negare sau consens, atunci când există o situație de nedeterminare 

sau incertitudine. 

În al treilea rând, creşte efectul coeficientului de interacțiune şi integrare socială a participanților 

la actul învățării, înțeles nu numai cognitiv, dar şi socioafectiv, decizional şi normativ-acțional 

în cadrul grupului. Potrivit literaturii de specialitate (Heinze şi Procter, 2007; Klemn, 2002 

ş.a.), interacțiunea în conversaţie poate fi de mai multe (a) tipuri şi (b) niveluri, între 

care sunt menţionate: (a) necursivă, derivată, alternativă, circulară, analogică, integrată, 

cognitivă şi (b) după limbajul utilizat: natural, ştiinţific, prestabilit, didactic, metalimbaj. 

În al patrulea rând, creşte coeficientul de autorealizare personală. În desfăşurarea acestei 

faze, se pot desprinde câteva subetape, a căror ordonare este variabilă, după cum agenţii 

mânuiesc judecăţile şi raționamentele - în manieră inductivă, deci prin operaţii ce tind 
la generalizare; în manieră deductivă prin operaţii de derivare, sau în manieră transductivă, 
analogică. O posibilă derulare a subetapelor: 

+  Precizarea naturii problemei sau textului care urmează să fie supuse analizei. În 
această subfază, este importantă precizarea tipului de problemă. Este vorba fie de o 
problemă certă, caracterizată prin aceea că unul sau ceilalți participanți deţin foarte 
multe informaţii, caz în care aceasta conduce și animă PINCON, fie de una incertă, 
caracterizată prin faptul că participanţii deţin foarte puţine informaţii relevante, caz 
în care rolurile sunt relativ simetrice. 

+ Examinarea problemei şi schimbul de informaţii, urmărindu-se ca în intervenţiile 
fiecărui participant să se aducă un spor de informaţie calitativă, creându-se şi climatul 
necesar ca fiecare agent să fie receptiv şi să asimileze informaţiile aduse de ceilalți 
participanţi. 

+ Verificarea parţială a informaţiilor câştigate prin estimări progresive, în scopul creşterii 
coeficientului de convergenţă şi corectitudine al opiniilor. 

e Întemeierea concluziilor parţiale, a deciziilor şi a soluţiilor, prin alcătuirea unor 
repertorii alternative, pronunţarea asupra valorilor şi soluţiilor în discuţie, asumarea 
responsabilității pentru valoarea informaţiilor date, respectarea altor puncte de vedere 
şi dorinţa de a ajunge la un consens privind interpretarea, decizia sau soluţia cu cele 
mai mari probabilități de reuşită. 

c) Faza postconversațională, care vizează implementarea rezultatelor în structurile cognitive 
şi operaţionale deja existente. 

Pentru reuşita utilizării PINCON vor fi respectate câteva principii, în special cele destinate 

menţinerii relaţiilor de tip conversativ (Duval și Michaud, 1970, p. 235): să ştii să asculți 

şi să observi; arătaţi o atitudine deschisă față de orice problemă nouă adusă în discuţie; 
reexaminaţi şi faceţi-vă ecoul ideilor exprimate de ceilalți parteneri; chestionați-vă şi 
întrebați-vă sau întrebaţi-i pe cei din jur în sensul constructiv şi pozitiv al cuvântului; 

abordaţi liniştit orice conversaţie, păstrându-vă calmul şi nota de interes pe tot parcursul 
conversaţiei. 


De asemenea, se impune şi respectarea unor reguli operaționale de ansamblu. Astfel, 
obiectul conversaţiei câştigă în plan stimulativ dacă este pusă (fără a se abuza) sub formă de 
întrebare clară şi precisă. Se vor pune în evidenţă răspunsurile comune, ca bază pentru 
consens în rezolvarea corectă a obiectivelor propuse. Solicitaţi interlocutorilor să-şi prezinte 
punctele de vedere şi soluţiile, respectând regula de a nu critica nimic în timp ce se explică 
sau se prezintă ceva. Sesizaţi şi prezentaţi deschis eventualele greşeli, erori şi riscuri pe care 
le prezintă intervențiile interlocutorului. În caz de blocaj, solicitaţi timp de gândire, de căutare 
sau chiar o amânare. Reexaminaţi informaţiile relevante înainte de a le introduce în raționamentele 
dumneavoastră. Introduceţi conştient în conversaţie şi elementele extralingvistice: intonaţie, 
pauze, debit variat, accente, mimica, gesturile etc., toate având rolul să aducă precizări sau 
nuanţări în conținutul mesajului. Mai sunt de reţinut (vezi LAmoreux, P. Seuge, Thomas, 
Augstein, Pask - online) şi: 


a) nevoia de a învăţa cotidian şi continuu din conversațiile purtate; 

b) conştientizarea puterii pe care o are întrebarea în definirea calităţii învăţării permanente, 
a învăţării observaţionale, a învăţării prin colaborare şi parteneriat, prin strategii adaptative 
situațional; 

c) a valorifica substanţial principalele caracteristici ale PINCON - suport reflectiv pentru 
învăţarea prin acțiune; clarificare şi rafinare a obiectivelor şi scopurilor; alinierea perfor- 
manţelor la standardele stabilite; feedback asupra ineficienţei strategiilor, asupra obstacolelor; 
încurajarea autocontrolului rapid; creşterea repertoriului alternativelor în învățare; 

d) a evalua potenţialul formativ al rezultatelor în zone precum: dialogul interior; extensia 
performanţelor; generarea statutului de leadership; responsabilitate; satisfacție; reziliență; 
starea de bine (well-being). 


V.5.2. Învăţarea prin interogaţie reflexivă și problematizatoare 


Curiozitatea şi tendinţa de a întreba şi de a se întreba sunt înscrise în codurile naturii umane. 
Cu primele întrebări, copilul intră pentru toată viața în sfera conștiinței interogative. Orice 
întrebare este o răscolire a lumii pline de contradicții, a lumii care închide şi deschide astfel 
primul dialog cu natura. Interogaţia şi conduita problematizantă reprezintă o izbucnire a 
raționalului, care tinde să treacă pragul conştiinţei comune, dar n-o poate face până la capăt 
fără ajutor din partea unui sistem social şi cultural, a unui sistem educaţional. Logosul interogativ 
al învățării este o libertate subiectivă, căreia educaţia îi creează progresiv condiţiile pentru 
atingerea necesarei obiectivități. Intrarea în ordinea cunoaşterii nu poate fi făcută decât prin 
dialectica cuplului întrebare-răspuns (I - R). Se constituie, aşadar, o dublă deschidere a logicii 
interogative: cea a întrebării şi cea a răspunsului. 

A discuta despre logica întrebărilor nu înseamnă a crea o situație standard în baza căreia 
orice elev sau tânăr să poată stăpâni tehnica și arta chestionării. Pedagogic, aceasta înseamnă 
a crea acele situaţii în care cel care întreabă să ştie care este cadrul problematic, să îl exprime 
în termeni interogativi, să anticipeze o parte din mulțimea răspunsurilor. Cel care răspunde 
ştie că una sau mai multe dintre ele este adevărată, dar încă nu ştie care este cea adecvată şi 
are convingerea că poate fi ajutat dacă i se pun anumite întrebări. Se constituie astfel o logică 

a întrebărilor adecvate principiilor pedagogice moderne, o erotetică, în sensul cel mai apropiat 
ştiinţelor educaţionale, care exprimă „nu numai chestionarea explicită, ci orice fel de a cere 
răspuns sau de a fi obligat a răspunde” (Grecu, 1982, p. 277). 

Premisele constituirii logicii interogative vor fi, în primul rând, de natură logică. Ele poartă 
însă puternicele amprente ale psihologicului, implicațiile pedagogicului fiind consubstanţiale 
celor două sus-amintite, precum şi oricărei preocupări ce ţine de eficienţă, de învăţare, de 
antrenare. 

În temeiul celor enunțate, putem observa cum se conturează statutul acestei maniere 
specifice de a învăţa sau de a studia, pe care noi o intitulăm învățarea prin interogație 
reflexiv-problematizatoare. 

Esenţa o constituie, după opinia noastră, relația dialectică problemă-întrebare-răspuns. 
Pentru a ajunge la o înțelegere mai exactă a specificităţii acestei practici, comparativ cu instruirea 
prin problematizare, se impun câteva precizări succinte asupra fiecărui termen al triadei. 

Definită, cel mai adesea, ca o dificultate care nu poate fi înlăturată în mod automat şi 
care solicită căutare, explicare, exersare, implicare ş.a., problema este nucleul multora dintre 
activitățile copilului și adultului. Din acest punct de vedere, problema constituie nucleul 
generativ al educaţiei, fiind constituită din următoarele elemente: baza problemei (presupoziţiile), 
generatorul problemei (propoziţia căreia i se aplică operatorul „?”) şi soluția (enunţuri cu 
valoare de adevăr). 

Structura sus-menţionată ne permite să diferențiem mai simplu două noțiuni adesea 
confundate: situația-problemă (SP) şi problema (P). Este lesne de dedus că situația-problemă 
are o sferă mai largă de cuprindere, poate îngloba multe probleme. Forma de exprimare 
poate fi uneori comună, de regulă aceasta constituind-o propoziția interogativă. Vom constata 
însă deosebiri substanţiale între denumirea unei situaţii-problemă şi exprimarea ei printr-o 
întrebare. Să exemplificăm: SP = momentul apariţiei vieții pe pământ. Drept probleme și 
întrebări avem: când?, cum?, în ce condiţii?, din ce componente? ş.a. 

Pentru procesul învățării este important ca elevului să-i fie clare enunţul, structura şi 
regulile formării fiecărui tip de probleme. Numai în acest fel IPIRB va avea efecte pozitive 
asupra conduitei şi rezultatelor învățării. 

Exemplificăm specificul structurii situaţiei reflexiv-problematizatoare pe câteva tipuri 
de probleme (vezi tabelul V.2.): 


Tabelul V.2. Specificul structurii situaţiei reflexiv-problematizatoare 
în raport cu tipurile de probleme 





























Problema sau situaţia- Întrebare (generator) Condiţie 
problemă 
Problema „care”: Care este/sunt x, astfel încât A (x)? 
Problema „unde”: Unde (în ce loc) x este c, astfel încât A (c)? 
Problema „dacă”: Care este valoarea de adevăra | confirmă c pe d? 
lui p? 

Problema „de ce”: Care este p, astfel încât q, deoarece p (p implică q) 
Problema „cum”: Cum are loc c, care este A? pentru ca... 
Problema „care” (funcţională): | Care sunt proprietăţile lui a, b... c? | ce definesc situaţia... 





În structura învăţării, întrebarea reprezintă o cerere de informaţie sau de sporire a 
informaţiei, care poate fi găsită în chiar sursa ce a generat întrebarea sau în alta. Ea poate fi 

plasată în cadrul dialogului, al conversaţiei sau chiar al monologului. În cazul dialogului şi 
al conversaţiei, se impune luarea în considerare a perspectivei contextuale (zonă de informaţii 
certe, cunoştinţe anterioare stăpânite, dar probate ca fiind insuficiente pentru a depăși un 
obstacol). În termenii problemei, perspectiva contextuală se apropie de statutul presupoziţiilor, 
înțelese drept elemente admise ca adevărate şi nu se supun întrebării şi nici analizei de tip 
„adevărat-fals”, „corect-incorect”. În consecinţă, presupoziţiile implică relaţia întrebare-răspuns 
şi iau în calcul experienţa subiecţilor. 

Învăţarea prin interogaţie reflexiv-problematizatoare cunoaşte, în traiectul ei metodologic, 
trei faze sau momente: al întrebării; al căutării, explorării, studiului şi acţiunii; al răspunsului. 

În ciuda aparenţelor, momentul reflexiv-interogativ sau al întrebării este apreciat ca fiind 
de un grad ridicat de dificultate. Obiectivele, conținutul, condiţiile, tipologia şi nivelurile de 
relaţionare constituie, fiecare în parte, o dificultate. În privinţa obiectivelor, se apreciază 
(Harley, 1973, cap. V) că, la nivel general, se pot contura următoarele conduite interogativ-pro- 
blematizatoare ale subiectului: 


Să descopere ce cunoaşte, stimulându-şi curiozitatea şi motivaţia; să-şi planifice eficient acţiunile 
explorative; să-și focalizeze atenția asupra conţinutului de bază; să-şi testeze abilitățile de a aplica, 
verifica și transfera cunoștințele, abilitățile și principiile deja cunoscute; să-şi dezvolte autoincrederea 
în capacităţile proprii; să-şi evalueze corect nivelul de instruire ş.a. 


Obiectivele operaţionale pe care un subiect şi le poate propune aplicând învăţarea prin 
interogaţie reflexiv-problematizatoare pot fi: să-şi dezvolte abilitatea de a defini; să-şi dezvolte 
simţul şi judecata estetică; să aplice informaţiile asimilate; să-și dezvolte capacităţile de interpretare; 
să-şi organizeze datele de conţinut într-o manieră personală eficientă; să analizeze critic şi 
sistematic întrebările găsite în alte surse; să-şi focalizeze frecvent atenţia asupra relațiilor cauză-efect; 
să-şi propună întrebări creatoare, de căutare, de adâncire a studiului unei probleme etc. 

În privinţa caracteristicilor unei bune întrebări, de fapt, autoîntrebări, lucrurile sunt, în 
general, cunoscute. Unele caracteristici sunt comune cu ale întrebării utilizate în procesul predării 
şi evaluării — claritate, direcționare, finalitate, varietate -, altele sunt specifice. Dintre acestea, 
menţionăm: stilul ei, adaptat stilului de învăţare al fiecărui elev, cu efecte particulare - de ordin 
afectiv, pragmatic, stimulator, oratoric, didactic, persuasiv; gradul de entropie sau măsura 
în care generează o vie activitate a gândirii, imaginaţiei, spiritului de observaţie etc. Din acest 
punct de vedere, se acceptă ideea că întrebarea nu trebuie să conţină o entropie excesivă, 
deoarece ea blochează procesul învăţării, fie prin solicitarea unor informaţii cu volum mai 
mare, fie a unui cuantum de timp mărit, după cum nici entropia redusă nu induce compor- 
tamente cognitive eficiente. 

Se apreciază că principala trăsătură a unei întrebări bune este să inducă o conduită de 
„interogativitate stabilă”, care poate fi definită drept „priceperea de a nu intra în încurcătură 
înaintea unor întrebări excesiv de complicate, reducându-le la întrebări mai simple, ale căror 
răspunsuri permit obținerea răspunsului şi la întrebarea inițială” (Grecu, 1982, p. 300). 

Tot ca o caracteristică a unei bune întrebări este considerată forma lingvistică pe care o 
îmbracă. Întrebarea nu se formulează, neapărat, printr-un enunţ interogativ, cum spuneam, 
în ciuda faptului că va cuprinde unităţi din logica cunoaşterii şi logica subtilă a cererii. În 
acest fel, enunţurile pot cădea sub incidenţa indicativului - „apreciez că”, a optativului — „aş 
dori să... a imperativului — „caută să...” şi a interogativului clasic — câte?, cum? etc. 

Dacă acceptăm că formularea limpede a unei întrebări reprezintă o parte componentă a 
procesului complex de (auto)educare a gândirii, trebuie să acceptăm că sunt necesare cunoaşterea 
şi respectarea legilor formale ale gândirii, ale raționamentelor şi silogismelor corecte. 

Experții domeniului (Siebert, Karr şi Wager, 2008, 2014) apreciază că tehnica cea mai 
eficientă de învățare ar putea fi cea care lansează întrebări inteligente şi formulează răspunsuri 
adecvate. 

Oportunităţile/avantajele sunt derivate din natura situaţiilor specifice studiului în clasa 
de elevi. Importante sunt şi învățarea în grup, memorarea curriculumului, formularea de 
dovezi, clarificarea obiectivelor/scopurilor, timpul de reflecție/de gândire, varietatea stilurilor 
de predare, învățare şi evaluare a conceptelor, eficacitatea managementului şcolar etc. (Sammet, 
1986; Allen, 2009; Lynch, 2012 ş.a.). 

Respectarea acestora va condiţiona ulterior procesul de căutare și elaborare validă a 
răspunsurilor, precum şi consecvenţa, noncontradicţia şi întemeierea gândirii în procesele 
de evaluare, susținere şi convingere ale educatorului. 

Dintre condiţiile şi regulile ce vor trebui cunoscute şi respectate de cel ce utilizează acest 
tip de învăţare, menţionăm (Grecu, 1982, p. 131): 


+ Să ţină seama de propriile capacități psihice, de profunzimea şi calitatea cunoștințelor, 
deprinderilor şi abilităţilor pe care le stăpâneşte; să definească cât mai clar termenii 
(noţiuni, concepte, principii, legităţi) care intră în structura presupoziţiilor; să cunoască 
şi să determine corect regulile de corelare a noţiunilor; să-şi definească bine intenția 
problematică, în sensul explicitării sau recunoaşterii implicite a valorii interogative, fără 
a lăsa impresia că întrebarea ar avea totdeauna rolul principal în învățare sau în studiu; să 
caute o întemeiere faptică sau logic-argumentativă a întrebărilor pe care și le pune; să aibă 
claritatea, precizia şi determinarea oricărui enunţ ce are conţinute cerinţele consecutivității 
în planul efectelor autoinstruirii; faptul supus interogării „să nu fie absurd, iar subiectul 
sau sursa care-i pune sau căreia i se pune întrebarea să poată (măcar) în principiu să 
răspundă” (Enescu, 1980, p. 203); să evite erorile sau aşa-numitele paralogisme erotetice. 
După opinia lui P. Botezatu (1973), cele mai frecvente erori sunt consecinţa neîmplinirii 
sau nesatisfacerii exigenţelor ce țin de precizie, univocitate şi unicitate. Astfel, se menţionează 
drept erori des întâlnite: 

-  imprecizia, provenită din absența unor termeni ai întrebării şi din unele confuzii 
sintactice, ce induc nedeterminarea (de exemplu, câţi studenţi are Bucureştiul?); 

- ambiguitatea, apărută în situaţia în care întrebarea are mai multe înţelesuri, rezultate 
din ambiguitatea termenilor sau din absenţa unor precizări necesare univocității (de 
exemplu, este pedologia o știință avansată?, ştiinţă a solului?, ştiinţă a copilului?; 

-  sofismul întrebărilor multiple sau al întrebării complexe, apărut fie în situaţia unui 
enunţ nedeterminat anterior, fie al cumulării de întrebări în acelaşi enunţ interogativ. 


În privinţa tipurilor de întrebări ce pot fi utilizate, gama este extrem de largă. Recomandarea 
generală este aceea de a utiliza o paletă cât mai variată: întrebări dacă, întrebări completive 
(tip „C” — cine?; ce?, cum?, cât?, când?), închise, cu putere definită (de unde?, de când?), sau 
deschise, cu putere nedefinită (de ce?, unde?), factuale, de opinie, semantice (cum se numeşte?, 
ce este?), sugestive, de controversă, comparative etc. 


+ Să identifice momentul căutării, explorării, studiului şi acţiunii. Conţinutul acestuia este 
extrem de bogat, sarcina principală fiind aceea de a căuta un răspuns plauzibil la întrebarea 
pusă. 

e Să planifice momentul răspunsului sau soluţiei. În structura învățării prin interogaţie 
reflexiv-problematizatoare, acest moment are locul şi valoarea lui bine determinate. 
Psihopedagogia învățării eficiente a demonstrat că situaţia interogativ-problematizatoare 

nu poate fi analizată fără elementul corelativ întrebării, şi anume răspunsul (R). Faptul ca 
atare este recunoscut, relaţia I = R fiind apreciată după proprietățile R, induse sau derivate 
din calităţile I, după cum, la rândul lor, proprietăţile 1 derivă din calitățile unui bun răspuns. 


Răspunsul reprezintă un enunţ, o soluţie, o informaţie care limitează parţial sau total 
domeniul necunoscutului sau arată că el este total sau parţial necorespunzător. 

Forma de exprimare a răspunsului este dată frecvent de propoziţiile cognitive (comunică 
o informaţie), pragmatice (formulează o acțiune), axiologice (formulează o apreciere) şi chiar 
interogative (formulează o dorinţă sau cer, în continuare, un răspuns). De asemenea, R poate 
lua forma unei propoziții de amânare, de eschivare de la R, de respingere sau de formulare a 
unei noi întrebări. 

Tipologia răspunsurilor este extrem de diversă şi neunitară în clasificările cunoscute. De 
la răspunsuri directe la cele indirecte, de la cele complete la cele parțiale, de la cele nemijlocite 
(au corespondent în presupoziţiile întrebării) la cele mediate (indirect legate de presupoziţiile 
întrebării) ş.a., tipologia rămâne deschisă, orice listă de inventar fiind bine-venită în ordinea 
analizei de tip conversaţional sau comunicativ. 


Esenţiale în învățarea prin interogaţie reflexiv-problematizatoare rămân atât însuşirea 
tehnicii de a formula întrebări, cât şi tehnica de a formula răspunsuri. 

Una dintre formulele metodologice cunoscute în logica unei bune întrebări este cea 
lansată de Adam (2009, 2010): 

„Q (întrebare) > D (decizie) > A (acţiune) > R (rezultat)/reflecţie”, 

Ucenicia exersării şi utilizării acestei practici presupune o anumită experienţă lingvistică 
şi, desigur, experienţă în tehnica propriu-zisă a învăţării şi studiului. Ea poate începe din 
clasa a IV-a, dar cel mai recomandat este să se înceapă din clasele gimnaziale. 

Prezentăm succint în continuare un model de practicare a acestei experienţe (Brunet, 
1973). 


e Se dă elevilor un text, ce va fi citit de ei acasă şi în legătură cu care vor formula atât 
întrebări la care ar putea să răspundă ei înşişi, cât şi întrebări la care vor fi ajutaţi de 
profesor să răspundă. 

+ În clasă, elevii vor pune toate întrebările pe care le sugerează textul, în cel puţin două 
maniere: prima, în care, mai întâi, fiecare întrebare va fi scrisă pe o mică fişă, apoi se vor 
pune oral, şi a doua, în care întrebările se formulează mai întâi oral și apoi, după formulare, 
se vor scrie pe fişe. 

+ Ameliorarea conduitei interogative este legată de: păstrarea relaţiei memorare-gândire- 
întrebare; lansarea unei întrebări se face o singură dată: se lasă un timp de gândire între 
întrebare şi răspuns; nu se întrerupe dialectica reflecţii; nu trebuie să se omită corectarea 
greşelilor. 

+ Profesorul organizează/grupează întrebările, arătând elevilor nucleele tematice în jurul 
cărora acestea gravitează. Se va proceda la grupări de genul: teme la care se va răspunde 
în alte situaţii didactice şi teme pentru care elevii vor desfăşura activități de studiu 
independent, de cercetare, căutare sau documentare. În acest din urmă caz, li se va indica 
ce surse documentare vor consulta şi modul cum să o facă în mod eficient. 

e Se stabilește un termen pentru rezolvarea sarcinilor cu statut de activitate extraclasă, 
urmărindu-se ca întrebările şi răspunsurile să fie expresia propriei lor activități, uneori 
introducându-se şi întrebări de tip folow-up. 

În sinteză, apreciem că iniţierea elevilor în utilizarea ştiinţifică a elementelor de logică 
erotetică se impune ca o necesitate a timpului actual, astfel că introducerea unor elemente 
de logică erotetică în programele şcolare va aduce contribuţii semnificative la formarea unui 
mod riguros de a gândi actul instruirii și al învăţării. 


V.5.3. Învăţarea cu ajutorul limbajului grafic 


În subcapitolul destinat comunicării prin limbaj iconic am arătat că citirea imaginilor premerge 
actului scrierii. A citi sensul lucrurilor, al formelor, al culorilor sau al mişcării presupune, 
neîndoielnic, şi o ucenicie. Cum însă limbajul iconic este puternic marcat de conotaţii, iar 
căile de acces la conţinutul acestuia sunt mai complexe, propunem, în cele ce urmează, o 
nouă practică eficientă de studiu bazată pe elemente grafice, uneori de hipergrafuri (Wachman 
şi Khardon, 2007) apropiată de limbajul ştiinţific, prin caracteristici denotative, directe, 
tranzitive, relativ transparente, precum şi prin rigoare constructivă. 

Aceasta este o metodă de învăţare cu ajutorul reprezentărilor grafice. 

Lumea specialiştilor acceptă ideea că reprezentările grafice şi chiar limbajul grafic sunt 
mai accesibile decât orice formă de scriere, cu efecte de feedback sintetic. Nevoia de sinteză, 
rigoare şi rapiditate în transmiterea informaţiilor a determinat extinderea comunicării şi 
învăţării prin simboluri şi semne grafice. Avantajele țin nu numai de o receptare mai rapidă, 
ci, mai ales, de faptul că perceperea sensului este aproape simultană cu imaginea redată, iar 
prelucrarea textului solicită mai puţin efort şi timp decât textul vorbit sau scris, reacţiile 
psihice, în general, fiind mai rapide. „Suntem obligați, afirma V. Pavelcu, să folosim adesea 
sistemul concret, perceptual şi imagistic al codului de comunicare din cauza accesibilității 
mai mari a acestuia, a razei mai vaste de acţiune a acestui limbaj. Superioritatea limbajului 
abstract nu poate anihila folosirea limbajului perceptual şi imagistic” (Pavelcu, 1976, p. 139). 

Învăţarea cu ajutorul limbajului a reprezentărilor grafice a constituit obiect de studiu 
îndeosebi pentru orientările gestaltiste, ale celor ce au studiat teoria formelor în percepţie, 
devenită mai recent obiectiv al studiilor din teoria informaţiei, e-learning, teoria recunoaşterii 
şi în cibernetica modernă. 

Cercetări pertinente în domeniu (Evans, 1964; Attneave, 1954; Edmonds şi Evans, 1966 
ş.a.) au demonstrat că subiecţii care utilizează în învăţare metoda schematizării cunoştinţelor 
în structuri de tip limbaje prin reprezentare grafică obțin rezultate superioare celor care nu 
le utilizează. 





NOTĂ: Noţiunea de limbaj asociat reprezentărilor grafice este polisemantică. Ea înseamnă fie 
un tabel sintetic de noţiuni, reprezentând un sistem teoretic discutat, fie o figură, reflectând 
anatomia sau funcţionarea unui sistem, fie un model, prefigurând sau figurând o realitate greu 
accesibilă percepţiei și înțelegerii noastre, fie o structură geometrică, ce exprimă logica internă 
a unui sistem de coordonate spaţio-temporale, numerice și chiar calitative, fie așa-numita roată 
a culorilor aplicată contextului și proceselor educaţionale. 








Punctele de plecare le constituie modul particular, dar generalizator utilizat în oferta şi 
prelucrarea informaţiilor, forța de compresiune a limbajului utilizat şi posibilitatea de a găsi 
temeiuri pentru interpretări originale, creative. 

Din punctul de vedere al procedeelor utilizate, se pot face diferențieri calitative şi cantitative. 
Playfair observase încă din secolul al XVII-lea că „prin metoda grafică se pot imprima, în 

cinci minute, în memorie, în mod durabil, informaţii al căror studiu prin cuvinte şi tabele 
ar fi necesitat zile întregi” (apud Dumitraşcu, 1974, p. 139). 

Tehnica pătrunde ca un instrument eficace în instruirea şi învățarea tuturor disciplinelor 
de învățământ, demonstrându-se, prin probe de necontestat, că procedeele de transmitere 
grafică nu pot fi omise din mediul şi tehnicile învăţării eficiente. Învăţarea prin reprezentări 
grafice s-a identificat, uneori, atât de mult cu conţinutul reflectat, încât astăzi întâlnim 
procese, fenomene și sisteme de informaţii care au inclus chiar în denumirea lor elementele 
tehnicii utilizate. Spre exemplu, în studiul fenomenelor cronologice sau evolutive se utilizează 
conceptul de curbă de evoluţie, linii de regresie ş.a. Metoda este utilizată eficient atât pentru 
învăţarea şi prezentarea unor conţinuturi concrete, măsurabile, cât şi în arii de conţinuturi 
abstracte, calitative chiar, cu condiţia să poată primi un suport intuitiv sau grafic procesat 
corespunzător. 

Învăţarea prin reprezentări grafice asigură asimilarea, prelucrarea, reținerea şi exprimarea 
sintetică a unui conţinut, accesibilă sub formă cantitativă şi calitativă. Reprezentările grafice 
de tip mono-, bi- sau tridimensional respectă, în principiu, teoria gestaltistă şi regulile 
exprimării geometrice ale formelor estetice, ale metriei structurilor evolutive, ale spațialităţii, 
comparabilităţii în concordanţă cu logica internă, reală sau formală, a fenomenelor învățate. 

Detaşând ca funcții principale ale acestei metode pe cele informative, descriptive, explicative, 
exemplificatoare, logic-demonstrative, formative şi euristice, uneori şi emoţional-artistice, 
se impune să surprindem mai ales acele condiţii care o fac necesară şi utilizabilă, ținând 
seama de contextul metodologic general al învăţării. În principiu, se apreciază că este utilizabilă 
în măsura în care: 


a) are justificare logică în raport cu alte practici cunoscute, adică se întemeiază pe necesitatea 
rațională privind tratarea unui conţinut de învățat; prezenţa ei este reclamată mai ales în 
fazele de prelucrare, asimilare şi reproducere ale învăţării; 

b) are o utilitate mai mare decât altă tehnică, metodă sau procedeu verificate, în sensul 
comparabilităţii şi interactivității cu procese mai simple în construcție, operativitate sau 
eficiență, toate raportate însă la stilul cognitiv al subiectului învăţării; 

c) are forță expresivă, sugestivă şi este, în acelaşi timp, eficace, în sensul că permite alegerea 
celui mai simplu şi mai eficient procedeu de reprezentare grafică, adecvat specificului 
problemei investigate şi demersului psihic solicitat; 

d) introduce în mod real o simplificare și clarificări în logica mesajului — elemente de 
contrast, de repetare, de variaţie, de evoluţie, de acumulare, de distanțare şi de comparare, 
ceea ce înseamnă, de fapt, „o valorificare superioară a semnelor de punctuație vizuală cu 
funcţii sintactice sau infralogice” (Thibault-Laulan, 1972, pp. 68-69); totodată, se impune 
evitarea aglomerărilor excesive de date, tabele, suprapuneri, dublaje, legende complicate 
şi inexpresive, recomandările reducându-se la cel mult trei idei de bază sau sisteme 
referenţiale; 

e) respectă, proporţional, mărimea reală a valorilor la care se referă, evită erorile, interpolările 
şi extrapolările forţate; 

f) conţine elemente verbale exprimate sintetic (titluri, indicaţii, legende etc.), relevante în 
raport cu textul integral ce trebuie studiat; 

g) asigură o integrare rapidă a datelor reflectate într-un context verbal sau extraverbal, 
explicativ şi situațional, global sau fragmentar, inter- sau intraiconic, spațio-temporal 
natural sau modelat, astfel încât să existe posibilitatea reversibilităţii şi transformării 
lecturii rapide (longitudinale) în lectură integrală şi succesivă (Thibault-Laulan, 1971). 

Importantă pentru utilizarea acestui tip de învățare este cunoaşterea câtorva elemente 
de tehnică a construcției reprezentărilor grafice, şi anume: sistemul de coordonate carteziene, 
folosite pentru fenomene valorice - ordonată (OY) sau verticală, abscisa (OX) sau axul 
orizontal şi punctul de origine; sistemul de coordonate circulare, folosite pentru fenomene 
dinamice sau cu o structură mai bine determinată; scările metrice uniforme (segmente de 
dreaptă, secțiuni ale cadranelor), sau neuniforme (logaritmice), care măsoară, pe ordonată, 
variabila dependentă (frecvența, mărimea), în indici sau procente, iar pe abscisă, variabila 
independentă (eşantioane, cazuri), excepţie făcând graficele de corelaţie, care prezintă pe 
ambele coordonate mărimi dependente, intercondiţionate. Menţionăm, de asemenea, rețeaua 
reprezentării grafice, alcătuită din linii paralele, orizontale sau verticale, inscripţiile grafice — 
variabile, unități de măsură, intervale de timp etc. -, legendele - semnificația simbolurilor 
şi formelor utilizate. 

Învăţarea prin reprezentări grafice nu are o structură unitară, ci se constituie dintr-o suită 
extrem de diversă de procedee grafice, mai nou, colorate, frecvent întâlnite, analizate şi 
recomandate în lucrări ştiinţifice de specialitate (Dumitraşcu, 1974). Din gama extrem de 
largă a acestor procedee, le vom menţiona pe cele utilizate mai frecvent în analizele statistice. 


+ Procedeul diagramelor. Diagramele sunt reprezentări grafice ale unui material, ce conţine 
valori numerice - numere, lungimi, suprafeţe, date statistice, performanţe ş.a. Pentru a 
prelucra un material prin procedeul diagramei se utilizează linii, puncte şi figuri geometrice, 
cum sunt poligoanele, cercurile, semicercurile etc. 

+  Diagramele punctate constituite prin intermediul punctelor (nor de puncte) sunt folosite 
pentru reprezentarea unor serii statistice mici, gruparea şi evoluţia lor fiind astfel percepute 
mai ușor. 

+  Diagramele liniare sunt reprezentări bazate pe linii trasate la scară aritmetică sau logaritmică 
şi ajută la compararea mai multor valori. 

+  Diagramele tip coloană se prezintă sub forma unor suprafeţe dreptunghiulare, cu grosime 
uniformă, lungimea lor fiind proporţională cu valorile exprimate. 

+  Diagramele cu benzi sunt alcătuite tot din suprafețe dreptunghiulare, dar așezate orizontal; 
se folosesc pentru prelucrarea unui material cu evoluţie cronologică, atunci când intervalele 
dintre măsurători sunt prea mari şi nu permit reprezentări sub forma curbelor de evoluţie; 
de asemenea, pot fi utilizate în situaţia unor variabile autonome (de exemplu, comportamente). 

+  Diagramele areale constituie procedee de reprezentare şi percepere a unui conţinut ce 
prezintă valori statistice exprimate sub forma unor raporturi de suprafață - pătrate 
(diagramă areală pătratică), cercuri (diagramă circulară). 

+ Procedeul reprezentării grafice prin curbe constituie forme şi/sau imagini care permit 
prezentarea unor conținuturi reflectând dinamica unor procese, fenomene şi stări cu 
evoluţie determinată pe axa timp, vârstă etc. Curba reprezintă o linie continuă, obținută 
prin unirea şirului de puncte ce exprimă valorile momentelor succesive şi valorile matematice 
atinse. Când exprimă frecvenţe, reprezentarea grafică ia fie forma poligonului de frecvenţă, 
fie a curbei de frecvenţă. 

+ Procedeul reprezentării prin profil grafic este utilizat pentru prelucrarea şi învăţarea unui 
conţinut cu particularități multiple. Reprezentarea ia forma unei linii frânte, care uneşte 
parametrii valorici ce exprimă caracteristicile considerate. 

+ Procedeul reprezentării grafice prin figuri constituie o altă manieră de a sintetiza şi exprima 
vizual un conţinut, care se pretează la simbolizare figurală, respectând logica elementelor 
de conţinut. 

Procedeul reprezentării prin scheme vizuale este unul dintre cele mai frecvent utilizate în 
procesul învățării. Modul concret de a învăţa utilizând procedeul schemelor vizuale poate 
fi însușit din clasele primare. Cercetările în domeniu arată că redundanţa conţinutului 
prelucrat şi învăţat prin acest procedeu eficient şi simplu se reduce uneori până la 67%, 
iar capacitatea de stimulare a unui conţinut organizat sub forma schemei ajunge până la 
cca 10 biţi/secundă (Edmonds şi Evans, 1966). De asemenea, se consideră că se mărește 
capacitatea de discriminare, se induce o conduită ordonatoare şi clasificatoare mai eficientă, 
se măreşte capacitatea de aplicare şi transfer a cunoştinţelor şi principiilor acţionale. 


Nu putem însă exagera cu avantajele acestor procedee. În practica evaluării şi, firesc, a 


învăţării se constată unele dificultăți. Acestea apar mai ales când elevul este implicat în 
procesul invers conceptualizării, mai explicit în cel al decodificării, al exprimării articulate 
şi coerente a schemei într-un conţinut ce are toate trăsăturile unui text scris, narativ. 


Reţinem ca un element important pentru practicarea învăţării prin reprezentări grafice 


şi posibilitatea pe care o are un subiect de a trece de la un procedeu la altul, de la o informaţie 
la alta, fără eroare. 


În procesul real de trecere de la un procedeu la altul, de la grafic la text, de la text la 


reprezentare grafică sau de la text la grafic, apoi la text sunt importante câteva criterii pe 
care trebuie să le avem în vedere. 


să crească probabilitatea de procesare şi de retenţie pe o perioadă mai mare de timp a 
elementelor semnificative; 

să păstreze pertinenţa structurii şi caracteristicilor conţinutului, astfel încât reproducerea, 
aplicarea sau transferul să nu fie afectate şi nici să se obţină performanţe cantitative şi 
calitative mai mici decât dacă învăţarea s-ar fi realizat prin metode care operează cu textul 
original, netransformat în alte simboluri; 

să permită simplificarea şi reducerea notelor critice, interpretative, atingând zona a ceea 
ce experții străini (Sigueza, 2005; Schulten, 2012; Mikoluk, 2013; Logsdon, 2014) numesc 
capacitatea de a deveni organizator al structurii cunoașterii prin învățare; 

să devină un reper evaluativ predictor în analiza performanţelor, aşa cum a fost practicat 
şi în evaluările PISA 2000 (vezi Carter, 2009; Chun, 2009 ş.a.); 

simbolistica utilizată trebuie să reducă din ambiguitatea interpretărilor, să creeze o 
corespondenţă adecvată între simbol şi schema de bază a conţinutului exprimat în limbaj 
verbal, scris sau oral; 

reducerea complexității să se facă după criterii bine gândite, operaţiile de cuantificare să 
vină în sprijinul înţelegerii şi retenţiei conţinutului. 


În contextul discuţiei despre complexitate, se impun atenţiei câteva norme. Astfel, complexitatea 


reprezentării grafice scade, atunci când: 


cantitatea medie de informaţie (H) transmisă scade; 

omogenitatea structurală şi dimensiunile/valorile elementelor cresc; 
numărul elementelor simetrice reflectate creşte; 

numărul elementelor redundante scade; 

aspectele stilistice şi retorice sunt neglijate (Schulten, 2012); 

se evită opozabilitatea text/structura limbajului grafic. 


Importanţa analizei nivelului de complexitate a unei scheme sau reprezentări grafice 


poate fi demonstrată în orice problemă de geometrie ce permite o codificare grafică a textului 

şi fără de care elevul (matematic vorbind) nu o poate înţelege şi nici rezolva la nivelul lui. 
Aceasta înseamnă că aceeaşi realitate poate fi exprimată prin simboluri diferite, realizându-se 
o trecere de la un sistem la altul, de la traducerea unor date nemijlocite în simboluri mijlocitoare, 
în baza unui principiu descoperit de educator sau de cel care învață (Mialaret, 1967) sau 
aparținând unui stil vizual (Erichsen, 2014). 

Reţinem, de asemenea, că învățarea prin procedee grafice şi scheme vizuale poate fi 
exersată independent de un anumit conținut, fie pe bază inductivă, pornindu-se de la cazuri 
particulare, fie de la reprezentarea grafică spre conţinutul propriu-zis. În ambele maniere, 
verbalizarea rămâne forma de legătură, de traducere explicită a unui conţinut simbolic, 
procedeul de bază ce sprijină mişcarea figurativă a învăţării, ca proces de cunoaştere relațională, 
de comunicare prin constante valorice sintetizate (Oleron, 1970; Wieber, 2012; Baker, 2011). 
Practica educaţională reclamă această metodă a limbajului iconic. Ea trebuie însă cunoscută 
şi aplicată creator. 

Capitolul VI 


Metode și tehnici de argumentare, 
contraargumentare și convingere 


VI.1. Pentru o propedeutică a argumentării 
și convingerii 


VI.1.1. Învăţarea — proces interactiv de influențare pozitivă 
a conduitelor 


Este recunoscut faptul că orice subiect uman aflat în câmpul educaţiei consumă o mare 
cantitate de timp, energie fizică şi psihică pentru a obţine un randament optim în procesul 
învăţării şi formării sale. Dar tot atât de adevărat este şi faptul că el investeşte mult mai puţine 
eforturi, prin care își poate optimiza tehnologia specifică propriei munci intelectuale. 

Menţionăm pentru început că tehnologia muncii intelectuale vizează, în esenţă, aspectele 
normative, raționalizatoare, igienice şi biosocioergonomice ale activității de aplicare a rezultatelor 
cunoaşterii, constituindu-se într-un domeniu cu statut interdisciplinar şi integrator în câmpul 
ştiinţelor educaţiei. 

În acest context, reținem şi faptul că din sistemul metodelor și tehnicilor destinate 
creşterii eficienței muncii de învăţare şi studiu au fost omise, în mod nejustificat, cele privind 
argumentarea, contraargumentarea și persuasiunea. 

Care sunt raţiunile pledoariei noastre pentru introducerea lor în universul metodologiei 
învăţării şi formării prin educaţie şcolară sau universitară? 

În primul rând, învăţarea rezultată din exersarea funcţiilor demonstrative şi persuasive ale 
metodelor de instruire şcolară va fi nu una dominant conceptuală, cât mai ales în mod fundamental 
operativă şi interactivă. Sensul orientării oricărui tip de învăţare conştientă va fi transformarea 
conţinuturilor ştiinţifice şi metodologice în bunuri personale, în sisteme operaţionale şi acționale, 
apte să-i influențeze şi să-i convingă pe actorii aflați în câmpul educaţiei. 

În al doilea rând, orientarea formativă a sistemului de învăţare solicită procesele, stilurile, 
modificările şi status-rolurile profesorului. Explicit, acesta are menirea să ofere elevului său 
propriile moduri/stiluri de „a învăţa” sau „a face” ca resursele sale operative, în special 
rezultatele experienţei sale, să devină obiective pe care ar trebui să le enunţe în parte neexplicit, 
altele rămânând implicit formative. În acest fel, conduita sa va dobândi şi un aspect normativ, 
care pot lua forma de principii, norme, reguli, propuneri, sfaturi etc. 

Deschiderea profesorului spre capacităţile elevului se va face - afirma esteticianul L. Pareyson 
(1977) - în măsura în care va presupune „o congenialitate prezentă sau viitoare, care să-i 

permită să considere regulile şi sfaturile drept moduri de a deveni operative doar înlăuntrul 
acelui stil”. 

Învăţarea este atât un act individual, cât şi unul social. Formele și tipologia învățării 
sociale, de la învăţarea diadică la învățarea în grup, apoi la cea larg socială, în sensul global 
al termenului, sunt strâns legate de obiectivul central al oricărei învățări pozitive: de a 
influenţa, transforma sau schimba - prin exersare, condiţionare, decondiționare şi recon- 
diționare - structuri cognitive, acţionale, atitudinale şi motivaţionale din personalitatea 
agenţilor prezenţi în câmpul etosului pedagogic. În acest sens, învăţarea este şi devine un 
autentic proces de convingere. 

De aici, tentația şi imboldul de a ne propune o întemeiere a argumentării cognitive, 
decizionale şi afective în procesul învăţării. Desigur, aceasta nu este uşor de realizat. Dificultatea 
vine, în primul rând, din faptul că argumentarea, rezultantă a unei simbioze sui-generis între 
cognitiv, afectiv şi acţional, nu este o simplă tehnică de „susţinere logică” a unor puncte de 
vedere, ci şi „o artă”. O artă prin intermediul căreia subiecții (elevii şi profesorii) angajaţi 
într-un dialog speră să-şi comunice eficient intenţiile, să-şi identifice reciproc, până la un 
punct, scopurile şi obiectivele, pentru a-și justifica, susține şi modifica pozitiv comportamentele. 

Apare astfel prima necesitate, şi anume aceea a determinării statutului logicii şi psihologiei 
argumentării și convingerii. 

Într-o clasificare cunoscută şi acceptată, logicile sunt divizate în două mari tipuri: formale 
şi neformale. Logica argumentării și convingerii stă alături de logicile neformale, de genul 
logicii sentimentelor (Th. Ribot), logicii valorilor (E. Goblot), apropiindu-se foarte mult de 
logica retorică (Olbrechts-Tyteca şi Perelman, 1994, 2008.). Ea este, în sinteză, un mod dea 
fi al ştiinţei argumentării, care „nu poate ignora ajutorul psihologiei, al retoricii, având 
afinitate cu dreptul şi morala” (Botezatu, 1973, p. 184). 

Esenţa ei constă în stabilirea enunţurilor-premise ale argumentării, a tipurilor de legături 
utilizate în argumentare-convingere, a punctelor de sprijin ale argumentării, prin raportare 
atât la real (conformitatea cu faptele, adevărurile, situaţiile), cât şi la subiect (experiență 
educațională, valori, preferinţe, interese), precum şi a drumului pe care-l poate parcurge 
gândirea interlocutorului în asimilarea influenţei specifice (Petru, 1983). 

Fără îndoială, trebuie să facem o precizare necesară, şi anume că nu avem în vedere regulile 
gândirii formale, verificatoare, bazate strict pe probe indubitabile, ci luăm în considerare şi 
regulile unei gândiri care pot fi mai vagi, mai flexibile, mai creative. Se conturează astfel 
ideea unei logici a gândirii nuanţate, care nu înseamnă că este „ilogică”. Ea conţine elemente 
infralogice ce avansează treptat până la a deveni, în final, repere pe baza cărora un subiect 
discerne între o concluzie certă, evidentă și una probabilă sau posibilă. 

Procesul de asimilare prin educaţie a unei teorii şi practici specifice logicii argumentării, 
contraargumentării şi convingerii are, în multe din traiectele sale interioare, un caracter 
implicit sau eliptic, autopolemic, restructurant şi reevaluativ, cu transformări progresive de 
la intuiţia vagă, conjecturală la soliditatea construcției superioară (Festinger, 1957; Georgescu, 
Flonta şi Pârvu, 1982). 

Teoria şi procesul logic al argumentării capătă valenţele şi consistenţa unei strategii 
globale pe termen lung, care se regăseşte în orice activitate intelectuală, reflectată în discursuri, 
planuri, metaplanuri, structuri euristice, motivații, teze, stiluri cognitive etc. 

O tehnologie a muncii intelectuale întemeiate pe consistenţa științifică a învăţării bazate 
pe argumentare, contraargumentare şi convingere poate deveni eficace în şcoală dacă se 
constituie o competenţă care: 


e  dincolode„norme, dispune și de atributele experienţei educative valorizatoare şi generatoare 
de noi experienţe în conduita de învăţare continuă; 

+  seintersectează cu premisele şi structurile constructivismului imaginativ, cu sensibilitatea 
şi cu intenţia elaborată de a convinge raţional partenerii educaţionali; 

e dispune deabilitatea de a identifica structurile informaţionale de conținut (idei principale, 
teze, principii etc.), metodologice sau acționale, atât semnificative, cât şi nesemnificative 
în mesajul unui interlocutor; 

e realizează conexiuni de rang superior între forma şi substanța unui argument, pe de o 
parte, şi adevăratele intenţii ale vorbitorului, pe de altă parte; 

e reuşeşte să construiască structuri de comunicare argumentativă proprii, plecând chiar 
de la premisele preopinentului, de la analiza critic-constructivă a slăbiciunilor sau erorilor 
argumentaţiei făcute de interlocutor. 


În procesul educaţional, precum şi în cel al finalizării învățării, astfel de situaţii se 
întâlnesc cu o frecvență mare. Atât educatorul, cât şi educatul ar trebui să ia atitudine față 
de cunoştinţele, teoriile, faptele şi evenimentele cu care se confruntă etc. Prezentate oral sau 
în scris, actorii ar trebui să se convingă reciproc, dar şi pe alţii de calitatea şi eficiența 
acţiunilor întreprinse, să exprime în scris sau oral propriile gânduri sau convingeri pentru 
a fi cunoscute şi acceptate de ceilalți. 

lată de ce se impune construcţia unei propedeutici a argumentării şi convingerii în 
învăţarea şi comunicarea didactică, fondate pe o logică pedagogică nuanțată, în a cărei 
matrice factorială, ordonată după criterii valide, să găsim răspunsuri la câteva mari probleme, 
cum ar fi: ce variabile intervin în procesul comunicării şi învăţării cu finalitate în argumentare 
şi convingere; ce principii normează şi dirijează acțiunea agenţilor educaționali în câmpul 
interacțiunilor, al comunicării, al învăţării, în sens larg; care sunt principalele elemente 
structurante ale situației de argumentare și convingere, din perspectiva strategiilor şi metodelor 
de predare-învăţare şi evaluare; în ce măsură sunt posibile modelări cu valoare generativă 
ale practicii specifice argumentării, contraargumentării şi convingerii şi, dacă da, cum se 
pot ele structura şi optimiza, pentru a le servi profesorilor şi elevilor în procesul acțiunii/ 
practicii sociale, ce urmează firesc oricărei activități de învăţare autentică sau de studiu 
academic?; ce reguli vor fi respectate pentru ca eficiența acestei practici să se apropie de 
standardele dorite; cum putem contraargumenta sau ce ştim despre întemeierea logică a 
procesului de contraargumentare, ca fundament în însăşi esența procesului de învăţare, ca 
proces de comunicare eficientă, de schimbare/transformare de comportamente. 


VI.1.2. Variabile și principii acţionale în procesul 
de argumentare și convingere 


În limitele intenţiilor noastre nu oferim detalieri, ci numai formulări cu caracter sintetic, pe 
care le considerăm esenţiale, fără ca prin aceasta să fi acoperit întreaga adâncime a domeniului. 

În orice acţiune planificată a practicii specifice argumentării, contraargumentării și 
convingerii încorporată învățării şi comunicării intervin complexe de variabile greu de surprins 
în forme pure, dar care, în esenţă, pot fi reduse la următoarele: 


+ variabile psihologice. Ele definesc zona cunoaşterii posibilităţilor gândirii proprii, abilitatea 
de a manevra şi asocia enunţurile, de a avea un „stil propriu” de receptare - vizual, aural, 
motric, capacitatea şi maniera de abordare a situațiilor problematice - analitică, inferenţială, 
categorială, relaţională ş.a.; 

variabile interpsihologice sau relaționale. Acestea acoperă: câmpul cunoaşterii elementelor 
la nivelul psihosocial al conştiinţei interlocutorului, modalităţile de obiectivare în plan 
interpersonal, precum şi specificul relaţionărilor cu ceilalți; 

variabile socioculturale și de context. Ele codifică zona câmpurilor comune, a zonelor de 
graniţă şi diferenţiatoare, reflectând posibilităţile şi limitele de acceptare sau respingere 
de argumente, în baza modelelor culturale sau a situației concrete în care se desfăşoară 
practica argumentării şi convingerii — lecţie, conferință, practică social-profesională etc.; 
variabile pedagogice și organizator-decizionale. Acestea descriu câmpul acţiunilor, strategiilor, 
tehnicilor şi metodelor de proiectare, organizare, prezentare, susținere şi evaluare, precum 
şi prefigurarea posibilelor evoluţii şi schimbări facilitatoare sau inhibitoare în câmpul 
PACC. 


Literatura de specialitate este săracă în ceea ce priveşte principiile de orientare şi ierarhizare 


în practica argumentării, contraargumentării și convingerii. Din această cauză, formulările 
noastre vor avea un caracter orientativ, detalierile şi ierarhizările neconstituind scopul 
abordării de faţă. Astfel reținem: 


Principiul compatibilității. În esență, exprimă cerința ca între subiecţi să existe intenția 
comunicării, valențe pentru deschideri reciproce la schimbare/transformare şi adoptare 
de noi roluri. Fundamentul lui îl găsim în teoria echilibrului și a balanței (Heider, 2009; 
Apelson, 2005) generalizată la nivel atitudinal de Newcomb (2008), precum şi în teoria 
consonanţei-disonanţei (Festinger, 1957). 

Principiul interacțiunii. Conform acestui principiu, practica argumentării, contraargumentării 
şi convingerii nu se subordonează pur şi simplu relaţiilor sociale de comunicare, celor 
ale învățării sau strategiilor de câştig. El apare, cel puţin pentru câmpul învățării şi 
comunicării, ca fiind dirijat de ideea interacțiunii şi cooperării, întemeiate pe o minimă 
condiţie a dialogului eficace în plan informativ şi formativ. 

Principiul economiei. Exprimă ideea dozării cu multă atenţie a mijloacelor de care dispun 
actorii, pentru a se putea atinge optimul fără defecte, în minimum de timp. Din acest 
punct de vedere se constată existența unor relaţii strânse între obiectivul principal al 
învăţării şi comunicării cu valori în sfera practicii argumentării şi convingerii. Timpul 
de realizare şi gradul de dificultate al acţiunilor de transformare prin convingere au ca 
reguli următoarele: gradul de dificultate al practicii creşte progresiv de la cunoştinţe la 
atitudini, de aici la comportamentele individuale şi atinge nivelul maxim la comportamentele 
de grup. Această regulă poate fi reprezentată grafic (figura VI.1). (Blanchard şi Hersey, 
1973; Hameyer, 1978) 


Consecința practică vizează determinarea cu claritate a obiectivelor urmărite, prin metodele 


specifice paracticii de argumentare şi convingere, pentru ca, ulterior, să ne planificăm timpul, 
să ne alegem strategiile etc. Același principiu solicită şi un raport echilibrat între informaţiile 
noi şi cele redundante, fără ca prin aceasta să neglijăm economia de cuvinte, densitatea 
semantică, prioritatea lexicalului, a sintaxei bazate pe concizie şi dinamism, precum şi 
accentul pe structuri parataxice (legături de juxtapunere explicite). 


Principiul acțiunii personalizate. Cere o regândire a logicii limbajului metodelor utilizate, 
şi anume ca acestea să se bazeze, în primul rând, pe „limbajul acțiunii subiectului” 
(Peninou, 1975, p. 205). Se formulează ca regulă utilizarea modurilor predicative ale 
verbelor, cum sunt: indicativul, care este centrat pe persoană, pe asertoric, pe factual, pe 

evident; imperativul, care ne implică, este mai direct, mai proximal, dar şi ironic (poate mai 
puternic decât indicativul — „Râzi tu, Harap-Alb...”), prin ideea de concesivitate amenințătoare 
(de exemplu, „Râdeţi voi, râdeți..., Delavrancea, Hagi Tudose); condiționalul-optativ, care 
ne implică afectiv, este mai empatic prin adresabilitatea nuanţată şi politicoasă, atenuează 
duritatea prin concesie, prin comparaţie, prin mişcarea şi trecerea de la dorinţă și preferință 
la necesitate (de exemplu, „Aş vrea să nu mai vorbiţi în timpul expunerii”), precum şi 
infinitivul, care, ca mod nepredicativ, are forță de generalizare, poate exprima consensualitatea, 
adâncimea unei idei, putând lua valorile indicativului şi imperativului (de exemplu: „A 
învăţa poezia Scrisoarea a III-a este o dovadă de patriotism”, dar şi „A nu se pleca din 
sală în timpul prezentării unui instructaj”). 

+ Principiul unităţii denotativului și conotativului. Acesta recomandă operarea cu semnificaţiile 
general acceptate, dar să delimităm şi semnificațiile sau sensurile personale (conotaţiile) 
încărcate de afect ale unor argumente. În felul acesta, denotaţia (centrată pe obiect, pe 
eveniment) are o funcție referenţială, se unește sau se confruntă cu regimul conotativ 
(centrat pe persoană, pe analiză, pe context). Vom înţelege astfel mai bine cum „logicul” 
implică și „psihologicul”, cum este încărcat cognitivul de afectiv în zonele de contact ale 
unei comunicări sau învăţări persuasive. 

e Principiul transformațional (didactic şi dialectic). Acesta cere ca orice text, fapt sau eveniment 
care nu are sensuri explicit atitudinale şi valorizatoare în plan informativ sau formativ 
să fie îmbogăţit de educator, adăugând elementelor informaționale de bază valori sau 
accente semantice, etice, moral-pragmatice cu ajutorul întrebărilor, repetițiilor, operaţiilor 
logice, opiniilor personale etc. Ele urmăresc să genereze la interlocutor modele interne, 
conform intenţiilor noastre. 


Dificultăţi 


Mari 
COMPORTAMENTE DE 
GRUP 
Medii COMPORTAMENTE 


INDIVIDUALE 


Mici 
CUNOŞTINŢE 


Scurt ——  Medu ———> Lung Timp consumat 





Figura VI.1. Relaţia dintre timpul de realizare și gradul de dificultate a transformării 
principalelor conţinuturi și comportamente umane 

VI.2. Elemente de praxiologia argumentării 
și convingerii 


Situaţia de argumentare şi convingere, ca parte componentă a TMI şi a întregului sistem de 
învăţare prin comunicare, are semnificația unui proces interacțional între un subiect A 
(educator, părinte, manual, text, colectiv) şi un subiect B (elev, părinte, grup de elevi, auditor), 
în cadrul căruia A acţionează asupra lui B cu intenţia de a-i modifica comportamentul - să 
înveţe, să depună efort, să renunţe sau să probeze o valoare cognitivă, afectivă, psihomorală 
sau psihomotorie. 

Fiecare dintre cele două sisteme care interacționează (A şi B) are o anumită personalitate 
şi o anumită structură cognitivă, motivațională, temperamentală şi atitudinală extrem de 
diferită. Ele acționează în cadrul practicii de argumentare, contraargumentare şi convingere, 
întocmai unei forţe sau a unor sisteme de forțe vectoriale asupra celuilalt. 

Principalele noduri ale rețelelor unei astfel de practici sunt: a) teză/idee; b) argumente/ 
contraargumente; c) convingere şi d) acţiune (Năstăşel şi Ursu, 1980, p. 53). Primele două 
elemente (a, b) sunt prezente în orice discurs, dialog sau material scris sub forma enunțurilor 
dependente, implicând cel puţin două valori: adevăr și fals. 

Într-o viziune mai largă, structura arhitecturală a practicii, tratată prin corelare cu teoria 
acțiunii, este dată de următoarele elemente: „participanţii-subiecţi, obiectivele urmărite, 
situația, mijloacele argumentative (argumentele şi tehnicile de convingere), principiile, normele 
şi regulile pe care se fundamentează PACC, criteriile de evaluare, operaţiile logice şi realizarea 
argumentativă în care se produce declanşarea acțiunii de convingere” (Mihai, 1982, p. 38). 

Mijloacele de bază utilizate sunt: autoritatea, dată de status-rolurile profesionale diferite ale 
profesorilor şi elevilor, constrângerea, realizată prin elemente externe actului discursiv-educativ 
propriu-zis, cum ar fi pedepsele, recompensele, persuasiunea sau convingerea prin dialog, 
consilierea, discuţia, exemplul ş.a. Dintre toate, persuasiunea are valoarea şi forța formativă 
cele mai pronunțate, deşi nu totdeauna este cea mai rapidă în timp şi nici cea mai redusă în 
investiţia de eforturi şi de argumente. 

Practica educaţională și îndeosebi cea bazată pe comunicarea discursivă arată că cele mai 
multe intervenţii cu valoare de argumentare şi convingere sunt de ordin cognitiv, bazate pe 
operaţii logice de analiză, sinteză, deducție, inducţie, interpretare, contrast, comparaţie, 
transfer, transformare, aplicare etc. 


VI.2.1. Argumentul — concept-pivot în procesul învăţării 
persuasive. Pentru o taxonomie a argumentelor 


În structura învăţării, mai ales în etapa ei productivă, definită de intenţia celui care a învăţat 
de a convinge că rezultatele activităţii lui sunt cât mai bune, argumentele şi indicatorii logici 
ocupă un loc special. 

Argumentul reprezintă „un şir de afirmaţii din care una este prezentată ca adevărată 
(concluzie), întrucât decurge în mod logic din alte afirmaţii considerate ca adevărate (premise)” 
(Năstăşel şi Ursu, 1980, p. 176). Argumentul are, totodată, statut „de realitate cu sens (informaţie, 
dată, eveniment, obiect) care, odată inserată într-un context ca argument, devine vector şi 
poartă un anume sens” (Baril et al., 1972), de raționament, care acceptă sau respinge o 
propoziţie dată. Din acest ultim punct de vedere, prezent mai ales în instruire şi învăţare, 

argumentul există ca o entitate relativă, în funcţie de ceea ce se doreşte să se probeze, o 
entitate ce intră în raționamente mai mult sau mai puţin explicite şi prin care noi încercăm 
să convingem, să modificăm opinia interlocutorilor, să-i facem să accepte, să acţioneze sau 
să întrerupă o activitate nedorită. 

Ce tipuri de argumente se utilizează? Din marea varietate de argumente, desprindem 
câteva, a căror frecvenţă este mai mare şi cărora literatura de specialitate le acordă mai multă 
importanţă (Năstăşel şi Ursu, 1980; Mihai, 1982; Baril et al., 1972; Reichenbach, 2001). 

În funcţie de tipul de raționament utilizat, distingem: 


e argumentul inductiv — ne arată că ceva este efectiv, gândirea înaintând de la un caz sau 
de la un rezultat/premisă către o regulă. Sensul de mișcare a gândirii este de la singular 
sau special către general, forma frecventă fiind unul - unii - toți. 

Caz: Aceste enunţuri sunt extrase din textul de față. 
Rezultat: Aceste enunţuri sunt scrise în limba română. 
Regula: Toate enunţurile textului de față sunt scrise în limba română. 

e argumentul deductiv — ne dovedeşte că ceva trebuie să fie; subsumează cazul unei reguli; 
se raționează de la general la special şi singular; forma frecventă: toți - unii - unul. 
Exemplu: Toţi $... sunt P. 

Acești S sunt P. 
Aceşti S sunt P. 

e argumentul abductiv sau de tip ipoteză — reprezintă expresia ideii că ceva ar putea să fie; 
exprimă un caz, în baza unei reguli, care deci ar aparţine unei reguli. 
Exemplu: Regulă - "Toţi S sunt P. 

Regula — Acești S sunt P,. 
Caz - Aceşti S aparţin lui P. 

* argumentul transductiv sau semiologic - în conformitate cu acesta, drumul gândirii merge 

de la singular la singular, de la special la special, devenind o autentică inferență. 


În funcţie de perspectiva temporală invocată, distingem între: 


e argumentul retrospectiv, dominat de operatori analitici; 
e argumentul prospectiv, impregnat de operatori sintetici. 


În funcţie de necesitatea logică a relaţiei premise-concluzie, avem: 


* argumentul valid, evident, în care concluzia decurge logic, cu necesitate din premise; 
e argumentul nevalid sau mai puţin evident, în care concluzia nu decurge cu necesitate din 
»» »» 


premisele sale şi ia formă lingvistică: „se pare că”, „este posibil să”, „este foarte probabil 
ca” ş.a. 


După construcția de bază a enunțului şi după modul de inferență, distingem între: 


e argumentul entimematic, întâlnit în silogisme ce conţin numai o parte a judecății, restul 
fiind neexprimat, urmând să se desfăşoare în mintea subiecților; 

* argumentul bazat pe generalizare - ia forma unei concluzii la un argument inductiv sau 
realizat prin extrapolare; 

argumentul bazat pe relația cauză-efect — ca variantă a celui bazat pe generalizare, exprimă 
înlănțuiri sau serii de cauze (Cc) şi efecte (e), Ce 0 ae ei ultimul efect având 
formă complexă; 


288 Metode şi tehnici de învăţare eficientă 





* argumentul bazat pe analogie, realizat prin similarități între evenimente, cu legături 
efective între ele, de tipul: 
B are proprietăţile x, y, z şi P. 
C are proprietățile x, y, z. 
C are proprietăţile P. 

e argumentul bazat pe comparație — reprezintă o confruntare între mai multe enunţuri, a 
căror evaluare se face prin raportarea unuia la celălalt; 

+ argumentul bazat pe prestigiu, pe autoritate — conţine justificări, opinii, păreri şi idei ale 
unor oameni competenţi, cu prestigiu recunoscut; 

+ argumentul bazat pe ilustrare — se pleacă de la o regulă cunoscută şi acceptată, după care 
urmează alte date ce o întăresc sau o justifică mai mult. 


După corespondenţa cu structura realului (Johnstone, 1978, p. 98), se face distincție între: 


e argumentul bazat pe structura realului, de forma celor cauzale, inferate dintr-o situație 
reală, servind drept exemplu (tinzând să se ridice la generalizare), ilustrare (ca suport 
pentru o regularitate ori o succesiune deja descoperită) sau de model; 

+ argumentul care fondează structura realului (Perelman şi Olbrechts-Tyteca, 1970), de 
forma celor bazate pe analogie, pe o legătură cauzală, pragmatică, pe scopuri şi mijloace 
de direcționare, pe modele, pe argumente cvasilogice, construite prin diviziune, disociere, 
negație, simetrie, precum şi pe exemple, ilustrare; o subcategorie aparte o formează 
argumentele de autoritate, bazate pe legături simbolice, de ordine şi grad ierarhic. 


Din perspectivă lingvistică, în special semiotică, se vorbeşte de: argumentul sintactic; 
argumentul semantic şi argumentul pragmatic; 

După forţa persuasivă, gradul de importanţă şi caracterul decisiv al enunţului, deosebim: 
argumentul tare şi cel slab; argumentul principal şi secundar; argumentul decisiv şi subsidiar; 

Din punctul de vedere al relaţiei dintre parteneri, putem identifica: argumentul unilateral, 
folosit de unul şi numai unul dintre parteneri și care ia forma A > B; argumentul bilateral, 
de forma A > B, B > A, specific situaţiilor conflictuale, discuţiilor alternative, dialogurilor 
de tip socratic, în care partenerul utilizează aceeași tehnică a interlocutorului, obligându-l 
să accepte concluziile la care s-a ajuns pe baza propriilor premise, în ciuda unui posibil 
dezacord sau chiar a unei incompatibilități între punctele de vedere exprimate. 

Ce semnificaţie au indicatorii logici în argumentare şi contraargumentare? 

Operatorul logic, element structurant al practicii de argumentare, contraargmentare şi 
convingere, este adesea neglijat. Pornind de la principalele forme de prezentare a unui 
argument, şi anume: (a) premise - indicatori logici - concluzie, (b) concluzie - indicatori 
logici - premise sau (c) premise - indicatori logici, constatăm că indicatorii logici fac legătura 
între două elemente considerate principale, având rolul de a direcționa gândirea spre 
înțelegerea intenţiei participanţilor. Uneori, ei sunt sau pot fi subînţeleşi, acțiunea de depistare 
având o importanță hotărâtoare. Să exemplificăm: pentru forma A sunt mai frecvent utilizați 
termeni ca: deci, rezultă că, în consecință, prin urmare, reiese că, astfel că; pentru forma B 
sunt caracteristice formele de genul: deoarece, pe motivul că, după cum rezultă din, având 
în vedere, după cum se indică, presupunând că... ş.a. 

De aici, cerința ca în practica argumentării, contraargumentării şi convingerii să se 
pornească, cel puţin în fazele de iniţiere, de la studiul atent al anatomiei logic-gramaticale a 
indicatorilor logici, ca bază pentru înţelegerea mesajelor. 

VI.2.2. Cum se organizează argumentele într-o comunicare 


persuasivă? 


Creşterea forței de persuasiune a unei influenţe sau intervenţii se poate regăsi, uneori, în 
modul particular de organizare şi prezentare a argumentelor. Strategiile de organizare sunt 
multiple. Cu toate acestea, vom reţine câteva modele optimizate şi operaţionale de organizare 
a argumentelor, plasate în două situaţii (S) semnificative. 


Situația $, - subiectul A propune problema (P) subiectului B spre examinare, astfel încât, 

în final, soluţia să-l satisfacă, să-l convingă. 

În consecință, situaţia le oferă lui A și B o satisfacție comună, convinge chiar, fiind 

conformă, valid logică şi faptic întemeiată, satisfăcând aşteptările fiecăruia, inclusiv cele 

afective. 

Situația $,- subiectul A propune problema (P) subiectului B (individual sau colectiv), 

urmând să-l convingă de necesitatea unei soluţii întrevăzute de A. Acest gen de demers 

poate fi exemplificat cu situaţii didactice, juridice sau de cercetare ştiinţifică, în care 

soluţia unei probleme argumentative parcurge două etape: 

- Prima, în care A şi B (C, D ş.a.) vor fi de acord că referitor la ceva există o problemă 
şi că pentru rezolvarea acesteia se constată o necesitate sau se manifestă interes. 

— A doua, în care A şi B (C, D ş.a.) vor fi de acord asupra formulării problemei, asupra 
condiţiilor minimale de abordare. 


În ceea ce priveşte organizarea argumentelor, reținem ca importante următoarele modalități 


de succesiune a evenimentelor, formulate sub titlul de modele structural-procesuale: 


Modelul A. Are caracter pregătitor, este mai general, mai teoretic şi centrat pe proiectarea şi 
dezvoltarea combinată a elementelor cognitive şi socioafective. Succesiunea evenimentelor este/ 
poate fi următoarea (Baril et al., 1972, p. 182): definirea obiectului — ce poate obţine + probe; 
reflectare asupra interlocutorului - grup sau subiect - favorabil sau ostil convingerii; 
sondarea condiţiilor materiale de argumentaţie - spaţiu, timp, loc etc.; alegerea celei mai 
bune tonalități generale - concret, precis, riguros logic sau afectiv, amuzant, plin de umor 
etc.; prezentarea materialului brut de care se dispune - fapte, date, informaţii; alegerea argu- 
mentelor, adaptate însă situaţiei particulare, subliniind importanţa fiecăruia, amploarea 
datelor, plasarea lor. 

Modelul B. Are caracter particular. Porneşte de la consecinţe spre fapte. Are drept conţinut 
desfăşurat următoarele elemente (Năstăşel și Ursu, 1980, p. 262): enunţul concluziei 
principale; definirea termenilor de bază, care ar putea prezenta ambiguități; enunțarea 
obiectivelor; prezentarea conţinutului — fapte, date, argumente, probe - în ordine logică; 
enunţarea eventualelor probleme potenţiale, pe care le-ar putea genera acțiunea de influențare 
propriu-zisă. 

Modelul C. Se caracterizează printr-o desfăşurare particulară a evenimentelor. Nucleul 
modelului este dat de obiectivul dominant al celui ce intenţionează să convingă. Exemplificăm 
cu o posibilă desfăşurare a evenimentelor unei situaţii de influențare bazată pe argumente 
cauzale (Năstăşel şi Ursu, 1980, p. 263): problemele cauzale + suporturile; se prezintă 
importanţa problemei; cauzele posibile; cauză probabilă + enunţ + suport; verificarea 
cauzei probabile. 

Modelul D. Este specific situaţiilor de luare a deciziilor. Constă în următoarea desfăşurare 
a evenimentelor: prezentarea obiectivelor într-o ordine ierarhizată şi motivată; variantele 

posibile de acțiune; criteriile de selecție pentru variantele posibile şi compararea obiectivelor 
ierarhizate; enunțarea avantajelor şi dezavantajelor; prezentarea variantei propuse + 
motivare. 

Modelul E. Este destinat schimbării atitudinii unui subiect, în care cel în cauză este adânc 
implicat, trăieşte o stare psihică de relativ disconfort, de conflict intern. Succesiunea 
evenimentelor poate fi următoarea (Greenwald, Brock şi Ostrom, 1968): evaluarea 
provocării - subiectul primeşte o informaţie cu caracter persuasiv, atrăgându-i-se atenția 
asupra consecinţelor pe care le va avea de suferit în cazul în care nu-şi schimbă atitudinea; 
subiectul trăieşte o stare tensională; evaluarea alternativelor - subiectul îşi concentrează 
atenţia asupra fiecărei modalități de a acționa, analizându-le din punctul de vedere al 
satisfacerii obiectivelor; alegerea celei mai bune alternative - se depune efort, căutându-se 
maximizare avantajelor şi reducerea la minimum a consecințelor negative; angajarea şi 
aderarea la noua orientare, sarcină sau model atitudinal, prin implicarea în acţiune, 
ignorând sau respingând argumentele ce i-ar putea schimba atitudinea şi comportamentul. 
Importantă în acest model este acțiunea de depistare a stărilor tensionale progresive, a 
disconfortului creat, a valorilor care pot asigura coerenţa sistemului atitudinal, precum 
şi a posibilelor răsturnări de situații şi de stări, rezultat al apariţiei unor noi contradicții, 
noi influenţe şi argumente mai tari (de exemplu, conflictele conceptuale, răspunsurile 
concurente/competitive). 

Modelul F. Este destinat rezolvării situațiilor evaluative şi se prezintă în următoarea 
desfăşurare (Mihai, 1982, p. 127): compararea argumentelor şi evidenţierea rezultatelor 
în care A este mai... decât B (A şi B desemnează ceva ce primeşte valoare, iar diferența 
dintre ele se instituie ca o relaţie valorică ierarhizatoare); opunerea mai multor tipuri de 
ierarhii de valori, pentru a o reţine pe cea care întruneşte cel mai înalt nivel de acceptabilitate 
în confruntarea cu preopinentul și are consistență pentru a rezista confruntării; contextualizarea 
ierarhiei în întregul sistem de argumentare, acțiunea de a plasa argumentul în sistemul 
valorilor persoanei, la momentul potrivit cu starea de spirit ce urmăreşte să o producă şi 
care poate oferi o corelație optimă cu alte contexte ale acţiunii - psihologice, didactic - 
evaluative, axiologice ş.a. 


În toate aceste modele, argumentul reprezintă un instrument ce funcţionează doar în 


măsura în care este adaptat la teză şi interlocutor. 


Adaptarea argumentelor are la bază combinarea acestora, după reguli logice şi cerințe 


psihologice particulare, situaționale, în multe cazuri. Se acceptă drept regulă generală că 
orice argument este primit şi simţit de primitor în funcţie de: dispoziţia lui sufletească, 
practicile culturale ale mediului în care trăieşte, posibilitățile de înțelegere a problemelor, 
certitudinea unor efecte pozitive, ca urmare a adoptării şi integrării lor în sistemul cognitiv 
personal, concepţia despre lume a interlocutorului. 


În orice argumentaţie există însă o mișcare a ideilor, în special a relaţiilor dintre ele. Utile 


pentru înţelegerea şi manipularea acestor relaţii sunt tezele formulate de Şt. Odobleja (1984, 
pp. 21-22): 


o idee activă, actuală este o idee care tinde să influenţeze totul, să se propage peste tot, 
să domine totul, să atragă totul, să trezească tot ce este capabil de a trezi, şi anume: tot 
ce i se acordă, tot ce se aseamănă mai mult sau mai puţin; 

o idee în vibraţie pune în mișcare una sau mai multe idei „adormite, modifică vibraţiile 
ideilor care vibrează în acelaşi timp cu ea în diferite puncte ale spaţiului logic; 

+ o idee vibrantă influenţează toate celelalte idei vibrante concomitent şi, invers, ea este 
influențată de toate acestea; 

e dacă într-o constelație logică forţa de atracţie încetează de a mai acționa, atunci forța de 
repulsie devine stăpână singură pe situație; 

+ contradicție fără punct de vedere nu există, după cum nu există nici contradicţie cu 
puncte de vedere multiple. Orice contrazicere nu contrazice dintr-un punct de vedere 
anumit şi precis; 

e evocarea prin asemănare implică, în mod obligatoriu, comparaţia, adică asemănarea şi 
deosebirea tuturor părţilor, a tuturor notelor, din toate punctele de vedere. Dar comparația 
implică, la fel de obligatoriu, apropierea evocatoarei de evocată; 

+ apropierea sau depărtarea înseamnă consensiunea sau disensiunea; 

e punctul de vedere este un răspuns la o întrebare. 


VI.2.3. Norme, reguli și strategii minimale în argumentare 
și convingere 


Există un vast câmp de acţiune și manifestare a practicii argumentării, contraargumentării 
şi convingerii, inclusiv în activităţile de predare, învățare şi evaluare. În unele cazuri, practica 
este explicită, alteori implicită. Dar, în oricare din situaţiile menționate, este necesar să punem 
în evidenţă faptele, datele şi argumentele de care dispunem pentru a discuta sau sugera o 
confruntare, ele constituind, în fapt, nucleul oricărui proces de argumentare şi convingere. 

De la început, facem distincţie între acțiunea de a informa, realizată prin comunicarea 
de informaţii, ordonate, organizate şi prezentate în conformitate cu logica domeniului şi cu 
particularitățile celor ce sunt informaţi, şi cea de a convinge, efectuată printr-o suită de 
argumente, a căror dispunere este mai suplă, mai liberă şi care depinde de o mare varietate 
de factori obiectivi şi subiectivi. 

Pentru ca această practică să fie eficientă, în literatura de specialitate s-au conturat deja 
elemente cu valoare de norme şi reguli. Vom reţine aici cele mai importante şi mai adecvate 
norme corespunzătoare procesului de informare şi formare prin conţinuturi educaţionale 
(Năstășel şi Ursu, 1980; Baril et al., 1972; Toulmin, 1958; Linsday, 1967; Mihai şi Papaghiuc, 
1986; 'Tuţescu, 1986). 

Puneţi-vă în valoare argumentele prin construcția planului de idei. Dacă vă răspândiţi 
ideile cele mai bune în orice parte a intervenţiei, ele îşi vor pierde din putere, după cum o 
idee mai puţin valoroasă, dar situată strategic va câştiga în vigoare şi-şi va ameliora din 
fragilitate. Dispunerea în plan are o mare importanţă, îndeosebi atunci când jocul argumentelor 
este de valoare egală. În acest sens, reținem o primă regulă cu valoare de recomandare: la 
început se vor prezenta argumentele pozitive (se ţin în prim-plan), se discută pe marginea 
lor, apoi se prezintă cele negative sau opuse. Cum motivăm această recomandare? Se apreciază 
că perceperea inițială a argumentelor pozitive face ca subiectul supus influenţei să fie convins 
mai uşor, să se apropie mai repede de poziţia argumentatorului decât atunci când se utilizează 
la început argumentele opuse sau se combate/respinge o poziţie iniţială. În acest caz, preopinentul 
poate percepe că el, ca persoană, sau o parte dintre argumentele lui sunt atacate. 

În consecință, apar o serie de reacții ofensive, de rezistență sau chiar de respingere a 
argumentelor. De asemenea, dacă analizăm mai întâi contraargumentele, s-ar putea să-i 
întărim atitudinile iniţiale, care erau în consens cu acestea. 

+ Procesul de argumentare va fi început cu prezentarea acelor idei, opinii sau date care 
sunt apropiate, similare sau acceptate de preopinent şi abia apoi se introduc, progresiv, 
elementele ce diferenţiază sau distanțează cei doi subiecţi. 

+ Nu se recomandă să se atragă atenţia că se intenționează schimbarea comportamentelor 
sau atitudinilor, îndeosebi când anticipăm că ele sunt opuse. Când sursele se acceptă 
reciproc, efectul persuasiv este mai puternic dacă se declară deschis intenția de a influența. 

e Se va evita să se înceapă influențarea cu argumente slabe. Prezentarea unei introduceri 
favorabile şi care trezeşte curiozitatea permite o evaluare pozitivă a unei idei sau teze 
bune, introduse odată cu primele idei avansate. 

e Se va evita ca la începutul argumentaţiei să se prezinte o demonstrație complicată, prea 
tehnică sau uşor de contestat (contraargument). În consecinţă, se va alege un raționament 
succeptibil să fie înțeles și, pe cât posibil, admis. 

+ Se va urmări echilibrarea conţinutului și a formei unei demonstraţii, în sensul că uneori 
se va sacrifica eleganța stilistică în favoarea eficacității conţinutului. În acest sens, se va 
trece rapid peste argumentele mai puţin convingătoare şi se vor accentua mai ales acelea 
care sunt mai marcante, însoțindu-le cu exemple şi comparații semnificative. 

e Sursa unui document va fi prezentată după ce s-a formulat şi s-a enunțat argumentul. Se 
exceptează de la această regulă acele surse care prezintă un grad crescut de credibilitate. 

e Argumentele personale vor fi prezentate, de regulă, înainte de a se formula şi prezenta 
sursa unui argument. Ideile sau punctele de vedere personale pot fi plasate puţin înainte 
de a se formula concluziile, după ce, în prealabil, ele au fost pregătite prin alte argumente 
generale şi, într-o bună măsură, nespecifice. 

+ Realizarea unei succesiuni adecvate a argumentelor, evitându-se vecinătăţile tari, care 
slăbesc forța argumentelor. În aceste cazuri, se recomandă ca procedee acumularea prin 
adăugiri progresive, asocierea de argumente de natură diferită, opoziţia argumentelor 
care oferă o dublă mişcare — succesiunea argument slab — argument puternic - argument 
slab. 

+ Modelul problemă-soluţie este considerat mai eficient decât varianta soluție-problemă, 
apreciindu-se că ea induce o motivaţie mai puternică şi mai consistentă, o stare mai bună 
de atenţie și, în final, o înțelegere mai adâncă a situației. 

+ Forța unui argument nu este absolută. Lăsată în finalul unei demonstraţii, o idee solidă 
se va impune mai mult decât la mijlocul demersului. De aici, necesitatea de a ierarhiza 
argumentele, de a le pregăti temeinic, asigurând şi o dimensionare rațională a timpului 
de prezentare. 

e  Menţinerea unei logici articulate a ideilor în variate alternative, cu treceri progresive şi 
reciproce în funcţie de natura situaţiei, de starea propinentului, astfel încât să se asigure 
un continuum al categoriilor: particular - general; parte - întreg; fapte - explicații; 
general - particular; întreg - parte; situaţie — consecinţe; situaţie — cauze - consecinţe; 
ipoteză - consecinţe. Din acest punct de vedere, se recomandă ca elementele cu valoare 
de concluzie să rezulte cât mai clar și mai logic din antecedente și să nu fie lăsate la 
dispoziția preopinentului. 

+ Utilizarea procedeului formulării unei concluzii favorabile cauzei sau intențiilor demonstrației 
dintr-un document pe care adversarul/partenerul şi l-a procurat pentru a-și susține 
pretenţiile. Acest lucru este cu atât mai necesar cu cât s-a dovedit că, într-o dispută, 
adversarul/partenerul este gata să facă uz de forțele şi de rezervele noastre. 

+ Orientarea acțiunilor argumentative sau contraargumentative spre scopul comun sau 
orientarea tuturor acțiunilor concomitente către scopul lor comun. Cunoscut şi sub 

numele de principiul concentrării forțelor în cadrul disputelor verbale, aceasta înseamnă 
cumularea de argumente care susţin fiecare în parte teza noastră. 

+ Folosirea procedeului divizării argumentelor puternice ale adversarului și distrugerea pe 
rând a fiecărui subargument care este mai slab. 

* În anumite situații, apelaţi la procedeul „a ataca în primul rând argumentul central”, în 
jurul căruia se organizează celelalte; scoaterea din logica disputei a celui mai important 
argument sau lovirea la baza raționamentului (de exemplu, într-un raţionament vor fi 
atacate mai întâi premisele şi apoi concluzia). 

e Utilizarea tehnicii argumentelor de rezervă (caz particular al postulatului substitutivității), 
conform căreia în dispută este necesar să avem argumente de rezervă în sprijinul tezei 
pe care o susţinem, în eventualitatea că premisele pe care ne întemeiem argumentaţia ar 
fi respinse. 

+ În unele dispute se va avea în vedere păstrarea unei balanţe între postulatul accentuării 
ierarhiei argumentelor şi în structura întregului (recomandat ca eficient, în special când 
se atacă) şi cel al imitării ierarhiei, recomandat în apărare. Acest postulat corelează cu 
cel al independenţei maxime a funcţionării întregului în situația unor eventuale dislocări 
sau respingeri de argumente, probe componente. 

e Schimbarea scopului, a orientării în dispută, în sensul alternării comportamentului 
ofensiv (cel care tinde să provoace o modificare, o transformare contrară cu scopurile 
urmărite de partener sau adversar) cu cel defensiv (cel care caută să nu admită o asemenea 
schimbare). 


În unele situaţii, apărarea/defensiva este o formă de acțiune mai uşoară şi mai economică 
decât atacul, dacă este adevărat că producerea unei modificări pozitive sau negative este mai 
costisitoare decât menţinerea stării de lucruri existente. În cazul utilizării metodei alegerii 
locului și momentului potrivit pentru intervenţii în cadrul disputelor colective, un loc aparte 
revine procedeului amânării şi aşteptării momentului de a interveni până când toți participanţii 
şi-au spus cuvântul. În aceste cazuri, se creează avantajul cunoașterii tuturor tezelor şi 
argumentelor celorlalți, al detectării punctelor relativ slab apărate și, firesc, al absenței, de 
principiu, a replicii. 

Abordând argumentarea ca o acțiune dominant logică, fără ca prin aceasta să respingem 
structurile afective, se impune mai întâi o scurtă prezentare a principalelor metode, tehnici 
şi procedee utilizate în contexte şcolare specifice învățării argumentative. 

Reţinem ca importante următoarele: 


e explicația (sub forma descrierii, naraţiunii, organizării topice, a precizării locului, a 
ierarhiei, a comparaţiilor privind utilitatea funcțională a potenţialului valoric); 

+ analogia; 

e inducția; 

+  deducția, prin semnificație cauzală, prin autoritate, prin efecte, prin relaţia cauză-efecte 
sau efecte-cauză; 

+ ipoteza, de natură exemplificativă, condițională şi iterativă; 

+ alternativa, care ia forma enumerării şi descrierii; 

+ dilema, ca variantă extremă a alternativei, sub forma ori - ori, sau — sau; 

e paradoxul, însoţit de motivaţia sa proprie; 

* acumularea, ca prezentare succesivă de argumente, de aceeaşi natură, în favoarea tezei 
susținute; 

asocierea, ca grupare de argumente de naturi diferite şi care dau tezei o notă de soliditate; 
opoziția, cu valoare de contradicţie pozitivă, constă în faptul că se avansează o teză prin 
intermediul uneia care nu-i acceptabilă, astfel încât, în timp ce o teză respinge, o alta 
apără. În acest fel, se oferă interlocutorului o dublă mişcare a ideilor: la început, o teză 
consacră o soluţie respinsă, în timp ce a doua teză o conturează mai amplu prin disproporția 
argumentelor care facilitează persuasiunea; 

schemele discursive, care merg pe algoritmul situaţie (nevoi, obiective) - propuneri (soluţii 
preconizate, descrieri) — respingerea obiecțiilor posibile — avantajul soluţiilor propuse; 
schemele dialectice, sub forma: teză (un discurs sau proiect) — antiteză (un discurs sau 
contraproiect) — sinteză (un nou discurs sau proiect conciliant, divers şi exigent); 
schemele alternative, multiplanice, de forma variantei personale, însoțite de argumente 
multiplicate (cca 50%), cum sunt: 

- apelul la teza adversă - argumente în favoarea propriei tezei; 

respingerea tezei opuse - argumente în favoarea propriei tezei; 

criticarea tezei adverse (concesie, refuz — argumente pentru propria teză); 

- argumente în favoarea propriei teze — respingerea anticipată a tezei adverse; 

— tehnica AIDDA, utilizată în situaţiile în care subiectul nu are o atitudine propriu-zis opusă. 
Regulile şi etapele desfăşurării ei sunt următoarele (Duval şi Michaud, 1970, p. 237): 

se vor evita obiecțiile şi obstacolele de forma/expresia lingvistică: 











(1) (2) (3) (4) (5) 
Eu nu vreau să Nu este Nu cred Nu este acum Nu resping, dar 
ascult interesant momentul este prea dificil 
pentru mine sau prea riscant 














- sevor utiliza următoarele procedee/mijloace lingvistice (AIDDA);: 





(1) (2) (3) (4) (5) 





Atragem atenţia | Trezim interesul | Demonstrăm că | Arătăm dorința | Ne antrenăm 
(A) (D) înţelegem ce se |(D) de a acţiona |(A) în acţiune 
propune (D) 

















- sevor utiliza procedee/mijloace lingvistice de forma: 





(1) (2) (3) (4) (5) 





Mă gândesc la | Vă înţeleg bine. |lată probele și | Nu este Începem lucrul, 
problema dvs. Am o soluție avantajele lor avantajos pentru | acţiunea? 
dvs. 

















analiza variatelor modalități în care se realizează argumentarea ne conduce la identificarea 

a trei maniere specifice (Guitton, 1951, pp. 89-90), şi anume: 

- argumentare a priori (sau din ceea ce precedă) - se realizează pe temeiul unor 
elemente care nu provin din experienţa nemijlocită a subiectului. Enunţurile sunt de 
fapt formulări cu caracter general, se desfăşoară în manieră socratică, admit diferite 

consecințe, depind de alegerea cazului anterior, au valoare logică, sunt de tip anticipativ, 
constructiv, teoretic (cauză - efect, principiu - consecință); au rolul de a nuanța 
calitatea lucrurilor; 

- argumentare a posteriori (sau din ceea ce urmează) — se realizează pe temeiul organizării 
argumentelor după cercetarea faptelor, a experienţei, dar izvorând din experiența 
subiectului. Ea constă în a da exemple, a prezenta fapte concrete sau fragmente din 
realitate; implică, de asemenea, operaţii de memorare şi reamintire, efort de analiză; 
pune accentul pe cantitatea şi mai puţin pe calitatea ideilor; 

— argumentare a contrario — se realizează prin introducerea unei obiecţii în desfășurarea 
raționamentelor, pe care subiectul o dezvoltă apoi cu discernământ. Se subliniază atât 
partea de adevăr pe care o conţine enunţul sub formă aparentă, secundară, cât şi 
partea de eroare. Acest tip de argumentare devine captivant pentru interlocutor sau 
preopinent şi destul de fecund pentru autorul ei, dacă se stăpânesc bine mecanismele 
introducerii şi susținerii obiecţiei de fond. 


VI.3. Pragmatica procesului de contraargumentare 


S-a susținut până acum că bătălia cea mai mare într-o dispută ştiinţifică, având o oarecare 
„miză”, este de a ne convinge interlocutorul cu ajutorul argumentelor. Cu toate acestea, mulți 
specialişti, îndeosebi educatori, logicieni şi jurişti, sunt preocupaţi şi de perspectiva studierii 
contraargumentării. În speță, preocupările lor sunt orientate spre a găsi răspunsuri valide la 
întrebări de genul: cum se respinge un argument?; cum se combate eficient un interlocutor 
sau un posibil atac?; cum se pot preveni eventualele lui încercări de contraargumentare? etc. 
Pe scurt, se pune problema abordării ştiinţifice şi sistematice a argumentaţiei inverse sau a 
contraargumentării. 
Vom dezvolta problema reţinând îndeosebi elementele de primă importanţă. 


VI.3.1. Spre ce se îndreaptă contraargumentarea? 


Procesul contraargumentării se poate îndrepta dominant spre: 


e ansamblul tezei, discursului sau enunţului. În acest caz, acţiunea nu este orientată spre 
a demonstra, spre a analiza, ci are ca obiectiv prioritar construcţia unor afirmaţii generale 
privind deficienţa formulărilor de probleme, soluţiile ineficace, inacceptabilitatea unui 
proiect etc.; 

e tactica sau manevrele utilizate. Se face apel la demonstrarea slăbiciunilor dovedite în 
selectarea sau înlănțuirea unor argumente, în utilizarea excesivă de detalii nesemnificative 
sau cu privire la absenţa unor lucruri mici, dar de o importanță majoră în discurs; 

+ datele, faptele sau probele invocate. Se urmărește să se dovedească insuficiența abordării 
problemei de fond. Pentru aceasta se demonstrează caracterul incomplet sau parțial al 
documentării, oferindu-se alte date, pe cât posibil complete şi sigure, rezultând de aici 
un dosar solid, cu adevăruri plauzibile, susținute de serii cauze-efecte; 

e natura argumentelor propriu-zis valorificate. Pentru această orientare se aduc serii de 
argumente de acelaşi tip (cauze — cauze, dilemă - dilemă) sau de tip diferit (cantitate — calitate). 

De asemenea, se urmăreşte și distrugerea sensului de bază al primei argumentaţii. Astfel, 
dacă situaţia era cauză - efect (A > B), atunci se invocă inversul ei - B provoacă A (B > 
A). De aceea, se impune cunoașterea structurii fiecărui tip de raționament utilizat, astfel 
încât să se poată sesiza rupturile între fapte, evenimente, soluţii sau idei; 

e erorile de raţionare, numite şi sofisme!. Dintre cele mai frecvente sofisme, menționăm 
(Năstășel şi Ursu, 1980, p. 52): 


generalizarea pripită sau eroarea concluziei pripite (saltus in concludendo). Constă în 
faptul că se emite sau se acceptă un enunţ generalizator realizat fie pe baza unei 
inducții limitate, ceea ce face să rămână în afară alte cazuri semnificative, fie pe baza 
unei inferențe deductive, din care s-a omis o judecată intermediară; 

argumentul vizează o persoană (argumentul ad hominem) şi nu situaţia, evenimentul. 
Este întâlnit, cel mai adesea, în situaţii de lipsă de argumente. În cazul acesta, psihologicul 
se rupe de logic, demonstrându-se calităţile unei persoane, şi nu adevărul sau falsitatea 
problemei; 

argumentarea în lipsa cunoaşterii problemei (argumentul ad ignorantiam). Se susţine 
că ceva este adevărat pentru că nu i-a fost dovedită falsitatea sau că este fals pe temeiul 
că nu i-a fost dovedit încă adevărul. 

Există un caz în care acest tip de argumentare este valid, şi anume în justiție. Acolo 
se acceptă ca probă prezumția de nevinovăție, potrivit căreia nimeni nu este considerat 
vinovat de vreo încălcare a legii înainte de a se dovedi vinovăția sa (Mihai, 1982, p. 66). 
În ciuda acestui fapt, deşi în instanţă se acceptă şi alte argumente probatorii, rămâne 
valabil principiul „cel ce susține ceva nu poate fi crezut, dacă în sprijinul pretențiilor 
sale nu aduce dovezi suficiente şi temeinice. Pentru a-şi forma convingeri, instanța 
verifică ea însăşi proba, o precizează, comparând-o cu cele avansate deja de ceilalți 
participanţi, luând în considerare şi personalitatea părților aflate în conflict; 
argumentarea prin repetarea argumentelor (petitio principii). În acest caz se invocă 
argumente nedemonstrate sau a căror demonstrare este dependentă de adevărul/ 
falsitatea problemei pe care vrem să o demonstrăm. Deci: baza nedemonstrată este 
prezentată ca adevăr demonstrat; 

argumentarea prin repetarea în cerc a argumentelor (cerc vicios, circulus in demonstrando 
sau circulus in probando). Constă în faptul că valabilitatea fundamentului presupune 
valabilitatea tezei de demonstrat, şi invers, adevărul tezei de demonstrat este întemeiat 
pe adevărul fundamentului, încălcându-se astfel principiul identității. 

Exemplu: discuţia „Teoria mea este adevărată./De ce credeţi că este adevărată?/Pentru 
că este susținută de fapte./Cum pot fi probate faptele?/Prin afirmaţiile mele./Cu ce 
sprijiniți afirmaţiile dvs.?/Cu teoria mea, care este adevărată”. 

argumentarea prin impunerea forței (argumentare ad baculum). Se încearcă impunerea 
unei convingeri printr-o ameninţare, prin forța celui ce realizează actul influenţării; 
argumentarea prin forța autorităţii (argumentum ad verecundiam). În loc să se dovedească 
teza sau proba evidentă, se invocă drept argument autoritatea ştiinţifică a cuiva, 
substituindu-se datele problemei. Este cazul, spre exemplu, al situaţiei în care se 
pretinde despre ceva că este adevărat pe temeiul că a împărtăşit-o cineva care se 


1. Procesul argumentării se supune, cum știm, unor reguli logice. Nerespectarea, iar alteori necunoaşterea 
lor, conduce la greșeli, la erori. Cele care ţin de conţinut sunt numite erori propriu-zise. Cele care 
ţin de forma sau de regulile jocului și sunt săvârşite intenționat se numesc sofisme, iar cele săvârşite 
neintenţionat se numesc paralogisme. 

bucură de prestigiu. În unele situaţii speciale, citarea autorității unui specialist recunoscut 

poate să nu constituie o argumentare de tip sofism. Amintim că sofismul intervine 

atunci când se pretinde că autoritatea este dovada propriu-zis sigură a adevărului 

(soluţiei) şi că ar fi de prisos investigarea directă a problemei. Sofismul se naşte şi 

atunci când apelăm la autoritatea cuiva care este specialist într-un domeniu, pentru 

a susține o situație sau o problemă care aparţine altui domeniu de referință; 

— argumentarea superfluă (probatio plus probas). Reprezintă încercarea unui subiect de 
a dovedi mai mult decât este necesar şi, prin urmare, acţiunea devine vagă, din ea 
rezultând şi alte elemente, alte consecinţe; 

- argumentarea insuficientă, parţială (probatio minus probas). Este cazul situaţiei în 
care un motiv sau o concluzie nu rezultă cu necesitate din datele prezentate. Cine 
demonstrează prea puţin nu demonstrează nimic; 

— argumentarea în afara problemei, a tezei (ignoratio elenchi). Constă în ignorarea 
involuntară, dar cel mai adesea voluntară a tezei, urmărind abaterea atenției asupra 
unor aspecte laterale, secundare sau contingente cu situaţia analizată. În acest caz, 
argumentele sunt aduse în sprijinul altei probleme, care are o anumită legătură de 
sens cu prima, lăsând impresia că ar argumenta-o pe cea iniţială. Se utilizează îndeosebi 
în situaţii de oboseală, lipsă de argumente, neatenție; 

- argumentarea bazată pe ambiguitate. Reprezintă acel tip de argumentare care conţine 
erori datorate faptului că se utilizează cuvinte sau expresii echivoce, ambigue, permițându-se 
astfel o trecere nepermisă de la un sens la altul în decursul argumentării. Încălcarea 
regulii de neunivocitate a termenilor intervine mai ales în argumentarea silogistică 
(înlănţuiri de raționamente), unde un termen poate să apară de mai multe ori. Dintre 
cele mai frecvente sofisme de ambiguitate menţionăm: 

-  echivocul. Se produce atunci când în cuprinsul unei argumentări un cuvânt-cheie 
este utilizat cu două înțelesuri sau când nu se face distincția necesară între termenii 
absoluți și termenii relativi; 

-  amfibolia. Ambiguitatea se produce nu la nivelul unui termen, ci la nivelul construcției 
lingvistice, în întregul său. De exemplu, „haine din piele de damă”; 

-  sofismul accidentului. Apare când una şi aceeași propoziţie poate să-şi modifice 
considerabil sensul în funcție de accentul pus de pe un cuvânt pe altul sau ca 
urmare a adăugirii sau subînţelegerii unui amănunt (accident) care nu există într-o 
altă premisă. De asemenea, el poate să apară şi ca urmare a confuziei dintre o 
însuşire esenţială, generală, necesară şi una neesenţială, secundară, nenecesară. 
De exemplu: „Dragostea (normală) de copii este o condiţie indispensabilă a existenţei 
omenirii./Dragostea (excesivă) de copii este o greşeală în educaţie/Deci: Greşelile 
în educaţie sunt o condiţie indispensabilă a existenţei omenirii”; 

-  sofismul compoziţiei. Apare când în argumentare se trece brusc de la întreg la 
parte sau când atribuim elementelor unei părți însuşiri pe care le are numai întregul 
părţilor; 

-  sofismul diviziunii. Se comite când se trece brusc de la parte la întreg sau când 
însuşiri ale părţilor se extrapolează sau se extind la mulțimea (întregul) părților; 

-  sofismul cauzei false sau eroarea falsei consecinţe. Apare când se confundă simpla 
succesiune cu relația sau raportul cauzal. De asemenea, când se confundă cauza 
cu efectul (post hoc, ergo propter hoc). 

VI.3.2. Organizarea procesului de contraargumentare 


Contraargumentarea reprezintă un proces distinct de analiză şi combatere a concluziei 
anticipate sau stabilite de un alt subiect. Neîndoielnic, şi în învăţare putem construi astfel 
argumentele răspuns, încât cu greu să putem fi combătuți. Este rațiunea pentru care pledăm 
ca şi în şcoală să-i înarmăm pe elevi cu tehnicile de contraargumentare. Dintr-o perspectivă 
didactică, etapele pe care le poate parcurge contraargumentarea sunt (Năstăşel şi Ursu, 1980, 
pp. 269-270): 


a) analiza concluziei ce va fi combătută, pornindu-se de la relaţia date-justificare-concluzie, 
conform schemei: 


Date —— Concluzie 


| Calificativ 
Contraargument —— Combatere 


Justificare Date 





b) pregătirea contraargumentelor. Se face prin notarea lor în scris, subliniindu-se punctele 
critice şi relaţiile dintre argument şi contraargument; 

c) prezentarea contraargumentelor. Se recomandă următorul traiect, cu o distribuţie procentuală 
variabilă a timpului alocat fiecărei etape: 
+  enunțarea clară a argumentului combătut (cca 10%); 
+ prezentarea concluziei proprii (cca 30%); 
e comunicarea suporturilor contrarii (cca 50%) ; 
+ accentuarea efectelor pe care le au contraargumentele asupra sistemului susținut de 

interlocutor (cca 10%). 


VI.3.3. Soluţii alternative în contraargumentare 


+ Pentru respingerea concluziei principale se utilizează formulări de genul: nu este clară, 
este ambiguă, este în contradicție cu..., nu este practică, nu prezintă interes pentru..., 
nu este realizabilă, este banală, este neobişnuită ş.a. 

+ Pentru respingerea faptelor aduse ca probe utilizăm expresii ca: nu sunt semnificative, 
nu sunt suficiente, nu pot fi verificate, sunt prea vechi sau prea noi, sunt subiective, nu 
sunt legate de problemă ş.a. 

+ Pentru respingerea unui demers inductiv se recomandă formulări de tipul: generalizarea 
este nefondată, exemplele nu sunt suficiente (sunt prea puţine), datele prezentate nu ne 
permit să tragem concluzia, nu se creează certitudinea probării adevărului, datele nu sunt 
semnificative etc. 

+ Pentru respingerea unui demers deductiv utilizăm sintagme de tipul: concluzia nu rezultă 
în mod logic din date, teoretic lucrurile stau aşa, dar practica infirmă sau diferă de.... 

+ Pentru respingerea unor relaţii cauză-efect(e) recomandăm expresii cum sunt: cauza 
prezentă nu explică efectele, nu s-a ținut seama de toate cauzele, nu s-au analizat toate 
efectele posibile (principale), nu s-a ţinut seama de schimbările petrecute, nu pare a fi o 
cauză, ci o simplă coincidenţă, este numai o cauză posibilă, nici măcar probabilă sau 
reală. 

+ Pentru respingerea unor acțiuni şi decizii utilizăm: nu s-au stabilit clar obiectivele, nu 
s-a stabilit corect ierarhia obiectivelor, nu sunt clare relaţiile dintre obiective şi mijloace, 
nu sunt clare consecinţele şi nici riscurile pe care şi le asumă agenții etc. 


Metode, tehnici şi procedee importante de contraargumentare (Baril et al., 1972, pp. 204-208); 


e contestarea valorii analogiilor. Se arată că unele analogii sau comparații utilizate nu au 
valoare, nu au justificare, că analogia este un procedeu fragil. Spre exemplu, similitudinea 
raporturilor A/B nu are nimic de-a face cu C/B; 

+ contestarea autorităţii invocate. Se face prin precizarea că personalitatea invocată nu are 
prestigiul arătat, că opinia luată ca argument nu este universală. De asemenea, se poate 
limita domeniul de autoritate al personalităţii, făcându-se apel la alte personalități 
recunoscute şi care au opinii contrare; 

+ demonstrarea invalidităţii argumentelor cauză-efect. Se arată că nu se surprinde un raport 
cauzal, ci o simplă succesiune cronologică, cauza pretinsă fiind numai un pretext, o 
circumstanță, o cauză aparentă, o coincidenţă. De asemenea, se contraargumentează că 
elementul-cauză nu este singurul sau că, în realitate, este un mijloc, iar efectul este un 
scop, sau că efectul analizat nu are forță de convingere; 

e sugerarea contradicției sau demonstrarea incompatibilităţii. Se probează că două argumente 
care iniţial se exclud sunt în realitate conciliabile sau coexistă; se mai probează că 
incompatibilitatea afirmată nu este definitivă, iar unul dintre punctele de vedere se va 
modifica sau deja s-a modificat în acest interval de timp; 

+ redefinirea, redescrierea. Se realizează prin alegerea mai multor definiţii! sau proprietăţi 
pentru a demonstra că ceea ce s-a arătat până atunci este discutabil, că alte caracteristici 
sunt importante în demonstraţie; 

+ destrămarea dilemei. Se face proba că dilema la care s-a ajuns nu este adevărată și că se 
poate ieşi din ea. Cele două soluţii invocate nu sunt singurele, se poate imagina o a treia, 
există deja argumente în favoarea unei alte soluţii sau dilema propriu-zisă va dispărea cu 
timpul; 

+ ruperea raportului scop-mijloace. Se face prin manevrarea variabilă a scopurilor apropiate 
de cele depărtate, prin rediscutarea valorii mijloacelor propuse, din perspective cu totul 
diferite - economice, juridice, politice, morale, ideologice, culturale, sociale etc.; 

+ ruperea relaţiei agent-acţiune. Se invocă circumstanţe de necoincidenţă, de neaparţinere 
a unor argumente în proprietatea agenţilor invocaţi anterior; 

e  contraargumentarea colectivă. Se acceptă ideea că argumentele prin care se probează o 
idee sau o soluţie sunt mai slabe dacă li se opun argumente aduse şi acceptate de mai 
mulți participanți. 


În concluzie, arătăm că, dacă procesul contraargumentării reuşeşte, ne putem aştepta ca 
subiectul să se găsească fie în situația de a renunţa la argumentele sale, fie de a şi le reformula. 
În procesul de învățământ, un contraargument nu este neapărat contradictoriu cu ceea ce 
s-a susținut, ci este, de cele mai multe ori, o altă susținere, o altă variantă, o perspectivă nouă, 
un punct de vedere nou-construit, cu alte probe, care sunt apreciate ca fiind mai tari decât 
cele ale preopinentului. Şi acest lucru este destul de important pentru procesul formării 
tinerilor. 


1. Ch. Perelman analizează definiția nu numai ca operaţie destinată descoperirii sau selectării argumentelor, 
ci şi ca argument valid chiar în procesul demonstrării și al contraargumentării (Perelman şi 
Olbrechts-Tyteca, 1970, p. 594). 

VI.4. Metode și tehnici de formare, dezvoltare 
și schimbare a conduitelor atitudinale 


VI.4.1. Procesualitatea zonelor atitudinale în structura 
personalității 


Literatura psihosociopedagogică destinată analizei strategiilor de formare şi dezvoltare a 
atitudinilor şi valorilor este destul de restrânsă. Unele încercări sunt legate mai ales de 
preferinţe, interese, aspirații şi atitudini, privite ca factori motivatori în contextul activităților 
şcolare şi al personalităţii ca sistem integrator, cu funcţii extrem de importante: determină 
sensul faptelor, contribuie la organizarea faptelor, sensibilizează, ajustează, apără (protejează), 
dau expresie conduitei cognitive, reglatorii etc. 

La nivelul fiecărei personalități există zone în care se plămădesc şi se conturează preferințele, 
atitudinile şi valorile, cu grade și niveluri specifice, care se pot constitui într-o așa-zisă „hartă 
a zonelor nodale” (Mucchielli, 1972, pp. 64-65), evidenţiată îndeosebi la adulți. 

După opinia lui R. Mucchielli (1972), în personalitatea umană se pot identifica zone 
semnificative pentru problema pusă în discuţie, şi anume aceea a formării, dezvoltării şi 
schimbării conduitelor atitudinale. Ele se conturează astfel: 


e zona A -are drept caracteristici un indice mare de centralitate şi angajare, un mare număr 
de opinii, atitudini şi valori sistematizate, ce formează un ansamblu coerent organizat, 
la care subiectul aderă. Această zonă funcţionează în maniera unui filtru pentru noile 
informaţii, opinii şi idei provenite din mediile cu care subiectul intră în contact; 

+ bonaB- numită şi zona de acceptare a faptelor şi a influențelor, este destul de largă pentru 
ca noile influenţe, valori şi atitudini situate la marginea acesteia să aibă cea mai mare 
şansă de a fi acceptate și asimilate; 

e zona C — numită şi zona de respingere, separată de zona B printr-o zonă neutră, este 
răspunzătoare de conduitele de refuz, de respingere a influențelor. În planul acțiunii 
educaționale, această zonă trebuie mult diminuată sau chiar anulată pentru a se crea 
teren favorabil în direcţia influențelor ulterioare, precum şi în vederea acceptării unor 
noi elemente valorice. 


Formarea sau schimbarea unei atitudini parcurge adesea un drum lung, dar ele se pot 
realiza şi prin acţiuni ce presupun intervale mici de timp. Tipologia extrem de diversă a 
personalităților nu îngăduie formularea unei singure strategii, după cum fiecare domeniu al 
vieţii, al profesiunilor are particularități şi limite practic imposibil de cuprins în scheme 
teoretice. Importanţi sunt, desigur, aici, factorii de care depind ameliorarea și schimbarea 
atitudinilor, între care menţionăm: gradul de organizare, structurare și profunzime, intensitatea 
şi extensia lor, interacțiunea lor funcțională, particularităţile factorilor aleatori, de context ş.a. 

Există unele încercări de teoretizare a drumului parcurs în formarea sau schimbarea unei 
atitudini. În conformitate cu opinia lui R. Mucchielli (1972, p. 65) se pot desprinde trei faze 
mai importante: 


+ Prima fază, numită punerea problemei sau de luare la cunoştinţă a faptelor, ideilor şi 
evenimentelor, este caracterizată prin operaţii de analiză, confruntare, meditaţie, declanşare, 
căutare de noi informaţii, „prinderea” de noi semnificaţii, precum şi de atenție acordată 
unor noi fapte. Toate evenimentele se petrec frecvent în zona B. 

Cea de-a doua fază, numită a elaborării noilor atitudini, se caracterizează fie prin impunerea 
(uneori brutală) unor fapte şi experienţe, fie prin asimilarea lor în timp, deci mai lent. 
Baza ei o constituie sistemul atitudinal deja existent, cu care noile atitudini se sudează, 
sau confruntarea cu acestea sau cu noul sistem apărut ca obiectiv de realizat; 

Cea de-a treia fază, numită a sistematizării noilor atitudini, se caracterizează prin stabilizarea 
noilor valori şi cristalizarea lor ca sistem coerent. 


VI.4.2. Pluralitatea modelelor: opţiuni metodologice 


În materie de formare şi dezvoltare a structurilor atitudinale se pot cita mai multe modele 
epistemologice (Mucchielli, 1972, pp. 68-69). 


Modelul coerenţei interne a sistemului, dezvoltat de Ch. Osgood, G. Suci, P. Tannenbaum 

(1957), se bazează pe ideea că o influențare în mai multe puncte izolate, fără efect imediat 

asupra sistemului, provoacă treptat, prin efecte cumulative, o restructurare de ansamblu 

în jurul noilor poli ai coerenţei. Așadar, se configurează un gestalt nou sau o structură 

nouă între puncte aparent necorelate. 

Modelul balanței sau al echilibrului cognitiv (propus de Heider, 1958; M.]. Rosenberger, 

R.R. Abelson, 1960 ş.a.) avansează ideea că atitudinea constituie un echilibru mai mult 

sau mai puţin stabilizat între factori de presiune externă şi internă. Atunci când problema 

apare ca proces de schimbare a unui sistem atitudinal şi de formare a altuia, are loc o 

deplasare a echilibrului în punctul de centralitate al sistemelor de presiune. Acest echilibru 

se creează dacă: 

— toate atitudinile sunt pozitive, de acceptare sau favorabile, iar toate convingerile reprezintă 
relaţii asociate sau unificatoare; 

- toate atitudinile sunt negative, de respingere sau defavorabile, iar toate convingerile 
sunt disociate; 

- nu există decât atitudini şi toate sunt din aceeași clasă ori nu există decât convingeri 
şi tot din aceeaşi clasă. 

Postulatele explicative ale acestui model sunt: 

- orice sistem de convingeri şi atitudini ale unei persoane tinde spre o formă de echilibru; 

- orice sistem dezechilibrat va tinde spre sistemul echilibrat cel mai puţin diferit de 
acesta, urmând drumul cel mai facil (Petru, 1983, pp. 138-139). 

Modelul reducerii disonanței, propus de L. Festinger (1957), pleacă de la ideea că experiența 

unei disonanţe cognitive întreține la subiect o stare tensională, care se poate rezolva, 

diminua și ameliora în funcţie de rezistența acestuia la influenţele externe. 


După opinia noastră, cele trei modele sunt complementare. Practic, ele pot fi completate 


cu alte strategii şi tehnici de intervenţie. Semnificative sunt cele formulate de Lippit, Westley 
şi Watson (Mucchielli, 1972), din rândul cărora menţionăm câteva mai importante: 


Strategia dezvoltării unei noi structuri. Se bazează pe sistemul de orientare a subiectului, 
pe implicarea mai adâncă a acestuia în justificarea propriului comportament ori a grupului 
de apartenenţă, pe realizarea unor noi relaţii de tip democratic sau pe întărirea coeziunii 
generale a grupului. 

Strategia mobilizării energiei sistemului şi a canalizării subiectului într-o altă direcție. 
Constă în modificarea perspectivelor de exprimare a nevoilor, de schimbare a situaţiei 

sau a semnificațiilor ei, motiv pentru care mai este numită și tehnica de compensare a 
satisfactorilor, sau orientarea subiectului pentru a-şi utiliza energiile în activități de grup, 
pentru realizarea în comun a unor scopuri de interes mai general. 

e Strategia intensificării și restructurării sistemului de comunicare în interiorul grupului. Se 
realizează prin creşterea comunicării cu sinele, prin ameliorarea comunicaţiilor interpersonale 
între subiecți sau între grupuri. 


Există şi o altă perspectivă de analiză a tehnicilor de formare şi schimbare a structurilor 
atitudinale. O asemenea perspectivă este aceea oferită de teoriile învăţării. Astfel, R. Mucchielli 
(1972) vorbeşte despre metode și tehnici de formare şi schimbare forțată. Este cazul metodelor 
decondiţionării şi recondiţionării psihofiziologice (bazate pe teoria lui Pavlov şi Ivanov-Smolenski), 
a condiţionării instrumentale (Skinner, 1968) sau a decondiţionării prin compensare, de 
tipul jocului dramatizat al psihodramei ş.a. 

„Desigur, metodele de instruire folosite în formarea atitudinilor dorite diferă considerabil 
de cele aplicabile în învățarea deprinderilor intelectuale şi a informaţiei” (Gagne şi Briggs, 
1977, pp. 76-77). 

Un lucru este cert, pe deplin constatat şi acceptat, anume că formarea atitudinilor se 
corelează strâns cu activitatea desfăşurată de subiect, individual sau în grup. 

Metodologic, zonele de acţiune nu pot rămâne doar la comunicarea de tip persuasiv şi 
la convingerea realizată în procesul de învățământ, prin metodele clasice obişnuite. Acesta 
a fost unul dintre motivele pentru care R. Gagne și L. Briggs (1977, p. 77) recomandă, printre 
altele, două grupuri de metode mai importante, pe care le rezumăm în cele ce urmează. 

Primul grup îl constituie metodele directe, care vizează stabilirea şi modificarea atitudinilor 
în mod natural şi fără un plan întocmit dinainte sau în mod deliberat. În acest context, este 
menționată metoda răspunsurilor condiționate de tip clasic, în conformitate cu care se poate 
forma o atitudine de apropiere sau evitare în raport cu o anumită clasă de obiecte, evenimente 
sau persoane. Teoretic, orice atitudine poate fi formată prin experienţe condiţionate anterior. 

O altă metodă inclusă în acest grup se bazează pe idea organizării contingențelor de întărire 
(Skinner, 1968). Ea constă în formularea încă de la început a enunţului dorit, după care, dacă 
activitatea este urmată de o recompensă, ea devine prototip sau model al învățării. Preferința 
manifestată va condiţiona activitățile ulterioare, iar succesul va genera, între altele, şi o 
atitudine pozitivă față de activitatea respectivă. 

Al doilea grup îl formează metodele indirecte. Acestea au la bază în mod frecvent mecanismele 
învăţării sociale, ale sugestiei bazate pe comunicare interpersonală, intergrupală, pe imitație, 
pe identificare (de pildă, prestigiu), pe exemple, pe modelare, pe strategia persuasiunii etc. 
Ele apar ca indirecte, deoarece lanțul de evenimente ce conferă note specifice metodei de 
învăţare este întrerupt, este mediat şi presupune un interval mai mare de timp. Astfel, 
exemplele oferite de profesorii unei şcoli pot deveni modele comportamentale pentru elevii 
care urmează acea şcoală, după cum modelele oamenilor din afara şcolii pot influența 
conduita elevilor, însă cu condiţia satisfacerii a cel puţin două condiţii: modelul să dispună 
de o forță capabilă să impună respect celui aflat în situaţia de învăţare, educare sau influențare, 
să aibă o structură coerentă şi valori-nucleu cu care elevii să se poată identifica, situaţie în 
care mecanismul îl constituie întărirea prin substituire (Bandura, 1969). 

Procesul formării conduitelor atitudinale cuprinde mai multe etape, ale căror număr şi 
ordine nu sunt stereotipe. 

O posibilă desfăşurare a acestui drum într-o formulare logic propozițională (Gagne şi 
Briggs, 1977, pp. 79-80) ni se configurează astfel: 

+ prezentarea (sau prezenţa continuă) a modelului uman, respectiv a valorilor sau a sistemului 
combinat, model + valori; 

+ demonstrarea sau descrierea de către model, de către cadrul didactic sau instructor a 
comportamentului atitudinal dorit şi a valorilor așteptate; 

+ demonstrarea de către model sau cadrul didactic/instructor a satisfacţiei, plăcerii, confortului 
şi avantajelor create prin receptarea rezultatelor asimilării de către un altul a comportamentului 
dorit şi aşteptat. 


În contextul problemelor menţionate și analizate, un subiect special este acela al determinării 
eficienţei întregului ansamblu de metode, tehnici şi procedee prezentate până acum, privind 
argumentarea şi convingerea. 


VI.4.3. Principii cu influenţă semnificativă în sfera 
atitudinilor, convingerilor și valorilor de grup 


Din bogata literatură de specialitate, bogată cu privire la problematica identificării unor 
puncte referenţiale de care trebuie să se ţină seama în procesele de influențare a atitudinilor, 
le vom desprinde, sintetic, pe acelea care au un caracter operaţional crescut. O perspectivă 
interesantă ne este oferită de N. Radu (1981), care, din jocul unor factori cu caracter general, 
cum sunt istoria atitudinală a grupului, vârsta, profesia, atitudinile, liderii, relaţiile, precum 
şi a unora specifici, între care structura relațională pozitivă, vecinătăţile favorabile, toleranța 
relațională, disponibilitatea la schimbare etc., ajunge la formularea unor principii de tehnologia 
influențării atitudinilor faţă de studiu, față de muncă, faţă de profesie. 

Este de reținut faptul că aproape fiecare factor de progres atitudinal poate fi convertit 
într-un enunț ce încorporează ideea unui principiu de organizare şi dirijare a atitudinii. 
Totodată, reținem şi faptul că eficiența aplicării acestor principii în practică nu depinde 
numai de calitatea principiilor în sine, ci mai ales de ştiinţa şi arta de a le aplica într-un mod 
creativ de educatori. Este ştiut faptul că perfecționarea factorului uman rămâne unul dintre 
reperele oricărei acțiuni formative din domeniul instruirii. 

În perspectiva acestei posibile evoluţii pozitive, propunem câteva principii sub forma 
enunțurilor-cadru. 


a) Crearea și distribuirea optimă a atitudinilor şi a relațiilor persuasive în interiorul grupului 
În realizarea acestui principiu, importante sunt următoarele repere: dacă relaţiile în grup sunt 
puţin numeroase sau lipsesc, se vorbeşte despre o privare sub raport relațional; nivelul 
atitudinal, indiferent de natura acţiunii altor factori externi, cunoaşte un proces de slăbire; 
dacă relaţiile sunt pozitive şi bogate, nivelul atitudinilor tinde să evolueze sau să se mențină 
spre nivelurile înalte ale manifestărilor; dacă relaţiile sunt bogate, dar negative, atunci se 
constată o tendinţă sigură de cădere spre nivelurile inferioare; dacă apar unele grupări ostile, 
valorile atitudinale sunt ostile, iar dacă grupurile sunt cooperante, efectul este stimulativ. 

b) Distribuirea optimă a atitudinilor persuasive existente între diferite grupuri aflate în curs 
de constituire sau funcționare 
În aplicarea acestui principiu se va ţine seama de faptul că: dacă într-un grup atitudinile 
tind spre o manifestare superioară, atunci gradul lor de rezistenţă este crescut; ele corelează 
pozitiv cu existența unor condiţii relaţionale bogate, normale şi chiar mai slabe; corelaţii 
negative şi tendinţe de scădere se înregistrează când există unele relații negative, ostile, 
neconcordante sau inexistente (de privare relațională); dacă atitudinile tind spre o manifestare 

c) 


d) 


e) 


f) 


8) 


h) 


inferioară, adică spre limita de jos a unei scale comportamentale, atunci modelele relaționale 
de influențare nu pot introduce corecţii semnificative. Soluţiile educaționale vizează: 
introducerea subiecților în colective valoroase, alegerea unui lider cu forță de persuasiune 
sau amânarea procesului până la o maturizare progresivă a atitudinilor. Dacă atitudinile 
inițiale au o valoare medie, deci nu există dominație puternică a extremelor, pot apărea 
schimbări în condiţiile de migrare spre o latură sau alta. Factorii de vecinătate, liderul, 
intervenţiile educaţionale sistematice etc. pot menţine statusul atitudinilor medii și al 
evoluţiei spre nivelurile superioare de manifestare. 

Dezvoltarea structurilor relaționale pozitive în sfera atitudinilor persuasive 

În conformitate cu acest principiu, se va ţine seama de faptul că: existența lor măreşte 
forța comunicării persuasive, iar rezistenţa lor măreşte forța comunicării persuasive şi 
rezistenţa la influenţele negative; sensul pozitiv, negativ sau de menţinere (conservare) 
va fi evaluat şi în funcţie de situaţia relaţiilor în ansamblul grupului, de raportul dintre 
diferite categorii de atitudini şi valori; prezenţa lor facilitează conformarea şi/sau adaptarea 
subiecților la normele grupului. 

Valorificarea vecinătăţilor atitudinale de grup, favorabile schimbărilor 

În aplicarea acestui principiu se va ţine seama de faptul că: într-un grup cu o evoluţie 
pozitivă, vecinătăţile favorabile îi accelerează dinamica; dacă sensul evoluţiei este negativ 
(regresiv), atunci vecinătăţile au acţiune inversă, cele negative având de multe ori o 
influență mai puternică asupra celor pozitive; grupurile diadice se sparg mult mai greu 
decât triadele; păstrarea, spargerea sau împrăștierea grupurilor este în funcţie de consistenţa 
atitudinilor, de gradul funcționalităţii acestora. 

Valorificarea disponibilităților favorabile schimbării atitudinal-valorice 

Se va ţine seama de faptul că: tinerii motivaţi pozitiv pentru activități persuasive sunt în 
general mai sensibili la modificări atitudinale decât cei nemotivaţi; pentru cei nemotivaţi 
se impun influenţe pozitive sistematice, pe o perioadă mai îndelungată de timp, precum 
şi adoptarea unor strategii şi structuri organizatorice adecvate. 

Individualizarea acţiunilor de influențare şi de comunicare persuasivă în sfera atitudinilor 
În transpunerea în practică a principiului se va porni de la ideea că: maleabilitatea atitudinală 
şi relaţională diferă de la subiect la subiect; empiric, fenomenul este mai uşor de controlat 
la extreme; se conturează profiluri specifice de mobilitate atitudinală; se anticipează o rată 
certă a schimbării atitudinale, dar cu alocări de timp, resurse şi strategii mai elaborate. 
Plasarea sistemului de influențe asupra celui mai bine plasat (apreciat) subiect din grup 
În aplicarea principiului se vor respecta următoarele criterii: prieteniile (prietenii) constituie 
primele elemente asupra cărora se recomandă acțiunea de influențare; liderul informaţional 
constituie un alt reper important în influențele persuasive; relațiile de ostilitate între 
parteneri vor fi ocolite în sistemul de influenţe, ştiut fiind faptul că rezultatele sunt 
oscilante, contrarii; relaţiile pozitive, apoi cele de neutralitate din cadrul grupului pot fi 
folosite; grupul, ca atare, poate fi folosit, dar cu prudență, pentru că o presiune totală 
produce o sensibilizare prea puternică, cu efecte uneori nedorite, mergând de la izolare 
până la părăsirea grupului. 

Stimularea şi încurajarea subiecţilor cu o conduită atitudinal-valorică pozitivă şi puternică 
în relaţiile cu ceilalți 

În acest sens se va ţine seama de faptul că accentul va fi pus pe: inteligenţa relațională, 
spiritul de observaţie, forța de convingere, percepția corectă a celorlalţi, orientarea în 
relaţii situaționale dificile ş.a.; există unele comportamente stimulative, dar de mimare 
a schimbării atitudinale, fără a fi în realitate orientate spre astfel de valori, care trebuie 
descoperite şi înlăturate. 

i) Valorificarea diferenţei între atitudinile inițiale şi cele de context, precum şi a istoriei 
comportamentului atitudinal-valoric în cadrul grupului. 

j) Evaluarea diagnostică şi prognostică a comportamentului atitudinal-valoric. Se vor utiliza 
metode şi tehnici ştiinţifice, criterii pertinente şi coerente, astfel încât să se instituie o 
relaţie de feedback pozitiv la nivelul interacțiunilor dintre scopurile şi obiectivele de 
organizare a acțiunilor, a subiecţilor şi a rezultatelor, progreselor înregistrate în sfera 
atitudinilor, convingerilor şi valorilor. 


VI.5. Evaluarea eficienţei argumentării și 


a 


contraargumentării în învăţare și comunicare 


Înainte de a prezenta elementele tehnice ale problemei, formulăm câteva enunţuri preliminare: 


e cele mai multe activități din câmpul practicii argumentării, contraargumentării şi convingerii 
se circumscriu psiho-sociologicului şi impun, progresiv, tot mai multe corelări cu domeniul 
analizei tehnicilor de condiţionare prin discurs, elemente retorice; 

e există o cerință primară de ordin epistemologic, anume aceea a distingerii aspectelor 
raționamentului privitor la adevăr şi a celor referitoare la raționamentul ce urmăreşte 
crearea stării de adeziune (Petru, 1983, p. 94); 

+  procesulargumentării şi al deliberării se opune dialectic evidenţei, în sensul că el operează 
în domeniul probabilului, al plauzibilului. Evidenţa nu se confundă cu adevărul. Practica 
argumentării, contraargumentării şi convingerii operează și în domeniul raționamentului 
neconstrângător, care urmăreşte formarea gândirii ca acțiune, ca interacțiune. Tocmai 
de aceea argumentarea se poate abate de la regulile stricte ale ştiințificităţii, situându-se 
tot atât de bine în empirism; 

e argumentarea, contraargumentarea şi convingerea sunt dependente de o realitate prin 
excelență subiectivă, auditoriul putând răsturna, uneori necondiționat, termenii de adevăr 
şi adeziune; 

e practica argumentării, contraargumentării şi convingerii se corelează cu teoria acțiunii 
eficiente (praxiologia) şi nu se confundă cu retorica, ale cărei scopuri constau în a transmite 
tehnici de convingere prin afect, prin apel la imaginația, sensibilitatea, emoția şi sugestibilitatea 
auditorului. De asemenea, se corelează strâns cu teoria cunoașterii și cu dialectica, prin 
apropierea infinită a subiectului de obiect, prin conduita de tatonare și încercare. 


Cercetările din acest domeniu au demonstrat că în comunicarea de tip persuasiv receptorul 
reţine cam o treime din ceea ce doreşte sursa să-i comunice. Explicaţia pierderilor o găsim, 
parţial, în filtrele apărute pe traiectul: ce doreşti să comunici > ce comunici în mod real > 
ce ascultă receptorul > ce înțelege > ce acceptă > ce reţine şi asimilează > ce transformări 
efective apar la nivel comportamental, atitudinal, motivaţional. 

Aceste filtre ne determină să punem în discuţie nu numai posibilitatea maximizării 
influenţei, dar şi a detectării mărimii influenţei exercitate. 


Orice argumentare, afirmă L. Apostel, nu se concepe decât în funcţie de acțiunea pe care ea o pregăteşte 
sau pe care o determină; o argumentare eficace este cea care reuşeşte să crească această intensitate a 
adeziunii de o manieră în care să declanșeze la auditori acțiunea considerată (...) sau cel puţin să le 
creeze o dispoziţie pentru acțiune, care se va manifesta la timpul oportun (Apostel, 1963, p. 269). 

Important este ca practica argumentării, contraargumentării şi convingerii să devină 
acţiune şi să conţină acţiuni cu caracter instructiv şi educativ, tinzând să modifice pozitiv 
ceva din personalitatea unui subiect, a unui grup de subiecți sau să modifice ceva din starea 
de lucruri existentă în situația pedagogică. 

Vom prezenta în cele ce urmează câteva idei privind eficiența acestei practici. 

Pentru aceasta, să acceptăm mai întâi următoarea notație simbolică: A = argumentare; 
C = convingere; X = valori ale scalei comportamentale (atitudini); X, = poziţia inițială a 
subiecților; X, = poziţia particulară creată sau indusă de un argument prezentat; 

X, = Xp = mărimea schimbării pe care subiectul A încearcă să o producă în subiectul B; 
d= diferenţele dintre influenţele a două mesaje persuasive (X, - X,); 

X, = X, + d = opinia, poziţia pe care subiectul B o are după acceptarea influenţei lui A. 

Descrierea figurală a procesului o putem urmări în figura VI.2. 









A pe pe A. 5 x 
Opinie Opinie Argumente Argument 
iniţială Sa susţinută iniţiale s+ „pro” 
= * i 
= sa i) 
îi “a 
Opinie Se Opinie sa 
- FȘET N : EREI sa 
revizuită Sa RI B revizuită sa Xe 
Bo > 
Xp pa 
d Opinie F. 


susţinută 2% P 
+ La .. 
ii) 
Argument 
„contra” 


X X; x (0 


Figura VI.2. Descrierea figurativă a procesului de argumentare și contraargumentare 


O persoană A, care susține opinia X., transmite unei persoane B un mesaj ce conţine un 
argument X, şi are ca rezultat o trecere de la X, la X, (d). Schimbarea d, produsă de argumentul 
X „va fi proporţională cu diferența X, — X,; dar depinde, în mod real, de o anumită constantă 
de proporţionalitate [d= K (X, — X)]. Mărimea constantei este dată de: gradul de persuasivitate 
a mesajelor, credibilitatea sursei, variabilele de personalitate, contextul persuasiv (lecţie, 
şedinţă, relaţie didactică, grup mare etc.), timpul afectat, structura şi proprietăţile grupului”, 
forța status-rolurilor şi calităţilor liderului, valenţele de intercomunicare, coeziune etc. 

Constanta K variază normal între 0 şi 1, dar pot apărea şi abateri. Sensul lor va fi următorul: 


a) valori negative (-K), caz în care vorbim de efectul bumerang al argumentului, subiectul 
B schimbându-și opinia contrar direcţiei conţinute de intenţiile lui A; 
b) valori pozitive mai mari decât 1, schimbările fiind mai puternice decât cele aşteptate. 


1. Analizele au la bază un model cvasigeneral și neexplicit avansat de G.A. Miller (1962, pp. 336-340). 

2. În privinţa practicii argumentării, contraargumentării și convingerii în grup, analiza de sistem oferă 
date interesante. Astfel, se constată că există o relaţie între capacitatea de transmisie a unei informații 
ca argument și timpul alocat (maximum 40 biţi/sec.); se creează o balanţă a influențelor primite şi 
exercitate, variabilă după nivelurile de ierarhizare a grupurilor (valența unui subiect care încearcă 
să-l convingă pe altul de cca 4 subiecți într-o oră - Y. Friedman, 1974); grupul diadic este optim 
pentru influenţe de ordin persuasiv, maximul fiind 16 subiecţi, după care apar scindări; în privința 
auditoriului, se evaluează ca optim un multiplu de 16, maximul fiind de 16 x 4 = 64 membri; depăşind 
acest număr, controlul vizual scapă (Escarpit îl situează la 16 x 8 = 128), dincolo de care şi controlul 
interacțiunilor dintre agenţi este minimal, interinfluențarea fiind, de asemenea, extrem de redusă. 

Ecuația ce defineşte coeficientul de persuasivitate K este dată de formula: K=——— 

a 

Pe temeiul celor arătate, putem face predicții asupra valorii argumentelor prezentate, 
după cum urmează: 


- Pentru argumentele „pro” (X,) XS X9tK X, =; 
- Pentru argumentele „contra” (X)X,=X,+K(X-X,). 


Situaţiile posibile în cazul prezentării a două tipuri de argument sunt: 

K = 1 - ambele argumente sunt egal persuasive, efectul este dramatic (conflict intern, 
indecizie, amânare ş.a.). 

K= O (X,= X,) — nici un argument nu a convins, se cer altele suplimentare (acțiune 
ineficientă, reconstrucția argumentării)). 

Când K are valori progresive de la 0 la 1, efectul persuasiv creşte, argumentele sunt bune, 
valide şi explicite. 

Când K atinge valori de peste 0,75, prioritatea va fi în favoarea argumentului ascultat 
întâi sau a celui mai recent invocat. 





AN Avem un grup de elevi, confruntat cu o situaţie problemă: un coleg este 

învinuit că s-a abătut de la normele grupului. Ei trebuie să-și formeze o 

i judecată evaluativă asupra gravităţii abaterii și să decidă dacă este vinovat 
Aplicaţie : - Ă : i : 

sau nu și, dacă da, cât de vinovat este. Pentru aceasta, scala de evaluare 


P SA poate fi următoarea: 
5 4 32 neutral 
vinovat 1 0 1 2 345 


nevinovat 


Evaluările se vor face după prezentarea argumentelor „pro” și „contra”. După aceea, se aplică 
formula: 


DX) pe DXX) 


SO) XX) 


În final, se compară cele două constante și se va vedea spre ce înclină grupul. 

Reţinem, în concluzie, că, pentru a fi eficient, întregul ansamblu de metode și tehnici de argumentare, 
contraargumentare și persuasiune trebuie să se supună nu numai legilor logice, care furnizează 
regulile ce garantează corectitudinea, ci și unor reguli de o altă natură, pe care adesea ne este greu 
să le formulăm. Când „se raţionează în vederea unui scop determinat și pentru a-l atinge nu este 
de ajuns ca raționamentul să fie corect, trebuie de asemenea ca ele să fie conduse în mod pertinent. 
Există o artă a conducerii raționamentului care scapă logicii și care ţine, în liniile sale mari, de 
metodologie, iar în privinţa detaliilor sale, de o anumită perspicacitate personală” (Blanche, 1973, 
p. 23). Practicarea eficace a acestei complicate tehnici, științe și arte implică dobândirea și utilizarea 
unei anumite strategii: regulile generale pot fi învăţate din cărţi, tratate, manuale, dar practicantul — 
profesor sau elev — trebuie să le completeze prin exersare particulară, să le dezvolte și să le rafineze 
prin reflecţie asupra experienţei sale și a altora. Și poate cu aceasta ar trebui să începem! 

